
Turinys 


PIRMA DALIS 


1 
Prieplauka 


Virš sulūžusių dėžių, apelsinų žievių, apipuvusių kopūstų galvų, 
kilsuojančių ant vandens tarp supleišėjusių lentų sienų, ratą po rato 
suka trys kirai, po apvaliu pirmagaliu putoja žalios bangos, kai sro- 
vės supamas keltas dunksteli, gurkšteli ištiškusio vandens, slysta, 
iš lėto atsiremia į slipą. 

Žlegindami grandines sukasi rankiniai suktuvai. Pakyla vartai, 
per plyšį žergia kojos, vyrai ir moterys grūdasi mėšlu dvokiančiu 
mediniu keltų prieplaukos tuneliu, maigydami ir stumdydami vieni 
kitus it loviu į spaustuvą leidžiami obuoliai. 


Ištiestomis rankomis tarsi naktipuodį laikydama kraitę, seselė 
atvėrė duris į didelį sausą šiltą kambarį žalsvai išdažytomis sie- 
nomis, kur spirito ir jodo prisotintame ore virpuliavo rūgštokas 
knirkimas nuo tokių pat kraičių, išrikiuotų palei sieną. Pastatė 
kraitę ant žemės ir sučiaupusi lūpas dirstelėjo į ją. Naujagimis 
kūdikis raivėsi vatoje bėjėgiškai nelyginant sliekų gniužulas. 


Ant kelto denio kažkoks senis griežė smuiku. Beždžioniš- 
ko veido, kreivaburnis, sutrūkinėjusio lakinio pusbačio nosimi 
mušė taktą. Badas Korpeningas sėdėjo ant turėklo nugara į upę 
ir stebėjo senį. Lengvas vėjelis kedeno iš po standaus kepurės 


lankelio išlindusius Bado plaukus ir džiovino prakaituotus smil- 
kinius. Kojas buvo prisitrynęs pūslių, mirtinai išvargęs, bet kai 
keltas, skleisdamas pleškenančias rantytas bangeles, atsiplėšė 
nuo slipo, pajuto, kaip visomis gyslomis staiga nubėgo šiltas 
virpulys. 

— Sakyk, tamsta, a toli bus iki miesto nuo ten, kur šitas keltas 
apsistos? - paklausė jis šalimais stovinčio jauno vyruko šiaudine 
skrybėle ir kaklaraiščiu mėlynais ir baltais dryželiais. 

Vyruko žvilgsnis nuo Bado išplerusių batų pakilo iki rau- 
donų riešų, kyšančių iš apspurusių palto rankovių, paskui iki 
lieso kalakutiško kaklo ir įžūliai įsmigo į įdėmias akis po įlaužtu 
kepurės snapeliu. 

- Žiūrint, kur pats nori patekt. 

— Kaip nusigaut Brodvėjun? Noriu pačian pačian centran. 

— Pereisi kvartalą į rytus, tada suk į Brodvėjų ir, gerai paėjėjęs, 
atsidursi pačiame centre. 

— Dėkui, pons. Teip ir padarysiu. 

Smuikininkas, praplikęs, vėjo plaikstomomis skurdžiomis 
žilų plaukų gijelėmis, atkišęs skrybėlę ėjo per žmones. Badas 
išvydo prieš save pakreiptą veidą, spygsančias lyg du juodi 
smeigtukai įsmegusias akis. 

— Neturiu, - niūriai burbtelėjo jis ir nusuko žvilgsnį į tviskan- 
čios it peilio geležtė upės platybes. 

Priartėjo slipo lentų sienos, subraškėjo, kai keltas atsitrenkė į 
jas, sužlegėjo grandinės, ir minia Badą išstūmė ant prieplaukos. 
Pro tarpą tarp dviejų akmens anglių vagonų jis išlindo į plačią 
dulkėtą gatvę ir patraukė link geltonų tramvajų. Jam ėmė drebėti 
keliai. Jis giliai susikišo rankas į kišenes. 

Pusiau kvartalo - vagonas su užrašu VALGYK. Nerangiai už- 
sėdo ant sukamosios taburetės ir ilgai dėbsojo į kainoraštį. 


- Kiaušinienės ir kavos. 

— Apverst? — paklausė rudaplaukis vyriškis už prekystalio, 
prijuoste šluostydamasis raumeningas šlakuotas rankas. 

Badas Korpeningas krūptelėjo ir atsitiesė. 

— Ką? 

— Kiaušinius, sakau, apverst, neapverst? 

— A, aišku, apverst. 

Badas vėl užsikvempė ant prekystalio, panarindamas tarp 
rankų galvą. 

— Atrodai nusikalęs, brol, - tarė vyriškis, mušdamas kiauši- 
nius į keptuvėje čirškančius taukus. 

— Iš kaimo aš. Penkioleka mylių šįryt sukoriau. 

Vyriškis švilptelėjo pro tarpdantį. 

— Didmiestin darbo, a ne? 

Badas linktelėjo. Vyriškis sukrėtė čirškančius kiaušinius rus- 
vais akytais pakraštėliais į lėkštę, ant krašto padėjo duonos rie- 
kutę, sviesto kąsnelį ir pastūmėjo Badui. 

— Duosiu tau, brol, patarimėlį, už dyka. Eisi ieškot darbo — 
pirmučiausia apsiskusk, apsikirpk, nusipurtyk nuo rūbų šienga- 
lius. Taip greičiau ką nors gausi. Čia labai svarbu, kaip atrodai. 

— Aš ne tinginys, geras darbinykas, - pilna burna sumurmėjo 
Badas. 

— Pasakiau, žinokis, — atsakė rudaplaukis ir nusisuko prie 
viryklės. 


Kai Edas Tačeris marmuriniais laiptais užkopė į platų ligo- 
ninės vestibiulį, jį ėmė krėsti drebulys. Gerklę sukuteno vaistų 
kvapas. Iš už stalo į jį akmeniniu veidu žvelgė moteris. Jis pasi- 
stengė suvaldyti balsą. 

— Gal pasakytumėt, kaip jaučiasi ponia Tačer? 

— Prašom, galite pas ją užlipti. 

— Bet sakykit, panele, ar viskas gerai? 

— Seselė apie pacientę viską žinos. Laiptai po kairei, trečias 
aukštas, gimdyvių palata. 

Edas Tačeris nešėsi į žalią vaškinį popierių įvyniotą gėlių 
puokštę. Platūs laiptai lingavo, jam lipant aukštyn, klupčiojant, 
batų galams kliūvant už žalvario strypų, kuriais buvo pritvir- 
tintas plaušų kilimas. Kažkur užveriamos durys nutildė slopų 
riksmą. Jis susistabdė seselę. 

— Būkit maloni, norėčiau pamatyti ponią Tačer. 

— Tai ir eikit, jeigu Žinot, kur ji. 

— Kad ją perkėlė kitur. 

— Paklausit prie stalo koridoriaus gale. 

Jis kramtė šaltas lūpas. Koridoriaus gale šypsodama į jį žvelgė 
raudonveidė moteriškė. 

— Viskas gerai. Jūs - laimingas sveikutės mergytės tėvas. 

— Matot, mums pirmas vaikas, o Suzė tokia nestipri, - marks- 
tydamasis išlemeno jis. 

— Taip taip, aš suprantu, jūs nerimaujat... Galit užeit ir pa- 
sikalbėt su ja, kai atsibus. Ji pagimdė prieš dvi valandas. Tik 
žiūrėkit, jos nenuvarginkit. 

Edas Tačeris buvo nedidukas, su dviem šviesių ūsų kuokš- 

teliais, blukių pilkų akių. Sugriebęs paspaudė seselės ranką, 
| šypsena apnuogino visus nelygius geltonus jo dantis. 

— Matot, mums pirmas vaikas. 

— Sveikinu, — pasakė seselė. 

Lovų eilės žalsvai geltonoje dujinių lempų šviesoje, šleikštus 
neramiai krutančių patalų kvapas, veidai - riebūs, liesi, pageltę, 
išbalę; štai ir ji. Palaidos geltonų plaukų grįžtės apjuostas baltas 
Suzės veidelis atrodė susitraukęs ir persikreipęs. Jis išvyniojo 


rožes ir paguldė ant spintelės. Vaizdą pro langą matė lyg pro 
vandenį. Medžiai skvere buvo aptraukti mėlynais voratinkliais. 
Aveniu žiebėsi žibintai, žalia mirguliuojanti šviesa traukė iš prie- 
blandos raudonplyčius pastatus; žaizdos raudonumo danguje 
buvo ryškiai įsirėžę dūmtraukiai ir vandens bokštai. Pamėlę jos 
vokai pakilo, atidengdami akis. 

— Tu, Edai?.. Betgi, Edai, čia „Džekai“. Ir išlaidumas tavo. 

— Kaip kitaip, širdele? Žinau, kad tau jos patinka. 

Ties lovūgaliu lūkuriavo seselė. 

— Ar neparodytumėt mums vaikučio, panele? 

Seselė linktelėjo. Buvo prakaulaus pilko veido, siauralūpė. 

— Nekenčiu aš jos, - sušnibždėjo Suzė. - Bjauri senmergė, 
nervina mane. 

— Nesijaudink, brangioji, kas ta diena kita. 

Suzė užsimerkė. 

— Tu vis dar nori ją pavadint Elena? 

Seselė atnešė kraitę ir padėjo ant lovos prie Suzės. 

— Kokia gražuolytė! — tarė Edas. - Žiū, kvėpuoja... Ir alie- 
jum patepta. - Jis padėjo žmonai pasiremti ant alkūnių; geltona 
plaukų grįžtė išsivyniojo, užkrito jam ant rankos. - Kaipjūs juos 
atskiriat, sesute? 

Suzė suirzusi įsižiūrėjo į raudoną veideliuką. 

— Esat tikra, kad čia maniškė? 

— O kaipgi. 

- Bet juk ji be kortelės. 

— Tuojau prisegsiu. 

— Bet maniškė buvo juodaplaukė. - Gaudydama orą, Suzė 
atkrito ant pagalvės. 

— Jos pūkeliai tokie pat šviesūs, kaip ir jūsų plaukai. 

Suzė išmetė virš galvos rankas ir sukliko: 

— Ji ne mano. Ji ne mano. Išneškit ją... Ta moteris pavogė 
mano kūdikį. 

- Širdele, dėl Dievo meilės! Širdele, dėl Dievo meilės! - rami- 
no vyras, kamšydamas antklodę. 

— Gaila, - šaltai tarė seselė, imdama kraitę. - Reikės duot jai 
raminamųjų. 

Suzė, visa pastėrusi, atsisėdo. 

— Išneškit ją! - suriko ir atkrito ant lovos, be paliovos silpnu 
balsu isteriškai vaitodama. 

— Ak tu Dieve mano! - gniaužydamas rankas sušuko Edas 
Tačeris. 

- Šiam vakarui gana, geriau jau išeikit, pone Tačeri... Išeisit, 
ir ji nutils... Rožes aš pamerksiu. 

Laiptų apačioje jis prisivijo dručkį, kuris trindamas delnus 
lėtai pėdino žemyn. Jų akys susidūrė. 

— Viskas gerai, pone? - paklausė dručkis. 

— Taip, sakyčiau, kad gerai, - murmtelėjo Tačeris. 

Dručkis, atsisukęs į Edą, ėmė kimiu balsu lieti džiaugsmą. 

— Sveikinkit mane, sveikinkit mane, mein'" žmona pagimdė 
perniuką. 

Tačeris paspaudė putlią rankutę. 

— Maniškė tai mergaitę, - droviai prisipažino jis. 

— Penkius metus kasmet po mergaitę, o dabar, įsivaizduokit, 
perniukas. 

— Taip, — tarė Tačeris, kai jie išėjo ant šaligatvio, - didelis 
įvykis. | 


* Mano. (Vok.) 

— Gal leisit, pone, pakviesti jus ta proga mif' manimi išgerti? 

— Su malonumu. 

Tinklinės durys smuklėje Trečiojo aveniu kampe dar siūbavo. 
Mandagiai pabruūžavę kojas, jiedu nuėjo į kambarį už baro. 

— Ak, - tarė vokietis, kai jiedu susėdo prie apibraižyto rudo 
stalo, - šeimos gyvenimas pilnas rūpesčių. 

— Tai jau taip, pone; mums pirmas vaikas. 

— Alaus gersit? 

— Man bet kas gerai. 

— Du putelius importinio kulmbacherio, išgersim už mūsų 
atžalas. - Buteliai pokštelėjo, ir bokaluose iškilo rusva puta. - Už 
pasisekimą... Prosit, - tarė vokietis ir pakėlė bokalą. Nusibraukė 
nuo ūsų putą ir trinktelėjo rausvu kumšteliu į stalą. - Nepalai- 
kykit nemandagiu, pone... 

— Tačeris aš. 

— Nepalaikykit nemandagiu, pone Tačeri, noriu paklausti, 
kokia jūsų profesija. 

— Buhalteris. Turiu vilties netrukus tapti buhalteriu-revizo- 
rium. 

— Aš tai spaustuvininkas, o pavardė Zucheris - Markus An- 
tonijus Zucheris. 

— Malonu susipažinti, pone Zucheri. 

Jiedu per stalą tarp butelių paspaudė viens kitam rankas. 

- Puhalteriai-revizoriai gerai uždirba, - tarė Zucheris. 

— Man ir reikės daug uždirbt dėl savo dukrytės. 

— Vaikai, jie ryte ryja pinigus, - dudeno Zucheris. 

— Pastatysiu jums butelį, nieko prieš? - tarė Tačeris, sumes- 
damas, kiek pinigų turįs kišenėje. Suzei, vargšiukei, nepatiktų, 


* Su. (Vok.) 

kad geriu taip smuklėj. Bet tik šį kartą, ir aš dar tik mokausi 
tėvystės. 

— Kuo daugiau, tuo smagiau, - pasakė Zucheris. — ...Bet 
vaikai tikrai ryja pinigus... Tik valgo ir rūbus plėšia. Na, kai 
prakusiu... Ak! O dabar kiek vargo mit hipotekom, paskolom, 
mit algų didėjimu, o dar tie išprotėję profsąjungų socialistai ir 
agitatoriai... 

— Na, tai į sveikatą, pone Zucheri. 

Ponas Zucheris nykščiais ir smiliais nugręžė iš ūsų putas. 

— Ne kasdien mums gimsta perniukas, pone Tačeri. 

— Arba mergaitė, pone Zucheri. 

Baro šeimininkas, atnešęs dar du butelius, nušluostė aplaisty- 
tą stalą ir, raudonomis rankomis tabaluodamas skudurą, stovėjo 
šalimais klausydamasis. 

— Mein širdy turiu vilties, kad kai mano perniukas gers į savo 
perniuko sveikatą, tai gers šampaną. Ak, štai kaip einas reikalai 
šitame didmiesty. 

— O aš norėčiau, kad mano mergaitė būtų kukli, paprasta 
mergina, ne tokia kaip šiuolaikinės panaitės, išsipusčiusios, su- 
sivarsčiusios. O aš tada būsiu jau pensininkas, gyvensiu namuke 
kur prie Hadsono, vakarais kapstysiuos sodely... Pažįstu vyrukų, 
išėjusių pensijon su trim tūkstantukais per metus. Taupyk ir 
turėsi. 

— Nieko gera iš to taupymo, - įsiterpė baro šeimininkas. — 
Dešimt metų taupiau, o taupomasis bankas bankrutavo, ir man 
iš viso vargo liko tik banko knygelė. Gauk patikimų žinių ir 
naudokis proga - tik taip gali ką pešt. 

— Bet tai ne kas kita, o lošimas, - atkirto Tačeris. 

— Na, taip, pone, lošimas, - pasakė baro šeimininkas ir, mo- 
juodamas tuščiais buteliais, grįžo prie baro. 

— Lošimas. Daug tiesos, - tarė Zucheris, tuščiomis akimis mąs- 
liai spoksodamas į alų. - Kas siekia prasimušt, privalo naudotis 
proga. Aš dvylikos metų atvykau čia iš Frankfurto mit tikslu 
prasimušt, o dabar turiu sūnų ir dirbsiu dėl jo... Ak, pavadinsim 
jį Vilhelmu, mūs didžiojo kaizerio vardu. 

— Mūsų mergytė bus vardu Elena, kaip ir mano motina. - Edo 
Tačerio akys prisipildė ašarų. 

Ponas Zucheris atsistojo. 

— Na, viso gero, pone Tačeri. Malonu susipažinti su jumis. 
Man reikia grįžt pas savo mergaites. 

Tačeris dar kartą paspaudė putlią rankutę ir, šiltai, švelniai 
mintydamas apie motinystę, tėvystę, gimtadienių tortus ir Kalė- 
das, pro rusvą putotą miglelę stebėjo, kaip ponas Zucheris iškry- 
puoja pro dvivėres duris. Po kurio laiko ištiesė rankas, pasirąžė. 
Ką gi, Suzei, vargšiukei, nepatiktų, kad stirksau čia... Viskas dėl 
jos ir gražutės mažylytės. 

- Ei, jūs ten, o apsimokėt? - jam pavymui, kai priėjo prie durų, 
sušuko baro šeimininkas. 

— Ar anas nesumokėjo? 

— Nė velnio. 

— Bet jis mane v-v-vaišino... 

Baro šeimininkas, raudona letena globdamas pinigus, nusi- 
juokė. 

— Tas pamplys, man regis, iš taupiųjų. 


Aleno gatve, saulėtų dryžių išruožuotu tuneliu, prikarstytu 
Žžydrų, oranžinių ir gelsvų lovų užtiesalų, priverstu dėvėtų 
tamsiai rudų baldų, žingsniavo nedidukas barzdotas kreiva- 
kojis žmogelis su katiliuku. Žingsniavo, apeidamas pakavimo 
dėžes ir zujančius vaikus, spausdamas prie durtinio sunertas 

šąlančias rankas. Ir vis kramtė lūpas ir narstė pirštus. Žingsniavo 
negirdėdamas nei vaikų žvygavimo, nei triuškinančio traukinių 
trenksmo virš galvos, nejausdamas salsvai gaižaus sausakimšų 
daugiabučių kvapo. 

Prie geltonos vaistinės Kanalo gatvės kampe stabtelėjo ir už- 
sigalvojęs įsispoksojo į veidą žaliame reklaminiame skelbime. 
Aukštakaktis, švariai nuskustas orus veidas lenktais antakiais ir 
vešliais, tvarkingai pakirptais ūsais, veidas klestinčio Žmogaus, 
turinčio banke pinigų, standi marškinių apykaklė atlenktais 
kampučiais, plati tamsi kaklajuostė. Žemiau - parašas dailyraš- 
čiu: Kingas K. Džiletas. Virš galvos vingiavo šūkis APSĮEISIM BE 
GALĄSTUVŲ. Barzdotasis žmogelis atkėlė katiliuką nuo išpra- 
kaitavusios kaktos ir ilgai žiūrėjo į išdidžias doleringas Kingo K. 
Džileto akis. Tada sugniaužė kumščius, atmetė pečius ir žengė 
į vaistinę. 

Žmona ir dukros buvo išėjusios. Ant dujų degiklio jis pasišil- 
dė ąsotį vandens. Paskui ant židinio atbrailos susirado žirkles ir 
nusikirpo ilgus rudus barzdos gaurus. Tada ėmė naujutėlaičiu 
žvilgančiu nikeliuotu skustuvu labai atsargiai skustis. Drebėda- 
mas stovėjo priešais dėmėtą veidrodį ir pirštais glostėsi glotnius 
baltus skruostus. Dailindamasis ūsus, užpakaly savęs išgirdo 
balsą. Atsuko veidą, glotnų kaip Kingo K. Džileto, veidą su ma- 
„lonia doleringa šypsena. Abi mergaitės išsprogino akis. 

— Mam... čia tėtė, - sušuko didžioji. 

Žmona dribo it skalbinių maišas į supamąjį krėslą ir užsivertė 
ant galvos prijuostę. 

— Ojojoi! Ojojoi! - sūpuodamasi aimanavo ji. 

— Kas yr? Negi nepatinka? - Jis pirmyn atgal žingsniavo po 
kambarį su žvilgančiu skustuvu rankoje, tolydžio atsargiai ap- 
čiupinėdamas glotnų smakrą. 


2 
Metropolis 


Buvo kadaise Babilonas ir Ninevė, miestai iš plytų. Atėnuose buvo 
auksuotos marmuro kolonos. Roma išaugo ant plačių akmeninių 
arkų. Konstantinopolyje aplink Aukso Ragą it milžiniškos žvakės 
liepsnoja minaretai... Dangoraižių statybinės medžiagos bus plienas, 
stiklas, keraminės plytelės, betonas. Susigrūdę siauroje saloje stūksos 
spindintys pastatai su milijonais langų, piramidės ant piramidžių, 
tartum balta audros debesies karūna. 


Uždaręs kambario duris, Edas Tačeris pasijuto baisiai vienišas, 
dirginamas nerimo. Jei Suzė būtų namie, jis jai pasakotų, kiek 
daug uždirbs ir kaip kas savaitę atidės į taupomąjį banką dešimt 
dolerių mažylei Elenai; per metus susidarys penki šimtai dvide- 
šimt dolerių... O ką, per dešimt metų, neskaitant procentų, susi- 
kaups daugiau kaip penki tūkstančiai. Reikia apskaičiuot, kiek 
sudarys keturi procentai sudėtinių palūkanų nuo penkių šimtų 
dvidešimt dolerių. Susijaudinęs vaikščiojo po ankštą kambarį. It 
katė jaukiai murkė dujų ragelis. Žvilgsnis užkliuvo už antraštės 
Journal, gulinčiame ant grindų prie anglių dėžės, kur jį numetė 
bėgdamas ieškoti kebo vežti Suzei į ligoninę. 

MORTONAS PASIRAŠĖ ĮSTATYMĄ, ĮTEISINANTĮ 
IŠPLĖSTINĘ NIUJORKO TERITORIJĄ 


BAIGTOS PROCEDŪROS, PO KURIŲ NIUJORKAS TAMPA 
ANTRUOJU PASAULIO METROPOLIU 


Giliai alsuodamas sulankstė laikraštį ir padėjo ant stalo. Ant- 
rasis metropolis pasauly... O tėtis norėjo, kad likčiau dirbt jo 
varganoj krautuvėlėj, Onteoroj. Jei ne Suzė, gal būčiau ir likęs... 
Ponai, laikau didele garbe pasiūlymą tapti jūsų kompanionu ir 
noriu šįvakar pristatyti jums savo žŽmonelę. Esu jai dėkingas už 
viską gyvenime. 

Lenkdamasis židiniui, nuo spintutės šalia knygų spintos 
skvernais nubraukė porcelianinę statulėlę. Pasilenkęs pakelti 
caktelėjo liežuviu į dantis. Mėlynos porcelianinės olandės mer- 
gaitės galvutė buvo nudužusi nuo kūnelio. „O Suzė, vargšiukė, 
taip mėgsta savo niekučius. Eisiu geriau miegot.“ 

Pakėlė langą ir iškišo galvą. Gatvės gale estakadiniu geležinke- 
liu bildėjo traukinys. Šnerves nudilgino akmens anglių dūmų gū- 
sis. Ilgai rymojo persisvėręs per palangę, dairydamasis tai į vieną, 
tai į kitą gatvės pusę. Antrasis pasaulio metropolis. Žvelgdamas į 
plytinius namus, į balzganus gatvės žibintus, klausydamasis ant 
priešinio namo laiptų berniūkščių pulkelio juoko ir barnių, vie- 
nodų tvirtų policininko žingsnių, jautėsi tarsi Žygiuojąs kareivių 
"gretoje, tarsi ratiniu garlaiviu plaukiąs Hadsonu ties Paliseidu, 
tarsi rinkimų parade žengiąs su visais ilgomis gatvėmis link kaž- 
ko aukšto, balto, su kolonadomis, link kažko didingo. Metropolis. 

Gatve staiga bėgte pasipylė žmonės. Kažkas, vos atgaudamas 
kvapą, riktelėjo žodį „gaisras“. 

— Kur? 

Berniūkščių pulkelis išsilakstė nuo priebučio kitapus gatvės. 
Tačeris grįžo į kambarį. Buvo nepakenčiamai tvanku. Jį traukte 

traukė į gryną orą. Reikėtų eit gult. Tolėliau gatvėje išgirdo ka- 
nopų dunksėjimą ir pašėlišką ugniagesių varpo Žžvangesį. Tik 
pasižiūrėsiu. Pastvėręs skrybėlę puolė laiptais žemyn. 

— Kurioj pusėj? 

— Kitame kvartale. 

— Daugiabutis. 

Daugiabutis šešių aukštų, siaurais langais. Mašina su kopė- 
čiomis jau buvo atvažiavusi. Pro žemutinius langus kamuoliais 
virto rudi dūmai, šen bei ten pasipildavo kibirkščių pliūpsniai. 
Mosuodami lazdomis, trys policininkai stūmė minią link prie- 
šinių namų laiptelių ir atitvarų. Tuščiame plote gatvės viduryje 
žvilgėjo ugniagesių automobilio ir raudonos mašinos su Žar- 
na žalvaris. Žmonės tylomis spoksojo į viršutinius langus, kur 
šmėkščiojo šešėliai ir kartkarčiais plyksteldavo ugnis. Virš namo 
it fejerverkas įsiplieskė plonas ugnies stulpas. 

— Vėdinimo šachta, - šnibžtelėjo kažkas Tačeriui į ausį. 

Šūstelėjus vėjui gatvė prisipildė dūmų ir degančių skudurų 
tvaiko. Tačeriui staiga pasidarė silpna. Dūmams išsisklaidžius, 
išvydo kirbinę kojomis tabaluojančių, rankomis palangės įsi- 
tvėrusių žmonių. Kitame namo šone, padedamos ugniagesių, 
kopėčiomis leidosi moterys. Liepsnos namo centre įsiplieskė 
dar ryškiau. Pro langą ant šaligatvio plumptelėjo kažkas juodas 
ir ėmė rėkti. Policininkai stumdė minią į vieną ir į kitą kvartalo 
galą. Daugėjo ugniagesių mašinų. 

— Iškviesti penki ugniagesių ekipažai, - tarė kažkoks žmo- 
gus. — Kaip jums atrodo? Dviejuose viršutiniuose aukštuose 
žmonėms išėjimas atkirstas. Padegėjo darbas. Niekšelis koks 
nors. 

Ant šaligatvio krašto po dujiniu žibintu susirietęs sėdėjo jau- 
nas vyras. Minios iš užpakalio atstumtas, Tačeris sustojo prie jo. 


22 


— Jis italas. 

— Tame name jo Žmona. 

— Farai jo nepraleidžia. 

— Jo Žmona nėščia. Jis nemoka angliškai paprašyt farų. 

Vyras buvo su mėlynomis petnešomis, užpakalyje surišto- 
mis virvele. Nugara kilsavo, ir protarpiais jis suaimanuodavo 
žodžiais, kurių niekas nesuprato. 

Tačeris ėmė brautis iš spūsties. Ant kampo kažkoks žmogus 
rūbų užuodė žibalo kvapą. Žmogus šypsodamas pažvelgė jam 
tiesiai į veidą. Buvo riebiais apdribusiais skruostais, blizgančio- 
mis išvirtusiomis akimis. Tačeriui rankas ir kojas staiga nuėmė 
šaltis. Padegėjas. Laikraščiuose rašo, kad jie mėgsta štai taip 
trainiotis ir vėpsot. Jis nudūmė namo, užlėkė laiptais ir užsira- 
kino. Kambaryje buvo tylu ir tuščia. Buvo pamiršęs, kad neras 
laukiančios Suzės. Ėmė rengtis. Niekaip negalėjo pamiršti žibalo 
kvapo nuo žmogaus drabužių. 


Ponas Peris lazdele kapojo varnalėšos lapus. Nekilnojamojo 
turto agentas monotonišku balsu vogravo: 

— Aš jums sakau, pone Peri, tokia proga nevalia nepasinau- 
doti. Juk.žinote seną posakį... jaunam žmogui proga pasitaiko 
tik kartą. Drąsiai garantuoju, kad po pusmečio šitų sklypų vertė 
padvigubės. Dabar, kada mūsų rajonas Niujorko, pasauly antro 
pagal dydį miesto, dalis, žinokit, kad... Ateis laikas, ir aš esu 
tvirtai įsitikinęs, kad mes jo sulauksim, kai tiltai per Rytų upę 
sujungs Long Ailandą ir Manhataną, kai Kvinso rajonas bus 
tokia pat didžio metropolio šerdis ir kunkuliuojantis centras 
kaip Astoro kvartalai. 

— Žinau, žinau, bet aš ieškau visiškai patikimo pirkinio. O 
be to, norėčiau statydintis. Mano žmona jau kelinti metai ne- 
sveikuoja... 

— Kas gali būt patikimesnio už mano pasiūlymą? Ar supran- 
tate, pone Peri, kad aš, nors asmeniškai ir patirdamas nemenkų 
nuostolių, siūlau jums patikimiausią šiais laikais nekilnojamąjį 
turtą. Įduodu jums raktą ne vien į materialinį saugumą, bet ir į 
ramybę, patogumus, prabangą. Norime ar nenorime, pone Peri, 
esame nešami galingos bangos, plėtros ir pažangos bangos. Ar- 
timiausiu laiku mūsų laukia dideli įvykiai. Visi technikos išra- 
dimai - telefonai, elektra, plieniniai tiltai, savaeigės transporto 
priemonės - visi jie kažkur veda. Mes turime dalyvauti šiame 
procese, būti pažangos priešaky. Dievulėliau! Trūksta žodžių 
apsakyti, ką tai reiškia... 

Kapstinėdamas žemę tarp žolių stagarų ir varnalėšų, ponas 
Peris kažką užkliudė. Pasilenkė ir pakėlė trikampę kaukolę su 
raitytais rievėtais ragais. 

- Žiūrėk tu man! - šūktelėjo jis. - Gražaus avino būta. 


Migdomas putų, odekolono ir plaukų svilėsių kvapo, tvy- 
rančio troškiame kirpyklos ore, Badas knapsėjo, tarp kelių nu- 
leidęs stambias raudonas rankas. Čekšėjo žirklės, tačiau jo ausų 
būgneliuose tebedunksėjo jo paties žingsniai varginančiu keliu 
iš Najako. 

— Kieno eilė? 

— Kas yr?.. Gerai, man tik apskust ir apkirpt. 

Kirpėjas suleido storus pirštus jam į plaukus, žirklės zirzeno 
už ausų tartum vapsva. Akys merkėsi; jis kilojo vokus kovoda- 
mas su snauduliu. Iš po dryžuotos marškos, apibirusios rusvais 

plaukais, kyščiojo jam batus valančio juodaodžio berniuko plika 
it plaktukas galvutė. 

— Taip, taip, - storu balsu dudeno vyriškis ant gretimos kė- 
dės, - laikas demokratų partijai iškelt stiprų... 

— Sprandą irgi apskust? - kyštelėjo prieš akis riebaluotas aps- 
kritas kirpėjo veidas. 

Jis linktelėjo. 

— Galvą plausim? 

— Ne. 

Kai kirpėjas, ruošdamasis skusti, atlošė kėdę, jam magėjo 
tartum apverstam vėžliui tiesti kaklą. Migdančios putos nu- 
klojo veidą, kuteno nosį, užlipdė ausis. Skendo putų pataluose, 
mėlynų putų, juodų, raižomų tolimo skustuvo blyksnio, kaplio 
blyksnio per mėlynai juodus putų debesis. Senis aukštielninkas 
bulvienoje, atmetęs kruviną putų baltumo barzdą. Kojinės kru- 
vinos nuo sąvėlų ant kulnų. Po marška suspaudė rankas, šaltas 
ir sustingusias kaip lavono. Duokit atsistot... Atsimerkė. Minkšti 
pirštai glostė jam smakrą. Jis įsispoksojo į lubas, kur keturios 
musės suko aštuoniukes aplink raudono krepino varpelį. Lie- 
žuvis buvo sausas it odinis diržas. Kirpėjas atitiesė kėdę. Badas 
markstydamasis apsidairė. 

— Penkiasdešimt centų ir penki už batų valymą. 

PRISIPAŽINO NUŽUDES LUOŠĄ MOTINĄ... 

— Ar galema, truputį pasėdėsiu ir paskaitysiu laikraštį? - tvak- 
sinčiomis ausimis girdi savo paties veblenimą. 

— Prašom. 

PARKERIO DRAUGAI UŽSTOJA... 

Prieš akis mirga juodos raidės. Rusai... MINIA UŽMĖTĖ 
AKMENIMIS... (Specialus pranešimas Herald) Trentonas, Nau- 
jojo Džersio valstija. 

Keturiolikmetis Natanas Sibecas, dvi savaites atkakliai neigęs esąs 
kaltas, šiandien nebeišlaikęs prisipažino policijai, jog yra atsakin- 
gas dėl pagyvenusios luošos savo motinos Hanos Sibec mirties po 
barniojų namuose Džeikobs Krike, esančiame šešios mylios į šiaurę 
nuo miesto. Šįvakar jis uždarytas į kalėjimą, kol prisiekusieji priims 
sprendimą dėl bylos perdavimo teismui. 


VADUOTI PRIEŠŲ APSUPTO PORT ARTŪRO... 
Ponia Riks neteko vyro palaikų. 


Gegužės 24 dieną, antradienį, apie pusę devynių aš, visą naktį pra- 
miegojęs garinio volo kabinoje, grįžau namo ir užlipau į viršų, ke- 
tindamas dar kiek pamiegoti. Vos tik užsnūdau, pas mane užlipo 
motina ir liepė keltis grasindama, jeigu nesikelsiu, nustumti nuo 
laiptų. Motina stvėrė mane, norėdama nustumti nuo laiptų. Aš pa- 
stūmiau ją pirmiau, ir ji nukrito žemyn. Nulipęs pamačiau, kad jos 
galva nusukta į šoną. Tada pamačiau, kad ji nebegyva, ištiesinau 


kaklą ir apklojau ją lovos užtiesalu. 


Badas tvarkingai sulanksto laikraštį, padeda ant kėdės ir išei- 
na iš kirpyklos. Ore dvelkia žmonių kvapais, pilna triukšmo ir 
saulės šviesos. Kaip adata šieno kupetoj... 

— O man dvidešimt penki, - sumurmėjo jis. 

Pagalvok, tam vaikiui tik keturiolika... Jis spaudžia gaudžian- 
čiomis gatvėmis, saulė pro estakadinio geležinkelio santvaras ant 
mėlynuojančio grindinio driekia šiltus smilkstančius geltonus 
dryžius. Kaip adata šieno kupetoj. 


Edas Tačeris sėdėjo palinkęs prie pianino ir iš klausos skam- 
bino „Mosguito Parade“. Dulkini sekmadienio popietės saulės 
spinduliai sunkėsi pro storas nertines lango užuolaidas, rangėsi 

tarp raudonų kilimo rožių, margino apjauktą svetainę šviesos 
dėmelėmis ir šukėmis. Suzė Tačer suglebusi sėdėjo prie lango 
ir mėlynomis mėlynomis akimis liguistame veide stebėjo vyrą. 
Tarp jų, stropiai dėliodama kojytes tarp rožių saulėtame kilimo 
plotelyje, šoko jų mažylė Elena. Rankytėmis pasikėlusi suknutę 
su rožiniais apvadais, griežtu balseliu tolydžio kartojo: 

— Mamyte, stebėk mano išraišką. 

— Na, tu pažiūrėk į vaiką, - nenustodamas skambinti, tarė 
Tačeris. - Tikra balerinutė. 

Ant grindų gulėjo nuo stalo nupuolę sekmadieninio laikraš- 
čio lapai; Elena ėmė šokti ant jų, mikliomis kojytėmis juos tar- 
šydama. 

— Elena, vaikeli, nemindyk laikraščio, - nuo rausvo pliušinio 
krėslo suinzgė Suzė. 

— Kai šoku, galiu mindyt, mamyte. 

— Mama liepė nemindyt, tai ir nemindyk. 

Edas Tačeris nuo „Parade“ perėjo prie barkarolės. Elena ėmė 
šokti pagal naują melodiją, rankutėmis mojuodama į taktą, mik- 
liomis kojytėmis taršydama laikraštį. 

— Edai, susimildamas, nukelk vaiką; laikraštį plėšo. 

Tačerio pirštai išgrojo tęsiamą akordą. 

— Mažute, negalima mindyt laikraščio. Tėtukas dar nebaigė 
skaityt. 

Elena šoko kaip šokusi. Tačeris staigiai pasilenkė nuo kėdutės 
ir užsimetė besipriešinančią ir kvatojančią mergaitę ant kelių. 

— Elena, vaikuti, visad klausyk mamytės ir niekad nieko ne- 
gadink. Laikraščiui pagaminti reikia ir pinigų, ir žmonių darbo, 
ir tėtis ėjo jo nusipirkti ir dar nepabaigė skaityti. Elė dabar žinos, 
tiesa? Gyvenime reikia ne gadinti, o kurti. 

Paskui jis toliau skambino barkarolę, o Elena toliau šoko, 
stropiai dėliodama kojytes tarp rožių saulėtame kilimo plotelyje. 


Valgykloje prie stalo, atsismaukę skrybėles ant pakaušių, sė- 
dėjo šeši vyrai ir paskubomis valgė. 

— Rupūs miltai! —- sušuko vaikinas stalo gale su laikraščiu 
vienoje rankoje ir puoduku kavos kitoje. - Čia-tai bent! 

— Apie ką ten? — suniurnėjo pailgaveidis vyriškis su dantų 
krapštuku burnos kampe. 

— Penktajame aveniu pasirodė didžiulė gyvatė... Šįryt pusę 
dvylikos Penktojo aveniu ir Keturiasdešimt antrosios gatvės 
kampe pro plyšį tarp baseino atraminės sienelės akmenų išlindo 
didžiulė gyvatė ir leidosi šliaužti šaligatviu. Moterys spiegdamos 
išsilakstė kas kur... 

— Pramanas... 

— Čia tai da nieko, - tarė vienas senis. - Kai buvau vaikas, į 
Bruklino lygumas eidavom pašaudyt perkūno oželių... 

- Jetit tararai! Be penkiolikos devynios, - lankstydamas laik- 
raštį sumurmėjo vaikinas ir išlėkė į rausvos rytmečio šviesos 
nutviekstą Hadsono gatvę, pilną žvaliai žingsniuojančių vyrų 
ir moterų. 

Kaukšinčios stambių apželtkojų arklių pasagos ir girgždantys 
krovininių vežimų ratai kėlė kurtinantį triukšmą ir aitrių dulkių 
debesis. „M. Salivano ir Ko.“ sandėlio tarpduryje vaikino laukė 
mergina gėlėta skrybėlaite, po aikštingai atstatytu smakru pa- 
rišta dideliu šviesiai violetiniu kaspinu. Vaikinas pajuto, kaip 
viduje visas supurslojo tarsi atkimštas gazuoto gėrimo butelis. 

— Labas, Emile!.. Emile, įsivaizduoji, man padidino algą. 

— Tu gerokai vėluoji, jauti? 

— Bet, garbės žodis, man pridėjo du dolerius. 

Ji krypt smakrą į šoną, į kitą. 

— O man vienodai rodo. 

— Ar pameni, ką žadėjai, jeigu man padidins algą? 

Ji pažvelgė jam į akis ir prunkštelėjo. 

— Ir tai tik pradžia... 

— Kas iš tų tavo penkiolikos dolerių per savaitę? 

— Kodėl, per mėnesį šešiasdešimt, be to, mokausi importo 
verslo. 

— Kvailiuk, pavėluosi. — Staigiai apsisuko ir nustraksėjo 
apšnerkštais laiptais į viršų, švytruodama į šonus klostėtu pūs- 
tu sijonu. 

— Perkūnas! Nekenčiu. Nekenčiu aš jos. 

Pūsčiodamas akis deginančias ašaras, spėriai kulniavo Had- 
sono gatve į „Vinklio ir Galiko Vakarų Indijos importo“ kontorą. 


Denis palei priekinį suktuvą buvo įšilęs, prisigėręs sūrios 
drėgmės. Išsitiesę šalia vienas kito gulėjo du vaikinai tepaluotais 
kombinezonais ir pusiausnūda pakuždomis šnekučiavosi. Jų 
ausys buvo užgultos vandens šniokštimo bukam pirmagaliui 
ariant ilgas pilkšvai žalias Golfo srovės bangas. 

— J'te dis mon vieux, moi į 'fou Vcamp d New York...“ Kai tik prisi- 
švartuosim, mausiu krantan ir nebegrįšiu. Gana man šito šuniško 
gyvenimo. - Junga buvo šviesiaplaukis, apskrito balto rausva- 
skruosčio veido; jam kalbant iš lūpų iškrito užgesusi cigaretės 
nuorūka. - Merde! - Siektelėjo nuorūkos, riedančios deniu. Ne- 
sugavo, ir ji įkrito į špigatą. 


* Sakau tau, seni, Niujorke pabėgsiu... (Pranc.) (Frazės ir sakiniai kitomis, 
ne anglų, kalbomis verčiami neatsižvelgiant į autoriaus gramatiką, rašybą 
ir skyrybą. - Čia ir toliau vert. past.) 

— Tuščia jos. Aš daug turiu, - tarė antrasis, kniūbsčias miglo- 
toje saulėkaitoje makaluojantis purvinomis kojomis. - Konsulas 
tave grąžins. 

— Nepagaus. 

— O karo prievolė? 

— Suk ją velniai, ir tą prievolę, ir Prancūziją. 

— Amerikonu nori tapt? 

— O kodėl gi ne? Žmogaus teisė rinktis, kokios šalies piliečiu 
jam būt. 

Antrasis mąsliai pasitrynė kumščiu nosį, tada pratisai su- 
švilpė. 

— Gudrus tu vyras, Emili, - tarė jis. 

— O tu, Kongai, ko nenori sprukt kartu? Nejau nori visą gy- 
venimą kuopt geldose kambuzus? 

Kongas atvirto aukštielninkas, atsisėdo, sukryžiavęs kojas, ir 
pasikrapštė tankius garbiniuotus juodus plaukus. 

— Klausyk, kiek Niujorke gali kainuot moteris? 

— Nežinau, brangiai tikriausiai... Sprunku iš laivo ne tam, kad 
velčiausi į visokias velniavas. Noriu susirast gerą darbą ir dirbt. 
Ar tau daugiau nieko, tik moterys, galvoj? 

— Kas iš to? O moterys, ką, blogai? - atšovė Kongas ir, vėl 
išsitiesęs ant denio, įsikniaubė tamsiu suodinu veidu į sukry- 
žiuotas rankas. 

- Aš noriu gyvenime šio to pasiekt, štai ko aš noriu. Europa — 
pašvinkęs mėšlynas. O va Amerikoj žmogus gali prasimušt. Čia 
nesvarbu kilmė, nesvarbu išsilavinimas. Visko galima pasiekt. 

— Ojeigu čia dabar ant šilto denio būtų graži karšta moterytė, 
ar nenorėtum jos pamylėt? 

— Kai praturtėsim, mes visko, visko turėsim sočiai. 

— O karo prievolės čia nėr? 

— Kamjiem ta prievolė? Jiem rūpi tik pinigą kalt. Jie su niekuo 
nenori kariaut, nori su visais biznį varyt. 

Kongas neatsakė. 
iš vakarų, didžiuliai didingi rūmų rūmai, pro kuriuos tryško 
saulės šviesa, spindinti ir balta tartum folija. Jis žengė gatvėmis 
tarp aukštų baltų pastatų, su surdutu aukšta balta apykakle 
išdidžiai kilo folijos laiptais, plačiais, švariai nuplautais, žengė 
pro mėlynus portalus į margas marmurines sales, kuriose ant 
ilgų folijos stalų šiugždėjo ir dzingsėjo pinigai, banknotai, si- 
dabras, auksas. 

— Merde v'lū Vheure.“ - Jų ausis pasiekė du varpo dūžiai nuo 
stebėjimo aikštelės. — Tai tu, Kongai, neužmiršk: tą patį vakarą, 
kai išlipsim ant kranto... - Jis plekštelėjo lūpomis. - Dingstam. 

— Užsnūdęs buvau. Sapnavau šviesiaplaukę moterytę. Jei ne- 
būtum pažadinęs, būč suveikęs. 

Junga stenėdamas atsistojo ir kurį laiką žiūrėjo į vakarus, 
kur vandens volai ryškia banguota linija rėmėsi į kietą ir aštrų 
kaip nikelis dangų. Tada spustelėjo Kongo veidą prie denio ir, 
klapsėdamas medpadžiais basnirčia, nubėgo į laivagalį. 


110-ojoje gatvėje baigė gruzdėti karštas birželio šeštadienis. 
Suzė Tačer neramiai muistėsi lovoje, ant antklodės ištiesusi pa- 
mėlusias kaulėtas rankas. Pro ploną pertvarą girdėjosi balsai. 
Jauna moteris sniaukrojo: 

— Aš tau sakau, mam, pas jį negrįšiu. 

Paskui pasigirdo įtaigus santūrios senės žydės balsas: 


* Velniai griebtų, mums laikas. (Pranc.) 

— Bet, Roze, santuokinis gyvenimas - ne vien linksmybės. 
Žmona privalo paklust ir tarnaut vyrui. 

— Negrįšiu. Negaliu. Pas tą šlykštų gyvulį negrįšiu. 

Suzė atsisėdo, bet neišgirdo, ką atsakė senoji. 

- Betašjau nebe žydė, - staiga suspigo jaunoji. - Čia ne Rusija; 
čiagi Niujorkas. Moterys čia turi šiokių tokių teisių. 

Paskui trinktelėjo durys, ir stojo tyla. 

Suzė Tačer irzliai aimanuodama pasiraivė. Tie žmonės, bjau- 
rybės, nė minutės neduoda pabūt ramiai. Apačioje kažkas pia- 
nola barškino valsą iš „Linksmosios našlės“. Viešpatie! Kodėl tas 
Edas nepareina? Palikt sergančią moterį vieną - žiauru. Egoiz- 
mas. Ji patempė lūpas ir pravirko. Paskui, apsiraminusi, gulėjo 
spoksodama į lubas, stebėdama, kaip musės įkyriai zyzdamos 
skraido aplink elektros lemputę. Gatve nudardėjo vežimas. Žvy- 
gavo vaikai. Prabėgo berniukas, šūkaudamas: „Specialus nume- 
|“ Ojeigu gaisras? Kaip tas baisus gaisras Čikagos teatre. Ai, 
aš iš proto išeisiu! Ji blaškėsi lovoje, suleidusi į delnus aštrius 
nagus. Išgersiu dar vieną tabletę. Gal kiek numigsiu. Pasikėlė 

ant alkūnės ir iš skardinėlės išsiėmė paskutinę tabletę. Gurkšnis 
vandens, kuriuo užgėrė tabletę, apmaldė išdžiūvusią gerklę. 
Užsimerkė ir gulėjo ramiai. 

Krūpt - atsibudo. Po kambarį šokinėjo Elena, jos žalia beretė 
baigė nusmukti nuo galvos, varinės garbanos plaikstėsi. 

— Mamyte, mamyte, aš noriu būt berniukas. 

— Ramiau, mažutė. Mama truputį nesveikuoja. 

— Aš noriu būt berniukas. 

— Kas yra, Edai, ką tu vaikui padarei? Ji kaip nesava. 

— Mes sujaudinti, Suze, tik tiek. Matėm nuostabų vaidinimą. 
Tau būtų patikęs, labai poetiškas ir taip toliau. Puikiai vaidino 

— Kvailystė, aš tau sakiau, vestis tokį mažą vaiką... 

— Tėtuk, tėtuk, aš noriu būt berniukas. 

— Savo dukrytę aš ir tokią myliu. Eisim ir dar ir tave, Suze, 
vesimės. 

— Edai, pats gerai žinai, kad aš nebepasitaisysiu. - Atsisėdo 
tiesi kaip strėlė, atmesdama lygius gelzganus plaukus sau ant 
nugaros. - Noriu numirt... Noriu numirt ir nebebūt jums našta... 
Nemylit jūs abu manęs. Jei mylėtumėt, nepaliktumėt visiškai 
vienos. - Pritrūko kvapo ir užsidengė rankomis veidą. - Noriu 
numirt, - kūkčiodama iškošė pro pirštus. 

— Nagi, Suze, dėl Dievo meilės, nuodėmė taip kalbėt. - Ap- 
kabinęs per pečius, atsisėdo ant lovos šalia jos. 

Tylutėliai verkšnodama ji nuleido galvą jam ant peties. Elena 
stovėjo ir apvaliomis pilkomis akytėmis spoksojo į juodu. Paskui 
ėmė strykčioti niūniuodama sau: 

— Elė bus berniukas. Elė bus berniukas. 


Šlubčiodamas nutrintomis kojomis, Badas iš lėto kėblino 
Brodvėjumi pro dykvietes, kur žolėje tarp žagrenių krūmų ir 
ambrozijų blizgėjo skardinės, pro skelbimų lentas ir „Bull Dur- 
ham“ iškabas, pro lūšnas ir apleistas skvoterių trobeles, pro grio- 
vius, užpiltus kalnais šiukšlių su savivarčių padangų žymėmis 
ten, kur versta pelenai ir šlakas, pro pilkų uolienų gūbrius, kur 
be perstojo dunksnojo ir gremžė gariniai grąžtai, pro iškasas, iš 
kurių lentų takais iki gatvės ropojo akmenų ir molio prikrauti 
vagonėliai, o tada jau pėdino naujais šaligatviais palei geltonų 
plytinių daugiabučių namų eiles, dairydamasis į bakalėjos krau- 
tuvių, kinų skalbyklų, valgyklų, gėlių ir daržovių parduotuvių, 
siuvyklų, kulinarijos parduotuvių langus. Pralindęs pro statomo 
namo pastolius, sugavo senuko, sėdinčio ant šaligatvio krašto ir 

taisančio žibalines lempas, žvilgsnį. Badas sustojo prie jo, timp- 
telėjo aukštyn kelnes; kostelėjęs tarė: 

— Ar tamsta nepasakytum, kur geriausia ieškotis darbo? 

— Nėr tų gerų vietų, vaikine... Šiaip darbų tai yr... Po mėnesio 
ir keturių dienų man sueis šešiasdešimt penkeri, ir dirbu bene 
nuo penkerių, o gero darbo teip ir neradau. 

— Man gerai bet koks, kad tik darbas. 

— Sąjungos bilietą turi? 

— Nieko aš neturiu. 

— Be profsąjungos bilieto darbo statybose negausi, - pasakė 
senukas. 

Jis.atkala ranka pasitrynė žilais šeriais apžėlusį smakrą ir vėl 
palinko prie lempų. Badas stovėjo stebeilydamasis į padūmavusį 
nuo dulkių naujo pastato sijų mišką, kol pastebėjo į save iš sar- 
go būdelės įsmeigtą žmogaus su katiliuku žvilgsnį. Nejaukiai 
pamindžikavęs, pėdino toliau. Kad taip patekus ten, kur pats 
pats centras... 

Ant kito gatvės kampo aplink baltą aukšta važiuokle auto- 
mobilį būriavosi žmonės. Iš automobilio užpakalio pūkštė garų 
kamuoliai. Policininkas už pažastų laikė berniūkštį. Automobilyje 
sėdintis raudonveidis vyriškis baltais ruonio ūsais piktai aiškino: 

— Policininke, aš jums sakau, jis metė akmenį... Tokiems daly- 
kams reikia padaryt galą. Jums, kaip policininkui, užstoti chuli- 
ganus ir triukšmadarius... 

Moteriškė su standžiu kuodu ant pakaušio, mojuodama 
kumščiu automobilyje sėdinčiam vyriškiui, rėkė: 

— Policininke, jis vos manęs nesuvažinėjo, vos manęs nesu- 
važinėjo. 

Badas prisigretino prie jauno vyruko su mėsininko prijuoste 
ir atbulai apsukta beisbolininko kepuraite. 

— Kas čion atstiko? 

— Avelnias žino... Autamabilistus puldinėja, sakyč. Neskaitai 
laikraščių? Kaip gali tie velnio autamabilistai lakstyt po miestą, 
trankyt moteres ir vaikus? 

— Ane, tranko? 

- Žinia. 

— Klausyk... ė... gal pasakytum, kur geriausia ieškotis darbo? 

Mėsininkas atkragino galvą ir nusikvatojo. 

— Žėk, maniau, išmaldos prašysi... Nevietinis, matos... Štai ką 
aš tau patarsiu. Žygiuok Brodvėjum, kol preisi rotušę... 

— Atenir bus pats centras? 

- Žinia... Užlipsi viršun ir klausk mero... Girdėjau, yr laisvų 
vietų miesto taryboj... 

— Įsikišk sau tas vietas, - sušnypštė Badas ir nėrė šalin. 


— Ridenkit, mažiai... ridenkit gi, kreivarankiai neraliuoti. 

— Teisingai, Dilba. 

— Krisk, septyniuke! - Dilba išmetė iš saujos kauliukus, sprag- 
telėjo prakaituotais pirštais. - Et, velnias. 

— Na, ir kietas, matau, tu lošikas, Dilba. 

Purvinos rankos sumetė po penkis centus ant monetų krū- 
velės tarp atstatytų sulopytų kelių. Penki berniukai tupėjo po * 
„Žibintu Pietinėje gatvėje. 

— Greičiau, pypliai, laukiam... Ridenkit, velnio kinkos, ridenkit. 

— Bičai, nykstam! Ateina Dičkis Leonardas su chebra. 

— Sprandą aš jam nusuksiu... 

Keturi jau gūrino palei prieplauką, vienas po kito atsiskirda- 
mi ir nesigręžiodami atgal. Mažiausias berniūkštis besmakriu, 
į snapą panašiu veidu pasilikęs ramiai susirinko monetas. Tada 
nuskuodė pasieniu ir dingo tarp dviejų namų. Prisiplojęs už 

dūmtraukio laukė. Pasigirdo neaiškūs gaujos balsai; paskui nu- 
tolo gatve. Berniūkštis suskaičiavo monetas ant delno. Dešimt. 
„Oho, pem centų... Sakysiu, Dičkis Leonardas susišlavė.“ Kišenės 
buvo kiauros, todėl įsirišo centus į marškinių skverną. 


Ant balto blizgančio apskrito stalo ties kiekvieno svečio vieta 
bičiuliavosi reinvynio taurė su šampano taure. Aštuoniose Žvil- 
gančiose lėkštėse gulėjo aštuoni sumuštiniai su ikrais tarytum 
karoliukais ant salotų lapų, apsupti citrinos griežinėlių, apibars- 
tyti smulkiais svogūno ir kiaušinio baltymo trupinėliais. 

— Beaucoup de soing', neužmiršk, - suraukęs gumbuotą kaktą, 
tarė senis kelneris, šleivakojis trumpulis kupolo formos galva su 
skersai užšukuotomis ir prilipintomis juodų plaukų gijelėmis. 

— Gerai. - Emilis santūriai linktelėjo. Per ankšta apykaklė jam 
spaudė kaklą. Jis grūdo paskutinį šampano butelį į nikeliuotą 
kibirėlį su ledu ant serviravimo staliuko. 

— Beaucoup de soing, sporca madonna... Šitas tipas, žinok, mėto 
pinigus kaip konfeti... Arbatpinigių negaili, žinok... Labaai tur- 
tingas ponas. Pinigus leidžia neskaičiuodamas. - Emilis patapš- 
nojo staltiesę, lygindamas raukšlę. - Fais pas, como, ga“... Rankos 
nešvarios, da išmurzinsi. 

Pasikišę po pažastimis servetėles, lūkuriavo, mindžikuodami 
nuo kojos ant kojos. Iš apačios, iš restorano, podraug su riebiais 
valgių kvapais ir peilių bei šakučių tarškėjimu plaukė švelniai 
ringuojantys valso garsai. 

Pro duris pamatęs metrdotelį lankstantis, Emilis pagarbiai 
išsiviepė. Švytruodama oranžiniu apsiaustu, įėjo ilgadantė 


* Labiau stenkis. (Pranc.) 
** Nedaryk taip... (Pranc.) 

šviesiaplaukė moteriškė, pakibusi už parankės apskritaveidžiam 
vyriškiui, prieš save nelyg sklidiną bokalą atkišusiam cilindrą; 
plačiai išsišiepusi, kvatodama įėjo nedidukė garbanota mergi- 
na mėlynu drabužiu, apkūni moteriškė su diadema ir juoda 
aksomo juostele ant kaklo, vyras stora nosimi, pailgo, tabako 
spalvos veido vyras... krakmolytos marškinių krūtinės, rankos, 
pasitaisančios baltus kaklaraiščius, žvilgantys juodi cilindrai ir 
lakiniai batai; vyras Žebenkšties veidu, auksiniais dantimis, su 
penkių centų monetos dydžio briliantu ant marškinių krūtinės, 
mostaguodamas rankomis, kranksėdamas it varna sveikinosi su 
visais. Rudaplaukė rūbininkė rinko viršutinius drabužius. Senis 
padavėjas kumštelėjo Emiliui. 

- Šitas ir yr pats viršiausias, - lenkdamasis šnibžtelėjo puse 
burnos. 

Visi šlepsendami, šiugždėdami ėmė eiti į kambarį, ir Emilis 
prisiplojo prie sienos. Padvelkė aštriais kvepalais, ir, įtraukęs jų 
kvapo, jis staiga iškaito iki plaukų pašaknų. 

— O kurgi Fifi Voters? - sušuko vyras su briliantiniu segtuku. 

— Sakė, galės atvažiuot ne anksčiau kaip po pusvalandžio. 
Spėju, kad jos iš teatro neišleidžia gerbėjai. 

— Na, mes nelauksim, net jeigu šiandien jos gimtadienis; kaip 
gyvas nieko nesu laukęs. - Minutėlę pastovėjo, apmetė žvilgsniu 
„aplink stalą sėdinčias moteris, tada timptelėjo rankogalius iš 
frako rankovių ir staigiai klestelėjo ant kėdės. Ikrai akimirks- 
niu dingo. - Kelneri, kaip ten dėl reinvynio krušono? - kimiai 
sukrankė. 

— De suite monsieur... 


* Tuojau, pone. (Pranc.) 

Emilis, sulaikęs kvapą, įtraukęs žandus, rinko lėkštes. Senis 
kelneris iš krištolinio ąsočio į šarmojančias taures pilstė krušoną, 
kuriame plūduriavo mėtų lapeliai, ledukai, citrinos žievelės ir 
ilgos agurkų atraižos. 

— Aha, čia tai bus pats tas. - Vyriškis su briliantiniu segtuku 
pakėlė taurę prie lūpų, pačepsėjo ir, pastatęs taurę ant stalo, pa- 
skersavo į kaimynę. Ši tepėsi sviestu duonos lustelius ir kimšosi 
į burną, vis murmėdama: 

— Aš daug nevalgau, užkandu truputį, ir man gana. 

— Bet tai ne kliūtis išgerti, Mere, ar ne? 

Ši gagendama nusijuokė ir kepštelėjo suskleista vėduokle 
jam per petį. 

— Oi, jūs išdykėlis, oi, išdykėlis. 

— Allume moi ga, sporca madonna", - Emiliui į ausį sušnypštė 
senis kelneris. 

Jis uždegė lempeles po dviem keptuvėmis ant serviravimo 
staliuko, ir kambaryje pasklido karšto chereso, grietinės ir omarų 
kvapai. Ore tvyrojo karštis, stalo įrankių tarškėjimas, kvepalų ir 
rūkalų dvelksmas. Padėjęs patiekti Niubergo omarus ir pripil- 
dęs taures, Emilis atsirėmė į sieną ir delnu perbraukė šlapius 
plaukus. Jo žvilgsnis nuslydo putliais priešais sėdinčios moters 
pečiais ir pudruota nugara, kur po nėriniais matėsi atsisegęs 
mažutis sidabrinis kabliukas. Plikis kaimynas šlaunimi spaudėsi 
jai prie šlaunies. Moteris, jauna, Emilio metų, pravėrusi drėgnas 
lūpas, spoksojo plikiui į veidą. Emilis apkvaito, bet negalėjo 
atitraukti akių. 

— Kas galėjo atsitikti mūsų gražuolei Fifi? - pilna burna omaro 
sukarkė vyriškis su briliantiniu segtuku. - Ko gero, šįvakar ji vėl 


* Uždek man, po velnių. (Pranc.) 

susilaukė tokio didelio pasisekimo, kad mūsų kuklus vakarėlis 
jos visai nevilioja. 

— Bet kuriai merginai galva apsisuktų. 

— Na, jei panelė tikisi, kad mes jos lauksim, jai bus didžiulė 
staigmena. Cha cha cha, - nusijuokė vyriškis su briliantiniu seg- 
tuku. - Kaip gyvas nesu nieko laukęs, nelauksiu ir dabar. 

Tolėliau sėdintis apskritaveidis vyriškis, atstūmęs lėkštę, žai- 
dė su apyranke ant kaimynės riešo. 

— Olga, šįvakar jūs atrodot lyg nužengusi iš Gibsono paveiks- 
lėlio. 

— Aš kaip tik pozuoju savo portretui, - tarė ji, prieš šviesą 
pakėlusi taurę. 

— Gibsonui? 

— Ne, tikram tapytojui. 

— Dievaž, įsigysiu. 

— Jeigu jums kas parduos. 

Ji krestelėjo prieš jį šviesų kuodą. 

— Olga, nenaudėle, jums kad tik erzint. 

Ši nusijuokė, suspaustomis lūpomis slėpdama ilgus dantis. 

Prie vyriškio su briliantiniu segtuku prisilenkęs vyras trumpu 
storu pirštu barbeno į stalą. 

— Nieko panašaus, gerbiamasis, Dvidešimt trečiojoj gatvėj 
„nekilnojamojo turto bizniui galas... Visi pripažįsta... Bet aš, pone 
Godalmingai, norėčiau kada su jumis asmeniškai pasikalbėti 
apie štai ką... Iš ko Niujorke susikraunamas didžiausias kapita- 
las? Astoras, Vanderbiltas, Fišas... Aišku, iš nekilnojamojo turto. 
Yra galimybė gerai uždirbt, reikia tik nesnaust... Visai Čia pat... 
Pirkit Keturiasdešimt... 

Vyriškis su briliantiniu segtuku kilstelėjo antakį ir papurtė 
galvą. 

— Už vieną naktį ant gražuolės kelių, pamiršus rūpesčius 
visus... ar kažkaip panašiai... Kelneri, kiek dar, po šimts pyp- 
kių, reikės laukt šampano? — Jis atsistojo, kostelėjo į saują ir 
užkvarkė: 


O, kad Atlantas šampanu virstų, 


Šampano bangos putotų. 


Visi paplojo. Senis kelneris, ką tik visus apdalinęs norvegišku 
omletu, raudonas kaip burokas klibino kietą šampano butelio 
kamštį. Kamščiui iššovus, dama su diadema klyktelėjo. Visi iš- 
gėrė į vyriškio su briliantiniu segtuku sveikatą. 


Nes jis labai šaunus vaikinas... 


— Kas čia šitas per patiekalas? — prisilenkęs prie kaimynės, 
klausė storanosis. Juodi jos plaukai per vidurį buvo perskirti; 
vilkėjo žalsvą suknelę pūstomis rankovėmis. Pamirksėjęs įsiste- 
beilijo jai į juodas akis. 

— Pasakiškas skanėstas, tokio dar nebuvau ragavęs... Žinot, 
panele, Niujorke lankaus nedažnai... - Jis išbaigė taurę. - O kada 
apslankau, išvažiuoju pasišlykštėjęs... - Nuo šampano karštligiš- 
kai blizgančios akys žvalgė jos kaklo ir pečių kontūrus, klajojo 
nuoga ranka. - Bet šįsyk, manyč... 

— Įdomus tikriausiai aukso ieškotojo gyvenimas, - pertraukė 
ji ir išraudo. 

— Seniau tai taip, sunku buvo, bet apsmokėjo... Džiaugiuos, 
kad tuomet susikroviau pinigo... Dabar jau taip nebepasisektų. 

Ji pažvelgė į jį. 

— Jūs tai vadinat atsitiktine sėkme? Kuklinatės. 

Emilis stovėjo už kabineto durų. Nešioti ant stalo nebebuvo 
ko. Pražingsniavo rudaplaukė rūbininkė, ant rankos nešina 
didele pelerina klostėtais apvadais. Jis nusišypsojo, pabandė su- 
gautijos žvilgsnį. Ji prunkštelėjo ir užrietė nosį. Aš tik padavėjas, 
tad ir suka akis. Pala, užsidirbsiu pinigų, tada joms parodysiu. 

- Dis'; pasakyk Čarliui, kad atneštų dar du butelius „Moet 
et Chandon, Gout Americain“, - išgirdo šnypščiant į ausį senį 
kelnerį. 

Apskritaveidis atsistojo. 

— Ponios ir ponai... 

— Ei, paršeliai, tylos!.. - suciepsėjo kažkas. 

— Nori kalbėt paršas, - pašnibždomis tarė Olga. 

— Ponios ir ponai, kadangi čia, deja, nėra mūsų Betliejaus 
žvaigždės, labai užsiėmusios akto... 

— Džili, nepiktžodžiauk, - subarė ponia su diadema. 

— Ponios ir ponai, aš, kad ir nepratęs... 

— Džili, tu girtas. 

— „Ar aplinka... tai yra aplinkybės mums palankios, ar ne... 

Kažkas trūktelėjo už skverno, ir apskritaveidis staigiai dribo 
ant kėdės. 

— Baisu, - tarė ponia su diadema, kreipdamasi į pailgo, tabako 
spalvos veido vyriškį, sėdintį stalo gale. - ...Baisu, pulkininke, 

kaip šventvagiškai Džilis sušneka išgėręs... 

Pulkininkas susikaupęs vyniojo nuo cigaro foliją. 

- Ajajai, ką jūs sakot, - nutęsė jis. Veidas su žilų ūsų šepetėliu 
buvo bejausmis. 

— O kokia siaubinga istorija nutiko seniui Atkinsui, Eliotui 
Atkinsui, Mansfildo draugui... 


* Klausyk. (Pranc.) 

— Nejaugi? - šaltai atsiliepė pulkininkas, kišeniniu peiliuku 
perlamutrinėmis kriaunomis pjaudamas cigaro galiuką. 

- Klausykit, Česteri, jūs girdėjot, kaip sužibėjo Meibė Ivens? 

- Atvirai kalbant, Olga, neįsivaizduoju, kaip ji galėjo sužibėt. 
Su tokia figūra... 

— Na, jie gastroliavo Kanzase, ir vieną vakarą jis pasišovė 
sakyt prakalbą, suprantat, girtas kaip siūlas.... 

— Ir balso ji neturi... 

— Vargšas niekad neatsispirdavo didmiesčių pagundoms... 

— Visiškai neišvaizdi... 

— Ir rėžė kalbą nelyg Bobas Ingersolis... 

— Geras vyras... Kadaise Čikagoj buvom geri pažįstami... 

— Ką jūs sakot... - Pulkininkas atsargiai prikišo degantį deg- 
tuką prie cigaro galo. 

— Tvykstelėjo baisus žaibas, ir pro vieną langą įplaukė ugnies 
kamuolys, pro kitą išplaukė. 

- Arjis... ė... žuvo? - Pulkininkas išpūtė į lubas mėlyną dūmų 
tumulą. 

— Ką, sakot, žaibas nutrenkė Bobą Ingersolį? - suspigo Olga. — 
Taip jam ir reikia, ateistui, bjaurybei. 

— Žūt nežuvo, bet išgąsdintas susivokė, kas gyvenime svar- 
biausia, ir dabar yra priėmęs metodistų tikėjimą. 

— Keista, kiek daug aktorių tampa dvasininkais. 

— Kitaip nebepritraukia publikos, - sukarkė vyriškis su bri- 
liantiniu segtuku. 

Abu kelneriai lūkuriavo už durų, klausydamiesi klegesio 
kambaryje. 

— Tas de sacrės cochons... sporca madonna! — sušnypštė senis 
kelneris. Emilis gūžtelėjo pečiais. - Ana juočkė visą vakarą į 


* Prakeikta kiaulių gauja... po velnių! (Pranc., it.) 

tave akutėm šaudo... - Prisikišo Emiliui prie veido ir pamerkė 
akį. - Rimtai, galėtum pakabint, nebloga merga. 

— Nereikia man tų mergšių ir jų bjaurių ligų. 

Senis kelneris pliaukštelėjo sau per šlaunį. 

- Išvėsęs jaunimas nūn... Aš, kai buvau jaunas, nesnausdavau. 

— Jos į Žmogų net nežiūri... - iškošė Emilis pro sukąstus dan- 
tis. —- Aš jom tik vaikštantis frakas, daugiau nieko. 

— Pala pala, pamažėl priprasi. 

Durys atsivėrė. Abu pagarbiai nusilenkė briliantiniam seg- 
tukui. Ant jo marškinių krūtinės kažkas buvo nupiešęs moters 
kojas. Skruostai skaisčiai raudoni. Vienos akies apatinis vokas 
nukaręs, dėl to žebenkštiškas veidas atrodė pašaipiai perkreiptas. 

— Po šimts pypkių, Markai, po šimts pypkių! - sumurmėjo 
jis. - Nebeturim ko gert... Nešk At...lantą ir dvi kvortas. 

— De suite monsieur... - lenkdamasis tarė senis kelneris. - Emili, 
pasakyk Ogastui, immediatement et bien frappė . 

Eidamas koridoriumi, Emilis girdėjo dainuojant: 


O, kad Atlantas šampanu virstų, 


Sampano ban-n-n... 


Vestibiulyje, susiėmę už parankių, tarp palmių svirduliavo 
iš tualeto grįžtantys apskritaveidis ir storanosis. 

— Perkūnas, tie kvailiai mane vemt verčia. 

— Tikrai, nebėr tokių šampano vakarienių kaip kadai Friske. 

— Ech, geri buvo laikai. 

— Beje, Holijokai, - tarė apskritaveidis, atsirėmęs į sieną, kad 
nepargriūtų, — bišiuli, ar matėt rytiniam laikrašty mano šaunų 


* Tuojau pat ir labai šalto. (Pranc.) 

štraipšnelį apie kaušiuko pramonę?.. Inveštuotojai užkibš... kaip 
mergučėš. 

— Holijokai, bišiuli, laukšit - praleišit puikiaušią progą... Ar 
girtaš, ar blaivaš, aš užuodžiu... kur kvepia pinigaiš... 

— O kodėl tada pats jų neturit? - Raudonas kaip jautiena stora- 
nosio veidas virto violetiniu; susirietęs dvilinkas jis griausmingai 
suūbavo iš juoko. 

— Todėl, kad visada slapta informacija leidžiu pasinaudot 
draugams, - visai blaiviai atsakė antrasis. - Ei, berneli, kur tas 
mūsų kabinetas? 

— Par ici monsieur. 

Pro juos prašvytravo raudona, klostėta it akordeonas sukne- 
lė, rudomis prigulusiomis garbanomis aprėmintas apvalainas 
veidukas, perliniai dantys kvatojančioje burnoje. 

— Fifi Voters! - ėmė šaukti visi. 

— Fifi, pupyte, eikš, apkabinsiu. 

Užkelta ant kėdės, ji trypčiojo nuo kojos ant kojos, iš paverstos 
taurės laistydama šampaną. 

— Linksmų Kalėdų! 

— Laimingų Naujųjų! 

— Gimimo dienos proga... 

Ją atlydėjęs šviesbruvis vaikinas įmantriais sukiniais šoko 
aplink stalą dainuodamas: 


Į Žvėryną mes nuėjom, 


Daug gyvūnų ten regėjom. 
Babuinas išdidus 


* Štai Čia, pone. (Pranc.) 

Savo plaukus rudus 

Šukavos ir savim gėrėjos. 

— Oplia! - sušuko Fifi Voters ir pataršė vyriškio su briliantiniu 
segučiu plaukus. — Oplia! - Išmetusi koją nušoko ant grindų ir 
leidosi laigyti po kambarį, kilnodama kojas taip, kad sijonai 
plaikstyte plaikstėsi jai aplink kelius. 

— Olialia, mėto kojytes kaip francūzaitė! 

> „T 

Jos grakščios kojos blizgančiomis juodomis šilkinėmis koji- 
nėmis, raudonais su roželėmis bateliais švysčiojo vyrams prieš 
veidus. 

— Beprotė! - riktelėjo ponia su diadema. 

Oplia. Tarpduryje svyravo Holijokas su cilindru, nusmuku- 
siu ant Žžioruojančios nosies. Ji ūktelėjo ir vienu spyriu numušė 
cilindrą. 

— Įvartis! - ėmė šaukti visi. 

— Po galais, įspyrėt man į akį! 

Ji akimirką spoksojo į jį išplėtusi akis, tada kniubo brilian- 
tiniam segtukui į plačią marškinių krūtinę ir pratrūko raudoti. 

— Aš nesileisiu taip užgauliojama, - kūkčiojo. 

— Patrinkit kitą akį. 

— Atneškit kas nors tvarsčio. 

— Velniai rautų, ji gal išmušė jam akį. 

— Kelneri, ei, suieškokit kebą. 

— Kur gydytojas? 

— Bjaurus reikalas, bičiuli. 

Prispaudęs.sau prie akies ašaromis ir krauju sumirkusią no- 
sinę, storanosis klupinėdamas išsvirduliavo pro duris. Paskui jį 
ėmė urmu grūstis ir kiti; paskutinis išėjo šviesbruvis vaikinas, 
sukdamasis ir dainuodamas: 

Babuinas išdidus savo plaukus rudus 

Šukavos ir savim gėrėjos. 

Fifi Voters, užsikvempusi ant stalo, kūkčiojo. 

— Neverkit, Fifi, - tarė pulkininkas, visą vakarą taip ir nepa- 
judėjęs iš vietos. - Štai kas, manyčiau, padės jums nusiramint. — 
Pastūmėjo jai per stalą taurę šampano. 

Ji šniurkštelėjo ir ėmė siurbčioti. 

— Sveiki, Rodžeri, kaip laikotės, bičiuli? 

— Ačiū, bičiulis laikos neblogai... Pabodo, jeigu norit Žinot, 
vakarot su tokiais klaikiais chamais... 

— Noriu valgyt. 

— Kad, regis, nieko valgomo nebeliko. 

— Nežinojau, kad ir jūs čia būsit, garbės Žodis, būčiau atva- 
žiavus anksčiau. 

— Tikrai?.. Ką gi, labai malonu. 

Nuo pulkininko cigaro nukrito ilgas pelenų dribsnis; jis at- 
sistojo. 

— Štai ką, Fifi, paimsiu kebą, pasivažinėsim po parką. 

Ji išbaigė šampaną ir žvaliai linktelėjo. 

— Vaje, jau keturios... 

— Apsisiausti kuo turėsit? 

Ji dar kartą linktelėjo. 

— Puiku, Fifi... Matau, kad atsigavot. — Pulkininko tabako 
spalvos veide išplito šypsena. - Na, tai eime. 

Ji suglumusi dairėsi aplink. 

— Aš čia atėjau lyg ir ne viena. 

— Bala nematė! 

Vestibiulyje jiedu užtiko šviesbruvį vaikiną, po dirbtine pal- 
me ramiausiai vemiantį į gaisrui gesinti skirtą kibirą. 

— Ai, paliekam jį, - suraukusi nosį pasakė ji. 

— Bala nematė! - pritarė pulkininkas. 

Emilis atnešė jų apsiaustus. Rudaplaukė jau buvo išėjusi namo. 

— Klausykit, berniuk, - pamojo lazdele pulkininkas. - Prašom 
surasti kebą... Žiūrėkit, kad arklys būtų geras, o vežikas blaivas. 

— De suite monsieur. 

Dangus virš stogų ir kaminų buvo mėlynas kaip safyras. 
Pulkininkas keliskart giliai įkvėpė apyaušriu dvelkiančio oro ir 
numetė cigarą į nutekamąjį griovelį. 

— Važiuojam galį Klermontą papusryčiaut. Visą vakarą nieko 
dora nevalgiau. Bjaurumas to saldaus šampano, tfu! 
nojo galvą, irjiedu susėdo į kebą. Pulkininkas rūpestingai viena 
ranka priglaudė Fifi prie savęs, ir jie nuvažiavo. Emilis minutėlę 
pastovėjo restorano tarpduryje, lygindamas suglamžytą penkių 
dolerių banknotą. Buvo pavargęs, skaudėjo kojas. 

Išėjęs pro užpakalines restorano duris, išvydo ant laiptelio 
sėdintį ir jo laukiantį Kongą. Veidas, įtrauktas į apspurusią stačią 
palto apykaklę, nuo šalčio atrodė pažaliavęs. 

— Čia mano draugas, - tarė Emilis Markui. - Atplaukėm tuo 
pačiu laivu. 

— Butelio vyno po paltu neturi pasikišęs? Sapristi, mačiau, iš 
čia išėjo neblogų pupyčių. | 

— Kas tau? 

— Darbo netekau, ir tiek... Nebevergausiu aš tam tipui. Eime, 
išgersim kavos. 

Tuščiame sklype stovinčiame užkandžių vagonėlyje jie užsi- 
sakė kavos ir spurgų. 


* Po šimts. (Pranc.) 

— Eh bien, kaip jum patinka šitoj prakeiktoj šaly? — paklausė 
Markas. 

— Ogi nieko! Man visur gerai. Visur tas pat, Prancūzijoj mažai 
uždirbi, bet gerai gyveni, čia uždirbi gerai, bet gyveni blogai. 

— Ouesto paese e completamente soto sopra. 

— Aš gal vėl plauksiu jūron... 

— Ko jūs, vyrai, velnirautų, nesmokot angliškai? — tarė vy- 
riškis žiedkopūsčio spalvos veidu, nutėškęs ant prekystalio tris 
puodelius kavos. 

— Jegu mes kalbėtum angleškai, - atkirto Markas, - jum gal 
nepatikt, ką mes šnekam. 

— Kodėl tave išmetė iš darbo? 

— Merde. Nežinau. Su šeimininku, senu krienu, susibariau... 
Gyvena prie arklidžių; vertė mane ne tik vežimus plaut, bet ir 
grindis jo name šveist... Jo Žmonos marmūzė va tokia. - Kongas 
įtraukė lūpas ir pažvairakiavo. 

Markas nusijuokė. 

— Santissima Maria putana!" 

— Kaip tu su jais susikalbėdavai? 

- Jie man į ką nors parodo pirštu; aš palinksiu galva, sakau: 
„Gerai.“ Nuvažiuodavau pas juos aštuntą ir dirbdavau iki šešių, 
ir kasdien jie užduodavo vis nešvaresnių darbų... Vakar vakare 
liepė vonioj išvalyt tualetą. Aš pakračiau galvą... Moterų dar- 
bas... Ta perpyko ir rėkt. Tada aš pradėjau mokytis angleškai... 
Eik tu po velnių, sakau... Paskui parėjo jos vyras ir su botagu 
išvijo mane lauk, sako, už šią savaitę nemokės... Susibarėm, jis 
pasišaukė policininką, aš bandžiau paaiškint, kad senis man už 


* Šioje šalyje viskas aukštyn kojom. (It.) 
“* Itališkas keiksmas. 

savaitę skolingas dešimt dolerių, o tas: „Mauk iš čia, italiūkšti, 
utėliau!“ ir trinkt lazda man per makaulę... Merde alors... 

Markas paraudonavo. 

- Išvadino tave italiūkščiu, utėlium? 

Kongas, čiaumodamas spurgą, linktelėjo. 

- Patsjis mėšlinas airis, - angliškai sumurmėjo Markas. - Šitas 
šlykštus miestas man jau įsiėdė iki gyvo kaulo... 

— Visam pasauly tas pat, policininkai mus lupa, turčiai suka, 
moka elgetišką atlyginimą, o kas kaltas?.. Dio cane!" Kaltas tu, 
kaltas aš, kaltas Emilis... 

— Ne mes sukūrėm pasaulį... Tai jie sukūrė, o gal Dievas. 

— Dievas, kaip ir policininkas, jų pusėj... Ateis diena, ir mes 
nužudysim Dievą... Aš anarchistas. 

Kongas paniūniavo: 

— Les bourgeois ū la laterne nom de dieu.“ 

— Tu irgi mūsiškis? 

Kongas gūžtelėjo pečiais. 

— Aš nei katalikas, nei protestantas; neturiu nei pinigų, nei 
darbo. Žėk, - Kongas purvinu pirštu bedė į ilgą proplėšą kel- 
nių kelyje. - Vanas, anarchistas... Rausiu, po velnių, į Senegalą, 
nigeriu tapsiu. 

— Tu ir taip atrodai kaip nigeris, - nusijuokė Emilis. 

— Todėl mane ir vadina Kongu. 

— Bet tai kvailystė, - tęsė Emilis. - Žmonės visur vienodi. 
Skirtumas tik tas, kad vieni prasimuša, kiti ne... Aš tam ir atvy- 
kau į Niujorką. 


* Dievas šuo! (It. keiksmas) 
** Buržujus ant žibintų, po velnių. (Pranc.) 

— Dio cane, aš ir pats taip galvojau prieš dvim penkius metus... 
Kai būsit mano metų, geriau suprasit. Ar iš apmaudo jum niekad 
neužverda? Čia... — Pabaksnojo krumpliais į standžią marškinių 
krūtinę. — ...Virte verda, ir gerklę smaugia... Tada sakau sau: 
„Drąsiau, ateis mūs diena, mūs kruvina diena.“ 

— O aš sau sakau, - tarė Emilis: - „Kai tu, biče, turėsi pinigų.“ 

— Klausykit, prieš išvykdamas iš Turino, kai nuvažiavau pas- 
kutinįkart pasimatyt su mama, patekau į bendraminčių susirin- 
kimą... Atsistojo sakyt kalbos toks vyrukas iš Kapujos... labai 
gražus, aukštas, laibas... Sakė, kad po revoliucijos, kai žmogus 
nesipelnys iš kito Žmogaus darbo, nebeliks prievartos... Policija, 
vyriausybės, armijos, prezidentai, karaliai... visa tai jėga. Bet jėga 
ne realus daiktas; tai iliuzija. Darbo žmogus pats ją susikuria, 
nes tuo tiki. Tą dieną, kai spjausim į pinigus ir nuosavybę, pa- 
sijusim kaip atsibudę iš sapno. Nereikės mum nei bombų, nei 
barikadų... Religija, politika, demokratija - visa tai mus migdo... 
Reikia visiem eit ir žmones ragint: „Pabuskit!“ 

— Kai išeisit į gatves, ir aš su jumis, - pasakė Kongas. 

- Žinot, apie kokį žmogų aš kalbu?.. Tas žmogus - Erikas 
Malatesta, didžiausias po Garibaldžio italų didvyris... Jis paau- 
kojo visą gyvenimą, buvo ir kalėjime, ir tremty, Egipte, Anglijoj, 
Pietų Amerikoj, visur... Jei galėčiau būt toks kaip jis, man būtų 
nesvarbu, ką su manim darytų; pakars, sušaudys... Tegul... Bū- 
čiau labai laimingas. 

— Bet jeigu jis toks, tai turbūt pakvaišęs, - lėtai tarė Emilis. — 
Tikriausiai pakvaišęs. 

Markas išgėrė paskutinį gurkšnį kavos. 

— Palauk, palauk. Tu per jaunas. Ateisi į protą... Vieną po kito 
jie mus atveda į protą... Ir atmink mano žodį... Gal aš būsiu per 
senas, gal nebegyvas, bet ateis laikas, kai darbo žmonės atsibus 

iš vergijos... Išeisit į gatvę, ir policija išsibėgios, užeisit į banką, 
ant grindų bus pripilta pinigų, ir jūs nesilenksit ir nerinksit, jie 
bus niekam nereikalingi... Visam pasauly mes tam ruošiamės. 
Turim bendraminčių net Kinijoj... Jūsų Komuna Prancūzijoj buvo 
tik pradžia... socializmas žlugo. Kitą smūgį suduos anarchistai... 
Jei nepavyks ir mums, rasis kitų... 

Kongas nusižiovavo. 

— Akys limpa, kaip noriu miego. 

Citrininė aušra buvo užliejusi tuščias gatves, varvėjo nuo 
atbrailų, avarinių kopėčių turėklų, šiukšlių kibirų lankų, trupino 
šešėlių luitus tarp pastatų. Gatvių Žibintai nebedegė. Ant kam- 
po jie pažvelgė išilgai Brodvėjaus, siauro, rusenančio, tarytum 
gaisro perskrosto. 

— Visada, kai matau auštant, —- sušvokštė Markas, - sakau 
sau: „Galbūt... galbūt šiandien.“ — Atsikrenkštė ir nusispjovė 
ant žibinto stulpo; tada, garsiai šnirpščiodamas vėsų orą, nu- 
krypavo sau. 

— Kongai, tu tikrai žadi vėl plaukt? 

— Kodėl ne. Pamatyt pasaulio... 

— Pasiilgsiu tavęs... Reikės ieškotis kito kambario. 

— Susirasi ir kitą kambario draugą. 

— Bet jeigu išplauksi, tai ir liksi jūreivis visą gyvenimą. 

— Na, ir kas. Kai praturtėsi, vesi, aš tave aplankysiu. 

Jiedu žingsniavo Šeštuoju aveniu. Virš galvų pradundėjo 
traukinys, lydimas santvarose tirpstančio gausmo ir zvimbesio. 

— O kodėl nenori pasiieškot kito darbo ir dar pagyvent čia? 

Kongas iškrapštė iš vidinės palto kišenės porą sulinkusių ci- 
garečių, padavė vieną Emiliui, brūkšteldamas per kelnių sėdynę 
uždegė degtuką ir lėtai išleido pro nosį dūmus. 

— Patikėk, man jau iki gyvo kaulo... - tarė, skiausčiu delnu 
braukdamas sau per Adomo obuolį, - iki čia... Gal grįšiu namo, 
aplankysiu Bordo mergytes... Jos bent jau ne visos brangininkės... 
Stosiu savanoriu į karinį laivyną, nešiosiu kepurę su raudonu 
bumbulu... Mergom patinka. Tiktai toks gyvenimas... Gavus algą 
pasigert, pasiaust, pamatyt tolimiausius Rytų kraštus. 

— Ir dvėst ligoninėj nuo sifo trisdešimties... 

— Tai kas... Organizmas kas septyni metai atsinaujina. 

Namo, kur nuomojosi butą, laiptai tvoskė kopūstais ir išsi- 
vadėjusiu alumi. Žiovaudami užlipo į viršų. 

— Padavėjo žiauriai varginantis darbas... Padus įskausta... 
Žiū, bus graži diena; vandentiekio bokštas, matau, apšviestas. 

Kongas nusitraukė batus, puskojines, kelnes ir kaip katinas 
susirangė lovoje. 

— Užuolaidos, bjaurybės, praleidžia šviesą, - išsitiesęs kitame 
lovos šone, suniurnėjo Emilis. 

Gulėjo neramiai vartydamasis ant suveltų paklodžių. Kongas 
šalimais alsavo tyliai ir vienodai. Kad galėčiau būt toksai kaip 
jis, galvojo Emilis, dėl nieko nesukt galvos... Bet šitaip niekad 
nieko nepasieksi. Kokia kvailystė... Markas kvailys, suvaikėjęs 
senis. 

Ir jis gulėjo aukštielninkas, spoksodamas į rudas dėmes ant 
lubų, krūpteldamas kiekvieną kartą, kai kambarį sudrebindavo 
estakadinis traukinys. Kaip Dievą myliu, reikia taupyt pinigus. 
Jam verčiantis ant šono, barkštelėjo bumbulas ant lovos rėmo, ir 
jis prisiminė kimų Marko šnypštimą: „Visada, kai matau auštant, 
sakau sau: „Galbūt.“ 


— Minutėlę atsiprašysiu, pone Olafsonai, - tarė butų pardavi- 
mo agentas. - Kol jūs su ponia apsispręsit dėl buto... 

Jiedu stovėjo greta tuščiame kambaryje, pro langą žiūrėdami 
į pilkai melsvą Hadsoną, inkarus nuleidusius karo laivus ir prieš 
srovę laviruojančią škuną. 

Ji spindinčiomis akimis staiga atsisuko į jį. 

— Bili, tu tik pamanyk. 

Jis apkabino ją per pečius ir lėtai prisitraukė prie savęs. 

— Beveik galima užuost jūrą. 

— Įsivaizduok, Bili, kad gyvensim čia, Riversaido gatvėj. Man 
reikės vieną dieną skirt svečiams... Ponia Viljam Olafson, River- 
saido gatvė 218... Įdomu, ar dera vizitinėse rašyt adresą? 

Ji paėmė jį už rankos ir pervedė per tuščius, švariai iššluotus 
kambarius, kuriuose dar niekieno nebuvo gyventa. Vyras buvo 
stambus ir nerangus, balto vaikiško veido, įdubusiomis blukio- 
mis mėlynomis akimis. 

— Brangiai kainuos, Berta. 

— Dabar mes tiek išgalėsim, nėr kalbos, išgalėsim. Turim gy- 
vent pagal pajamas... Tavo postas įpareigoja... Ir pagalvok, kokie 
būsim laimingi. 

Koridoriumi, trindamas rankas, grįžo butų pardavimo agentas. 

— Taip, taip, taip... O, matau, kad mes apsisprendėm, kaip 
dera... Ir labai protingai, geresnės vietos nerasit visame Niujorke, 
o po keleto mėnesių čia nieko nebegausit už jokius pinigus... 

— Taip, mes imame nuo kito mėnesio pirmos dienos. 

— Puiku... Nesigailėsit, pone Olafsonai. 

— Ryt ryte nusiųsiu jums čekį sutartai sumai. 

— Kaip jums patogiau... Ir, malonėkit, jūsų dabartinis adre- 
sas... — Agentas išsiėmė užrašų knygelę ir liežuviu paseilino pieš- 
tuko galiuką. 

— Rašykit geriau: Astoro viešbutis. - Ji žingtelėjo savo vyrui 
prieš nosį. 

— Mūsų daiktai šiuo metu sandėlyje. 
Ponas Olafsonas išraudo. 


duoti rekomendacijas. 

— Aš dirbu „Kitingo ir Bredlio“ santechnikos įmonėje, Parko 
aveniu 43... 

— Jis ką tik paskirtas direktoriaus pavaduotoju, - pridūrė 
ponia Olafson. 

Kai jiedu išėjo į gatvę ir, grumdamiesi su vėju, patraukė į 
pietus, ji sušuko: 

— Brangusis, aš tokia laiminga... Dabar tai mudu pagyvensim. 

— Bet kodėl tu jam sakei, kad mes gyvenam Astoro viešbuty? 

— Kam ašjam sakysiu, kad gyvenam Bronkse? Pamanys, kad 
mes žydai, ir nenuomos buto. 

— Betgi Žinai, kad aš tokių dalykų nemėgstu. 

— Na, jeigu tu toks teisuolis, keliamės į Astoro viešbutį, pra- 
būsim iki savaitės pabaigos... Man dar niekad neteko gyvent 
dideliam viešbuty miesto centre. 

— Ai, Berta, čia principo reikalas... Nepatinka man toks tavo 
elgesys. 

Ji virpančiomis šnirpšlėmis atsisuko į jį. 

— Koks tu lepšis, Bili... Dieve, kodėl aš neištekėjau už tikro 
vyro? 

Jis paėmė ją už parankės. 

— Einam čia, - nusukęs veidą, šiurkščiai tarė. 

Jiedu pasuko skersine gatve tarp statybviečių. Ant kampo 
tebestovėjo pusiau nugriautas, sukežęs, lentomis apkaltas ūki- 
ninko namas. Jame - pusė kambario mėlynomis gėlytėmis išmar- 
gintais, rudų dėmių išėstais sienų apmušalais, aprūkęs židinys, 
suskilusi sieninė spinta ir geležinė perlinkusi lova. 

Tarp riebaluotų Bado pirštų slysta nesibaigiančios lėkštės. 
Pamazgų ir karštų pamuilių kvapas. Dukart prasukt šluostele, 
pamerkt, paskalaut ir kraut ant padėklo, kad ilganosis žydukas 
nušluostytų. Aplaistyti keliai šlapi, dilbiais varva riebalai, alkū- 
nes trauko mėšlungis. 

— Velnias čia ne darbas, ne baltam Žmogui. 

— Mannieko, svarbu, kad paėst duoda, - atsakė žydukas, per- 
rėkdamas indų tarškėjimą ir barškėjimą bei čirškimą, sklindantį 
nuo viryklės, kur trys suprakaitavę virėjai kepė kiaušinienę, kum- 
pį, mėsainių kotletus, sūdytą mėsą su skrudintomis bulvėmis. 

— Tai jau teip, paėst sočiai, - pasakė Badas ir, pertraukęs lie- 
žuviu per gomurį, atlipino sumaigytą mėsos atplaišą. Dukart 
apsukt šluostele, pamerkt, paskalaut ir kraut ant padėklo, kad 
ilganosis žydukas nušluostytų. Pertrauka. Žydukas pasiūlė Ba- 
dui cigaretę. Abu stovėjo atsirėmę į kriauklę. 

- Indus plaudamas ne ką uždirbi. - Žydukui kalbant, cigaretė 
tirtėjo ant storos lūpos. 

- Ir išvis čia ne baltam žmogui darbas, - pasakė Badas. - Pa- 
davėjam geriau, arbatpinigių gauna. 

Pro dvivėres duris iš valgyklos įėjo vyras rudu katiliuku, pla- 
čiažiaunis, kiauliaakis, su burnoje styrančiu ilgu cigaru. Badas 
sugavo jo žvilgsnį ir pajuto, kaip nuo šalto akių blyksnio jam 
nuėmė paširdžius. 

— Kašiatoks? — sušnibždėjo jis. 

— Nežnau... Klientas gal. 

— Tau nepanašus į šnipą? 

- Ką aš žinau? Kalėjime nesėdėjau. - Žydukas išraudęs atstatė 
smakrą. 

Nurinkėjas padėjo naują nešvarių indų stirtą. Dukart apsukt 
šluostele, pamerkt, paskalaut ir kraut ant padėklo. Žmogui rudu 

katiliuku per virtuvę grįžtant atgal, Badas nudelbė akis į savo 
raudonas, riebaluotas rankas. Na, ir velniai nematę, net jeigu jis 
ir šnipas... Baigęs plauti atneštuosius indus, Badas, šluostyda- 
masis rankas, nudrožė prie durų, nusikabino nuo kablio paltą 
ir skrybėlę ir, išsmukęs pro užpakalines duris, pro šiukšlių dė- 
žes išėjo į gatvę. Kvailys, neteksiu atlyginimo už dvi valandas. 
Laikrodis akinių parduotuvės vitrinoje rodė be penkių pusę 
trijų. Jis nužingsniavo Brodvėjumi, praėjo pro Linkolno aikštę, 
perkirto Kolumbo žiedą, traukė ten, kur pats pats centras, kur 
tirščiau žmonių. 


Ji gulėjo iki pasmakrės pritraukusi keliukus, kojų pirštais 
įtempusi naktinius marškinius. 

— Nagi, mažutė, išsitiesk ir miegok... Pažadėk mamai, kad 
miegosi. 

— Ar tėtis neateis manęs prieš miegą pabučiuot? 

— Pabučiuos, kai pareis; jis išėjo dar į kontorą, o mama eis pas 
ponią Spingarn palošt jukerio. 

— O kada tėtis pareis namo? 

— Ele, sakau tau, miegok... Paliksiu šviesą. 

— Nepalik, mamyte, nuo jos šešėliai... Kada tėtis pareis namo? 

— Kai pabaigs tvarkyt reikalus, - atsakė motina, gesindama 
dujinę lempą. Pakampių šešėliai suplasnojo ir susiliejo. - Laba- 
naktis, Elena. 

Mamytei išėjus, šviesos ruožas duryse siaurėjo, lėtai siaurėjo, kol 
virto siūleliu viršuje ir šone. Trakštelėjo rankena; prieškambaryje 
nutolo žingsniai; trinktelėjo buto durys. Tyliame kambaryje 
kažkur tiksėjo laikrodis; už buto, už namo sienų dardėjo ratai, 
kaukšėjo kanopos, aidėjo balsai; didėjo kauksmas. Aplink juoda 
tamsa, tik durų kampe apversta L iš dviejų šviesos siūlų. 


56 


Elei norėjosi ištiesti kojas, bet bijojo. Nedrįso atitraukti akių 
nuo apverstos L durų kampe. Jei užsimerktų, šviesa užgestų. Iš 
už lovos, iš užuolaidų, iš sieninės spintos, iš po stalo girgždėda- 
mi prie jos sėlino šešėliai. Gulėjo stipriai apsikabinusi blauzdas, 
įspraudusi tarp kelių smakrą. Šešėlio prisipildė priegalvis, šešė- 
liai rausėsi į lovą. Jei užsimerktų, šviesa užgestų. 

Pro sienas, virpindamas susispietusius šešėlius, iš lauko 
skverbėsi juodas įvijas kauksmas. Jos liežuvis caksėjo į dantis 
"lyg tiksintis laikrodis. Rankos ir kojos užtirpo; užtirpo sprandas; 
ji klyks. Klyks perrėkdama kauksmą ir dundesį lauke, klyks, 
kad išgirstų tėtis, kad tėtis pareitų namo. Įkvėpė oro ir suklykė 
vėl. Kad tėtis pareitų namo. Kaukiantys šešėliai siūbavo ir šoko, 
šešėliai puldinėjo iš visų pusių. Paskui ji pravirko, akys prisipildė 
gelbstinčių šiltų ašarų, jos bėgo skruostais į ausis. Ji apsivertė ir, 
įbedusi veidą į priegalvį, verkė ir verkė. 


Apyaušriui Žioruojant, paraudusiose šaltose gatvėse, kurį 
laiką pavirpėję, gęsta dujiniai žibintai. Gasas Maknilas dar lim- 
pančiomis mieguistomis akimis žingsniuoja šalia vežimo mo- 
suodamas vieliniu krepšiu su pieno buteliais, sustoja prie durų, 
surenka tuščius, lipa šaltais laiptais, prisimindamas, kam palikti 
pirmarūšio pieno, kam antrarūšio, kam ir kiek grietinės ir pa- 
sukų. Dangus už namų atbrailų, vandens bokštų, stogų kraigų, 
kaminų rausvėja ir gelsta. Ant priebučių laiptelių ir ant šaligatvių 
kraštų Žvilga šerkšnas. Arklys, kinkuodamas galva, trūkčioda- 
mas klumpina nuo durų prie durų. Ant apšerkšnijusio šaligatvio 
randasijuodų pėdsakų. Gatve nudarda sunkus aludario vežimas. 

— Sveiks, Maikai, mažumą sustirai, a? - sušunka Gasas Mak- 
nilas policininkui, ant Aštuntojo aveniu kampo abiem rankomis 
daužančiam sau per šonus. 

— Sveiks, Gasai. Karvės da neužtrūko? 

Jau gerokai įdienojus jis sukerta arkliui vadžiomis per apšiu- 
rusį sturplį ir, tuštiems buteliams už nugaros krutant ir šokčio- 
jant, važiuoja atgal į pieninę. Virš Devintojo aveniu bildėdamas 
prašvilpia traukinys, tempiamas žalio garvežiuko, pūkšnojančio 
baltus ir tirštus kaip vata dūmų tumulus, tirpstančius žvarbiame 
ore tarp sustingusių juodalangių namų. Pirmieji saulės spindu- 
liai išryškina paauksuotas raides DANIELIO MAKDŽILIKADŽIO 
VYNAS IR KITI GĖRIMAI ant Dešimtojo aveniu kampo. Gaso 
Maknilo liežuvis išdžiūvęs, o burnoje nuo apyaušrio oro sūrsteli. 
Tokį šaltą rytą skardinėlė alaus būtų labai į sveikatą. Užvynioja 
ant botkočio vadžias ir šoka iš vežimo. Užtirpusias kojas, atsimu- 
šusias į grindinį, ima dilgčioti. Trepsėdamas, kad į kojų pirštus 
atitekėtų kraujo, pro dvivėres duris lenda į vidų. 

— Po šimts pypkių, ką aš matau! Pienvežys mum atneša grie- 
tinėlės kavai. 

Gasas nusispjauna į švariai išblizgintą spjaudyklę prie baro. 

— Troškina mane, bro. 

— Galvą guldau, vėl padauginai pieno, Gasai, - riaumoja kam- 
puoto mėsingo veido baro šeimininkas. 

Smuklėje kvepia žalvario valikliu ir šviežiomis pjuvenomis. 
Pro atvirą langą krintantis rausvas saulės spindulių pluoštelis 
glosto ramiai gulinčios, nelyg kietai virtas kiaušinis špinatuose, 
nuogos moters pasturgalį paveiksle auksuotais rėmais už baro. 

— Na, Gasai, ko pageidautum tokį gražų šaltą rytą? 

— Gal bus gerai alaus, Makai. 

Putos bokale kyla, kaupas tirta, smunka žemyn. Baro šei- 
mininkas medine mentele nubraukia pervirš, lukteli, kol putos 
nusistos, tada vėl pakiša bokalą po tyliai švokščiančiu čiaupu. 
Gasas patogiai atsiremia kulnu į žalvarinę pakoją. 

— Na, kaip su darbu? 

(Gasas išmaukia bokalą alaus ir, dar nenusišluostęs burnos, 
skiausčiu delnu brūkšteli sau per kaklą. 

— Tas darbas man jau iki gyvo kaulo... Žinai, ką padarysiu, 
trauksiu į Vakarus, Šiaurės Dakotoj ar kur užsiimsiu laisvos 
žemės, auginsiu kviečius... Ūky moku suktis... Čia, mieste, ne 
gyvenimas. 

— O Nelė kaip į tai? 

— Nelabai pritars iš pradžių, pripratus namie prie patogumų 
ir šiaip, bet išvažiuosem, įsikursem, ir, man regis, jai visai patiks. 
Keip man, teip ir jai čia ne gyvenimas. 

— Gerai sakai. Velniava čia... Mudu su pačiute galjau greit vis- 
ką išsiparduosim. Gerai būt nusipirkus gražų tvarkingą restora- 
nėlį ar pakelės užkandinę. Esu nusižiūrėjęs sodybėlę Bronksvilio 
pusėj, automobiliu nelabai toli. - Susimąstęs paremia smakrą į 
kūjį panašiu kumščiu. - Įgriso kiekvieną mielą vakarą stumdyt 
lauk tuos prakeiktus girtuoklius. Taigi aš ir boksą mečiau tik 
tam, kad nebereikėtų, po paraliais, muštis. Ogi va kad ir vakar 
du vyriokai susiniovė, ir, kad išsinešdintų, turėjau su abiem 
terliotis... Įgriso man kariaut su visais Dešimtojo aveniu girtuo- 
kliais... Nori dar, vaišinu. 

— Kad; velnias, bijau, Nelė užuos. 

— Nesijaudink. Nelė turi būt pripratus. Jos tėvokas į bokalą 
nespjauna. 

— Dievaž, Makai, nuo vestuvių nesu nėsyk nusilakęs. 

— Aš tave suprantu. Labai miela moterytė Nelė, labai. Tos jos 
garbanėlės ant kaktos bet kam gali susukt protą. 

Nuo antro bokalo Gasui iki pat pirštų galiukų nubėga aitrus 
putotas karštis. Kvatodamas pliaukšteli sau per šlaunį. 

— Daili moterytė, Gasai, daili ir elgtis moka, ir šiaip. 

— Na, tai aš gal ir trauksiu pas ją. 

— Gerai tau, velniūkšti, tu jau trauki namo, pas jauną žmoną 
lovon, o mum da tik pradžia darbo. 

Raudonas Gaso veidas dar labiau parausta. Ausys net dega. 

— Būna, kad randu da lovoj... Iki, Makai. - Jis iškaukši į gatvę. 

Rytas apniukęs. Virš miesto kybo švininiai debesys. 

— Judinkis, klipata! - tampydamas vadžias,-šūkteli Gasas. 

Vienuoliktajame aveniu siaučia ledinės dulkės, griežia darda 
ratai, į grindinio akmenis brūkši kanopos. Geležinkelyje žvan- 
ga garvežio varpas, trinksi į kitą kelią perstumiami prekiniai 
vagonai. Gasas lovoje švelniai šnekina žmoną: „Klausyk, Nele, 
tu nieko prieš, kad keltumės į Vakarus? Padaviau prašymą, kad 
skirtų laisvos dirbamos žemės Šiaurės Dakotoj, ten juodžemis, 
galima gerai uždirbt iš kviečių; kai kas per penketą metų tur- 
tuoliais patapo... Ir vaikam sveikiau...“ 

— Ehė, Maikai! 

Maikas, vargšelis, tebepatruliuoja. Bjaurus darbas faro, šalta. 
Geriau ūkininkaut, augint kviečius, turėt didelį namą, tvartų, 
kiaulių, arklių, karvių, vištų... Nelė, gražutė garbanė, belesinanti 
vištas palei virtuvės duris... 

— Ei, tu, velniai griebtų!.. - rikteli Gasui Žmogus ant šaligat- 
vio. - Traukinys, saugokis! 

Po kepure su snapeliu žioji rėkianti burna, plevena žalia vė- 
liavėlė. „Vaje, taigi aš ant bėgių.“ Vadžiomis sukteli arklio galvą 
į šoną. Smūgis, ir vežimas jam už nugaros triokšteli. Vagonai, 
arklys, žalia vėliavėlė, raudoni namai sukasi ir sūkuriu subyra 
į juodą tamsą. 

Doleriai 


Palei visus turėklus - veidai; iliuminatoriuose - veidai. Nuo apvalaus 
kaip statinė garlaivio, kuris stovėjo nuleidęs inkarą, truputį pakrypęs 
į vieną šoną, su karantino vėliava, nukarusia nuo fokstiebio, vėjas 
nešė sudvisusį kvapą. 

— Milijoną dolerių duočiau, - tarė senis, parimęs ant irklų, - kad 
kas pasakytų, ko jie čia atkako. 

- Prasigyvent, tėte, - atsakė valties gale sėdintis jaunuolis. - Čiagi 
didelių galimybių šalis. 

- Viena žinau, - pasakė senis. - Kai buvau dar mažas, pavasarį, 
einant pirmam alsių guotui, čia atplaukdavo laukiniai airiai... Alsių 
dabartės nebėr, o Žmonės vis plaukia iš Dievas žino kur. 

- Taigi čia didelių galimybių šalis. 


Ant sukamosios kėdės, atsilošęs, kojas susidėjęs ant naujo rau- 
"donmedžiu dengto rašomojo stalo, sėdėjo jaunas liesaveidis vy- 
ras pilkomis akimis ir siaura kumpa nosimi. Išbalęs, patempęs 
lūpą. Sukinėjosi su kėde, stebėdamas faneroje batų paliekamus 
brėželius. Et, nusispjaut. Paskui staigiai, sucypindamas kėdės 
sukutį, atsitiesė ir tvojo kumščiu sau į kelį. 

— Rezultatai! - riktelėjo. 

Trys mėnesiai, kai trinu sėdyne šitą kėdę... Kokia nauda iš 
teisės mokslų ir leidimo verstis advokato praktika, jeigu neturiu 
klientų? Pašnairavo į auksuotas raides matiniame durų stikle. 


SANIVDLOB SAŽDROŽD 
SATAKOVDA 


Sanivdlob, lyg valų kalba. Pašoko ant kojų. Jau trys mėnesiai, 
kai kasdien skaitau atbulai šitą prakeiktą iškabą. Išprotėt galima. 
Eisiu verčiau pavalgyt. 

Pasitampė liemenę, nosine nubraukė dulkeles nuo batų, tada, 
nutaisęs didžiai susirūpinusio žmogaus miną, išlėkė iš konto- 
ros, nubėgo laiptais ir nudrožė Meideno skersgatviu. Priešais 
mėsiškų patiekalų restoraną rausvame specialiame laikraščio 
numeryje užmatė antraštę; JAPONAI ATBLOKŠTI NUO MUKDE- 
NO. Nusipirko laikraštį ir, pasikišęs sulankstytą po pažastimi, 
įžengė pro dvivėres duris. Atsisėdęs prie staliuko, įsigilino į 
valgiaraštį. Dabar negaliu išlaidaut. 

— Padavėjau, atneškit man jautienos su daržovėm, riekutę 
obuolinio pyrago ir kavos. 

Ilganosis padavėjas, dėmesingai suraukęs antakius, žvairuo- 
damas užsirašė į lapelį užsakymą... Tokie advokato be klientų 
pietūs. Boldvinas atsikrenkštė ir išlankstė laikraštį... Turėtų pagy- 
vėti prekyba rusų obligacijomis. Prezidentas priėmė veteranus... 
DAR VIENAS NELAIMINGAS ATSITIKIMAS ANT GELEŽINKELIO 
VIENUOLIKTAJAME AVENIU. Sunkiai sužalotas pienvežys. Oho, 
gera proga pareikšti ieškinuką dėl atlyginimo už sužalojimą. 


Ogastas Maknilas, gyvenantis Vakarų 4-ojoje gatvėje Nr. 253, dir- 


bantis „Excelsior“ pieno bendrovės pienvežiu, šįryt buvo sunkiai 

sužalotas prekinio traukinio, kuris važiavo atbulas Niujorko cen- 


trinio geležinkelio... 


Turėtų paduot geležinkelį į teismą. Po šimts, reikia susirast 
tą žmogų ir įtikint, kad paduotų geležinkelį į teismą... Dar ne- 
atgavo sąmonės... Gal nebegyvas. Tada tuo labiau, ieškinį gali 
pareikšt žmona... Šiandien pat važiuoju į ligoninę... Užbėgt už 
akių sukčiams šunadvokačiams. Ryžtingai atsikandęs duonos, 
energingai kramtė. Žinoma, ne; reikia važiuot į namus, pažiūrėt, 
gal yra Žmona, motina ar dar kas: „Atleiskite, ponia Maknil, 
kad trukdau jus, prislėgtą sielvarto, tačiau šiuo metu atlieku 
tyrimą... Taip, pasamdytas įtakingų asmenų...“ Baigė gerti kavą 
ir apsimokėjo sąskaitą. 

Mintyse kartodamas: Vakarų 4-oji gatvė 253, Brodvėjuje įsėdo 
į tramvajų. Pasukęs 4-ąja į vakarus, praėjo pro Vašingtono aikš- 
tę. Medžiai tiesė trapias violetines šakas į melsvai pilką dangų; 
rausvai rausvai švytėjo didžialangiai namai, abejingi, turtingi. 
Tinkamiausia vieta įsikurt advokatui, turinčiam plačią solidžią 
klientūrą. Reiks apie tai pagalvot. Perkirtęs Šeštąjį aveniu, priėjo 
nykų Vestsaidą, kur dvokė arklidėmis, šaligatviai buvo nusėti 
šiukšlėmis ir ropinėjančiais vaikais. Įsivaizduoju, koks gyveni- 
mas čia tarp prasčiokų airių ir svetimšalių, žmonijos padugnių. 
"Šalia 253-io0 namo durų buvo keletas pavardėmis nepažymėtų 
skambučių mygtukų. Pro langą žilą susivėlusią galvą iškišo mo- 
teris ant apvalių kaip dešros rankų paraitotomis languotomis 
rankovėmis. 

— Gal pasakytumėt, ar čia gyvena Ogastas Maknilas? 

— Atas, kur daba ligoninėj? Gyvena, gyvena. 

— Tas pats. Ar jo giminių čia kas nors gyvena? 

— O kam jum tų giminų reik? 

— Pasikalbėt vienu reikalu. 

— Lipkit viršutinian aukštan, raste žmoną, tik jin kaži a šne- 
kėsis... Vargšė bais nusminus del vyro, o jieji tik pusantrų metų 
keip vedę. 

Laiptai buvo pripėduoti purvo, vietomis apibarstyti sąšlavo- 
mis. Viršutiniajame aukšte pamatė šviežiai dažytas tamsžales 
duris ir pasibeldė. 

— Kas ten? - pasigirdo moters balsas, kuris privertė jį krūp- 
telėti. Manding, jauna. 

— Ar ponia Maknil namie? 

— Taip, - atsiliepė tas pats melodingas balsas. - Ko jums 
reikia? 

— Pasikalbėt dėl vieno reikalo ryšium su poną Maknilą išti- 
kusiu nelaimingu atsitikimu. 

— Dėl to nelaimingo atsitikimo, sakot? 

Durys atsargiai, palengva prasivėrė. Moteris buvo dailia per- 
linio baltumo nosimi ir smakru, su kauge banguotų rusvai rudų 
plaukų, garbanėlėmis sugulusių ant aukštos siauros kaktos. Pil- 
kos akys, įdėmios ir įtarios, žvelgė jam tiesiai į veidą. 

— Gal galėčiau minutėlę šnektelėti su jumis apie poną Maknilą 
ištikusį nelaimingą atsitikimą? Laikau savo pareiga jus infor- 
muoti apie su tuo susijusius tam tikrus teisinius dalykus... Beje, 
tikiuosi, jam jau geriau. 

— Taip, jau atgavo sąmonę. 

— Ar negalėčiau užeiti į vidų? Vienu sakiniu nepaaiškinsi. 

- Gal ir galėtumėt. - Patempusi lūpas kreivai šyptelėjo. — 
Galgi nesuėsit manęs. 

— Tikrai nesuėsiu. - Jis nervingai, kimiai nusijuokė. 

Ji nusivedė jį į apytamsę svetainę. 

— Nekeliu užuolaidų, kad nematytumėt netvarkos. 

— Leiskite prisistatyti, ponia Maknil... Džordžas Boldvinas, 
Meideno skersgatvis 88... Matot, mano specializacija - panašios 
bylos... Trumpai sakant, dalykas toks... Jūsų vyras vos ne mirti- 
nai suvažinėtas dėl Niujorko centrinio geležinkelio darbuotojų 
baustino ir galbūt nusikalstamo aplaidumo. To visiškai pakanka 
iškelti geležinkeliui bylą. Tiesa, turiu pagrindą manyti, jog „Ex- 
celsior“ pieno bendrovė kels bylą dėl patirtų nuostolių, arklio, 
vežimo ir taip toliau... 

— Norit pasakyti, kad, jūsų nuomone, Gasui gauti atlyginimą 
už sužalojimą yra daugiau galimybių? 

— Būtent. 

- Ir kiek, jūsų manymu, jis galėtų gaut? 

— Na, priklausomai nuo to, kaip sunkiai sužalotas, nuo teisėjo 
požiūrio ir galbūt nuo advokato sumanumo... Manyčiau, dešimt 
tūkstančių dolerių mažiausiai. 

— O rankpinigių jūs nereikalaujat? 

— Advokatui honoraras dažniausiai sumokamas tik sėkmingai 
pasibaigus bylai. 

- Jūs rimtai advokatas? Atrodot per jaunas. 

Pilkos akys smigtelėjo jam į akis. Abu prajuko. Jis pajuto, kaip 
per kūną nuvilnijo šilta nenusakoma srovė. 

— Nors irjaunas, aš tikrai advokatas. Specializuojuosi spręsti 
"tokio pobūdžio bylas. Štai kad ir praeitą antradienį išieškojau 
šešis tūkstančius dolerių klientui, kuriam per lenktynes įspyrė 
žirgas... Šiuo metu, gal žinot, vyksta plati kampanija už tai, kad 
geležinkeliui Vienuoliktajame aveniu būtų išvis panaikinta pri- 
vilegija... Metas, man regis, labai palankus. 

— Arjūs visada taip kalbat, ar tik apie reikalus? 

Jis, atlošęs galvą, nusikvatojo. 

— Tas mano Gasas, aš visada sakiau, kad jis po laiminga 
žvaigžde gimęs. 

Už pertvaros pasigirdo prislopintas vaiko verksmas. 

— Kas čia? 

— Nieko, vaikas... Bjaurybiukė tik rėkia ir rėkia, galo nėr. 

— Tai jūs, ponia Maknil, turit vaikų? - Ta mintis jį kiek atšaldė. 

— Tik vieną... iš kur daugiau bus? 

— Ligoninė greitosios pagalbos? 

— Taip, kadangi jūs svarbiu reikalu, man rodos, jus pas jį įleis. 
Dejuoja jis, baisu apsakyt. 

— Kad taip radus keletą patikimų liudininkų. 

— Viską matė Maikas Dohenis... Policijoj dirba. Geras Gaso 
draugas. 

— Dievaži, ieškinys garantuotas... Ko gero, susitarsim be teis- 
mo... Važiuoju tiesiai į ligoninę. 

Iš kito kambario atsklido nauja verksmo papliūpa. 

— Ak, ta mergiūkštė, — raukydamasi tarė ji. - Pinigai mums 
labai praverstų, pone Boldvinai... 

— Na, reikia bėgt. - Jis pasiėmė skrybėlę. - Dėl šios bylos aš, 
aišku, padarysiu visa, kas įmanoma. Ar galiu kada ne kada pas 
jus užsukti ir pranešti apie jos eigą? 

— Gerai, lauksiu. 

Atsisveikindamas prie durų, jis ne iškart paleido jos ranką. 
Ji raustelėjo.. 

— Na, tad sudie ir ačiū, kad apsilankėte, - santūriai tarė ji. 

Boldvinas kaip apdujęs nusvirduliavo laiptais. Galvoje ūžė 
kraujas. Kaip gyvas nesu matęs gražesnės moters. Lauke jau 
snyguriavo. Šaltos snaigės vos juntamai glostė įkaitusius jo 
skruostus. 

Danguje virš parko it pulkas baltų vištų margavo smailiauo- 
degiai debesėliai. 

— Klausyk, Alisa, einam šituo takučiu. 

— Kad, Elena, tėtis man liepė iš mokyklos eit tiesiai namo. 

— Bailė! 

— Bet, Elena, tie pabaisos vaikų grobikai... 

— Aš tau liepiau nebevadint manęs Elena. 

— Gerai jau, Eleina, skaisčioji Astolato mergele. 

Elena vilkėjo nauja languota „Black Guard“ medžiagos suk- 
nute. Alisa buvo akiniuota, plonomis kaip degtukai kojomis. 

— Bailė! 

- Kokie baisūs žmonės sėdi ana ten ant suoliuko. Eime, gra- 
žuole Eleina, eime namo. 

— Aš jų nebijau. Panorėjus galėčiau skrist kaip Piteris Penas. 

— Tai ko neskrendi? 

— Dabar nenoriu. 

Alisa ėmė verkšnoti. 

— Ai, Elena, kokia tu bjauri... Einam namo, Eleina. 

— Neisiu, noriu pasivaikščiot po parką. 

Elena ėmė leistis laiptais. Alisa minutę stovėjo ant viršutinės 
pakopos, balansuodama tai ant vienos, tai ant kitos kojos. | 

— Kvailė bailė! - sušuko Elena. 

Alisa žliumbdama nubėgo. 

— Pasakysiu tavo mamai. 

Elena, aukštai mėtydama kojas, nužingsniavo asfaltuotu taku 
tarp krūmų. 

Asfaltuotu taku tarp krūmų, aukštai mėtydama kojas, žings- 
niavo Elena su nauja, Hirno universalinėje mamytės pirkta, lan- 
guota „Black Guard“ medžiagos suknute. Ant naujos, Hirno 
universalinėje mamytės pirktos, languotos „Black Guard“ me- 
džiagos suknutės peties segėjo sidabrinę dagio formos segę. 

Lamermuro Eleina ištekės. Už sužadėtinio. Vannaan nainainai 
rugių lauke dūzgeno dūdmaišiai. Tas vyras ant suoliuko su raiš- 
čiu ant akies. Juodaraištis ją stebi. Juodaraištis stebi ją. „Juodasis 
sargybinis“, vaikų grobikas, šnarančiuose krūmuose grobikai 
eina savo „juodąją sargybą“. Elena nebemėto kojų. Elena siaubin- 
gai bijo „juodojo sargybinio“, vaikų grobiko, didelio smirdančio 
vyro su raiščiu ant akies. Ji bijo bėgti. Brūkšėdama sustingu- 
siomis kojomis į asfaltą, bando bėgti taku. Bijo pasukti galvą. 
„Juodasis sargybinis“, vaikų grobikas, jau mina ant kulnų. Kai 
pribėgsiu lempos stulpą, bėgsiu iki auklės su vaiku, kai pribėgsiu 
auklę su vaiku, bėgsiu iki to didelio medžio, kai nubėgsiu iki to 
medžio... Oi, kaip pavargau... Išbėgsiu į Centrinio parko Vakarų 
aveniu ir namo. Bijojo atsisukti. Bėgo, nors šoną dūrė dieglys. 
Bėgo tol, kol burnoje apkarto. 

— Ko bėgi, Ele? —- paklausė Glorija Dreiton, ji prie „Norland“ 
daugiabučio šokinėjo per virvutę. 

— Noriu, tai ir bėgu, - šniokštuodama atsakė Elena. 


Vakaro žara vyno raudoniu dažė muslino užuolaidas ir sun- 
kėsi į mėlyną kambario prieblandą. Jiedu stovėjo priešingose 
stalo pusėse. Dar neišvyniotame vazone blausiai fosforescavo 
žvaigždiški narcizai, skleisdami švelniai dilginantį aromatą, su- 
mišusį su drėgnos žemės kvapu. 

— Malonu, kad atnešėte gėlių, pone Boldvinai. Ryt nunešiu į 
ligoninę Gasui. 

— Susimildama, nevadinkit manęs pavarde. 

— Man vardas Džordžas nepatinka. 

— Niekis, o man jūsų vardas, Nele, patinka. 


Plaštakos karojo it tuščios pirštinės. Juodi jos akių vyzdžiai 

plėtėsi, lūpos pro žiedus krypo jo link. Ji pakėlė rankas ir užsi- 
dengė veidą. Jis apglėbė jos liesus petukus. 

— Rimtai, Džordži, turim būt atsargūs. Jums negalima taip 
dažnai čia ateidinėt. Nenoriu, kad visos senos mūsų namo pe- 
rekšlės imtų kudakuot. 

— Nesijaudinkit... Nėra čia ko. 

— Visą praeitą savaitę elgiausi kaip beprotė... Reikia liautis. 

— Manot, ašelgiausi kaip normalus žmogus? Prisiekiu Dievu, 
Nele, iki šiol aš niekad taip nesielgiau. Aš ne toks. 

Ji nusikvatojo, apnuogindama lygius dantukus. 

— Ai, vyrais negali pasitikėt. 

— Ar, manot, aš taip paskui jus lakstyčiau, jei ne ypatingas, 
nepaprastas jausmas? Aš nieko nesu mylėjęs, tik jus, Nele. 

— Meluokit sveikas. 

— Bet tai tiesa... Niekad nesu taip elgęsis. Buvau per daug 
užsiėmęs teisės mokslais ir panašiai, neturėjau laiko mergi- 
noms. 

— Matyt, norit atsigriebt. 

— Ak, Nele, nekalbėkit taip. 

— Ne, rimtai, Džordži, privalau liautis. Ką mes darysim, kai 
Gasas išeis iš ligoninės? Be to, visai apleidau ir vaiką, ir viską. 

— Viešpatie, kas bus, tas... Ak, Nele. | 

Jis atsuko jos veidą į save. Svirduliuodami prigludo vienas 
prie kito, lūpos audringai susiliejo. 

— Atsargiai, vos lempos nenuvertėm. 

— Dieve, kokia jūs nuostabi, Nele. 

Jos galva gulėjo jam ant krūtinės, jį visą smelkė aštrus jos 
išdrikusių plaukų kvapas. Sutemo. Aplink raitėsi žalsvos gat- 
vės žibintų šviesos gyvatės. Jos akys žvelgė į jį bauginančiai 
iškilmingai juodos. 

— Klausykit, Nele, eikim į kitą kambarį, - plonu virpančiu 
balsu sukuždėjo jis. 

— Ten vaikas. 

— Eikšekit, padėsit man. Perkelsiu lopšį čia... Atsargiai, nepa- 
žadinkit, nes įsirėks, - kimstančiu balsu sušvagždėjo ji. 

Mergytė miegojo, guminis veidelis ramut ramutėlis, rausvi 
kumščiukai iškišti ant antklodėlės. 

— Atrodo laiminga, - tarė jis ir prisiverstinai sukrizeno. 

— Tyliau jūs... Batus nusiaukit... Vyriški batai labai dunksi... 
Džordži, aš taip nesielgčiau, bet nieko negaliu sau padaryt... 

Jis apčiuopomis tamsoje ieškojo jos. 

- Širdele... 

Pašėliškai alsuodamas, nerangiai pakibo virš jos. 


— Mulkini, Matrose... 

— Nemulkinu, kaip Dievą myliu, teisybę sakau... Trim septyni 
pietų platumos, dvyleka vakarų... Nuplaukit, patys pamatyste... 
Kai „Eliotas Simkinsas“ nuskendo ir mes antrojo kapitono pa- 
dėjėjo valtimi priplaukėm tą salą, tenais buvo keturi vyriški ir 
kem septynios motriškos, neskaitant vaikų. Tigi aš ir reporteriui 
viską išpasakojau, ir paskui buvo aprašyta sekmadienio laikrašty. 

— Bet, Matrose, kaip tave, po perkūnais, iš ten ištempė? 

— Su neštuvais, šventą teisybę sakau. Nemeluoju, tikrai ne- 
meluoju, skendau kaip reikalas, kaip „Eliotas“. 

Atkraginę storus sprandus, vyrai sprogsta juoku, trinksi bo- 
kalais į apvalų šlapiais apskritimais išmargintą stalą, pliaukši į 
šlaunis, kumši alkūnėmis į šonus. 

— O kiek vyrų plaukė tąja valtim? 

— Su Dorkinsu, antruoju padėjėju, šeši. 

— Septyni ir keturi - vienuolika... Oho... Keturios ir trys vie- 
nuoliktosios motriškos kiekvienam vyrui... Nebloga sala. 

— Kada išplaukia kitas keltas? 

- Verčiau išgerkim už tai... Ei, Čarli, įpilk. 

Emilis timptelėjo Kongui už alkūnės. 

— Išeikim minutei, J'ai gue'guechose ū te dire“. 

Kongo akys buvo drėgnos, jis nusekė paskui Emilį į kitą kam- 
barį nežymiai svyruodamas. 

— Ole p'tit mysterieux.“ 

— Klausyk, man reikia aplankyt vieną draugę. 

— A, tai štai kas tau knieti. Aš seniai sakiau, kad tu nepėsčias, 
Emili. 

— Še tau lapelis su mano adresu, jeigu pamirštum: Vakarų 
22-oji 945. Gali atvažiuot ir permiegot, jei tik nebūsi per daug 
prisišniojęs, tik nesivesk nei draugų, nei moterų, nieko. Sutariu 
su šeimininke ir nenoriu susipykt... Tu comprends.““ 

— Bet aš norėjau su tavim paužt... Faut faire un peu la noce, 
nom de dieu!.. 

— Kad man iš ryto darban. 

— O man kišenėj aštuonių mėnesių alga... 

- Šiaip ar taip, užsuk ryt apie šešias. Lauksiu. 

— Tu m'emmerdes tu sais avec tes maniėres.“"" 

Kongas švykštelėjo seilių čiurkšlę, taikydamas į spjaudyklę 
kambario kampe, ir raukydamasis grįžo į barą. 


* Noriu tau kai ką pasakyt. (Pranc.) 

** O, koks tu slapukas. (Pranc.) 

*** Na, supranti. (Pranc.) 

**** Reikia truputį pasismagint, po velnių!.. (Pranc.) 
***** Tavo elgesys, žinok, mane vemt verčia. (Pranc.) 

— Ei, Kongai, sėskis; Barnis padainuos „The Bastard King of 
England“. 

Emilis įšoko į šiaurės pusėn važiuojantį tramvajų. Aštuonio- 
liktojoje gatvėje išlipo ir nužingsniavo į vakarus iki Aštuntojo 
aveniu. Trečios durys nuo kampo - krautuvėlė. Virš vieno lango 
iškaba KONDITERIJA, virš kito - KULINARIJA.. Stiklinių durų vi- 
duryje - užrašas baltomis emaliuotomis raidėmis: „Emile Rigaud, 
Pirmarūšiai skanėstai“. Emilis įėjo į vidų. Virš durų sužvangė- 
jo varpelis. Už prekystalio snūduriavo apkūni tamsaus gymio 
moteriškė su juodais plaukeliais viršutinės lūpos kampučiuose. 
Emilis nusiėmė skrybėlę. 

— Bonsoir Madame Rigaud. 

Ši krūptelėjusi atsimerkė, tada plačiai nusišypsojo; skruos- 
tuose įsispaudė duobutės. 

—Tieng c'est comma ca gu'ong oublie ses ami-es, - sududeno 
Bordo tarsena. - Štai jau savaitę sau sakau: ponas Lustekas pa- 
miršta savo draugus. 

— Visiškai nebeturiu laisvo laiko. 

— Daug darbo, daug ir uždarbio, a? - Jai juokiantis pečiai ir 
mėlyno korsažo standžiai aptemptos stambios krūtys liulėjo. 

Emilis primerkė akį. 

— Nesiskundžiu... Tik kad įgriso dirbt padavėju. Ir išvargsti, 
ir niekas tavęs nevertina. 

— Ambicingas jūs jaunuolis, pone Lustekai. 

— Oue voulez vous?" - Išraudęs droviai pridūrė: - Mano vardas 
Emilis. 

Madam Rigo užvertė akis į lubas. 


* Tai štai kaip pamirštami seni draugai. (Pranc.) 
** Kojūs norit? (Pranc.) 

— Mano velionis vyras irgi buvo Emilis. Aš pripratus prie šito 
vardo. - Ji giliai atsiduso. 

— Kaip jums prekyba? 

— Comma ci comma ca... Kumpis vėl pabrango. 

- Čikagos klano darbas... Pelnosi iš kiaulienos monopolio. 

Emilis pajuto tiriamą juodų išsprogintų madam Rigo akių 
žvilgsnį. 

— Praeitą kartą man taip patiko klausytis jūsų dainuojant... 
Dažnai prisimindavau... Muzika tai atgaiva, tiesa? 

Duobutės madam Rigo skruostuose jai šypsantis vis labiau 
plėtėsi. 

— Mano amžinatilsį vyras neturėjo klausos... Labai dėl to 
krimtausi. 

— Gal galėtumėt šįvakar man ką nors padainuoti? 

— Jeigu tik pageidaujate, Emili... Bet nėra kam aptarnauti 
klientų. 

— Kai išgirsim varpelį, aš, jeigu leisite, nubėgsiu. 

— Puiku... Išmokau naują amerikietišką dainą... C'est chic vous 
Savez.“ 

Madam Rigo rakteliu iš raktų ryšulėlio, kabančio prie juostos, 
užrakino kasą ir pro stiklines duris nuėjo į galinį kambarį. Emilis 
su skrybėle rankoje nusekė iš paskos. | 

— Duokit savo skrybėlę, Emili. 

— Kąjūs, nesivarginkit. 

Galinis kambarys buvo salonėlis geltonais gėlėtais apmuša- 
lais išklijuotomis sienomis, su senomis gelsvai rausvomis port- 
jeromis, o po dujų rageliu su kabančia krištolo keke stovėjo nuo- 


bė Šiaip sau... (Pranc.) 
** Madingą, žinote. (Pranc.) 

traukomis apstatytas pianinas. Madam Rigo sėdantis, pianino ta- 
buretė sugirgždėjo. Jos pirštai perbėgo klavišais. Emilis atsargiai 
prisėdo šalia pianino ant kėdės kraštelio, pasidėjo skrybėlę ant 
kelių ir palinko į priekį taip, kad ji skambindama akies krašteliu 
galėtų matyti į save atkreiptą jo veidą. Madam Rigo uždainavo: 


Paukštuuže aukso narvely 
Sakyki, ko liūdii 

Ko gi tau stinga 

Kad tu nelaiminga 


Kad tavo giesmelė graudii... 


Trankiai sužvangėjo varpelis. 

— Permettez!" - šūktelėjo išbėgdamas Emilis. 

— Pusę svaro Bolonės dešros ir supjaustykit, - paprašė mer- 
gaičiukė su kasytėmis. 

Emilis perbraukė peilį per delną ir kruopščiai supjaustė deš- 
rą. Ant pirštų galų grįžo į salonėlį ir ant pianino krašto padėjo 
pinigus. Madam Rigo tebedainavo: 


Apraudu ir aš savo dalią 
Apraudu jaunutę savee 

Seno vyro Žmonaa 

Ar naktis, ar dienaa 

Aš kaip paukštė aukso narve. 


Badas stovėjo ant Vakarų Brodvėjaus ir Franklino gatvių kam- 
po ir iš maišelio valgė Žemės riešutus. Vidurdienis, o paskutiniai 


* Leiskit man! (Pranc.) 

pinigai išleisti. Virš galvos estakadiniu geležinkeliu nugriau- 
dėjo traukinys. Prieš akis dryžuotoje nuo santvarų saulėkaitoje 
skraidė dulkės. Svarstydamas, kur eiti, trečią kartą raidė po 
raidės perskaitė gatvių pavadinimus. Iš už kampo prieš jį išniro 
dviejų juodų arklių žvilgančiomis strėnomis traukiamas juodas 
žvilgantis kebas ir, raudonais žvilgančiais ratais džergždamas 
per grindinio akmenis, staiga sustojo. Ant sėdynės šalia vežiko 
gulėjo geltonas odinis lagaminas. Kebe vyriškis rudu katiliuku 
kažką garsiai sakė moteriškei su pilkų plunksnų boa ant kaklo 
ir pilkomis stručio plunksnomis papuošta skrybėlaite. Staiga 
vyriškis kyštelėjo sau prie burnos revolverį. Arkliai. pašoko ir 
metėsi tiesiai į besistumdančių žmonių būrį. Darbuodamiesi 
alkūnėmis prasibrovė policininkai. Vyriškį, vemiantį krauju, su 
nuknebusia ant languotos liemenės galva, jie iškėlė ir paguldė 
ant šaligatvio krašto. Moteriškė, aukšta, išblyškusi, stovėjo 
šalia jo, gniaužydama plunksnų boa, dryžuotoje saulėkaitoje 
po estakadiniu geležinkeliu linksėjo pilkos jos skrybėlaitės 
plunksnos. 

— Jo Žmona norėjo jį išsivežt į Europą... „Deutschland“ iš- 
plaukia dvyliktą. Aš visam laikui su juo atsisveikinau. Jis turėjo 
išplaukt „Deutschland“. Jis su manim visam laikui atsisveikino. 

— Iš kelio, - niuktelėjo alkūne Badui į pilvą faras. 

Jam per kelius drebėjo kojos. Jis išsibrovė iš minios ir drebu- 
lio krečiamas nudūlino gatve. Nesąmoningai išgliaudė riešutą 
ir įsimetė į burną. Kas liko, geriau pataupyt vakarui. Užsuko 
maišelio viršų ir įsibruko į kišenę. 


Po springčiojančia rausva ir violetine su žaliais pakraštėliais 
lankine lempa pro vyrą languota eilute praėjo dvi merginos. 
Artimesnė apvalaino veido, putliomis lūpomis; akys kaip peilio 

dūris. Paėjęs keletą žingsnių, apsisuko ir nusekė joms iš paskos, 
čiupinėdamas naują satininį kaklaraištį. Patikrino, ar gerai lai- 
kosi pasagėlės formos briliantinis segtukas. Pralenkė jas. Buvo 
nusisukusi. Gal ji... Sunku pasakyt. Gerai, kad turiu su savim 
penkiasdešimt dolerių. Atsisėdo ant suoliuko ir laukė, kol jos 
praeis pro šalį. Būtų nekas apsirikt ir sėst į cypę. Jos neatkreipė 
į jį dėmesio. Jis sekė taku iš paskos, kol išėjo iš parko. Širdis 
daužėsi. Atiduočiau milijoną dolerių už... Dovanokit, jūs ne pa- 
nelė Anderson? Merginos ėjo sparčiai. Tarp žmonių, kertančių 
Kolumbo žiedą, pametė jas iš akių. Kvartalas po kvartalo skubiai 
mynė Brodvėjumi. Putlios lūpos, akys kaip peilio dūris. Dairėsi į 
merginų veidus, į dešinę ir į kairę. Kur ji galėjo dingt? Jis toliau 
mynė Brodvėjumi. 


Elena sėdėjo greta tėvo ant suoliuko Baterijoje. Žiūrėjo į savo 
naujus rudus užsagstomus batukus. Kiekvieną kartą, kai taba- 
luojamos kojos išnirdavo iš suknutės šešėlio, saulėje subligzdavo 
batų nosys ir visos apvalios sagutės. 

— Įsivaizduok, kaip būtų, — kalbėjo Edas Tačeris, - jeigu to- 
kiu laineriu keliautume į užsienį. Sėdi ir per savaitę perplauki 
plačiausią Atlantą. 

— Bet, tėveli, ką žmonės laive visą tą laiką veikia? 

— Nežinau... Turbūt vaikšto po denį, lošia kortom, skaito ir 
panašiai. Be to, vyksta šokiai. 

— Šokiai laive! Man rodos, būtų baisiai sunku išsilaikyt ant 
kojų. - Elena sukikeno. 

— Dideliuose šiuolaikiniuose laineriuose žmonės šoka. 

— Tėveli, o kodėl mes niekur nekeliaujam? 

— Galbūt kada nors ir keliausim, jeigu pavyks sutaupyt už- 
tektinai pinigų. 

— Oi, tėveli, greičiau pritaupyk daug pinigų. Alisos Vogan 
tėvai kiekvieną vasarą važiuoja į Baltuosius kalnus, o kitą vasarą 
keliaus į užsienį. 

Edas Tačeris žvelgė į mėlynas kibirkščiuojančias įlankos 
platybes, Narouso pusėje susiliejančias su rudu ūku. Tarp ka- 
muoliais virstančių vilkikų dūmų, škunų stiebų, gremėzdiškų 
bukasnukių baržų su plytomis ir šalandų su smėliu tarsi lu- 
natikė dūlavo Laisvės statula. Tai šen, tai ten saulėje akinamai 
subligzdavo burė ar garlaivio denio antstatas. Pirmyn atgal siuvo 
raudoni keltai. 

— Tėveli, o kodėl mes neturtingi? 

- Yra daugybė už mus neturtingesnių Žmonių, Ele... Jei tėvelis 
būtų turtingas, argi tada jį labiau mylėtum? 

— Oi, tėveli, tikrai labiau. 

Tačeris nusijuokė. 

— Na, gal kada nors taip ir bus... Kaip tau patiktų firma 
„Edvardas Tačeris ir Ko. Atestuoti buhalteriai“? 

Elena pašoko ant kojų. 

— Oi, pažiūrėk į tą didelį laivą... Norėčiau juo plaukt. 

— Tenajos „Jarabikas“, - šalimais koknių tarsena sukrankė 
balsas. 

— „Arabikas“, tikrai? - atsiliepė Tačeris. 

— Tikrai, pons; gražiausias laivas pasauly, pons, - gergždžian- 
čiu balsu noriai aiškino šalia jų sėdintis apskuręs vyriškis. Kepu- 
rę sulūžusiu lakiniu snapeliu buvo užsismaukęs ant smulkaus 
sunykusio, viskiu dvelkiančio veido. - Tikrai, pons, „Jarabikas“, 
pons. 

— Išties gražus, didelis laivas. 

— Viens pačių didžiausių, pons. Daugelsyk mano plaukta juo, 
teipgi ir „Madžestiku“, ir „Teutoniku“, jirgi gražūs laivai, nors 

jūroj, keip čia pasakius, kažkiek lengvapėdžiai. Trysdešim metų 
pratarnavau stiuvardu Jinmano ir „Baltosės žvaiždės“ laivuos, 
o dabartės pasenėjau, jir atlaido iš darbo. 

— Ką padarysi, visiems kartais nesiseka. 

— O kitiem, pons, jir visą gyvenimą... Laimingas būč, pons, 
kad galėč grįžt tėvynėn. Čia nėr vietos seniam, o tik jauniem ir 
stipriem, aha. — Podagros susukta ranka pervedęs per įlanką, 
parodė į statulą. - Pažėkit, jir jin Anglijos pusėn žiūro. 

— Tėveli, einam iš čia. Man nepatinka šitas žmogus, - dreban- 
čiu balsu sušnabždėjo Elena tėvui į ausį. 

— Gerai, einam pažiūrėt jūrų liūtų... Geros dienos tamstai. 

— Anesušelptumėt, pons, puodeliui kavos? Visai nucibau. 

Tačeris į purviną gumbuotą delną įspraudė dešimt centų. 

— Bet, tėveli, mamytė sakė saugotis grobikų ir nesileist, kad 
gatvėj kas kalbintų, o jeigu kalbins, šaukt policininką ir bėgt 
kiek kojos neša. 

— Man pavojus būt pagrobtam negresia, Ele. Tik mažoms 
mergaitėms reikia saugotis. 

— O kai užaugsiu, man bus galima su žmonėmis gatvėje kal- 
bėtis? 

— Ne, pupyte, aišku, kad negalima. 

— Ojei būčiau berniukas, tada galėčiau? 

— Manau, kad galėtum. 

Prie įėjimo į „Akvariumą“ jiedu minutėlę stabtelėjo pasižiūrė- 
ti į įlanką. Laineris su vilkiku, pūkščiančiu baltus dūmus abipus 
pirmagalio, stūksojo tiesiai prieš juos, aukštesnis už visus keltus 
ir laivus. Klykaudami suko ratus kirai. Saulė kremo spalva dažė 
viršutinius denius ir didžiulį geltoną juodkepurį kaminą. Pilkai 
melsvame danguje linksmai ant fokstiebio plazdėjo virtinė vė- 
liavėlių. 

— Šituo laivu iš užsienio atplaukė daug daug žmonių, taip, 
tėveli? 
— Žiūrėk, matai... ant denių Žmonių net juoda. 


Ėjęs ėjęs nuo Rytų upės Penkiasdešimt trečiąja gatve, Badas 
Korpeningas pasijuto bestovįs prie akmens anglių krūvos ant 
šaligatvio. Iš kitapus krūvos į jo šeriuotą smakrą ir raudonas ran- 
moteriškė, vilkinti palaidinuke su parauktais nėrinių apsiuvais 
ir su kamėja aukštos krūtinės griovelyje. Paskui Badas išgirdo 
save sakant: 

— Gal, ponia, norėtumėt, kad suneščiau anglis? - Jis mindži- 
kavo nuo kojos ant kojos. 

— Taigi, kad norėčiau, - traškiu balsu atsakė moteriškė. - Ang- 
lių vežikas, bjaurybė, rytą išvertė ir pažadėjo grįžt ir sunešiot. 
Greičiausiai pasigėrė, kaip ir visi kiti. Tik galvoju, ar nepavojinga 
jus įsileist į namus. 

— Aš nevietinis, ponia, - išlemeno Badas. 

— Iš kur? 

— Nuo Kupers Tauno. 

— Hm... Aš iš Bafalo. Šitame mieste visi nevietiniai... Na, gal 
jūs ir plėšiko bendrininkas, bet ką daryt, anglis reikia sunešt... 
"Užeikit, jaunuoli, duosiu kastuvą ir krepšį, ir jeigu nepribarstysit 
koridoriuj ar virtuvėj, nes valytoja ką tik išėjo... anglis, aiškų, 
atvežė, kai grindys jau buvo išplautos... duosiu dolerį. 

Kai jis įnešė pirmą krepšį, ji lūkuriavo virtuvėje. Tuščiu, iš 
alkio gurgiančiu pilvu, svaigstančia galva, ėjo svirduliuodamas, 
tačiau laimingas, kad dirba, užuot sliūkinęs ir sliūkinęs išilgai 
ir skersai gatvių, saugodamasis krovininių vežimų, vežimėlių 
ir tramvajų. 

— O kaip čia yra, kad tamsta neturi nuolatinio darbo? - pa- 
klausė ji, kai pridusęs grįžo su tuščiu krepšiu. 

— Gal kad aš mieste dar neapsipratęs. Gimiau ir augau kaime. 

— Ir kodėl sumanėt atvykt į šitą klaikų miestą? 

— Nebeištvėriau kaime. 

— Baisu pagalvot, kuo pavirs mūsų šalis, jeigu visi šaunūs 
tvirti jaunuoliai iš kaimų išbėgs į miestus. 

— Maniau dirbt uoste kroviku, ponia, bet ir ten žmones atlei- 
dinėja. Galėčiau gal ir jūrininku, bet naujokų niekam nereikia... 
Dvi dienos, kaip nieko burnoj neturėjau. 

— Baisu... Vargšelis, kodėl nėjot pas misionierius ar dar kur? 

Įnešęs paskutinį krepšį anglių, Badas virtuvėje ant stalo 
kampo rado lėkštę atšalusio troškinio, puskepalį sužiedėjusios 
duonos ir stiklinę gižtelėjusio pieno. Valgė greitai, beveik ne- 
kramtydamas, sužiedėjusios duonos likutį įsikišo į kišenę. 

— Na, tai ar skaniai užvalgėt? 

— Dėkui, ponia, - Badas pilna burna linktelėjo. 

— Na, tai galite eiti, ir labai jums ačiū. 

Ir įkišo jam į saują ketvirtį dolerio. Badas apstulbęs spoksojo 
į ant delno gulinčią monetą. 

— Bet, ponia, sakėt, duosit dolerį. 

— Nesakiau aš nieko panašaus. Prasimanė... Jei tučtuojau ne- 
pasišalinsit, pašauksiu vyrą. Tiesą sakant, ar nepranešus poli- 
cijai, kadangi... 

Badas be žodžių įsimetė monetą į kišenę ir, sunkiai vilkdamas 
kojas, išėjo. 

— Koks nedėkingumas, - darydamas duris išgirdo moterį 
burbant. 

Vidurius varstė diegliai. Vėl pasuko į rytus ir, kumščiais stip- 
riai spausdamas pilvą, dūlino ilgais kvartalais upės link. Jautė, 

jog bet kurią akimirką gali susivemti. Negerai būtų, jei viską 
išvemčiau. Priėjęs gatvės galą, atsigulė ant pilko sąšlavyno šalia 
prieplaukos. Nuo užpakalyje ūžiančios alaus daryklos dvelkė 
salsvas, klampus apynių kvapas. Long Ailando pusėje gamyk- 
lų languose liepsnojo saulėleidžio atšvaitai, blykčiojo vilkikų 
iliuminatoriuose, geltonomis ir oranžinėmis juostomis rangėsi 
srauniame rudai žaliame vandenyje, švytėjo išgaubtose burėse 
škunos, lėtai besiiriančios prieš srovę Hel Geito link. Skausmas 
pilve apmalšo. Kūną kiaurai smelkė kažkoks liepsningas, kaip 
saulėleidis žioruojantis karštis. Atsisėdo. Ačiū Dievui, neišvė- 
miau. 


Apyaušriu ant denio drėgna ir žvarbu. Prilieti ranka laivo 
turėklą - šlapias. Rudas įlankos vanduo atsiduoda pamuilėmis, 
švelniai pleškena į garlaivio šonus. Jūrininkai atidarinėja liukus. 
Žlega grandinės, trata keltuvas, prie kurio svirties stovi aukštas 
vyras mėlynu kombinezonu, apsuptas debesies garų, nelyg drėg- 
nas rankšluostis apmuturiavusių veidą. 

— Mamule, ar tikrai šiandien Liepos ketvirtoji? 

Mama, stipriai spausdama jo ranką, vedasi trapu į valgomąjį 
saloną. Laiptų papėdėje stiuardai krauna bagažą. 

— Mamule, ar tikrai Liepos ketvirtoji? | 

— Deja, mažuli, ko gero, taip... Nėra blogiau, kaip kur nors 
atvykt per šventes. Vis dėlto, manau, jie mus pasitiks. 

Ji su mėlynąja saržos suknele, ilgu plevenančiu rudu vualiu, 
o ant kaklo rudas gyvūnėlis raudonomis akimis ir tikrais danti- 
mis. Nuo jo dvelkia naftalino rutuliukų, kraustomų lagaminų, 
vyniojamojo popieriaus prikreiktų drabužių spintų kvapais. Val- 
gomajame salone karšta, už sienos raminamai kūkčioja varikliai. 
Jo galva knapsi ties puoduku karšto pieno, vos vos paspalvinto 

kava. Trys varpo dūžiai. Krūptelėjęs pakelia galvą. Nuo laivo 
drebėjimo skimbčioja indai, laistosi kava. Paskui dunkstelėjimas, 
inkaro grandinių džeržgėjimas, ir pamažu viskas nuščiūva. Ma- 
mulė atsistoja ir eina pasižiūrėti pro iliuminatorių. 

— Na, ką, diena vis dėlto bus graži. Saulė, man regis, išsklai- 
dys rūką... Tu tik pagalvok, mažuli: pagaliau mes tėvynėj. Čia 
tu gimei, mažuli. 

- Ir šiandien Liepos ketvirtoji. 

— Deja, taip... Dabar, Džimi, prižadėk, kad palauksi viršutinia- 
me denyje, ir būk atsargus. Mamai reikia baigti krautis daiktus. 
Prižadėk, kad neišdykausi. 

— Prižadu. 

Batelio nosimi užkliuvęs už rūkomojo kambario žalvarinio 
slenksčio, jis kaip ilgas plojasi ant denio, trindamas pliką kelį at- 
sistoja ir spėja pamatyti, kaip pro šokoladinius debesis praspįsta 
saulė ir ant pilkšvai rusvo vandens pasilieja rausvas spindesys. 
Bilis, kurio ausys šlakuotos ir kurio tėvai palaiko Ruzveltą, o ne 
Parkerį, kaip mama, šilkine nosinės didumo vėliavėle mojuoja 
žmonėms geltoname ir baltame vilkike. 

— Kaip saulė tekėjo, matei? — klausia jis sakytum saulės sa- 
vininkas. 

— Žinoma, pro kajutės iliuminatorių, - sako Džimis ir, neno- 
riai atitraukęs akis nuo šilkinės vėliavėlės, eina šalin. Nuo kito 
borto nebetoli žemė; pačiame priekyje žalias, medžiais apaugęs 
krantas su plačiais baltais pilkastogiais namais. 

— Na, jaunikaiti, kaip jautiesi grįžęs į tėvynę? - klausia tvido 
kostiumu vilkintis ponas nukarusiais ūsais. 

— Tenai Niujorkas? - Džimis parodo kitapus saulės nutvieksto 
lygaus vandens. 

— Taip, ponaiti, už to rūko debesies - Manhatanas. 

— Atsiprašau, pone, o kas tai yra? 

— Tai Niujorkas... Matai, Niujorkas yra Manhatano saloje. 

— Saloje, rimtai? 

— Tai tau bernas, nežino, kad jo gimtasis miestas saloje. 

Ponas su tvido kostiumu, plačiai išsižiojęs, blykčiodamas 
auksiniais dantimis, nusikvatoja. Džimis vėl koja už kojos suka 
ratu aplink denį, viduje net putodamas; Niujorkas saloje. 

— Tu, berniuk, kaip matau, labai džiaugiesi grįžęs į tėvynę, — 
sako pietietė ponia. 

— Labai, norisi krist ir pabučiuot žemę. 

— Koks gražus patriotiškas jausmas... Džiugu girdėti. 

Džimis visas lyg verdančiu vandeniu perlietas. Pabučiuot 
žemę, pabučiuot žemę, aidi galvoje tarsi patyčia. Ratu aplink 
denį. 

— Tas su geltona vėliava - karantino laivas, - sako storas vyras 
žieduotais pirštais - jis žydas —- kostiumuotajam. — O, mes vėl 
plaukiam... Greit, ką? 

- Išlipę kaip tik spėsim pusryčių, savų, gardžių amerikietiškų 
pusrytėlių. 

Deniu, plevėsuodama rudu vualiu, ateina mamulė. 

— Štai tavo paltukas, Džimi, tau reiks jį neštis. 

— Mamule, aš galiu išsiimt vėliavytę? | 

— Kokią vėliavytę? 

— Šilkinę Amerikos vėliavytę. 

— Kad ne, mažuli, ji lagamine. 

— Būk gera, labai noriu tos vėliavytės, juk Liepos ketvirtoji 
ir šiaip... 

— Ša, Džimi, nezirzk. Mama pasakė „ne“, vadinasi, ne. 

Deginančios ašaros; nurijęs gumulą, pakelia į motiną akis. 

— Džimi, ji tarp skarų, o mama ir taip pavargo besiterliodama 
su visais tais maišais maišeliais. 

— O Bilis Džonsas tai turi. 

— Žiūrėk, mažuli, nematai, kiek čia įdomaus... Ten Laisvės 
statula. 

Saloje stovi aukšta žalia moteris su chalatu, iškėlusi ranką. 

— Kas ten jos rankoj? 

- Šviesa, mažuli... Laisvė apšviečia pasaulį... O kitoj pusėj 
Gubernatorių sala. Ten, kur medžiai... ir, matai, Bruklino tiltas... 
Koks gražus reginys. Ir, žiūrėk, kiek prieplaukų... ana ten Bateri- 
ja... stiebai, laivai... o ten Trejybės bažnyčios bokštas ir Pulicerio 
dangoraižis... 

Baubia garlaivių švilpukai, raudoni keltai krypuodami kaip 
antys plaka baltą vandenį, ištisa virtinė automobilių baržoje, 
kurią, pupsėdamas, pūkšnodamas vienodus vatinius garų ka- 
muoliukus, stumia vilkikas. Džimiui šąla rankos, visą krečia 
drebulys. 

— Mažuli, tau negalima per daug jaudintis. Lipam žemyn 
pažiūrėt, ar mama kajutėj nieko nepaliko. 

Vandens ruožas tarp laivo ir prieplaukos, aptrauktas lentga- 
lių, kartono dėžių, apelsinų žievių, kopūstų lapų pluta, siaurėja, 
siaurėja. Saulėje žvilgančios žalvarinės dūdos, baltos kepurės, 
prakaituoti raudoni veidai, groja „Yankee Doodle“. 

— Ambasadoriaus garbei, Žinai, to aukšto vyro, kur niekad 
neišeidavo iš savo kajutės. 

Nuožulniu trapu žemyn, atsargiai, kad nepargriuvus. Jankis 
Dudlis iškeliavo... Blizgantis juodas veidas, baltos emalinės akys, 
balti emaliniai dantys. 

— Klausau, ponia, gerai, ponia... 

Įsikišo skrybliun plunksną, sako, taip madinga... 

— Turime leidimą į uostą. 

Mėlynas muitinės tarnautojas žemai nulenkia plikę. Trampam 
bumbum BUM BUM BUM... saldžių pyragėlių... 

— Štai ir teta Emilė, ir visi... Dieve, kaip smagu, kad atėjot. 

— Brangute, aš čia nuo šešių! 

— Vaje, koks jau didelis. 

Plonos suknelės, žibančios segės, Džimiui prie veido kyščio- 
jantys veidai, rožių ir dėdės cigaro kvapas. 

— Ką tu, ką tu, jau visas vyras. Eikš arčiau, ponaiti, noriu 

— Na, tad sudie, ponia Herf. Jei kada buvotumėt mūsų krašte... 
Džimi, tai žemės nepabučiavai, jaunikaiti, nemačiau. 

— Oi, jis stačiai žavingas, toksai senamadiškas... toksai sena- 
madiškas vaikas. 

Kebas priplėkęs, virtuodamas darda, apsuptas sūkuriuojan- 
čių dulkių, plačiu aveniu, plytom grįstomis gatvėmis, atsiduo- 
dančiomis rūgštimi, pilnomis murzinų Žvygaujančių vaikų, o 
virš galvos be perstojo braška ir dunksi lagaminai. 

— Mamulyte, kaip sakai, neįlūš? 

— Neįlūš, mažuli, - pakreipusi galvą, juokiasi ji. Jos skruostai 
rausvi, akys už rudo vualio spindi. | 

— Oi, mamule, - jis pasistoja ir bučiuoja ją į smakrą. - Kiek 
žmonių, mamule. 

— Dėl to, kad Liepos ketvirtoji. 

— Ką ten tas žmogus daro? 

— Turbūt girtas, mažuli. 

Ant nedidelės, vėliavomis apstatytos pakylos kažkoks vyriš- 
kis baltomis žandenomis, vienmarškinis, su raudonomis gumu- 
tėmis ant rankovių, sako kalbą. 

— Vienas iš šventės oratorių... Skaito Nepriklausomybės de- 
klaraciją. 

— Kodėl? 

— Todėl, kad šiandien Liepos ketvirtoji. 

Driokst!.. tai fejerverkas. 

— Tai berniūkštis, galėjo išgąsdint arklį... Liepos ketvirtąją 
1776 metais, per Revoliucijos karą, buvo pasirašyta Nepriklauso- 
mybės deklaracija. Tame kare žuvo mano prosenelis Harlandas. 

Aukštai virš galvų trinksi keistas žalio garvežio tempiamas 
traukinukas. 

— Tai estakadinis geležinkelis... o čia, žiūrėk, Dvidešimt tre- 
čioji gatvė... ir „Flatiron“ dangoraižis. 

Kebas staigiai įsuka į saulės nutviekstą, asfalto ir žmonių 
kvapais tvoskiančią aikštę ir sustoja priešais aukštas duris, nuo 
kurių atbėga juodaodžiai su žalvario sagomis. 

— Štai mes ir „Penktojo aveniu“ viešbutyje. 

Ledai pas dėdę Džefą, šalti, saldūs, persikų skonio, limpa prie 
gomurio. Keista, nebe laive, o atrodo, tebesupa. Kertuotose gatvėse 
tirpsta mėlyni prieblandos luitai. Mėlynoje prieblandoje skaisčiai 
trykšta raketos, krinta spalvoti kamuoliukai, bengališka ugnis, 
dėdė Džefas į medį priešais daugiabučio duris smaigsto vėjo ma- 
lūnėlius, padega cigaru. Romėniškas žvakes reikia laikyt rankose. 

— Tik žiūrėk, vaike, nusuk veidą. 

Rankose karštas dunkstelėjimas ir traškesys, ore skrieja kiau- 
šinio formos kamuoliukai, raudoni, geltoni, žali, parako ir popie- 
riaus degėsių kvapas. Šnypščiančia, tvaskančia gatve atžvanga 
varpas, žvanga vis arčiau, žvanga vis tankiau. Čaižomų arklių 
kanopos skelia kibirkštis, dūmydama prariaumoja ir už kampo 
dingsta raudona, metalu žvilganti ugniagesių mašina. 

— Greičiausiai Brodvėjuj. 

Iš paskos - mašina su kopėčiomis ir sparčiai risnojantys 
brandmeisterio arkliai. Paskui atskalambija greitosios pagalbos 
mašina. 

— Kažkas nukentėjo. 

Dėžė tuščia, čiupinėjant dugną į panages lenda parako grū- 
deliai ir pjuvenos, tuščia, ne, dar yra keletas medinių ugniagesių 
mašinyčių su rateliais. Tikrų tikriausios ugniagesių mašinytės. 

— Dėde Džefai, paleiskim mašinytes. Oi, čia pats geriausias 
daiktas, dėde Džefai. 

Mašinytėse įtaisytos petardos, jos spragsėdamos greitai rieda 
lygiu asfaltu, stumiamos kibirkščiuojančių plunksniškų ugnin- 
gų uodegų, palikdamos paskui save dūmelį, tikros ugniagesių 
mašinytės. 

Guli apkamšytas lovoje nejaukiame kambaryje aukštomis 
lubomis, jam peršti akis, skauda kojas. 

- Augi, todėl ir skauda, mielasis, - kamšydama, palinkusi virš 
jo, sakė mamulė su mirguliuojančia šilkine suknele palaidomis 
rankovėmis. 

— Mamule, koks čia tau ant veido juodas taškas? 

— Tam, - ji nusijuokė, ir jos vėrinys tyliai sutilindžiavo, = kad 
mamytė gražesnė atrodytų. | 

Gulėjo apstotas aukštų besigrumdančių drabužių spintų ir 
komodų. Lauke buvo girdėti ratų dardėjimas ir šūkavimas, o 
kartais atsklisdavo tolimo orkestro muzika. Kojas skaudėjo lyg, 
būtų raunamos, o užmerkęs akis jis ėmė skrieti į tvaskančią tamsą 
raudona ugniagesių mašina, iš spragančios uodegos purškiančia 
ugnį, kibirkštis ir spalvotus kamuoliukus. 


Pro skyles nudėvėtose užuolaidose į kontorą smigo liepos 
saulės spinduliai. Gasas Maknilas su ramentais tarp kelių sėdėjo 

dideliame krėsle. Veidas po ligoninėje praleistų mėnesių buvo 
baltas ir išpurtęs. Nelė šiaudine, aguonom papuošta skrybėlaite 
suposi sukamojoje kėdėje prie rašomojo stalo. 

— Geriau eikš, sėsk prie manęs, Nele. Advokatui gali nepatikt, 
kad sėdi prie jo stalo. 

Ji suraukusi nosį atsistojo. 

— Gasai, čia dabar! Bailus pasidaręs, matau. 

— Tu irgi bijotum, jeigu būtum patyrus tai, ką aš, kai gelžkelio 
daktaras mane maigė, žiūrėdamas lyg į nepataisomą nusikaltėlį, o 
advokato atsiųstas žydas daktaras aiškino, girdi, dabar aš visiškas 
luošys. Velnias, kaip mane priveikė. Bet jis, man regis, melavo. 

— Gasai, daryk, kaip sakau. Laikyk liežuvį už dantų, tegu 
kiti šneka. 

— Gerai, gerai, nė necyptelsiu. 

Nelė atsistojo už krėslo ir ėmė aukštyn nuo kaktos glostyti 
jo garbanas. 

— Kaip gera bus grįžt namo, Nele, ir valgiai tavo virti kepti, 
ir viskas... - Apkabino ją per liemenį ir prisitraukė prie savęs. 

— O įsivaizduok, gal man nebereiks nei virt, nei kept. 

— Kaži, ar man taip patiktų... Velnias, jeigu negausim tų pi- 
nigų, nežinau, kaip mum reiks verstis. 

— Ai, tėtė padės, kaip iki šiol. 

— Dievas duos, galgi neliksiu besveikatis visą gyvenimą. 

Trinkteldamas stiklines duris įėjo Džordžas Boldvinas. Su- 
sikišęs rankas į kišenes, minutę stovėjo žiūrėdamas į vyrą su 
žmona. Paskui šypsodamas ramiai tarė: 

— Na, gerbiamieji, viskas sutvarkyta. Kai tik pasirašysim bet 
kokių tolesnių pretenzijų atsisakymo dokumentą, geležinkelio 
įgaliotiniai man įteiks dvylikos tūkstančių penkių šimtų dolerių 
čekį. Tokia yra mūsų galutinai sutarta suma. 

— Dvylika tūkstančių sidabrinių dolerių, - žioptelėjo Gasas. — 
Dvylika tūkstančių penki šimtai. Žinot ką, minutėlę... Palaikykit 
ramentus, einu, tegu mane dar kartą suvažinėja... Matytumėt, 
kas bus, kai pasipasakosiu Makdžilikadžiui. Žmogelis pats puls 
po prekiniu traukiniu... Ką gi, pone Boldvinai... - Gasas, remda- 
masis ramentais, atsistojo. - Gerbiamasis, tamsta didis žmogus... 
Ar ne taip, Nele? 

— Tai jau tikrai. 

Boldvinas stengėsi nežiūrėti jai į akis. Jį visą krėtė aštraus 
jaudulio šuorai, nuo kurių linko ir drebėjo kojos. 

— Klausykit, padarom taip, - tarė Gasas. - Imam kebą ir va- 
žiuojam pas senį Makdžilikadį, praplausim gerklę atskiram 
kambariuky... Aš statau. Man reikia išgert, kad nusiraminčiau. 
Važiuojam, Nele. 

— Norėčiau, - tarė Boldvinas, - deja, negaliu. Pastaruoju metu 
baisiai daug darbo. Jūs prieš išeidamas tik pasirašykit, ir aš rytoj 
paimsiu jūsų čekį... Pasirašykit štai čia... ir čia... 

Maknilas nuklibikščiavo prie stalo ir palinko prie popierių. 
Boldvinas juto, kad Nelė bando jam duoti ženklą. Jis nekėlė akių. 
Jiems išėjus, ant stalo kampo pastebėjo jos rankinuką, mažą odi-- 
nį rankinuką su nugarėlėje išdegintomis našlaitėmis. Pasigirdo 
barbenimas į stiklines duris. Jis atidarė. | 

„—- Kodėl nežiūrėjai į manė? - tyliai, sulaikiusi kvapą, paklausė. 

— Kaip aš žiūrėsiu prie jo? —- atsakė duodamas jai rankinuką. 

Ji apsivijo rankomis jo kaklą ir stipriai pabučiavo į lūpas. 

— Ką darom? Man popiet ateit? Gasas iš to džiaugsmo, kad 
išleistas iš ligoninės, vėl laks iki žemės graibymo. 

— Ne, Nele, negaliu... Reikalai... reikalai... Esu baisiai užsi- 
ėmęs. 

— Taip, taip, užsiėmęs... Ką gi, kaip nori. - Ir ji trenkė durimis. 

Boldvinas sėdėjo prie stalo, kandžiodamas krumplius, nieko 
nereginčiomis akimis spoksodamas į kaugę popierių. 

— Reikia tam padėt tašką, - balsiai taręs, atsistojo. 

Vaikščiojo pirmyn atgal išilgai ankšto kabineto, dirsčiodamas 
į lentynas su teisės knygomis, į virš telefono prismeigtą kalendo- 
rių su Gibsono merginos piešiniu, į dulkiną saulėtą keturkampį 
palei langą. Žvilgtelėjo į laikrodį. Metas pietaut.. Perbraukė delnu 
sau per kaktą ir priėjo prie telefono. 

- Rektoriaus gatvė 1237... Čia ponas Sandbornas?.. Klausyk, 
Filai, kaip sakai, jeigu užsukčiau pas tave ir nueitume papietaut? 
Nori tuojau pat?.. Be abejo... Žinai, Filai, sudariau tą sutartį, 
iškovojau pienvežiui atlyginimą už sužalojimą. Esu velniškai 
patenkintas. Ta proga pavaišinsiu tave puikiais pietumis... Iki... 

Šypsodamasis pasitraukė nuo telefono, nusikabino nuo gem- 
bės skrybėlę, prieš nedidelį veidrodį virš skrybėlių kabyklos 
rūpestingai užsidėjo ją ant galvos ir skubiai nusileido laiptais. 
Baigdamas lipti susitiko poną Emerį iš „Emerio ir Emerio“ kon- 
toros, įsikūrusios pirmajame aukšte. 

— Na, pone Boldvinai, kaip reikalai? 

Ponas Emeris iš „Emerio ir Emerio“ buvo plokščiaveidis vy- 
riškis Žilais plaukais ir antakiais, atsikišusiu pleištišku smakru. 

— Neblogai, pone, neblogai. 

— Girdėjau, jums puikiai sekasi... Kažkokia byla su Niujorko 
centriniu geležinkeliu. 

— Ai, susitarėm su Simsberiu be teismo. 

— Hm, - numykė Emeris iš „Emerio ir Emerio“. 

Gatvėje, prieš jiems išsiskiriant, ponas Emeris staiga tarė: 

— Ar nenorėtumėt kurią dieną pavakarieniaut su manim ir 
mano žmona? 

— Na... ė... su malonumu. 

— Mėgstu, suprantat, pabendraut su jaunesniais savo profe- 
sijos atstovais... Na, aš jums brūkštelsiu laiškutį... Kitą savaitę 
kada vakarop. Kartu ir pasišnekėtume. 

Boldvinas paspaudė iš blizgančio krakmolyto rankogalio 
kyšančią mėlynomis gyslomis išvagotą ranką ir, skindamasis 
kelią per vidurdienio minią, spyruokliuojančiu žingsniu nudro- 
žė Meideno skersgatviu. Perlo gatvėje užlipo stačiais juodais, 
skrudinama kava kvepiančiais laiptais ir pabeldė į matines 
duris. 

— Užeikit, - bosu šūktelėjo kažkas. Jo pasitikti išėjo vienmarš- 
kinis tamsaus gymio išstypėlis. - Sveikas, Džordžai, maniau, 
nebeateisi. Man žarna žarną ryja. 

— Filai, aš tave pavaišinsiu tokiais pietumis, kokių gyvenime 
nesi valgęs. 

— Taigi to aš ir laukiu. 

Filas Sandbornas užsimetė švarką, ant braižomojo stalo kam- 
po iškratė iš pypkės pelenus ir šūktelėjo į tamsų vidinį kambarį: 

— Einu pavalgyt, pone Spekeri. 

— Gerai, eik. 

— Kaip seniokas kruta? 

— Spekeris? Tik ką gyvas, vargšelis... bet jis jau daug metų 
toksai. Garbės žodis, Džordžai, man būtų baisiai skaudu, jei se- 
nukui Spekeriui kas nutiktų... Vienintelis doras žmogus visame 
Niujorke, o ir galvą turi. | 

— Turi tai turi, bet nieko gera taip ir nepasiekė, - pasakė Bold- 
vinas. | 

— Dar gali pasiekt... Gali... Pamatytum jo plieninių pastatų 
brėžinius. Jo įsivaizdavimu, ateity dangoraižiai bus statomi iš 
plieno ir stiklo. Pastaruoju metu eksperimentuojam su stiklo 
keramika... rupūs miltai, pamatytum jo brėžinius, tau akys iš- 

sprogtų... Iš kažkur ištraukė skambų sakinį apie kažkurį Romos 
imperatorių, kuris Romą radęs plytinę, o palikęs marmurinę. Na, 
ojis, sako, Niujorką radęs plytinį, o paliksiąs plieninį... iš plieno 
ir stiklo. Reikės tau parodyt, kaip jis planuoja perstatyt miestą. 
Kažkas pasakiška. 

Įėję į žalia ir kepta mėsa įkvipusį restoraną, jiedu įsitaisė 
kampe ant minkštasuolio. Sandbornas ištiesė kojas po stalu. 

— Oho, kaip čia prašmatnu, - tarė jis. 

— Išgeriam kokteilio, Filai, - tarė Boldvinas, laikydamas prieš 
akis valgiaraštį. - Patikėk, Filai, sunkiausia tik pirmuosius pen- 
kerius metelius. 

— Tau, Džordžai, nėr ko jaudintis, tu veiklus... O aš lėtapėdis. 

— Kodėl, juk braižytoju gali dirbt ir dirbt, kad ne vienur, tai 
kitur. 

— Nieko sau perspektyva visą gyvenimą nugyvent užsigulus 
ant braižomojo stalo... Eina skradžiai! 

— Na, „Spekerio ir Sandborno“ firma dar gali kada nors iš- 
garsėt. 

— Tuomet žmonės mašinom skraidys padebesiais, o mudu 
būsim seniai pakratę kojas. 

— Vis tiek išgerkim už tai, kad sektųsi. 

— Kad gerai stovėtų, Džordžai. 

Jiedu išgėrė martinį ir ėmėsi austrių. 

— Įdomu, ar tiesa, kad austrės, jeigu užgeri alkoholiu, skrandy 
sudiržėja? 

- Iš kur aš galiu žinot... Beje, kaip tau, Filai, sekasi su ta ma- 
žule stenografiste, kurią visur vedžiodavais? 

— Varge, kiek dėl tos panelytės išleidau valgymams, gėri- 
mams, teatrams... Nustekeno mane grynai... Garbės žodis, ne- 
perdedu. Protingai darai, Džordžai, kad neprasidedi su bobom. 

— Galir taip, - nutęsė Boldvinas ir į kumštį išspjovė alyvuogės 
kauliuką. 


Pats pirmas garsas, kurį jie išgirdo, buvo virpuliuojantis švil- 
pimas, sklindantis nuo vežimėlio prie šaligatvio priešais įėjimą į 
keltą. Nuo būrio imigrantų, lūkuriuojančių pastogėje, atsiskyrė 
berniukas ir nubėgo prie vežimėlio. 

— Atrodo kaip tikra garo mašina ir pilna Žemės riešutų, - su- 
šuko bėgdamas atgal. 

— Pedreikai, būk čia. 

— Oten vaestakadinio geležinkelio stotelė „Pietinė keltų prie- 
plauka“, - tęsė jų pasitikti atvažiavęs Timas Haloranas. - Tenais 
toliau Baterijos parkas, paskui Bouling Grinas, paskui Volstritas 
ir bankų rajonas... Eikše, Pedreikai, dėdė Timotis nuveš tave 
Devintajan aveniu. 

Keltų prieplaukoje, keleivių išlaipinimo aikštelėje liko tik 
trys Žmonės, senikė su mėlyna skepetaite ant galvos ir jauna 
moteriškė su rausvu šalikėliu, stovinčios abipus didelio virve 
perrišto, žalvarinėmis vinučių galvutėmis nusagstyto lagamino; 
ir senukas žalsva barzdele, raukšlėtu, susisukusiu lyg nudžiūvu- 
sio ąžuolo šaknis veidu. Senikė pažliugusiomis akimis verkšleno: 

— Dove andiamo Madonna mia, Madonna mia? 

Jaunoji, išlanksčiusi laišką, spoksojo į įmantriai išraitytas rai- 
des. Staiga žengė prie senuko. 

— Non posso leggere", - tarė, ištiesusi jam laišką. 

Šis, grąžydamas rankas, tabaluodamas galva, kartojo ir kar- 
tojo kažką nesuprantama. Ji gūžtelėjo pečiais, nusišypsojo ir 


* Kada važiuosim, Mergele švenčiausia? (It.) 
** Nemoku skaityti. (It.) 

grįžo prie lagamino. Su senike kalbėjosi kažkoks sicilietis su 
žandenomis. Jis čiupo už virvės lagaminą ir nutempė skersai 
gatvę prie linginio vežimo su įkinkytu baltu arkliu. Abi moterys 
nusekė paskui lagaminą. Sicilietis padavė jaunajai moteriškei 
ranką. Senoji murmėdama ir verkšlendama vargais negalais pati 
įsiropštė į vežimo galą. Lenkdamasis skaityti laiško, sicilietis 
petimi niuktelėjo jaunajai moteriškei. Ši įsitempė. 

— Gerai... - tarė jis. Tada, sušniojęs vadžiomis arkliui per nu- 
garą, atsigręžė į senikę ir šūktelėjo: - Cingue le due... Gerai. 


* Dviem penki... (It.) 


4 
Geležinkėlis 


Ratų kleketavimas suretėjo, sulėtėjo, išilgai viso traukinio sutrinksėjo 
amortizatoriai. Žmogus nušoko nuo buferio. Sustingęs, negalėjo net 
pajudėti. Buvo tamsu nors į akį durk. Labai lėtai išropojo, atsiklaupė, 
atsistojo, tada šniokštuodamas atsirėmė į prekinį vagoną. Kūnas 
atrodė kaip nesavas; raumenys - sutraiškyta mediena, kaulai - su- 
raityti virbai. Jį apakino žibintas. 

— Šiaušk iš čia greičiau. Kompanijos sekliai šukuoja depą. 

— Sakyk, drauguž, čia Niujorkas? 

— Niujorkas, Niujorkas, velniai rautų. Sek paskui žibintą; išeisi 
iš depo palei krantą. 

Klupinėdamas jis vos vilko kojas skersai ilgų Žvilgančių išsiša- 
kojančių ir susikryžiuojančių bėgių, užkliuvo už signalinių lazdų 
ryšulio ir pargriuvo. Pagaliau atsisėdo, susiėmęs rankomis už galvos, - 
ant prieplaukos krašto. Vanduo raminančiai tarsi lakantis šuo plakėsi 
į polius. Žmogus išsiėmė iš kišenės ir išsivyniojo iš laikraščio duonos 
kampą ir kremzlėtos mėsos griežinį. Vatulojo burnoje, kramtė ir 
kramtė sausus kąsnius, kol bent kiek sudrėko. Tada svyruodamas 
atsistojo, nubraukė nuo kelių trupinius ir apsidairė. Pietuose virš 
geležinkelio drumzlinas dangus buvo užlietas oranžinės pašvaistės. 

— „Linksmas baltas kelias“, - sukarkė žmogus. - „Linksmas bal- 
tas kelias“. 


Pro lietaus srovelių vagojamą langą Džimis Herfas stebėjo skė- 
čius, banguojančius Žmonių sraute, kuris, lėtai sūkuriuodamas, 
plaukė Brodvėjumi. Kažkas pasibeldė į duris. 

— Prašom, - pasakė Džimis ir, pamatęs, jog kelneris ne Patas, 
vėl nusisuko į langą. 

Kelneris uždegė šviesą. Lango stikle Džimis matė jo atvaizdą, 
liesą dygiaplaukį vyriškį, viena ranka aukštai iškėlusį padėklą, 
nustatytą sidabrinių dangčių kupolais. Kelneris, giliai alsuoda- 
mas, įžengė į kambarį, laisvąja ranka iš paskos tempdamas sude- 
damąjį staliuką. Vienu trūkiu išlankstė, paguldė ant jo padėklą 
ir staltiese apklojo apskritąjį stalą. Nuo kelnerio sklido riebus 
virtuvės kvapas. Džimis atsisuko tik sulaukęs, kada jis išeis. Tada 
apėjo aplink stalą, kilsčiodamas sidabrinius dangčius; sriuba su 
kažkokiais žalumynais, kepta aviena, bulvių košė, griežčių košė, 
špinatai ir jokio deserto. 

— Mamule. 

— Ką, mažuli? - už sustumiamųjų durų atsiliepė skurdus 
verksmingas balsas. 

— Mamulyte, vakarienė ant stalo. 

— Pradėk, sūnyti, aš tuoj... 

— Aš, mama, nenoriu pradėt be tavęs. 

Jis apėjo stalą, tiesindamas peilius ir šakutes. Užsimetė ant 
rankos servetėlę. Metrdotelis Delmoniko restorane dengia sta- 
lą Graustarkui ir aklajam Bohemijos karaliui, ir kunigaikščiui 
Henrikui Jūreiviui, ir... 

— Mama, kas norėtum būt, Škotijos karalienė Marija ar ledi 
Džeinė Grėj? 

— Tai kad joms abiem nukirto galvas, aukseli... Aš nenoriu, 
kad man nukirstų galvą. 

Motina vilkėjo gelsvai rausvą dukslią suknią. Kai ji atidarė 
sustumiamąsias duris, iš miegamojo prasismelkė apvytęs odeko- 
lono bei vaistų kvapas ir nusidriekė paskui ilgas nėriniuotas ran- 
koves. Jos veidas buvo truputį per gausiai nupudruotas, tačiau 

puikių rudų plaukų šukuosena nuostabi. Jiedu susėdo vienas 
priešais kitą; ilgomis, mėlynų gyslučių išvagotomis rankomis ji 
padėjo prieš jį lėkštę sriubos. 

Jis valgė skystą drungną sriubą. 

— Oi, pamiršau skrebučius, aukseli. 

— Mamule... mama, 0 tu ko nevalgai sriubos? 

- Šįvakar kažkodėl nesinori. Nesugalvojau, ko užsakyt vaka- 
rienei, taip skaudėjo galvą. Tiek jau to. 

— Gal norėtum geriau būt Kleopatra? Ji turėjo puikų apetitą 
ir kaip gerutė suvalgydavo visa, kas jai padėta. 

— Net perlus... Ji įmetė perlą į stiklinę su actu ir išgėrė... - Jos 
balsas suvirpo. Ji ištiesė jam per stalą ranką; jis vyriškai patapš- 
nojo ir šyptelėjo. - Mudu vienudu, Džimi, vaikeli tu mano... 
Aukseli, tu visada mylėsi mamą, taip? 

— Kas yra, mamulyte? 

— Ai, nieko; keistai jaučiuosi šįvakar... Kaip man įgriso ta 
amžinai prasta savijauta. 

— Bet juk po operacijos... 

— Na, taip, po operacijos... Aukseli, vonioj ant palangės yra 
popierinis maišelis su šviežiu sviestu... Jeigu atneštum, įdėčiau 
truputį į griežčių košę... Ko gera, reiks vėl nusiskųst dėl maisto. 
Aviena ne kaip turi būt; tikiuosi, neapsirgsim. 

Džimis išbėgo pro sustumiamąsias duris ir motinos kambarį 
į koridorėlį, kur kvepėjo naftalinu ir ant kėdės sumestais švel- 
niais drabužiukais; atidarius vonios kambario duris, jam prieš 
veidą susiūbavo raudona guminė dušo žarna; nuo vaistų kvapo 
iš gailesčio suspaudė krūtinę. Jis pakėlė langą vonios kambario 
gale. Palangė buvo smėlėta, o lėkštę, apverstą ant sviesto, dengė 
pūkinės suodžių kruopelės. Minutėlę stovėjo ir žiūrėjo žemyn į 
kiemą, kvėpuodamas pro burną, kad neužuostų iš kūryklų ky- 

lančių akmens anglių smalkių. Po juo, iškišusi pro langą galvą 
su balta kepuraite, kambarinė šnekėjosi su vienu iš kūrikų, kuris 
nas rankas. Džimis įtempė ausis, kad išgirstų, ką jie šneka; visą 
dieną žarstyti akmens anglis, murzinam, tepaluotais plaukais, 
tepaluotom iki pažastų rankom. 

— Džiiimi! 

— Ateinu, mama. - Išraudęs užtrenkė langą ir lėtai, kad nuo 
veido spėtų išnykti raudonis, grįžo į svetainę. 

— Vėl svajojai, Džimi. Svajokli tu mano. 

Jis padėjo sviestą prie motinos lėkštės ir atsisėdo. 

— Negaišk, valgyk avieną, kol karšta. Įsidėk garstyčių su actu. 
Skaniau bus. 

Garstyčios nudegino liežuvį, iš akių ištryško ašaros. 

— Per aštru? - juokdamasi paklausė motina. - Reikia pratintis 
prie aštrumo... Jis visuomet mėgo, kas aštru. 

— Kas toks, mama? 

— Vienas žmogus, kurį labai mylėjau. 

Abu pritilo. Jis girdėjo save kramtant. Pro uždarytus langus 
protarpiais įringuodavo kebų ir tramvajų dardesys. Dunksėjo ir 
šnypštė garo vamzdžiai. Kieme iki pažastų tepaluotas kūrikas 
glebiom lūpom laidė į viršų kambarinei su krakmolyta kepuraite 
žodžius - nešvankius žodžius. Garstyčių spalva kaip... 

— Apie ką susimąstei? 

— Apie nieką. 

— Aukseli, mudu negalim vienas nuo kito ko nors slėpt. Esi, 
atmink, vienintelė motinos paguoda. 

— Galvoju, kaip jausčiausi, jei būčiau ruonis, įlankos ruo- 
niukas? 

— Manyčiau, labai šalta būtų. 

— Bet juk nejaustum... Ruonius saugo varvelio sluoksnis, todėl 
jiems visada šilta, net ir ant ledkalnio. O kaip būtų smagu kada 
panorėjus plaukyt po jūrą. Jie nesustodami nuplaukia tūkstan- 
čius mylių. 

— Mama taip pat nesustodama plaukė tūkstančius mylių, o 
tu irgi. 

— Kada? 

— Į užsienį ir atgal. - Ji, spindinčiomis akimis žiūrėdama į jį, 

nusijuokė. 

— A, bet tai laivu. 

- Ir kai iškylaudavom laivu „Marija Stiuart“. 

— Oi, mamule, papasakok. 

Į duris kažkas pabeldė. 

— Prašom. 

Pro duris galvą įkišo dygiaplaukis kelneris. 

— Galiu nurinkti, ponia? 

— Taip, ir atneškit vaisių mišrainės, ir žiūrėkit, kad būtų švie- 
žia... Netikus vakarienė šįvakar. 

Kelneris šnopšdamas krovė ant padėklo indus. 

— Atsiprašau, ponia, - sušnopštė. 

— Nieko, žinau, kad ne jūsų kaltė, kelneri... O tu ko norėtum, 
Džimi? | 

— Ar galima merengės, mamule? 

— Galima jau, galima, jeigu būsi gerutis. 

— Būsiu! - klyktelėjo Džimis. 

— Sūnyti, nevalia taip šūkaut prie stalo. 

— Kai mes vieni, galima... Merengė, valio! 

— Džeimsai, džentelmenas visada elgiasi vienodai, ar būtų 
namie, ar Afrikos tyruose. 

— O, norėčiau, kad būtume Afrikos tyruose. 


— Aš bijočiau, mažuli. 

— Aš šūkaučiau kaip dabar ir nubaidyčiau visus liūtus ir tig- 
rus... Nubaidyčiau tikrai. | 

Grįžo kelneris, nešinas padėklu su dviem lėkštėmis. 

— Apgailestauju, ponia, bet merengės baigėsi... Vietoj jos po- 
naičiui atnešiau šokoladinių ledų. 

— Ai, mam. 

— Nieko, mažuli... Merengė šiaip ar taip per riebu... Suvalgyk, 
tada po vakarienės leisiu išbėgti nusipirkt saldainių. 

— O, tai gerai. 

— Tik nevalgyk ledų per greit, nes pilvuką skaudės. 

— Jau suvalgiau. 

— Ryte prarijai, nenaudėli... Užsimauk kaliošus, aukseli. 

— Kad visai nelyja. 

— Daryk, kaip mama liepia, mažuli... ir būk geras, neužtruk. 
Duok garbės žodį, kad tuoj pat grįši. Mama šįvakar labai ne- 
sveikuoja ir labai nervinasi, kai tu išeini į gatvę. Ten tiek visokių 
pavojų... 

Jis atsisėdo užsimauti kaliošų. Jam kišant kulnus, ji priėjo ir 
padavė popierinį dolerį. Ranka su ilga šilkine rankove apkabino 
per petį. 

— Aukseli tu mano. 

Ji verkė. 

— Mama, neverk. - Stipriai ją suspaudė; rankomis juto korseto 
plokšteles. - Grįšiu po minutės, trumpučiukės minučiukės. 

Ant laiptų, ant papilkėjusio tamsraudonio kilimo, ant kiek- 
vienos pakopos prispausto žalvariniu strypu, Džimis nusiavė 
kaliošus ir susikišo į lietpalčio kišenes. Iškelta galva pranėrė pro 
pasiuntinukų, sėdinčių ant suolo prie registratūros stalo, smalsių 
žvilgsnių voratinklį. 

— Pasivaikščiot? — paklausė jį jauniausias baltapūkis pasiun- 
tinukas. 

Džimis oriai linktelėjo ir pro spitrinančias durininko sagas 
išsmuko į Brodvėjų, pilną Žvangesio, žingsnių ir veidų, kurie, 
išnirdami iš parduotuvių ir lankinių lempų šviesos, dėjosi šešėlių 
kaukes. Sparčiai kulniavo pro „Ansonijos“ viešbutį. Tarpduryje 
atsišliejęs stovėjo vyras juodais antakiais su cigaru tarp dantų, 
galbūt grobikas. Bet „Ansonijoj“ gyvena malonūs Žmonės, tokie 
kaip ir mūsų viešbuty. Toliau telegrafas, manufaktūros parduo- 
tuvės, dažykla ir valykla, kinų skalbykla, dvelkianti paslaptingu 
garų ir svilėsių kvapu. Paspartina žingsnį, činkai baisūs vaikų 
grobikai. Plėšikai. Pro jį praeina Žmogus su žibalo skardine, te- 
paluota rankovė brūkšteli per petį, tvoskia prakaitu ir žibalu; o 
jeigu padegėjas. Nuo minties apie padegėją pašiurpsta. Gaisras. 
Gaisras. 

Hailerio konditerija; prie durų pasitinka jaukus saldus aroma- 
tas, sumišęs su nikelio ir švariai nuplauto marmuro kvapu, 0 pro 
groteles palangėje vinguriuoja šiltas verdamo šokolado kvapas. 
Dovanėlės Helovino dienai juodame ir oranžiniame krepine. Jau 
eis į vidų, kai topteli mintis apie „Mirror“ parduotuvę už dviejų 
kvartalų, apie garo mašinytes ir automobiliukus, kurių duoda 
su grąža.. Reikia paskubėt; su riedučiais būtų greičiau, galėtum 
pabėgt nuo banditų, galvažudžių, užpuolikų, su riedučiais atsi- 
'šaudydamas per petį ilgu šautuvu, pykšt... vienas jau krito! pats 
žiauriausias, pykšt... dar vienas; riedučiai stebuklingi, valio... 
kyli plytinėmis namų sienomis, leki stogais, peršoki kaminus, 
užleki ant „Flatiron“ dangoraižio, švilpi Bruklino tilto lynais. 


* Niekinama kinų pravardė JAV. 

„Mirror“ cukrainė; šįkart į vidų eina nedvejodamas. Laukia 
prie prekystalio, kol kas nors ateis aptarnauti. 

— Prašom svarą tų po šešiasdešimt centų už svarą įvairių šo- 
koladinių su kremu, - išbėrė jis. Šviesbruvė žvairoka ponia piktai 
dėbteli į jį ir nieko neatsako. - Prašom, jeigu galima, aš skubu. 

— Gerai, visiems iš eilės, - atkerta ji. Jis degančiais skruostais 
stovi ir spokso į ją. Ji pastumia jam suvyniotą dėžutę su kvite- 
liu. - Mokėti į kasą. 

Nepravirksiu. Kasininkė mažutė ir žila. Ji paima dolerį pro 
dureles, tokias, kaip tos, pro kurias įbėga ir išbėga gyvūnėliai 
Smulkiųjų žinduolių paviljone. Kasos aparatas linksmai skamb- 
teli, džiaugiasi gavęs pinigą. Dvidešimt penki centai, dešimt 
centų, penki centai, puodelis, čia keturiasdešimt centų? Bet tik 
puodelis, o ne garo mašinytė ar automobiliukas. Susirenka mo- 
netas ir, palikęs puodelį, su dėžute po pažastimi kurna lauk. 
Mama barsis, kad užsibuvau. Drožia namo nesidairydamas, 
įskaudintas šviesbruvės ponios atžarumo. 

— A... saldainių pirkt buvai, - tarė baltapūkis pasiuntinukas. 

— Ateik vėliau, duosiu, - praeidamas šnibžtelėjo Džimis. 

Jam bėgant laiptais į viršų, džingsėjo paspirti žalvariniai stry- 
pai. Prie šokolado spalvos durų su baltu emaliuotu skaičiumi 503 
prisiminė kaliošus. Padėjęs dėžutę ant grindų, užsitempė juos 
ant šlapių batų. Laimė, mamulė nelaukė atidariusi duris. O gal 
matė ateinant pro langą. 

— Mama. 

Svetainėje jos nebuvo. Jis persigando. Ji išėjo, jos nėra. 

— Mama! 

— Eikš čia, mažuli, - jį pasiekė silpnas jos balsas iš miegamojo. 

Nusiplėšė skrybėlę ir lietpaltį ir puolė pas ją. 

— Mama, kas atsitiko? 

— Nieko, aukseli... Man tik skauda galvą, baisiausiai skauda 
galvą... Sušlapink odekolonu nosinę ir atsargiai uždėk man ant gal- 
vos, ir būk geras, mažuli, neįvarvink man į akį, kaip praeitą kartą. 

Ji gulėjo ant lovos su žydru vatiniu chalatu. Veidas buvo 
rausvai violetinis. Šilkinė gelsvai rausva suknelė suglebusi karojo 
ant kėdės; ant grindų gulėjo jos korsetas su susiraizgiusiomis 
rausvomis virvutėmis. Džimis atsargiai uždėjo drėgną nosinę 
jai ant kaktos. Kai pasilenkė prie jos, jam į nosį mušė stiprus, 
šnerves kutenantis odekolono kvapas. 

— Dabar gerai, - vos girdimai tarė ji. - Mažuli, paskambink 
tetai Emilei, Riversaidas 2466, ir paklausk, gal galėtų. šįvakar 
atvažiuot. Noriu su ja pasikalbėt... Oi, kaip man skelia galvą. 

Pašėlusiai tvaksinčia širdimi ir ašarų aptemdytomis akimis 
nuėjo prie telefono. Tetos Emilės balsą išgirdo nelauktai greit. 

— Teta Emile, mama sirguliuoja... Nori, kad atvažiuotumėt... 
Mamyte, ji tuoj pat atvažiuos, - sušuko, - kaip gerai! Ji tuoj 
atvažiuos. 

Nutipeno į motinos kambarį, pakėlė korsetą ir suknelę ir 
pakabino drabužių spintoje. 

— Mažulėli, —- pasigirdo silpnas jos balsas, - ištrauk man iš 
plaukų smeigtukus, duria... Oi, aukseli aukseli, galva man, ro- 
dos, plyšte plyšta... 

“ Jis atsargiai čiupinėjo už suknelę švelnesnius jos rudus plau- 
kus ir traukė smeigtukus. 

— Oi, neliesk, skauda. 

— Mama, aš netyčia. 

Į kambarį įpuolė teta Emilė, liesa, su mėlynu lietpalčiu ant 
vakarinės suknelės, užjaučiamai sučiaupusi plonas lūpas. Išvydo 
ant lovos skausmo suriestą seserį ir šalia stovintį liesą blyškia- 
veidį trumpakelnį berniuką smeigtukų pilnomis saujomis. 

— Kas yra, Lile? - ramiai paklausė ji. 

— Širdele, man kažkas baisaus, - dusulingai sušvokštė Lilė 
Hert. 

— Džeimsai, - griežtai paliepė teta Emilė, - eik gult... Mamai 
reikia visiškos ramybės. 

— Labanakt, mamulyte, - pasakė jis. 

Teta Emilė patapšnojo jam nugarą. 

— Nesijaudink, Džeimsai, aš viskuo pasirūpinsiu. 

Ji nuėjo prie telefono ir ėmė pusbalsiu, tačiau aiškiai diktuoti 
numerį. 

Saldainių dėžutė gulėjo svetainėje ant stalo; jausdamasis kal- 
tas, Džeimsas pasikišo ją po ranka. Eidamas pro knygų spintą, 
pasigriebė Amerikietiškosios enciklopedijos tomą ir pasibruko po 
kita ranka. Teta jo išeinant nepastebėjo. Atsivėrė požeminio ka- 
lėjimo vartai. Lauke jo laukė arabų žirgas ir du ištikimi tarnai, 
padėsiantys jam per sieną sprukti į laisvę. Už trečių durų jo 
kambarys. Jis užtvindytas begarsės klampios tamsos. Lempa 
klusniai įsižiebė ir apšvietė škunos „Marija Stiuart“ kajutę. Gerai, 
kapitonę, kelkite inkarą ir nustatykite kursą į Priešvėjines salas, 
ir pasirūpinkite, kad iki aušros man niekas netrukdytų; turiu 
atidžiai peržiūrėti svarbius dokumentus. Nusiplėšė drabužius 
ir su pižama atsiklaupė prie lovos. Viešpatiekolašmiegosiu Ma- 
nosieląsaugokginki Ojeinaktįpasimirčiau Sieląpassavepriimki. 

Tada atidarė saldainių dėžutę ir sustatė priegalvius galvūga- 
lyje po lempa. Dantys pro šokoladą sulindo į minkštsaldį įdarą. 

A pirmoji balsė, pirmoji visų rašytinių abėcėlių raidė, išskyrus am- 
harų, arba abisinų, abėcėlę, kurioje ji tryliktoji, ir runų, kurioje ji 


dešimtoji... 

Et, šitą seniai žinau. 


Aa, Aachen (žr. Aix-la-Chapelle) 
Aardvark... 


Oho, koks keistas... 


(orycteropus capensis), pėdaeigis žinduolių klasės nepilnadančių bū- 
rio gyvūnas, daugiausia paplitęs Afrikoje. 

Abd, 

Abd-el-halim, Egipto princas, Mehmeto Ali ir baltosios vergės sūnus... 


Jam užkaito skruostai skaitant: 


Baltųjų vergių karalienė. 

Abdomen (lot., etimologija neaiški)... apatinė kūno dalis, esanti 
tarp diafragmos ir dubens... 

Abelard... Mokytojo ir mokinės santykis tarp jųdviejų neilgai“ 
tvėrė. Jų širdis užvaldė karštesnis nei pagarba jausmas, o kanau- 
ninko, kuris pasitikėjo Abelaro amžiumi (jam buvo beveik keturias- 
dešimt) ir jo padėtimi visuomenėje, suteiktos neribotos galimybės 
bendrauti trikdė jųdviejų dvasios ramybę. Eloizos būklė išdavė 
tarp jų esant intymų ryšį... Fulberą apėmė laukinis keršto troš- 
kimas... įsiveržė su mušeikų gauja į Abelaro celę ir keršydamas 
žiauriai jį sužalojo... 

Abelites... smerkė lytinius santykius, kaip duoklę Šėtonui. 

Abimelech I, Gideono sūnus, sugyventas su sikemiete sugulove, 
kuris pasiskelbė karaliumi išžudęs visus septyniasdešimt savo bro- 
lių, išskyrus Joatamą, ir žuvo per Tėbų tvirtovės apsiaustį... 

Abortion... 

Ne; jo rankos buvo ledinės, ir truputį pykino prisikimšus tiek 
daug saldainių. 


Abracadabra. 
Abydos... 


Priėjęs Abisiniją su graviūromis, vaizduojančiomis dykumų 
kalnus ir britų deginamą Magdalą, atsikėlė ir išgėrė stiklinę van- 
dens. 

Perštėjo akis. Apėmė mieguistas stingulys. Dirstelėjo į savo 
laikrodį „Ingersoll“. Vienuolika. Ūmai jį sukaustė siaubas. O 
jei mama mirė?.. Sugrūdo veidą į priegalvį. Ji stovėjo ties juo 
balta vakarine suknia su garbiniuotais mezginiais ir iš paskos 
nusidriekusiu satininiu šleifu šiugždančiomis klostėmis, ir jos 
kvapni ranka švelniai glostė jo skruostą. Springdamas ašaromis, 
pratrūko raudoti. Blaškėsi lovoje, veidą sugrūdęs į gumburiuotą 
priegalvį. Ilgai negalėjo paliauti verkęs. 

Kai atsibudo, tebedegė kvaišinanti šviesa, kambaryje buvo 
tvanku ir karšta. Knyga gulėjo ant grindų, o pašonėje iš dėžutės 
sunkėsi lipnūs sumaigyti saldainiai. Laikrodžio sustota 1.45. Ati- 
darė langą, įkišo saldainius į komodos stalčių ir buvo begesinąs 
šviesą, kai prisiminė. Tirtėdamas iš siaubo, užsimetė chalatą, 
įsispyrė į šlepetes ir nutipeno tamsiu koridoriumi. Prie durų pa- 
siklausė. Žmonės kalbėjo pusbalsiu. Jis tyliai pabilsnojo ir pasuko 
rankenos bumbulą. Kažkieno ranka energingai atvėrė duris, ir 
Džimis išvydo aukšto, švariai nusiskutusio vyriškio auksiniais 
akiniais veidą. Sustumiamosios durys buvo uždarytos; prieš jas 
sustingusi stovėjo seselė. | 

— Džeimsai, vaikeli, grįžk į lovą ir nesijaudink, - pavargusiu 
balsu sukuždėjo teta Emilė. - Mama sunkiai serga, jai reikia 
visiškos ramybės, bet pavojus nebegresia. 

— Bent kol kas, ponia Meriveil, - pasakė gydytojas, pūsčioda- 
mas kvapą ant akinių stiklų. 

— Gerutis vaikelis, - pasigirdo tylus, švelnus, raminantis seselės 
balsas, - nemigo visą naktį, jaudinosi ir nė karto mūsų netrukdė. 

— Aš tave palydėsiu ir apkamšysiu, - tarė teta Emilė. - Ma- 
niškis Džeimsas visada nori, kad apkamšyčiau. 

— Gal galiu pamatyt mamą, tik dirstelėt, ar jai viskas gerai. — 
Džimis droviai pakėlė akis į platų akiniuotą veidą. 

Gydytojas linktelėjo. 

— Ką gi, aš jau eisiu... Užsuksiu ketvirtą ar penktą pažiūrėt, 
kokia padėtis... Labanakt, ponia Meriveil. Labanakt, panele Bi- 
lings. Labanakt, berniuk... 

— Eime... - Seselė uždėjo ranką Džimiui ant peties. Jis išsisuko 
ir nusekė jai iš paskos. 

Motinos kambario kampe degė lempa, pritemdyta prisegtu 
rankšluosčiu. Nuo lovos sklido nepažįstamas gergždžiantis al- 
savimas. Jos sukritęs veidas buvo atsuktas į jį, užmerktų akių 

— Gerai, dabar einu miegot, - sušnibždėjo seselei. 

Kurtinamai ūžė kraujas. Nepažvelgęs į tetą ir seselę, nusty- 
pino prie durų. Teta kažką sakė. Jis nubėgo koridoriumi į savo 
kambarį, užtrenkė ir užšovė duris. Pastiręs, sušalęs stovėjo vi- 
dury kambario sugniaužęs kumščius. 

— Nekenčiu jų, nekenčiu jų, - suriko. 

Tada, nurijęs sausą kūktelėjimą, užgesino šviesą ir šmurkš- 
telėjo į šiurpiai šaltus patalus. 


— Jūs taip apsivertusi darbu, madam, - monotoniškai vogravo 
Emilis, - kad manyčiau, jog jums parduotuvėje reikėtų pagalbi- 
ninko. 

— Žinau... Aš dirbu netausodama sveikatos; žinau, - atsiduso 
madam Rigo, sėdinti ant taburetės prie kasos. 

Emilis ilgokai tylėjo, spoksodamas į prapjautą Vestfalijos 
kumpį ant marmurinės plokštės šalia savo alkūnės. Paskui ne- 
drąsiai tarė: 

— Tokioms moterims kaip jūs, tokioms gražioms kaip jūs, 
madam Rigo, niekada netrūksta draugų. 

— Ah ca...“ Gyvenime tiek visko patyriau... Daugiau niekuo 
nebepasitikiu... Vyrai gyvuliai, o moterys... ak, su moterimis aš 
visiškai nesutariu! 

— Istorija ir literatūra... - pradėjo Emilis. 

Sužvangėjo varpelis virš durų. Į parduotuvę įžengė vyras ir 
moteris, geltonplaukė, žydinčią klombą primenančia skrybėle. 

— Tik jau, Bili, neišlaidauk, - tarė ji. 

— Betgi, Nora, mum reik ko nor pavalgyt... O šeštadienį būsiu 
pinigingas. 

— Nebūsi tu pinigingas, kol nenustosi lošt žirgų lenktynėse. 

— Ai, baik... Paimkim kepeninės... O, ta šalta kalakutienos 
krūtinėlė atrodo skaniai... 

— Besoti tu besoti, - suulbėjo geltonplaukė. 

— Atstok, vis tiek pirksiu. 

— Taip, pone, kaliakuto kriautinėlė liabai gera... Turime keptų 
višiukų, dar karšti... Emile mon ami cherchez moi un de ces petits 
poulets dans la cuisin-e.“ 

Madam Rigo kalbėjo nelyginant orakulė, nepakildama nuo 
taburetės prie kasos. Vyriškis vėdinosi šiaudine skrybėle plačio- 
mis atbrailomis, su languotu apvadu. 


* A, tai... (Pranc.) 
** Emili, drauguži, atnešk man iš virtuvės vieną viščiuką. (Pranc.) 

— Šilta šįvakar, — tarė madam Rigo. 

— Tai jau tikrai... Reikėjo mum, Nora, važiuot į Konio salą, 
užuot trynusis mieste. 

— Bili, gerai Žinai, dėl ko negalim niekur važiuot. 

— Gana tau zaunyt. Aš gi sakau, šeštadienį būsiu pinigingas. 

- Istorija ir literatūra, - tęsė Emilis, kai pirkėjai išėjo su keptu 
viščiuku, palikę poniai Rigo sidabrinius penkiasdešimt centų, 
kuriuos ši užrakino kasos stalčiuje, - istorija ir literatūra mus 
moko, jog esti draugysčių, jog kartais būna ir meilė, verta pa- 
sitikėjimo... 

— Istorija ir literatūra! — negirdimai juokdamasi suniurnėjo 
madam Rigo. - Daug mums iš jų naudos. 

— Bet negi niekad nepasijuntat vieniša tokiame dideliame 
svetimame mieste?.. Vargas čia, ne gyvenimas. Moterims rūpi 
tavo kišenė, o ne širdis... Negaliu daugiau to pakęst. 

Madam Rigo platūs pečiai ir didžiulės krūtys suliulėjo nuo 
juoko. Tebesijuokdama, girgždindama korsetą, pakilo nuo ta- 
buretės. 

— Emili, jūs gražus ir rimtas vaikinas ir jūs prasimušit į žmo- 
nes... Bet aš niekad nebeatsiduosiu vyro valiai... Per daug prisi- 
kentėjau... Netjeigu ateitumėt pas mane su penkiais tūkstančiais 
dolerių.. | 

— Jūs labai žiauri moteris. 

Madam Rigo vėl nusijuokė. = 

— Eime, padėsit man uždaryt parduotuvę. 


Mieste slūgsojo sekmadienis, tylus ir saulėtas. Boldvinas 
vienmarškinis sėdėjo prie rašomojo stalo ir skaitė veršena įrištą 
teisės knygą. Protarpiais plačia taisyklinga rašysena šį bei tą 
pasižymėdavo bloknotėlyje. Kaitrioje tyloje garsiai suskam- 

bo telefonas. Jis baigė skaityti pastraipą, tada žengė pakelti 
ragelio. 

— Taip, aš vienas, užeik, jeigu nori. - Padėjo ragelį. - Velniai 
rautų, - iškošė pro sukąstus dantis. 

Nelė įėjo nepasibeldusi, jį rado vaikštantį pirmyn atgal palei 
langą. 

— Labas, Nele, - pasisveikino nepakeldamas akių; ji stovėjo 

— Klausyk, Džordži, taip toliau negali tęstis. 

— Kodėl negali? 

— Man įgriso nuolat apsimetinėt ir apgaudinėt. 

— Niekas juk nesuuodė, ką? 

— Žinoma, ne. 

Ji priėjo prie jo ir pataisė kaklaraištį. Jis švelniai pabučiavo ją 
į lūpas. Ji vilkėjo rausvai alyvinės spalvos muslino suknelę su 
rauktinukais ir rankoje laikė mėlyną skėtį nuo saulės. 

— Kaip tau sekasi, Džordži? 

— Nuostabiai. Žinai, judu man atnešėt laimę. Dabar turiu 
kelias geras bylas, be to, užmezgiau labai naudingų pažinčių. 

— Man iš to menka laimė. Niekaip neišdrįstu prieit išpažinties. 
Kunigas ims manyt, kad pasidariau stabmeldė. 

— O Gasas kaip? 

— O, galva planais pramušta... Taip jau nosį riečia, sakytum, 
pats tuos pinigus užsidirbo. 

— Klausyk, Nele, ką, jeigu mestum Gasą ir gyventum su ma- 
nim? Išsiskirtum, ir mudu susituoktume... Tuomet viskas būtų 
ramu gražu. 

— Taip jau ir būtų... Be to, tu taip tik sakai. 

— Bet aš to, kas tarp mudviejų buvo, nesigailiu, dievaži, ne- 
sigailiu. 

Apkabino ją ir pabučiavo kietas, nejudrias lūpas. Jinai jį at- 
stūmė nuo savęs. 

— Šiaip ar taip, daugiau čia nebeateisiu... Ak, su kokiu džiaugs- 
mu lipau laiptais, galvodama, štai pamatysiu tave... Tau užmo- 
kėta, reikalas baigtas. 

Jis pastebėjo, kad garbanėlės jai aplink kaktą atlipusios. Viena 
plaukų sruogelė užkritusi ant antakio. 

— Nele, neišsiskirkim piktuoju. 

— O kodėl gi ne, sakyk tu man? 

— Todėl, kad mes mylėjom vienas kitą. 

— Neapsiverksiu. - Susukta nosinaite patapšnojo sau nosį. — 
Aš tavęs, Džordži, neapkęsiu... Sudie. - Durys smarkiai trink- 
telėjo jai už nugaros. 

Boldvinas sėdėjo už rašomojo stalo kramtydamas pieštuko 
galą. Šnerves tebekuteno jos plaukų kvapas. Gerklę smaugė gu- 
mulas. Atsikosėjo. Pieštukas iškrito iš burnos. Nosine nusišluostė 
seiles ir patogiai įsitaisė ant kėdės. Paukavusios, susiliejusios 
pastraipos teisės knygoje išryškėjo. Jis išplėšė iš bloknotėlio 
prirašytą lapelį ir prisegė dokumentų pluošto viršuje. Nauja- 
me lapelyje pradėjo: „Niujorko valstijos Aukščiausiojo Teismo 
sprendimas...“ Staiga atsitiesė ir vėl ėmė kandžioti pieštuko galą. 
Ore pasigirdo nenutrūkstamas geismingas vežimėlio su žemės 
riešutais švilpesys. 

— Na, ką gi, viskas baigta, - garsiai tarė jis. 

Plačia taisyklinga rašysena rašė toliau: „Patersono ieškinys 
Niujorko valstijai... Aukščiausiojo Teismo...“ 


Badas sėdėjo Jūrininkų profsąjungos būstinėje prie lango ir 
lėtai, atidžiai skaitė laikraštį. Šalia jo du vyrai švariai nuskus“ 
tais raudonais kaip mėsa žandais, sulindę į baltas apykakles ir 

mėlynos saržos kostiumus, nuobodžiaudami lošė šachmatais. 
Vienas iš jų rūkė kliurksinčią pypkę. Lauke lietus be pertrūkio 
plakė plačią spingsinčią aikštę. 


Banzai, gyvuok tūkstantį metų, šaukė mažiukai pilki japonų ketvir- 
tojo pionierių būrio kareiviai, atžygiavę taisyti tilto per Jalu upę... 


New York Herald specialusis korespondentas... 


— Šachas ir matas, — tarė vyras su pypke. - Velniop, verčiau 
einam išmest po burnelę. Kai toks oras, tik ir gert. 

— Pažadėjau bobikei... 

— Neskiesk, Džesai, Žinau aš tuos tavo pažadus. - Stambi 
raudona geltonais gyvaplaukiais tirštai apžėlusi ranka sužėrė 
šachmatų figūras į dėžę. - Pasakysi bobikei, kad gurkštelėjai 
dėl šilumos. 

— Ir nepameluosiu. 

Badas žiūrėjo, kaip už lango prakiūtino nuo lietaus pasikūp- 
rinę jų šešėliai. 

— Koks tau vardas? 

Išgąsdintas cyplaus, ausį rėžiančio balso, Badas staigiai at- 
sisuko nuo lango. Žvelgė į mėlynas akis geltonodžio žmogučio 
rupūžės veidu, plačiaburnio, išverstakio, tankiais trumpais juo- 
dais plaukais. 

Badas sukando dantis. 

— Smitas, o ką? 

Žmogutis ištiesė kampuotą įdiržusią ranką. 

— Būkiam pažįstami. Aš Matis. 

Badas nevalingai padavė ranką. Tasai ją sugniaužė taip, kad 
Badas net susiraukė. 

— Matis, o pavardė? - paklausė jis. 

— Matis, ir tiek... Lapis Matis... Eikim išgert. 

— Mano tuščios kišenės, - pasakė Badas. - Nė sudilusio skatiko. 

-— Aš statau. Pinigų turiu sočiai, imk... - Matis movė abi rankas 
į dukslaus languoto kostiumo kišenes ir žaliųjų pilnais kumščiais 
stuktelėjo Badui į krūtinę. 

— Pasilaikyk juos sau... O išgert su tavim išgersiu. 

Kol nuėjo iki smuklės Perlo gatvės kampe, Bado alkūnės ir 
keliai kiaurai permirko, o per sprandą šliaužė šalto vandens 
srovelė. Jiedu priėjo prie baro, ir lapis Matis paklojo penkinę. 

— Statau visiem; labai laimingas šįvakar. 

Badas kimšo nemokamus užkandžius. 

— Neatsimenu, kada valgiau, - paaiškino grįžęs prie baro 
pasiimti savo stiklinės. 

Viskis užkaitino gerklę ir vidurius, džiovino šlapius drabu- 
žius, ir jis pasijuto kaip vaikystėje, šeštadienį susiruošęs į beis- 
bolo rungtynes. 

- Še penkis, lapi, - šūktelėjo jis, plekšnodamas plačią žmo- 
gučio nugarą. - Būsim draugai. 

— Ei, kranto žiurke, plaukiam ryt abu jūron. Ką sakai? 

— Gerai, plaukiam. 

— Daba eisem Bauerio gatvėn mergų pažėt. Aš užmokėsiu. 

— Japoniuk tu, jokia Bauerio merga su tavim neis, - sušuko 
aukštas girtas vyras nukarusiais juodais ūsais, įvirtęs tarp jų- 
dviejų, svyruojančių tarpduryje. 

— Neis, a ne? - atsivėdėdamas tarė lapis. 

Kumštis kaip kūjis staiga Žiebė vyrui į žiauną. Vyras atsiplėšė 
nuo žemės, skriste įskriejo pro dvivėres duris, ir šios užsidarė. 
Smuklėje nuaidėjo riksmas. 

— Rupūs miltai, lapi, čia tai bent, - sustugo Badas ir vėl pa- 
plekšnojo šiam per nugarą. 

Susikibę už parankių, jiedu, merkiami lietaus, nusvirduliavo 
Perlo gatve. Vandeniu pasruvusių gatvių kampuose prieš juos 
žiojosi šviesūs barai. Geltoni atšvaitai nuo veidrodžių, žalva- 
rinių turėklų ir paveikslų su rausvomis nuogomis moterimis 
auksuotų rėmų raitydamiesi krito į stiklines su viskiu, ugnimi 
liejosi į užverstas gerkles, smagiai sruvo su krauju, purslojo iš 
ausų ir akių, traškėdami varvėjo nuo pirštų galiukų. Abiejose 
pusėse siūbavo lietaus nujuodinti namai, gatvių lempos suposi it 
procesijoje nešami Žibintai, ir štai Badas pasijuto sėdįs besigrum- 
dančių veidų pilname kambaryje su moterimi ant kelių. Lapis 
Matis stovėjo abiem rankomis už kaklo apkabinęs dvi merginas, 
paskui atsiplėšė marškinius, kad parodytų ant krūtinės raudonai 
ir žaliai ištatuiruotus nuogą vyrą ir nuogą moterį, apsikabinu- 
sius, suspaustus apsivijusios hidros, ir kai jis išpūtė krūtinę ir 
pirštais judino odą, ištatuiruotieji vyras ir moteris judėjo, o visi 
besigrumdantys veidai juokėsi. 


Finėjas P. Blakhedas pakėlė platų kontoros langą. Žvelgdamas 
į skalūno ir žėručio spalvų įlanką, girdėjo banguojantį eismo, 
balsų, statybų gausmą, kylantį nuo gatvių, purstantį ir drinkantį 
nelyginant dūmai gūsingame vėjyje, dumiančiame iš šiaurės 
vakarų išilgai Hadsono. 

— Ei, Šmitai, atneškit man žiūronus, - šūktelėjo per petį. - Žiū- 
rėkit... - tarė nukreipęs žiūroną į Gubernatorių salos link artėjantį 
storaliemenį baltą garlaivį su aprūkusiu geltonu kaminu. —- Ar 
ne „Anonda“ ten atplaukia? 

Šmito seniau būta storulio. Išsekusiame veide karojo nudri- 
busios raukšlės. Jis pasižiūrėjo pro žiūroną. 

— Tikrai taip. 

Jis nuleido langą; gausmas nutolo, ošė dusliai kaip kriauklė. 

— Po paraliais, na, jie ir greiti... Po pusvalandžio prisišvar- 
tuos... Bėkit ir nutverkit inspektorių Maliganą. Su juo susitarta... 
Nepaleiskit jo iš akių. Senis Matanzasas iš paskutiniųjų stengiasi 
iškovot, kad mums būtų uždrausta. Jeigu manganas iki ryt va- 
karo nebus iki kruopelės iškrautas, jūsų komisinius sumažinsiu 
perpus... supratot? 

Kretėdamas sudribusiais žandais, Šmitas nusijuokė. 

— Būkit ramus, pone... Pažįstat juk mane. 

- Tai žinoma... Geras jūs vyras, Šmitai. Aš pajuokavau. 

Finėjas P. Blakhedas, išstypęs vyriškis sidabriniais plaukais, 
raudono vanagiško veido, vėl klestelėjo į raudonmedžio krėslą 
prie rašomojo stalo ir paspaudė elektrinio skambučio mygtuką. 

— Gerai, Čarli, atvesk juos, - burbtelėjo duryse išdygusiam 
šviesiaplaukiam pasiuntinukui. 

Nerangiai pakilęs iš už rašomojo stalo, ištiesė ranką. 

' — Sveiki, pone Storou... Sveiki, pone Goldai... Įsitaisykit, kur 
patogiau... Gerai... Dabar, žiūrėkit, dėl to streiko... Geležinkelių 
ir dokų, kurių interesams aš atstovauju, požiūris, patys žinote, 
tiesus ir sąžiningas... Esu įsitikinęs ir, pasakysiu, giliai įsitikinęs, 
kad šį reikalą mes galime išspręsti taikiai ir maloniai... Supranta- 
ma, turit man padaryt kurių ne kurių nuolaidų... Giliai širdyje, 
žinau, mums rūpi tie patys interesai, mūsų didžio miesto inte- 
resai, mūsų didžio uosto interesai... | 

Ponas Goldas atsismaukė ant pakaušio skrybėlę ir garsiai lyg 
lodamas atsikosėjo. 

— Ponai, prieš mus vienas iš dviejų kelių... 


Saulėkaitoje ant palangės tupėjo musė ir užpakalinėmis ko- 

A 
jomis valėsi sparnus. Paskui ėmėsi valyti save visą, tarsi rankas 
besimuilinantis žmogus pasitrindama priekines kojas, stropiai 

braukė skeltos galvos viršų; šukuojasi. Palaikęs ranką virš musės, 
Džimis plojo į palangę. Musė dilgiai zyzė saujoje. Dviem pirštais 
sugraibęs, lėtai spaudė, kol tarp smiliaus ir nykščio iš musės 
liko ištryškę pilki drebučiai. Nusivalė juos į palangės apačią. 
Visą nutvilkė pykinantis karštis. Vargšė muselė, ir dar kai taip 
stropiai nusiprausė. Ilgai žiūrėjo žemyn į kiemą pro apdulkėjusį 
stiklą, kuriame dulkių kruopelės blausiai žibėjo saulėje. Kartais 
per kiemą pereidavo vienmarškinis vyriškis, nešinas padėklu 
su indais. Iš virtuvių sklido prislopinti užsakymų šūksniai ir 
plaunamų indų tarškėjimas. 

Jis spoksojo pro lango stikle blausiai žibančias dulkes. Mamai 
insultas, o kitą savaitę man vėl į mokyklą. 

— Klausyk, Herfi, tu jau išmokai boksuotis? 

— Kol dar neliepė gesint šviesos, Herfis su Mažium susikaus 
dėl lengviausiojo svorio čempiono vardo. 

— Bet aš nenoriu. k 

— Mažius nori... Štai ir jis. Stokit ratu, chebra. 

— Aš nenoriu, prašau. 

— Nė velnio, kausies kaip geras, jeigu ne, po perkūnais, abiem 
iškaršim kailį. 

— Fredi, ar girdi, iš tavęs penki centai, nusikeikei. 

— Kad tave kur, pamiršau. 

— Na, dar kartą... Žiebk jam į šonkaulius. 

— Pirmyn, Herfi, aš statau už tave. 

- Štai taip, vožk jam. 

Baltas perkreiptas Mažiaus veidas šokčioja prieš jį lyg ba- 
lionėlis; jo kumštis trenkia Džimiui į burną; sūrus kraujas iš 
prakirstos lūpos. Džimis puola, pargriauna ant lovos, beda ru 

į pilvą. Kiti jį atplėšia ir bloškia prie sienos. 

— Pirmyn, Mažiau. 

— Pirmyn, Herfi. 

Nosyje ir plaučiuose kraujo kvapas; gerklė gargia. Jam pakiša 
koją, ir jis griūva. 

- Gana. Herfis sumuštas. 

— Boba... Boba. 

— Bet, po velnių, Fredi, jis juk parmušė Mažių. 

— Užsičiaupkit, baikit rėkaut... Dar senis Hopis atlėks. 

— Truputį draugiškai pasiboksavot, ir tiek, ar ne, Herfi? 

— Maukit iš mano kambario visi, maukit visi, - apžlibęs nuo 
ašarų, klykia Džimis, mosikuodamas abiem rankomis. 

- Žliumba... žliumba. 

Visiems išėjus, užtrenkia duris, pristumia prie jų stalą ir tirtė- 
damas įsiropščia į lovą. Guli kniūbsčias, raitydamasis iš gėdos, 
kandžiodamas priegalvį. 

Džimis spoksojo pro blausiai žibančias dulkes ant lango 
stiklo. 


MIELASIS 

Vargšei tavo mamai buvo be galo liūdna, kai ji įsodino tave į traukinį 
ir grįžo į didelius tuščius savo kambarius viešbutyje. Aukseli, be ta- 
vęs jaučiuosi labai vieniša. Žinai, ką padariau? Išsiėmiau visus tavo 
žaislinius kareivėlius, tuos, kurie imdavo Port Artūrą, ir išrikiavau 
batalionais ant knygų lentynos. Na, ar ne kvaila? Nieko, aukseli, 


tuoj ateis Kalėdos, ir vėl aš būsiu su savo sūneliu... 


Rūkšlotas veidas ant priegalvio; mamai insultas, o man kitą 
savaitę vėl į mokyklą. Glemba pajuodusi oda jos paakiuose, ru- 
dais plaukais slenka žilė. Mama niekad nesijuokia. Insultas. 


x 
i 

Staiga apsisuko, grįžo į kambarį ir krito ant lovos su plona 
odine knygele rankoje. Garsiai griaudėjo bangų mūša, daužan- 
ti barjerinį koralų rifą. Nereikėjo nė skaityti. Džekas sparčiai 
plaukė per ramų mėlyną lagūnos vandenį, stovėjo saulėkaitoje 
geltoname paplūdimyje ir purtė nuo savęs sūrius lašus, plačiai 
išplėstomis šnervėmis gėrė šalia vienišo savo stovyklos lauželio 
kepančių duonmedžio vaisių kvapą. Aukštai papartiškose koko- 
so palmių viršūnėse klykavo ir krizeno ryškiaspalviai paukščiai. 
Kambaryje buvo migdančiai karšta. Džimis užsnūdo. Ant denio 
kvepėjo žemuogėmis, citrinomis, kvepėjo ananasais, ir buvo ten 
mama baltu drabužiu, ir tamsiaodis vyras buriuotojo kepure, 
ir saulėje ribėjo pieniškos aukštos burės. Mamos tylus juokas 
garsėdamas virsta veriančiu „O-0-0-o-oi“. Per vandenį į juos 
atžirglioja kelto didumo musė, ištiesusi dantytas kaip krabo 
žnyples. „Cok, Cimi, cok; du cuoliai, ir viskas“, — rėkia jam į 
ausį tamsiaodis vyras. „Bet aš nenoriu, prašau... Aš nenoriu“, — 
inkščia Džimis. Tamsiaodis jį muša, cok, cok, cok... 

— Aš tuoj. Kas ten? 

Už durų teta Emilė. 

— Kodėl tu užsirakini duris, Džimi?.. Džeimsui aš niekad 
neleidžiu užsirakint. 

— Man taip geriau, teta Emile. 

— Negirdėta, kad berniukai miegotų tokiu metu, dieną. 

— Skaičiau Koralų salą ir užmigau. - Džimis išraudo. 

— Gerai. Eime. Panelė Bilings liepė prie mamos kambario 
neit. Ji miega. 

Jiedu stovėjo siauroje, ricina atsiduodančioje lifto kabinoje; 
juodaodis berniukas šyptelėjo Džimiui. 

— Ką sakė gydytojas, teta Emile? 

— Jai ne blogiau, negu buvo galima laukti... Bet tu nesijaudink. 
Šįvakar smagiai pasibūk su savo pusbroliu ir pussesere... Tu per 
mažai bendrauji su savo amžiaus vaikais, Džimi. 

Jiedu žingsniavo upės pusėn, palinkę prieš smėlingą vėją, 
siaučiantį geležinėje gatvėje po tamsiu, sidabru marguojančiu 
dangumi. 

— Manau, džiaugiesi, kad grįši į mokyklą, Džeimsai. 

— Taip, teta Emile. 

— Mokyklinės dienos visiems berniukams laimingiausios gy- 
venime. Būtinai rašyk mamai, Džeimsai, bent kartą per savaitę... 
Be tavęs, ji daugiau nieko neturi... Mudvi su panele Bilings tau 
pranešim, kas ir kaip. | 

— Taip, teta Emile. 

— Ir dar, Džeimsai, norėčiau, kad tu artimiau susipažintum 
su mano Džeimsu. Jis tavo amžiaus, tik gal augesnis ir šiaip, ir 
judu turėtumėt susidraugaut... Gaila, kad Lilė tavęs neleido į 
Hočkisą, kaip aš Džeimsą. 

— Taip, teta Emile. 

Žemutiniame tetos Emilės daugiabučio vestibiulyje stovėjo 
rausvo marmuro kolonos, o liftininkas vilkėjo šokoladinę livrėją 
su žalvarinėmis sagomis, liftas buvo kvadratinis, su veidrodžiais. 
Teta Emilė stabtelėjo prie plačių raudonų raudonmedžio durų 
septintajame aukšte ir ėmė raustis rankinuke, ieškodama rakto. 
Vestibiulio gale pro ornamentuotą langą buvo matyti Hadsonas 
ir garlaiviai, ir iš traukinių parko paupyje į geltoną vakaro žarą 
kylantys aukšti dūmų medžiai. Tetai Emilei atidarius duris, jie 
išgirdo pianiną. 

— Tai Meizė mokosi groti. 

Kambaryje, kuriame stovėjo pianinas, kilimas buvo storas ir 
purus, sienų apmušalai geltoni su sidabrinėmis žvilgančiomis 

rožėmis tarp kreminių medinių apvadų ir auksiniais rėmais alie- 
jinių paveikslų, vaizduojančių mišką, žmones gondoloje, geriantį 
riebų kardinolą. Švysteldama nuo pečių kasytes, Meizė nušoko 
nuo pianino taburetės. Buvo apvalaus kreminio veido, riestano- 
sė. Taktomatis tebetiksėjo. 

— Labas, Džeimsai, - tarė ji, motinai pabučiavus atloštą bur- 
ną. - Labai liūdna, kad tetutė Lilė taip sunkiai serga. 

— O tu, Džeimsai, pusseserės nepabučiuosi? — paklausė teta 
Emilė. 

Džimis prikėblino prie Meizės ir veidu glustelėjo prie jos 
veido. 

— Keistai tu bučiuoji, - pasakė Meizė. 

— Na, judu, vaikučiai, padraugaukit iki vakarienės. - Teta Emi- 
lė iššnarėjo pro mėlynas aksomines užuolaidas į kitą kambarį. 

— Mes negalėsim toliau tavęs vadint Džeimsu. - Sustabdžiusi 
taktomatį, Meizė rimtomis rudomis akimis įsistebeilijo į pusbro- 
lį. - Dviejų Džeimsų juk negali būt, teisingai? 

— Mama mane vadina Džimiu. 

— Džimis per daug nuvalkiotas vardas, bet kol sugalvosim 
geresnį, tiek jau to... Kiek „džekų“ tu gali surinkt? 

— Kas tie „džekai“? 

— Vaje, nežinai, kas yra „džekstonai“? Palauk, grįš Džeimsas, 
tai bus jam juoko! 

— Aš žinau rožes „Džekus“. Mano mamos pačios mėgsta- 
miausios. 

— Man patinka tik „Amerikos gražuolės“, - pareiškė Meizė, 
klesteldama į didelį krėslą. Džimis stovėjo ant vienos kojos, kitos 
pirštais stuksendamas į kulną. 

— O kur dabar Džeimsas? 

— Tuoj pareis... Jam jodinėjimo pamoka. 

Prieblandoje tarp jųdviejų įsivyravo slogi tyla. Iš traukinių 
parko atsklido garvežio švilpuko spiegimas ir į kitą kelią per- 
varomų prekinių vagonų sankabų trinksėjimas. Džimis pribėgo 
prie lango. 

— Meize, sakyk, tau patinka garvežiai? 

— Manjie šlykštūs. Tėtis sako, kad dėl triukšmo ir dūmų kel- 
simės iš čia. 

Prietemoje Džimis įžiūrėjo nusklembtą glotnų didelio garve- 
žio korpusą. Iš kamino didžiulėmis geltonai rausvomis vijomis 
virto dūmai. Tolėliau ant geležinkelio raudoną šviesą staiga pa- 
keitė žalia. Lėtai, tingiai suskambo varpas. Garsiai prunkštau- 
damas, bildėdamas traukinys pajudėjo, padidino greitį, niro į 
prieblandą, siūbuodamas raudoną buferinį žibintą. 

— Oi, kaip norėčiau čia gyvent, - tarė Džimis. - Turiu du šim- 
tus septyniasdešimt du paveiksliukus su garvežiais, jei norėsi, 
kada parodysiu. Aš juos renku. 

— Rinkti tokius daiktus... Keista. Klausyk, Džimi, nuleisk 
užuolaidas, uždegsiu šviesą. 

Kai Meizė paspaudė jungiklį, jie išvydo tarpduryje stovintį 
Džeimsą Meriveilą. Jis buvo šviesių šiurkščių plaukų, strazda- 
noto veido, riesta kaip Meizės nosimi. Mūvėjo jojiko kelnes ir 
juodas odines blauzdines ir šmaukšėjo ilga nulupta vytimi. 

— Labas, Džimi, — pasisveikino. - Sveikas atvykęs į mūsų 
miestą. 

— Džeimsai, ar girdi, - sušuko Meizė, - Džimis nežino, kas 
yra „džekstonai“. 

Pro mėlynas aksomines užuolaidas įėjo teta Emilė. Vilkėjo 
žalią šilkinę nėriniuotą palaidinukę uždaru kaklu. Žili plaukai 
nuo kaktos glotnia banga buvo užšukuoti ant viršugalvio. 

— Vaikai, plautis rankas, - tarė ji, - vakarienė po penkių minu- 
čių... Džeimsai, veskis pusbrolį į savo kambarį ir greičiau persivilk. 

Kai Džimis pusbroliui įkandin įėjo į valgomąjį, visi jau buvo 
susėdę. Šešių žvakių raudonais ir sidabriniais gaubtais šviesoje 
santūriai skimbčiojo peiliai ir šakutės. Viename stalo gale sėdėjo 
teta Emilė, greta jos raudonsprandis vyras nusklembtu pakaušiu, 
o kitame platų krėslą buvo užpildęs dėdė Džefas su perliniu 
smeigtuku languotame kaklaraištyje. Šviesos rato pakraštyje, 
padavinėdama skrebučius, sukiojosi juodaodė kambarinė. Dži- 
mis sriubą valgė įsitempęs, bijodamas sriubtelėti ar tarkštelėti. 
Dėdė Džefas garsiai dudeno, nutildamas tik susiversti į burną 
šaukšto sriubos. 

— Ne, ne, Vilkinsonai, aš jums sakau, Niujorkas nebe tas, kokį 
mudu su Emile radom kadai seniai šičion atsikėlę... Priplūdo 
miestan žydelių, driskių airių, štai kur bėda... Po dešimties metų 
krikščionis čia nebegalės išgyvent... Matysit, katalikai ir žydai 
išguis mus iš savo pačių šalies, štai kas bus. 

— Naujoji Jeruzalė, - juokdamasi įsiterpė teta Emilė. 

— Menkas juokas; dirbęs plušęs visą gyvenimą, susikūręs vers- 
lą ir panašiai, kas norės būti prakeiktų svetimšalių ordų išguitas, 
ar ne taip, Vilkinsonai? 

— Džefai, tu jau karščiuojies. Žinai, kad tau kenkia virškinimui. 

— Nebesikarščiuosiu, motin. 

— Mūsų tėvynainių bėda ta, pone Meriveilai... - Ponas Vil- 
kinsonas reikšmingai suraukė antakius. - Mūsų tėvynainiai per 
daug pakantūs. Jokioj kitoj pasaulio šaly žmonės šito neleistų... 
Kas pagaliau, jei ne mes sukūrė šalį, o dabar patys leidžiam, kad 
gaujos svetimšalių, Europos padugnės, Lenkijos žydų atmatos 
atvyktų čia ir ponautų. 

— Dalykas tas, kad joks doras Žmogus nenori teptis rankų 
politika ir neturi jokio akstino eit į valstybės tarnybą. 

— Teisybė, veiklus žmogus dabar nori daugiau pinigų, jam 
reikia daugiau pinigų, negu uždirbtų sąžiningu triūsu valstybės 
tarnyboj... Suprantamas dalykas, geriausi žmonės renkasi kitus 
pajamų šaltinius. 

— Ir prie to dar pridėkim tamsumą tų pačių bjaurybių žydų 
ir skurdeivų airių, kuriems mes suteikiam balso teisę, kada jie 
net angliškai kalbėt nebūna pramokę... - pradėjo dėdė Džefas. 

Kambarinė priešais tetą Emilę pastatė dubenį, su dideliu 
kaupu prikrautą keptos vištienos, iš šonų apdėtos tešloje įkep- 
tais kukurūzais. Šneka nutrūko iki tol, kol visi buvo aptar- 
nauti. 

— Oi, užmiršau tau pasakyt, Džefai, - tarė teta Emilė, - sek- 
madienį važiuojam į Skarsdeilą. 

— Ai, motin, kaip aš nemėgstu sekmadieniais kur nors važiuot. 

— Kaip mažas vaikas, jam kad tik sėdėt namie. 

— Tai kad tik sekmadienį ir galiu namie pabūt. 

— O štai kaip buvo: geriu aš Majaro restorane su Harlandų 
panelėm arbatą, ir prie gretimo staliuko atsisėda, įsivaizduok 
sau, ponia Berkhart... 

— Džono Berkharto žmona? Ar ne jis vienas iš Nacionalinio * 
: miesto banko viceprezidentų? 

— Džonas šaunus vyras ir Žmogus su ateitim. 

— Žodžiu, brangusis, kaip sakiau, ponia Berkhart taip jau 
kvietė praleist sekmadienį pas juos, kad nebuvo kaip atsi- 
sakyt. 

— Mano tėvas, - tęsė Vilkinsonas, - buvo senio Johaneso Berk- 
harto gydytojas. Tas keistuolis senas sukčius susikrovė turtus iš 
prekybos kailiais dar pulkininko Astoro laikais. Sirgo podagra ir 

keikdavosi baisu kaip... Pamenu, sykį jį mačiau: veidas raudonas, 
plaukai ilgi, balti, ant plikės šilkinė šlikė. Laikė papūgą Tobiją, 
ir kas eidavo gatve pro šalį, niekas nesuprasdavo, ar ten Tobijas, 
ar teisėjas Berkhartas keikiasi. 

— Ką gi, laikai pasikeitė, - pasakė teta Emilė. 

Džimis sėdėjo ant kėdės dilgsinčiomis nutirpusiomis kojomis. 
Mamai insultas, o man kitą savaitę vėl į mokyklą. Penktadienis, 
šeštadienis, sekmadienis, pirmadienis... Jiedu su Džiūsna, abu 
mėlynais kostiumėliais, kadangi sekmadienis, pažaidę su rupū- 
žėmis grįžo nuo kūdros. Už daržinės žydėjo pūkenių krūmai. 
Būrys vaikų erzino mažylį Harisą, pravardžiavo Aikiu, mat spė- 
jo, kad jis žydukas. Šis vis garsiau inkštė: 

— Vaikai, baikit, vaikai, baikit. Vaikai, čia mano geriausias 
kostiumėlis. 

— Ai vai, geriausias pono Saliamono Levio jidiškas kostiumas 
iš nukainotų drabužių, - pasigirdo pašaipūs verksmingi balsai. — 
Pigių prekių krautuvėlėj pirkai, Aiki? 

— Lažinuos, kad pirko iš padegėlių. 

— Jeigu pirko iš padegėlių, reikia jį gesint. 

— Gesinam Saliamoną Levį. 

— Ei, vaikai, baikit. 

— Užsičiaupk; nerėk taip. 

— Jie tik juokauja, jie jo neskriaus, - sušnibždėjo Džiūsna. 

Tie kniūbsčią, besispardantį ir rėkiantį, baltu šlapiu nuo ašarų 
veidu Aikį tempė prie kūdros. 

- Jis visai ne žydas, - tarė Džiūsna. - Bet aš galiu pasakyt, kas 
žydas, tai tas chuliganas Drimba Svansonas. 

- Škur žinai? 

— Jo kambario draugas sakė. 

— Eik tu sau, jie iš tikrųjų mes jį vandenin. 

Visi išsilakstė. Mažylis Harisas ropštėsi ant kranto, plaukai 
buvo dumblini, iš švarko rankovių žliaugė vanduo. 

Ledai buvo aplieti karštu šokoladu. 

— Eina gatve airis ir škotas, airis škotui ir sako: „Sendi, išme- 
tam po burnelę...“ 

Ilgas laukujų durų skambutis atitraukė visų dėmesį nuo dė- 
dės Džefo anekdoto. Juodaodė kambarinė vėl įkurnėjo į kambarį 
ir ėmė kuždėti tetai Emilei į ausį. 

— O škotas jam: „Maikai“... Kas ten atsitiko? 

— Ten ponas Džo, pone. 

— Ar velnias jį čia atnešė. | 

— Na, galjis visai nieko, - skubiai tarstelėjo teta Emilė. 

— Truputį įmetęs, ponia. 

— Sara, kam, po galais, jį įleidot? 

— Aš neįleidau, pats įėjo. 

Dėdė Džefas atstūmė lėkštę ir sviedė ant stalo servetėlę. 

— Tai velnias... Einu, pašnekėsiu su juo. 

— Prikalbink, kad išeitų... - pradėjo teta Emilė; bet nutilo ne- 
spėjusi susičiaupti. 

Pro užuolaidas plačiame svetainės tarpdury kyšojo žmogaus 
galva. Veidas paukštiškas, plona knerpta nosimi, tiesių juodų 
kaip indėno plaukų kupeta. Viena paraudonijusi akis ramiai 
mirkčiojo. | | 

— Sveiki, visi!.. Kaip reikaliukai? Nesutrukdysiu? - pasigirdo 
kimus balsas, ir podraug su galva pro užuolaidas išlindo aukšta 
liesa figūra. Tetos Emilės veide susiklostė ledinis šypsnys. - Tu 
jau, Emile... ė... atleisk; pagalvojau, kad būtų... ė... naudinga... ė... 


apvalo sielą. - Tabaluodamas galva, atsistojo dėdei Džefui už 
nugaros. - Na, Džefersonai, kaip tau biržoj, seni? - tarė, uždėjęs 
dėdei Džefui ant peties ranką. 

— Nieko, gerai. Gal prisėsi? —- suniurzgė tas. 

— Girdėjau... jeigu nori veterano... ė... buvusio maklerio... mak- 
linėtojo... cha cha...patarimo... Ogi girdėjau, jog verta susidomėt 
Tarprajoninio greitojo susisiekimo kompanija... Neskersakiuok 
į mane taip, Emile. Tuoj išeisiu... O, Vilkinsonas, labas... Vaikai 
sveiki, gražūs. Kad tave kur, taigi čia Lilės Herf berniokėlis... 
Džimi, neprisimeni tu savo... ė... giminaičio Džo Harlando, ar 
ne? Niekas nebeprisimena Džo Harlando... Tiktai tu, Emile, bet 
ir tu norėtum užmiršt... cha cha... Kaip tavo mama, Džimi? 

— Ačiū, truputį geriau, - pro sugniaužtą gerklę išspaudė 
Džimis. 

— Na, grįši namo, perduok jai nuo manęs linkėjimus... ji su- 
pras. Mudu su Lile visad gerai sutarėm, nors aš ir gadinu gi- 
minės reputaciją... Nemėgsta jie manęs, nori, kad išeičiau... Štai 
ką pasakysiu, berniuk, Lilė iš visų mūsų geriausia. Ar ne taip, 
Emile, argi ji ne geriausia iš mūsų visų? 

Teta Emilė kostelėjo. 

- Žinoma, kad taip, ji ir gražiausia, ir protingiausia, ir tikriau- 
sia... DŽimi, tavo mama karalienė... Visad per daug prakilni buvo 
šitam viskam. Dievaž, išgerčiau į jos sveikatą. 

— Džo, gal galėtum bent vienu tonu žemiau, - tarsi rašomoji 
mašinėlė ištarškė žodžius teta Emilė. 

- A,jūs visi manot, aš girtas... Atmink, Džimi... - jis pasilenkė 
virš stalo, nubruožė Džimio veidą šiurkščiu viskio kvapu, -...ne 
visada dėl to kaltas Žmogus... aplinkybės... ė... aplinkybės. — 
Parversdamas stiklinę nerangiai atsitiesė. - Kadangi Emilė vis 
tiek į mane skersakiuoja, išeinu... Bet nepamiršk perduot Lilei 
Herf linkėjimų nuo Džo Harlando, nors jis ir pjauna ciuckiam 
šėką. 

Ir išsvirduliavo pro užuolaidas. 

— Džefai, jaučiu, jis nuvers Sevro vazą... Pažiūrėk, kad tvar- 
kingai išeitų, ir įsodink į kebą. 

Džeimsas su Meize, prisidengę servetėlėmis, ėmė spigiai ki- 
kenti. Dėdė Džefas tirštai išraudo. 

— Trauk mane devynios, kad aš jį sodinčiau į kebą. Jis man 
ne giminė... Cypėj jam vieta. Kai kitąkart jį pamatysi, Emile, 
persakyk mano žodžius: jeigu dar pasirodys čia taip šlykščiai 
prisisrėbęs, aš jį išbruksiu. 

— Džefersonai, katinėli, nėr ko pykt... Nieko bloga neatsitiko. 
Jis išėjo. 

— Neatsitiko! Pagalvok apie mūsų vaikus. Įsivaizduok, kad čia 
būtų ne Vilkinsonas, o svetimas Žmogus. Ką jis būtų pagalvojęs 
apie mūsų šeimą? 

— Nesijaudinkit, - sukrankė ponas Vilkinsonas, - nėr namų 
be dūmų. 

— Džo, vargšelis, kai blaivas, aukso Žmogus, - tarė teta Emi- 
lė. - O pagalvokit, buvo metas, kai Harlandas, galima sakyt, laikė 
saujoj visą neoficialią biržą. Laikraščiai jį vadino „neoficialiosios 
biržos karaliumi“, nepamenat? 

— Iki jo romano su Lote Smiters... 

— Gal, sakau, kol mes gersim kavą, jūs, vaikučiai, eikit į kitą 
kambarį pažaist, - sučiulbo teta Emilė. | 

— Tikrai, seniai reikėjo. 

— Moki žaist „Penkis šimtus“, Džimi? — paklausė Meizė. 

— Ne. 

— Tu pamanyk, Džeimsai, jis nemoka žaist „džekų“, nemoka 
žaist „Penkių šimtų“. 

— Na, tai mergiočių Žaidimai, - suniekino Džeimsas, - aš irgi 
nežaisčiau, žaidžiu tik dėl tavęs. 

— Taip jau ir nežaistum, gudruti. 

- Žaidžiam „Koks aš gyvūnas?“ 

— Tam mūsų per mažai. Smagiau, kai daugiau. 

— O praeitą kartą taip įsijuokei, kad mama mums liepė nustot. 

— Mama liepė nustot todėl, kad tu įspyrei Biliui Šmacui į 
alkūnę ir pravirkdei. 

— Mums tėvai neleidžia sutemus eit laukan, - griežtai pasakė 
Meizė. 

— Žinot ką, žaidžiam biržos... Aš turiu parduot akcijų už mi- 
lijoną dolerių, ir Meizė tegu tikisi, kad jos brangs, o Džimis, 
kad pigs. 

— Gerai, o ką reikia daryt? 

— Na, daugiausia bėgiot ir šūkaut... Aš pradedu spekuliuot. 

— Gerai, pone makleri, aš perku visas po penkis centus už 
vieną. 

— Ne, tu negerai sakai... Reikia sakyt „devyniasdešimt šeši 
su puse“ ar panašiai. 

— Duodu už jas penkis milijonus, - suriko Meizė, mojuo- 
dama nuo rašomojo stalo nutvertu sugeriamojo popieriaus 
bloknotu. 

— Kvaile, jos vertos tik vieno milijono, - sušuko Džimis. 

Meizė kaipmat sustingo vietoje. 

— Džimi, ką tu pasakei? 

Džimį visą nutvilkė gėda; jis nudelbė akis į savo bukus batus. 

— Pasakiau „kvaile“. 

— Negi niekad nelankei sekmadieninės mokyklos? Negi ne- 
žinai, kad Dievas Biblijoje sako, kad jeigu ką nors pavadinsi 
kvailiu, degsi pragare? 

Džimis nedrįso pakelti akių. 

— Na, aš nebežaidžiu, - atmetusi galvą, pasakė Meizė. 

Džimis pats nepajuto, kaip atsidūrė vestibiulyje. Čiupo skry- 
bėlę ir išbėgo pro duris, ir šešiais baltais akmeniniais laipta- 
takiais, pro liftininko žalvarinės sagas ir šokoladinę livrėją, 
per vestibiulį su rausvomis marmurinėmis kolonomis išlėkė į 
Septyniasdešimt antrąją gatvę. Gatvėje buvo tamsu ir vėjuota, 
pilna dramblotų artėjančių šešėlių ir persekiojančių žingsnių. 
Bet štai pagaliau jis lipa pažįstamais rausvais viešbučio laiptais. 
Skubiai prasmuko pro motinos kambario duris. Kad niekas 
nepaklaustų, kodėl grįžo taip anksti. Griūte įgriuvo į savo kam- 
barį, užšovė skląstį, dukart pasuko raktą ir šniokštuodamas 
atsirėmė į duris. 


— Na, gal tu jau vedęs? - buvo pirmasis Kongo klausimas, 
Emiliui atidarius duris. 

Emilis buvo vienais apatiniais marškiniais. Ankštame kam- 
barėlyje buvo trošku, jį apšvietė ir šildė degančių dujų karūnėlė, 
apvožta skardiniu gaubtu. 

— Iš kur tu dabar parsiradai? 

— Buvau Bizertoj, buvau Trondheime... Aš jūrininkas kaip 
reikiant. 

— Bjaurus darbas jūrininko... O aš štai susitaupiau du šimtus 
dolerių. Dirbu Delmoniko restorane. 

Jiedu susėdo greta ant neklotos lovos. Kongas išsitraukė pa- 
kelį „Egyptian Deities“ su auksiniu filtru. 

— Keturių mėnesių alga, - paplojo sau per šlaunį. - Mejos 
Sveicer sutikęs nebuvai? - Emilis pakratė galvą. - Reiks susirast 
tą pupą... Skandinavijos uostuose, eina jie skradžiai, bobos pačios 
atplaukia valtim į laivus, stambios riebios blondinės, atplaukia 
valtim su šviežiu maistu... 

Abu patylėjo. Zyzė dujos. Kongas švilpteldamas atsiduso. 

— Tai bent... C'est chic ga, Delmonico... Kodėl tu jos nevedi? 

— Jai užtenka, kad aš po ranka... Aš parduotuvėj tvarkyčiaus 
užją geriau. 

— Tu per minkštas; kad gautum iš moterų, ko nori, su jom 
reikia be ceremonijų... Padaryk taip, kad imtų pavyduliaut. 

— Ji mane laiko po padu. 

— Nori atvirukų pažiūrėt? - Kongas išsitraukė iš kišenės lai- 
kraštin suvyniotą paketėlį. - Žėk, Neapolis, ten visi nori išvažiuot 
Niujorkan... O čia arabė šokėja. Nom d'une vache“, kaip jos virbina 
bambutes... 

— Klausyk, jau žinau, ką darysiu, - staiga sušuko Emilis, mes- 
damas atvirukus ant lovos. - Priversiu ją pavyduliaut. 

— Ką? 

— Ernestiną... Madam Rigo... 

— Teisingai, pereik kartą kitą Aštuntuoju aveniu su kokia mer- 
ga, ir, garantuoju, ji bus kaip šilta vilna. 

Ant kėdės šalia lovos sučirškė žadintuvas. Emilis pašokęs jį 
nutildė ir ėmė vandeniu iš praustuvės šlakstytis veidą. 

— Merde, man reikia darban. 

- O aš trauksiu Pragaro Virtuvėn paieškot Mejos. 

— Nebūk kvailys, neiššvaistyk visų pinigų, - pasakė Emilis, 
prieš sutrūkinėjusį veidrodį susiraukęs sagstydamasis švarius 
krakmolytus marškinius. 


— Patikėkit manim, pelnas garantuotas, - kelintą sykį kartojo 
vyriškis, prisikišęs Tačeriui prie veido, stuksendamas delnu į 
rašomąjį stalą. 


* Delmoniko, klasė... (Pranc.) 
** Velniai rautų. (Pranc.) 

— Gal ir taip, Vaileri, bet mačiau tiek daug bankrotų, kad, 
garbės žodis, bijau rizikuot. 

— Žmogau, aš užstačiau žmonos sidabrinį arbatos servizą, 
savo žiedą su briliantu, vaiko puodelį... Pelnas garantuotas... 
Patikiu paslaptį tik todėl, kad mes gana geri draugai ir aš jums 
skolingas pinigų ir šiaip... Iki ryt vidurdienio uždirbsit dvidešimt 
penkis nuošimčius savo pinigų... Paskui, jeigu norėsit surizikuot, 
galit visas akcijas pasilaikyt, bet jeigu tris ketvirčius parduosit, o 
kas liko, pasilaikysit dvi tris dienas, laukdamas tinkamos progos, 
būsit saugus kaip... kaip Gibraltaro uola. 

— Suprantu, Vaileri, skamba tikrai viliojančiai... 

— Po šimts, žmogau, negi norit visą amžių prakiurksot šitoj 
suknistoj kontoroj? Pagalvokit apie dukrelę. 

— Tas ir yra, kad galvoju. 

— Bet, Edai, Gibonsas ir Svondaikas supirkinėjo po tris centus 
jau šįvakar, kursui nusistovėjus... Klainas kaipmat susigaudė ir 
ryt rytą Žaibu atskris. Biržoj kils sąmyšis... 

- Jeigu tie nešvarių reikalų meistrai neapsigalvos. Gerai Ži- 
nau, kaip tokie dalykai daromi, Vaileri... Pažiūrėt pasiūlymas 
puikus... Bet pernelyg daug bankrotų apskaitos knygų man yra 
tekę tikrint. 

Vaileris atsistojo ir sviedė cigarą į spjaudyklę. 

— Na ir velniai nematę, darykit kaip norit... Matyt, patinka 
jums baladotis iš Hakensako ir atgal ir plušėt dvylika valandų 
per parą... 

— Aš tikiu, kad galima prasigyvent iš darbo, ir skalsu kalbos. 

— Kas jums iš tų kelių sutaupytų tūkstantėlių, kai pasensit ir 
nebepajėgsit džiaugtis jokiais malonumais? Aš, žmogau, ryžtuosi 
nedvejodamas. 

— Nair pirmyn, Vaileri... Smirda klausyt, - sumurmėjo Tačeris, 
kai tasai, trenkęs durimis, movė iš kontoros. 

Didelėje kontoroje su eilėmis geltonų rašomųjų stalų ir ap- 
gaubtų rašomųjų mašinėlių buvo tamsu, išskyrus šviesos pala- 
pinę ant sąskaitų knygomis apkrauto rašomojo stalo, prie kurio 
sėdėjo Tačeris. Trys langai kontoros gale buvo be užuolaidų. Pro 
juos jis matė iškilusius žiburiais Žvynuotus pastatų korpusus ir 
pailgą plotelį juodutėlio dangaus. Į ilgą liniuoto popieriaus lapą 
jis rašėsi pastabas. 

„Fantan“ importo ir eksporto kompanija (aktyvų ir pasyvų 
suvestinė iki vasario 29 d. imtinai)... Filialai Niujorke, Šanchajuje, 
Honkonge ir Streits Setlmentse... 


Perkeltas balansas 345 789,84 dol. 
Nekilnojamasis turtas 500 087,12 dol. 
Pelnas ir nuostoliai 399 765,90 dol. 


— Sukčiai prakeikti, - garsiai suniurzgė Tačeris. — Visi įrašai 
suklastoti. Netikiu, kad jie turėtų filialų Honkonge ar kur kitur... 

Atsirėmė į kėdės atkaltę ir įsispoksojo pro langą. Žiburiai 
Reikėtų eiti kur pavalgyt, taip nereguliariai maitintis kaip aš 
papjūtis skrandžiui. Tarkim, būčiau surizikavęs pasinaudot Vai- 
lerio naujintėlaite neoficialia informacija. Elena, kaip tau šitos 
rožės, „Amerikos gražuolės“? Stiebai aštuonių pėdų ilgio, ir 
noriu, kad peržiūrėtum kelionės po užsienį maršrutą, kurį su- 
planavau tavo išsilavinimui pagilint. Taip, gaila bus palikti mūsų 
puikų naują butą, iš kurio matyti Centrinis parkas... Ir miesto 
centras; Patikėtinių buhalterių institutas, prezidentas Edvardas 

Tačeris... Per dangaus sklypelį, užstodami žvaigždę, plaukė garų 
kuokštai. Ryžkis, ryžkis... vis vien jie sukčiai ir aferistai... ryžkis 
ir turėsi pilnas saujas, pilnas kišenes, pilną banko sąskaitą, pilnas 
saugyklas pinigų. Jei tik išdrįsčiau surizikuot. Kvailystė gadint 
dėl to nervus, tuščias laiko gaištas. Grįžk prie „Fantan“ importo. 
Garai, vos vos parausvinti gatvių šviesos, sparčiai skriejo dan- 
gaus sklypeliu, vyniodamiesi, sklaidydamiesi. 

Prekės JAV muitinės sandėliuose... 325 666,00 dol. 

Ryžkis ir turėsi tris šimtus dvidešimt penkis tūkstančius šešis 
šimtus šešiasdešimt šešis dolerius. Doleriai plūdo tartum garai, 
vyniodamiesi, sklaidydamiesi žvaigždėtame danguje. Milijonie- 
rius Tačeris pasilenkė pro šviesaus prikvėpinto kambario langą 
pasižiūrėti į tamsiais pastatais pasišiaušusį miestą, užlietą juoko, 
balsų, žvangesio ir žiburių; už nugaros tarp azalijų grojo orkest- 
rai, asmeninėmis telegrafo linijomis kle kle kle klepsėjo doleriai 
iš Singapūro, Valparaiso, Mukdeno, Honkongo, Čikagos. Suzė 
su suknia iš orchidėjų palinko prie jo, alsavo jam į ausį. 

Sugniaužęs kumščius, šniurkščiodamas, Edas Tačeris atsi- 
stojo. Vargše tu, kvaily, kas iš to, juk jos nebėra. Eisiu verčiau 
pavalgyt, dar Elena barsis. 


5 
Volas 


Prieblanda švelniai nugludina aštrius gatvių kampus. Tamsa užgula 
garuojantį miesto asfaltą, suslegia langų, iškabų raidžių, kaminų, 
vandens bokštų, ventiliatorių, avarinių kopėčių, karnizų, ornamen- 
tų, nelygumų, akių, rankų, kaklaraiščių marginį į mėlynus luitus, į 
milžiniškus juodus masyvus. 

Slėgiui didėjant ir didėjant pro langus išsprūsta šviesa. Naktis iš 
lankinių lempų ištrėškia švytintį pieną, slegia niūrius kvartalus, kol 
nuo žingsnių aidinčiose gatvėse pasilieja raudonis, geltonis, žaluma. 
Visu asfaltu pasrūva šviesa. Šviesa trykšta nuo raidžių ant stogų, 
svaigiai sukasi ratuose, dažo milžinišką dangaus volą. 


Nuo kapinių vartų vedančiu skaldos keliu, ką tik aplietu derva, 
pirmyn atgal barškėjo garinis volas. Jis tvoskė pridegusiu tepalu, 
garais ir karštais dažais. Džimis Herfas slimpino kelio pakraš- 
čiu; pro sudilusius batų padus kojas skaudžiai badė akmenys. 
Praėjo pro juodasprandžius darbininkus ir su česnako ir prakai- 
to dvelksmu šnervėse nužingsniavo naujuoju keliu. Paėjęs kokį 
šimtą žingsnių, sustojo; pilką priemiesčio kelią, iš abiejų pusių ap- 
tvertą telegrafo stulpais ir laidais, pilkas kartonines namų dėžutes 
ir pilkus rantytus paminkladirbių sklypus gaubiantis dangus 
žalsvavo nelyg liepsnelės kiaušinis. Kraujyje kirbėjo pavasariniai 

kirminėliai. Jis nusitraukė kaklaraištį ir įsikišo į kišenę. Galvą 
kvaišino įkyri melodija: 


Man pabodo žibuutės, 
Neškit jas iš akių. 


Vienoks saulės švytėjimas, kitoks mėnulio blizgesys ir dar 
„kitoks žvaigždžių žėrėjimas. Net ir žvaigždė nuo žvaigždės ski- 
riasi spindėjimu. Taip ir su mirusiųjų prisikėlimu...' Žengė spar- 
čiai, taškydamas dangaus pilnus klanus, stengdamasis nutildyti 
ausyse dūzgiančius saldžius žodžius, atsikratyti juodo krepo 
pojūčio pirštuose, pamiršti lelijų kvapą. 


Man pabodo žibuutės, 
Neškit jas iš akių. 


Dar labiau paspaudė žingsnį. Kelias kilo į kalvą. Griovyje 
tarp žolės ir kiaulpienių kuokštų vinguriavo skaidrus upeliukas. 
Namų praretėjo; apsilupusios raidės ant daržinių šonų skelbė: 
LYDIA PINKHAM'S VEGETABLE COMPOUND, BUDWEISER, RED 
HEN, BARKING DOG... O mamulę pakirto insultas, ir dabar ji 
palaidota. Neįstengė prisiminti, kaip ji atrodė; ji nebegyva, ir 
viskas. Nuo tvoros mieto atskrido drėgnas žvirblio giesmininko 
švilpavimas. Rūdžių spalvos paukštukas paskridėjo į priekį, 
nutūpė ant telegrafo laido ir sučiulbo, paskridėjo toliau, nutūpė 
ant išmesto virintuvo briaunos ir sučiulbo, paskridėjo toliau ir 
sučiulbo. Dangaus mėlynė patamsėjo, joje rinkosi perlamutriniai 
debesėlių dribsniai. Dar kartą pajuto šalia savęs čežant šilką, 


*1 Kor. 15, 41—42. 

pajuto ranką su plevenančia nėriniuota rankove švelniai suimant 
jo pirštus. Gulėjo lovelėje parietęs kojas, pastėręs, išsigandęs gau- 
ruotų grėsmingų šešėlių; ir šešėliai išsilakstė ir ištirpo kampuose, 
kai ji pasilenkė prie jo su garbanėlėmis virš kaktos, su pūstomis 
šilkinėmis rankovėmis, su juodu taškeliu burnos kamputyje 
ir jį pabučiavo. Jis dar smarkiau paspaudė žingsnį. Gyslomis 
kliokė karštas kraujas. Debesėlių dribsniai susiliejo į rausvas 
putas. Ausyse dunksėjo jo paties žingsniai nuvažinėtu plentu. 
Ties kryžkele saulėje žvilgėjo lipnūs smailūs jauno buksmedžio 
pumpurai. Priekyje lenta su užrašu: JONKERSAS. Viduryje 
kelio voliojosi įlenkta skardinė nuo pomidorų. Smarkiai pa- 
spirdamas ją į priekį, jis ėjo pirmyn. Vienoks saulės švytėjimas, 
kitoks mėnulio blizgesys ir dar kitoks Žvaigždžių žėrėjimas... 
Jis ėjo pirmyn. 


— Sveikas, Emili! - Emilis, nepasukdamas galvos, linktelėjo. 
Mergina prisivijo, sugriebė už rankovės. — Tai šit kaip tu elgiesi 
su senais draugais, ką? Susidėjai su ta kulinarijos ponia... 

Emilis ištraukė ranką. 

— Skubu, ir viskas. 

— Kaip tau patiktų, jeigu nueičiau pas ją ir iškločiau, kaip 
mudu susimokėm glamonėtis ir bučiuotis Aštuntajame aveniu 
prieš jos langą, kad ji suminkštėtų? 

— Tą mintį pakišo Kongas. 

— Na, ir padėjo? 

— Žinoma. 

— Tai gal derėtų man už tai atsilygint? 

— Meja, tu labai šauni mergytė. Kitą savaitę trečiadienį man 
laisvas vakaras... Užsuksiu ir nusivesiu tave į teatrą... Kaip tau 
sekasi vyrų medžioklė? 

- Šakės, prastai... Bandau įsidarbint „Kampus“ restorane šo- 
kėja... Ten tai galima sutikt pinigingų vyrukų... Daugiau jokių 
jūrininkų ir uosto juodnugarių... Noriu būt garbi dama. 

— Kongas, Meja, tau neparašė? 

— Gavau atviruką iš kažkokios suknistos vietos, net pavadi- 
nimo nemoku perskaityt... Ar ne juokinga, parašai, kad atsiųstų 
pinigų, 0 gauni tik atviruką... Aš tai jam atsiduodavau, kada tik 

paprašydavo... Ir tik jam vienam, supranti, varliaėdi? 
“ — Lik sveika, Meja. - Staiga atsmaukė neužmirštuolėmis pa- 
puoštą skrybėlaitę jai ant pakaušio ir pabučiavo. 

— Ei, varliaėdi, baik... Aštuntajame aveniu ne vieta bučiuotis, — 
suinzgė ji, kišdama po skrybėlaite geltoną sruogą. - Galėčiau 
įduot tave policijai, ir kaži ar taip nepadarysiu. 

Emilis nuėjo sau. 

Pro šalį, drebindamos gatvę bildesiu ir kauksmu, pralėkė 
mašina su ugniagesiais, kita su žarna ir trečia su kopėčiomis. Už 
trijų kvartalų nuo namo stogo virto dūmai su pavieniais liepsnos 
pliūpsniais. Palei policijos nutiestą apsauginę juostą grūdosi 
žmonės. Pervirš nugarų ir skrybėlių spūsties Emilis išvydo ant 
gretimo namo stogo ugniagesius ir tris tviskančias vandens sro- 
ves, be garso lyjančias į viršutinius langus. Regis, tiesiai prieš 
kulinariją. Jam braunantis per grūstį ant šaligatvio, minia staiga 
prasiskyrė. Du policininkai tempė negrą maskatuojančiomis lyg 
nutrūkę trosai rankomis. Trečiasis sekė iš paskos, iš kairės ir 
dešinės šventindamas negrą bananu per galvą. 

— Kažkoks juočkis padegė. 

— Sugavo padegėją. 

— Čia tas padegėjas. 

— Viešpatie, koks šlykštus juodis. 

Minia susiglaudė. Emilis atsistojo šalia madam Rigo priešais 
jos parduotuvės duris. 

— Cheri gue ga me fait une emotiong... J'ai horriblemong peu du feu.“ 

Emilis žingtelėjo jai už nugaros. Viena ranka lėtai nušliaužė 
jos juosmeniu, kita glostinėjo jos ranką. 

— Tvarka jau. Matai, nebedega, tik rūksta... O tu apsidraudus, 
tiesa? 

— O taip, penkiolikai tūkstančių. 

Jis spustelėjo jos plaštaką, tada atitraukė rankas. 

— Viens ma petite on va rentrer.“ 

Vos atsidūręs parduotuvėje, stvėrė jos putlias rankas. 

— Ernestina, kada tuoksimės? 

— Kitą mėnesį. 

— Aš negaliu taip ilgai laukt, neįmanoma... Kodėl ne kitą tre- 
čiadienį? Tuomet galėčiau padėt tau suinventorizuot prekes... 
Man rodos, galėtume parduot šitą parduotuvę ir keltis toliau 
nuo centro, daugiau uždirbtume. 

Ji patapšnojo jam per skruostą. 

— P'tit ambitieux“", - pasakė, nuo begarsio vidujinio juoko 
liumpsėdama pečiais ir didžiuliu biustu. 


Manhatano stotyje“ jiems reikėjo persėsti į kitą traukinį. Nau- 
jos minkštos odinės Elenos pirštinaitės nykštys praplyšo, ir jinai 
jį nervingai maigė smiliumi. Džonas dėvėjo lietpaltį su diržu ir 
rausvai pilką fetrinę skrybėlę. Kai jis šypsodamasis pasigręždavo 


* Mielasis, aš sukrėsta... Baisiausiai bijau ugnies. (Pranc.) 

** Grįžkim, mažute, į vidų. (Pranc.) | 

*** Ambicingas berniukas. (Pranc.) 

**** Tai stotis Naujajame Džersyje (angl. Manhattan Transfer). Nutiesus tunelį 
po Hadsonu, čia garvežiai būdavo keičiami elektriniais lokomotyvais ir 
atvirkščiai, keleiviai persėsdavo į reikalingos krypties traukinius. 

1ją, ji neišlaikiusi nusukdavo akis ir spoksodavo į ilgas virš bėgių 
mirguliuojančias lietaus čiurkšles. 

— Tai va, mieloji Eleina. Dabar, o princese, mes persėsim į 
traukinį, atvažiuosiantį iš Pensilvanijos stoties... Keista šitaip 
laukti Naujojo Džersio tyrlaukiuose. 

Jiedu įlipo į salono vagoną. Ant šviesios savo skrybėlės iš- 
vydęs tamsias lietaus lašų dėmeles, Džonas sucaksėjo liežuviu. 

— Na ką, važiuojam, mergele... Kokia tu graži, mylimoji, kokia 
tu graži - tavo akys - balandės po garbanom. 

Elenai naujas kostiumėlis veržė per alkūnes. Ji norėjo jaus- 
tis labai linksma ir klausytis jo tylaus murkimo į ausį, bet kaž- 
kas vertė ją sėdėti susiraukus ir tik žiūrėti pro šviesius, tiesius 
ir įkypus lietaus šuorus į rudas pelkes, į begalę juodų fabrikų 
langų, į balotas miestų gatves, į aprūdijusį garlaivį kanale, į 
daržines, į „Bull Durham“ reklamas, į apskritaveidžius „Spear- 
mint“ nykštukus. Brangakmeniais tviskantys dryžiai traukiniui 
sustojus leidosi tiesiai žemyn, o didinant greitį bėgo vis įžulniau 
ir įžulniau. Jos galvoje ratų dundesys kartojo: Man-ha-ta-no sto- 
tis, Man-ha-ta-no sto-tis. Na, bet iki Atlantik Sičio dar toli. Kai 
pasieksim Atlantik Sitį... Lijo keturiasdešimt dienų... aš jau būsiu 
linksma... Lijo keturiasdešimt naktų... Turiu pralinksmėti. 

— Eleina Tačer Ogltorp labai graži pavardė, tiesa, brangioji? 
-Pagirdykit mane vynu, obuoliu mane atgaivinkit, nes aš sergu 
meile... 

Buvo taip jauku tuščiame vagone sėdėti žaliame aksominia- 
me krėsle, klausytis palinkusio prie jos Džono deklamuojamų 
nesąmonių, žiūrėti pro lietaus dryžiais išrašytą langą į prošal 


* Čia ir žemiau („Pagirdykit mane vynu...“) bei p. 158 („Tavo bamba...“ ) iš 
Giesmių giesmės (S. Gedos vert.). 

bėgančius pelkynus, alsuoti iš lauko prasismelkiančiu molius- 
kais kvepiančiu oru. Ji pažvelgė jam į akis ir nusijuokė. Jo veidą 
iki pat rusvų plaukų pašaknų išpylė raudonis. Jis uždėjo savo 
ranką su geltona pirštine ant jos rankos su balta pirštinaite. 

— Dabar tu mano žmona, Eleina. 

— Dabar tu mano vyras, Džonai. 

Ir jiedu juokdamiesi žiūrėjo į vienas kitą jaukiame tuščiame 
vagone. 

Baltos raidės ATLANTIK SITIS virš lietaus korijamo vandens 
bylojo: nelemta. 

Lietus pliaupė ant blizgančių lentinių takų paplūdimyje ir 
šuorais lyg iš kibiro dyžė į langą. Lietaus šniokštimą tolydžio 
permušdavo bangų mūša paplūdimyje tarp apšviestų tiltų į jūrą. 
Ji gulėjo aukštielninka ir spoksojo į lubas. Šalia jos plačioje lovoje, 
po galva pasikišęs sulenktą priegalvį, alsuodamas ramiai kaip 
vaikas, miegojo Džonas. Jautėsi sušalusi į ledą. Atsargiai, kad 
jo nepažadintų, nusliuogė nuo lovos ir, atsistojusi prie lango, 
žvelgė į ilgą V pavidalo žiburių virtinę palei lentinį paplūdi- 
mio taką. Pakėlė langą. Lietus nuožmiai čaižė veidą, kandžiojo 
odą, šlapino naktinius marškinius. Ji prispaudė kaktą prie lango 
rėmo. Oi, noriu mirt. Noriu mirt. Visas kūną kaustantis šaltis 
susitelkė į skrandį. Oi, vemsiu. Nuėjo į vonią ir uždarė duris. 
Išsivėmusi pasijuto geriau. Tada, saugodamasi nepriliesti Džo- 
no, įlipo atgal į lovą. Jei priliesiu, mirsiu. Gulėjo aukštielninka, 
stipriai prispaudusi prie šonų rankas, suglaudusi kojas. Galvoje 
jaukiai dundėjo salono vagonas; ji užmigo. 

Pažadino vėjas, baladojantis lango rėmus. Džonas gulėjo toli, 
kitame plačios lovos krašte. Dėl vėjo ir per langą žliogiančio 
lietaus atrodė lyg ir kambarys, ir plati lova, ir viskas judėtų, 
skrietų tarsi orlaivis virš jūros. Lijo keturiasdešimt dienų... Pro 

įtrūkį šaltame stingulyje melodijėlė pasruvo šilta kaip kraujas... 
Lijo keturiasdešimt naktų. Atsargiai perbraukė ranka vyrui per 
plaukus. Jis nepabusdamas susiraukė ir mažvaikio balsu su- 
inkštė: „Nelįsk“, ir ji prajuko. Gulėjo ant paties lovos krašto ir 
juokėsi, juokėsi nevaldomai, taip, kaip juokdavosi su mergaitė- 
mis mokykloje. O į langą dyžė lietus, o daina aidėjo vis garsiau 
ir garsiau, kol ausyse ėmė griausti kaip dūdų orkestras: 


Lijo keturiasdešimt dienų, 

Lijo keturiasdešimt naktų, 

Vandenim visa žemė apteko, 

Gyvas liko po tvano tik vienas Žmogus, 


Ilgakojis Sąsmaukos Džekas. 


Džimis Herfas sėdi priešais dėdę Džefą. Abiem mėlynose 
lėkštėse po muštinį, keptą bulvę, kauburėlį žirnių ir petražolės 
šakelę. 

— Tu apsidairyk, Džimi, - sako dėdė Džefas. 

Riešutmedžio lentelėmis išmuštas valgomasis viršutiniame 
aukšte užlietas ryškios šviesos, ji kreivais atspindžiais blykčio- 
ja ant sidabrinių peilių ir šakučių, auksinių dantų, laikrodžių 
grandinėlių, kaklaraiščių smeigtukų, geriasi į juodus vilnonius 
„ kostiumus, apvalainais atšvaitais žvilga ant išblizgintų lėkščių, 
plikų galvų ir dubenų dangčių. 

— Na, ir kaip tau? - klausia dėdė Džefas, susikišdamas nykš- 
čius į pūkuotos tamsiai geltonos liemenės kišenėles. 

— Tikrai gražus klubas, - sako Džimis. 

— Čia pietauja patys turtingiausi ir apsukriausi šalies žmonės. 
Pažiūrėk į tą apskritą stalą kampe. Tai Gausenheimerio stalas. O 
kairėliau... - dėdė Džefas nuleidęs balsą palinksta į priekį, - tas 

vyras su galinga žiauna - Vailderis Laportas. - Džimis tylėdamas 
atsipjauna muštinio. — Tai štai, Džimi, tu tikriausiai numanai, 
kodėl tave čia atsivedžiau... Noriu su tavim pasikalbėt. Dabar, 
tavo mamytei pasi... pasitraukus iš gyvųjų tarpo, mes su Emile 
įstatymiškai esam tavo globėjai ir vargšės Lilės testamento vyk- 
dytojai... Noriu tau paaiškint, kokia padėtis. - Džimis paguldo 
peilį su šakute ir įsmeigia akis į dėdę, šaltomis rankomis įsitvėręs 
kėdės ranktūrių, stebėdamas, kaip virš ryškiai raudonu smeigtu- 
ku persmeigto plataus satininio kaklaraiščio juda pamėlynavusi 
stambi žiauna. - Tau, Džimi, dabar šešiolika, teisingai? 

— Teisingai, dėde. 

— Tai va... Kai tavo motinos palikimo reikalai bus sutvarkyti, 
tapsi apytikriai pusšešto tūkstančio dolerių savininku. Laimė, 
esi gabus vaikinas ir greit būsi pasirengęs studijuoti universitete. 
Tai štai, taupiai gyvenant tos sumos turėtų pakakti studijoms 
Kolumbijos universitete, jeigu tave taip jau traukia į Kolumbiją... 
Aš norėčiau ir, esu įsitikinęs, jog ir teta Emilė taip pat norėtų, kad 
tu studijuotum Jeily arba Prinstone... Mano manymu, tau labai 
sekasi. Aš tavo metų Frederiksberge šlaviau kontorą už penkio- 
lika dolerių per mėnesį. Dabar ką aš norėjau tau pasakyt... Ne- 
pastebėjau, kad tu pakankamai atsakingai žiūrėtum į piniginius 
reikalus... ė... degtum azartu užsidirbt pragyvenimui, prasikurt. 
Apsižvalgyk... Šitie vyrai tokie, kokie yra, tapo skatinami tau- 
pumo ir azarto. Aš irgi, ir dabar turiu galimybę tau pasiūlyti ir 
siūlau patogų namų prieglobstį, kultūringą aplinką... Suprantu, 
tu buvai auklėjamas kiek savotiškai, vargšė Lilė į daugelį dalykų 
prasideda tikrasis asmenybės formavimosi tarpsnis. Dabar pats 
metas susiimti ir padėti pamatus savo būsimai karjerai... Aš tau 
patariu sekti Džeimso pavyzdžiu ir laiptelis po laiptelio daryti 

karjerą mūsų firmoje... Nuo šiol judu abu man sūnūs... Tai reiš- 
kia, kad dirbti reikės sunkiai, tačiau pastangos galiausiai atvers 
dideles ateities perspektyvas. Ir atmink: jei iškilai į aukštumas 
Niujorke, tai aukščiau nebėra kur! - Nejausdamas kramtomo 
sultingo avienos muštinio skonio, Džimis stebi žodžius tariančią 
plačią rimtą dėdės burną. - Na, tai kuo norėtum tapt? - Palinkęs 
virš stalo, dėdė Džefas sprogina į jį pilkas akis. 

Džimis paspringsta duonos kąsniu, nukaista, galiausiai šiaip 
taip išlemena: 

— Kaip pasakysit, dėde Džefai. 

— Ar tai reiškia, kad šią vasarą žadi mėnesį padirbėt mano 
kontoroj? Patirt, koks jausmas kaip vyrui užsidirbt pragyveni- 
mui, susigaudyt, kaip tvarkomas verslas? — Džimis linksi gal- 
va. - Ką gi, manau, tu labai protingai nusprendei, - dudena dėdė 
Džefas, atsilošdamas ant kėdės taip, kad šviesa čiuožteli jo pilkų 
kaip plienas plaukų sruoga. - Beje, ko tau desertui?.. Po daugelio 
metų, Džimi, kai būsi prasigyvenęs, turėsi nuosavą verslą, mudu 
prisiminsim šitą pokalbį. Tai tavo karjeros pradžia. 

Jauna drabužininkė su kauge banguotų šviesių plaukų panie- 
kinamai vypteli, paduodama Džimiui skrybėlę, kuri tarp pilvotų 
katiliukų, fetrinių skrybėlių ir didingų panamų, kabančių ant 
gembių, atrodo suplota, nešvari, sugležusi. Liftui krintant jo 
skrandis apsiverčia. Išeina į sausakimšą marmurinį vestibiu- 
lį. Minutėlę, nežinodamas, kur eiti, stovi pasienyje, susikišęs į 
kišenes rankas, žiūrėdamas į žmones, besibraunančius pro be 
perstojo besisukančias duris; švelniaskruostės gumą kramtan- 
čios mergaitės, pailgaveidės su karčiukais, išbalę jo bendraam- 
žiai, smarkuoliai pakreiptomis ant šono skrybėlėmis, kurjeriai 
prakaituotais veidais, susikryžiuojantys žvilgsniai, tingiai siū- 
buojantys klubai, cigarus žiaumojantys raudoni žabtai, pageltę, 

įdubę veidai, liekni jauni vyrai ir moterys, pilvoti senyvi vyrai, 
visi braunasi, stumdosi, šlepsi, dviem nesibaigiančiais srautais 
ištraukiami pro sukamąsias duris į Brodvėjų ir įtraukiami iš 
Brodvėjaus. Srautas Džimį įtraukia ir ištraukia pro sukamąsias 
duris vidurdienį, vakare ir rytą, sukamosios durys mala jo metus 
nelyginant mėsą dešrai. Staiga jo raumenys sustingsta. Tegul eina 
dėdė Džefas su savo kontora velniop. Žodžiai galvoje nuskamba 
taip garsiai, kad jis apsižvalgo, ar niekas neišgirdo. 

Tegul eina velniop jie visi. Atsitiesia ir braunasi pro sukamą- 
sias duris. Kulnu užmina kažkam ant kojos. 

— Po galais, žiūrėk, kur eini. 

Jis gatvėje. Sūkuringas vėjas Brodvėjuje į burną ir akis žeria 
smėlį. Jis žingsniuoja pavėjui Baterijos link. Trejybės kapinėse 
tarp antkapių sumuštinius valgo stenografistės ir pasiuntinukai. 
Prie garlaivių kompanijos būstinės būriuojasi užjūrių Žmonės; 
šviesiaplaukiai norvegai, plačiaveidžiai švedai, lenkai, juodbru- 
viai česnaku prakvipę pinčiukai nuo Viduržemio jūros, milži- 
nai slavai, trejetas kinų, pulkelis indų jūrininkų. Trikampėlyje 
priešais muitinę Džimis Herfas atsisuka tiesiai prieš vėją ir ilgai 
žiūri į gilų Brodvėjaus pjūvį. Tegul eina dėdė Džefas su savo 
kontora velniop. 


Badas atsisėdo ant sulankstomos lovos krašto ir, ištiesęs 
rankas, nusižiovavo. Prakaitu, gaižiu burnos kvapu ir šlapiais 
rūbais tvoskiančiame kambaryje aplinkui knarkė, vartėsi mie- 
gantys vyrai, girgždėjo lovų spyruoklės. Toli tamsoje spingsėjo 
vieniša elektros lemputė. Badas užsimerkė ir nuleido ant peties 
galvą. Viešpatie, kadgi užmigčiau. Jėzau švenčiausias, kadgi 
užmigčiau. Prispaudė suglaustus kelius sunertomis rankomis, 
kad nedrebėtų. Tėve mūsų, kuris esi danguje, kadgi užmigčiau. 

— Kas yr, drauguž, miegas neina? - pasigirdo tylus kuždesys 
nuo gretimos lovos. 

— Neina, nors tu ką. 

— Ma irgi. 
niuotą galvą. 

- Šlykšti skylė šitie nakvynės namai, - ramiai tęsė tas. - Kur 
tai matyta... Ir net kešim centų! Eina jie skradžiai su šituo savo 
„Plaza“... 

— Pats mieste seniai? 

— Rugpjūtį bus dešim metų. 

— Nieko sau! 

Iš lovų eilės balsas sušvokštė: 

— Vyrai, baikit išsidirbinėt, kas čia jum, žydų piknikas? 

Badas nuleido balsą: | 

— Keista, daug metų ruošiaus, norėjau didmiestin... Gimęs 
aš ir augęs kaime. 

— Ko negrįžti? 

— Negaliu. 

Badą krėtė šaltis; jis stengėsi suvaldyti drebulį. Užsitraukė 
iki smakro antklodę ir pasivertė ant šono veidu į pašnekovą. 

— Kas pavasarį sakau sau, spausiu iš čia, apsistosiu, kur lau- 
kai, pievos, karvės iš ganyklos grįžta, bet nejūdu; stirksau ir 
stirksau. 

— Ir ką čia mieste veiki tiek metų? 

— Nežnau... Daugiausi sėdėdavau Sąjungos aikštėj, paskui 
Madisono. Buvau nusdavęs ir Hobokenan, ir Džersin, ir Flatbu- 
šan, o daba valkataunu Bauery. 

- Žodis, mausiu aš ryt iš čia. Baisu ma. Per daug čia, mieste, 
farų ir šnipų. 

— Galėtum pramist iš išmaldos... Bet paklausyk manęs, vaiki, 
grįžk, kol nevėlu, kaiman, pas namiškius. 

Badas pašoko nuo lovos ir stipriai trūktelėjo žmogų už peties. 

— Eikše prie šviesos, ką parodysiu, - išgirdo Badas keistai 
trūkinėjantį savo paties balsą. Jis žengė takeliu palei knarkian- 
čias lovas. Valkata, kerėpla garbiniuotais išblukusiais plaukais 
ir barzda, sakytum kalte įkaltomis į galvą akimis, išsiropštė su 
visais drabužiais iš guolio ir nusekė iš paskos. Prie šviesos Badas 
atsisagstė baltinius ir nusitraukė nuo liesų, raumeningų rankų 
ir pečių. - Pasižėk į nugarą. 

— Dievulėli, - sušnabždėjo žmogus, purvina ranka su ilgais 
geltonais nagais braukdamas per gausybę baltų ir raudonų giliai 
išskobtų randų. - To da nebuvau matęs. 

— Čia senis ma teip padarė. Dvyleka metų lupo, kada pano- 
rėjęs. Nuplėš rūbus ir šveičia grandinėle per kuprą. Šnekėjo, 
kad senis ma tėvas, bet Žinau, kad ne tėvas. Trylekos pabėgau iš 
namų. Jisei sugavo, tada ir pradė lupt. Daba man dvim penki. 

Tylėdami grįžo prie savo lovų ir atsigulė. | 

Badas gulėjo, iki akių užsitraukęs antklodę, ir spoksojo į 
lubas. Dirstelėjęs į duris kambario gale, išvydo stovint cigarą 
apžiojusį vyriškį su katiliuku. Dantimis sukando apatinę lūpą, 
kad nerikteltų. Kai pažvelgė vėl, vyriškio nebebuvo. 

— Klausyk, nemiegi da? - sušnabždėjo jis. 

Valkata suniurnėjo. 

— Nebaigiau pasakot. Aš jam kapliu suknežinau galvą, sukne- 
žinau kaip supuvusį moliūgą. Liepiau atstot, o jisei ne... Buvo 
griežtas, dievotas Žmogus ir norėjo, kad jo bijotum. Rovėm žagre- 
nius senoj ganykloj, ruošėm dirvą bulbėm... Teip ir pragulėj iki 
vakaro su suknežinta kaip supuvęs moliūgas galva. Pro krūmus 
pali tvorą nuo kelio nesmatė. Paskui užkasiau, parėjau namo, 

išsiviriau kavos. Majisei niekad kavos neduodavo. Da neišaušus 
atskėliau ir leidaus kelian. Galvojau, didmiesty mane rast tas pat, 
kas adatą šieno kupetoj. Žinojau, kur senis laiko pinigus; turėjo 
ritinį, tokį kaip tavo galva, bet pabijojau, pajėmiau tik dešim 
dolerių... Nemiegi da? 

Valkata suniurnėjo. 

— Mažas draugavau su tokio Saketo mergiote. Sustinkam, bū- 
davo, senoj ledainėj Saketo miške ir šnekamės, keip išvažiuosem 
Niujorkan ir praturtėsem, o daba va aš Niujorke, bet negaunu 
darbo ir negaliu atskratyt baimės. Visur sekioja šnipai, vyrai su 
katiliukais ir su ženkliukais po atlapais. Vakar vakare norėjau 
pas kekšę, o jin iš akių suprato ir išvijo... Iš akių suprato. 

Sėdėjo ant lovos krašto ir švagždėjo palinkęs valkatai prie 
veido. Valkata staiga griebė jam už riešų. 

— Klausyk, vaiki, jeigu tu taip ir toliau, iš proto išsikraustysi... 
Skambančių ben kiek turi? - Badas linktelėjo. - Duok geriau ma, 
pasaugosiu. Aš senas vilkas, aš tave ištrauksiu. Apsvilk ir drožk 
kokion užkandinėn ir gerai užkirsk. Kiek turi? 

— Nepilną dolerį. 

— Duok man dvim penkius, o likusius pravalgyk. - Badas 
apsimovė kelnes ir padavė valkatai dvidešimt penkis centus. — 
Tada grįžk čion, gerai išmiegosi, o ryt mudum brauksem kaiman 
ir pasimsem tą dolerių ritinį. Didumo kaip mano galva, sakai? 
O tada spruksem te, kur mūs nieks neras. Pasdalysem perpus. 
Tinka? 

Badas sustingusiais pirštais spustelėjo jam ranką, tada, švys- 
čiodamas palaidais batų raiščiais, iššlepsėjo pro duris ir apspjau- 
dytais laiptais nulipo žemyn. 

Nebelijo, vėsus, mišku ir žole kvepiantis vėjas raibino balutes 
švariai nuplautose gatvėse. Užkandinėje Čatamo aikštėje, užsi- 


147 


smaukę skrybėles ant akių, miegojo trys vyrai. Vyriškis už pre- 
kystalio skaitė rausvą laikraščio sporto skyrių. Badas ilgai laukė, 
kol jam atneš valgyti. Jautėsi ramus, nerūpestingas, laimingas. 
Kai atnešė, valgė pašildytą mėsą su daržovėmis, tyčia skonė- 
damasis kiekvienu kąsniu, liežuviu į dantis trindamas traškius 
bulvių griežinėlius, užsigerdamas prisaldinta kava. Iššluostęs 
duonos plutgaliu lėkštę, pasiėmė dantų krapštuką ir išėjo. 
Rakinėdamas dantis, nužingsniavo tamsia kaip suodžiai po- 
žemine perėja į Bruklino tiltą. Plataus tunelio viduryje žmogus 
su katiliuku rūkė cigarą. Badas ryžtingai, išdidžiai praėjo pro pat 
jį. Nusispjaut; tegu seka. Pėsčiųjų takas buvo tuščias, tik vienišas 
policininkas stovėjo ir žiovaudamas žiūrėjo į dangų. Atrodė lyg 
eitum tarp žvaigždžių. Žemai į abi puses nusidriekusios gatvės 
tolumoje siaurėjo ir virto žiburių punktyru tarp kampuotų juo- 
dalangių namų. Upė po tiltu spingsėjo taip pat kaip Paukščių 
Takas virš jo. Tyliai, švelniai tamsiu vandeniu slydo puokštelė 
vilkiko žiburių. Per tiltą nudūzgė automobilis, ir tilto santvaros 
subarškėjo, o lynų voratinklis subrunzgė it sukrėsta bandža. 
Pasiekęs estakadinio geležinkelio santvarų raizginį Bruklino 
pusėje, pasuko atgal pietiniu automobilių keliu. Koks skirtumas, 
kur einu, vis vien niekur eiti nebegaliu. Užpakalyje tartum žaizd- 
re geležis jau žioravo mėlynos nakties pakraštėlis. Už juodų 
kaminų ir stogų eilių skaistėjo vos vos raustelėję didieji pastatai. 
Visa tamsa darėsi perlinė, šilta. Visi jie šnipai, persekioja mane, 
visi, vyrai su katiliukais, valkatos Bauery, senės viešosiose val- 
gyklose, bufetininkai, tramvajų konduktoriai, farai, kekšės, jū-- 
rininkai, uosto krovikai, tipeliai įdarbinimo agentūrose... Manė, 
kad pasakysiu, kur senio ritinys, šlykštus valkata... Dėjau antjo. 
Dėjau ant visų suknistų šnipų. Tamsiai mėlyna upė buvo lygi, 
glotni it plieninis šautuvo vamzdis. Koks skirtumas, kur einu, 

vis vien niekur eiti nebegaliu. Šešėliai tarp prieplaukų ir pastatų 
buvo miltiški kaip skalbinių melsvė. Upės pakraštys pasišiaušęs 
stiebais; į šviesą kilo dūmai, violetiniai, šokoladiniai, rausvi kaip 
mėsa. Vis vien eiti niekur nebegaliu. 

Frakuotas, su auksine laikrodžio grandinėle ir raudonu žie- 
du su antspaudu, važiuoja šalia Marijos Saket į savo jungtuves, 
važiuoja keturių baltų arklių traukiama karieta į rotušę, meras jį 
paskirs miesto tarybos nariu; o šviesa už jų skaistėja ir skaistėja, 
važiuoja satinuose ir šilkuose į savo jungtuves, rausvu pliušu 
išmušta balta karieta su Marija Saket pašonėje važiuoja tarp 
išsirikiavusių vyrų, kurie mojuoja cigarais, lankstosi, kelia nuo 
galvų rudus katiliukus, miesto tarybos narys Badas važiuoja 
deimantų pilna karieta su savo stulbinančia nuotaka... Badas sėdi 
ant tilto turėklo. Už Bruklino patekėjo saulė. Liepsnoja Manha- 
tano langai. Jis trūkteli į priekį, slysta, pakimba už rankos, į akis 
plieskia saulė. Jam krintant, riksmas įstringa gerklėje. 

Vilkiko „Prudensė“ kapitonas Makevojus stovėjo vairinėje, 
vieną ranką uždėjęs ant šturvalo. Kitoje laikė gabalėlį sausainio, 
kurį ką tik pamirkė puodelyje kavos, stovinčiame ant lentynėlės 
šalia naktouzo. Buvo jis tvirto sudėjimo vyras vešliais antakiais 
ir vešliais juodais pomaduotais ūsais. Buvo bededąs kava su- 
mirkusį -sausainio gabaliuką į burną, kai kažkas juodas krito ir 
dunkstelėjęs ištėškė vandenį už keleto jardų nuo pirmagalio. Tą 
pačią akimirką vyras, iškišęs galvą pro mašinų skyriaus duris, 
sušuko: 

— Kažkas nušoko nuo tilto. 

— Po šimts velnių ir perkūnų, - nusikeikė kapitonas Makevo- 
jus ir, metęs sausainio gabaliuką, puolė sukti šturvalą. 

Stipri atoslūgio tėkmė laivą sukiojo kaip šiaudą. Mašinų sky- 
riuje nužvangėjo trys varpo dūžiai. Į laivo priekį nubėgo negras 
su laivakabliu. 

— Rudi, padėk jam, - sušuko kapitonas Makevojus. 

Pasitąsę iškėlė ant denio ilgą juodą suglebusį daiktą. Vienas 
dūžis. Du dūžiai, kapitonas Makevojus susiraukęs, pasikamavęs 
atsuko vilkiko nosį pasroviui. 

— Gyvas, Rudi? - kimiai paklausė jis. Negro veidas buvo pa- 
žaliavęs, dantys kaukšėjo. 

— Ne, pone, - lėtai atsakė rudaplaukis. - Suvis nusisuko spran- 
dą. 

Kapitonas Makevojus įčiulpė tarp dantų gerą pusę ūso. 

— Po šimts velnių ir perkūnų, - suniurzgė jis. - Nieko sau 
nuotykis, ir dar jungtuvių dieną. 


ANTRA DALIS 


1 


Puiki dama ant balto žirgo 


Su pirmuoju traukiniu į Aleno gatvę atbilda rytas. Drebindama se- 
nus plytinius namus, pro langus įterškia dienos šviesa, tviskančiais 
konfeti apiberia estakadinio geležinkelio santvaras. 

Katės palieka šiukšlių dėžes, blakės palieka suprakaitavusias 
miegančių vaikų rankas ir kojas, purvinus minkštus kakliukus ir 
grįžta į sienų plyšius. Kambarių kampuose ant čiužinių po antklodė- 
mis ir apklotais sujunda vyrai ir moterys, rėkdami ir spardydamiesi 
ima vaduotis iš vystyklų kūdikiai. 

Ant Rivertono kampo nežinia kur nakvojantis senis kanapine 
barzda ant padėklo dėlioja marinuotas daržoves. Nuo kubiliukų su 
agurkais, saldžiosiomis paprikomis, melionų žieve, pikuliais rangosi 
drėgno aštraus kvapo virkščios ir šalti ūsai, jis tvyro muskusiniame 
guolių tvaike ir gaižiame bundančios gatvės grindinio bildesyje tarsi 
daržas pelkėje. 

Nežinia kur nakvojantis senis kanapine barzda sėdi vidur jo 
nelyginant Jona po savo moliūgu. 


Džimis Herfas užlipo girgždančiais laiptais į ketvirtą aukštą ir 
pabeldė į baltas duris, nučiupinėtas apie rankenos bumbulą, 
virš kurio žalvariniais smeigtukais buvo dailiai prismeigta kor- 
telė su Sanderland pavarde senoviniais angliškais rašmenimis. 
Ilgokai laukė prie butelio su pienu, dviejų butelių grietinės ir 

sekmadieninio Times laikraščio. Už durų kažkas sušlamėjo, 
girgžtelėjo grindys, vėl tylu. Jis spustelėjo baltą mygtuką durų 
staktoje. 

— Ir jis sako, Mardže, beprotiškai tave myliu, oji sako, užeik, 
nesilydyk, visas peršlapęs... 

Viršuje ant laiptų girdėjosi balsai, paskui pasirodė vyriški 
užsagstomi batai, moteriški sandalai, rausvos šilkinės kojinės; 
mergina pūsta suknute ir „Spring Maid“ skrybėlaite; vaikinas 
baltai apvedžiota liemene ir kaklaraiščiu žaliais, mėlynais ir rau- 
donais dryželiais. 

— Bet tu juk ne tokia. 

— Iš kur tu Žinai, kokia aš? 

Laiptų apačioje balsai ištirpo. 

Džimis Herfas paspaudė skambutį dar kartą. 

— Kas ten? - pro durų plyšį sušvepsėjo moteriškas balsas. 

— Prašom įleisti, aš pas panelę Prin. 

Šmėkštelėjo putlus veidas, pasmakrėje sugniaužtas mėlynas 
kimono. 

— Oi, nežinau, av ji jau bus atsikėlus. 

— Sakė, kad bus. 

— Žinot, jūs luktelkit sekundę, kol aš pabėgsiu, - sukrizeno 
už durų. - Tada įeikit. Atleiskit, bet ponia Sandevland spėjo, kad 
jūs nuompinigių suvinkėjas. Jie gudvūs, kavtais užklumpa iv 
sekmadienį. - Durų plyšį užpildė koketiškas šypsnys. 

— Pieną įnešti? 

— Gevai, jūs pvisėskit pvieškambavy, aš einu, pakviesiu Vutą. 

Prieškambaryje buvo labai tamsu; kvepėjo patalais, dantų 
pasta ir masažo kremu; viename kampe sudedamojoje lovoje 
ant sumankytos paklodės dar buvo žymu kūno įspaudas. Ant 
elnio ragų kabyklos netvarkingai prikarstyta šiaudinių skry- 

bėlių, šilkinių šalių ir pora vyriškų paltų. Džimis nukėlė nuo 
supamojo krėslo moterišką liemenę ir atsisėdo. Pro pertvaras 
iš įvairių kambarių sklido moterų balsai, prislopintas drabužių 
šnarėjimas, sekmadieninių laikraščių šiugždėjimas. 

Atsivėrė vonios durys; tamsų prieškambarį perpus perrėžė 
nuo triumo atsimušęs saulės spindulių pluoštas, jame pasirodė 
į varines vielutės panašūs plaukai, tamsmėlynės akys trapiame 
baltame ovaliame veide. Prieškambaryje, rausviems kulniukams 
kas Žingsnis atsainiai kilsčiojant iš šlepečių, plaukai virš oranži- 
nio apatinuko aptemptos liaunos nugaros virto rudais. 

— U-ū, Džiimii... - už durų tirolietiškai uždainavo Ruta. - Tik 
nežiūrėk į mane ir mano kambarį. - It vėžlys iškišo galvą su 
suktukais. 

— Labas, Ruta. 

— Gali užeit, jeigu prižadi nežiūrėt... Atrodau kaip ragana, o 
kambarys kaip kiauli... Aš tik susišukuosiu, ir bus viskas. 

Tamsus kambarėlis buvo užverstas drabužiais ir artistų nuo- 
traukomis. Džimis atsirėmė nugara į duris, ausis kuteno kažkoks 
ant kabliuko karantis šilkinis daiktas. 

— Na, ir kaip sekasi naujai iškeptam reporteriui? 

— Aprašinėju įvykius Pragaro Virtuvėj... Labai įdomu. Darbo 
dar negavai, Ruta? 

— Hmm... Ateinančią savaitę kai kas gali nuskilt. Bet nenuskils. 
Oi, Džimi, baigiu prarast viltį. - Papurtė išlaisvintus iš suktukų 
plaukus ir ėmė šukuotis naujas pilkšvai rudas bangas. Veidas 
plačia burna ir mėlynais paakiais buvo išbalęs, išsigandęs. - Šįryt 
žinojau, kad turiu keltis ir susiruošt, bet neprisiverčiau. Visiškai 
nesinori keltis, kai neturi darbo... Kartais pagalvoju, atsigulsiu 
ir gulėsiu iki pasaulio pabaigos. 

— Vargšė. 

Ji sviedė į jį pudros pūkutį, ir jo kaklaraištis bei mėlynos 
saržos kostiumo atlapai apibiro pudra. 

— Aš tau parodysiu vargšę, šmiki tu. 

— Labai gražu, o aš taip stengiausi solidžiai atrodyt... Eik tu 
žinai kur, Ruta. Dar net valiklio kvapas neišsivadėjęs. 

Ruta atmetusi galvą sukliko iš juoko. 

— Oi, kaip tu juokingai atrodai, Džimi. Pabandyk su šluotele. 

Išraudęs pūstelėjo pudrą nuo kaklaraiščio. 

— Kas ta juokinga panelė, kur mane įleido į prieškambarį? 

- Ša, pro pertvarą viskas girdisi... Kasė, - juokdamasi sušnibž- 
dėjo. - Kasaandra Vilkins... šoko Morgano grupėj. Bet nesijuokim 
iš jos, ji labai miela. Labai patinka man ji. - Ji vėl nusikvato- 
jo. - Keistuolis tu, Džimi. - Atsistojo ir kumštelėjo jam į rankos 
raumenis. - Prie tavęs elgiuosi kaip nenormali. 

— Tokia Dievo valia... Rimtai, klausyk, aš baisiai alkanas. Pės- 
čiom atėjau. 

— Kiek dabar laiko? 

— Po pirmos. 

— Oi, Džimi, stačiai nežinau, kaip man tvarkytis su laiku... 
Patinka šita skrybėlaitė?.. Oi, užmiršau tau pasakyt. Vakar buvau 
pas Alą Harisoną. Siaubas, siaubas... Jei nebūčiau spėjus pribėgt 
"prie telefono ir pagrasint, kad iškviesiu policiją... 

— Tai dėl jos aš visąlaik turiu užuolaidas laikyt užtrauktas... 

— Kodėl? 

— Nesakysiu, tu per jaunas. Apstulbtum, Džimi. - Prisikišusi 
prie veidrodžio, Ruta braukė lūpdažiu sau lūpas. 

— Mane tiek daug kas stulbina, kad nemanau, jog tai labai 
kažkas... Bet nebegaiškim, einam oran. Lauke saulutė šviečia, 

žmonės traukia iš bažnyčios namo persivalgyt ir tarp fikusų 
skaityt sekmadieninio laikraščio... 

— Oi, Džimi, juokini... Minutėlę. Atsargiai, užsikabinai už 
mano geriausių marškinukų. 

Prieškambaryje mergina trumpais juodais plaukais, geltonu 
megztiniu lankstė ant lovos paklodes. Džimis ne iškart atpažino, 
kad gintaro spalva nupudruotas ir parausvintas veidas tas pat, 
kurį matė pro durų plyšį. 

— Sveika, Kase, čia... Atsiprašau, panele Vilkins, čia ponas 
Herfas. Papasakok jam apie tą ponią priešais, na, žinai, tą bež- 
džio... Sapto. 

Kasandra Vilkins raukydamasi sušvebeldžiavo: 

— Na, av ne begėdė, pone Hevfai?.. Visiškai liežuvio nevaldo. 

— Erzina, ir tiek. 

— Oi, pone Hevfai, kaip džiaugiuosi pagaliau su jumis susi- 
pažinus, Vuta apie jus tik iv šneka... Oi, vegis, netaktiškai pasa- 
kiau... Aš baisiai netaktiška. 

Atsivėrė durys priešais, ir Džimis išvydo baltaveidį kreivano- 
sį vyriškį, kurio rudi plaukai kūpsojo dviem nelygiais kauburiais 
abipus tiesaus sklastymo. Jis vilkėjo žalią satininį chalatą, avėjo 
raudonomis tymo šlepetėmis. 

— Kas čia, Kasaandra? - tikslia oksfordietiška tarsena nutęsė 
jis. - Ką šiandieną pranašauji? 

— Nieko, tiktai telegvamą iš ponios Ficsimons Gvin. Novi, 
kad vytoj nuvažiuočiau pas ją į Skavsdeilą pasikalbėt apie „Sodo 
teatvą“... Atsipvašau, pone Ogltovpai, čia ponas Hevtas. 

Rudaplaukis, vieną antakį kilstelėjęs, kitą nuleidęs, padavė 
Džimiui glebią ranką. 

— Herfas, Herfas... Pala, ne iš Džordžijos Herfų? Atlantoje yra 
sena Herfų giminė... 

— Ne, nemanau. 

— Gaila. Su Džoziu Herfu kadaise buvom artimi draugai. Da- 
bar jis Pirmojo nacionalinio banko prezidentas, žymus asmuo 
Skrantono mieste, o aš... paprasčiausias juokdarys, skudurais 
apsigerbus baidyklė“. - Jam gūžtelėjus pečiais, chalatas prasi- 
skyrė ir apnuogino plokščią glotnią beplaukę krūtinę. 

— Matot, mudu su ponu Ogltovpu vengiamės atlikti Giesmių 
giesmę. Jis deklamuoja, o aš intevpvetuoju šokiu. Būtinai ateikit 
kada į mūsų vepeticiją pasižiūvėt. 

— Tavo bamba - apvali taurė, visuomet pilna vyno, tavo pil- 
vas - pėdas kviečių, su lelijom iš šonų...“ 

— Ai, jau nepvadėk čia. - Ji sukikeno ir suspaudė kojas. 

— Džodžo, uždaryk duris, - iš kambario pasigirdo ramus 
žemas moters balsas. 

— Ak, mano mieliausioji Eleina, vargšelė, nori pamiegot... 
Labai malonu buvo su jumis susipažinti, pone Herfai. 

— Džodžo! 

— Gerai, gerai, mieloji... 

Nors kaustė švininis snūdulys, moters balsas Džimį visą su- 
virpino. Įsitempęs, tylėdamas stovėjo šalia Kasės niūriame tam- 
siame prieškambaryje. Iš kažkur smelkėsi kavos ir pridegusių 
skrebučių kvapas. Iš užpakalio priėjo Ruta. 

— Tvarka, Džimi, aš susiruošus... Kažin, nieko neužmiršau? 

— Užmiršai, neužmiršai, man nesvarbu, mirštu iš bado. - Dži- 
mis suėmė ją už pečių ir švelniai stumtelėjo prie durų. - Antra 
valanda. 

— Na, Kase, brangute, iki, apie šešias skambtelsiu. 


* „Juokdario dainos“ fragmentas iš operos „The Yeomen of the Guard“. 
** Žr. 138 p. 

— Gevai, Vuta... Džiaugiuosi su jumis susipažinus, pone Hevfai. 

Durys užsidarė Kasei tebekikenant ir švebeldžiuojant. 

— Brr, na, ir vaizdelis, Ruta, siaubas. 

— Baik, Džimi, valgyt nori, todėl ir niurzgi. 

— O sakyk, Ruta, kas per tipas tas ponas Ogltorpas? Pirmąsyk 
matau tokį egzempliorių. 

— O, tai Oglis buvo išlindęs iš savo urvo? — Ruta sukliko iš 
juoko. Jie išėjo į drumzliną nuo dulkių saulėkaitą. - Ar sakė, 
kad jis, Žinoce, tiesiogine linija paeina iš Džordžijos Ogltorpų? 

— Ar ta Žavi moterytė variniais plaukais jo žmona? 

— Eleinos Og[torp plaukai rusvi. Ir ne tokia jau ji žavi... Pien- 
burnė, o nosį riečia kaip kaži kas. Ir tik dėl to, kad su pasisekimu 
suvaidino „Persikų žieduose“. Nedidelį vaidmenuką, bet taip, 
žinai, subtiliai, kad visi leipo iš susižavėjimo. Vaidinti ji gabi. 

— Gaila, kad ėjo už tokio vyro. 

— Oglis dėljos padarė visa, kas įmanoma. Jei nejis, ji tebešoktų 
kordebalete... 

— Gražuolė ir pabaisa. 

— Tu pasisaugok, Džimi, kad jis tavęs neįsižiūrėtų. 

— Kodėl? 

— Keistas jis tipas, Džimi, keistas tipas. 

Jiems virš galvų saulės šviesos dryžius sudrebino traukinys, 
riedantis estakadiniu geležinkeliu. Jis matė, kaip be garso juda 
Rutos lūpos. 

— Klausyk, - sušuko jis bildesiui silpstant. - Eime, papus- 
ryčiaukim ir papietaukim „Kampus“, o tada pasivaikštom po 
Paliseidą. 

— Džimi, juokdary, kaip tai papusryčiaukim ir papietaukim? 

— Tu pusryčiausi, aš pietausiu. 

— Puikumėlis. - Kvatodama paėmė jam už parankės. Einant 
jos sidabrinis tinklinis rankinukas daužėsi jam į alkūnę. 

— O Kasė, paslaptingoji Kasandra, kas tokia? 

— Nesišaipyk iš jos, ji šauni mergina... Tik nekenčiu, kad laiko 
tokį baltą pudeliūkštį, šlykštynę. Laiko kambary, niekad neišve- 
da į lauką, smirda jis baisu kaip. Jos kambariukas greta maniš- 
kio... Turi ji ir kavalierių... - Ruta sukikeno. - Šlykštesnis ir už 
pudelį. Jie susižadėję, ir ji išskolina jam visus savo pinigus. Tik, 
susimildamas, niekam nepasakok. 

— Neturiu aš kam pasakot. 

— Dar yra ponia Sanderland... 

— O taip, mačiau prabėgom, kai ėjo į vonią, - sena dama su 
vatiniu chalatu ir rausvu kyku. 

— Džimi, tu mane stulbini... Ji amžinai pameta savo dirbtinius 
dantis, — pradėjo Ruta; tolesnius Žodžius užgožė estakadinis 
traukinys. Jiems už nugarų užsivėrus restorano durims, ratų 
griaudėjimas bėgiais nuslopo. 

Orkestras grojo „When It's Appleblossom Time in Norman- 
dee“. Viduje buvo pilna saulės šviesos, įkypai skrodžiančios vin- 
guriuojančius dūmus, popierinių girliandų, reklamų, skelbian- 
čių KASDIEN ŠVIEŽI OMARAI, ŠIANDIEN TURIME MOLIUSKŲ, 
PARAGAUKITE PRANCŪZŲ PAVYZDŽIU TROŠKINTŲ MIDIJŲ 
(Žemės ūkio departamentas rekomenduoja). Jiedu susėdo po 
skelbirnmnu raudonomis raidėmis POKYLIŲ KABINETAI ANTRAME 
AUKŠTE, ir Ruta bakstelėjo jam duonine lazdele: 

— Džimi, kaip sakai, ar amoralu per pusryčius valgyti austrių? 
Bet pirmučiausia noriu kavos kavos kavos... 

— Aš valgysiu kepsnelį su svogūnais. 

— Tik jeigu neketinate praleisti dienos su manimi, pone 
Herfai. 

— Gerai jau, Ruta, svogūnus paklosiu tau po kojom. 

— Tai dar nereiškia, kad leisiuosi bučiuojama. 

— Ką... Paliseide? — Rutos kikenimas peraugo į kvatojimo pa- 
pliūpą. Džimį išpylė tamsus raudonis. - O jisei sako, aš, poni, 
tamistos ir neprašiou. 


Pro skylutes šiaudinės skrybėlaitės atbrailoje jai ant veido 
lašėjo saulės šviesa. Ji skubriai tipeno trumpais, siauro sijono 
varžomais žingsneliais; saulės spinduliai pro ploną kinišką šilką 
tarsi glostanti ranka dilgino nugarą. Slegiančioje kaitroje gatvės, 
parduotuvės, Žmonės šventadieniais drabužiais, šiaudinės skry- 
bėlės, skėčiai nuo saulės, tramvajai, taksi automobiliai lūžinėjo ir 
klaipėsi, brozdindami ją aštriais žeidžiančiais blyksniais, lyg būtų 
žingsniavusi tarp metalo drožlių krūvų. Ji apgraibomis brovėsi 
per nesibaigiantį grublėto, dygaus, šaižaus triukšmo raizgyną. 

Ties Linkolno aikšte mašinų spūstyje ant balto žirgo iš lėto 
jojo mergina; kaštoniniai plaukai vienodomis dirbtinėmis ban- 
gomis krito ant kreidinio žirgo sturplio ir ant auksuotais kraštais 
gūnios, ant kurios žaliomis, raudonai paryškintomis raidėmis 
buvo parašyta DANDERINE . Dėvėjo žalią „Dolly Varden“ skry- 
bėlę su raudona plunksna; viena ranka, apmauta balta pirštine 
ilgu riešu, atsainiai timpčiojo vadžias, kita siūbavo steką su auk- 
siniu bumbulu. 

Elena stebėjo ją prajojant; tada pasuko skersine gatve link 
žalumos, į parką. Nuo beisbolą žaidžiančių berniūkščių pa- 
dvelkė sutrypta, saulės nusvilinta žole. Paunksmėse visi suo- 
liukai buvo užsėsti. Jai kertant automobilių kelio vingį, smailūs 
prancūziški kulniukai klimpo į asfaltą. Saulėkaitoje ant vieno 
suoliuko tysojo du jūrininkai; jai einant pro šalį, vienas pakšte- 
lėjo lūpomis, ji juto, kaip kibūs alkani žvilgsniai limpa jai prie 


* Šampūnas nuo pleiskanų. 


162 


kaklo, šlaunų, blauzdų. Stengėsi eiti kuo mažiau siūbuodama 
klubais. Patakės medelių lapai buvo susiraitę. Iš pietų ir rytų 
parką supo saulės nutvieksti pastatai, vakaruose, šešėlyje, jie 
atrodė violetiniai. Viskas buvo persmelkta niežulio prakaito 
dulkių varžoma policininkų ir šventadienių drabužių. Kodėl ji 
nevažiavo estakadiniu traukiniu? Ji pažvelgė į juodas akis jau- 
no vyriškio šiaudine skrybėle, palei pat šaligatvį važiuojančio 
raudonu rodsteriu stucu. Jos spįstelėjo jai į akis, atlaužęs galvą 
jis nusišypsojo apversta šypsena, atstatydamas lūpas taip, kad 
atrodė, jog lyti jos skruostą. Jis patraukė stabdžio svirtį ir kita 
ranka atidarė duris. Ji atplėšė nuo jo akis ir pakėlusi smakrą 
nužingsniavo pirmyn. Du balandžiai žaliais metaliniais kak- 
liukais ir koralinėmis kojelėmis krypuodami pasitraukė jai iš 
kelio. Kažkoks senukas įkalbinėjo voverę išsiimti iš popierinio 
maišelio žemės riešutų. 

Žalia, baltu žirgu jodama, Pražuvusio bataliono dama... Ža- 
lumynas, danderinas... It mantija plaukais Godiva apsigaubus, 
išdidžiai... 

Auksuotas generolas Šermanas nutraukė jos mintis. Sekun- 
dę stabtelėjo pasižiūrėti į „Plazos“ viešbutį, švytintį baltai kaip 
perlamutras... Taip, čia ponios Eleinos Ogltorp apartamentai... 
Įsėdo į autobusą, važiuojantį į Vašingtono aikštę. Pro šalį kilsuo- 
dama slinko rausvas, dulkinas šventadienio popietės Penktasis 
aveniu. Paunksmėje šmėstelėjo kažkoks vyriškis su cilindru ir 
surdutu. Saulėje švytėjo skėčiai, vasarinės suknelės, šiaudinės 
skrybėlės, saulė kvadratais blyksėjo viršutiniuose namų lan- 
guose, šukėmis spindėjo limuzinų ir taksi automobilių dažuose. 
Tvoskė benzinu ir asfaltu, nuo porelių, kurios vis arčiau glaudėsi 
ant kretančių autobuso sėdynių, dvelkė mėtiniais saldainiais, 
talku ir kvepalais. Šmėstelėjo kažkokios parduotuvės vitrina, už 

veidrodinio stiklo paveikslai, kaštoninės portjeros, lakuoti seno- 
viniai krėslai. „Šv. Režiso“ viešbutis. Šerio restoranas. Šalimais 
sėdintis vyriškis buvo su antkurpiais ir citrininėmis pirštinėmis, 
turbūt parduotuvės administratorius. Važiuojant pro Šv. Patriko 
bažnyčią, į ją pro aukštas duris, atvertas į prieblandą, padvelkė 
smilkalais. Delmoniko restoranas. Tiesiai prieš ją jauno vyriškio 
ranka vogčiomis slinko liauna greta sėdinčios merginos nugara, 
aptempta pilka flanele. 

— Perkūnėlis, kaip nepasisekė Džo, kad turėjo ją vest. Jam juk 
tik devyniolika. 

— Įsivaizduoju, koks tu būtum nelaimingas. 

— Mertle, aš neturėjau galvoj mudviejų. 

— Lažinuos, turėjai. O be to, ar esi matęs tą merginą? 

— O aš lažinuos, kad ne jo. 

— Kas? 

— Vaikas. 

— Bili, kaip tau liežuvis apsiverčia. 

Keturiasdešimt antroji gatvė. Jungtinės lygos klubas. 

— Labai įdomus susirinkimas... labai įdomus... Dalyvavo visi. 
Bent kartą kalbos buvo nenuobodžios, priminė senus laikus, — 
karkė inteligentiškas balsas jai už ausies. 

Valdorfo viešbutis. 

— Gražios vėliavos, Bili, ar ne... Ta keistoji iškabinta todėl, kad 
ten apsistojęs Siamo pasiuntinys. Skaičiau šįryt laikrašty. 

Kai mudu skirsimės, o mylimasis, tau lūpas bučiniu užants- 
pauduosiu ir eisiu... rasis, gerasis, senasis... Guosiu, myluosiu, 
raudosiu... Kai mudu... Kai tu ir aš, o mylimasis... 

Aštuntoji gatvė. Ji išlipo iš autobuso ir nusileido į Breiforto 
viešbučio pusrūsį. Džordžas sėdėjo nugara į duris ir, laukdamas 
jos, spragsėjo užsklęsdamas ir atsklęsdamas portfelio užraktą. 

— Na, Eleina, pagaliau... Mažai tokių žmonių, kurių laukčiau 
tris ketvirčius valandos. 

— Džordžai, nesibark; man šiandien kaip niekad smagu. Se- 
niai taip bebuvo. Visą dieną pati sau viena, ir perėjau per parką 
nuo pat 105-osios iki Penkiasdešimt devintosios. Prisižiūrėjau 
komiškiausių žmonių. 

— Tikriausiai pavargai. - Jo liesas veidas su smulkių raukšlelių 
apipintomis spindinčiomis akimis tarsi garlaivio pirmagalys 
priartėjo prie josios. 

— O tu, Džordžai, turbūt visą dieną praleidai kontoroj. 

— Taip, knaisiojausi po bylas. Nežinau tokio kruopštaus žŽmo- 
gaus, kuriam galėčiau patikėti tvarkyt net paprasčiausius for- 
malumus, todėl tuo turiu užsiimt pats. 

— Žinai, aš ir spėjau, kad taip sakysi. 

— Ką sakysiu? 

— Kad laukei tris ketvirčius valandos. 

— Na, tu per daug žinai, Eleina... Pyragaičių prie arbatos nori? 

— Kad ne, nieko aš nežinau, tai ir blogiausia... Geriau, jei 
galima, citrinos. 

Aplink dzingsėjo stiklinės; mėlynuose cigarečių dūmuose 
klaipėsi, žalsvai atsispindėjo veidrodžiuose veidai, skrybėlaitės, 
barzdos. 

— Branguusis, tai vis tas senas kompleksas. Vyrų atžvilgiu gal 
ir teisybė, bet apie moteris to nepasakytum, - zirzeno moteriškas 
balsas prie kaimyninio stalo. 

— Tavo feministinės nuostatos tampa neįveikiamu barjeru, — 
atplaukė duslus santūrus vyriškio balsas. - Kas kad aš egoistas? 
Dievas mato, aš už tai atkentėjau. 

- Tavo skaistykla, Čarli... 

Džordžas kalbėjo, stengdamasis sugauti jos žvilgsnį. 

— Kaip laikosi įžymusis Džodžo? 

— Ak, nekalbėkim apie jį. 

— Kuo mažiau apie jį kalbų, tuo geriau, ką? 

— Klausyk, Džordžai, aš nenoriu, kad iš jo šaipytumeis, laimei 
ar nelaimei, jis mano vyras, kolei ištuoka mudum išskirs... Nesi- 
juok, ne. Tuį viską žiūri per daug tiesmukai ir paviršutiniškai, kad 
jį suprastum. Džodžo labai sudėtinga, netgi tragiška asmenybė. 

— Susimildama, nekalbėkim apie vyrus ir žmonas. Svarbiausia 
tai, Eleina, kad mudu, mažyte, sėdim čia kartu niekieno netruk- 
domi... Klausyk, kada mudu vėl galėsim pabendrauti, artimai 
pabendrauti, iš tikrųjų artimai... 

— Bet nepernelyg artimai, tiesa, Džordžai? - Ji tyliai nusijuokė 
į puoduką. 

— Ak, bet aš turiu tiek daug ko tau pasakyti. Tiek daug ko 
noriu tavęs paklausti. 

Ji, rausvu smiliumi ir nykščiu suspaudusi prakąstą vaisinį 
pyragėlį, juokdamasi pažvelgė į jį. 

— Ar šitaip tu kalbi ir teismo salėje su kokiu nors nelaimingu 
nusidėjėliu? Įsivaizdavau, kad greičiau taip: „Kur jūs buvote 
vasario trisdešimt pirmosios naktį?“ 

— Betgi aš visiškai rimtai, o tu arba nesupranti, arba nenori 
suprasti. 

Prie jų staliuko, truputį svyruodamas, stovėjo ir į juodu žvel- 
gė jaunas vaikinas. 

— Labas, Stanai, iš kur tu čia, po šimts kalakutų? - pakėlęs 
akis, nesišypsodamas tarė Boldvinas. 

— Pone Boldvinai, žinau, kad baisiai nemandagųu, bet gal ga- 
lėčiau minutėlę prisėst prie jūsų staliuko? Manęs ieško vienas 
žmogus, kurio visai nenoriu susitikt. O varge, tas veidrodis! Bet 
jeigu pamatys jus, manęs tikrai neieškos. 

— Panele Ogltorp, čia Stanvudas Emeris, mūsų firmos vy- 
riausiojo sūnus. 

— O, be galo malonu susipažinti, panele Ogltorp. Aš jus vakar 
vakare mačiau, tik jūs manęs nematėt. 

— Buvote spektaklyje? 

— Kad kiek, būčiau šokęs per rampą, tokia žavinga atrodėt. 

Jo veidas buvo rausvai rudas, neramios akys kiek per arti 
tarpuakio, nosis trapiai siaura, burna plati, judri, rudi banguoti 
plaukai suversti nuo kaktos į viršų. Elena žiūrėjo tai į vieną, tai 
į kitą, viduje krizendama. Visi trys sėdėjo įsitempę. 

— Šiandien mačiau danderiną reklamuojančią panelę, - tarė 
ji. - Nepaprastai įspūdinga. Būtent taip puikią damą ant balto 
žirgo ir įsivaizdavau. 

- Žiedai jai ant pirštų, varpeliai ant kojų, nelaimę ji neša visur, 
kur tik joja, - pusbalsiu išbėrė Stanas. 

— „Ir muzika skamba“, ar ne? - juokdamasi įsiterpė Elena. 

— Aš visada sakau „Nelaimę ji neša“. 

— Na, kaip ten universitetas? — sausu nedraugišku balsu pa- 
klausė Boldvinas. 

— Manyčiau, tebestovi, - raustelėjęs atsakė Stanas. — Būtų 
gerai, kad iki man grįžtant sudegtų. - Jis atsistojo. - Dovanokit, 
pone Boldvinai, kad įsiterpiau neprašytas... Velniškai neman- 
dagiai pasielgiau. - Kai atsisuko ir nusilenkė Elenai, ji užuodė 
saldrūgštį viskio kvapą. - Prašom atleisti, panele Ogltorp. 

Ji nepajuto, kaip ištiesė ranką; sausa liesa ranka ją stipriai 
paspaudė. Jis svyruodamas, pakeliui atsitrenkęs į kelnerį, iš- 
drožė lauk. 

— Nesuprantu aš šito bjaurybės pienburnio, - pratrūko Boldvi- 
nas. - Vargšui seniui Emeriui širdis plyšta. Jis velniškai gabus ir 
turi charakterį ir visa kita, bet tik laka ir skandalus kelia, daugiau 

nieko... Man regis, jam reikia imtis darbo ir susivokt, kas gyveni- 
me tikrai svarbu. Per daug pinigų, štai kur daugumos studentėlių 
bėda... Ak, bet, ačiū Dievui, Eleina, mes vėl vienu du. Aš visą 
gyvenimą nuo keturiolikos tik dirbau ir dirbau. Atėjo laikas atsi- 
kvėpt. Noriu pagyvent, pakeliaut, pamąstyt, pasijust laimingas. 
Nebepajėgiu išlaikyti didmiesčio tempo taip kaip seniau. Noriu 
išmokt linksmintis, atsikratyt įtampos... Ir čia man reikalinga tu. 

— Bet aš nenoriu niekam būti apsauginiu garo vožtuvu. - Ji 
nusijuokė ir nuleido blakstienas. 

— Važiuojam šįvakar kur nors už miesto. Visą dieną dusau 
kontoroj. Ir šiaip nekenčiu sekmadienių. 

— Bet man repeticija. 

— Sakykim, susirgai. Paskambinsiu, kad atsiųstų automobilį. 

— Vaje, ten Džodžo... Sveikas, Džodžo, - pamojavo virš galvos 
pirštinaitėmis. 

Džonas Ogltorpas, pudruotu veidu, su stropiai nutaisyta 
šypsena virš stačios apykaklės, prisiartino taku tarp apsėstų 
staliukų, ištiesęs ranką, glaudžiai aptemptą tamsiai geltona su 
juodais dryželiais pirštine. 

— Laabas, mielooji, išties maloni staigmena. 

— Jūs pažįstami, ar ne? Čia ponas Boldvinas. 

— Atleiskite, jei sutrukdžiau... ė... intymų pokalbį. 

— Nieko panašaus, sėskis, išgersim visi viskio su gazuotu 
vandeniu ir ledu... Labai norėjau tave pamatyt, tikrai, Džodžo... 
Beje, jei šįvakar nesi ko numatęs, galėtum kelioms minutėms 
užbėgt į teatrą. Noriu žinot tavo nuomonę, kaip aš skaitau savo 
vaidmens žodžius... 

— Žiinoma, mielooji, man nieko negali būti maloniau. 

Džordžas Boldvinas, visas įsitempęs, atsilošė ir sunėrė rankas 
už kėdės atkaltės. 

— Kelneri... - Jo žodžiai traškėjo kaip laužomas metalas. - Pra- 
šom tuojau pat tris viskio su gazuotu vandeniu ir ledu. 

Ogltorpas parėmė smakrą ant sidabrinio lazdelės bumbulo. 

— Pasitikėjimas, pone Boldvinai, - pradėjo jis, - vyro ir žmonos 
pasitikėjimas vienas kitu nuostabus dalykas. Prieš jį bejėgiai ir 
erdvė, ir laikas. Jei viens iš mudviejų kad ir tūkstančiui metų 
išvyktume į Kiniją, mudviejų meilė dėl to nė per nago juodymą 
nesumenktų. 

— Matai, Džordžai, dalykas tas, kad Džodžo jaunystėje per 
daug prisiskaitė Šekspyro... Bet man reikia eit, nes Mertonas vėl 
mane aprėks... Profesinė vergovė. Džodžo, papasakok jam apie 
aktorių profsąjungą. 

Boldvinas atsistojo. Jo skruostai buvo raustelėję. 

— Gal leistum palydėti tave į teatrą? — ištarė pro sukąstus 
dantis. 

— Aš niekam neleidžiu, kad kur nors lydėtų... O tu, Džodžo, 
nepasigerk, nepamatysi, kaip vaidinu. 

Penktasis aveniu buvo rausvas ir baltas po rausvais ir bal- 
tais debesimis, plazdenantis vėjas maloniai gaivino nuo erzelio, 
troškių tabako dūmų ir kokteilių apsunkusią galvą. Ji žaismingu 
mostu nuginė taksi dispečerį ir jam nusišypsojo. Staiga pajuto, 
jog jai į veidą rimtai žvelgia neramios akys iškiliakakčiame ru- 
dame veide. 

— Laukiau jūsų išeinant. Ar galiu jus kur nors pavėžėti? Mano 
fordas už kampo... Prašau. 

— Kad aš einu į teatrą. Man repeticija. 

— Ką gi, tada leiskit, aš jus nuvešiu. 

Ji susimąsčiusi ėmė mautis pirštinaitę. 

— Gerai, jeigu jūsų labai neapsunkinsiu. 

— Puiku. Jis čia pat, už kampo... Siaubingai nemandagiai pa- 
sielgiau įsikišdamas į jūsų pašnekesį, tiesa? Bet apie tai atskira 
kalba... Kaip buvo, taip, bet aš sutikau jus. Fordo vardas „Din- 
gas“, bet apie tai irgi atskira kalba... 

— Kad ir kaip ten būtų, malonu susipažinti su žmonišku jau- 
nuoliu. Niujorke nėra žmoniško jaunimo. 

Skaisčiai išraudęs jis pasilenkė užvesti variklio. 

— Velnias, gaila, aš net per daug jaunas. 

Variklis sučiaudėjo, užsivedęs užkaukė. Jis prišoko ir ilgais 
pirštais atjungė benziną. 

— Mus, ko gero, areštuos; mano duslintuvas išklibęs ir gali 
bet kada nukrist. 

Trisdešimt ketvirtojoje gatvėje jie pravažiavo pro merginą, 
lėtai jojančią tarp mašinų ant balto žirgo; kaštoniniai plaukai 
vienodomis dirbtinėmis bangomis leidosi ant kreidinio žirgo 
sturplio ir ant auksuotais kraštais gūnios, ant kurios žaliomis, 
raudonai paryškintomis raidėmis buvo parašyta DANDERINE. 

— Žiedai jai ant pirštų, — skandavo Stanas, spausdamas sig- 
nalą, - varpeliai ant kojų, ji pleiskanas gydo visur, kur tik joja. 


2 
Ilgakojis Sąsmaukos Džekas 


Vidurdienis Sąjungos aikštėje. Išpardavimas. Turime atituštinti 
patalpas. PADARĖME DIDŽIULĘ KLAIDĄ. Klūpomis ant dulkėto 
asfalto berniukai blizgina suvarstomus užsagstomus rudus batus 
pusbačius. Nublizgintų batų galuose kaip pienė švyti saulė. Prašom 
štai čia, bičiuli, pone panele ponia parduotuvės gale nauja partija 
madingų tvido kostiumų aukščiausia kokybė Žemiausia kaina... 

Ponai, panelės, ponios, atpiginta... PADARĖME DIDŽIULĘ KLAI- 
DĄ. Turime atituštinti patalpas. 

Į kinų užkandinę miglotomis spiralėmis tvinsta vidurdienio sau- 
lės šviesa. Spiralėmis ringuoja prislopinta „Hindustan“ melodija. Jis 
valgo fu jong, ji valgo čau mein. Jie šoka pilnomis burnomis, grakštus 
mėlynas megztukas spaudžiasi prie juodo glotnaus kostiumo, perok- 
sidinės garbanos prie juodų glotnių plaukų. 

Keturioliktąja gatve „Glory Glory“ atžygiuoja armija, žengia 
mergužėlės, „Glory Glory“, po keturias gretoje, trenkia žvilgantis 
tamsmėlynis Gelbėjimo armijos orkestras. 

Aukščiausia kokybė, žemiausia kaina. PADARĖME DIDŽIULĘ 
KLAIDĄ. Turime atituštinti patalpas. 


Iš Liverpulio, britų garlaivis „Reilis“, kapitonas Ketlvelas; 933 pakai, 
881 dėžė, 10 krepšių, 8 paketai audinių; 57 dėžės, 89 pakai, 18 krepšių 
medvilninių siūlų; 156 pakai fetro; 4 pakai asbesto; 100 maišų ričių... 


Džo Harlandas liovėsi spausdinęs ir pakėlė akis į lubas. Skau- 
dėjo pirštų galus. Kontoroje tvyrojo troškus klijų, krovinių dek- 

laracijų ir vienmarškinių vyrų kvapas. Pro atvirą langą matė 
pilkšvai rudą galinės sienos plotelį ir vyriškį su žaliu antkakčiu, 
tuščiu žvilgsniu dėbsantį pro langą. Šviesiaplaukis pasiuntinu- 
kas ant jo stalo kampo padėjo raštelį: 5.10 jūs kviečiamas pas 
poną Poloką. Gerklėje įstrigo kietas gumulas; jis mane išmes. 
Pirštai vėl ėmė tauškinti: 


Iš Glazgo, olandų garlaivis „Delft“, kapitonas Trompas; 200 pakų, 
123 dėžės, 14 statinaičių... 


Džo Harlandas slampinėjo po Bateriją, kol ant vieno suoliuko 
rado vietos atsisėsti, tad ten ir klestelėjo. Už Džersio į neramius 
krokų spalvos ūkus skendo saulė. Tai štai ir viskas. Ilgai sėdė- 
jo spoksodamas į saulėleidį tartum į paveikslą dantų gydytojo 
laukiamajame. Jo fone išsirangė storos juodos ir skaisčiai rau- 
donos vilkiko dūmų vijos. Sėdėjo, spoksojo į saulėleidį, laukė. 
Turėjau aštuoniolika dolerių ir penkiasdešimt centų, atimt šešis 
dolerius už kambarį, dolerį ir aštuoniasdešimt keturis centus 
už skalbinius ir keturis dolerius ir penkiasdešimt centų, skolą 
Čarliui, iš viso septyni doleriai ir aštuoniasdešimt keturi centai, 
vienuolika dolerių ir aštuoniasdešimt keturi centai, dvylika do- 
lerių ir trisdešimt keturi centai, atėmus iš aštuoniolikos dolerių 
ir penkiasdešimt centų man lieka šeši doleriai ir šešiolika centų, 
neimant nė lašo trys dienos susirast kitam darbui. Dieve, Dieve, 
negi man taip ir nebepasiseks; o kadaise juk visai neblogai sekėsi. 
Jam drebėjo keliai; maudė ir degino paširdžiuose. 

Tai štai iki ko prisigyvenai, Džozefai Harlandai. Keturiasde- 
šimt penkeri, ir nei draugų, nei pinigų. 

Už kelių pėdų nuo betoninio pėsčiųjų tako prieš vėją pakreip- 
tas vienstiebio laivelio burės trikampis nusidažė tamsiai raudonai. 

Vaikinas ir mergina, plonam gikui sukantis, abu vienu metu 
staigiai pasilenkė. Abu įdegę, geltonais, saulės ir vėjo išblukintais 
plaukais. Laiveliui traukiantis į rusvą įlankos prieblandą, Džo 
Harlandas kramtė lūpą, kad susilaikytų neapsiašarojęs. Kaip 
Dievą myliu, man reikia išgert. 

— Nu, ane šunybė? Nu, ane šunybė? - kelintą sykį kartojo jam 
po kairei sėdintis žmogus. Džo Harlandas pasuko galvą; žmogus 
buvo raudono raukšlėto veido, sidabriniais plaukais. Purvinose 
letenose laikė išskleistą teatrui skirtą laikraščio skyrių. - Jaunos 
aktorytės pusnuogės... Kam šitaip erzint žmones? 

— Kam erzint Žmones, klausykit?.. Jeigu neturi darbo ir neturi 
pinigų, kokia iš jų nauda, klausykit? 

— Na, daug kas mėgsta pasižiūrėt laikrašty į jų nuotraukas. 
Seniau ir pats mėgdavau. 

— Seniau darbo būdavo... O dabar darbo neturi? -— niršiai su- 
niurzgė. Džo Harlandas pakratė galvą. - Nu, tai kokiem velniam? 
Tegu neerzina Žmonių, teisingai? Kol prasidės sniego valymas, 
darbo nebus. 

— Ką veiksit iki tol? 

Senis neatsakė. Prisimerkęs vėl palinko prie laikraščio, toly- 
džio bambėdamas: | 

— Visos pusnuogės, klausykit, šunybė. 

Džo Harlandas pakilo ir nuėjo šalin. 

Buvo beveik tamsu; nuo ilgo sėdėjimo jam sustingo keliai. 
Sunkiai vilko kojas, jausdamas, kaip pilvą veržia įtemptas diržas. 
Skrabale tu nelaimingas, be burnelės kitos nieko gera nesugal- 
vosi. Pro dvivėres duris dvelktelėjo rūgštus alaus kvapas. Baro 
šeimininko veidas atrodė tartum rusvas obuolys, patogiai atgulęs 
ant raudonmedžio lentynos. 

— Duok man stiklelį ruginės. — Viskis karščiu ir kvapsniu 
nudilgino gerklę. Pakelia dvasią, tikrai. Neužsigėręs vandens, 
nuėjo prie nemokamų užkandžių ir suvalgė sumuštinį su kum- 
piu ir alyvuoge. - Dar vieną ruginės, Čarli. Pakelia dvasią šitas 
gėrimėlis. Per ilgai jo privengiau, štai kas yra. Iš išvaizdos nepa- 
galvotumėt, bičiuli, ar ne tiesa, tačiau buvau pramintas „Volstrito 
burtininku“, ir tai eilinis pavyzdys, kiek daug žmogaus gyveni- 
me lemia sėkmė arba nesėkmė... Taip, pone, su malonumu. Na, 
tad būkim sveiki drūti, ir velniop visa, kas neša nelaimę... Cha, 
pakelia dvasią... Na, manau, tarp jūsų, ponai, nėra nė vieno, ku- 
ris kada nors nebūtų žengęs rizikingo žingsnio, o kiekai iš jūsų 
tas žingsnis netapo skaudžia pamoka? Tai tik vienas pavyzdys, 
kiek daug Žmonių gyvenime lemia sėkmė arba nesėkmė. Bet 
mano atvejis kitoks; ponai, aš dešimt metų spekuliavau biržoje, 
dešimt metų dieną naktį nepaleidau iš rankos telegrafo juoste- 
lės, sekdamas akcijų kursus, ir per dešimt metų tik tris kartus 
apsišoviau, neskaitant paskutinio karto. Ponai, atskleisiu jums 
paslaptį. Atskleisiu labai svarbią paslaptį... Čarli, įpilk šitiems 
geriems mano bičiuliams dar po vieną, aš vaišinu, gurkštelk ir 
pats... Och, gerai nutekėjo... Ponai, tik vienas pavyzdys, kiek 
daug žmogaus gyvenime lemia sėkmė arba nesėkmė. Ponai, 
mano sėkmės paslaptis... patikėkit, tai tikras faktas; galit patys 
pasitikrint to meto laikraščių straipsniuose, žurnaluose, kalbose, 
paskaitose; vienas žmogus, kaip vėliau paaiškėjo, šlykštus niek- 
šas, net parašė apie mane detektyvinę apysaką Sėkmės paslaptis, 
kurią, jei įdomu, galit rast Niujorko viešojoje bibliotekoje... Mano 
sėkmės paslaptis buvo... kai išgirsit, visi juoksitės ir sakysit, Džo 
Harlandas girtas, Džo Harlandas senas kvėša... Sakysit, sakysit... 
Dešimt metų, ar girdit, pelniausi iš maržos, pirkdavau nedve- 
jodamas, įsipareigodavau pirkti akcijas, kurių net pavadinimo 

nebūdavau girdėjęs, ir visada uždirbdavau. Kroviausi pinigus. 
Savo rankose laikiau keturis bankus. Ėmiau skverbtis į cukraus 
ir gutaperčios pramonę, bet čia mano pasiskubinta... Na, bet 
jūs nekantraujat sužinot mano paslaptį, manot, jog galėsit ja 
pasinaudot... Taigi kad negalėsit... Tai buvo mėlynas šilkinis 
kaklaraištis, kurį mama man mažam nunėrė vąšeliu... Nesijuokit, 
velniai rautų... Ne, ne, nieko aš nesišakoju. Tik vienas pavyzdys, 
kiek daug Žmonių gyvenime lemia sėkmė arba nesėkmė. Kartą 
su vienu vyruku susidėjom tūkstantį dolerių, kad nusipirktume 
kažkokios Luisvilio ir Našvilio firmos akcijų, tikėdamiesi uždirbt 
iš maržos, ir tą dieną ryšėjau tą kaklaraištį. Per dvidešimt penkias 
minutes pakilo dvidešimt penkiais punktais. Tokia buvo pradžia. 
Paskui pamažu ėmiau pastebėt, kad tais kartais, kai neryšėdavau 
to kaklaraiščio, pralošdavau pinigų. Jis taip nusinešiojo ir apšiu- 
ro, kad bandžiau nešiotis kišenėje. Nieko gera. Turėjau jį ryšėt, 
suprantat?.. Kas buvo toliau, sena kaip pasaulis istorija, ponai... 
Mylėjau tokią merginą, velniai ją rautų. Norėjau parodyt, kad 
dėl jos galiu padaryt bet ką, taigi padovanojau jai tą kaklaraištį. 
Apsimečiau, kad tai pokštas, ir nuleidau juokais, cha cha cha. 
Oji sako: „Kadgi jis niekam tikęs, visiškai susidėvėjęs“ irįmetė 
į ugnį... Tik vienas pavyzdys... Bičiuli, ar nepastatytumėt man 
taurelės? Kažkaip netikėtai pritrūkau lėšų... Dėkoju, pone... Och, 
kaip pakelia dvasią. 


Metro traukinio vagone jaunutį kurjerį grūstis prispaudė prie 
aukštos šviesiaplaukės, „Mary Garden“ kvepalais dvelkiančios 
moters nugaros. Alkūnės, paketai, pečiai, sėdmenys gludo vis 
arčiau ir arčiau sulig kiekvienu džeržgančiu vagono trūktelėji- 
mu. Prakaituota „Western Union“ kepurė nukrypo ant šono. Kad 
galėč turėt tokią moterę, del tokios moterės galėtų ir traukinys 

nueit nuo bėgių, užgest šviesa, traukinys virst ant šono. Galėč 
turėt ją, jegu turėč drąsos ir pinigų. Traukiniui sulėtėjus ji atsi- 
šliejo į jį, jis užsimerkė, sulaikė kvapą, nosimi prisiplojo jai prie 
kaklo. Traukinys sustojo. Žmonių srautas jį išnešė pro duris. 

Apkvaitęs išsvyravo į orą, į mirguliuojančių žiburių jūrą. 
Šiaurinėje Brodvėjaus dalyje buvo pilna žmonių. Ant Devynias- 
dešimt šeštosios kampo po du ir po tris slampinėjo jūrininkai. 
Kulinarijos parduotuvėje jis suvalgė vieną sumuštinį su kumpiu, 
kitą su kepenine dešra. Moteriškės už prekystalio plaukai buvo 
tokie pat sviesto geltonio kaip merginos metropolitene, tiktai 
ši buvo apkūnesnė ir vyresnė. Tebekramtydamas paskutinę su- 
muštinio plutą, liftu pakilo į „Japonų sodą“. Kurį laiką sėdėjo 
užsigalvojęs, žiūrėdamas į mirgantį ekraną. Velnias, tigi aš su 
uniforma, kas nors da pagalvos, ko čia daba tas kurjeris. Nykt 
greičiau iš čia. Eisiu geriau telegramų nešiot. 

Leisdamasis laiptais, susiveržė diržą. Tada nuslimpino Brod- 
vėjumi iki 105-osios ir pasuko į rytus link Kolumbo aveniu, pa- 
keliui atidžiai nužiūrinėdamas duris, avarines kopėčias, langus, 
atbrailas. Va, šitas pats tas. Šviesa degė tik antrame aukšte. Pa- 
spaudė antrojo aukšto skambutį. Brakštelėjo skląstis. Jis užbėgo 
laiptais. Iškišo galvą moteris skystais plaukais, įraudusiu nuo 
viryklės veidu. 

-- Telegrama Santionui. 
— Toks čia negyvena. 

— Ciprašau, poni, tikriausi apsrikau. 

Durys užsitrenkė jam prieš nosį. Išbalusio, sukritusio veido 
raumenys staiga įsitempė. Mikliai ant pirštų galų užbėgo laip- 
tais iki viršutinės aikštelės, tada kopėtėlėmis pasilipo iki stogo 
durelių. Skląstis atitraukiamas sudžeržgė. Jis sulaikė kvapą. At- 
sidūręs ant šlako grūdeliais nusėto stogo, tuoj pat tyliai nuleido 

dureles. Aplink budriomis gretomis stovėjo kaminai, juodi aki- 
nančios gatvių šviesos fone. Pasilenkęs atsargiai prislinko prie 
užpakalinio namo krašto ir nutekamuoju vamzdžiu nusileido 
ant avarinių kopėčių aikštelės. Statydamas koją, užkliudė gėlių 
vazoną. Visur tamsu. Pro langą įsiropštė į tvankų moterimi kve- 
piantį kambarį, pakišo ranką po priegalviu ant neklotos lovos, 
pabraukė per komodą, papylė pudrą, palengvėle ištraukė stal- 
čių, laikrodis, įsidūrė į smeigtuką pirštą, segė, giliai kamputyje 
kažkas sučežėjo; pinigai, pinigų ritinėlis. Nešt kudašių, šįvakar 
nebėr ko rizikuot. Kopėčiomis iki kitos aikštelės. Tamsu. Ir čia 
langas praviras. Vienas juokas. Toks pat kambarys, atsiduoda 
šunimi, smilkalais, kažkokiais narkotikais. Apgrabaliodamas 
komodą veidrodyje matė blausų savo paties atvaizdą, įkišo ran- 
ką į stiklainį su vėsinamuoju kremu, nusivalė į kelnes. Velniai 
griebtų. Jam iš po kojų cypdamas stryktelėjo kažkoks minkštas 
pūkuotas padaras. Stovėjo drebėdamas ankšto kambario vidu- 
ryje. Kampe garsiai kiauksėjo šunelis. 

Staiga į kambarį siūbtelėjo šviesa. Tarpduryje, nutaikiusi į jį 
revolverį, stovėjo mergina. Jai už nugaros vyriškis. 

— Ką čia darot? Ei, čiagi „Western Union“ kurjeris... — Šviesa 
apipynė jos plaukus variniu raizginiu, išryškino figūrą po rau- 
donu šilkiniu kimono. Vyriškis, jaunas, atsagstytais marškiniais, 
buvo raumeningas ir įdegęs. - Na, ir ką veiki čia kambary? 

— Ciprašau, poni, iš bado ašei čia, iš bado, i mano mamutė 
badauna. 

— Gražu, Stanai, ką? Plėšikas. - Pamojo revolveriu. - Eikše į 
prieškambarį. 

— Einu, panele, kaip pasakysit, panele, tik neatiduokit mani 
faram. Pagalvokit apie mamutę, jin miršt iš bado. 

— Gerai, bet jeigu ką paėmei, privalai grąžint. 

— Nespėjau nieko, garbėžodis. 

Stanas įsikvatojęs dribo į fotelį. 

— Ele, čia tai viršūnė... Nemaniau, kad tu tą sugebi. 

— O ką, aš juk tokią sceną pernai gastrolėse visą vasarą vai- 
dinau... Atiduok ginklą. 

— Ne, panele, aš neturu ginklo. 

— Na, aš tavim netikiu, bet tiek jau to, paleisiu. 

— Tegu Dievas jumi laimina, panele. 

— Bet jeigu tu kurjeris, tai, reik manyt, užsidirbi. 

- Praitą savaitę išmetė, panele, tiktais iš bado aš dabar šiteip. 

Stanas atsistojo. | 

— Duodam jam dolerį, ir tegu mauna iš čia po velnių. 

Kai išėjo pro duris, ji jam padavė dolerio banknotą. 

— Dieve, kokia jūs gera, - sprangiu balsu tarė jis. 

Čiupo ranką su banknotu ir seilėtomis lūpomis pabučiavo; 
pasilenkęs bučiuoti rankos, pro nukarusią šilkinę rankovę užme- 
tė akį į jos kūno sklypelį žemiau pažasties. Leisdamasis laiptais, 
vis dar drebėdamas, atsisuko ir pamatė, jog vyriškis ir mergina 
stovi apsikabinę ir Žiūri į jį. Jo akys buvo pilnos ašarų. Dolerį 
įsikišo į kišenę. 

Brolyti, jegu ir toliau teip praskydinėsi del moterų, atsdursi 
paupy poilsio namuos su grotom... Praskydai, nesakyk. Tylutė- 
liai švilpaudamas, nupėdino prie estakados ir įsėdo į traukinį. 
Protarpiais vis įkišdavo ranką į užpakalinę kišenę pačiupinėti 
banknotų ritinėlio. Bėgte užbėgo į trečią daugiabučio aukštą, 
tvoskiantį kepta žuvimi ir akmens anglių smalkėmis, ir triskart 
paspaudė skambučio mygtuką prie murzinų stiklinių dūrų. Pa- 
lūkėjęs tyliai pabeldė. 

— Čia tu, Moikai? - pasigirdo prislopintas verksmingas mo- 
ters balsas. 

— Ne, čia aš, Nikis Šacas. 

Duris atidarė kampuoto veido moteriškė chna dažytais plau- 
kais, ant mezginiais apvedžioto apatinuko užsimetusi kailinius. 

— Na, kaip tau, vaiki? 

— Žinotum, koki prašmatni poni mane sugavo bešvarinant 
butą, ir ką, manai, padarė? — Su įkarščiu kalbėdamas, nusekė 
paskuiją į valgomąjį apsilupusiomis sienomis. Ant stalo stovėjo 
neplautos stiklinės ir butelis „Green River“ viskio. - Davė dolerį 
ir liepė būt geručiam. 

— Eik, eik, tikrai? 

— Va, laikrodis. 

— Koks čia tau laikrodis, paprastas „Ingersoll“. 

— O paveizėk, kas čia. - Ištraukė banknotų ritinėlį. - Kokia 
krūva žalių... Got in himmel, čia tūkstančiai. 

— Duok ma pažėt. - Išsproginusi akis, griebė pinigus jam iš 
rankos. — Nu, tu i grybas, vaiki. - Sviedė ritinėlį ant grindų ir, 
žydiškai siūbuodama, ėmė grąžyti rankas. — Ojojoi, čiagi buta- 
foriniai pinigai. Čia butaforiniai pinigai, mulki tu mulki, kad 
tave kur per krūmus... 


Jiedu krizendami sėdėjo susiglaudę ant lovos krašto. Šilkinių 
drabužėlių, net nebetelpančių ant kėdžių, priversto kambario 
dusnų orą permušė nuo komodos dvelkianti vystančių geltonų 
rožių puokštės gaiva. Dar stipriau apglėbė vienas kitą per pečius; 
staiga jis išsivadavo ir pasilenkė jos pabučiuoti. 

— Na, ir plėšikėlis, - kvėpte iškvėpė jis. 

— Stanai... 

— Ele. 


* Viešpatie. (Vok.) 

— Aš pamaniau, ten Džodžo, - kimiai išspaudė ji. - Panašu į 
jį - užklupt iš pasalų. 

— Ele, nesuprantu, kaip tu gali gyvent su juo tarp visų šitų 
žmonių. Tu tokia žavi. Mano galva, tau visai čia ne vieta. 

— Kol nebuvau sutikus tavęs, buvo gana paprasta... Ir Džodžo, 
garbės žodis, visai nieko. Jis tik savotiškas, labai nelaimingas 
žmogus. 

— Tačiau tu, mažyte, nežemiška būtybė... Tau gyvent Vulvorto 
dangoraižio viršūnėje, būste iš krištolo ir vyšnių žiedų. 

— Stanai, tavo nugara visa visa įdegus. 

— Daug plaukiojau. 

— Taip anksti? 

— Tas įdegis turbūt nuo praeitos vasaros. 

— Laimingas tu vaikinas. Aš taip ir neišmokau gerai plaukt. 

— Aš pamokysiu... Žinai ką, kitą sekmadienį labai anksti šo- 
kam į „Dingą“ ir važiuojam į Long Bičą. Pačiame paplūdimio 
gale beveik nebūna žmonių... Galima apsieit ir be maudymosi 
kostiumo. 

— Man patinka, Stanai, kad tu toks liesas ir tvirtas... Džodžo 
baltas ir glebnas vos ne kaip moteris. 

— Po galais, nešnekėk dabar apie jį. 

Stanas išsižergęs sagstėsi marškinius. 

— Klausyk, Ele, varom kur nors išgert... Perkūnėlis, kaip neno- 
rėčiau dabar su kuo nors susidurt ir nori nenori meluot... Tikrai 
pritvočiau kėde. 

— Dar turim laiko. Anksčiau kaip dvyliktą čia niekas ne- 
pareina namo... Aš pati namie tik todėl, kad žiauriai skauda 
galvą. 

— Tau patinka, Ele, šitas žiaurus galvos skausmas? 

— Beprotiškai, Stanai. 

— Spėju, tas „Western Union“ plėšikėlis žinojo... Eik tu sau... 
Laužtis į butus, svetimaut, kabarotis avarinėm kopėčiom, nute- 
kamaisiais vamzdžiais. Tai bent gyvenimėlis, šakės. 

Jiedviem koja kojon leidžiantis laiptais, Elena stipriai spuste- 
lėjo jam ranką. Apšepusiame koridoriuje prie laiškų dėžučių jis 
staiga sugriebė ją už pečių ir, atlaužęs galvą, pabučiavo. Beveik 
nealsuodami, nejausdami kojų, leidosi gatve Brodvėjaus link. 
Jis laikė ją už parankės, ji stipriai spaudė jo ranką alkūne sau 
prošal slenkančius veidus, vaisius parduotuvių vitrinose, skar- 
dines su daržovėmis, stiklainius su alyvuogėmis, knipofijas gėlių 
parduotuvėje, laikraščius, elektrines iškabas. Sankryžose jai vei- 
dą paglostydavo gaivaus oro dvelksmas nuo upės. Jai žengiant 
koja kojon su juo spengiančiame vakaro geltonyje į ją švelniai 
it plazdenantys drugiai iš po šiaudinių skrybėlių atsimušdavo 
staigūs juodų akių blyksniai, smakrai, plonos lūpos, papūstos 
lūpos, „Kupidono lankai“, tamsios įdubos skruostuose, merginų 
ir jaunų vyrų veidai. 

Kažkur susėdo prie staliuko. Ritmingai dundėjo orkestras. 

— Ne, Stanai, nieko nenoriu gert... Tu gerk. 

- Bet, Ele, argi tu nesijauti taip pat nuostabiai kaip aš? 

- Pasakiškai... Nuostabesnės savijautos neištverčiau... Nepa- 
jėgčiau sutelkt dėmesio į taurę tiek, kad išgerčiau. - Ji susigūžė 
nuo spindesio jo akyse. 

Stanas apgirtęs balbatavo. 

— Kad kūną žemelė kaip vaisių sugraužtų , - vis kartojo. 

Elena visą laiką su šakute knaibė atšalusių kaip guma skre- 
bučių su sūriu likučius. Sakytum nematomos rankos pastūmėta 


* Iš A. C. Swinburne'o eil. „Anactoria“. 


181 


nelyg amerikietiškų kalnelių traukinukas ji smigo į šiurpią siel- 
varto gelmę. Keturkampiame plotelyje salės viduryje keturios 
poros šoko tango. Ji atsistojo. 

— Stanai, aš važiuoju namo. Ryt reikės anksti keltis, visą dieną 
repetuot. Paskambink man dvyliktą į teatrą. 

Jis linktelėjo ir prisipylė dar vieną viskio. Ji minutėlę pastovė- 
jo užjo kėdės, žiūrėdama į aukštą tankių suveltų plaukų kupetą. 
Jis pusbalsiu sau deklamavo eiles: 

— Ašbaltą ir rūsčią mačiau Afroditę, velniškai puiku, plaukais 
palaidais, be sandalų, basa ji, eik tu sau... Žėrėjo kaip jūroje vaka- 
ro gaisras. Stovėjo sustingus"... velniškai puikios sapfiškos eilės. 

Vos išėjusi į Brodvėjų, ji vėl smarkiai pralinksmėjo. Stovėjo 
viduryje gatvės laukdama tramvajaus. Pro šalį prašvilpė taksi. 
Šiltas vėjas nuo upės atnešė ilgą garlaivio švilpuko dejonę. Jos 
viduje, gelmėje tūkstančiai nykštukų statė aukštus trapius Žė- 
rinčius bokštus. Bėgiais pračiuožė skambindamas tramvajus, 
sustojo. Įlipusi ji su alpuliu prisiminė jos glėbyje gulinčio Stano 
kūno prakaito kvapą. Klestelėjo ant sėdynės, kramtydama lū- 
pas, kad nesuriktų. Viešpatie, kokia kančia mylėti. Priešais ją, 
pliaukšėdami į riebius kelius, triukšmingai kalbėjosi du vyrai 
besmakriais žuviškais veidais. 

— O aš, Džimai, pasakysiu, labiausiai žaviuosi Airina Kasl... 
Kai ji šoka vanstepą, pasijuntu kaip devintam dangų. 

— Eik, ji per daug liesa. 

— Bet dar niekas Brodvėjuj neturėjo tokio stulbinančio pasi- 
sekimo kaip ji. 

Elena išlipo iš tramvajaus ir nykiai tuščia 105-ąja gatve patrau- 
kė į rytus. Iš siauralangių namų smelkėsi čiužinių ir miegančių 


“Iš A. C. Swinburne'o „Sapphics“. 

žmonių tvaikas. Palei nutekamuosius griovelius gaižiai dvokė 
šiukšlių dėžės. Viename tarpduryje, šešėlyje, kietai susirakinę 
glėbiais, siūravo vyriškis ir mergina. Atsisveikina. Elena links- 
mai nusišypsojo. Stulbinantis pasisekimas. Šie žodžiai tarsi liftas 
svaigiai nešė ją į kažkokias didingas aukštybes, kur traškėjo 
skaisčiai raudonos, auksinės, žalios elektrinių iškabų raidės, 
kur ant stogų švietė orchidėjomis kvepiantys sodai ir orkestras 
lėtai dunksėjo tango, ir ji žalia auksuota suknia šoko su Stanu, 
o iš visų pusių it kruša šuorais liejosi nesuskaičiuojamų rankų 
plojimai. Stulbinantis pasisekimas. 

Užlipo apsilupusiais baltais laiptais. Prieš duris su Sander- 
land pavarde jai gerklę staiga sugniaužė vimdantis šleikštulys. 
Ilgai stovėjo tvaksinčia širdimi, atkišusi į spyną raktą. Paskui 
staigiu judesiu įstūmė raktą į spyną ir atidarė duris. 


— Keistas tipas, Džimi, keistas tipas. 

Herfas ir Ruta Prin sėdėjo ir krizeno palinkę prie lėkščių 
su paštetu atokiausiame klegančio restorano žemomis lubomis 
kampe. 

— Atrodo, lyg čia maitintųsi viso pasaulio nevykėliai artistai. 

— Viso pasaulio nevykėliai artistai gyvena pas ponią Sander- 
land. 

— Kas naujesnio girdėt iš Balkanų? 

— Balkanuose tiesiog... 

Pervirš Rutos juodos šiaudinės, raudonomis aguonomis ap- 
juostos skrybėlaitės Džimis matė apsėstus staliukus; veidai iro, 
liejosi į vieną pilkai žalią dėmę. Per banguojantį šnekų klegesį 
yrėsi du padavėjai išbalusiais vanagiškais veidais. Ruta, kan- 
džiodama saliero stiebelį, išplėstomis besijuokiančiomis akimis 
žiūrėjo į Džimį. 

— Eik tu sau, pasigėriau, - burbuliavo ji. - Mušė į galvą... 
Siaubas, ar ne? 

— Na, tai kas ten per skandalas nutiko 105-ojoj gatvėj? 

— Kad tu būtum matęs. Virsk iš koto... Visi sulėkė į prieškam- 
barį, ponia Sanderland su visais plaukų suktukais, Kasė bliauna, 
o Tonis Hanteris stovi tarpdury su rausva pižama... | 

— Kas jis toks? 

— Berniokėlis, ir tiek... Bet, Džimi, argi aš tau nepasakojau apie 
Tonį Hanterį? Irgi keistas tipas, Džimi, keistas tipas. 

Džimis pajuto raustąs, pasilenkė prie stalo. 

— A, tai toksai tas jo keistumas, - šaltai tarė jis. 

— Tu pritrenktas, Džimi; prisipažink, pritrenktas. 

— Nieko aš nepritrenktas; liek visas paplavas drąsiai. 

— Oi, Džimi, nejuokink... Tai va, Kasė rauda, šunelis kiauksi, 
o nepastebimoji Kostelo rėkia: „Policija!“ ir nualpusi krinta į ne- 
pažįstamo frakuoto vyro glėbį. O Džodžo mosikuoja revolveriu, 
mažučiu tokiu, nikeliuotu, gal ten buvo vandens pistoletas, ką 
aš Žinau... Sveiko proto atrodė nepraradus tik Eleina Ogltorp... 
Na, žinai, ta auksaplaukė gražuolė, kuri tavo vaikiškai galvelei 
padarė tokį įspūdį. 

— Garbės žodis, Ruta, ne tokį jau baisų įspūdį mano vaikiškai 
galvelei ji padarė. 

- Žodžiu, Ogliui galiausiai nusibodo vaidint tą baisaus pavy- 
do sceną ir kad suklyks visu balsu: „Nuginkluokit mane arba aš 
ją nušausiu!“ Tada Tonis Hanteris stvėrė išjo pistoletą ir nusinešė 
į savo kambarį. Po to Eleina Ogltorp nusilenkė lyg dėkodama 
už aplodismentus, atsisveikino: „Labos nakties visiems“ ir kaip 
niekur nieko šmurkšt į kambarį... Įsivaizduoji? — Ruta staiga 
nuleido balsą: - Visas restoranas mūsų klausos... Išties bjauru, 
kas ten dėjos. Bet pats bjaurumas buvo paskui. Oglis pabaladojo, 

pabaladojo į duris ir, nesulaukęs atsako, priėjo prie Tonio ir, var- 
tydamas akis kaip Forbsas Robertsonas „Hamlete“, apsikabino 
jį ir sako: „Toni, meldžiu, priglobki nakčiai palaužtą žmogų...“ 
Kaip mane pritrenkė, dievaži, ne tas žodis. 

— Ar Ogltorpas irgi toksai? 

Ruta keliskart palinksėjo. 

— Tai ko ji už jo tekėjo? 

— Ai, ta merga, jei apsimokėtų, tekėtų nors ir už tramvajaus. 

— Dievaži, Ruta, man regis, tu klaidingai vertini padėtį. 

— Džimi, tu per daug naivus. Bet leisk, pabaigsiu tragiškąją 
sakmę... Kai tiedu dingo ir užsirakino duris, prieškambary užvirė 
neįsivaizduojama erzelynė. Kasė, aišku, įsijausmino taip, kad 
ėmė isterikuoti. Nuėjau į vonią paieškot jai amoniako spirito, o 
grįžusi randu teismo posėdį. Virsk iš koto. Panelė Kostelo reika- 
lavo Ogltorpus išaušus išmest, o jeigu ne, pagrasino išsikraustyt, 
o ponia Sanderland aimanavo, kad per trisdešimt teatrinės veik- 
los metų dar nemačiusi tokio spektaklio, o frakuotasis ponas, 
tai, pasirodo, buvo Bendžaminas Ardenas... na, žinai, Džimai, 
jis atliko charakterinį vaidmenį „Sausmedyje“... pareiškė, kad, 
jo nuomone, tokius kaip Tonis Hanteris reikia sukišt į kalėjimą. 
Kai nuėjau miegot, posėdis dar tęsėsi. Nieko stebėtina, kad po 
viso to ilgai miegojau ir priverčiau tave, vargšelį, valandą laukt 
Taimso aikštės vaistinėj. | 


Džo Harlandas stovėjo savo kambarėlyje, susikišęs rankas 
į kišenes, ir spoksojo į paveikslą „Užspeistas elnias“, kreivai 
kabantį viduryje žalios sienos, prilaikančios suklerusią geležinę 
lovą. Į kaulą sustingę pirštai neramiai mugėjo kišenių dugne. 
Jis pusbalsiu vogravo: 

— Žinia, viskas priklauso nuo laimės, bet pas Meriveilus 
daugiau nebandysiu. Emilė būtų davus, jeigu ne tas prakeiktas 
šykštuolis jos senis. Atjaučia Emilė, negali sakyt. Bet nė vienas 
iš jų nesupranta, kad ne visada dėl to, kas ištinka, kaltas pats 
žmogus. Viskas priklauso nuo laimės, ogi Dievas liudininkas, 
buvo laikas, kai mano žodis jiems buvo šventas. 

Pakeltas balsas jam pačiam ėmė rėžti ausis..Jis suspaudė lū- 
pas. Kvaišti, seni. Ėmė žingsniuoti pirmyn atgal siauru tarpu 
tarp lovos ir sienos. Trys žingsniai. Trys Žingsniai. Priėjęs prie 
prausyklės, ėmė gerti iš ąsočio. Vanduo atsidavė šviežiomis pju- 
venomis ir pamazgomis. Paskutinį gurkšnį išspjovė atgal. Gero 
nugarinės kepsnio man reikia, ne vandens. Pastukseno vieną į 
kitą kumščius. Reikia kažką daryt. Reikia kažką daryt. 

Kad paslėptų proplėšą kelnių sėdynėje, apsivilko apsiaustą. 
Apspurusios rankovės kuteno riešus. Tamsūs laiptai girgždėjo. 
Buvo toks nusilpęs, kad, bijodamas nugriūti, graibstėsi už tu- 
rėklo. Apatiniame koridoriuje pro vienas duris išpuolė senė ir 
prišoko prie jo. Volelis kabėjo nusprūdęs ant galvos šono, tarsi 
bandydamas ištrūkti iš po retų žilų plaukų kuodo. 

— Ponas Harlandas, kaip su noma už tris savaitis? 

— Kaip sykis einu inkasuoti čekio, ponia Badkovic. Jūs buvot 
labai maloni šiuo reikaliuku... Ir jeigu įdomu žinoti, nuo pirma- 
dienio man žadėjo, ne, galiu sakyti, garantavo vieną labai gerą 
tarnybą. 

— Aš laukiu tris savaitis... Daugiau nebelaukiu. 

— Bet, ponia mieliausia, prisiekiu jums džentelmeno garbės 
žodžiu... 

Ponia Badkovic ėmė trūkčioti pečiais. Balsas suplonėjo, ėmė 
spiegti lyg žemės riešutų vežimėlio švilpukas. 

- Jūs mokat tos penkiolika dolerų arba aš nomoju kambarį 
kitam Žmogui. 

— Dar šįvakar būtinai sumokėsiu. 

— Kokiu laiku? 

— Šeštą. 

— Gerai. Prašom dot raktą. 

— Negaliu aš jo atiduot. O jeigu nusivėlinčiau? 

— Todel aš ir noriu rakto. Gana, man nubodo laukt. 

— Gerai, imkit raktą... Tikiuosi, suprantate, kad po tokio už- 
gaulaus poelgio nematau galimybės ilgiau pasilikti jūsų pasto- 
gėje. 

Ponia Badkovic kimiai nusijuokė. 

— Gerai, kai užmokat penkiolika dolerų, galit paimt savo la- 
gaminą. 

Jis įbruko du virvele surištus raktus į pilką ranką, trenkė 
durimis ir nukiūtino gatve. 

Ant Trečiojo aveniu kampo sustojo, stovėjo drebėdamas karš- 
toje popietės saulėkaitoje, jausdamas už ausų varvant prakaitą. 
Nebeturėjo jėgų net nusikeikti. Virš galvos estakada pravažiavo 
traukinys, vieną po kito svaidydamas pratisus švarplėtus šaižaus 
žlegesio gabalus. Aveniu džeržgėjo sunkvežimiai, keldami dul- 
kes,'smirdančias benzinu ir sutryptu arklių mėšlu. Nejudantis 
oras dvokė parduotuvėmis ir valgyklomis. Jis ėmė iš lėto slim- 
pinti į šiaurę Keturioliktosios gatvės link. Ties vienu kampu 
tarsi kieno ranka ant peties jį sulaikė vinguriuojantis šiltas ci- 
garų kvapas. Sustojęs kurį laiką žiopsojo, kaip parduotuvytėje 
žmogus plonais dėmėtais pirštais klosto trapius tabako lapus. 
Giliai įkvėpė pro nosį, prisiminęs „Romeo and Juliet“, Argueleso 
ir Moraleso cigarus. Nuplėši slidžią foliją, atsargiai nusmauki 
juostelę, mažyčiu dramblio kaulo peiliuku dailiai kaip mėsytę 

nurėži galiuką, pakvimpa vaškinis degtukas, giliai įtrauki aitraus 
vingraus stipraus saldaus dūmo. O dabar, pone, kaip su tuo 
reikaliuku dėl naujos Šiaurės Ramiojo vandenyno geležinkelio 
obligacijų emisijos... Sugniaužė kumščius lipniose lietpalčio ki- 
šenėse. Raktą atėmė, kaip ji drįso, sena ragana. Ašjai parodysiu, 
velniai rautų. Džo Harlandas kad ir nusigyveno, bet savigarbos 
dar neprarado. 

Pasuko Keturioliktąja į vakarus ir, kol neišgaravo drąsa, ne- 
stabtelėjęs, nieko negalvodamas nusileido į kanceliarijos par- 
duotuvėlę pusrūsyje, nukleivojo į galą ir svyruodamas sustojo 
tarpduryje mažutės raštinės, kurioje prie rašomojo stalo sėdėjo 
mėlynakis plikagalvis storulis. 

— Labas, Felsijau, - sukrankė Harlandas. 

Storulis sutrikęs atsistojo. 

— Ką aš matau, nejau ponas Harlandas? 

— Tas pats, Džo Harlandas, Felsijau... ė... tik kiek susibaigęs. — 
Krizenimas taip ir užslopo gerklėje. 

— Tai bent... Prisėskit, prisėskit, pone Harlandai. 

— Ačiu, Felsijau... Felsijau, aš visiškai nusigyvenau. 

— Bene penkeri metai, kaip nesimatę, pone Harlandai. 

— Prastai man ėjos tuos penkerius metus... Matyt, laimė nusi- 
suko. Ir jau niekad gyvenime nebegrįš. O pamenat, kaip padoriai 
išlošęs ateidavau iš biržos ir šėldavau kontoroj? Riebią kalėdinę 
premiją skyriau tarnautojams tada. 

— Tikrai taip, pone Harlandai. 

— Nuobodu tikriausiai parduotuvėj, palygint su Volstritu. 

— Man labiau prie širdies, pone Harlandai, čia aš pats sau 
viršininkas. 

— O Žmona, vaikai kaip? 

— Puikiai, puikiai; vyresnėlis ką tik baigė vidurinę. 

— Tas, kuriam mano vardą davėt? 

Felsijus linktelėjo. Riebūs kaip dešrelės pirštai neramiai bils- 
nojo į stalo kraštą. 

— Pamenu, galvojau, tam vaikeliui kada nors padėsiu. Keis- 
tas tas gyvenimas. —- Harlandas vos girdimai nusijuokė. Pajuto 
už pakaušio atsėlinančią šiurpiai juodą tamsą. Sunėrė ant kelio 
pirštus, įtempė rankų raumenis. - Matot, Felsijau, dalykas toks... 
Esu atsidūręs gana keblioje finansinėje padėtyje... Na, žinot, kaip 
būna. - Felsijus, nudelbęs galvą, spoksojo tiesiai į rašomąjį stalą. 
Plika galva išrasojo prakaitu. - Na, visiems juk pasitaiko juodų 
dienų, tiesa? Noriu paimti kuklią trumpalaikę paskolą, vos keletą 
dolerių, tarkim, dvidešimt penkis, kol susiklosčius tam tikroms... 

— Pone Harlandai, negaliu. — Felsijus atsistojo. - Apgailes- 
tauju, bet principas yra principas... Niekad gyvenime nesu nei 
skolinęs, nei skolinęsis nė cento. Tikiu, suprantate, jog... 

— Gerai, nieko nebesakykit. - Harlandas nuolankiai atsisto- 
jo. - Duokit bent ketvirtį dolerio... Aš nebejaunas ir dvi dienas 
nieko neturėjau burnoj, - sumurmėjo, nuleidęs akis į suplyšusius 
batus. Ištiesė ranką, tverdamasis už stalo, kad nenugriūtų. 

Felsijus atsitraukė prie sienos, lyg norėdamas išvengti smū- 
gio. Storais virpančiais pirštais padavė penkiasdešimties centų 
monetą. Harlandas paėmė, be žodžių apsisuko ir linkstančiomis 
kojomis išsliūkino iš parduotuvės. Felsijus išsitraukė iš kišenės 
nosinę violetiniais pakraštėliais, nusišluostė nuo kaktos prakaitą 
ir vėl sėdo prie laiškų. 


Drįstame atkreipti jūsų dėmesį į keturis naujus aukščiausios kokybės 
„Mullen“ firmos gaminius, kuriuos mes be menkiausios dvejonės 
rekomenduojame savo klientams kaip originalią ir absoliučiai ne- 


prilygstamą popieriaus gamybos meno naujovę... 

Jiedu išėjo iš kino markstydamiesi prieš žėrinčius elektros 
šviesos balokšnius. Kasė žiūrėjo, kaip jis išsižergęs, žvilgsnį su- 
telkęs į degtuką, degasi cigarą. Makevojus buvo kresnas, mėsin- 
gu sprandu vyras; vilkėjo švarką su viena saga, languotą lieme- 
nę, ryšėjo brokato kaklaraištį su šuns galvos formos smeigtuku. 

— Trenk perkūnas, šlamštas, ne kinas, - niurzgėjo jis. 

— O man, Movisai, šitie filmai apie keliones labai patiko. Kaip 
šoka šveicavų valstiečiai... pasijutau lyg pati būčiau Šveicavijoj. 

— Velnioniškai perkaitau... Gerai būt ko išgėrus. 

— Ai, Movisai, tu gi pvižadėjai, - suinkštė ji. 

— Nesinervink, aš apie gazuotą vandenį. 

— A, būtų gevai. Gazuoto aš mielu novu. 

— Paskui pasivaikščiosim po parką. 

Ji nuleido blakstienas. 

— Gevai, Movisai, - sukuždėjo nepakeldama į jį akių. Kiek 
drovėdamasi paėmė jam už parankės. 

— Velnias, kaip pikta, kai tuščios kišenės. 

— Man nesvavbu, Movisai. 

— O man dar ir kaip. 

Kolumbo žiede užėjo į vaistinę. Gaiviųjų gėrimų prekystalį 
trimis eilėmis buvo apstojusios merginos žaliomis, violetinė- 
mis, rausvomis vasarinėmis suknutėmis, jauni vyrai šiaudinėmis 
skrybėlėmis. Ji atsistojo nuošaliai ir gėrėdamasi žiūrėjo, kaip 
jis braunasi prie prekystalio. Jai už nugaros kažkoks vyrukas, 
pasilenkęs virš stalo, kalbėjosi su mergina; jų veidus slėpė skry- 
bėlių atbrailos. 

— Nekabink makaronų, išrėžiau jam ir išėjau iš darbo. 

— Nori pasakyt, tave išmetė. 

— Ne, garbės žodis, nespėjo, pats atsistatydinau... Jis tikras 
pašlemėkas, žinok. Daugiau man akių nedraskys. Kai ėjau iš 

kabineto, aprėkė... Jaunuoli, paklausyk, ką tau pasakysiu. Nieko 
tu gera nepasieksi, kol nesusiprotėsi, kas šiame mieste kieno 
viršininkas, kol nesusiprotėsi, kad ne tavo reikalas nurodinėt. 

Morisas ištiesė jai gazuotą gėrimą su vaniliniais ledais. 

— Vėl užsisvajojai, Kase; galima pamanyt, kad kokaino pri- 
siuosčius. 

Žvitriai šypsodamasi, paėmė gėrimą; jis gėrė kokakolą. 

— Ačiū, - tarė ji. Atstačiusi lūpas, čiulpė ledus. - Oi, Movisai, 
"koks skanumėlis. 

Skaisčiais lankinių lempų pliūpsniais iš šonų nužymėtas takas 
niro į tamsą. Nuo paįžulniai krintančios šviesos ir besigrumdan- 
čių šešėlių dvelkė dulkėtų lapų ir sutryptos žolės kvapas, kartais 
persmelkiamas vėsaus drėgnos pakrūmių žemės kvapsnio. 

— Oi, kaip geva pavke, - sučiulbo Kasė. Sulaikė riaugulį. - Ži- 
nai, Movisai, neveikėjo man valgyt tų ledų. Nuo jų man visada 
pučia viduvius. 

Morisas nieko neatsakė. Apkabino ją ir prispaudė prie savęs 
taip stipriai, kad žingsniuojant jo šlaunis trynėsi į jos šlaunį. 

— Tai mat, mirė Pirpontas Morganas... Ech, kad būtų man 
užrašęs vieną kitą milijoną. 

— Oi, Movisai, kaip būtų puiku! Kuv mudu gyventume? Cent- 
vinio pavko Pietinėj gatvėj. | 
Kairėje matė šviečiančius balto daugiabučio langus su nuleisto- 
mis užuolaidomis. Jis vogčiomis dirstelėjo į kairę, į dešinę, tada 
pabučiavo ją. Ji atitraukė burną ir nusuko veidą. 

— Ne... Dav kas pamatys, - gaudydama kvapą sukuždėjo. 
Viduje kažkas zirbė, zirbė it dinama. - Movisai, aš tau nepa- 
sakiau svavbiausio. Atvodo, Goldveizevis duos man išskivtinį 
vaidmenį savo naujame vodevilyje. Jis antvosios gastvolievių 

tvupės vežisieviaus asistentas, ir vadovybė su juo labai skaitosi. 
Vakav jis žiūvėjo, kaip aš šoku. 

— Ką sakė? 

— Sakė, pasivūpins, kad pivmadienį mane pviimtų pats vy- 
viausiasis... Bet, ai, Movisai, manęs toks menas nevilioja, tai 
siaubas kaip vulgavu... Noviu kuvti kažką nepapvastai gvažaus. 
Jaučiu, jog tuviu savy kažką tokio neįvavdijamo, kas plasta vi- 
duje kaip įstabus paukštelis siaubingame geležiniame navve. 

— Čiair yra tavo bėda, nieko tau neišeis, tu per daug rieti nosį. 

Ji pakėlė į jį ašarotas akis, blizgančias baltoje miltiškoje lan- 
kinės lempos šviesoje. 

— Nagi, susimildama, nežliumbk. Visai nenorėjau tavęs už- 
gaut. 

— Aš pvieš tave neviečiu nosies, avgi viečiu, Movisai? — 
Šniurkštelėjo ir nusišluostė akis. 

— Panašiai, dėl to man ir pikta. Noriu, kad mano mergytė 
mane pamyluotų, pamylėtų. Po galais, Kase, gyvenime vien 
teatrais sotus nebūsi. 

Susiglaudę ėjo, kol po kojomis pajuto akmenis. Sustojo ant 
krūmais apaugusios granito kalvelės. Jų veiduose atsimušė švie- 
sa nuo parko galą juosiančių pastatų. Atšliję vienas nuo kito, 
laikėsi susiėmę už rankų. 

— Kad ir ta rudaplaukė iš 105-osios... Galvą dedu, kad ji, bū- 
dama vienudu su vaikinu, nesibrangina. 

— Siaubas, kokia ji motevis, visai be savigavbos... Oi, koks tu 
bjauvus. - Ji vėl pravirko. | 

Jis ją šiurkščiai prisitraukė ir, apkabinęs abiem rankomis, 
stipriai prispaudė prie savęs. Ji pajuto, kaip kojos ėmė drebėti 
ir linkti per kelius. Krito į spalvotą alpulio prarają. Jo lūpos jai 
neleido atgauti kvapo. 

— Atsargiai, - atstumdamas ją, šnibžtelėjo jis. Svyruodami 
nužingsniavo taku tarp krūmų. - O gal ir ne. 

— Kas ne, Movisai? 

— Ne faras. Velnias, kaip blogai, kad neturim kur prisiglaust. 
O ar negalim į tavo kambarį? 

— Bet, Movisai, mus visi pamatys. 

— Na, ir kas. Tenai visi taip daro. 

— Ai, man nepatinka, kai tu taip kalbi... Tikva meilė tyva, 
gvaži... Movisai, nemyli tu manęs. 

— Baik tu graužt mane, Kase, nors minutę... Velnias, kaip 
prastai, kai tuščia kišenė. 

Susėdo ant apšviesto suoliuko. Užpakalyje tolydžio sušnypš- 
dami pračiuoždavo dviem srautais grindiniu lekiantys automo- 
biliai. Ji uždėjo jam ant kelio ranką, ir jis ją užklojo savo plačia 
storapiršte plaštaka. 

— Movisai, aš jaučiu, kad dabav mudu būsim labai laimingi, 
aš tai jaučiu. Tu gausi gevą davbą, esu tikva, kad gausi. 

— Aš nesu toks tikras... Aš jau nebejaunas, Kase. Negaliu laukt 
ir laukt. 

— Ką tu, tu dav labai jaunas, Movisai, tau tik tvisdešimt pen- 
kevi... IV, man vodos, nutiks kažkas nuostabaus. Pagaliau galėsiu 
šokti. | 

— Na, turėtum uždirbt daugiau už tą rudaplaukę. 

— Eleiną Ogltovp... Ji ne kažkiek uždivba. Bet aš ne tokia kaip 
ji. Man pinigai nesvavbu; aš noviu gyvenimą skivt šokiui. 

— Oašnoriu pinigų. Jeigu turi pinigų, gali daryt, kas patinka. 

— Bet, Movisai, tu netiki, kad veikia tik labai labai panovėt, 
iv galėsi davyt, kas patinka. Aš tuo tikiu. - Laisvąja ranka jis 
atsargiai apkabino ją per liemenį. Jos galva sviro, sviro, kol nu- 

sileido jam ant peties. - Ai, man nesvavbu, - sausomis lūpomis 
sušnabždėjo ji. Užpakalyje dviem vienodais nenutrūkstamais 
srautais, gyvatiškai spigindami šviesomis, grindiniu čiuožė li- 
muzinai, rodsteriai, turistiniai automobiliai, sedanai. 


Elena sulankstė naftalinu kvepiantį rudos saržos kostiumėlį. 
Pasilenkusi įguldė į lagaminą; čežindama apačioje paklotą vy- 
niojamąjį popierių, delnu išlygino raukšlės. Už lango įsigaunant 
pirmiesiems violetiniams aušros gaisams, elektros lemputė pa- 
raudo it bemiegė akis. Elena staiga atsitiesė ir sustingo išraudusi, 
nuleidusi rankas. 

— Tai tiesiog per daug žema, - ištarė. 

Drabužius apklojo rankšluosčiu ir ant jo be tvarkos sumetė 
šepečius, veidrodėlį, šlepetes, marškinukus, pudros dėžutes. 
Tada užtrenkė lagamino viršų, užrakino ir raktą įsidėjo į plokščią 
krokodilo odos rankinuką. Čiulpdama nulūžusį nagą, tarytum 
apsvaigusi dairėsi po kambarį. Įžulni geltona saulės šviesa už- 
liejo priešinių namų kaminus ir atbrailas. Susivokė spoksanti į 
baltas raides E. T. O. ant lagamino dugno. 

— Tai žema, tai baisu, tai šlykštu, - vėl ištarė. 

Tada čiupo nuo komodos nagų dildę ir nugrandė O. 

— Valio, - sušnabždėjo ir spragtelėjo pirštais. 

Užsidėjusi juodą kibiriuko formos skrybėlaitę ir šydą, kad 
žmonės nepamatytų, jog yra apsiverkusi, surinko ir į šilkinę 
skarą surišo krūvą knygų, Pasitinkant jaunystę, Štai taip Zaratustra 
kalbėjo, Aukso asilą, Įsivaizduojamus pokalbius, Afroditę, Chansons 
de Bilitis ir Oksfordo prancūzų poezijos rinktinę. 

Kažkas vos girdimai pabilsnojo į duris. 

— Kas ten? - sušnabždėjo ji. 

— Aš, viena, - atsiliepė verksmingas balsas. 

Elena atrakino duris. 

- Čia dabar, Kase, kas atsitiko? — Kasė šlapiu veidu įsikniaubė 
Elenai į pakaklę. - Ei, Kase, terlioji man šydą... Kas, po galais, 
atsitiko? 

— Visą naktį neužmigau, galvojau, kokia tu nelaiminga. 

— Ką tu, Kase, aš kaip niekad laiminga. 

— Bjauvūs tie vyvai, tiesa? 

— Ne... Moterys vis dėlto žymiai bjauresnės. 

— Eleina, noviu tau pasipasakot. Žinau, aš tau tuščia vieta, 
bet vis tiek pasipasakosiu. 

— Visai tu man ne tuščia vieta, Kase... Nenusišnekėk. Bet aš 
dabar užsiėmus... Klausyk, gal tu eik dabar gult, pasipasakosi 
vėliau. 

— Noviu pasipasakot dabav. - Elena klusniai atsisėdo ant 
lagamino. - Eleina, aš išsiskyviau su Movisu... Siaubas, av ne? — 
Kasė violetinio chalato rankove nusišluostė akis ir atsisėdo ant 
lagamino šalia Elenos. 

— Klausyk, brangute, - švelniai tarė Elena. — Gal lukteltum 
sekundę, aš išsikviesiu taksi. Noriu pabėgt, kol neatsikėlė Džo- 
džo. Man įgriso jo amžinos scenos. 

Prieškambaryje tvyrojo dusnus miegančių žmonių ir masa- 
žo kremo kvapas. Elena kalbėjo į ragelį labai tyliai. Šiurkštus 
blerbiantis garaže atsiliepusio vyro balsas maloniai paglostė 
jos ausis. 

— Gerai, tuojau pat, panele. 

Spyruokliuodama ant pirštų galų grįžo į kambarį ir uždarė 
duris. 

— Aš maniau, jis mane myli, tikvai maniau, Eleina. Oi, kokie 
vyvai bjauvūs. Movisas ant manęs supyko dėl to, kad nesutikau 

su juo gyvent. Man tai atvodo nedova. Jis žino, dėl jo galėčiau 
plušt iki devinto pvakaito. Dvejus metus taip iv plušau. Pasakė, 
kad nebedvaugaus, jeigu aš iš tikvųjų nebūsiu jo, supvanti, ką 
jis tuvėjo omeny, o aš jam sakau, mūsų meilė tokia gvaži, kad 
galėtų tęstis metų metus. Aš galėčiau jį visą gyvenimą mylėt, 
su juo net nesibučiuodama. Meilė tuvi būti tyva, ne tiesa? O 
paskui išsišaipė iš mano šokių, apšaukė mane, givdi, aš Čalifo 
meilužė ir tik vedžioju jį už nosies, ir mes baisiausiai susibavėm, 
jis mane išvadino šlykščiausiais žodžiais iv išėjo ir pasakė, kad 
niekad nebegvįš. 

— Nesijaudink, Kase, grįš kaip geras. 

— Bet kad tu iv matevialistė, Eleina. Amžiams nutvūko mūsų 
dvasinis vyšys, štai kas svavbiausia. Tu nesupvanti, mus siejo 
gvažus dieviškas dvasinis vyšys, o dabav jis nutvūko. — Vėl įsi- 
kniaubė Elenai į petį ir ėmė kūkčioti. 

— Bet, Kase, aš neįsivaizduoju, koks tau iš to malonumas. 

— Ai, tu nesupvasi. Tu pev jauna. Aš seniau ivgi buvau tokia 
kaip tu, tik neištekėjau ir nepvasidėdavau su vyvais. Bet dabav 
aš tvokštu dvasinio gvožio. Noviu, kad mano šokis ir mano 
gyvenimas alsuotų gvožiu, tvokštu visuv matyt vien gvožį, iv 
maniau, kad iv Movisas to novi. 

— Bet Morisas, matyt, irgi norėjo. 

— Ai, Eleina, kokia tu bjauvi, o aš tave taip myliu. 

Elena atsistojo. 

— Bėgu į apačią, kad taksistas nepaskambintų. 

— Negali būt, kad tu taip imsi ir pabėgsi. 

— Pamatysi. - Elena viena ranka pakėlė knygų ryšulį, kita 
juodą odinį neseserą. - Klausyk, Kase, būk gerutė, kai jis užlips, 
parodyk jam lagaminą... Ir dar, jeigu skambins Stanas Emeris, 
pasakyk jam, kad paskambintų man į Breiforto arba Lafajeto 

viešbutį. Ačiū Dievui, kad praeitą savaitę nepadėjau pinigų į 
banką... Ir, Kase, jei rasi čia kokių mano mažmožių, pasaugok... 
Sudie. - Ji pakėlė šydą ir greitomis pakštelėjo Kasę į skruostus. 

— Oi, iv iš kuv tau tiek dvąsos imt iv štai taip visiškai vie- 
nai pabėgt... Av galima bus mudviem su Vuta tave aplankyt? 
Mes taip tave mylim. Ak, Eleina, žinau, tavęs laukia nuostabi 
kavjeva. 

— Ir pažadėk, kad nesakysi Džodžo, kur aš... Jis ir taip gana 
greit sužinos... Aš jam kurią dieną paskambinsiu. 

Taksi vairuotoją rado vestibiulyje skaitantį pavardes virš 
skambučių mygtukų. Jis užlipo paimti jos lagamino. Įsitaisiusi 
taksi ant dulkėtos buivolo odos sėdynės, linksma, ji giliai traukė 
upe dvelkiantį ryto orą. Nuleidęs lagaminą nuo nugaros ant 
mašinos sparno, vairuotojas plačiai išsišiepė. 

— Gan sunkus, panele. 

— Gaila, kad jums teko vienam nešti. 

— Niekis, paneščiau ir sunkesnį. 

— Noriu važiuot į Breiforto viešbutį Penktajame aveniu maž- 
daug ten, kur kertasi su Aštuntąja gatve. 

Lenkdamasis užvesti variklio, vyras atsismaukė skrybėlę, ir 
rudi garbanoti plaukai užkrito jam ant akių. 

— Tvarka, nuvešiu, kur tik pageidausit, — išokęs į kretantį 
„automobilį ir klestelėjęs ant savo sėdynės, pasakė jis. 

Įsukus į tuštutėlį saulėtą Brodvėjų, jai krūtinę sproginėjan- 
čiais, trykštančiais fejerverkais užliejo laimės jausmas. Veidą 
plakė gaivus, jaudinantis oras. Vairuotojas grįžčiodamas kalbino 
ją pro atvirą langelį. 

— Maniau, jums, panele, į gelžkelio stotį, kur nors iškeliaujat. 

— Ašir iškeliauju. 

— Gera diena kelionei. 

- Palieku vyrą. - Žodžiai ištrūko iš burnos, jai nespėjus pri- 
kąsti liežuvio. 

— Išvarė? 

— Ne, nepasakyčiau, - juokdamasi atsakė ji. 

— Maniškė mane prieš tris savaites išgrūdo. 

— Kaip? 

— Grįžtu vieną vakarą namo, o ji užsirakinus ir neįsileidžia. 
Kol buvau darbe, spyną pakeitė. 

- Čia dabar. 

— Sako, per dažnai prisilaki. Nebegrįšiu aš pas ją ir pinigų 
nebeduosiu... Tegul sodina į kalėjimą, jeigu nori. Gana. Nuomoja- 
mės su tokiu draugeliu butuką Dvidešimt antrajame aveniu, Ža- 
dam įsigyt pianiną, sau ramiai gyvent ir nelakstyt paskui sijonus. 

— Mažai iš santuokos džiaugsmo, ar ne? 

— Tikrai taip. Iki vestuvių miela malonu, o susituokus tai kaip 
amžinos pagirios. 

Baltą tuščią Penktąjį aveniu šlavė kibirkščiuojantis vėjas. 
Medžiai Madisono aikštėje atrodė nelauktai skaisčiai žali, tarsi 
paparčiai blandžiame kambaryje. Breiforto viešbutyje miegūstas 
prancūzas naktinis budėtojas sunešė jos bagažą. Žemame baltai 
išdažytame kambaryje ant išblukusio tamsraudonio fotelio snū- 
duriavo saulės šviesa. Elena džiaugsmingai it mažas vaikas plo- 
dama katučių, striksėdama apibėgo kambarį. Sučiaupusi lūpas, 
pakreipusi galvą, išdėliojo ant komodos tualeto reikmenis. Tada 
pakabino ant kėdės geltonus naktinius marškinius ir nusirengė, 
užmačiusi save veidrodyje, pastovėjo nuoga, žiūrėdama į save, 
prispaudusi rankas prie mažų standžių kaip obuoliai krūtų. 

Apsivilkusi naktinius marškinius, nuėjo prie telefono. 

— Prašom atsiųsti į 108-4 puodelį šokolado ir bandelių... ir 
prašyčiau kuo greičiau. 

Tada įsilipo į lovą. Gulėjo juokdamasi, plačiai išskėtusi kojas 
vėsiuose slidžiuose pataluose. 

Galvą badė plaukų smeigtukai. Atsisėdusi visus ištraukė, 
tada pakratė galvą, ir sunki plaukų grįžtė nukritusi apsklido pe- 
čius. Prisitraukusi prie smakro kelius, sėdėjo ir galvojo. Girdėjo 
gatve pradundant vieną kitą sunkvežimį. Apačioje, virtuvėje, 
jau girdėjosi tarškant. Visur aplink garsėjo mašinų dundesys. 
Pasijuto alkana ir vieniša. Lova atrodė tartum plaustas, ant kurio 
| ji guli vieniša, palikta likimo valiai, amžinai vieniša, plūduriuo- 
janti riaumojančiame vandenyne. Per nugarą nubėgo šiurpuliai. 
Dar arčiau smakro prisitraukė kelius. 

Dienos sensacija 


Saulė krypsta link Džersio, saulė ties Hobokenu. 

Spragsi ant rašomųjų mašinėlių segami apdangalai, nuleidžiami 
rašomųjų stalų dangčiai; liftai kyla tušti, leidžiasi sausakimši. Ato- 
slūgis Manhatano pietinėje dalyje, potvynis Flatbuše, Vudlone, Dik- 
mano gatvėje, Šipshedo įlankos rajone, Niu Lots aveniu, Kanarsyje. 

Rausvi laikraščių puslapiai, žali puslapiai, pilki puslapiai, PIL- 
NAS BIRŽOS BIULETENIS, ŽIRGŲ LENKTYNIŲ FINALAS HAVR 
DE GRASE. Spausdintos eilutės vinguriuoja tarp parduotuvėse ir 
kontorose privargusių išbalusių veidų, kam skauda pirštų galus, 
kam kojų keltis, į metropoliteno ekspresus grūdasi petingi vyrai. 
„SENATORIAI“ 8, „MILŽINAI“ 2, PRIMADONA ATGAVO PERLŲ 
VĖRINĮ, ĮSILAUŽĖLIAI PAGROBĖ 800 000 DOLERIŲ. 

Atoslūgis Volstrite, potvynis Bronkse. 

Už Džersio nusileido saulė. 


— Po perkūnais, - sušuko Filas Sandbornas ir trinktelėjo kumš- 
čiu į stalą. - Nesutinku... Žmogaus moralė yra asmeninis reika- 
las. Svarbiausia tai, ką jis nuveikė. 

— Na, ir? 

— Na, ir, mano manymu, Stanfordas Vaitas Niujorko miesto 
labui nuveikė daugiau negu bet kas. Iki jo niekas Žinot Žinojo, 
kad yra toks dalykas kaip architektūra... O dabar tas niekšas To 

šaltakraujiškai ima ir jį nušauna ir išeina sausas... Rupūs miltai, 
jeigu niujorkiečiai turėtų proto bent tiek, kiek jūrų kiaulytės, jie... 

— Filai, tu be reikalo karščiuojies. - Jo pašnekovas išsiėmė iš 
burnos cigarą ir, atsilošęs į sukamosios kėdės atkaltę, nusižio- 
vavo. - Po šimts, greičiau gavus atostogų. Kaip smagu bus vėl 
išmaut į Meino miškus. 

— O dar kai žydai advokatai, teisėjai airiai... - tratėjo Filas. 

— Ramiau, ramiau, seni. 

— Nieko sau, pavyzdingas iš tavęs pilietis, Hartli. 

Hartlis nusijuokė ir delnu pasitrynė plikę. 

— Na, šitokios temos Žiemą man dar dar, bet vasarą negaliu 
pakęst... Po šimts, aš išvis gyvenu tik dėl trijų savaičių atostogų. 
Labai tai man, jeigu išpleškins ir visus Niujorko architektus, kad 
tik bilietas į Niu Rošelį nepabrangtų... Einam pavalgyt. 

Jiedviem leidžiantis liftu, Filas tęsė: 

— Pažinojau tik vieną tokį pat apsigimusį architektą, senį Spe- 
kerį, pas kurį dirbau, kai tik atsikėliau čia, šaunus senukas buvo, 
danas, beje. Prieš porą metų, gaila, mirė nuo vėžio. Brolyti, tai 
bent architektas. Turiu namie vieno, anot jo, komunalinio pa- 
stato brėžinių ir techninių sąlygų komplektą... Septyniasdešimt 
penki aukštai, kylantys terasomis, kiekviename aukšte kažkas 
panašaus į kabantį sodą, viešbučiai, teatrai, turkiškos pirtys, 
plaukimo baseinai, universalinės parduotuvės, apšildymo agre- 
gatai, šaldymo įrenginiai ir prekyvietės, viskas viename pastate. 

— Bene kokainą šlamštė? 

— Nieko panašaus. 

Tvankų vidurdienį apytušte Trisdešimt ketvirtąja gatve jie 
žingsniavo į rytus. 

— Velniai griebtų, — staiga šūktelėjo Filas Sandbornas. - Niu- 
jorko merginos kasmet gražėja ir gražėja. 

— Kaip tau nauja mada, patinka? 

— Žinoma. Gaila tik, kad kasmet ne jaunėju, o senstu. 

— Taigi, mums, senberniams, belieka tik akis į jas paganyt. 

— Mūsų laimė, antraip gaudytų mus žmonos su šunim pėd- 
sekiais... Ech, kai pagalvoji, kiek progų praleista! 

Jiedviem kertant Penktąjį aveniu, Filas taksi automobilyje 
užmatė merginą. Iš po raudona kokarda papuoštos juodos skry- 
bėlaitės atbrailos jam į akis žaliai juodu žaibu plykstelėjo dvi 
pilkos akys. Jam užėmė kvapą. Nuslopo mašinų gaudesys. Ji 
neatitraukia akių. Žengei du žingsnius, atidarei duris ir jau sėdi 
šalia jos, šalia liaunos figūrytės, tarsi paukštelis pritūpusios ant 
sėdynės. Vairuotojau, spausk, kiek išneša. Papūstos lūputės at- 
kreiptos į jį, akys plazda it sugauti pilki paukštukai. 

— Ei, saugokis... 

Iš užpakalio jį staiga užgriūva triuškinantis geležinis trenks- 
mas. Penktasis aveniu sukasi raudonomis mėlynomis violetinė- 
mis spiralėmis. Vajėzau. 

— Gerai, gerai, atstokit. Minutę, aš pats atsikelsiu. 

— Atgal. Pasitraukit. 

Šaižūs riksmai, mėlyni policininkų siluetai. Jo nugara, kojos 
šiltame lipniame kraujyje. Penktasis aveniu tvinkčioja nuo aš- 
trėjančio skausmo. Arčiau ir arčiau atžvanga varpelis. Jį keliant 
į greitosios pagalbos automobilį Penktasis aveniu baisaus skaus- 
mo smaugiamas klykteli ir sprogsta. Tarsi aukštielninkas balinis 
vėžlys bejėgiškai tiesia kaklą, norėdamas pamatyti ją; negi mano 
akys jos neužtrenkė plieno spąstuose? Išgirsta save vaitojant. 
Galėjo bent palaukt ir pasižiūrėt, ar aš neužmuštas. Varpelio 
žvangsėjimas slopsta, slopsta ir ištirpsta nakties tamsoje. 


Kitapus gatvės be perstojo ūbavo signalizacija. Džimio miegą 
ji suvėrė tarsi karolius ant siūlo į virtinę kietų gumbų. Jį pažadino 

beldimas. Kaip įdiegtas atsisėdo lovoje ir išvydo už kojūgalio 
stovintį Staną Emerį pilku nuo dulkių veidu, susikišusį rankas į 
raudono odinio puspalčio kišenes. Stovėjo supdamasis ant kulnų 
ir juokėsi. 

— Kad tu sukeptum, kiek laiko? 

Džimis sėdėjo lovoje krumpliais trindamas akis. Nusižiovavo 
ir su pasidygėjimu apžvelgė blankiai žalius kaip „Poland Water“ 
buteliai sienų apmušalus, žalią užuolaidą su proplėša, pro kurią 
tryško ilga saulės spindulių čiurkšlė, marmurinį židinį, užstatytą 
emaliuotos skardos plokšte, ištapyta sugruzdusiomis rožėmis, 
apspurusį mėlyną chalatą ant lovos kojūgalio, sumaigytas ciga- 
rečių nuorūkas rausvai violetinėje stiklinėje peleninėje. 

Kreidinės dulkių kaukės dengiamas Stano veidas buvo rau- 
donas, įdegęs, linksmas. 

— Pusė dvylikos, - atsakė jis. 

— Kiek tai bus? Šešios su puse. Gal ir pakaks. Bet ką velnią 
tu čia veiki, Stanai? 

— Herfai, gal surastum kur kokį lašelį? Mudu su „Dingu“ 
nepaprastai ištroškę. Sukorėm tokį kelią nuo pat Bostono ir tik 
kartą buvom sustoję benzino ir vandens. Aš dvi paros be miego. 
Noriu pažiūrėt, ar ištversiu neprigulęs savaitę. 

— Rupupū, aš mielai ištverčiau savaitę nesikėlęs. 

- Tau, Herfi, reikia dirbt laikrašty, ne tinginiaut. 

— Tau, Stanai, baigsis tuo... - Džimis pasisuko ir nuleido nuo 
lovos kojas. — ...kad vieną rytą atsibusi begulįs lavoninėj ant 
marmurinio stalo. 

Vonioje tvyrojo svetimos dantų pastos ir chlorkalkių kvapai. 
Vonios kilimėlis buvo drėgnas, ir Džimis sulankstė jį į nedidelį 
kvadratėlį ir tik po to atsargiai išlipo iš šlepečių. Nuo šalto van- 
dens visomis gyslomis siūbtelėjo kraujas. Jis pakišo po dušu 

galvą ir iššokęs, vandeniui žliaugiant į akis ir ausis, pasipurtė 
lyg šuo. Tada apsivilko chalatą ir išsimuilino veidą. 


Plauk, upe, plauk, 
Plauki į jūrą... 


niūniavo ne į toną, gremždamas skustuvu smakrą. Pone Groveri, 
bijau, kad po savaitės man teks išeiti iš darbo. Taip, vykstu į už- 
sienį; kaip „Associated Press“ užsienio korespondentas. Į Mek- 
siką kaip „United Press“ korespondentas. Greičiausiai tiesiog 
velniop, kaip Dumblavėžlių laikraščio korespondentas Halifakse. 
Atėjo Kalėdos, hareme visi susirinko eunuchai. 


„nuo krantų Senos 
Iki krantų Saskačevano. 


Apsišlakstė listerinu, suvyniojo į drėgną rankšluostį tualeto 
reikmenis ir perštinčiu veidu užlėkė žaliu kaip kopūstai kilimu 
išklotais laiptais ir patraukė koridoriumi į savo miegamąjį. Pu- 
siaukelėje sutiko striuką buką, su kepuraite, namo savininkę, 
kuri liovėsi šiūravusi kilimą ir lediniu žvilgsniu nužvelgė iš po 
mėlyno chalato kyšančias liesas nuogas jo kojas. 

— Labas rytas, ponia Madžinis. 

— Smarkiai kepins šiandien, pone Herfai. 

— Nieko, gal neiškepsim. 

Stanas gulėjo ant lovos ir skaitė La Revolte des Anges. 

— Velnias, norėčiau mokėt kalbų, kaip tu, Herfi. 


* Angelų sukilimas. (Pranc. A. France'o romanas) 

— Et, prancūziškai jau nebemoku. Užsimiršta daug greičiau, 
negu trunka išmokt. 

— Tarp kitko, mane išmetė iš univero. 

— Už ką? 

— Dekanas pareiškė, atseit, man patartina kitais metais nebe- 
grįžt... girdi, yra kitokių veiklos sričių, kur aš galįs ką nors veikti 
daug veikliau ir veiksmingiau. Žinai tuos skiedalus. 

— Velniškai apmaudu. 

— Nė kiek; aš velniškai patenkintas. Paklausiau, jeigu jam 
taip atrodo, kodėl neišmetė anksčiau. Tėvas pasius... bet savaitę 
namo dar galiu negrįžt, pinigų pakaks. Ar šiaip, ar taip, nesuku 
galvos. Rimtai, išgert ko nors neturi? 

— Stanai, iš kur man, vargetai samdiniui, su trisdešimties 
dolerių savaitine alga turėt tų atsargų? 

— Prastokas tavo kambarys... Reikėjo tau gimt kapitalistu, 
kaip man. 

— Ne toks jau jis prastas... Tik mane iš proto varo ta parano- 
jiška signalizacija kitoj pusėj gatvės, zvimbauja visą naktį. 

— Apsauga nuo vagių? | 

— Ką ten vagys veiks, namas negyvenamas. Gal laidai liečiasi 
ar kas.. Nežinau, kada nustojo, bet kai paryčiais atsiguliau, vos 
"iš proto neišvarė. 

— Klausyk, Džeimsai Herfai, ar nori mane įtikint, kad kiekvie- 
ną naktį pareini blaivas? 

— Ar girtas, ar blaivas, to prakeikto daikto negirdėtum tik 
kurčias būdamas. 

— Na, jei taip, aš, kaip pinigais aptekęs kapitalistas, kviečiu 
pietų. Ar suvoki, jog su savo rytiniu tualetu prasiterliojai lygiai 
vieną valandą? 

Nulipo laiptais, uosdami skutimosi muilo kvapą, paskui 
žalvario valiklio, paskui kumpio, paskui prisvilusių plaukų ir 
galiausiai atmatų ir akmens anglių smalkių kvapus. 

* — Tu velniškai laimingas, Herfi, kad nesimokei univere. 

— Tavo žiniai, didenybe, aš baigęs Kolumbiją ir išsimokslinęs 
daugiau už tave. 

Džimiui atidarius duris, į veidą tvieskė dilginanti saulės šviesa. 

— Tai nesiskaito. 

— Kaip man patinka saulė, - sušuko Džimis. - Geriau būt 
buvę tikroj Kolumbijoj... 

— Tu apie „Hail Columbia“? 

— Ne, kur Bogota, Orinokas ir taip toliau. 

— Vienas pažįstamas, geras bičas, nuvyko į Bogotą. Kad ne- 
numirtų nuo dramblialigės, mirtinai prasigėrė. 

— Mielai rizikuočiau apsirgt ir dramblialige, ir buboniniu 
maru, ir dėmėtąja šiltine, kad tik ištrūkčiau iš šitos skylės. 

— Vaikštynių, džiaugsmo ir orgijų mieste“... 

— Bala nematė tų orgijų, kaip sakytų Dvimtrečios gatvės žŽmo- 
gai... Tu supranti, kad aš šitam suknistam mieste pragyvenau 
visą gyvenimą, išskyrus ketvertą metų, kai buvau mažas, kad 
aš Čia gimiau ir greičiausiai čia ir mirsiu?.. Man labai knieti stot 
į karinį jūrų laivyną ir pamatyt pasaulio. 

-— Kaip tau naujai perdažytas „Dingas“? 

— Daili mašinytė, apdulkėjus atrodo kaip tikras mersedesas. 

— Norėjau nudažyt raudonai kaip ugniagesių mašiną, bet 
remonto mechanikas mane vis dėlto įkalbėjo nudažyt mėlynai 
kaip farą... Tu ne prieš nuvažiuot į Mokvino restoraną ir išgert 
absento kokteilio? 


* Iš W. Whitmano eil. „City of Orgies“. (A. Miškinio vert.) 

— Absento pusryčiams... Apsaugok Viešpatie. 

Važiavo į vakarus Dvidešimt trečiąja gatve, tvieskiančia 
langų atmuštos šviesos lakštais, spindinčiais prekių furgonų 
stačiakampiais, aštuoniukėmis švysčiojančiais nikeliuotais 
ratlankiais. 

— Kaip Ruta, Džimi? 

— Normaliai. Dar be darbo. 

- Žiūrėk, daimleris. 

Džimis numykė. Įvažiavusius į Šeštąjį aveniu juos sustabdė 
policininkas. 

— Netvarka su dujų išmetimu, - suriko jis. 

— Važiuoju į dirbtuvę remontuot. Duslintuvas tabaluoja. 

— Žiūrėkit... Kitąkart gausit baudą. 

— Nieko sau, sekasi tau išnešt sveiką kailį... visur kur, - tarė 
Džimis. - Man tai niekad nepavyksta išeit sausam, nors aš trejais 
metais už tave vyresnis. 

— Įgimtas talentas. 

Restoranas maloniai kvepėjo keptomis bulvėmis, cigarais 
ir kokteiliais. Viduje buvo karšta, pilna klegančių prakaituotų 
veidų. 

— Stanai, be reikalo manęs apie Rutą klausinėji nutaisęs ro- 
mantišką miną... Mudu tik labai geri draugai. 

— Garbės žodis, apie tai net nepagalvojau, bet vis vien liūdna 
girdėt. Netgi, pasakyčiau, baisu. 

— Rutai rūpi tik teatras. Ji miršta kaip nori padaryt sėkmingą 
karjerą, ir daugiau nieko. 

— Kodėl, po perkūnais, visi taip trokšta, kad jiems sektųsi? 
Norėčiau sutikt bent vieną trokštantį, kad nesisektų. Štai kur 
didingas troškimas. 

— Gera trokšt, kai turi padorių pajamų. 

— Nesąmonės... Oho, čia tai bent kokteilis. Herfi, aš tave lai- 
kau vieninteliu protingu žmogum šitame mieste. Tu neturi jokių 
siekių. 

— Iš kur žinai, kad neturiu? 

— Ir kas iš to, jeigu ir pasiseks? Sėkmės nei pavalgysi, nei 
atsigersi. Žinia, aš suprantu, žmonės, kuriems trūksta pinigų 
tam, kad gautų ko paėst ir panašiai, privalo plušėt ir užsidirbt. 
Bet sėkmė... 

— Bėda ta, kad aš negaliu apsispręst, ko labiausiai noriu, ir 
bejėgiškai trypčioju vietoje, o tai velniškai slegia. 

— Taip jau tau Dievo lemta. Pats tai Žinai, tik nedrįsti sau 
prisipažint. 

— Manyčiau, kad didžiausias mano noras - išsinešdint iš šio 
miesto, geriausia prieš tai susprogdinus bombą po „Times“ dan- 
goraižiu. 

— Tai ko taip nedarai? Koją už kojos ir jūdi. 

— Pirma reikia Žinot, kur link judėt. 

— Tai visiškai nesvarbu. 

— Be to, pinigai. 

- Pinigai lengviausiai įgyjamas daiktas. 

— „Emerio ir Emerio“ vyriausiajam sūnui. 

— Klausyk, Herfai, nesąžininga badyt man akis mano tėvo 
nedorybėmis. Pats Žinai, kad jų nekenčiu taip pat kaip ir tu. 

— Aš tau nepriekaištauju, Stanai; tik tiek, kad tau gyvenime 
nuskilo, ir daugiau nieko: Man, aišku, irgi nuskilo, kur kas labiau 
negu daugeliui. Su motinos palikimu išsiverčiau iki dvidešimt 
dvejų ir dar turiu keletą šimtukų atsidėjęs vadinamajai juodai 
dienai, o mano dėdė, kad jis kur sukeptų, kai mane išmeta iš 
vieno darbo, parūpina kitą. 

— Fe, fe, šeimos gėda. 

— Man regis, aš iš tikrųjų prisibijau dėdžių ir tetų... Pamaty- 
tum mano pusbrolį Džeimsą Meriveilą. Visą gyvenimą daro, ką 
jam liepia, ir klesti kaip tas šakotas kedras... Protingoji mergelė, 
nei pridėt, nei atimt. 

— O tuje, išeina, iš tų paikųjų. 

— Stanai, tau jau mušė į galvą, pliurpi nesąmones. 

— Fe, fe. - Stanas padėjo servetėlę ir atsilošęs kimiai nusijuokė. 

Iš Džimio stiklinės, tarsi fokusininko rožių keras, kilo šleikš- 
čiai dirginantis absento aromatas. Suraukęs nosį, gurkštelėjo. 

— Kaip moralistas, protestuoju, - tarė jis. - Oho, nuostabus 
gėralas. 

— Man reikėtų viskio su gazuotu vandeniu tiems kokteiliams 
užgert. 

— Aš tave stebėsiu. Aš darbo žmogus. Privalau mokėti atskirt, 
kurios žinios tinkamos, kurios ne... Po galais, geriau susilaikysiu. 
Gėdingai kvaila tai... Šitas kokteilis, turiu pasakyt, kaip reikiant 
trenkia į galvą. 

— Negalvok, kad šiandien, be gėrimo, dar ką veiksi. Noriu 
tave su kai kuo supažindint. 

— O ketinau kaip doras žmogus sėst rašyt straipsnio. 

— Apie ką? | 

— Ai, niekai... „Žalio reporterio išpažintis“. 

— Klausyk, šiandien ketvirtadienis? 

— Aha. 

— Tada žinau, kur ją rast. 

— Mesiu aš viską, - niūriai tarė Džimis, - mausiu į Meksiką, 
pralobsiu... Trūnydamas Niujorke, vėjais leidžiu geriausius gy- 
venimo metus. 

— Kaipgi tu pralobsi? 

— Nafta, auksas, plėšikavimas, bet kas, tik ne žurnalistika. 

- Fe, fe, šeimos gėda, fe, fe. 

— Baik ant manęs fefsėt. 

— Nešdinamės iš čia ir nuvarom „Dingą“, kad pritvirtintų 
duslintuvą. 

Džimis lūkuriavo smirdančios dirbtuvės tarpduryje. Dulkina 
popietės saulės šviesa skaisčiais kaitros kirminukais raitėsi jam 
ant veido ir rankų. Aplink ūke iš lėto sukosi rausvas smiltakme- 
nis, raudonos plytos, asfaltas, blykčiojo raudonos ir žalios iškabų 
raidės, popiergaliai nutekamajame griovelyje. Jam už nugaros 
šnekėjosi du automobilių plovėjai: 

— Taip, gerai užkaldavau, kol susidėjau su ta mergėše. 

- Aš tau sakau, ji gražuolė, Čarli. Man būtų pavydu... 

— Po pirmos savaitės jau nei šilta, nei šalta. 

Stanas priėjo iš užpakalio ir, apkabinęs per pečius, bėgte nu- 
sitempė Džimį gatve. 

— Mašiną sutaisys tik penktą. Važiuojam taksi... Į Lafajeto 
viešbutį, - sušuko vairuotojui ir pliaukštelėjo Džimiui per kelį. - 
Na, Herfi, prieštvaninis tu Žmogau, ar Žinai, ką Šiaurės Karolinos 
gubernatorius pasakė Pietų Karolinos gubernatoriui? 

— Ne. 

— Mūsų senokai gerta. 

— Fe, fe, - pusbalsiu suvapeno Stanas, kai jiedu įsiveržė į ka- 
vinę. - Ele, štai dvi šeimų gėdos, - sušuko juokdamasis. 

Staiga jo veidas sustingo. Priešais Eleną prie staliuko sėdėjo 
jos vyras, vienas jo antakis buvo labai aukštai pakeltas, o kitas 
beveik susiliejęs su blakstienomis. Tarp jųdviejų begėdiškai pūp- 
sojo arbatinukas. 

— Labas, Stanai, prisėsk, - ramiai tarė ji. Tada vėl šypsodamasi 
sužiuro į Ogltorpą. - Na, ar ne nuostabu, Džodžo? 

— Ele, susipažink, ponas Herfas, - paniuręs tarė Stanas. 

— O, labai malonu. Nemažai girdėjau apie jus pas ponią San- 
derland. 

Kurį laiką visi tylėjo. Ogltorpas šaukštu stukseno į stalą. 

— Na, ir kaip gyvuojate, pone Herfai? - nelauktai lipšniai tarė 
jis. - Ar nepamenate, mes su jumis jau buvom susitikę? 

— Beje, kaip ten kaimynai, Džodžo? 

- Ačiū, kuo puikiausiai. Kasandrą pametė kavalierius, o keis- 
tuolė Kostelo sukėlė siaubingą skandalą. Kažkurią dieną, bran- 
gioji, grįžo namo bene iki kaklo prisisiurbus ir bandė įsitempti 
taksistą pas save į kambarį, o tas vargšelis visaip spyriojosi, girdi, 
norįs tik mokesčio už važiavimą ir daugiau nieko... Siaubas. 

Stanas nerangiai atsistojo ir išėjo. | 

Likę trise sėdėjo nesikalbėdami. Džimis stengėsi ištverti nesi- 
muistęs ant kėdės. Buvo bekyląs, kai kažkas aksomiškai švelnaus 
jos akyse jį sulaikė. 

— Ar Ruta jau gavo darbo, pone Herfai? - paklausė ji. 

— Ne, negavo. 

— Bjauriai nesiseka jai. 

— Žiauriai apmaudu. Aktorė ji, žinau, gabi. Deja, jos per stip- 
rus humoro jausmas, kad bandytų įsiteikti impresarijams ir pub- 
likai. | 

— Teatras šlykščiai nešvarus verslas, ar ne, Džodžo? 

— Pats šlykščiausias, brangioji. 

Džimis negalėjo atitraukti nuo jos akių; nuo jos mažų kvadra- 
tinių plaštakų, aukso žvilgesiu aplieto kaklo tarp storos varinių 
plaukų grįžtės ir ryškiai mėlynos suknelės apykaklės. 

— Ką gi, brangioji... - Ogltorpas pakilo. 

— Džodžo, aš dar truputį pasėdėsiu. 

Džimis spoksojo į siaurus lakuotus trikampėlius, kyšančius 
iš po rausvų buivolo odos Ogltorpo antkurpių. Negali būt, kad 
ten įtelpa kojų pėdos. Jis staigiai atsistojo. 

— Pone Herfai, ar negalėtumėt penkiolika minučių palaikyt 
man kompanijos? Man reikia išeit šeštą, bet pamiršau pasiimt 
knygą, o vaikščiot su šitais bateliais negaliu. 

Džimis išraudo ir vėl atsisėdo miksėdamas: 

— Kodėl gi ne, su džiaugsmu... Gal ko nors išgertume? 

— Aš pabaigsiu arbatą, o jums kodėl neišgėrus putojančio 
džino kokteilio? Mėgstu žiūrėt, kaip Žmonės geria putojantį dži- 
no kokteilį. Pasijuntu tarsi sėdėčiau atogrąžose, zizifų giraitėje, 
laukdama laivo kelionei kokia nors kvailai teatrališka, chinin- 
medžiais apaugusia upe. 

— Kelneri, norėčiau putojančio džino kokteilio. 


Džo Harlandas knebo, knebo kėdėje, kol galva parimo ant 
rankų. Jo akys pro sustirusius purvinus pirštus nerimastingai 
tyrinėjo marmurinio stalviršio gyslutes. Valgytojų nusiaubtoje 
užkandinėje tvyrojo tyla, po skurdžiai spingsinčiomis dviem 
lemputėmis ant prekystalio bebuvo likę keletas stikliniu gaub- 
tu apdengtų pyragėlių, o ant aukštos taburetės knapsėjo vyras 
baltu švarku. Protarpiais akys pilkame išpurtusiame veide ūmai 
atsimerkdavo, ir jis niurnėdamas apsižvalgydavo. Prie galinio 
staliuko gunksojo miegančių vyrų pečiai, sumankyti kaip seni 
laikraščiai veidai gulėjo ant rankų. Džo Harlandas atsitiesė ir 
nusižiovavo. Kažkokia beformė moteriškė su lietpalčiu, violeti- 
nių ruoželių tartum apgedusi mėsa išmarginto raudono veido, 
prie prekystalio prašė puodelio kavos. Atsargiai suėmusi abiem 
rankomis, atsinešė puodelį prie staliuko ir atsisėdo priešais Džo 
Harlandą. Šis vėl nuleido galvą ant rankų. 

— Ei, a negalimėtų aptarnaut? — Moters balsas nudiegė Har- 
lando ausis tarsi klasės lentą cypinanti kreida. 

— Ko da reik? - burbtelėjo Žmogus už prekystalio. 

Moteriškė ėmė kūkčioti. 

— Klausia, ko da reik... Aše nepratus pri toke atžūlumo. 

— Ti jegu ko reik, ateikit ir pasimkit... Kokio da aptarnavimo 
vidury nakties! 

Harlandas jai kūkčiojant užuodė viskio kvapą. Pakėlė galvą 
ir įsistebeilijo į ją. Ši prašiepė suvytusią burną ir linktelėjo jam. 

— Pons, aše nepratus pri toke atžūlaus jelgesio. Būt mano 
vyras gyvas, pabijotų. Kas jisei per vienas, paaiškins man, kada 
moterę aptarnaut, suskis. - Atmetė galvą ir nusikvatojo, net skry- 
bėlė nukrito nuo galvos. - Va, kas jisei, suskis, kad užgauna 
moterę. Vidurys nakties, matai... 

Žilų plaukų sruogos su chna pėdsakais galuose užkrito jai 
ant veido. Baltašvarkis priėjo prie staliuko. 

— Klausai, matušėl, jegu da triukšmausi, išbruksiu... Ko tau 
reik? 

— Spurgų už penkius centus, - sušniurkšėjo ji, smailiai sker- 
sakiuodama į Harlandą. 

Džo Harlandas vėl įkniaubė galvą į rankos linkį ir mėgino 
užsnūsti. Girdėjo, kaip tarkšteli dedama lėkštė, paskui kaip 
moteris bedante burna čiaumoja, o protarpiais siurbteli užsi- 
gerdama kavos. Įėjo naujas klientas ir ėmė negarsiai burblenti 
prie prekystalio. | 

- Pons, a, pons, jegu traukia išgert, blogai, a ne? - Jis vėl pa- 
kėlė galvą ir pamatė, jog ji įsmeigusi drumstas pavandenijusio 
pieno mėlynumo akis į jį. - Ką daba veiksit, balandėl? 

— Ogi Dievas žino. 

- Švenčiausia Mergele ir visi šventieji, kaip būt gera atsgult 
lovon su gražiais nėriniuotais marškiniais, su meiliu balandėliu 
pri šono kaip jūs... pons. 

— Viską pasakėt? 

— Vai, pons, jegu mano vyras būt gyvas, jisei neleist su manim 
teip elgtis. Žuvo, vargšas, per gaisrą „Generolo Slokamo“ laive, 
o, rods, lyg vakar. 

— Anoks jis dabar ne vargšas. | 

— Tigi kad jisei pamirė nuodėmingas, be kunigo, balandėl. 
Baisu mirt nuodėmingam... 

— Po perkūnais, aš noriu miego. 

Jos balsas toliau negarsiai monotoniškai dzirino varydamas 
jį iš proto. 

— Nusisuko nuo manęs visi šventieji, kai „Generole Slokame“ 
žuvo ma vyras. Iškrypau iš doros kelio... - Vėl ėmė kūkčioti. - Ir 
Mergelė Švenčiausia ir visi šventieji ir kankiniai nusisuko nuo 
manęs, visi nusisuko nuo manęs... Vai, vai, negi nieks manęs 
nepamielaus. 

— Aš miego noriu... Ar negalit užsičiaupt? 

Ji pasilenkė ir ėmė grabalioti po grindis ieškodama skrybė- 
lės. Paskui sėdėjo kūkčiodama, sutinusiais murzinais raudonais 
krumpliais trindama akis. 

— Vai, pons, negi nenorit manęs pamielaut? 

Džo Harlandas šniokštuodamas pašoko. 

— Po šimts velnių, ar negalit užsičiaupt? - Šauksmas perėjo į 
aimaną. - Ar yra kur žmogui ramiai pabūt? Niekur nėr ramybės. 

Užsimaukšlino ant akių kepurę, susibruko rankas į kišenes ir 
iškėblino iš užkandinės. Virš Čatamo aikštės pro estakadinio ge- 
ležinkelio santvarų tinklą švietė skaistėjantis raudonai violetinis 
dangus. Tuščiame Baueryje nusidriekę žibintai atrodė nelyginant. 
dvi virtinės švytinčių žalvario bumbulų. 

Mosikuodamas lazda, praėjo policininkas. Džo Harlandas 
pajuto į save atkreiptą policininko žvilgsnį. Pasistengė eiti greitai 
ir Žvaliai, lyg skubėtų su reikalais. 

— Na, panele Ogltorp, ir kaip jums patinka? 

— Apie ką jūs? 

— Taigi žinote... dienos sensacija. 

— Kad aš ničnieko nežinau, pone Goldveizeri. 

— Moterys viską žino, tik neišsiduoda. 

Elena gelsvai žalia šilkine suknia sėdi elastingame fotely- 
je gale pailgo kambario, skambančio šnekomis, žiburiuojančio 
sietynais ir papuošalais, jūruojančio ryškiomis juodų frakų ir 
sidabru apvedžiotų suknių spalvomis. Hario Goldveizerio nosies 
kreivė susiliejusi su praplikusios kaktos kreive, stambus pastur- 
galis knemba per trikampės auksuotos taburetės kraštus, rudos 
akutės jam kalbant it čiuptuvai tyrinėja jos veidą. Nuo netoliese 
sėdinčios moters dvelkia santalu. Pro šalį, šnekučiuodama su 
vyriškiu smailia barzdele, praeina moteris oranžinėmis lūpomis 
ir kreidiniu veidu, su oranžiniu turbanu ant galvos. Kumpano- 
sė moteriškė tamsiai raudonais plaukais iš už nugaros uždeda 
ranką vyriškiui ant peties. 

— Ką aš matau, panele Krukšenk, labutis; stebėtina, ar ne, 
kaip visi visada pataiko būti toje pačioje vietoje tuo pačiu metu. 

Elena sėdi fotelyje snūdžiai klausydamasi, pudros vėsa ant 
veido ir rankų, raudonų dažų riebumas ant lūpų, po maudynės 
kūnas šilkinėje suknioje, šilkiniuose apatiniuose gaivus kaip 
žibuoklė; ji sėdi užsisvajojusi, snūdžiai klausydamasi. Staiga ją 
skaudžiai nudiegia vyrų balsų pyniava. Ji sėdi pastėrusi išbalusi 
nepasiekiama kaip švyturys. Vyrų rankos rėplioja it vabalai ne- 
dūžtamu stiklu. Vyrų žvilgsniai klaidžioja ir plezdena atsitren- 
kę į jį it bejėgiai drugiai. Tačiau giliai viduje juodoje tamsybėje 
kažkas žvangsi tartum ugniagesių mašinos varpas. 


Džordžas Boldvinas stovėjo prie pusryčiams padengto stalo, 
rankoje laikydamas neišlankstytą New York Times. 

— Nagi, Sesile, - kalbėjo jis, - žiūrėkim į šitą reikalą blaiviai. 

— Ar tu nematai, kad aš ir stengiuosi žiūrėti blaiviai? - verks- 
mingai suvapėjo ji. 
laikraščio kampelį. Ponia Boldvin, aukštaūugė, su kauge rūpes- 
tingai sugarbiniuotų kaštoninių plaukų ant viršugalvio, sėdėjo 
priešais sidabrinį kavos servizą, baltais tarsi grybiena pirštais su 
labai aštriais rausvais nagais čiupinėdama cukrinę. 

— Džordžai, viskas, aš daugiau taip nebegaliu. - Ji suspaudė 
drebančias lūpas. 

— Bet, brangioji, tu perdedi... 

— Aš perdedu?.. Juk tai reiškia, kad mudviejų gyvenimas ištisa 
apgaulė. 

— Bet, Sesile, mudu mylėjom viens kitą. 

— Tu mane vedei, pats Žinai, dėl mano socialinės padėties... 
Kvailė, kad įsimylėjau tave. Ką gi, kas buvo, pražuvo. 

— Netiesa. Aš tikrai tave mylėjau. Ar jau pamiršai, kaip pati 
graužeisi, kad negali manęs visa širdim pamilti? 

— Koks tu žiaurus, kad man tą primeni... Siaubas! 

Iš virtuvės įėjo tarnaitė, nešina padėklų su kiaušiniene ir 
kumpiu. Jiedu sėdėjo tylomis žiūrėdami vienas į kitą. Tarnaitė 
iššnarėjo iš kambario ir uždarė duris. Ponia Boldvin priglaudė 
kaktą prie stalo krašto ir pravirko. Boldvinas spoksojo į antraštes 
laikraštyje. ERCHERCOGO NUŽUDYMAS TURĖS SUNKIŲ PASEK- 
MIŲ. AUSTRIJA MOBILIZUOJA ARMIJĄ. Jis priėjo prie jos ir už- 
dėjo ranką jai ant garbiniuotų plaukų. 

— Sesile, vargšele tu mano. 

— Neliesk manęs. 

Prispaudusi prie veido nosinaitę, išbėgo iš kambario. Jis atsi- 
sėdo, įsidėjo kiaušinienės su kumpiu, skrebučių ir ėmė valgyti; 

maistas atrodė beskonis lyg popierius. Liovėsi valgęs ir, iš vidi- 
nės kišenės, kur laikė nosinę, išsiėmęs bloknotėlį, brūkštelėjo: 
„Dėl Kolinzo ieškinio Arbatnotui, Niuj. m. tar. Apel. sk.“ 

Išgirdo žingsnius prieškambaryje, skląsčio trakštelėjimą. Lif- 
tas jau leidosi. Jis bėgte nuskrido laiptais per keturis aukštus į 
apačią. Pro grotuotą vestibiulio durų stiklą išvydo ją ant šaligat- 
vio krašto, aukštą, tiesią, besimaunančią pirštinaites. Jis išpuolė 
ir spėjo nutverti už rankos kaip tik privažiavus taksi. Prakaitas 
išbėrė kaktą, graužėsi po apykakle. Įsivaizdavo, kaip kvailai su 
servetėle rankoje jis atrodo juodaodžiam durininkui, kuris išsi- 
šiepęs jam sako: „Labas rytas, pone Boldvinai, atrodo, bus graži 
diena.“ Stipriai suspaudęs jos ranką, pro dantis pusbalsiu iškošė: 

— Sesile, man reikia su tavim pasikalbėt. Luktelk minutę, ir 
važiuosim kartu... Prašom palaukt kokias penkias minutes, — 
pasakė vairuotojui. - Mes tuoj grįšim. 

Stipriai sugniaužęs jai riešą, nusivedė atgal prie lifto. Kai abu 
atsidūrė savo buto prieškambaryje, ji įsmeigė sausas degančias 
akis tiesiai jam į veidą. 

— Eikš čia, Sesile, - švelniai tarė jis. Uždarė ir užrakino mie- 
gamojo duris. - Dabar ramiai viską aptarkim. Sėskis, mieloji. — 
Pakišo jai kėdę. Ji klestelėjo pastirusi it marionetė. 

— Paklausyk, Sesile, tu neturi jokio pagrindo taip kalbėt apie 
mano draugus. Ponia Ogltorp viena iš jų. Kartaissusitikę visiškai 
viešai išgeriam arbatos, ir daugiau nieko. Pasikviesčiau į svečius, 
bet bijojau, kad tu nepasielgtum su ja nemandagiai... Turi liautis 
taip nesveikai pavyduliavus. Aš tau suteikiu visišką laisvę ir 
absoliučiai tavimi pasitikiu. Manau, turiu teisę prašyti, kad ir tu 
manimi lygiai taip pat pasitikėtum... Sesile, būk vėl, kaip buvai, 
protinga žŽmonytė. Prisiklausai visokių baltais siūlais siūtų pra- 
manų, kuriuos senos raganos tyčia skleidžia, kad pakankintų. 

— Ji ne vienintelė. 

— Sesile, atvirai prisipažįstu, iškart po vedybų... būdavo, kad... 
Bet jau seniai seniai nebe... O ir kas dėl to kaltas?.. Ai, Sesile, tu, 
moteris, nesuprasi mano, kaip vyro, kūniškų poreikių. 

— Argi aš nesistengiau? 

— Mieloji, taip yra ne dėl kieno nors kaltės... Tavęs aš nekal- 
tinu... Jei būtum tuomet iš širdies mylėjusi... | 

— O kaip manai, dėl ko kenčiu šitą pragarą, jei ne dėl tavęs? 
Ak, koksai tu Žiaurus. - Ji sėdėjo, sausomis akimis įsistebeilijusi 
į savo pilkas zomšines šlepetes, pirštais susukdama ir vėl išvy- 
niodama šlapią nosinaitę. 

— Paklausyk, Sesile, skyrybos dabar labai smarkiai pakenktų 
mano profesinei veiklai, bet jei tu tikrai nebenori gyvent su ma- 
nimi, aš pagalvosiu, kaip šitą reikalą sutvarkyt... Bet kokiu atveju 
privalai manimi labiau pasitikėti. Žinok, aš tave myliu. Ir, Dieve 
gink, į nieką dėl to nesikreipk nepasitarus su manimi. Juk nenori 
skandalo ir riebių antraščių laikraščiuose, tiesa? 

— Gerai... palik mane vieną... Man tas pat. 

— Gerai... Jau gerokai vėluoju. Važiuosiu tuo taksi. Tu nenori 
kartu, apsipirkt ar šiaip ko? 

Ji pakratė galvą. Jis pabučiavo ją į kaktą, prieškambaryje pa- 
sičiupo savo šiaudinę skrybėlę ir lazdelę ir išskubėjo. 

— Ak, kokia aš nelaiminga, — sudejavo ji ir atsistojo. Galvą 
skaudėjo tarytum veržiamą įkaitintos vielos. Nuėjo prie lango 
ir persisvėrė į saulėkaitą. Kitapus Parko aveniu mėlynai lieps- 
nojančiame danguje raudonavo statomo namo sijų narvas. Be 
pertrūkio tratėjo gariniai kniedytuvai; protarpiais sušvilpdavo 
garinis keltuvas, sužlegėdavo grandinės, ir ore gulsčia pakibda- 
vo nauja sija. Ant pastolių krutėjo vyrai mėlynais kombinezonais. 
Toli šiaurės vakaruose plūduriavo švytintis žydintis standus it 

žiedkopūstis debesų kamuolys. Ak, kad palytų. Sulig ta mintimi 
statybos ir gatvės gausmą nustelbė kurtus griaustinio dundėji- 
mas. Ak, kad palytų. 


Elena ką tik ant lango pakabino kartūno užuolaidą, kad ši, 
visa tarsi spuogais išberta raudonomis ir violetinėmis gėlytėmis, 
užstotų nykius namų kiemus ir plytines sienas. Tuščio kambario 
viduryje stovėjo tachta, nukrauta arbatos puodukais, variniu 
primusu ir kavinukų; ant geltonų kietmedžio grindų buvo pri- 
sėta kartūno nuokarpų ir užuolaidų segtukų; kampe iš lagamino 
kaskadomis virto knygos, suknelės, paklodės ir užvalkalai; nuo 
naujos plaušinės šluotos židinyje sklido kedrų aliejaus kvapas. 
Elena gelsvu kimono, atsirėmusi į sieną, patenkinta žvalgėsi po 
didelį batų dėžės pavidalo kambarį, kai ją išgąsdino skambutis. 
Nusibraukė nuo kaktos plaukų sruogą ir paspaudė mygtuką, 
atšaunantį durų skląstį. Kažkas negarsiai pasibeldė. Tamsiame 
prieškambaryje stovėjo moteris. 

— Čia tu, Kase, nepažinau. Užeik... Kas atsitiko? 

— Sakyk, tikvai nesutvukdysiu? 

— Žinoma, ne. - Elena pasilenkė ir pakštelėjo jai į skruostą. 
Kasandra Vilkins buvo labai išblyškusi, poakiai nervingai truk- 
čiojo. - Galėsi man truputį patart. Kaip sykis kabinu užuolaidas... 
"Žiūrėk, kaip sakai, ar raudona dera prie pilkos sienos? Man 
keistokai atrodo. 

— Man gvažu. Koks gvažus kambavys. Kaip tau geva bus čia 
gyvent. 

— Nukelk tą primusą ant grindų ir sėskis. Išvirsiu arbatos. 
Vonios kambary yra atitvertas kampas virtuvytei. 

— Av tikvai aš tau netvukdau? 


219 


— Žinoma, ne... O kokios, Kase, bėdos? 

— Ai, viskas... Atvažiavau pas tave pasipasakot, bet nedvįstu. 
Niekam nedvįstu pasisakyt. 

— Aš taip džiaugiuosi šituo butu. Tik pamanyk, Kase, pirmą- 
kart gyvenime turiu nuosavą butą. Tėtis nori, kad gyvenčiau su 
juo Paseike, bet jaučiu, kad negalėčiau. 

— Oką ponas Ogltovpas?.. Oi, kaip aš taip netaktiškai... Tujau 
atleisk man, Eleina. Aš visai iškvaišus. Pati nežinau, ką šneku. 

— Džodžo gerutis. Jis sutiktų ir skirtis, jei panorėčiau... Kaip 
tu, skirtumeis, manim dėta? - Nelaukdama atsakymo, dingo už 
sulankstomų durų. Kasė liko gunksoti ant tachtos krašto. 

Elena grįžo su mėlynu arbatinuku vienoje rankoje ir prikais- 
tuviu garuojančio vandens kitoje. 

— Neturiu nei citrinos, nei grietinėlės, ar nieko? Ant židinio 
yra cukraus. Puodukai švarūs, ką tik išploviau. Gražūs, kaip 
sakai? Oi, tu net neįsivaizduoji, kaip nuostabu šeimininkaut bute, 
kuris visas priklauso man. Nekenčiu gyvent viešbuty. Rimtai, 
jaučiuosi čia tikra namų šeimininkė... Absurdiškiausia, žinoma, 
tai, kad kai tik padoriai įsirengsiu, turbūt turėsiu išsikelt arba 
išnuomot. Po trijų savaičių trupė išvyksta į gastroles. Noriu išeit 
iš trupės, bet Haris Goldveizeris neišleidžia. - Kasė iš šaukštelio 
sriubčiojo arbatą. Ėmė tyliai verkšnoti. - Nagi, Kase, kas tau, 
atkusk. 

— Ai, Eleina, tau viskas taip sekasi, o aš tokia nelaiminga. 

— Ką tu, aš visada maniau, kad mano dalia pati nelemčiausia, 
bet vis dėlto kas tau nutiko? 

Kasė padėjo puodelį ir įrėmė sunertas rankas sau į kaklą. 

— Ogi štai kas... - prislėgtu balsu atsakė. - Man vegis, aš tu- 
vėsiu kūdikį. - Nuleido galvą ant kelių ir ėmė kūkčioti. | 


220 


— Tu įsitikinus? Visoms moterims įprasta šito baimintis. 

— Aš novėjau, kad mūsų meilė būtų tyva, gvaži, bet jis pagva- 
sino, kad daugiau jo nebematysiu, jeigu ne... ir aš jo nekenčiu, — 
pašėliškai gokčiodama išdaužė žodį po žodžio. 

— Imkit ir susituokit. 

- Negaliu. Nenoviu. Šeima tvukdys man. 

— Kada sužinojai? 

- Tikvai pajutau gal pvieš dešimt dienų. Žinau, kad dėl to... 
Bet aš nieko nenoviu, tik šokt. - Liovėsi raudojusi ir vėl ėmė 
sriubčioti arbatą. 

Elena vaikščiojo pirmyn atgal palei židinį. 

— Paklausyk, Kase, beprasmiška dėl to gadint sau nervus, 
sutinki? Žinau vieną moteriškę, ji tau padės... Suimk save į nagą, 
gerai? 

— Oi, aš negalėsiu, negalėsiu... - Lėkštutė nuslydo jai nuo 
kelių ir ant grindų perskilo perpus. - Sakyk, Eleina, tau ivgi taip 
buvo?.. Oi, labai atsipvašau. Aš tau atpivksiu lėkštutę, Eleina. — 
Sverdėdama atsistojo ir padėjo puoduką ir šaukštelį ant židinio 
atbrailos. 

— Na, žinoma, buvo. Kai susituokėm, iš pradžių dar ir kaip 
kamavausi... 

— Ak, Eleina, kaip visa tai šlykštu. Jei ne šitai, gyventum sau 
gvažiai, laisvai, lengvai... Jaučiu, kaip tas siaubas mane kausto, 
žudo. 

— Taip jau dažniausiai būna, - šiurkščiai metė Elena. 

Kasė vėl įsiverkė. 

- Kokie tie vyvai žiauvūs iv savanaudžiai. 

— Išgerk dar arbatos, Kase. 

— Oi, negaliu. Bvangioji, mane siaubingai pykina... Oi, atvodo, 
vemsiu. 

— Vonia iškart už durų po kairei. 

Elena vaikščiojo po kambarį sukandusi dantis. Neapkenčiu 
moterų. Neapkenčiu moterų. 

Po kurio laiko Kasė žalstelėjusiu išblyškusiu veidu grįžo į 
kambarį, frotiniu skudurėliu šluostydamasi kaktą. 

— Eikš, vargšele, gulkis čia, - tarė Elena, atituštindama vietos 
ant tachtos. — ...Dabar atsigausi. 

— Oi, atleisk man, kad pvidaviau tau tiek vūpesčių. 

— Tu tik pagulėk minutę ramiai ir viską išmesk iš galvos. 

— Taigi, kad galėčiau nusivamint. 

Elenos rankos buvo šaltos. Ji nuėjo prie lango ir pažvelgė į 
lauką. Kieme, sukdamas virvagalį, lakstė berniukas kaubojišku 
kostiumėliu. Kojoms susipynus, pargriuvo. Kai atsistojo, Elena 
išvydo susiraukusį, ašarotą jo veidą. Kiemo gale kresna juo- 
daplaukė moteriškė kabino skalbinius. Ant tvoros čirškavo ir 
pešėsi Žvirbliai. 

— Eleina, bvangioji, gal duotum tvuputėlį pudvos? Pamečiau 
vankinuką. 

Elena atsisuko nuo lango. 

- Rodos... Taip, yra šiek tiek ant židinio... Ar tau bent kiek 
geriau, Kase? 

— Taip, jau geviau, - virpančiu balsu atsakė Kasė. - O lūpdažį 
tuvi? 

— Man labai gaila... Aš dieną niekad nesidažau. Jeigu ir toliau 
vaidinsiu, reikės pradėt. - Nuėjo už pertvaros, nusimetė kimono, 
apsivilko žalią suknelę, surangė ant galvos plaukus ir prispaudė 
maža juoda skrybėlaite. - Eime, Kase. Noriu iki šešių ko nors už- 
valgyt... Nemėgstu vakarieniaut stačiais kąsniais likus penkiom 
minutėm iki spektaklio. 

— Ui, kaip aš bijau... Pažadėk, kad nepaliksi manęs vienos. 

— Na, šiandien ji nieko nedarys... Tik apžiūrės ir gal duos 
kokių vaistų... Pala, ar pasiėmiau raktą? 

— Mums veikės važiuot taksi. O aš, bvangioji, iš viso tuviu 
tik šešis dolevius. 

— Išprašysiu iš tėčio šimtą dolerių baldams. Viskas bus gerai. 

— Eleina, tu tikvas angelas... Tu nusipelnei visokeviopos 
sėkmės. 

Ant Šeštojo aveniu kampo jiedvi įsėdo į taksi. 

Kasei kaukšėjo dantys. 

— Būk geva, važiuokim kitą kavtą. Dabav aš pev daug bijau. 

— Vaikeli, kitos išeities nėra. 


Džo Harlandas, papsėdamas pypkę, uždarė ir užšovė plačius 
siūbuojančius lentinius vartus. Kitapus iškasos ant aukštos namo 
sienos geso paskutinis tamsiai raudonos saulės šviesos atspin- 
dys. Mėlynos kranų strėlės jo fone atrodė juodos. Nusisukęs nuo 
vartų, Harlandas, papsėdamas užgesusią pypkę, apžvelgė tuščių 
karučių eiles, krūvas kaplių ir semtuvų, nedidelę stoginę garo 
mašinai ir gariniams grąžtams, tarsi kalniečio trobelę tupinčią 
ant nuskeltos uolos. Nors pro tvorą iš gatvės skverbėsi mašinų 
burzgesys, vaizdas atrodė ramus. Įėjo į pavartėje stovinčią būde- 
lę, kurioje buvo telefonas, atsisėdo ant kėdės, iškratė, prisikimšo . 
„ir užsidegė pypkę ir išskleidė ant kelių laikraštį. RANGOVAI Į 
STATYBININKŲ STREIKĄ KETINA ATSAKYTI LOKAUTU. Jis nu- 
sižiovavo ir atlošė galvą. Melzgana šviesa buvo per silpna, kad 
galėtum skaityti. Ilgai sėdėjo įsistebeilijęs į nuorūkų apdegintus 
batų galus. Galvoje jautė malonią blausią tuštumą. Umai išvydo 
save su fraku ir cilindru, su orchidėja atlape. „Volstrito burtinin- 
kas“ nužvelgė raukšlėtą raudoną veidą, nudėvėta kepure pri- 
spaustus žilus plaukus, stambias rankas su purvinais sutinusiais 

krumpliais ir prunkštelėjęs išnyko. Įkišęs ranką į striukės kišenę 
išsiimti „Prince Albert“ skardinėlės pypkei prisikimšti, kaip per 
miglą prisiminė „Corona-Corona“ aromatą. 

— Koks skirtumas, norėčiau žinot, - balsiai ištarė. 

Kai uždegė degtuką, aplink sujuodavo tamsa. Užpūtė deg- 
tuką. Pypkė, jaukus raudonas ugnikalniukas, kiekvieną kartą 
užsitraukus santūriai sukvarkdavo. Jis rūkė labai lėtai, giliai 
įtraukdamas dūmą. Visus aukštus aplinkinius pastatus supo 
rausva aureolė nuo gatvių šviesų ir elektrinių iškabų. Užvertęs 
galvą, pro mirguliuojančius šviesos atšvaitų šydus įžvelgė mėly- 
nai juodą dangų ir žvaigždes. Tabakas buvo kvapnus. Harlandas 
jautėsi labai laimingas. 

Už būdelės durų šmėstelėjo Žžioruojantis cigaro galas. Harlan- 
das čiupo žibintą ir išėjo laukan. Pakėlęs žibintą, išvydo šviesia- 
plaukį vaikiną stora nosimi ir lūpomis, su cigaru burnos kampe. 

— Kaip čia patekot? 

— Šoninės durys atidarytos. 

— Perkūnas, negali būt. Ko ieškot? 

— Jūs čia naktinis sargas? — Harlandas linktelėjo. - Malonu 
susipažint... Prašom cigarą. Matot, norėjau šnektelt su jumis... 
Aš, matot, agitatorius iš 47-0 skyriaus. Parodykit savo bilietą. 

— Aš ne profsąjungos narys. 

„— Na, tai būsit... Mes, statybų darbininkai, turim eit išvien. 
Bandom sutelkt visus vyrus nuo naktinio sargo iki inspektoriaus 
į vieningą frontą prieš lokautą. 

Harlandas užsidegė cigarą. 

— Klausyk, brol, tuščiai aušini burną. Ar streikas bus, ar nebus, 
sargai visada bus reikalingi... Aš jau senas ir nebekaringas. Per 
penkerius metus man čia pirmas padorus darbas, ir greičiau 
mane nušaus, negu jį iš manęs atims... Bruzdėt tokiems vaikams 

kaip tu. Aš neprisidėsiu. Tikrai be reikalo aušini burną, bandy- 
damas suagituot naktinius sargus. 

— Iš kalbos panašu, kad ne visąlaik dirbot tokį darbą. 

— Na, galir ne. 

Vaikinas nusiėmė skrybėlę ir perbraukė delnu kaktą bei tan- 
kius trumpus plaukus. 

— Velnias, sunkus darbas įtikinėt žmones... Bet naktis tai puiki, 
tiesa? 

— Na, taip, naktis graži, - atsakė Harlandas. 

— Mano pavardė O'Kifas, Džo O'Kifas... Jūs, lažinuos, galė- 
tumėt papasakot daug įdomaus. - Ištiesė ranką. 

— Aš irgi Džo... Harlandas... Prieš dvidešimt metų mano pa- 
vardė šį tą reiškė. 

— Prieš dvidešimt metų... 

— Klausyk, koks iš tavęs delegatas, juokas... Kol neišvariau iš 
teritorijos, įsidėk į galvą senio patarimą: mesk tu šitą reikalą... 
Netinkamas tai žaidimas šauniam vaikiui, norinčiam prasimušt 
į Žmones. 

— Laikai keičiasi, žinokit... Streiką remia dideli tūzai. Štai šian- 
dien buvau įstatymų leidėjo Maknilo kabinete, aptarėm padėtį. 

— O aštau tiesiai sakau, jeigu kas šiame mieste gali tau suga- 
dint ateitį, tai šitas darbininkijos bruzdėjimas... Kada nors pri-- 
siminsi, kad senas girtuoklis valkata taip sakė, bet bus po laiko. 

— A, vadinas, turėjot bėdų dėl gėrimo? Ko jau ko, bet šito 
nebijau. Negeriu, nebent alaus dėl kompanijos. 

— Klausyk, brol, tuoj čia užeis kompanijos sekliai. Verčiau 
spausk iš čia. 

— Nebijau aš jokių kompanijos seklių, eina jie... Na, kol kas, 
užsuksiu dar kada aplankyt. 

— Ir uždaryk duris išeidamas. 

Džo Harlandas atsigėrė iš skardinės vandens, atsisėdo ant 
kėdės, pasirąžė ir nusižiovavo. Vienuolikta. Dabar Žmonės kaip 
tik išeina iš teatrų, vyrai su frakais, moterys dekoltuotomis suk- 
nelėmis; vyrai važiuoja namo pas žmonas ir meilužes; miestas 
ruošiasi miegoti. UŽ tvoros signalizavo ir burzgė taksi automo- 
biliai, dangus nuo elektrinių iškabų tviskėjo auksine pudra. Jis 
numetė cigaro nuorūką ir kulnu sutrypė ant grindų. Nusipurtė ir 
atsistojo, tada, siūbuodamas žibintą, lėtai nupėdino statybvietės 
pakraščiu. 

Šviesa nuo gatvės gelzganai dažė didžiulę iškabą, kurioje 
buvo pavaizduotas baltas juodalangis dangoraižis mėlyno dan- 
gaus ir baltų debesų fone. SEGALAS IR HEINSAS šioje vietoje 
pastatys moderniausią DVIDEŠIMT KETURIŲ AUKŠTŲ ADMI- 
NISTRACINĮ PASTATĄ bus atiduotas eksploatuoti 1915 m. sausį 
dar yra nuomojamo ploto teirautis... 


Džimis Herfas sėdėjo ant žalios sofos po elektros lempute pla- 
taus tuščio kambario kampe ir skaitė Žaną Kristofą. Buvo priėjęs 
prie Olivjė mirties ir skaitė jausdamas, kaip jam vis labiau veržia 
gerklę. Atmintyje atgijo sūkuriuojančio Reino šniokštimas, Rei- 
no, nepailstamai ardančio Žano Kristofo gimtinės sodo papėdę. 
Europą jis vaizdavosi kaip žalią parką, pilną muzikos, raudonų 
vėliavų ir žygiuojančių minių. Kartais nuo upės į kambarį at- 
klysdavo pridusęs, minkštas kaip sniegas garlaivio švilpukas. 
Iš gatvės sklido taksi dardėjimas ir. tramvajų cypimas. 

Į duris kažkas pabeldė. Džimis apsiblaususiomis, karščiuo- 
jančiomis nuo skaitymo akimis pakilo. 

— Sveikas, Stanai, iš kur dabar tave velnias neša? 

— Herfi, aš girtas kaip dūmas. 

— Ne naujiena. 

— Aš tik apibūdinau girtumo laipsnį. 

— Na, tai gal man paaiškintum, kodėl pas mus niekas nieko 
nedaro? Niekas nekuria muzikos, nekelia revoliucijų, neįsimyli. 
Visi tik geria ir pliurpia riebius anekdotus. Šlykštu... 

— Bravo, bravo... Bet tu kalbėk už save. Aš metu gert... Nieko 
iš gėrimo gera, tas pats per tą patį... Klausyk, vonia čia yra? 

— Žinoma, yra. Kieno, tavo supratimu, šitas butas, mano? 

— O tai kieno, Herfi? 
sieny. 

Stanas ėmė plėšti nuo savęs drabužius ir brukti į krūvą sau 
po kojomis. 

— Ech, norėčiau paplaukyt... Kokio velnio žmonės gyvena 
miestuose? 

— Kokio velnio aš tęsiu savo nykią egzistenciją šitame bepro- 
tiškame epilepsiškame mieste... štai ką norėčiau žinot. 

— Veskie, Horacijau, mane pas vergą pirtininką, - suriaumojo 
Stanas, įdegęs, standžiais pūpsančiais raumenimis, dėl girtumo 
kiek svyruodamas ant drabužių krūvos. 

— Tiesiai už tų durų. - Džimis iš kelioninio lagamino kambario 
kampe ištraukė rankšluostį, sviedė jam įkandin ir ėmė skaityti 
toliau. | 

Stanas įgriuvo į kainbarį visas varvantis, sniaukrodamas pro 
rankšluostį: 

— Ką tu pasakysi, užmiršau nusiimt skrybėlę. Herfi, noriu 
tavęs dar kai ko prašyt. Galiu? 

- Be abejo. O ko? 

— Gal užleistum man nakčiai savo kambarį, šitą kambarį? 

— Maloniai prašom. 

— Turiu omeny, būsiu ne vienas. 

- Kaip tavo širdis geidžia. Susivesk nors visą „Žiemos sodo“ 
kordebaletą, niekas čia nepastebės. O blogiausiu atveju galima 
išsprukt avarinėm kopėčiom į skersgatvį. Aš eisiu miegot ir už- 
sidarysiu, taigi šitas kambarys ir vonia bus jūsų Žinioj. 

— Bjauriai piktnaudžiauju tavo svetingumu, bet jos vyras šėlte 
šėlsta, ir mudviem reikia labai saugotis. 

— Dėl ryto nesijaudink. Aš išsmuksiu anksti, ir judu galėsit 
karaliaut visame bute. 

— Na, aš ir einu, iki. 

Džimis pasiėmė knygą, nuėjo į savo miegamąjį ir nusirengė. 
Jo laikrodis rodė penkiolika pirmos. Naktis buvo dusni. Užge- 
sinęs šviesą, ilgokai sėdėjo ant lovos krašto. Iš toli, nuo upės 
ataidinčios sirenos šiurpino odą. Gatvėje girdėjosi Žingsniai, 
vyrų ir moterų balsai, prislopintas jaunatviškas namo grįžtančių 
porelių juokas. Kažkur gramofonas grojo „Secondhand Rose“. 
Džimis gulėjo aukštielninkas neapsiklojęs. Pro langą smelkėsi 
atmatų rūgštis, sudegusio benzino, mašinų ir dulkėtų gatvių 
kvapai, sūdri tvanka kambarėlių, kuriuose raitėsi nakties ir anks- 
tyvos vasaros kamuojami vienišų vyrų ir moterų kūnai. Gulėjo 
degančias akis įsmeigęs į lubas, aštrios kančios krečiamas kūnas 
liepsnojo nelyginant raudonai įkaitęs metalas. 

Ji pažadino nekantrus moters šnibždesys; kažkas vėrė duris. 

— Nenoriu jam rodytis. Nenoriu jam rodytis. Džimi, dėl Dievo 
meilės, eik, pašnekėk su juo. Nenoriu jam rodytis. - Į kambarį, 
apsisupusi paklode, įėjo Eleina Ogltorp. 

Džimis išvirto iš lovos. 

— Kas, po galais, atsitiko? 

— Gal yra čia kokia spinta ar kas... Nenoriu kalbėtis su Džo- 
džo, kai jis tokios būklės. 

Džimis apsitampė pižamą. 

— Yra spinta gale lovos. 

— Aišku... Džimi, būk gerutis, prikalbink jį, kad išeitų. 

Džimis apdujęs nusliūkino į kitą kambarį. 

— Šliundra, šliundra, - šūkavo kažkas nuo lango. 

Degė šviesa. Stanas, kaip indėnas apsisupęs pilkai ir rausvai 
dryžuota antklode, tupėjo viduryje dviejų sofų, sujungtų į vieną 
didžiulę lovą. Jis abejingai spoksojo į Džoną Ogltorpą, kuris, 
išlindęs iki pusiau pro viršulangį, tarsi lėlių teatro personažas 
rėkavo, mostagavo rankomis ir plūdosi. Plaukai buvo užkritę ant 
akių, viena ranka mosikavo lazdele, kita baltintos kavos spalvos 
fetrine skrybėle. 

— Eik šen, šliundra... Flagrante delictu“, štai kas yra... Flagrante 
delictu. Ne veltui nuojauta mane užvedė kopėčiom pas Lesterį 
Džonsą. - Nutilo ir minutę spoksojo išpūtęs girtas akis į Dži- 
mį. — A, čia tas žaliasis žurnalistas, tiksliau, geltonasis, pažiūrėt 
toks jau nekaltas avinėlis. Žinai, ką aš apie tave manau, nori 
žinot, ką aš apie tave manau? Prisiklausiau apie tave iš Rutos 
ir šiaip. Žinau, kad save laikai radikaliu, nepriklausomu... Kaip 
tau patinka būti perkama spaudos prostitute? Patinka tau tavo 
geltonas bilietas? Varinis žetonėlis, štai kur esmė... Manai, kad 
aš, aktorius, artistas, apie tokius dalykus nenutuokiu. Iš Rutos 
girdėjau, ką pats manai apie aktorius ir panašiai. 

— Kąjūs, pone Ogltorpai, jūs tikrai klystate. 

- Aš skaitau ir tyliu. Esu tylus stebėtojas. Žinau, kad kiekvie- 
nas sakinys, kiekvienas žodis, kiekvienas menkiausias skyrybos 
ženklelis, pasirodantis spaudoje, yra pertikrinamas, taisomas ar 
braukiamas atsižvelgiant į reklamuotojų ir akcininkų interesus. 
Šalies gyvybės šaltinis nuodijamas pačioje ištakoje. 


* Nusikaltimo vietoje. (Lot.) 

— Kad pasakė, tai pasakė, - staiga nuo lovos sušuko Stanas. 
Plodamas katučių atsistojo. 

— Verčiau būsiu niekingiausias scenos pastumdėlis. Verčiau 
būsiu paliegusi senutė scenos šlavikė... negu klestintis didžiau- 
sio miesto dienraščio redaktorius. Aktoriaus profesija garbinga, 
padori, kukli, kultūringa. - Prakalba staigiai nutrūko. 

— Gerai, bet aš nesuprantu, kojūs iš manęs norit, - sukryžiavęs 
rankas, tarė Džimis. 

— O dabar dar ir lyt pradėjo, - gergždžiančiu verksmingu 
balsu tęsė Ogltorpas. 

— Eikit verčiau namo, - tarė Džimis. 

- Ir eisiu, eisiu ten, kur nėra šliundrų... nei šliundrų vyrų, nei 
šliundrų moterų... Eisiu į nakties prieglobstį. 

— Stanai, kaip sakai, jis pareis pats namo? 

Stanas sėdėjo ant lovos krašto kretėdamas iš juoko. Gūžtelėjo 
pečiais. 

— Mano kraujas amžiams kris ant tavo galvos, Eleina... Am- 
žiams, girdi?.. Į nakties prieglobstį, kur niekas nesijuokia ir nesi- 
tyčioja. Nemanyk, kad tavęs nematau... Jei atsitiks nepataisoma 
nelaimė; tai ne dėl mano kaltės. 

— Labaanakt, - riktelėjo Stanas. Paskutinio juoko priepuolio 
suriestas, nuslydo nuo lovos ir nusivoliojo ant grindų. Džimis 

vį. Ogltorpo nebebuvo. Smarkiai lijo. Nuo namų sienų tvoskė 
šlapių plytų kvapas. 

— Na, ir idiotizmas. - Nepažvelgęs į Staną, pasuko į savo 
kambarį. Tarpduryje pro jį švelniai lyg šilkas praslydo Elena. 

— Aš labai atsiprašau, Džimi... - pradėjo ji. 

Jis jai prieš veidą užtrenkė duris ir užsirakino. 

— Idiotai prakeikti, elgiasi kaip nevispročiai, - iškošė pro dan- 
tis. - Ką jie sau galvoja, po perkūnais? 

Jo rankos buvo šaltos ir drebėjo. Užsitraukė ant savęs antklo- 
dę. Gulėjo klausydamasis, kaip vienodai teška lietus ir šnypš- 
damas lataku čiurškia vanduo. Protarpiais vėjo gūsis smulkiais 
vėsiais lašeliais aptėkšdavo veidą. Kambaryje tebetvyrojo silps- 
tantis jos sunkios plaukų grįžtės kedrų aitrumo aromatas, tebe- 
tvyrojo šilkinis jos kūno švelnumas slėptuvėje, kur jos tupėta 
susisupusios paklode. 


Edas Tačeris sėdėjo erkeryje apsiskleidęs sekmadieniniais 
laikraščiais. Jo plaukai buvo žilstelėję, skruostuose įsikirtusios 
gilios raukšlės. Česučios kelnių viršutinės sagos atsegtos, kad 
nespaustų išsišovusio pilvuko. Sėdėjo, pro atvirą langą Žiūrė- 
damas į automobilius, nesibaigiančiu srautu abiem kryptimis 
dūzgiančius įkaitusiu asfaltu palei geltonplyčius sandėlius ir 
raudonplytę stotį, kur po karnizu saulėje juodame fone blausiai 
blizgėjo auksinės raidės: PASEIKAS. Kaimyniniuose butuose, 
kaip sekmadieniais įprasta, gramofonai zirzliai griežė „It's a 
Bear“, „Liučijos“ sekstetą, arijas iš „Kvakerės“. Tačeriui ant kelių 
gulėjo New York Times teatro naujienų skyrius. Apsiblaususiomis 
akimis jis žvelgė į plevenančią kaitrą, jausdamas, kaip kvapą 
gniaužiantis skausmas spaudžia krūtinę. Ką tik perskaitė Žinutę 
pažymėtame Town Topics numeryje. 


Pikti liežuviai skleidžia paskalas, kurioms pagrindą duoda nepa- 
neigiamas faktas, kad jauno vaikino Stanvudo Emerio automobi- 
lį kiekvieną vakarą galima matyti prie „Knickerbocker“ teatro ir, 
kalbama, jis niekad neišvažiuojąs be vienos žavios jaunos aktorės, 
žadančios netrukus tapti ryškia žvaigžde. Tas pats ponaitis, vienos 
solidžiausių teisės firmų vadovo sūnus, neseniai dėl susiklosčiu- 
sių ne itin palankių aplinkybių palikęs Harvardą, jau kurį laiką 
čionykščius stebina savo žygiais, kurie, esame įsitikinę, yra ne kas 

kita, ojaunatviškų jausmų pertekliaus pasekmė. Protingas žmogus 
darytų išvadas. 


Tris kartus subirzgė skambutis. Edas Tačeris metė laikraščius 
ir nuliumpsėjo prie durų. 

— Ele, ko taip vėlai? Jau maniau, nebeatvažiuosi. 

— Tėti, jeigu pasakau, kad atvažiuosiu, tai ir atvažiuoju, ar 
ne taip? 

— Tai jau taip, dukrele. 

— Kaip tu laikais? Kas kontoroj? 

— Ponas Elbertas išėjęs atostogų... Kai grįš, turbūt aš irgi ei- 
siu. Norėčiau, kad su manim keletui dienų važiuotum į Spring 
Leiką. Atsigautum. 

— Betgi, tėti, aš negaliu... - Nusitraukė skrybėlaitę ir numetė 
ant sofos. - Štai, tėti, atnešiau tau rožių. 

— Tu žiūrėk; tavo motinos mėgstamosios raudonos rožės. Ką 
gi, malonu, kad nepamiršai... Bet aš nenoriu atostogaut vienui 
vienas. 

— Na, ten tikrai sutiksi daugybę senų bičiulių, tėti. 

— Kodėl nenori važiuot nors savaitėlei? 

— Visų pirma, man reikia ieškotis darbo... trupė išvyksta gast- 
rolių, o aš šįkart su jais nevažiuoju. Haris Goldveizeris dėl to 
baisiausiai užpyko. — Tačeris vėl atsisėdo erkeryje ir ėmė krauti 
sekmadieninius laikraščius ant kėdės. — Tėti, kam tau prireikė 
šito Town Topics? 

— Ai, taip sau. Niekad nebuvau skaitęs; tiesiog nusipirkau 
ji į Times. 

— Šantažistų žurnaliūkštis, ir tiek. - Elena vaikščiojo po kam- 
barį. Rožes buvo pamerkusi į vazą. Slogiame, dulkiname ore nuo 
jų dvelkė kvapnia vėsa. - Tėti, noriu tau pasakyt vieną dalyką... 

Mudu su Džodžo skiriamės. - Edas Tačeris, susidėjęs rankas ant 
kelių, suspaudęs lūpas, be žodžių linksėjo galvą. Veidas buvo 
pilkas ir apsiniaukęs, beveik toks pat pilkas kaip jo kanapėtas 
česučios kostiumas. - Sielotis dėl to nėra ko. Mudu tiesiog nu- 
sprendėm, kad mums nebeišeina toliau gyvent kartu. Išsiskirsim 
be triukšmo, kaip pridera... Džordžas Boldvinas, mano bičiulis, 
apsiėmė viską sutvarkyt. 

— Tas iš „Emerio ir Emerio“? 

— Tas pats. 

— Hm. 

Jiedu nutilo. Elena pasilenkė prie rožių. Giliai traukdama 
jų aromatą, stebėjo, kaip rusvu lapu žygiuoja žalia kirmėlaitė. 

— Man Džodžo tikrai labai patinka, bet gyvenimas su juo mane 
varo iš proto... Nesiginu, esu už daug ką jam skolinga. 

— Verčiau tu jo akyse nebūtum regėjus. 

Tačeris krenkštelėjo ir, nusisukęs į langą, žiūrėjo į keliu palei 
stotį dviem nesibaigiančiais srautais judančius automobilius. Jie 
kėlė dulkes, svaidė kampuotus stiklo, emalio ir nikelio blyksnius. 
Po padangomis čežėjo alyvuotas grįstkelis. Elena klestelėjo ant so- 
fos ir leidosi akimis klajoti po išblukusias raudonas kilimo rožes. 

Pasigirdo skambutis. 

— Aš nueisiu, tėti... Laba diena, ponia Kalvetir. 

Į kambarį įpūkštė raudonveidė storulė juodmarge šifono suk-. 
nele. 

— Oi, atleiskit, kad sutrukdysiu, aš tik minutėlei... Kaip jūs 
laikotės, pone Tačeri?.. Žinote, širdele, jūsų tėvas, vargšelis, buvo 
gerokai sunegalavęs. 

— Nesąmonė; diegliukas nugaron buvo įsimetęs, daugiau nieko. 

— Lumbagas, širdele. 

— Tėti, kodėl man nieko nesakei? 

— Koks įkvepiantis buvo šiandien pamokslas, pone Tačeri... 
Ponas Laurtonas stačiai sužibėjo. 

— Matyt, reikėtų man kada ne kada išsiruošt į bažnyčią, bet 
kad sekmadieniais, žinot, norisi padrybsot namie. 

— Suprantama, pone Tačeri, jums tai vienintelė poilsio diena. 
Mano vyras irgi toks pat buvo... Bet, man regis, ponas Laurtonas 
skiriasi nuo daugumos dvasininkų. Jis labai šiuolaikiškų blaivių 
pažiūrų. Jautiesi lyg būtum ne bažnyčioj, o be galo įdomioje 
paskaitoje... Suprantat mintį. 

- Štai ką pasakysiu, ponia Kalvetir, kitą sekmadienį, jei bus 
ne per karšta, nueisiu... Regis, aš per daug įsikibęs savo įpročių. 

— Oi, šiokios tokios permainos visiems į naudą... Ponia Ogl- 
torp, jūs neįsivaizduojat, kaip įdėmiai mes sekam jūsų pasieki- 
mus, skaitom sekmadieniniuose laikraščiuose ir šiaip... Mano 
galva, jums nuostabiai sekasi... Dar vakar sakiau ponui Tačeriui, 
kad šiais laikais reikia itin stiprios valios ir tvirtų krikščioniškų 
pažiūrų norint atsispirti artistų tykančioms pagundoms. Tikra 
atgaiva, kai pagalvoji, kaip jauna moteris ir Žmona sugeba išlikti 
tyra ir nesugadinta. 
pirštais barbeno į supamojo krėslo ranktūrį. Ponia Kalvetir, įsi- 
taisiusi viduryje sofos, palaimingai šypsojosi. Pagaliau atsistojo. 

— Na, man reikia eit. Tarnaitė jauna, nepatyrus, pietūs, Žinia, 
bus niekam tikę... Gal užsuktumėt popiet?.. taip sau, draugiš- 
kai. Iškepiau sausainiukų, turim imbierinio limonado svečiams 
pavaišint. 

— Su didžiausiu malonumu, ponia Kalvetir, - nerangiai sto- 
damasis tarė Tačeris. Ponia Kalvetir, siūbuodama pūsta suknele, 
iškrypavo pro duris. 

— Na, Ele, gal mudu eikim pavalgyt... Ji labai maloni, geraširdė 
moteriškė. Nuolat man neša stiklainius uogienės ir marmelado. 
Gyvena virš manęs su sesers šeima. Komivojažieriaus našlė. 

— Nieko sau pavarė apie artistų tykančias pagundas, - tarė 
Elena ir kimiai nusijuokė. - Eime, nes bus daug žmonių. Mano 
devizas - vengti grūsties. 

Tačeris sprangiai suniurzgė: 

— Gerai, negaiškim. 

Jiedu išėjo pro duris, abipus kurių buvo skambučių mygtu- 
kai ir laiškų dėžutės, ir Elena išskleidė skėtį nuo saulės. Į vei- 
dus smogė pilka kaitra. Jiedu praėjo pro kanceliarijos reikmenų 
parduotuvę, raudoną „A. ėc P.“ bakalėją, kampinę vaistinę su 
žaliu tentu, iš kurios vinguriavo nustilbusi gazuoto vandens 
ir ledų šaldiklių vėsa, perėjo skersai gatvę, klimpdami į lipnų 
suminkštėjusį asfaltą, ir sustojo priešais „Indėnų vado“ kavinę. 
Lange kabantis laikrodis rodė lygiai dvylika; aplink ciferblatą 
senoviniais angliškais rašmenimis buvo išraityti žodžiai LAIKAS 
VALGYTI. Po laikrodžiu stovėjo didelis parudavęs papartis ir 
lentelė su užrašu „Pietūs iš vištienos 1,25 dol.“ Elena stabtelėjo 
tarpduryje, žvelgdama į plastančią gatvę. 

— Žiūrėk, tėti, bene kils audra. - Pilkai melsvame danguje 
plūduriavo kamuolinis debesis neįtikėtinai baltais kaip sniegas 
kontūrais. - Koks gražus debesis. Kaip būtų puiku, jei užeitų 
vėtra su Žaibais ir perkūnais. 

Edas Tačeris pažvelgė aukštyn, palingavo galvą ir pro dvi- 
vėres tinklines duris žengė į vidų. Elena nusekė jam iš paskos. 
Viduje kvepėjo laku ir padavėjomis. Jiedu atsisėdo netoli durų 
prie staliuko po zirziančiu elektriniu ventiliatoriumi. 

— Laba diena, pone Tačeri. Kaip praėjo savaitė? Laba diena, 
panele. - Prakaulaus veido padavėja peroksidiniais plaukais 
draugiškai palinko prie jų. - Ką šiandien valgysit, pone, keptą 
ančiuką ar keptą kastruotą gaidžiuką? 

Ugniagesių automobilis 


Tokiomis popietėmis autobusai slenka virtine vienas paskui kitą kaip 
drambliai per cirko paradą. Nuo Morningsaido aukštumos iki Va- 
šingtono aikštės, nuo Pensilvanijos stoties iki Granto mauzoliejaus. 
Mergišiai ir mergiūkštės glamonėdamiesi kratosi į centrą ir nuo cen- 
tro, glamonėjasi kratydamiesi nuo pilkos aikštės iki pilkos aikštės, 
kol išvysta virš Vihokeno kikenantį jauną mėnulį ir pajunta gūsingą 
užgesusio sekmadienio vėją, pučiantį jiems į veidus dulkes, svaigios 
prieblandos dulkes. 


Jie žingsniuoja ūksminga Centrinio parko alėja. 

— Atrodo lyg su votim ant sprando, - sako Elena priešais 
Bernso statulą. 

— Aha, - švargždžiai atsidusęs, šnibžda Haris Goldveizeris, — 
bet jis buvo didis poetas. 

Ji su plačia skrybėle, balsva palaida suknele, kurią vėjas to- 
lydžio glausto prie kojų ir rankų, žingsniuoja čežėdama slidžiu 
šilku tarp didžiulių rožinių, violetinių ir šviesiai žalių prieblan- 
dos burbulų, tvinkstančių iš žolės ir medžių ir tvenkinių, pūp- 
sančių prieš aukštus pilkus it negyvi dantys pastatus pietiniame 
parko gale, susiliejančių su indigo spalvos zenitu. Kai jis kalba, 
storomis lūpomis ritindamas sakinį po sakinio, rudomis akimis 

tyrinėdamas jos veidą, ji junta, kaip jo žodžiai maigo jos kūną, 
baksnoja limpančios suknelės įdubas; baimė jo klausytis jai už- 
ima žadą. 

— „Mergaitė su cinijomis“ taps tikra sensacija, Eleina, patikėk, 
ir tas vaidmuo parašytas būtent tau. Man išties būtų malonu vėl 
dirbti su tavim... Tu ne tokia kaip kitos, štai kuo tu ypatinga. 
Visos merginos Niujorke net nuobodu kokios vienodos. Panorė- 
jusi tu, be abejo, ir puikiai dainuotum... Nuo tada, kai su tavim 
susipažinau, o jau bus geras pusmetis, aš kaip apkvaišęs. Sė- 
duosi valgyt ir nejaučiu maisto skonio... Tu negali suprast, koks 
vienišas žmogus tampi, kai metai po metų turi slopint jausmus. 
Jaunas buvau kitoks, bet ką daryt? Reikėjo kalt pinigą, prasimušt 
į Žmones. Ir taip metai po metų. Dabar pirmą kartą džiaugiuosi, 
kad taip dariau, kad plušėjau ir kaupiau turtą, nes visą jį galiu 
pasiūlyti tau. Supranti mintį?.. Visi idealai ir gražūs dalykai, 
kuriuos stengdamasis prasimušti slėpiau giliai savyje, buvo tarsi 
sėkla, o dabar iš jos išaugo gėlė, ir ta gėlė esi tu. 

Jiedviem žingsniuojant jo ranka kartkartėmis susiliečia su 
josios; ji paniurusi sugniaužia kumštį ir atitraukia nuo karštos 
putlios ryžtingos jo rankos. 

Alėjoje pilna porų, šeimų, laukiančių, kada užgros muzika, 
Tvyro vaikų, pažastų įsiuvų ir talko kvapai. Praeina balionų par- 
davėjas, paskui save.tempdamas į didžiulę apverstą vynuogių 
kekę panašius raudonus, geltonus ir rausvus balionus. 

— Oi, nupirk man balioną. - Žodžiai išsprūsta jai iš burnos, 
nespėjus jų sulaikyti. 

— Ei, duokit man visų spalvų po vieną... O galir auksaspalvį? 
Grąžos nereikia, pasilikit. 

Elena įdavė balionų virvutės į murzinas lipnias rankutes 
trims mažoms, iš veidukų į beždžionėles panašioms mergaitėms 

raudonomis beretėmis. Ant kiekvieno baliono blizgėjo violetinės 
lankinės lempos šviesos atšvaito pusmėnulis. 

— O, tu mėgsti vaikus, Eleina, tiesa? Man patinka, kai moteris 
mėgsta vaikus. 

Elena nutirpusi sėdi prie staliuko „Kazino“ terasoje. Aplink ją 
sūkuriuoja smaugiantis karštas valgių kvapas ir orkestro, grojan- 
čio „He's a Ragpicker“, ritmas; tarpais ji pasitepa sviestu gabalėlį 
bandelės ir dedasi į burną. Jaučiasi visiškai bejėgė, lyg muselė, 
įstrigusi srūvančiuose lipniuose jo sakiniuose. 

— Niekas kitas Niujorke, patikėk, nebūtų privertęs manęs taip 
toli eiti pėsčiomis... Per daug, supranti, prisivaikščiojau vaikystėj, 
pardavinėdamas laikraščius, dirbdamas pasiuntinuku Švarco 
žaislų parduotuvėj... visą dieną ant kojų, tik vakarinėj mokykloj 
pailsėdavau. Svajojau tapt advokatu, visi mes Istsaido berniūkš- 
čiai svajojom tapt advokatais. Paskui vieną vasarą dirbau tvark- 
dariu Irvingo gatvės „Plazoje“ ir užsikrėčiau teatru... Nuojauta, 
pasirodo, neapgavo, tik kad teatre viskas labai nepastovu. Dabar 
man niekas neberūpi, noriu tik atgaut, ką praradau. Tai ir yra 
visa bėda. Man trisdešimt penkeri ir man niekas neberūpi. Prieš 
dešimt metų buvau tik šioks toks raštininkėlis senio Erlangerio 
kontoroj, o dabar daugelis tų, kuriems kadaise valydavau batus, 
džiaugtųsi galėdami šluot man grindis Vakarų Keturiasdešimt 
aštuntojoj... Šįvakar galiu nusivežt tave į bet kurią Niujorko vietą, 
man nesvarbu, kiek ten kas kainuoja ar kaip ten viskas prašmat- 
nu... o kadaise mums, berniūkščiams, atrodydavo rojus, jeigu 
sukrapštydavai penketą baksų, kad nusivežtum mergiotę į Konio 
salą... Tau, Eleina, aišku, buvo kitaip... Bet aš noriu, supranti, 
susigrąžint senus jausmus... Kur važiuojam? 

— Tai gal į Konio salą? Nesu ten buvus. 

— Ten daug prastuomenės... bet galim pasivažinėt. Taip ir 
padarom. Einu, paskambinsiu, kad atsiųstų automobilį. 

Elena sėdi viena, nudelbusi akis į kavos puodelį. Įsideda į 
šaukštelį cukraus gabaliuką, pamirko kavoje ir, įsimetusi į burną, 
iš lėto triauškina ir liežuviu į gomurį trina cukraus grūdelius. 
Orkestras groja tango. 


Saulė, srūvanti į kontorą pro nuleistų užuolaidų apačią, įžul- 
nia šviesaus muaro juosta skrodė cigarų dūmus. 

— Juoko darbas, - nutęsdamas žodžius, kalbėjo Džordžas 
Boldvinas. - Gasai, mums tai bus juoko darbas. - Gasas Makni- 
las, jaučiasprandis, raudonveidis, su stora laikrodžio grandinėle 
liemenėje, sėdėjo fotelyje, žįsdamas cigarą ir be žodžių linksė- 
damas galvą. - Esant tokiai padėčiai, joks teismas nepriims nu- 
tarties uždrausti... man tas teisėjo Konoro reikalavimas kvepia 
gryniausia partine politika, bet yra tam tikrų veiksnių... 

— Sutinku... Klausyk, Džordžai, šitą reikalą dėl visų tų kal- 
tinimų aš ketinu pavest tau. Tu mane ištraukei iš kebeknės dėl 
Rytų Niujorko dokų ir, manau, ištrauksi ir dabar. 

— Betgi, Gasai, tavo pozicija šiuo reikalu nė kiek neperžengė 
teisėtumo ribų. Antraip aš tikrai nesiimčiau šios bylos net ir seno 
bičiulio kaip tu prašomas. | 

— Tu juk pažįsti mane, Džordžai... Aš niekad neprigavau 
draugo ir nenoriu, kad draugas mane prigautų. - Gasas sunkiai 
atsistojo ir ėmė šlubčioti po kontorą, ramstydamasis lazdele su 
auksiniu bumbulu. - Konoras šunsnukis... 0, garbės Žodis, ne- 
patikėsi, kol nepateko į Olbanį, buvo padorus vyras. 

— Aš pasistengsiu įrodyti, kad tavo laikysena šiuo reikalu 
buvo sąmoningai iškraipyta. Konoras naudojosi savo, kaip tei- 
sėjo, padėtimi siekdamas politinių tikslų. 

— Kaip būtų gerai, jeigu mes jį prigriebtume. O aš maniau, jis 
mūsiškis; toks ir buvo, kol neiškilo ir nesusidėjo su tais žalčiais 
respublikonais. Olbanis pražudė daug gerų vyrų. 

Boldvinas pakilo iš už popieriais apkrauto matinio raudon- 
medžio stalo ir uždėjo Gasui ant peties ranką. 

— Dėl to reikalo gali ramiai miegot... 

— Viskas būt gerai, jeigu ne tos Tarprajoninio susisiekimo 
obligacijos. 

— Kokios obligacijos? Kas matė kokias nors obligacijas?.. Pasi- 
kvieskim tą vaikiną... Džo... Ir dar, Gasai, susimildamas, laikyk 
liežuvį už dantų... Jei pasimaišytų kokie reporteriai ar kas, pa- 
pasakok jiems apie savo kelionę į Bermudus... Kai reikės, mes 
patys lengvai pasirūpinsim, kad būtų nušviesta spaudoje. Šiuo 
metu reikia, kad į spaudą niekas neprasprūstų, priešingu atveju 
tave užsipuls visi reformatoriai. 

— Taigi jie tavo draugai. Galėtum su jais susitart. 

— Gasai, aš teisininkas, ne politikas... Į tuos reikalus visai 
nesikišu. Jie manęs nedomina. 

Boldvinas delnu paspaudė skambučio mygtuką. Į kambarį 
įėjo jauna matinio veido moteris niūriomis mieguistomis akimis, 
juodais kaip degutas plaukais. 

— Laba diena, pone Maknilai. 

— Oho, puikiai atrodot, panele Levicki. 

— Emile, pasakykit, kad pakviestų tą pono Maknilo laukiantį 
jaunuolį. 

Tingokai vilkdamas kojas, rankoje nešinas šiaudine skrybėle, 
įėjo Džo O'Kifas. 

— Laba diena, pone. 

— Džo, ką sako Makartis? 

— Rangovų ir statybininkų susivienijimas nuo pirmadienio 
žada skelbt lokautą. 

— O ką profsąjunga? 

— Mūsų iždas pilnas. Kovosim. 

Boldvinas prisėdo ant stalo krašto. 

— Norėčiau žinot, kaip į tai Žiūri meras Mičelas. 

— Reformatorių šutvė kaip visada trypčioja vietoj, - nukan- 
dęs cigaro galą, niršiai metė Gasas. - Kada šitas nutarimas bus 
paskelbtas? 

— Šeštadienį. 

— Na, palaikyk su mumis ryšį. 

— Gerai, ponai. Tik neskambinkit man telefonu. Nelabai gerai. 
Kabinetas, matot, ne mano. 

— Gali būt, kad ir klausomasi. Iš tų tipų visko gali laukt. Na, 
tada iki, Džo. 

Džo linktelėjo ir išėjo. Boldvinas susiraukęs atsisuko į Gasą. 

— Gasai, nežinau, ką man reiks su tavim daryt, jeigu tu ir 
toliau velsies į tą darbininkų bruzdėjimą. Apsigimęs politikas, 
turėtum elgtis išmintingiau. Prie gero tatai neprives. 

— Kad, perkūnas, visas miestas prie jų dedas. 

— Daug kas, Žinau, ir nesideda. Bet, ačiū Dievui, tai ne mano 
reikalas. Dėl obligacijų nieko nesakau, bet jeigu įsivelsi į streiką, 
aš tavo bylos nesiimsiu. Firma bus prieš, - niršiai sušnypštė. 
Paskui garsiai normaliu balsu tęsė: - Kaip žmona gyvuoja, Gasai? 

Blizgančiame marmuriniame vestibiulyje laukdamas lifto, 
Džo O'Kifas švilpiniavo „Sweet Rosy O'Grady“. Žiūrėk tu man, 
kokią gražuolę sekretorę įsitaisęs. Liovęsis švilpiniuoti, be gar- 
so pūsčiojo orą pro atstatytas lūpas. Lifte pasisveikino su iš- 
verstakiu vyru languota eilute: 

— Sveiks, Bakai. 

— Dar neatostogavai? 

Džo, išsižergęs, rankas susikišęs į kišenes, papurtė galvą. 

— Išeinu šeštadienį. 

— Aširgi turbūt ištrūksiu porai dienų į Atlantik Sitį. 

— Kaip tu taip sugebi? 

— Na, ne pirštu penimas. 

Išėjęs pro duris, O'Kifas gavo brautis pro portale susigrūdu- 
sius žmones. Tarp daugiaaukščių pastatų nukabęs pilkai melsvas 
dangus pinigėliais margino gatvių grindinį. Vyrai bėgo slėptis 
užsivertę ant šiaudinių skrybėlių švarkus. Dvi merginos ant 
vasarinių skrybėlaičių buvo užsidėjusios iš laikraščio susuktus 
gobtuvus. Prasilenkdamas su jomis, užmatė akių žydrį, lūpų ir 
dantų blizgesį. Skubinai nukulniavo prie kampo ir įšoko į jau pa- 
judėjusį tramvajų. Kaip iš kibiro pasipylė lietus, tviskėjo, šnarėjo, 
plojo prie žemės laikraščius, sidabriniais speneliais šokčiojo ant 
asfalto, dryžiais vagojo langus, blizgino tramvajų ir taksi laką. 
Už Keturioliktosios nelijo, oras buvo tvankus. 

— Keistas dalykas tas oras, - tarė greta sėdintis senis. O Kifas 
numykė. - Mažas sykį mačiau, kaip kitoj gatvės pusėj lijo ir Žai- 
bas uždegė namą, 0 mūs pusėj nenukrito nė lašo, nors tėvokas 
buvo kaip tik pasodinęs pomidorus ir lietaus baisiai laukė. 

Kertant Dvidešimt trečiąją, O'Kifas užmatė „Madison Sguare 
Garden“ bokštą. Iššokęs iš tramvajaus, inercijos stumtelėtas pa- 
bėgėjo iki pat šaligatvio. Nuleidęs apykaklę, žengė skersai aikštę. 
Vieno suoliuko gale po medžiu snaudė Džo Harlandas. O'Kifas 
klestelėjo šalia jo. 

— Labas, Džo. Imkit cigarą. 

— Labas, Džo. Smagu tave matyt, vyruti. Dėkui. Seniai beru- 
kiau tokių... Kokie vėjai atpūtė? Šiaip čia lyg ir nesirodai. 

— Nuotaika nekokia, tai, sakau, nusipirksiu šeštadieniui bi- 
lietą į bokso varžybas. 

— O kas nutiko? 

— E, velnias, nežinau... Viskas nei šiaip, nei taip. Iki ausų 
įklimpau į tuos politinius žaidimus, bet nieko man jie neduos. 
Ech, kad būčiau mokytas kaip jūs. 

— Daug man naudos iš to mokslo. 

— Aš taip nesakyčiau... Jei pasiekčiau to, ko jūs buvot pasiekęs, 
tikrai nebesusimaučiau. 

— Nesakyk, Džo, ima žmogų kažkas ir apsėda. 

— Moterys ir panašiai... 

— Ne, ne tai... Atgrasu kažkaip pasidaro. 

— Ne, velnias, nesuprantu, kaip pinigingam Žmogui gali pa- 
sidaryt atgrasu. 

— Tada gal gėrimas kaltas, ką aš Žinau. 

Jiedu minutę patylėjo. Degė raudonas saulėlydis. Jiems aplink 
galvas rangėsi mėlyni cigarų dūmai. 

— Pažiūrėkit, kokia prašmatni panytė... Žiū, kaip kojytes dėlio- 
ja. Na, ar ne graži pupa? Tokios man patinka, dailios, pasipusčiu- 
sios, lūpytės padažytos... Tokiom panytėm mergint reikia pinigo. 

— Visos jos vienodos, Džo. 

— Na, jau nesakykit, nevienodos. 

— Klausyk, Džo, gal turi atliekamą dolerį? 

— Gal. 

— Skrandis truputį streikuoja... Reikėtų kažkuo apramint, o 
sėdžiu be cento, alga tik šeštadienį... ė... supranti... ar tikrai nieko 
prieš? Duok man savo adresą, ir pirmadienį kaipmat nusiųsiu. 

— Et, nesukit galvos, susitiksim kur nors. 

— Dėkui, Džo. Ir jokiu būdu nebepirk „Blue Peter“ kasyklų 
akcijų nepasitaręs su manim. Aš gal ir išpendėjęs, bet suktybę 
atskirsiu ir užsimerkęs. 

— Na, pinigus aš atgavau. 

— "Tai tau velniškai pasisekė. 

— Žinotumėt, kaip keista skolint dolerį žmogui, kuriam pri- 
klausė pusė Volstrito. 

— Toks turtuolis, kokį mane vaizdavo, tikrai nebuvau. 

— Keistas gyvenimas čia... 

— Kur? 

— Ai, nežinau, turbūt visur... Na, iki, Džo, einu, nuspirksiu 
bilietą... Ech, geros bus varžybos. 

Džo Harlandas stebėjo, kaip vaikinas pakreipta ant šono šiau- 
dine skrybėle trumpais energingais žingsniais tolsta taku. Tada 
atsistojo ir patraukė Dvidešimt trečiąja gatve į rytus. Nors saulė 
jau buvo nusileidusi, gatvė ir namų sienos tebealsavo karščiu. 
ryje išstatytas pilkas, apdulkėjusias šermuonėlių iškamšas. Pro 
dvivėres duris į gatvę smelkėsi negarsi šneka ir salyklu kvepian- 
ti vėsa. Staiga raustelėjo, pakando apatinę lūpą ir, slapčiomis 
dirstelėjęs į vieną gatvės pusę, į kitą, žengė pro dvivėres duris 
ir nukėblino prie žalvarinio, buteliais tviskančio baro. 


Užkulisiuose jiems, įėjusiems iš lietaus, į šnerves tvoskė ašt- 
rus tinko kvapas. Elena ant persirengimo kambario durų paka- 
bino šlapią lietpaltį, o kampe pastatė skėtį, po šiuo ėmė rinktis 
klanelis. 

— Ir aš visai nieko negalvojau, - pusbalsiu sakė ji iš paskos 
įsvyravusiam Stanui, - tiktai kartojau vaikystėje iš kažko išgirstą 
juokingą dainelę: „Gyvas liko po tvano tik vienas žmogus, ilga- 
kojis Sąsmaukos Džekas.“ 

— Po šimts, nesuprantu, kam žmonės gimdo vaikus. Tai reiš- 
kia prisipažinti, jog pralaimėjai. Daugintis reiškia prisipažinti, 
jog esi nevisavertė būtybė. Daugintis reiškia prisipažinti, jog 
pralaimėjai. 

— Stanai, susimildamas, nešūkauk, išgąsdinsi scenos darbi- 
ninkus... Nereikėjo man tavęs čia vestis. Žinai, kiek paskalų apie 
artistus. 

— Tylėsiu kaip pelytė po šluota... Leisk pabūt, kol Milė ateis 
tavęs rengt. Matyt, kaip tu rengiesi, man vienintelis belikęs ma- 
lonumas... Prisipažįstu, kad kaip būtybė esu nevisavertis. 

- Jeigu nesiliausi gėręs, paliksi visiškai bevertė būtybė. 

— Gersiu... Gersiu, kol įsipjovus ims bėgt viskis. Kam to krau- 
jo, jei gali turėt viskio? 

— Oi, Stanai, Stanai. 

— Nevisavertei būtybei nelieka nieko kita, tik gert... Jums, 
visavertėms gražioms būtybėms, gert nebūtina... Einu, prigulsiu 
čiūčia liūlia. 

— Stanai, susimildamas, negulk. Jei atsigulsi ir čia nuslopsi, 
niekad tau neatleisiu. | 

Į duris kažkas dukart negarsiai bilstelėjo. 

— Prašom, Mile. 

Milė buvo mažutė raukšlėto veido, juodų akių moterytė. Ka- 
dangi turėjo šiek tiek negrų kraujo, pilkšvai raudonos lūpos buvo 
storos, o baltutėlė oda melsvai pilkšvo atspalvio. 

— Penkiolika devintos, širdele, - įkurnėjusi tarė. Dirstelėjo į 
Staną ir susiraukusi pasuko prie Elenos. | 

— Stanai, tau reikia išeit... Susitiksim po visko „Beaux Arts“ 
ar kur nori kitur. 

— Aš noriu čiūčia liūlia. 

Sėdėdama priešais veidrodį prie tualetinio staliuko, Elena 
rankšluostėliu mikliai braukė nuo veido vėsinamąjį kremą. Kam- 
baryje tvyrojo riebus grimo ir kakavos sviesto kvapas iš grimo 
dėžutės. 

— Neišmanau, ką dabar su juo daryt, - nusimetusi suknelę, 
sušnibždėjo ji Milei. - Ak, kadgi jis liautųsi gėręs. 

— Pakiščiau jį po dušu ir paleisčiau šaltą vandenį, širdele. 

— Žiūrovų šįvakar daug, Mile? | 

— Skystoka, panele Eleina. 

— Matyt, dėl blogo oro... Prastai šiandien pasirodysiu. 

— Nesinervinkit taip dėl jo, širdele. Vyrai to neverti. 

— Noriu čiūčia liūlia. - Stanas susiraukęs svirduliavo kam- 
bario viduryje. 

— Panele Eleina, nuvesiu jį į vonios kambarį, ten jo niekas 
nepamatys. 

— Teisingai, tegu sau miega vonioj. 

— Ele, einu į vonią čiūčia liūlia. 

Abi moterys įstūmė jį į vonios kambarį. Jis glebiai įdribo į 
vonią ir užmigo, kojas iškėlęs į orą, o galvą atrėmęs į čiaupus. 
Milė tankiai sucaksėjo liežuviu. 

— Prisigėręs jis leipsta lyg mažas vaikas, - tyliai sukuždėjo 
Elena. Sulanksčiusi vonios kilimėlį, pakišo jam po galva ir nu- 
braukė nuo kaktos prakaituotus plaukus. Jis alsavo vos girdimai. 
Ji pasilenkė ir labai švelniai pabučiavo jo akių vokus. 

— Panele Eleina, paskubėkit... skambina kelt uždangą. 

— Užmeskit akį, kaip aš atrodau. 

— Gražutė kaip uoga... Dieve jums padėk, širdele. 

Elena nulėkė laiptais, apibėgo kulisus, sustojo dusdama iš 
siaubo lyg per plauką nesuvažinėta automobilio, stvėrė iš rekvi- 
zitininko gaidų ritinėlį, su kuriuo jai reikėjo išeiti, gavo ženklą 
ir žengė į akinančios šviesos nutviekstą sceną. 

— Kaip tu taip sugebi, Eleina? - kraipydamas veršišką galvą, 
kalbėjo jai už nugaros sėdintis Haris Goldveizeris. Valydamasi | 


246 


grimą, matė jį veidrodyje. Šalimais stovėjo aukštesnis vyras 
pilkomis akimis ir Žilais antakiais. - Pameni, kai tave atrinko 
šiam vaidmeniui, aš ponui Folikui sakiau: „Solai, ji nesugebės“, 
ar ne taip, Solai? 

— Tikrai sakei, Hari. 

— Aš maniau, kad jokia mergina, tokia jauna ir graži, nesu- 
gebėtų išreikšti tos... aistros ir siaubo, supranti?.. Tą paskutinio 

— Nuostabu, nuostabu, - sušvokštė ponas Folikas. - Sakykit, 
kaip jums tai pavyksta, Eleina? 

Nuo grimo skudurėlis nusidažė juodai ir raudonai. Milė ty- 
lutėliai tripinėjo pasienyje, kabino sukneles. 

- Žinot, kas man padėjo pasirengt tai scenai? Džonas Ogltor- 
pas. Stebėtina, kokių vaidybos idėjų jis turi. 

— Taip, gaila, kad jis toks tinginys... Galėtų būt puikus akto- 
rius. 

— Iš tikrųjų ne tiek tinginystė kalta... - Elena papurtė galvą, 
paleisdama plaukus, tada abiem rankomis susuko juos į grįžtę. 
Pastebėjo Harį Goldveizerį niuktelint ponui Folikui. 

— Gražūs, ką? 

— Kaip einasi su „Raudona rože“? 

— Geriau neklausk, Eleina. Praeitą savaitę žiūrėjo vieni tvark- 
dariai, supranti? Nežinau, kodėl Žmonės neina, toks efektingas 
dalykas... Mejos Meril graži figūrytė. Ech, visas pramogų verslas 
eina šuniui po uodega. 

Elena įsmeigė į varinę plaukų grįžtę paskutinį bronzinį 
smeigtuką. Loštelėjusi atstatė smakrą. 

— Norėčiau suvaidint kažką panašaus. 

— Viskam savo eilė, panele miela; mes tik tik pradėjom leisti 
tau reikštis kaip jausminio plano aktorei. 

— Aš to nekenčiu; viskas kiaurai dirbtina. Kartais nors pribėk 
prie rampos ir šauk publikai: „Eikit namo, kvailiai jūs nelaimin- 
gi. Šlykštus spektaklis, dirbtina vaidyba, kaip jūs nesuprantat.“ 
Miuzikle man nereikėtų apsimetinėti. 

— Solai, ar nesakiau, kad ji pakvaišėlė? Ar nesakiau, kad ji 
pakvaišėlė? 

— Aš kai ką iš šitos prakalbėlės kitą savaitę panaudosiu rekla- 
mai... Galėsiu gražiai įterpt. 

— Negalima rašyt, kaip ji sudirba spektaklį. 

— Ne, aš galiu įdėt į skiltį apie įžymybių aspiracijas... Žinai, 
toks ir toks vyrukas „Zozodont“ kompanijos prezidentas, o 
gailisi netapęs ugniagesiu, kitas sakosi verčiau būtų zooparko 

— Galite parašyti, pone Folikai, kad, mano nuomone, moters 
vieta namuose... silpnapročiams. 

— Cha cha cha, - nusijuokė Haris Goldveizeris, blyksėdamas 
auksiniais dantimis burnos kampuose. - Bet aš neabejoju, kad 
tu, Eleina, puikiausiai šoktum ir dainuotum. 

— Taigi iki vedybų su Ogltorpu dvejus metus šokau korde- 
balete. 

— Tikriausiai pradėjot dar lopšely, - smailakiuodamas iš po 
žilų blakstienų, tarė ponas Folikas. 

— Ką gi, paprašysiu jus, ponai, minutėlę, kol persirengsiu, 
išeiti. Kiekvieną vakarą po to paskutinio veiksmo aš šlapia nors 
gręžk. 

— Ar šiaip; ar taip, mudu turim ranka rankon... supranti?.. Gal 
galėčiau sekundėlei į tavo vonios kambarį? 

Milė užstojo vonios kambario duris. Elena sugavo baltutė- 
liame veide plačiai įsodintų juodų kaip degutas akių žvilgsnį: 

— Bijau, kad negalėsit, Hari, sugedo vandentiekis. 

— Užeisiu pas Čarlį... Liepsiu Tompsonui pakviest santechni- 
ką, kad pažiūrėtų... Na, tada labos nakties, mažyte. Neišdykauk. 

— Labanakt, panele Ogltorp, - sugargė ponas Folikas, - o jei 
išdykausit, tai atsargiai. 

Jie išėjo, ir Milė uždarė duris. 

— Oi, koks akmuo nusirito, - ištiesusi į šonus rankas sušuko 
Elena. 

— Žinotumėt, širdele, kaip persigandau... Daugiau niekad 
nesivedžiokit į teatrą tokių bernų. Mačiau, kaip daugelis atlikėjų 
šitaip susigadino karjerą. Sakau jums todėl, kad myliu jus, panele 
Eleina, 0 aš sena ir nusimanau apie teatro reikalus. 

— Tikrai taip, Mile, irjūs visiškai teisi... Pažiūrim, ar įstengsim 
ji prižadint. 

— Dievulėliau, Mile, pažvelkit, kas daros. 

Stanas tebegulėjo kaip paliktas vandens pilnoje vonioje. Švar- 
ko skvernas ir viena ranka plūduriavo vandens paviršiuje. 

— Lipk iš vonios, Stanai, beproti tu... Galėjo mirtinai peršalt. 
Kvaily tu, kvaily. - Suėmusi už plaukų, Elena patuskino jo galvą. 

— Ui, skauda, - mieguisto vaiko balsu sudejavo jis. 

— Stanai, lipk iš vonios... Tu kiaurai permirkęs. 

Jis atkragino galvą ir atsimerkė. 

— Nagi, tikrai. 

Remdamasis rankomis į vonios kraštus, atsistojo ir, visas var- 
vantis, garsiai žvengdamas svyravo geltoname nuo drabužių ir 
batų vandenyje. Juokdamasi pro ašaras, Elena atsirėmė į vonios 
kambario duris. 

— Neišeina ant jo širsti, Mile, štai kas pikčiausia. Oi, ir ką 
mums dabar daryt? 

— Laimė dar, kad neprigėrė... Duokit savo dokumentus ir pi- 
niginę, pone. Pamėginsiu su rankšluosčiu nusausint, - tarė Milė. 


249 


— Bet tu negali toks eit pro durininką... net jeigu ir išgręž- 
tume... Stanai, tau reikės nusivilkt visus drabužius ir apsivilkt 
mano suknele. Tada užsimesi mano peleriną su gobtuvu, taip 
galėsim išsmukt ir taksi parvežt tave namo... Ką manot, Mile? 

Milė vartydama akis ir kraipydama galvą gręžė Stano švar- 
ką. Į praustuvę buvo sukrovusi sumirkusią piniginę, bloknotą, 
pieštukus, lenktinį peilį, dvi fotojuostas, gertuvę. 

— Man ar šiaip, ar taip reikėjo išsimaudyt, - tarė Stanas. 

— Nors imk tave ir primušk. Na, bent jau išsiblaivei. 

— Blaivus kaip pingvinas. 

— Tada belieka tik apsivilkt mano rūbeliais... 

— Vilksiuos aš tau bobiškai. 

— Reikia... Neturi juk net lietpalčio prisidengt tokioms drapa- 
noms. Jei nesivelki, užrakinu ir palieku tave vonioj. 

— Gerai jau, Ele... Tikrai labai atsiprašau. 

į veidrodį. 

— Vaje, kaip nepadoriai aš atrodau su šita suknele... Et, dzin. 

— Kaip gyva nemačiau nieko bjauresnio... Ne, ne, atrodai labai 
dailiai, tik gal per daug raumeningas... Ir, susimildamas, kai eisi 
pro senį Barnį, veidą atsuk į mane. 

— Mano batai sutežę. 

— Nieko nepadarysi... Laimė dar, kad turiu čia peleriną... Mile, 
kokia jūs gerutė, kad sutvarkėt šitą makalynę. 

— Labanakt, širdele, ir nepamirškit, ką sakiau... Aš tik perspė- 
jau, daugiau nieko... 

- Stanai, eik mažais žingsneliais, ojeigu ką susitiktume, nesu- 
stok ir šok tiesiai į taksi... Jei mikliai suksies, iš bet kokios bėdos 
išsisuksi. — Jiems lipant laiptais, Elenai virpėjo rankos. Ji vieną 
pakišo Stanui po alkūne ir ėmė negarsiai čiauškėti: — ...Supranti, 

taklio ir buvo Žiauriai pritrenktas. Sako, šitaip atskleisdama savo 
jausmus daugybės žmonių akivaizdoj, moteris, mano galva, nu- 
sižemina... Juokinga, tiesa?.. Vis dėlto atsiliepimai apie mane 
sekmadienio Herald ir World jam padarė įspūdį... Labanakt, Barni, 
bjaurus oras... Viešpatie... Štai taksi, lipk. Kur važiuosi? 

Taksi tamsoje mėlynu gobtuvu apmuturiuotame pailgame 
veide jo akys švietė taip juodai, kad ji išsigando, lyg patamsyje 
nelauktai priėjusi gilią duobę. 

— Gerai, važiuojam pas mane. Viena bėda daugiau ar mažiau... 
Vairuotojau, prašom važiuot į Banko gatvę. 

Taksi pajudėjo. Jie liumpsėdami važiavo per susikryžiavusias 
raudonos šviesos, žalios šviesos, geltonos šviesos plokštumas, 
išmargintas Brodvėjaus iškabų raidėmis. Staiga Stanas palinko 
prie jos ir trumpai, bet stipriai pabučiavo į lūpas. 

— Stanai, privalai liautis gėręs. Tai jau nebejuokinga. 

— Okodėl negali būt nejuokingų dalykų? Štai tu nebejuokinga, 
bet aš nesiskundžiu. 

— Bet, mielasis, tu žūsi. 

— Ir? 

— Oi, nesuprantu aš tavęs, Stanai. 

— Ir aš tavęs, Ele, nesuprantu, bet labai... neapsakomai tave 
myliu. - Tylutėliame jo balse pajutusi virpulį, ji apsvaigo iš 
laimės. 

Elena atsiskaitė su taksi vairuotoju. Sirenos stūgavimas, per- 
augęs į spiegimą, sprogo ir, virtęs slopiu kauksmu, nutolo gatve 
paskui raudoną žvilgančią ugniagesių mašiną, jai įkandin žvan- 
gėdama varpu pralėkė mašina su kopėčiomis. 

- Šitaip apsivilkęs... Jokiu būdu. 

Jis tylėdamas nusekė jai iš paskos į namą ir laiptais į viršų. 
Pailgame jos kambaryje buvo vėsu ir gaivu. 

— Ele, nepyksti ant manęs? 

— Žinoma, kad ne, kvailiuk tu. 

Ji išvyniojo sumirkusių drabužių ryšulį ir, nusinešusi į virtu- 
vėlę, padžiovė prie dujinės viryklės. Išgirdusi gramofoną grojant 
„He's a devil in his own home town“, grįžo atgal. Stanas buvo 
nusivilkęs suknelę. Apglėbęs kėdę šoko, o jos mėlynas vatinis 
chalatas plaikstėsi jam apie liesas apžėlusias kojas. 

— Stanai, Stanai, kvaileli tu mieliausias. 

Jis pastatė kėdę ir žengė prie Elenos, įdegęs, vyriškas, liesas, 
juokingas su tuo chalatu. Gramofonas baigė groti dainą, ir plokš- 
telė sukosi ir sukosi džergždama. 


5 


Žvėrynas 


Raudona šviesa. Varpo dūžis. 

Keturios per visą kvartalą nusidriekusios eilės automobilių 
laukia prie pervažos, buferiai liečia užpakalinius žibintus, spar- 
nas kliudo sparną, burzgauja karšti varikliai, dūmija išmetamieji 
vamzdžiai, automobiliai iš Babilono ir Džameikos, automobiliai iš 
Montoko, Port Džefersono, Pačogo, limuzinai iš Long Bičo, Tolimojo 
Rokavėjaus, rodsteriai iš Greit Neko... automobiliai, pilni astrų ir 
šlapių maudymosi kostiumų, saulės nusvilintų kaklų, nuo gazuotų 
gėrimų ir dešrainių lipnių burnų... automobiliai, apibirę ambrozijų 
ir rykštenių žiedadulkėmis. 

Žalia šviesa. Varikliai suūžia, cypia įjungiamos pirmosios pa- 
varos. Automobiliai išretėja, ilga juosta plaukia vaiduoklišku ce- 
mentiniu keliu tarp juodalangių betoninių gamyklų kvartalų, tarp - 
šviesių spalvotų iškabų plokščių link įstabios pašvaistės virš miesto, 
iškilusios į nakties dangų tarsi didžiulė šviečianti palapinė, tarsi 
geltonas aukštas cirko kupolas. 


Sarajevas, šis žodis įstrigo gerklėje, jai bandant jį ištarti... 

— Baisu pagalvot, baisu, - atsiduso Džordžas Boldvinas. — 
Volstritui krachas... Uždaryt Fondų biržą, vienintelė išeitis. 

— O aš nesu Europoj buvus... Pamatyt karą būtų nepaprastai 
įdomu. — Elena su tamsiai geltona pelerina ant mėlynos akso- 
minės suknelės sėdėjo atsirėmusi į minkštą taksi atlošą, po ko- 

jomis jausdama tolygų dūzgimą. - Istorinius įvykius aš visada 
vaizduojuosi kaip litografijas mokykliniame vadovėlyje: gene- 
rolai skelbia atsišaukimus, laukais bėga žmogeliukai išskėstom 
rankom, parašų faksimilės. 

Šviesos pluoštai kryžiuojasi su šviesos pluoštais karštame 
zvimbiančiame kelkraštyje, priekiniai žibintai it platūs šepečiai 
kalkina medžius, namus, afišų lentas, telegrafo stulpus. Taksi 
apsuko pusratį ir sustojo priešais pakelės smuklę, iš kurios pro 
kiekvieną plyšį sruvo rausva šviesa ir regtaimas. 

— Daug Žmonių šįvakar, - tarė taksistas Boldvinui, mokan- 
čiam pinigus. 

— Kažin kodėl? - paklausė Elena. 

— Ma regis, del tos žmogžudystės Kanarsy. 

— Kas ten atsitiko? 

— Kažkas baisaus. Pats mačiau. 

— Matėt, kaip nužudė? 

— Keip žudė, nemačiau. Mačiau suguldytus lavonus, da neiš- 
vežtus morgan. Mes, vaikai, jį vadinom Santa Klausu, mat buvo 
baltom žandenom... Pažinojau jį nuo vaikystės. - Užpakalyje 
pypsėjo ir klerkė automobilių signalai. - Reikia ma judėt... La- 
banaktis, ponia. 

Raudoname koridoriuje kvepėjo omarais, troškintais molius- 
kais ir kokteiliais. 

— O, sveikas, Gasai!.. Eleina, susipažink, ponas ir ponia Mak- 
nilai... Panelė Ogltorp. - Elena paspaudė stambią raudonspran- 
džio riestanosio vyriškio plaštaką ir glaudžiai pirštinaitės ap- 
temptą jo žmonos rankutę. - Gasai, šnektelsiu su tavim prieš 
išvažiuodamas... 

Elena šokių aikštelės pakraščiu nusekė paskui metrdotelio 
fraką. Jiedu susėdo prie staliuko pasienyje. Grojo „Everybody's 

Doing It“. Kabindamas ant kėdės atlošo jos peleriną, Boldvinas 
niūniuodamas sekundę palinko prie jos. 

— Eleina, tu visų gražiausia... - pradėjo, atsisėdęs priešais 
ją. - Baisu, baisu. Į galvą netelpa, kaip taip galima. 

— Kas? 

- Šitas karas. Negaliu apie nieką kita galvot. 

— Aš galiu... - Ji nepakėlė akių nuo valgiaraščio. 

— Atkreipei dėmesį į tuos du žmones, su kuriais supažin- 
dinau? 

— Taip. Ar čia tas pats Maknilas, kurio pavardė nuolat mirga 
laikraščiuose? Kažkokia skandalinga istorija su statybininkų 
streiku ir Tarprajoninio susisiekimo obligacijom. 

— Gryna politika. Galvą guldau, kad Gasas, vargšas, karu 
džiaugiasi. Ogi dėl to, kad karas tą skandalą tikrai išstums iš 
pirmųjų puslapių... Tuoj tau papasakosiu apie Gasą. Troškintų 
moliuskų, ko gero, nemėgsti? Čia juos labai skaniai gamina. 

— Džordžai, aš dievinu troškintus moliuskus. 

— Tada valgysim tikrą senovišką Long Ailando pajūriečių 
vakarienę. Kaip sakai? 

Dėdama ant stalo kampo pirštinaites, ji ranka užkliudė vazą 
su parudusiomis raudonomis ir geltonomis rožėmis. Jai ant ran- 
kos, ant pirštinaičių, ant stalo plevendami pabiro nuvytę žiedla- 
piai. Ji nukratė juos nuo rankų. 

— Ir liepk jam, kad nuneštų šitas bjaurias rožes, Džordžai... 
Nekenčiu nuvytusių gėlių. 

Iš nikeliuoto dubens su moliuskais rausvoje nuo lempos 
gaubto šviesoje rangėsi garai. Boldvinas stebėjo, kaipjos pirštai, 
rausvi ir liauni, traukia už ilgų kaklelių moliuskus iš kiaukutų, 
pamirko ištirpintame svieste ir varvančius meta į burną. Elena 
atsidėjusi kirto moliuskus. Jis atsiduso. 

— Eleina... Nelaimingas aš Žmogus... Pamačiau Gaso Maknilo 
žmoną. Pirmąkart po daugelio metų. Įsivaizduoji, buvau bepro- 
tiškai įsimylėjęs, o dabar nebeprisimenu jos vardo... Juokinga, 
ką? Kai įsisteigiau advokato kontorą, iš pradžių baisiai sunkiai 
ėjosi. Neapdairaus būta sumanymo, nes buvau vos prieš porą 
metų baigęs teisės mokyklą ir neturėjau pinigų kontorai išlaikyti. 
Karštakošis tuomet buvau. Vieną dieną nusprendžiau: jei šian- 
dien negausiu bylos, viską metu ir grįžtu prie raštvedybos. Išėjęs 
pasivaikščiot, galvos pravėdint, pamačiau, kaip Vienuoliktajame 
aveniu prekinis vagonas manevruodamas trenkėsi į vežimą su 
pienu. Klaikus vaizdas, ir kai mes žmogelį pakėlėm nuo žemės, 
tariau sau: arba aš iškovosiu jam teisėtai priklausančią kompen- 
saciją už padarytą žalą, arba pats bankrutuosiu. Bylą laimėjau, 
ir tada į mane atkreipė dėmesį įvairūs verslo žmonės, ir nuo to 
prasidėjo ir jo, ir mano karjera. 

— Tai jis vežiojo pieną? Man pienvežiai atrodo maloniausi 
žmonės pasauly. Maniškis labai mielas. 

— Eleina, tik niekam šito neperpasakok... Aš visiškai tavim 
pasitikiu. 

— Labai malonu girdėti, Džordžai. Stebėtina, kaip daugėja 
moterų, pamėgdžiojančių ponią Kasl. Tu tik apsidairyk. 

— Ji buvo kaip laukinė rožė, Eleina, gaivi, rausva, tikra airė, 
o dabar sustorėjus dalykiška moterėlė, ir tiek. 

— O tu vyras pačiame stiprume. Taip jau būna. 

— Nežinau... Tu neįsivaizduoji, koks tuščias, beprasmis buvo 
mano gyvenimas, kol tave sutikau. Mudu su Sesile tik gadinam 
viens kitam kraują, ir daugiau nieko. 

— Kur ji dabar? 

— Bar Harbore... Jaunystėje turėjau laimės, visur kur sekda- 
vosi... Man dar ir keturiasdešimt nėra. 

— Bet, man regis, tai tiesiog puiku. Tikriausiai labai mėgsti 
savo profesiją, kad taip gerai sekasi. 

— Sėkmė... sėkmė... kas iš jos? 

— O aš trupučio sėkmės norėčiau. 

— Bet, miela mano, tau juk sekasi. 

— Ne tokios sėkmės man reikia. 

— Bet ta sėkmė manęs nebedžiugina. Aš tik sėdžiu kabinete, o 
viską nudirba jauni vyrukai. Ateitis nežada nieko nauja. Tarkim, 
galėčiau vaizduoti orų rimtuolį, o slapčia atsiduoti šiokioms 
tokioms silpnybėms... bet man tai per žema. 

—.Kodėl tau neužsiėmus politika? 

— Ko man lįst į Vašingtoną, į tą dumbliną kūdrą, kada esu 
būtent ten, kur užduodamas tonas šalies tvarkai? Baisiausia, kad 
jeigu Niujorke tau atsibodo, daugiau nėr kur dėtis. Čia pasaulio 
viršūnė. Belieka suktis ir suktis ratu kaip voverei narvely. 

Elena stebėjo Žmones lengvais vasariniais drabužiais, šokan- 
čius vaškuotų grindų kvadrate salės viduryje; prie staliuko ki- 
tame salės gale užmatė apvalainą rausvai baltą Tonio Hanterio 
veidą. Ogltorpo su juo nebuvo. Nugara į ją sėdėjo Stano bičiulis 
Herfas. Matė, kaip jis juokiasi, kiek pakreipęs ant lieso kaklo 
pailgą galvą susitaršiusiais juodais plaukais. Kiti du vyriškiai 
jai buvo nepažįstami. | 

— Ką ten matai? 

— Nieko, kelis Džodžo draugus... Keista, kad jie taip toli atsi- 
grūdo. Paprastai jų kompanija čia nesilanko. 

— Man visad taip būna, kai noriu likt nepastebėtas, -— kreivai 
šyptelėjęs, pasakė Boldvinas. 

— Manyčiau, tu visą gyvenimą ko nori, tą ir padarai. 

— Ak, Eleina, jei tu tik leistum man padaryt tai, ko dabar no- 
riu. Aš noriu, kad leistum tave padaryt laimingą. Tu tokia narsi 

mergytė, pati viena skiniesi sau kelią. Dievaži, tavy tiek meilės, 
paslapties ir žavesio... - Jis užsikirto, nugėrė didelį gurkšnį vyno 
ir išraudęs tęsė: — Jaučiuos kaip mokinukas... Kaip paskutinis 
kvailys. Eleina, dėl tavęs ką nori padaryčiau. 

— Nagi prašyčiau tik, kad lieptum nešt atgal šitą omarą. Man 
jis ne itin skanus. 

— Velnias... gal jis ne... Kelneri!.. Iš to susijaudinimo net ne- 
jutau, kad jį valgau. 

— Vietoj jo galėtum man paimt vištienos. 

— Vargšele, tu tikriausiai labai išalkus. 

— „Ir kukurūzo burbuolytę... Dabar suprantu, kodėl tu toks 
geras advokatas, Džordžai. Bet kuris prisiekusiųjų teismas seniai 
būtų apsiraudojęs, klausydamasis tokios aistringos prakalbos. 

— O tu, Eleina? 

— Džordžai, prašau, neklausinėk manęs. 


Prie staliuko, kur sėdėjo Džimis Herfas, visi gėrė gazuotu 
vandeniu atskiestą viskį. Geltonodis vyriškis šviesiais plaukais 
ir plona nosimi, pasikūprinusia tarp vaikiškai mėlynų akių, kon- 
fidencialiai skiemenavo: 

— Rimtai, neatlyžau, kol manęs neišklausė. Policijos pareigū- 
nai kvaili, kvaili per visą pilvą, traktuodami tai kaip išprievarta- 
vimą ir savižudybę. Tas senukas ir jo gražutė nekalta dukra buvo 
nužudyti, niekšiškai nužudyti. Ir žinot, kas nužudė?.. - Putliu, 
nuo cigarečių parudusiu pirštu bedė į Tonį Hanterį. 

— Nekvoskite manęs, teisėjau, aš nieko apie tai nežinau, - at- 
sakė tas, nuleidęs ant akių ilgas blakstienas. 

— „Juodoji ranka“. 

— Pasakos, Bulokai, - juokdamasis tarė Džimis Herfas. 

Bulokas trenkė kumščiu į stalą, net lėkštės ir stiklinės su- 
skambėjo. 

— Kanarsy pilna „Juodosios rankos“ veikėjų, pilna anarchistų, 
žmonių grobikų ir šiaip padugnių. Mūsų pareiga juos ištraukt 
į dienos šviesą ir apgint vargšo senuko ir jo mylimos dukros 
garbę. Mes apginsim to vargšo seno skrabalo garbę... beje, kokia 
jo pavardė? 

— Makintošas, - pasakė Džimis. — O vietiniai jį vadino Santa 
Klausu. Visi, aišku, pripažįsta, kad jam seniai buvo ne visi namie. 

— Mes pripažįstam tik tai, kad jis buvo šlovingos Amerikos 
pilietis... Bet, velniai rautų, kas iš to, kai visą pirmą puslapį užima 
tas prakeiktas karas? Ketinau duot straipsnį per visą puslapį, o 
man skyrė tik pusę skilties. Ar tai gyvenimas? 

— Galėtum prikurt, jog jis pradingėlis Austrijos sosto įpėdinis 
ir nužudytas politiniais sumetimais. 

— O nebloga mintis, Džimi. 

— Betgi tai siaubinga, - tarė Tonis Hanteris. 

— Tau mes atrodom beširdžiai žvėrys, ar ne, Toni? 

— Ne, tik aš nesuprantu, koks žmonėms malonumas apie tai 
skaityt. 

— Na, tai įprastas dalykas, - pasakė Džimis. - Kas mane šiurpi- 
na, tai armijų mobilizavimas, Belgrado bombardavimas, Belgijos 
užėmimas... štai tokie dalykai. Man tai stačiai neįsivaizduojama... 
Nužudytas Žoresas. | 

— Kas jis toks? 

— Prancūzų socialistas. 

— Tie velnio nešti ir pamesti prancūzai tokie išsigimėliai, kad 
sugeba tik kautis dvikovose ir miegot su svetimomis žmonomis. 
Galiu lažintis, po poros savaičių vokiečiai bus Paryžiuj. 

— Karas ilgai netruks, - tarė šalia Hanterio sėdintis Freimin- 
gamas, aukštas ceremoningas vyras kuokštuotais šviesiais ūsais. 

— Norėčiau, kad mane pasiųstų kaip karo korespondentą. 

— Klausyk, Džimi, tu pažįsti šitą prancūzą smuklės savininką? 

— Kongą Zėbą? Aišku, pažįstu. 

— Nieko vyras? 

- Šaunus. 

— Einam pasikalbėt su juo. Gal išpešim kokios informacijos 
apie šitą žmogžudystę. Ech, kad taip išeitų ją susiet su valstybių 
konfliktu. 

— Esu giliai įsitikinęs, - pradėjo Freimingamas, - kad britai 
šitą reikalą kaip nors sutvarkys. 

Džimis nusekė paskui Buloką prie baro. 

Eidamas per salę, užmatė Eleną. Jos plaukai nuo šalia stovin- 
čios lempos atrodė ryškiai raudoni. Boldvinas buvo palinkęs virš 
staliuko į ją, jo lūpos buvo drėgnos, akys blizgėjo. Džimis pajuto, 
kaip krūtinėje tarsi atleista spyruoklė spriegė kažkoks žybsnis. 
Išsigandęs, kad ji jo nepamatytų, staigiai nusuko galvą į šalį. 

Bulokas atsigręžęs niuktelėjo jam į šoną. 

— Klausyk, Džimi, kas, po galais, tie du tipai prie mūsų sta- 
liuko? 

— Rutos draugai. Menkai juos pažįstu. Freimingamas, man 
regis, interjero dekoratorius. 

Prie baro po „Luzitanijos“ nuotrauka stovėjo juodbruvas vy- 
ras baltu švarku, vos sueinančiu ant plačios goriliškos krūtinės. 
Tirštai apžėlusiose rankose sukaliojo kokteilių plaktuvę. Priešais 
barą stovėjo kelneris su stiklinių pilnu padėklu. Žalzganai baltas 
kokteilis liejosi į jas putodamas. 

— Labas, Kongai, - tarė Džimis. 

— Ah bonsoir monsieur Erf, ga biche?" 


* O, labas vakaras, pone Erfai, kaip reikalai? (Pranc.) 

— Neblogai... Kongai, noriu supažindint su savo draugu. 
Grantas Bulokas iš American. 

— Laba malonu. Jūs, pone, su ponu Erfu ko nors išgerkit. 
Vaišinu. 

Kelneris pakėlė padėklą su dzingsinčiomis stiklinėmis iki 
peties ir, laikydamas ant delno, nusinešė. 

— Džinas, ko gera, užmuš viskio skonį, bet vis tiek neatsisa- 
kysiu... Išgerkit ir jūs su mumis, Kongai. - Bulokas pastatė koją 
ant žalvarinės pakojos ir gurkštelėjo. - Įdomu, ar negirdėti kokių 
šnekų, - lėtai tarė jis, - apie žmogžudystę čia netoliese. 

— Kiek Žmonių, tiek nomonių... 

Džimis pastebėjo giliai įsmegusią juodą akį nežymiai mirk- 
telint. 

— Ar jūs čia gyvenat? — paklausė jis, valdydamasis, kad ne- 
prajuktų. 

— Vidunakty girdžiu, automobilis labai greit važioja kauk- 
damas. Sakau, gal atsitrenkė į ką, nes labai greit sustojo ir grįžo 
dar greičiau, Žaibu. 

- Šūvio negirdėjot? 

Kongas mįslingai papurtė galvą. 

— Girdėjau balsus, labai piktus balsus. 

— Na, reiks man šituo užsiimt, - pasakė Bulokas, išlenkęs 
gėrimo likutį. - Grįžtam pas mergaites. 


čio kelnerio veidą ir tarytum negyvos menkės akis. Boldvinas, 
atsilošęs į kėdės atkaltę, prisimerkęs stebeilijosi į ją. Pusbalsiu 
monotoniškai niūkė: 

— Ar tu nematai, kad aš išprotėsiu, jei nebūsi mano. Aš nieko 
gyvenime taip netroškau ir netrokštu kaip tavęs. 

— Džordžai, aš nenoriu niekam priklausyt... Ar nesupranti, 
kad moteriai reikia laisvės? Būk Žmogus, liaukis. Jei toliau taip 
kalbėsi, aš važiuoju namo. 

— Tai kodėl mane laikei nei pakartą, nei paleistą? Aš ne iš tų, 
kuriuos galima vedžiot už nosies. Pati puikiai Žinai. 

Ji išplėstomis pilkomis akimis žvelgė tiesiai į jį; rainelėse bliz- 
gėjo lempos šviesos paauksinti rudi taškeliai. 

— Gyventi visiškai be draugų ne taip jau lengva. 

Ji nudelbė žvilgsnį į pirštus, sudėtus ant stalo briaunos. Jo 
akys buvo įsmeigtos į variu Žžvilgančias jos blakstienas. Staiga 
jis nutraukė slegiančią tylą. 

— Tiek to, eime pašokt. 


J'ai fait trois fois le tour du monde 
Dans mes voyages", 


niūniavo Kongas Zėba, plaukuotomis rankomis kratydamas 
didelę blizgančią kokteilių plaktuvę. Siauras žaliais apmušalais 
išklijuotas baras bangavo pritvinęs blerbėjimo, iškvepiamų al- 
koholio garų spiralių, aštraus ledukų ir stiklinių dzingsėjimo, 
protarpiais iš gretimos salės atklystančių muzikos garsų. Džimis 
Herfas stovėjo vienas kampe siurbčiodamas džino kokteilį. Šalia 
jo Gasas Maknilas plekšnojo Bulokui per nugarą ir šūkavo į ausį: 

— Ką gi, jei Fondų biržos neuždarys... perkūnėlis... prieš jai 
žlungant bus puikiausia proga... Kelmai rautų, paminėsit mano 
žodį. Kas per paniką nepames galvos, gerai palups pinigo. 

— Jau buvo keletas skaudžių bankrotų, ir tai tik pradžių pra- 
džia... 


* Apkeliavau pasaulį tris kartus. (Pranc.) 

— Geros progos nesimėto... Paklausykit manęs: kai bankrutuo- 
ja kokia nors brokerių firma, dori žmonės gali dėkot dangui... Bet 
jūs nedėsit laikraštin visko, ką jums pasakoju? Na, ir šaunuolis... 
Dauguma jūsiškių prirašo to, ko žmogus visai nesakė. Nė vienu 
negali pasitikėt. Bet štai ką pasakysiu: lokautas labai parankus 
rangovams. Ar šiaip, ar taip, statybų, kol karas, nebus. 

— Karas ilgiau kaip porą savaičių netruks, o be to, nesuprantu, 
koks ryšys tarp jo ir mūsų. 

— Bet jis atsilieps padėčiai visame pasaulyje... Padėtis... Svei- 
kas, Džo, kokio velnio tau čia prireikė? 

— Norėčiau, pone, šnektelt su jumis akis į akį. Yra svarbių 
naujienų... 

Baras pamažu ištuštėjo. Džimis Herfas tebestovėjo gale, at- 
sirėmęs į sieną. 

- Jūs niekad nepasigeriat, pone Erfai. - Kongas Zėba atsisėdo 
kitapus baro gerti kavos. 

— Man smagiau stebėt kitus. 

— Labai gerai. Nesąmonė išleist daug pinigų, kad kitą dieną 
skaudėtų galvą. 

— Kalbat ne kaip barmenas. 

— Sakau, ką galvoju. 

— Klausykit, seniai norėjau paklaust... Gal pasakytumėt... ko- 
dėl jus vadina Kongu Zėba? 

Kongas iš visų plaučių nusikvatojo. 

— Nežinau... Kai labai mažas išplaukiau jūron, mane dėl gar- 
banotų ir juodų kaip negro plaukų praminė Kongu. Paskui, kai 
dirbau Amerikoj, amerikiečių laive ir taip toliau, toks vyrukas 
mane klausia: „Kaip gyvenimas, Kongai?“, o aš sakau: „Zėba“... 
tai ir pradėjo mane vadint Kongu Zėba. 

— Nieko sau pravardė... Aš ir spėjau, kad buvot jūrininkas. 

— Sunku jūroj... Žinot, pone Erfai, nesiseka man visur. Kai 
dar mažas, prisimenu, pradėjau dirbt peniche, na suprantat... 
kanale, toks stambus vyras, ne tėvas, mane kasdien mušdavo. 
Tada pabėgau ir dirbau burlaiviuos Bordo, žinot? 

— Vaikystėj, man rodos, buvau tenai... 

— Aišku... Suprantat, kaip būna, pone Erfai. Bet tokie kaip 
jūs, mokyti ir panašiai, jūs nežinot, kas yra gyvenimas. Kai man 
buvo septyniolika, atplaukiu į Niujorką... nieko gera. Niekas 
nerūpi, tik pašėlt. Tada vėl išplaukiau, plaukiojau visur, labai toli. 
Šanchajuj išmokau kalbėt amerikoniškai ir dirbt bare. Grįžau į 
Friską ir vedžiau. Dabar noriu būt amerikonas. Bet ir vėl, žinokit, 
nesiseka. Iki vestuvių metus su mergina gyvenau labai meiliai, o 
kai susituokėm, nieko gera. Ji iš manęs šaipos ir vadina francu, 
nes aš negerai kalbu amerikoniškai, o paskui išmeta iš namų, o 
aš jai sakau eik po velnių. Gyvenimas keistas dalykas. 


J'ai fait trois fois le tour du monde 
Dans mes voyages... 


užtraukė stipriu baritonu. 

Džimis pajuto ant peties kažkieno ranką. Atsisuko. 

— Tu, Ele, kas atsitiko? 

— Aš čia su tokiu bepročiu, padėk man pabėgt. 

- Čia Kongas Zėba... Turi susipažint, Ele, jis puikus žmogus... 
Ji une tres grande artiste', Kongai. 

— Gal ponia gertų anyžių likerio? 

— Išgerk truputį su mumis... Dabar, kai visi išėjo, čia labai 
jauku. 


* Garsi artistė. (Pranc.) 

— Ne, ačiū, važiuosiu namo. 

— Betgi dar pats vakaras. 

— Na, bet prisiimi atsakomybę už mano beprotį... Klausyk, 
Herfai, šiandien Stano nematei? 

— Ne, nemačiau. 

— Aš laukiau, bet jis nepasirodė. 

— Būtų gerai, Ele, kad neleistum jam tiek gert. Man dėl jo 
neramu. 

— Žinau, bet supranti, ką noriu pasakyt. 

— Kaip mūsų bičiulis Žiūri į visas tas šnekas apie karą? 

— Aš nekariausiu... Darbo Žmogus neturi tėvynės. Tapsiu 
Amerikos piliečiu... Tarnavau šiek tiek laivyne, bet... - Tvojęs 
delnu į sulenktos rankos dilbį, pamojavo ir visa gerkle skambiai 
nusikvatojo. - Dvim trys. Moi je suis anarchiste vous comprennez 
monsieut. 

— Bet jeigu taip, jūs negalit būt Amerikos pilietis. 

Kongas gūžtelėjo pečiais. 

— Koks šaunuolis, aš sužavėta, - sušnabždėjo Elena Džimiui 
į ausį. 

— Žinot, dėl ko šitas karas... Kad darbo žmonės niekur nekeltų 
didelių revoliucijų... Neturės kada, kariaus. Todėl Vilhelmas ir 
Vivianis, ir /Empereur d'Autriche“, ir Krupas, ir Rotšildas, ir Mor- 
ganas sako: kelkim karą... Žinot, ką pirmiausia daro? Nušauna 
Žoresą, nes jis socialistas. Socialistai Internacionalo išdavikai, 
bet vis tiek... 

— Bet kaip galima priversti žmones kariaut, jeigu jie nenori? 


* Aš, suprantate, pone, anarchistas. (Pranc.) 
** Austrijos imperatorius. (Pranc.) 

— Europoj žmonės tūkstančius metų vergai. Ne taip kaip čia... 
O karą aš mačiau. Labai linksma. Dirbau bare Port Artūre, mažas 
dar. Labai linksma buvo. 

— Ech, norėčiau padirbėt karo korespondentu. 

— Aš galėčiau dirbt Raudonojo Kryžiaus slauge. 

— Korespondento darbas labai geras... Gert bare Amerikoj, 
labai toli nuo mūšio lauko. 

Jie nusijuokė. 

— Bet mes išties tolokai nuo mūšio lauko, HRerfai. 

— Tiek to, eime pašokti. Tiktai prašau atleisti, šokėjas iš manęs 
labai prastas. 

- Jei klysi, spirsiu. 

Kai apkabino ją šokiui, jo ranka buvo kaip gipsinė. Pajuto, 
kaip viduje traškėdamos skeldėja aukštos peleninės sienos. It 
kiniškas žibintas jis sklendė jos plaukų aromate. 

— Pasistiebk ir vaikščiok į muzikos taktą... Judėk tiesia linija, 
štai ir visa paslaptis. - Jos balsas tarsi šaltas lankstus aštrus me- 
talo pjūkliukas pervėrė iki gyvuonies. 

Aplink juos sūkuriavo kilsuojančios alkūnės, sustingę veidai, 
išsprogintos akys, stori vyrai ir liesos moterys, liesos moterys 
ir stori vyrai. Jis buvo kažko skausmingai krūtinėje žvangan- 
čio trupinamas gipsas, ji jo rankų valdomas baltai, mėlynai ir 
variu švytintis sudėtingas pjūkladantis plieno mechanizmas. 
Kai nustojo šokti, ji krūtimi, šonu ir šlaunimi glustelėjo prie jo. 
Akimirksniu plūstelėjus kraujui jis pasijuto garuojąs prakaitu it 
pasibaidęs žirgas. Vėjo gūsis pro atviras duris sudrumstė tabako 
kvapą ir sukrešėjusį rausvą orą. 
dystė; būk geras, nuvesk mane. 

— Lyg būčiau neprisižiūrėjęs iksais pažymėtų nusikaltimo 


vietų. 

Vestibiulyje prieš juos išdygo Džordžas Boldvinas. Buvo bal- 
tas kaip kreida, juodas kaklaraištis susiklaipęs, plonos nosies 
šnervės išplėstos, išvagotos raudonų gyslučių. 

— Sveikas, Džordžai. 

Šis aštriu lyg automobilio signalas balsu sugergždė: 

— Eleina, aš tavęs ieškojau. Man reikia su tavim pasikalbėt... 
Gal manai, aš juokauju. Aš niekad nejuokauju. 

— Herfai, minutėlę atsiprašysiu... Na, kas yra, Džordžai? 

— Grįžkim prie staliuko. 

— Džordžai, aš irgi nejuokavau... Herfai, gal iškviestum man 
taksi? 

Boldvinas stvėrė jai už riešo. 

— Gana privedžiojai mane už nosies, ar girdi? Vieną dieną tave 
kas nors nušaus. Manai, gali mane vedžiot už nosies kaip kokį 
varvanosį kvaišelį... Tu ne geresnė už eilinę prostitutę. 

— Herfai, aš prašiau suieškoti man taksi. 

Džimis sukando lūpą ir išėjo pro paradines duris. 

— Tai ką žadi daryt, Eleina? 

— Džordžai, aš nesileisiu prievartaujama. 

Boldvino rankoje sublizgo kažkoks nikeliuotas daiktas. Gasas 
Maknilas žengė į priekį ir stambia raudona ranka sugniaužė jo 
riešą. | 

— Duok še man, Džordžai... Susimildamas, žmogau, tvardy- 
kis. — Jis įsikišo revolverį į kišenę. Boldvinas nusverdėjo prie 
sienos. Jo dešinės rankos smilius kraujavo. 

— Taksi laukia, - tarė Herfas, nužvelgdamas sukaustytus iš- 
balusius veidus. 

— Gerai, vežkit panelę namo... Nieko čia baisaus, tik nedidelis 
nervų priepuolis, aišku? Be panikos, - Maknilas šaukė lyg iš 
tribūnos. Metrdotelis ir rūbininkė nerimastingai susižvalgė. — 

Nieko neatsitiko... Ponas truputį susinervino... persidirbęs, su- 
prantat, - paploninęs balsą tęsė Maknilas. - Nusiraminkit. 

Jiedu buvo belipą į taksi, bet Elena staiga vaikišku balseliu 
tarė: 

— Pamiršau, kad ruošėmės eit pažiūrėt to namo, kur įvyko 
žmogžudystė... Tegul palaukia. Noriu truputį pasivaikščiot gry- 
name ore. 

Kvepėjo druskožemiu. Naktis dėl debesų ir mėnesienos at- 
rodė marmurinė. Grioviuose tartum rogių žvangučiai skardėjo 
rupūžės. 

— Ar toli? - paklausė ji. 

— Ne, ant kito kampo. 

Po jų kojomis gurgždėjo Žvyras, paskui švelniai čežėjo grįst- 
kelio skalda. Juos apakino priekinės automobilio šviesos, jiedu 
palaukė, kol automobilis prazvimbs pro šalį; šnervėse pajuto 
išmetamųjų dujų dvoką, bet jį netrukus užgožė druskožemio 
kvapas. 

Namas buvo pilkas, smailiastogis, su nedideliu priebučiu, 
nuo gatvės atitvertas prairusia pinučių tvora. Iš kitos pusės jį 
užstojo didžiulė akacija. Priešais namą, tyliai sau švilpiniuoda- 
mas, pirmyn atgal vaikštinėjo policininkas. Iš už debesų minutę 
išlindo apipelijęs mėnulio gabalėlis, folija užliejo stiklo šukę 
žiojinčiame lange, išryškino apvalainus akacijos lapelius ir it 
pamestas centas įriedėjo į plyšį tarp debesų. 

Nei jis, nei ji nepratarė nė žodžio. Pasuko atgal į smuklę. 

— Herfai, sakyk atvirai, ar Stano nematei? 

— Ne, net neįsivaizduoju, kur jis slepiasi. 

— Jei pamatytum, pasakyk, kad tuojau pat man paskambin- 
tų... Herfai, o kaip vadinosi tos moterys, kurios per Prancūzijos 
revoliuciją sekė paskui kariuomenę? 

— Leisk pagalvot. Ne cantonniėres? 

— Panašiai... Norėčiau būt tokia. 

Toli dešinėje sušvilpė elektrinis traukinys, pradundėjo neto- 
liese ir zvimbdamas nutolo. 

Smuklė, teškanti tango garsais, rausvavo lyg aptirpęs luitas 
valgomųjų ledų. Džimis buvo besėdąs su ja į taksi. 

— Ne, noriu pabūt viena, Herfai. 

— Bet aš labai norėčiau palydėt tave namo... Labai nesmagu 
paleisti visiškai vieną. 

— Nereikia, prašau kaip draugo. 

Rankų viens kitam nepadavė. Automobilis jam į veidą spriegė 
dulkių ir sudegusio benzino gūsį. Jis sustojo ant laiptų; grįžti į 
triukšmą ir dūmus visai netraukė. 


Nelė Maknil sėdėjo prie staliuko viena. Priešais ją stovėjo 
atitraukta jos vyro kėdė su servetėle ant atkaltės. Žvelgė tiesiai 
prieš save; šokėjai šmėselavo jai prieš akis lyg šešėliai. Kitame 
salės gale išvydo Džordžą Boldviną, išblyškusį, liesą, lėtai kaip 
ligonis einantį prie savo staliuko. Prie jo sustojo, atidžiai peržiū- 
rėjo sąskaitą, sumokėjo pinigus ir suglumęs apsidairė po salę. 
Nedaug trūko, ir būtų ją pamatęs. Kelneris atnešė lėkštelę su. 
grąža ir žemai nusilenkė. Boldvinas niauriu žvilgsniu permetė 
šokėjus, ryžtingai apsisuko ir išėjo. Prisiminus nepakeliamą nar- 
cizų kvapnumą, akys jai prisipildė ašarų. Iš sidabrinio rankinuko 
išsiėmė užrašų knygutę ir paskubomis pervertė, sidabriniu pieš- 
tuku žymėdama varneles. Po kurio laiko pakėlė gižliai surauktą 
apvytusį veidą ir pamojo kelneriui. 

- Prašom pasakyti ponui Maknilui, kad ponia Maknil nori su 
juo pasikalbėti. Jis bare. 

— Sarajevas, Sarajevas; štai kas užkaitino visas telegrafo lini- 
jas, - šaukė Bulokas veidais ir stiklinėmis ornamentuotam baro 
prekystaliui. 

— Žinai, brol, - į nieką asmeniškai nesikreipdamas, konfiden- 
cialiai tarė Džo O'Kifas, - vienas vyrukas iš telegrafo man sakė, 
kad prie Niufaundlando, netoli nuo Sent Džonso vyko didelis 
jūrų mūšis ir britai paskandino keturiasdešimt vokiečių karo 
laivų. 

— Rupupū, kad taip, karui greit galas. 

— Bet karas dar nepaskelbtas. 

— Iš kur Žinai? Telegrafo kabeliai taip apkrauti, kad neįma- 
noma gaut jokių Žinių. 

— Skaitėt, Volstrite dar keturi bankrotai? 

- Girdėjau, Čikagos biržoj beprotiškos kviečių kainos. 

— Visas biržas turėtų uždaryt, ligi baigsis neramumai. 

— Na, gal gavus nuo vokiečių į kailį Anglija Airijai duos laisvę. 

— Bet kad jie... Fondų birža ryt nedirbs. 

— Dabar geriausia proga pasipelnyt, tik turėk kapitalo ir ne- 
pamesk galvos. 

— Na, Bulokai, drauguži, aš einu namo, - tarė Džimis. - Man 
laisva naktis, reikia išnaudot poilsiui. 

Bulokas pamerkė akį ir pamojavo nebeklusnia ranka. Balsai 
Džimio ausyse gaudė elastingai pulsuodami, arti, toli, arti, toli. 
Dvės kaip šuva, pirmyn, sukomandavo“ Iš visų pinigų belikęs 
tik ketvirtis dolerio. Sušaudytas auštant. Karo paskelbimas. Karo 
veiksmų pradžia. Paliko jį vieną su savo šlove.“ Leipcigas, Tyr- 
laukiai, Vaterlo, kur stovėjo išsirikiavę valstiečiai ir paleido šūvį, 


* Iš J. G. Whittierio eil. „Barbara Frietchie“. 
** Iš Ch. Wolfe'o eil. „The Burial of Sir John More after Corunna“. 

kurį išgirdo visas pasaulis...' Taksi važiuot negaliu, ar šiaip, ar 
taip, noriu pasivaikščiot. Ultimatumas. Kareiviai su gėlėmis už 
ausų dainuodami važiuoja į skerdynes. Gėda tam etruskui, kurs 
delsia namuos, kai...“ 

Jam einant Žžvyruotu keliuku į gatvę, kažkas įsikibo už pa- 
rankės. 

— Ar nieko prieš, kad ir aš kartu? Nebenoriu pasilikt. 

— Žinoma, Toni, einam, noriu pasivaikščiot. 

Herfas žengė plačiu žingsniu, žvelgdamas tiesiai prieš save. 
Dangus buvo aptrauktas debesų, pro kuriuos vos vos prasimušė 
balsva mėnesiena. Dešinėje ir kairėje už retų violetiškai pilkų 
lankinių lempų šviesos kūgių juodavo tamsa, kurioje smygsojo 
vos vienas kitas žiburėlis, priekyje it neįžvelgiamos uolos dunk- 
sojo gelzganos ir rauzganos gatvių pašvaistės. 

— Nepatinku aš jums, tiesa? — po kelių minučių pridususiu 
balsu tarė Tonis. 

Herfas sulėtino žingsnį. 

— Na, ašjūsų gerai nepažįstu. Atrodot labai malonus žmogus... 

— Nemeluokit; nėra reikalo... Šiąnakt aš turbūt nusižudysiu. 

— Čia dabar! Ir negalvokit... Kas atsitiko? 

— Jūs neturit teisės man drausti nusižudyt. Jūs nieko apie 
mane nežinot. Jei būčiau moteris, nebūtumėt toks abejingas. 

— O vis dėlto kas jus kamuoja? 

— Aš stačiai kraustausi iš proto, gyvenimas vienas košmaras. 
Kai susipažinom, tą vakarą jūs buvot pas Rutą, maniau, kad 
mudu, Herfai, susidraugausim. Pasirodėt toks jautrus ir supra- 
tingas... Maniau, jūs irgi toks kaip aš, bet dabar esat pasidaręs 
visai bejausmis. 


* Iš R. W. Emersono „Concord Hymn“. 
** Iš T. B. Macaulay'o eil. „Horatius“. 

— Matyt, tas darbas Times... Nesijaudinkit, greit būsiu atleistas. 

— Man nusibodo amžinai skursti; noriu išgarsėti. 

— Na, jūs dar jaunas; tikriausiai jaunesnis už mane. - Tonis 
neatsakė. 

Jiedu žingsniavo plačia gatve tarp dviejų juoduojančių karka- 
sinių namų eilių. Pro šalį džergždamas prašnypštė ilgas geltonas 
tramvajus. 

- Žiū, mes bene Flatbuše. 

— Herfai, maniau, jūs toks kaip aš, bet dabar jus vis matau su 
kokia nors moterimi. 

— Ką norit tuo pasakyt? 

— Ničniekam nesu pasisakęs... Dieve, jei kam nors išpasa- 
kosit... Vaikystėje turėjau siaubingai didelį lytinį potraukį, kai 
buvau kokių dešimties, vienuolikos, trylikos. — Jis kūkčiojo. 
Jiedviem einant pro lankinę lempą, Džimis pastebėjo jam ant 
skruostų blizgant ašaras. - Nesipasakočiau, jei nebūčiau girtas. 

— Bet vaikystėje taip nutinka beveik visiems... Būta ko jau- 
dintis. 

— Bet dabar aš toksai, štai kas siaubingiausia, aš negaliu pamilt 
moterų. Bandžiau ir bandžiau... Suprantat, mane užklupo. Iš 
gėdos kelias savaites nėjau į mokyklą. Motina verkė, verkė. Man 
baisiai gėda. Bijau, kad visi sužinos. Aš nuolat kovoju su savimi, 
kad neišsiduočiau, kad neparodyčiau savo jausmų. 

— Galjūs tik įsikalbėjot. Gal galėtumėt to atsikratyt. Nueikit 
pas psichoanalitiką. 

- Neįstengčiau niekam pasisakyt. Dabar pasakoju tik todėl, 
kad pasigėriau. Ieškojau apie tai enciklopedijoj... To net žodyne 
nėra. - Jis sustojo ir atsirėmė į lempos stulpą, užsidengęs ranko- 
mis veidą. - To net žodyne nėra. 

Džimis Herfas paplekšnojo jam per nugarą. 

— Na, tik jau nenukabinkit nosies. Ne jūs vienas toksai. Dau- 
gybė artistų tokie. 

— Nekenčiu aš jų visų... Tokių aš neįsimyliu. Nekenčiu savęs. 
Dabar ir jūs manęs greičiausiai nekęsit. 

— Nesąmonė. Koks mano reikalas? 

— Dabar žinot, kodėl noriu nusižudyt... Nuskriaustas aš liki- 
mo, Herfai... Niekad gyvenime neturėjau laimės. Pradėjau sau 
duoną pelnytis, vos baigęs vidurinę. Dirbdavau pasiuntiniu va- 
sarvietėse. Motina gyveno Leikvude, ir siuntinėdavau jai visa, ką 
uždirbęs. Visa ko pasiekiau tik sunkiu darbu. Jei viskas išaiškėtų, 
jei kiltų skandalas ir tai išplauktų į viešumą, man galas. 

- Bet šitaip apie visus paauglių vaidmenų atlikėjus pašneka, 
ir niekas dėl to nesuka galvos. 

— Visada, kai negaunu vaidmens, man atrodo, kad būtent dėl 
to. Aš nekenčiu, niekinu tokius vyrus... Nenoriu vaidint paaug- 
lių. Noriu rimtų vaidmenų. Košmaras... Tai košmaras. 

— Bet juk dabar jūs repetuojat, tiesa? 

— Kvailą spektaklį, su kuriuo toliau Stamfordo nepagastro- 
liuosi. Dabar nebenustebsit išgirdęs, jog taip padariau. 

— Jog padarėt ką? 

— Nusižudžiau. 

Toliau žingsniavo nesikalbėdami. Ėmė lyti. Gatvės gilumoje 
tarp žemų žalsvai juodų namų dėžučių protarpiais it rausvas 
naktinis drugys suplevendavo žaibas. Stambių tyškančių lašų 
daužomas asfaltas pakvipo sudrėkusiomis dulkėmis. 

— Netoli turi būt metro stotis... Regis, ana ten mėlynas žibin- 
tas. Paskubėkim, permerks. 

— Velniai nematę, Toni, tegu merkia. - Džimis nusiėmė fetrinę 
skrybėlę ir žingsniavo ja mosikuodamas. Lietaus lašai vėsino 
kaktą, lietaus, stogų, purvo ir asfalto kvapas malšino burną grau- 
žiantį viskio ir cigarečių skonį. 

— Po perkūnais, tai siaubinga, - staiga sušuko jis. 

— Kas siaubinga? 

— Visos tos paskalos apie sekso reikalus. Iki šio vakaro nesuvo- 
kiau, kokia tai kančia. Dieve, įsivaizduoju, kaip jums sunku... Vi- 
siems mums būna sunkių dienų. Jus paprasčiausiai nuskriaudė 
likimas, velniškai nuskriaudė. Martinas sakydavo: „Būtų daug 
lengviau gyventi, jeigu staiga nuskambėtų varpas ir visi visiems 
sąžiningai pasisakytų, kaip šiuo atžvilgiu elgėsi, kaip gyveno, 
kaip mylėjo.“ Slepiami dalykai švinksta. Dievaži, tai siaubinga. 
Tarytum gyvenimas ir taip nebūtų sunkus. 

— Na, aš einu į metro stotį. 

- Jums prailgs laukt traukinio. 

— Nieko nepadarysi, aš pavargęs ir nenoriu peršlapt. 

— Na, tai labanaktis. 

— Labanaktis, Herfai. 

Nuskardėjo tęsiamas griaustinio dundesys. Pasipylė smarkus 
lietus. Džimis užsimaukšlino skrybėlę ir pasistatė apsiausto apy- 
kaklę. Panūdo leistis į kojas ir visa gerkle laidyti prakeiksmus. 
Žaibai nutvieksdavo spoksančių apmirusių langų eiles. Lietus 
žliogė ant grindinio, ant parduotuvių vitrinų, ant smiltakmenio 
laiptelių. Jo keliai buvo šlapi, vanduo srovele palengva virveno 
per nugarą, šaltomis čiurkšlėmis krito nuo rankovių ant rie- 
šų, visą kūną niežėjo ir perštėjo. Jis žingsniavo per Brukliną. 
Vaizduotė įkyriai piešė lovas visuose miegamųjų narveliuose, 
susipynusius miegančius žmones, susiraičiusius ir dūstančius 
kaip augalų šaknys ankštame vazone. Vaizduotė įkyriai piešė 
girgždančiais laiptais lipančių nuomininkų kojas, durų rankenas 
čiuopiančias rankas. Vaizduotė įkyriai piešė tvaksinčius smilki- 
nius ir vienišus lovose sustingusius kūnus. 

J'ai fait trois fois le tour du monde 


Vive le sang, vive le sang"... 


Moi monsieur je suis anarchiste... Ir apsisuko triskart laivas, puikus 
mūs laivas tris kartus... velniai rautų, dėl to ir dėl pinigų... į dugną 
nugarmėjo... mes kaip maniežą sukantys arkliai. 


J'ai fait trois fois le tour du monde 


Dans mes voy... ages. 


Skelbiamas karas... trata būgnai... anglai raudonomis unifor- 
momis žygiuoja paskui blykčiojantį būgnininkų vadovo bumbu- 
lą, jo kepurė tartum ilgaplaukė rankų mova, sidabrinis bumbulas 
blykčiodamas sukasi tram pam pam... revolution mondiale“ aki- 
vaizdoje. Karo veiksmai pradedami ilgu paradu tuščiomis lietaus 
plakamomis gatvėmis. Specialus numeris, specialus numeris, 
specialus numeris. Santa Klausas nušovė dukterį, kurią pats 
bandė išprievartauti. NUSIŠOVĖ MEDŽIOKLINIU ŠAUTUVU... 
įbedė vamzdį po smakru ir kojos nykščiu paspaudė gaiduką. 
Žiūri žvaigždės į Frederikstauną.“" Viso pasaulio darbo žmonės, 
vienykitės. Vive le sang, vive le sang. 

— Ohoho, tai peršlapau, - balsiai tarė Džimis Herfas. Kiek už-. 
matė per lietų, gatvė tarp apmirusių langų gretų driekėsi tuštutė- 
lė, šen bei ten nusagstyta violetiniais lankinių lempų bumbulais. 
Jis įnirtingai Žingsniavo pirmyn. 


* Tegyvuoja kraujas. (Pranc.) 
** Pasaulinės revoliucijos. (Pranc.) 
*** Iš J. G. Whittierio eil. „Barbara Frietchie“. 

Penkios priežastys 


Jie paskubomis sėda paporiui.STOVĖTI VAGONĖLIUOSE GRIEŽTAI 
DRAUDŽIAMA. Grandinė kopdama džeržgia, užkabina krumplius, 
vagonėlis trūkčiodamas įžambiai tolsta nuo dūzgiančių žiburių, nuo 
žmonių, troškintų kukurūzų ir žemės riešutų kvapų, trūkčiodamas 
džeržgia į aukštą rugsėjo meteorų naktį. 

Jūra, pelkės kvapas, nuo prieplaukos tolstančio geležinio garlai- 
vio žiburiai. Kitapus plataus violetinio indigo ploto mirksi švyturys. 
Paskui staigus krytis žemyn. Jūra verčiasi aukštyn kojomis, žiburiai 
kyla. Jos plaukai jo burnoje, jo ranka gniaužia jos šoną, jų šlaunys 
trinasi. 

Kryčio vėjas pasigriebia jų riksmus, vagonėlis džeržgėdamas 
kyla-santvarų sampynomis aukštyn. 

Krytis Skrydis. Tamsos ir jūros sumuštinyje putojantys žiburiai. 
Krytis. LIKITE SAVO VIETOSE KITAM REISUI. 


— Užeik, Džo. Pažiūrėsiu, gal šeimininkė duos mum ko užkąst. 

— Labai malonu... ė... tik kad aš, supranti, nelabai... ė... tinka- 
mai apsirengęs pasirodyt šeimininkei. 

- Ai, ji nekreips dėmesio. Ji juk mano motina; sėskis, einu 
jos paieškot. 

Harlandas atsisėdo tamsioje virtuvėje ant kėdės prie durų ir 
susidėjo rankas ant kelių. Sėdėjo ir spoksojo į rankas; jos, raudonos 

ir žemėtos, drebėjo, liežuvis nuo pastarąją savaitę gerto pigaus 
viskio buvo tarsi muskatų riešutų trintuvė; visas jautėsi užtirpęs, 
apdujęs, sušniuręs. Spoksojo ir spoksojo į savo rankas. 

Džo O'Kifas grįžo į virtuvę. 

— Guli. Sakė, ant viryklės yra sriubos... Prašom. Atsigausi... 
Džo, kad tu būtum buvęs, kur aš vakar buvau. Nuvažiavau į 
tokią „Pajūrio smuklę“ pasakyt šefui, kad Žmogus jį perspėja, jog 
bus uždaroma birža... Šakės, koks vaizdelis, gyvenime nebuvau 
matęs. Užeinu, o ten vestibiuly toksai tipas, žinomas advoka- 
tas, bliūvauja visa gerkle kažką. Įsiutęs kaip velnias. O paskui 
braukšt išsitraukė pistoletą ir jau šaus į moterį ar dar ką, 0 čia 
šefas su lazda šalčiausiai paklibikšt prie jo, pistoletą atėmė ir sau 
į kišenę, niekas net nespėjo gerai sužiūrėt, kas ten nutiko... Tas 
Boldvinas, supranti, jo draugelis. Šakės, koks vaizdas, nebuvau 
matęs. Ir tada tas tipas sugležo kaip... 

— Aš tau sakau, vaiki, - tarė Džo Harlandas, - visi tokie anks- 
čiau ar vėliau sukvailioja... 

— Ei, tu prisikirsk sočiai. Mažai valgei. 

— Kad nelenda. 

— Lis, lis... Klausyk, Džo, kas girdėt apie karą? 

— Man regis, šįkart susiplieks kaip reikiant... Kad karas bręsta, 
supratau jau per Agadiro krizę. 

— Ech, norėčiau, kad kas nors įkrėstų anglams už tai, kad 
neduoda Airijai autonomijos. 

— Turėsim jiems padėt... Šiaip ar taip, nemanau, kad karas 
užsitęs. Tie, kas valdo pasaulio finansus, to neleis. Pinigai juk 
ne kieno kito, o bankininkų žinioj. 

— Nepadėsim mes anglams, jokiu būdu, už tai, kaip elgėsi ir 
Airijoj, ir per Revoliuciją, ir per Pilietinį karą... 

— Džo, suka tau protą tos istorijos knygos, kurias kas vakarą 
ryji viešojoj bibliotekoj... Verčiau sek akcijų kursą ir nežiopsok, 
ir nesiduok kvailinamas laikraščių skiedalų apie streikus, per- 
versmus ir socializmą... Noriu, kad tu prasigyventum, Džo... 
Na, tai aš gal ir eisiu. 

— Nea, pabūk dar, butelaitį atsikimšim. 

Koridoriuje šalia virtuvės sudunksėjo sunkūs Žingsniai. 

— Kas ten? 

— Čia tu, Džo? - Į vidų įgriuvo stambus šviesiaplaukis drū- 
tasprandis kampuoto raudono veido, raumeningų pečių vaiki- 
nukas. 

— Kokio velnio atsirioglinai?.. Čia mano brolelis Maikas. 

— Na, ir kas? - Maikas svyravo ant krūtinės nuleidęs smakrą. 
Pečiai pūpsojo žemos virtuvės palubėje. 

— Tikras milžinas, ar ne? Bet, po perkūnais, Maikai, ar nesa- 
kiau, kad prikaušęs nesirodytum namie?.. Jam nieko nereiškia 
visą namą šipuliais papilt. 

— Tai ką, nebegaliu jau ir namo pareit? Kai įsivėlei politikon, 
Džo, ėdi.mane bjauriau kaip tėvas. Laimė, kad neilgai man liko 
trintis šitam prakeiktam mieste. Išprotėt galima. Jei tik pasitaikys 
kokia gelda, kur išplauktų jūron anksčiau negu „Aukso vartai“, 
dievaž, kaipmat parsisamdysiu. 

— Po perkūnais, dėl manęs gali čia būt. Man tik pikta, kad tu 
nuolat keli skandalus, aišku? 

— Ką norėsiu, tą darysiu, supratai? 

— Drožk iš čia, Maikai... Pareik, kai būsi blaivas. 

— Įdomu, kaip tu mane išgrūsi, supratai? Įdomu, kaip tu mane 
išgrūsi. 

Harlandas pakilo. 

— Na, aš jau eisiu, - tarė jis. - Pažiūrėsiu, gal priims tenai į 
darbą. 

Maikas, sugniaužęs kumščius, žengė prie jų. Džo sukando 
dantis; pastvėrė kėdę. 

— Vošiu. 

— Pone tu Dieve, ar nebegaliu savo namuos turėt ramybės? — 
sužvigo tarp jųdviejų įlėkusi žila moterėlė; susitraukusiame kaip 
pernykštis obuolys veide žibėjo juodos, plačiai įsodintos akys; ji 
mostagavo sugargažėjusiomis nuo darbo rankomis. - Užčiaupkit 
srėbtuves abudu, amžinai tik keikiatės ir pešatės, ir Dievo nebi- 
jot... Maikai, lipk viršun ir gulėk, kol išsiblaivysi. 

— Ir aš jam taip sakiau, - tarė Džo. 

Ji atsisuko į Harlandą ir šaižiai it kreidos cypinama klasės 
lenta suspigo: 

— Čiuožk ir tamsta iš čia. Man nereikia namuos girtuoklių 
valkatų. Čiuožk iš čia. Man nusispjaut, kas patį čia atsivedė. 

Harlandas, rūgštokai šyptelėjęs Džo, gūžtelėjo pečiais ir išėjo. 

— Šlavikė, — burbtelėjo jis, sustingusiomis skaudančiomis ko- 
jomis sliūkindamas dulkėta gatve pro niūrius plytinius namus. 

Į nugarą mušė popiečio saulės kaitra. Ausyse skambėjo kam- 
barinių, šlavikių, virėjų, stenografisčių, sekretorių balsai: „Gerai, 
pone Harlandai. Ačiū, pone Harlandai. Oi, labai jums ačiū, pone 
*" Harlandai, pone...“ | 


Ją pabudina akių vokuose zirzianti raudona saulės šviesa, 
ji grimzta atgal į violetinius vatinius miego koridorius, vėl at- 
sibunda, žiovaudama apsiverčia ant kito šono, pritraukia ke- 
lius prie smakro, kad stipriau įsisuptų į saldaus snūdo kokoną. 
Gatve džeržgėdamas pratrinksi sunkvežimis, saulė kloja jai ant 
nugaros karštus dryžius. Ji beviltiškai nusižiovauja ir atvirsta 

aukštielninka, tada visiškai išsibudinusi guli sunėrusi rankas 
už galvos spoksodama į lubas. Iš tolybės per gatves ir namų 
sienas tarytum pro Žvyrą prasispraudęs bukas piktžolės diegas 
pas ją prasiskverbia ilga garlaivio švilpuko dejonė. Elena sėdasi 
purtydama galvą, kad nubaidytų nuo veido ropinėjančią musę. 
Musė šmėkšteli ir dingsta saulės šviesoje, tačiau viduje ir toliau 
nežinia kodėl geliančiai zvimbia kažkas, kažkokia vakarykščių 
karčių apmąstymų liekana. Bet ji laiminga, visiškai išsibudinusi, 
o dar pats rytas. Keliasi ir su naktiniais marškiniais vaikštinėja 
po kambarį. 

Kur ant kietmedžio grindų krinta saulės šviesa, kojų padams 
šilta. Ant palangės čirškauja žvirbliai. Viršuje trata siuvamoji 
mašina. Kai išlipa iš vonios, kūnas glotnus lyg nulupta vytelė 
ir stangrus; apsitrina rankšluosčiu, rikiuodama būsimos ilgos 
dienos valandas; nupėdinti prišnerkštomis gatvėmis iki tos Rytų 
upės prieplaukos, kur prikrauta didžiulių raudonmedžio rąstų, 
papusryčiauti vienai Lafajeto viešbučio restorane, kavos ir rage- 
lių su šviežiu sviestu, anksti, kol netvanku ir pardavėjos neiš- 
glebusios, apsipirkti „Lordo ir Teiloro“ parduotuvėje, papietauti 
su... Čia visą naktį ją erzinęs skaudulys išsiveržia ir sprogsta. 

— Stanai, Stanai, susimildamas, — balsiai ištaria. Sėdi prieš 
veidrodį žiūrėdama į savo juodus išsiplėtusius vyzdžius. 

Paskubomis apsirengia ir išeina, nesidairydama nei į kairę, 
nei į dešinę žingsniuoja Penktuoju aveniu, paskui į rytus Aš- 
tuntąja gatve. Kaitri saulė melzganai verda ant grindinio, ant 
veidrodinio stiklo, ant dulkių marmuru padengtų emaliuotų 
iškabų. Prošal praeinančių vyrų ir moterų veidai murkšlini ir 
pilki kaip nugulėti priegalviai. Perėjusi Lafajeto gatvę, dundan- 
čią nuo sunkvežimių ir prekių furgonų, burnoje junta dulkių 
skonį, tarp dantų grikši smėlio grūdeliai. Žingsniuodama toliau 

į rytus, praeina pro prekeivių vežimėlius; vyrai šluosto marmu- 
rinius gazuotų gėrimų kioskelių prekystalius, ryla užlieja gatvę 
šviesiomis kibiomis „Žydrojo Dunojaus“ vijomis, nuo raugintų 
daržovių kiosko sklinda aitri rūgštis. Tompkinso parke po šlapią 
asfaltą zuja spygaujantys vaikai. Jai palei kojas raitosi krūva ber- 
niūkščių, purvini suplyšę marškinėliai, seilėtos burnos, kumš- 
čiuojasi, kandžiojasi, draskosi; nuo jų dvelkia sudvisęs, sakytum 
supelijusios duonos, kvapas. Elena staiga pajunta, kaip jai pa- 
kerta kojas. Ji apsisuka ir grįžta tuo pačiu keliu, kuriuo atėjusi. 
Saulė slegia nugarą taip, kaip jo ranka, glosto nuogus dilbius 
taip, kaip glosto jo pirštai, šildo skruostą kaip jo alsavimas. 


— Penkios įstatymo numatytos priežastys, ir viskas, — tarė 
Elena prakauliam vyrui didelėmis kaip austrės apdribusiomis 
akimis, žiūrėdama į jo ilgą krakmolytą marškinių krūtinę. 

— Vadinasi, nutartis priimta? - iškilmingai tarė jis. 

- Žinoma, neginčytinai... 

— Ką gi, man, kaip senam abiejų šeimų draugui, liūdna girdėti. 

— Supraskit, Dikai, Džo man, garbės žodis, labai patinka. Aš 
už daug ką jam dėkinga... Jis daugeliu atžvilgių puikus žmogus, 
bet kartu gyvent mudviem nieku būdu nebeišeina. 

— Norite pasakyti, jog turite kitą? 

Ji pakėlė į jį spindinčias akis ir nežymiai linktelėjo. 

— Bet, panele miela, skyrybos juk labai rimtas žingsnis. 

— Na, ne toks jis jau rimtas, kaip manoma. 

Jiedu išvydo per didelį riešutmedžiu išmuštą kambarį pas 
juos ateinantį Harį Goldveizerį. Ji staiga pakėlė balsą: 

— Sako, šitas mūšis prie Marnos padarys karui galą. 

Haris Goldveizeris abiem putliomis plaštakomis suėmė jos 
ranką ir pasilenkė prie jos. 

— Labai žavu, Eleina, kad aplankai senbernius, antraip vidur- 
vasarį jie mirtinai vienas kitam nusibostų. Sveikas, Snou, kaip 
laikaisi, seni? 

— Taip, tačiau kam turėtume būti dėkingi už malonumą rasti 
tave neišvykusį? 

— Ai, visokie dalykai sulaikė... Nors aš ir taip nemėgstu va- 
saros kurortų. 

— Vis dėlto niekur nėra gražiau kaip Long Biče... Kas tas Bar 
Harboras, nevažiuočiau į Bar Harborą ir už milijoną... už visą 
milijoną. 

Ponas Snou paniekinamai prunkštelėjo. 

— Man regis, Goldveizeri, tenai pirkinėji nekilnojamąjį turtą. 

— Nusipirkau vasarnamį, ir tiek. Stebėtina, negali net vasar- 
namio nusipirkt taip, kad apie tai nesužinotų visi Taimso aikštės 
laikraščių išnešiotojai. Eime, pavalgysim; sesuo tuoj ateis. 

Jiems susėdus prie stalo dideliame elnio ragų prikabinėtame 
valgomajame, įėjo kresna moteriškė blizgia suknele; vištiška 
krūtine, pageltusio veido. 

— O, panele Ogltorp, malonu jus matyti, - sučirškė ji plonu 
papūgos balseliu. - Daug kartų esu jus mačius, jūs nuostabi... 
Šiaip taip prikalbinau Harį pasikviesti jus manęs aplankyti. 

— Mano sesuo Reičelė, - nesistodamas tarė Goldveizeris Ele- 
nai. - Ji pas mane šeimininkauja. 

— Norėčiau, Snou, kad padėtum įtikinti panelę Ogltorp imtis 
to vaidmens „Mergaitėje su cinijomis“... Rimtai, jis kaip tik tau. 

— Bet tai toks nežymus vaidmenukas... 

— Ne pagrindinis, tai tiesa, bet turint omeny, kad esi pagarsė- 
jusi kaip įvairiapusiška ir rafinuota artistė, jis bus viso spektaklio 
puošmena. 

— Gal dar žuvytės, panele Ogltorp? - suciepsėjo panelė Gold- 
veizer. 

Ponas Snou prunkštelėjo. 

— Nebėr nūn didžių aktorių: Butas, Džefersonas, Mansfil- 
das... visi mirę. Dabar viską daro reklama; aktoriai ir aktorės 
pateikiami rinkai kaip patentuoti vaistai. Ar ne teisybė, Eleina?.. 
Reklama, reklama. 

— Bet ne ji lemia pasisekimą... Jei viskas priklausytų nuo rek- 
lamos, visi Niujorko prodiuseriai būtų milijonieriai, - karštai 
įsiterpė Goldveizeris. - Kažkokia paslaptinga magiška jėga pa- 
veikia žmones, kad jie miniomis eitų į tam tikrą teatrą, kad tam 
tikroje bilietų kasoje didėtų įplaukos, suprantat? Reklama to 
nepasieksi, teigiamomis recenzijomis nepasieksi, gal tai talento, 
gal laimės dalykas, bet jei pateiksi publikai tai, ko jai tuo metu ir 
toje vietoje reikia, spektaklis turės pasisekimą. Būtent tai Eleina 
padarė pastarajame spektaklyje... Ji užmezgė ryšį su žiūrovais. 
Galėjo žymiausi pasaulio aktoriai vaidinti žymiausią pasauly 
pjesę, o išeiti šnipštas... Ir aš nežinau, kaip tau tai pavyksta, 
niekas nežino, kaip tau pavyksta... Vieną vakarą užpildai salę 
žmonėmis su kontramarkėmis, o rytą, žiūrėk, atsibundi ant lau- 
rų. Prodiuserio įtaka čia ne didesnė už sinoptiko įtaką orui. Ar 
ne tiesą sakau? 

— Ech, Niujorko publikos skonis nuo Volako laikų baisiai 
suprastėjo. | 

— Bet buvo ir gražių spektaklių, - sučirškė panelė Goldveizer. 

Šiugždėjo meile ilgą dieną... juodi plaukai... spindėjo juodas 
plienas... šviesą gėrė... aukštyn o Viešpatie aukštyn, kur Žėri... 
Ji šakute trupino traškią baltą salotos šerdį. Sakė žodžius, o vi- 
duje be tvarkos tartum karoliai iš praplyšusio pakelio biro visai 
kitokie žodžiai. Regėjo paveikslą, kuriame dvi moterys ir du 
vyrai valgo prie stalo po virpančiu sietynu aukštame lentelėmis 
išmuštame kambaryje. Pakėlusi akis nuo lėkštės, išvydo jai tie- 

siai į veidą įbestą paukštiškų panelės Goldveizer akelių švelnų 
nekantrų žvilgsnį. 

— Tikrai, Niujorke vasarą žymiai maloniau negu kitais metų 
laikais; mažiau skubos ir bruzdesio. 

— Taip, taip, jūs teisi, panele Goldveizer. - Elena su šypsena 
staigiai peržvelgė stalą. Šiugždėjo meile visą ilgą dieną juo- 
dos garbanos viršum aukštos kaktos, meile švietė akių juodas 
plienas... 

Taksi Goldveizerio platūs keliai spaudėsi prie josios; jo akyse 
slapta voriška pramonė jai ant veido ir kaklo audė šiltą saldų 
smaugiantį tinklą. Panelė Goldveizer sėdėjo visu storu stotu 
įgrimzdusi į sėdynę šalia jos. Dikas Snou burnoje liežuviu riti- 
nėjo neuždegtą cigarą. Elena stengėsi prisiminti Stano išvaizdą, 
jo liekną stamantrią kaip šuolininko su kartimi figūrą; neįstengė 
prisiminti veido visumos, matė tai akis, tai lūpas, tai ausį. 

Taimso aikštė žaižaravo spalvotomis šviesomis, vilnijo aki- 
nančio spindesio kryžmėmis. Užėję į Astoro viešbutį, pakilo liftu 
į viršų. Restorane ant stogo Elena nusekė tarp staliukų paskui 
panelę Goldveizer. Vyrai ir moterys vakariniais drabužiais, va- 
sariškomis muslino suknelėmis ir šviesiomis eilutėmis gręžėsi 
į ją pasižiūrėti, jai praeinant žvilgsniai kibo prie jos nelyginant 
lipnūs vijoklių ūsai. Orkestras grojo „In My Harem“. Jie susėdo 
prie staliuko. 

— Pašoksim? - paklausė Goldveizeris. 

Ji kreivai, puse burnos šyptelėjo, leisdamasi apkabinama per 
liemenį. Tiesiai prieš save matė jo stambią ausį su oriai styran- 
čiais pavieniais gyvaplaukiais. 

— Eleina, - kuždėjo jis jai į ausį, - dievaži, maniau esąs protin- 
gas... - Atgavęs kvapą tęsė: — ...bet nesu... Nesmagu prisipažint, 
bet tu, mažyte, varai mane iš proto... Kodėl negali manęs nors 

truputį pamilti? Norėčiau... kad mudu susituoktume, kai tik gausi 
nutartį... Ar negalėtum kartais manęs pamielaut?.. Bet ką dėl 
tavęs padaryčiau, pati žinai... Niujorke daug ką tavo labui galė- 
čiau padaryt... - Muzika nutrūko. Jiedu stovėjo greta vienas kito 
po palme. - Eleina, važiuokim į mano kontorą ir pasirašykim tą 
sutartį. Liepiau Ferariui laukt... Po penkiolikos minučių ir grįšim. 

— Man reikia apgalvot... Aš nieko nedarau neapsvarsčius. 

— Dievaži, tu mane išvarysi iš proto. 

Staiga ji aiškiai prisiminė Stano veidą, jis stovėjo prieš ją su 
trikotažiniais marškiniais, nukrypusia peteliške, susitaršiusiais 
plaukais, vėl girtas. 

— O, Ele, džiugu tave matyti... 

— Susipažinkit, ponas Emeris, ponas Goldveizeris... 

— Aš ką tik iš nepaprastai įspūdingos kelionės, rimtai, reikėjo 
ir tau važiuot... Buvom Monrealy ir Kvebeke, o grįžom pro Naja- 
gara Folsą ir kaip išvykom iš Niujorkėlio, taip ir neišsiblaivėm, 
kol Bostono Pašto kely mus areštavo už greičio viršijimą, tiesa, 
Perlina? - Elena žiūrėjo į Stanui už nugaros svyruojančią merginą 
nedidele gėlėta šiaudine skrybėlaite, užsmaukta iki melsvų kaip 
pavandenijęs pienas akių. - Ele, čia Perlina... Gražus vardas, 
tiesa? Vos nepatrūkau, kai pasisakė... Bet tu dar nežinai, kas juo- 
kingiausia... Najagara Folse taip nusitašėm, kad kai atsipeikėjom, 
žiūrim, pasirodo, mes susituokę... Ir turim santuokos liudijimą, 
išgražintą našlaitėm.... 

Elena nebematė jo veido. Vis garsiau ir garsiau aplink ją spi- 
ralėmis urduliavo orkestras, balsų lalesys, lėkščių tarškėjimas... 


Jais puošėsi uoliai 
Haremų gražuolės 


Senovėj Bagdado mieste... 

— Labanakt, Stanai. - Balsas drėskė burną, ji labai aiškiai gir- 
dėjo savo tariamus žodžius. 

— Ei, Ele, eime pašvęst su mumis... 

— Ačiū... ačiū. 

Ji vėl ėmė šokti su Hariu Goldveizeriu. Restoranas skrie- 
te skriejo, paskui ėmė suktis lėčiau. Keldamas šleikštulį slūgo 
triukšmas. 

— Minutę atsiprašysiu, Hari, - tarė ji. - Grįšiu prie staliuko. 

Moterų tualete ji atsargiai atsisėdo ant pliušinės sofos. Iš- 
siėmusi iš rankinuko apskritą veidrodėlį, žiūrėjo į savo veidą. 
Juodos vyzdžių skylutės plėtėsi, akys temo, temo, kol visa užliejo 
juoda tamsa. 


Džimiui Herfui paskaudo kojas; visą pusdienį pravaikščiojo 
pėsčias. Atsisėdo ant suoliuko prie „Akvariumo“ ir žiūrėjo į 
vandenį. Gaiviame rugsėjo vėjyje plienu tviskėjo trapios įlankos 
bangelės ir pilkai melsvas suodinas dangus. Pro Laisvės statulą 
plaukė didelis baltas garlaivis. Jį tempiančio vilkiko dūmai kilo 
ryškiai iškarpyti lyg popierius. Nors ir užgriozdintas prieplau- 
kos pastatais, Manhatano galas jam priminė lėtai ir tolygiai per 
įlanką besiiriančios baržos nosį. Klykaudami ratu suko kirai. Jis 
pašoko ant kojų. 

— O, velnias, reikia kažką daryt. 

Sekundę stovėjo įsitempęs, balansuodamas ant kulnų. Api- 
plyšęs žmogus, apžiūrinėjantis iliustracijas sekmadieniniame 
laikraštyje, iš-veido pasirodė matytas. 

— Labas, - murmtelėjo jis. 

— Iškart tave pažinau, - tarė vyriškis nepaduodamas ran- 
kos. - Lilės Herf sūnus... Maniau, neužkalbinsi... O ir kam tau 
mane kalbint. 

— A, jūs, aišku, giminaitis Džo Harlandas... Labai malonu 
matyt... Dažnai apie jus pagalvodavau. 

— Ką taip? 

— Na, nežinau... keista, kad žmogus niekad nepagalvoji, jog 
tavo giminės tokie pat kaip ir tu, tiesa? - Herfas vėl atsisėdo. — 
Gal cigaretę?.. Paprasta, „Camel“. 

— Nieko prieš... Kuo užsiimi, Džimi? Nepyksi, kad taip vadi- 
nu? - Džimis Herfas uždegė degtuką; tas užgeso, uždegė kitą ir 
ištiesė Harlandui. - Pirmas dūmas šią savaitę... Dėkui. 

Džimis žvilgtelėjo į šalia sėdintį vyriškį. Pailga įduba pilkš- 
vame žande smailiu kampu kirtosi su gilia nuo burnos krašto 
einančia raukšle. 

— Galvoji, na, ir griuvena, ar ne? - iškošė Harlandas. — Gai- 
liesi, kad prisėdai, ar ne? Gailiesi, kad esi motinos išmokytas 
mandagumo, ne chamas, kaip kiti... 

— Na, dirbu Times reporteriu... darbas šuniškas, užkniso, — 
nutęsdamas žodžius atsakė Džimis. 

— Nekalbėk taip, Džimi, tu dar labai jaunas... Su tokiu nusis- 
tatymu nieko nepasieksi. 

— Ojeigu aš nieko nenoriu pasiekt. 

— Amžinatilsį Lilė taip tavim didžiavos... Norėjo, kad taptum 
didžių žmogum, tiek vilčių į tave dėjo... Nepamiršk savo motinos, 
Džimi. Ji man buvo vienintelė draugė iš visos sumautos giminės. 

Džimis nusijuokė. 

— Aš nesakiau, kad neturiu jokių siekių. 

— Dėl Dievo meilės, dėl savo brangios motinos meilės, būk 
apdairus. Tavo gyvenimo tik pati pradžia... artimiausi dveji treji 
metai lems tavo ateitį. Pažiūrėk į mane. 

— Na, buvot „Volstrito burtininkas“, o tai, sakyčiau, ne kiek- 
vieno nosiai... Ne, man tik nepatinka kamantinėt šito suknisto 

miesto žmones tokių dalykų, kokių iš manęs reikalauja. Man 
įgriso padlaižiaut redaktoriams, kurių aš negerbiu... O jūs ką 
beveikiat, Džo? 

— Geriau neklausk... 

— Žiūrėkit, matot tą laivą su raudonais kaminais? Prancūzų. 
Žiūrėkit, laivagaly traukia brezentą nuo pabūklo... Norėčiau į 
karą... Bėda tik, kad aš ne mušeika. 

Harlandas kramtė viršutinę lūpą; patylėjęs kimiai, užsikirs- 
damas prabilo: 

— Džimi, kaip Lilės sūnaus noriu tavęs kai ko paprašyt... Ė... 
gal turi... ė... kiek nors smulkių? Aplinkybės... taip susiklostė, 
kad dvi ar tris dienas prastokai maitinausi... Truputį prisilpau, 
supranti? 

— Na, taip, kaip tik ketinau pasiūlyti išgert kavos, arbatos ar 
dar ko... Vašingtono gatvėj žinau puikų sirų restoraną. 

— Tada eime, - nerangiai stodamasis tarė Harlandas. - Tu 
tikrai nieko prieš, kad tave pamatys su tokia kaliause? 

Laikraštis iškrito jam iš rankos. Džimis pasilenkė jo pakelti. 
Moduliuotų rudų tonų veidas jį nudiegė taip, lyg kas būtų pa- 
lietęs danties nervą. Ne, negali būt, ji taip neatrodo, taip, tai ji... 
TALENTINGA JAUNA AKTORĖ „MERGAITĖJE SU CINIJOMIS“ 
PAVERGĖ PUBLIKĄ. 

„— Dėkui, nesivargink, aš jį ten ir radau, - tarė Harlandas. 
Džimis numetė laikraštį; ji nukrito veidu į žemę. 

— Bjaurokos fotografijos, tiesa? 
mėt, kas Niujorke dedas... Kas galima, tai galima net ir pasku- 
tiniam bėdžiui. 

— Aš tik norėjau pasakyt, kad jos prastos kokybės. 

Amerikietiški kalneliai 


Švininė prieblanda veržia sausus Brodvėjaus link žingsniuojančio 
senio sąnarius. Už „Nedick“ kiosko ant kampo kažkas tvyksteli jam 
akyse. Lyg sulūžusi lėlė lakuotų marionečių rikiuotėje jis nuleidęs 
galvą dūlina į kunkuliuojantį, gaudžiantį perlais išsiuvinėtų, rašme- 
nimis išraižytų gaisų Žaizdrą. 

— Atmenu, kai čia buvo vienos pievos, - sumurma jis berniukui. 


„Louis Expresso“ bendrovė, šokčioja Stanui prieš akis raudonos 
raidės afišoje. METINIS ŠOKIŲ VAKARAS. Jauni vyrai ir merginos 
eina į vidų. Po porą dramblių ir kengūrų. Pro dvivėres salės duris 
smelkiasi orkestro dundesys ir žvangėjimas. Lauke lyja. Dar viena 
upė, liko dar viena upė. Palygina švarko atlapus, nutaiso blaivią 
miną,sumoka du dolerius ir eina į didelę aidžią salę, prikarstytą 
raudonų, baltų ir mėlynų vėliavėlių. Sukasi galva, todėl minutę 
atsiremia į sieną. Dar viena upė... Šokių aikštelė, pilna straksinčių 
porų, siūbuoja tartum laivo denis. Baras stabilesnis. 

— Gasas Maknilas atėjo, - suklega visi. - Gasas, šaunuolis 
mūsų. | 

Stambios plaštakos plekšnoja plačias nugaras, raudonuose 
veiduose juoduoja šūkaujančios burnos. Blyksėdamos kyla ir 
lenkiasi stiklinės, kyla ir lenkiasi šokdamos savo šokį. Augalotas, 

raudonas kaip burokas vyras įdubusiomis akimis ir garbanotais 
plaukais, ramstydamasis lazda, šlubčioja per barą. 

— Sveikas gyvas, Gasai. 

— O, štai ir šefas. 

— Valio, pagaliau sulaukėm Maknilo. 

— Sveiki, pone Maknilai. 

Baras nurimsta. Gasas Maknilas pamojuoja lazda. 

— Bravo, vyručiai, linksminkitės... Berkai, drauguži, įpilk vi- 
siem mano sąskaita. 

- Antai ir tėvas Malveinis su juo. Šaunuolis tėvas Malveinis... 
Aukso Žmogus, neprikiši. 


Nes jis šaunus vaikinas, 
Kiekvienas pasakys... 


Plačios nugaros, pagarbiai pasikūprinusios, lydi lėtai tarp 
šokėjų Žingsniuojantį būrelį. Babuinas išdidus savo plaukus rudus 
šukavos ir savim gėrėjos. 

— Gal pašoktumėt su manimi? — Mergina atsuka baltą petį ir 
nueina sau. 


Esu ašai viengungis, vienas gyvenu 
Ir dirbu aš audėju fabrike... 


Stanas pasijunta dainuojąs savo paties veidui veidrodyje. 
Vienas antakis liečia plaukus, kitas blakstienas... 

— Ne, kąjūs, aš vedęs... Per ausį tam, kas sako, kad aš nevedęs 
ir ne Niujorko valstijos Niujorko apygardos Niujorko miesto 
pilietis... 

Jis stovi ant kėdės ir, trankydamas kumščiu į delną, rėžia 
prakalbą. 

— Romėėėnai, bičiuliai ir tėvynainiai, paskolinkit man penkis 
dolerius... Mes atėjom Cezariui užkimšt burnos, o ne nuskust 
barzdooos... Sutinkamai su Niujorko valstijos Niujorko apygar- 
dos Niujorko miesto konstitucija ir sutinkamai su 1888 metų 
liepos 13-0s potvarkio nuostatomis, apygardos prokuroro pri- 
saikdinti ir pasirašę... Velniop popiežių. 

— Ei, baik tu ten. 

— Vyrai, išbrukit tą tipą... Jisei ne mūsiškis... Nežnau, kaip 
jisei čia pralindo. Girtas kaip siūlas. 

Stanas užsimerkęs šoka į kumščių tankumyną. Gauna smūgį 
į akį, į Žiauną, išlekia it kulka į purkšnojančią vėsią tylią gatvę. 
Cha cha cha. 


Nes aš esu viengungis, vienas gyvenu 
Liko dar viena upė 
Dar ne Jordanas 


Dar viena upė... 


Kai atsipeikėjo, į veidą pūtė šaltas vėjas. Sėdėjo kelto priekyje 
kalendamas dantimis. Krėtė drebulys... 

— Man baltoji karštligė. Kas aš? Kur aš? Niujorko miestas, 
Niujorko valstija... Stanvudas Emeris amžius dvidešimt dveji 
profesija studentas... Perlina Anderson dvidešimt vieni profe- 
sija aktorė. Eina ji skradžiai. Oho, turiu keturiasdešimt devynis 
dolerius ir aštuonis centus, o kur, velniai rautų, aš buvau? Ir 
niekas manęs neapšvarino. Kokia baltoji karštligė, visai aš ne- 
sergu. Jaučiuosi puikiai, tiktai silpnumas ima. Aš daug nenoriu, 
tik šlakelio, o jūs? Še tau, pasirodė, kad čia kažkas yra. Verčiau 
prikąsiu liežuvį. 

Keturiasdešimt devyni doleriai ant sienos kabėjo 
Keturiasdešimt devyni doleriai ant sienos kabėjo 


Kitapus cinkuoto vandens už aukštų lieknų pastatų beržyno 
tarsi ragelių ryliavimas šokolado rudumo migloje tviskėjo rauz- 
gana ryto žara. Keltui artėjant pastatai sutankėjo į granito kalną, 
išraižytą tartum peiliu išpjautų tarpeklių. Keltas praplaukė pro 
pat inkarą nuleidusį garlaivį, pasvirusį į Stano pusę taip, kad 
buvo matyti visi deniai. Šalia stovėjo Elis Ailando vilkikas. Nuo 
denių, tarsi melionų prikimštų aukštyn užverstų veidų, tvoskė 
troškus kvapas. Gailiai klykaudami ratu suko trys kirai. Vienas 
kiras spirale pakilo aukštyn, balti sparnai sublizgo saulėje, kiras 
nejudėdamas plūduriavo baltai auksinėje šviesoje. Virš tamsiai 
violetinių debesų virtinės už Rytų Niujorko išlindo saulės rėželis. 
Šviesa nutvieskė miriadą langų. Nuo miesto atsklido džeržgė- 
jimas ir gausmas. 


Suėjo Žvėrys po porą 
Po porą dramblių ir kengūrų 
Dar viena upė, dar ne Jordanas 


Liko dar viena upė 


Baltėjančioje šviesoje folija blizgantys kirai suko ratą po rato 
virš sulūžusių dėžių, apipuvusių kopūstų galvų, apelsinų Žie- 
vių, lėtai kilsuojančių tarp supleišėjusių lentinių sienų, po apva- 
liu priekiu suputojo žalios bangos, kai keltas, srovės supamas, 
gurkštelėjo ištiškusio vandens, dunkstelėjo, paslydėjo, iš lėto 
atsirėmė į slipą. Ėmė suktis, žlegindami grandines, rankiniai 
suktuvai, pakilo vartai. Stanas peržergė per plyšį, nusvirduliavo 

mėšlu dvokiančiu mediniu keltų prieplaukos tuneliu ir išėjo į 
saulėtais stiklais pliskančią Bateriją prie suoliukų. Atsisėdo ant 
suoliuko, sunėrė ant kelių, kad taip nedrebėtų, rankas. Galva 
žvangsėjo nelyg pianola. 


Varpeliai ant pirštų, žiedai jai ant kojų 
Balta dama joja ant žirgo puikaus 


Nelaimę ji neša visur, kur tik joja... 


Buvo kadaise Babilonas ir Ninevė, miestai iš plytų. Atėnuo- 
se buvo auksuotos marmuro kolonos. Roma išaugo ant plačių 
akmeninių arkų. Konstantinopolyje aplink Aukso Ragą it mil- 
žiniškos žvakės liepsnoja minaretai... Liko dar viena upė. Dan- 
goraižių statybinės medžiagos bus plienas, stiklas, keraminės 
plytelės, betonas. Susigrūdę siauroje saloje stūksos spindintys 
pastatai su milijonais langų, piramidės ant piramidžių, tartum 
balta audros debesies karūna... 


Lijo keturiasdešimt dienų, lijo keturiasdešimt naktų 
Vandenim visa žemė apteko 

Gyvas liko po tvano tik vienas Žmogus 

Ilgakojis Sąsmaukos Džekas... 


Ech, norėčiau būt dangoraižis. 


Spyna sukosi ratu, neįsileisdama rakto. Stanas mitriai nutai- 
kė progą ir ją pričiupo. Strimgalviais puolė pro atviras duris ir 
šaukdamas: „Perlina!“ per ilgą koridorių nulėkė į svetainę. Ji kve- 
pėjo keistai, Perlinos kvapu, eina jis skradžiai. Čiupo kėdę; kėdė 
panoro skraidyti, apsisuko jam aplink galvą ir trenkėsi į langą, 

stiklas pasipylė į šukes ir nudzingsėjo. Pažvelgė pro langą. Gatvė 
atsistojo piestu. Mašina su kopėčiomis ir ugniagesių automobilis 
galvotrūkčiais kopė aukštyn, iš paskos vilkdami zvimbaujantį 
sirenos klyksmą. Gaisras gaisras, vandens pilkit, škotai dega. Gra- 
žus gaisras, puikus gaisras, žavingas gaisras. Dangoraižiai kyla 
lyg liepsnos, dega, liepsnoja. Staigiai atsisuko į kambarį. Stalas 
persivertė kūlio. Bufetas su porceliano indais užšoko ant stalo. 
Ąžuolinės kėdės užsilipo ant viršaus sulig dujų degikliu. Vandens 
pilkit, škotai dega. Nepatinka man kvapas šitoj Niujorko valstijos 
Niujorko apygardos Niujorko miesto vietoj. Gulėjo aukštielnin- 
kas ant besisukančios virtuvės grindų ir juokėsi, juokėsi. Gyvas 
likęs po tvano tik vienas Žmogus jodė puikiąją damą ant balto 
žirgo. Užsiliepsnoti, suliepsnoti, sudegti. „Žibalas“, sušnabž- 
dėjo alyvuotas kanistras virtuvės kampe. Vandens pilkit. Stovėjo 
svyruodamas ant braškančių apvirtusių kėdžių ant apvirtusio 
stalo. Žibalas aplaižė jį permatomu šaltu liežuviu. Griuvo, grie- 
bėsi už dujų degiklio, degiklis lūžo, gulėjo aukštielninkas klane 
ir degiojo degtukus, sudrėkę nenori degt. Degtukas čirkštelėjo, 
įsidegė; atsargiai laikė liepsnelę tarp delnų. 


— Taip, bet mano vyras labai ambicingas, - pasakojo Perlina 
mėlynai languotai moteriškei bakalėjos krautuvėje. - Mėgsta 
pasiaust ir panašiai, bet man neteko sutikt Žmogaus, ambicin- 
gesnio už jį. Ketina prikalbint tėvą, kad išleistų mus į užsienį, jis 
ten studijuotų architektūrą. Nori būt architektas. 

— Kaip jums gerai, ar ne? Tokia kelionė... Gal dar ko nors, 
panele? 

— Ne, regis, nieko neužmiršau... Jei būtų kas kitas, aš jau ne- 
rimaučiau. Dvi dienos, kaip jo nemačiau. Turbūt pas tėvuką.: 

— Ojūs dar ką tik susituokę. 


294 


— Aš juk nepasakočiau, jei būtų kas nors ne taip, tiesa? Ne, jis 
tikrai neapgaudinėja... Na, tad viso gero, ponia Robinson. 

Pasikišo paketėlius su pirkiniais po pažastimi ir, laisvąja ran- 
ka sūupuodama karoliukais išsiuvinėtą rankinę, nužingsniavo 
gatve. Saulė dar šildė, nors vėjas jau dvelkė rudeniu. Davė centą 
neregiui, ryla sukančiam valsą iš „Linksmosios našlės“. Reikėtų 
vis dėlto jį aprėkt, kai parsiras, kad nepaprastų. Pasuko į 200-ąją 
gatvę. Žmonės iškišę galvas pro langus, kiti būriuojasi lauke. 
Gaisras. Įtraukė pro nosį degėsiais pasmirdusio oro. Per kūną 
nubėgo šiurpuliukai; ji mėgo pažiopsoti į gaisrus. Paspaudė 
žingsnį. Ei, taigi čia mūsų namas. Mūsų daugiabutis. Pro penk- 
to aukšto langą virto tiršti kaip košė dūmų kamuoliai. Staiga 
pasijuto visa tirtanti. Prie jos pribėgo juodaodis liftininkas. Jo 
veidas buvo pažaliavęs. 

— Tai mūsų bute, - sukliko ji, - o tik prieš savaitę atvežė bal- 
dus. Praleiskit. 

Paketėliai iškrito jai iš po rankos, ant šaligatvio ištiško bu- 
teliukas su kremu. Kelią užstojo policininkas, ji puolė prie jo ir 
ėmė tvatyti į plačią mėlyną krūtinę. Klykė ir negalėjo nustoti. 

— Nieko baisaus, miela ponia, nieko baisaus, - storai dudeno 
jis. Daužydama galva jo krūtinę, juto, kaip ši dundena nuo jo 
balso. - Jį- išneša, apsinuodijęs dūmais, ir tiek, tik apsinuodijęs 
dūmais. | 

— O Stanvudai, vyre mano, - sukliko ji. Akyse ėmė temti. 
Ji griebėsi už dviejų blizgančių policininko apsiausto sagų ir 
nualpo. 

Dar viena upė, dar ne Jordanas 


Ant Antrojo aveniu ir Hiustono gatvės kampo prieš „Kosmopolite- 
no“ kavinę žmogus, užsilipęs ant muilo dėžės, šaukia: 

— ..Šitie tranai, žmonės... samdiniai, koks ir aš buvau... joja jum 
ant kuprų... atima iš jūsų duonos kąsnį. Kur nūn tos gražuolės, 
kurios, mačiau, vaikštinėdavo po bulvarą? Ieškokit jų pigiuos ka- 
baretuos... Jie lupa mum paskutinį kailį, draugai... darbo Žmonės, 
geriau pasakius, vergai... jie grobia mūsų darbą, mūsų idėjas ir mūsų 
moteris... Jie statos prašmatnius viešbučius, milijonierių klubus, ti- 
jatrus už milijonus dolerių ir karo laivus, o ką palieka mum?.. Mum 
palieka džiovą, rachitą, purvinas gatves ir šiukšlių dėžes... Jūs išbalę, 
bičiuliai... Jum trūksta kraujo... Kodėl jūsų gyslose mažai kraujo?.. 
Antai Rusijoj varguoliai... ne ką vargingesni už mus... tiki vampy- 
rais, padarais, kurie naktim čiulpia žmonių kraują... Tai štai kas yra 
kapitalizmas, vampyras, kurs čiulpia jūsų kraują... dieną... ir... naktį. 

Ima snigti. Palei žibintą krintančių snaigių pakraštėliai žybsi 
auksu. Pro veidrodinį stiklą „Kosmopoliteno“ kavinė, pilna matinių 
mėlynų ir žalių dūmų properšų, panaši į drumzliną akvariumą; 
aplink staliukus boluojančios veidų dėmės atrodo kaip netvarkingai 
sugrupuotos žuvys. 

Snaigėmis mirguliuojančioje gatvėje ima kilsuoti guotai skėčių. 
Oratorius pasistato apykaklę ir, laikydamas purviną dėžę toliau nuo 
kelnių, skubiai drožia Hiustono gatve į rytus. 

Veidai, skrybėlės, rankos, laikraščiai šokčiojo prismirdusiame 
dundančiame metro vagone it krosnelėje spraginami kukurūzai. 
Geltonoje šviesoje praūžė ekspresas, iš pradžių langas po lango, 
paskui langai pasiliejo kaip Žvynai. 

— Žiūrėk, Džordžai, — tarė Sandbornas šalimais ant dirže- 
lio pakibusiam Džordžui Boldvinui, - gali stebėt Ficdžeraldo 
transformaciją. 

— Jei neišsinešdinsiu iš šito traukinio, greit stebėsiu laidojimo 
biuro interjerą. 

— Sveika jums, plutokratams, kartkartėm pamatyt, kaip važi- 
nėja paprasta liaudis... Gal tai paskatins kai kuriuos tavo bičelius 
iš Tamanio draugijos baigt rietenas ir parūpint mums, samdi- 
niams, geresnio transporto... oi, turėčiau aš jiems ką pasiūlyt... 
Turiu idėją nutiest po Penktuoju aveniu eilę be perstojo judančių 
platformų. 

— Ar šitai gulėdamas ligoninėj sumąstei, Filai? 

— Ligoninėj aš daug ką sumąsčiau. 

— Klausyk, Didžiojoj Centrinėj išlipam ir einam pėsčiom. Ne- 
begaliu tvert... Aš nepratęs. 

— Gerai... Skambtelsiu Elzei, kad vėluosiu vakarienės... Ne- 
dažnai dabar tave besutinku, Džordžai... Ech, vėl mudu kaip 
senais gerais laikais. 

„ Vyrų ir moterų, rankų; kojų, ant prakaituotų sprandų nusmu- 
kusių skrybėlių pyniava juodu išnešė į peroną. Patraukė vakaro 
žaros raudoniu paūkavusiu tyliu Leksingtono aveniu. 

— Vis dėlto, Filai, kaip ten buvo, kad palindai po tuo sunk- 
vežimiu? 

— Rimtai, Džordžai, nežinau... Prisimenu tik, kad tiesiau kak- 


„a“ - 


žiūriu, aš jau ligoninėj, geriu iš arbatinio vandenį su ledukais. 

— Gėda, Filai, tavo amžiųj. 

— Kad tu surūgtum, lyg pats nežinočiau. Bet ir kitiems pasi- 
taiko sukvailiot. 

— Keista, kad taip ima Žmogui ir užeina... O tai ką tu girdėjai 
apie mane? 

— Ei, Džordžai, nesijaudink, viskas gerai... Mačiau ją „Mer- 
gaitėje su cinijom“... Nuostabiai sužibėjo. Pagrindinio vaidmens 
atlikėja nepalyginamai blankesnė. 

— Klausyk, Filai, jeigu išgirsi ką nors liežuvaujant apie pane- 
lę Ogltorp, susimildamas, tuoj pat užčiaupk. Kvailystė, negali 
žmogus su moterim net arbatos išgert, tuoj visas miestas ima 
paplavas liet... Kas bus, tas, bet manęs, velniai rautų, liežuviais 
neskalbs. 

— Džordžai, ar girdi, nusiramink. 

— Mano padėtis mieste šiuo metu labai kebli, štai kas... Be to, 
mudu su Sesile pagaliau sudarėm paliaubas... Negaliu leist, kad 
kas nors sugadintų mūsų santykius. 

Kurį laiką ėjo tylėdami. 

Sandbornas žingsniavo laikydamas skrybėlę rankoje. Plaukai 
buvo gerokai žilstelėję, tačiau antakiai dar juodi ir vešlūs. Kas 
keli Žingsniai jis kaitaliojo eiseną, lyg būtų skaudėję kojas. Jis 
atsikrenkštė. 

— Džordžai, klausei, ar aš ligoninėj sumąsčiau kokių pro- 
jektų... Pameni, kadaise senis Spekeris kalbėdavo apie stiklo ir 
ypatingo emalio plyteles? Tai štai, Holise pasigilinau į jo techno- 
logiją... Vienas bičiulis turi dviejų tūkstančių laipsnių pajėgumo 
krosnį keramikai degti. Manau, būtų galima užsiimt didmenine 
prekyba... Brolyti, statybose tai padarytų perversmą. Derindami 
su betonu, architektai galėtų Žymiai lanksčiau pritaikyti turi- 
mas medžiagas. Plyteles galėtume gaminti bet kokios spalvos, 

bet kokio dydžio, bet kokios apdailos... Įsivaizduok miestą, kur 
visi pastatai ne murzinai pilki, o ornamentuoti ryškiomis spal- 
vomis. Įsivaizduok skaisčiai raudonai apjuostus dangoraižių 
antablementus. Spalvotos plytelės iš pagrindų pakeis viso miesto 
gyvenimą... Užuot tenkinęsi orderiais ar gotiška, ar romaniška 
puošyba, galėtume sukurti naujus modelius, naujas spalvas, nau- 
jas formas. Jei mieste atsirastų daugiau spalvų, gyvenimas taptų 
laisvesnis, atviresnis... Būtų daugiau meilės ir mažiau skyrybų... 

Boldvinas prapliupo juoktis. 

— Jau tu kad pasakysi, Filai... Kada nors pašnekėsim. Atva- 
žiuok, kai Sesilė bus namie, vakarienės, papasakosi... O Park- 
herstas kodėl tuo neužsiima? 

— Aš jam neprasitariau. Jis susigaudytų, koks tai vertingas 
projektas, o gavęs technologijos aprašą mane paliktų už borto. 
Nė per nago juodymą juo nepasitikiu. 

— Kodėl jis tavęs nepriima kompanionu, Filai? 

- Jam gana ir to, kad pas jį tarnauju... Žino, kad jo suknistoj 
kontoroj aš nudirbu visą darbą. Be to, žino, kad su savo bjauriu 
charakteriu aš kitur sunkiai pritapčiau. Jis, žaltys, gudrus. 

— Vis dėlto manyčiau, kad galėtum jam pasiūlyt. 

- Jis Žino, jog jam gana to, kad pas jį tarnauju, taigi aš nudir- 
bu visą darbą, o jis kaupia pinigėlius... Logiška, sakyčiau. Aš, 

jei turėčiau daugiau pinigų, iššvaistyčiau. Esu paprasčiausiai 
| neapsukrus. 

— Bet paklausyk, drauguži, tu ne ką vyresnis už mane... Dar 
gali padaryt karjerą. 

— Kurgi ne, kasdien devynias valandas sėdėdamas prie brėži- 
nių... Ech, kaip norėčiau, kad tu imtumeis su manim to plytelių 
verslo. 

Boldvinas prie kampo sustojo ir plekštelėjo delnu per portfelį. 

— Žinai, Filai, mielu noru tau kaip galėdamas padėčiau... Bet 
šiuo metu mano finansinė padėtis baisiai kebli. Neapgalvotai 
įsivėliau į vieną kebeknę, ir bala žino, kaip iš jos išsirisiu... Štai 
kodėl žūtbūtinai turiu išvengt skandalo, skyrybų ir panašiai. Tu 
nesuprasi, kaip painiai viskas susikomplikavę... Mažų mažiau- 
siai metus negaliu imtis nieko nauja. Dėl to karo Europoj padėtis 
mieste labai neaiški. Visko gali nutikt. 

— Tiek jau to. Labanakt, Džordžai. 

Sandbornas staigiai apsisuko ant kulnų ir patraukė aveniu 
atgal į stotį. Buvo pavargęs, skaudėjo kojas. Beveik sutemo. Mur- 
zini plytų ir smiltakmenio korpusai slinko pro šalį nykiai vienodi 
kaip jo gyvenimo dienos. 


Smilkiniuose po oda geležiniai spaustuvai veržia taip, kad 
galva, atrodo, tuoj sukiuš kaip kiaušinis; ji ima plačiais žingsniais 
matuoti dirginančiai tvankų kambarį; paveikslų, kilimų, kėdžių 
spalvų margumynas dusina nelyginant karšta antklodė. Už lan- 
go ant kiemų krinta mėlyni, alyviniai ir topazo spalvos lietingos 
prieblandos dryžiai. Ji atidaro langą. Nėr geriau pasigert kaip 
prieblandoj, sakė Stanas. Telefonas ištiesė tirtančius perlinių 
garsų čiuptuvus. Ji užtrenkia langą. Prakeikimas, negali palikt 
žmogaus ramybėj. 

— Hari, aš ir nežinojau, kad grįžai... Na, nežinau, ar galėsiu... 
Taip, taip, manau, galėsiu. Užeik po spektaklio... Tai puiku. 
Turėsi man papasakot. - Vos padeda ragelį, kai ją vėl čiumpa 
skambutis. - Alio... Ne... Na, gal ir taip... Kada grįžai? - Sutilin- 
džiavo telefoniniu juoku. - Bet, Hovardai, aš baisiai užsiėmusi... 
Garbės žodis... Vaidinimą matei? Na, užsuk kada po spektaklio... 
Man taip smalsu išgirst apie tavo kelionę... Žinai... Sudie, Ho- 
vardai. 

Pasivaikščiosiu ir atsigausiu. Sėdasi prie tualetinio staliuko 
ir purtydama galvą paleidžia ant pečių plaukus. Baisi su jais 
kankynė, gerai būtų visai nusikirpt... ūumai nusidriekia. Baltos 
Mirties šešėlis"... Reikia taip ilgai nevakarot, tie tamsūs ratilai po 
akimis... O priedury nematomas Puvimas... Kad galėčiau apsi- 
verkt; kiti gali ašarose skęst, per ašaras kelio nematyt... Skyrybos 
vis vien įvyks... 


Kurio nebuvo blaškęs vėtros vėjas, 
Neša tolyn nuo kranto ir nuo drebančios minios 


Vaje, jau šešios. Vėl ima vaikščioti pirmyn atgal po kambarį. 
Baugioj tamsoj tolyn mane jis neša... Suskamba telefonas. 

— Alio... Taip, panelė Ogltorp... O, sveika, Ruta, šimtą metų 
nesimatėm nuo tada, kai gyvenom pas ponią Sanderland... Gerai, 
norėčiau pasimatyt. Užsukit ir pakeliui į teatrą kur nors užką- 
sim... Trečias aukštas. 

Padeda ragelį ir iš sieninės spintos išsiima lietpaltį su gob- 
tuvu. Šnervėse įstringa kailinių, naftalino ir suknelių kvapas. 
Vėl pakelia langą ir giliai įkvepia drėgno šaltų rudens puvėsių 
prisigėrusio oro. Išgirsta upėje skardų didelio garlaivio blerbimą. 
Baugioj. tamsoj tolyn nuo šito beprasmio gyvenimo, nuo šito 
idiotiško neaiškumo ir konkurencijos; vyrui ir laivas gali atstot 
žmoną, o kas moteriai. Telefonas tirtėdamas, barstydamas perlus 
skamba, skamba. 

Tuo pat metu sublerbia elektrinis skambutis. Elena spusteli 
mygtuką, kad atšautų sklendę. 


* Čia ir toliau („O priedury...“, „Kurio nebuvo blaškęs...“, „Baugioj tam- 
soj...“) iš P. B. Shelley'o „Adonais“. 

— Alio... Ne, atsiprašau, bet turite pasisakyti, kas jūs. O, La- 
ris Hopkinsas, maniau, tu Tokijuj... Ar tavęs nebuvo vėl kur 
išsiuntę? Na, žinoma, būtinai turim pasimatyt... Brangusis, sta- 
čiai baisu, aš prisiėmusi pakvietimų dviem savaitėm į priekį... 
Matai, šįvakar truputį nesveikuoju. Paskambink ryt dvyliktą, ir 
aš pabandysiu ką ne ką sukeist... Ką tu, juokauji, žinoma, kad 
noriu kuo greičiau tave pamatyt... - Kratydamos nuo skėčių 
vandens lašus, įeina Ruta Prin ir Kasandra Vilkins. —- Tad iki, 
Lari... Oi, kokios judvi šaunuolės... Nusivilkit sekundėlei... Kase, 
tu vakarieniausi su mumis? 

— Negaliu, kaip pavūpo tave pamatyt... Nepapvastai džiau- 
giuosi tavo nepapvastu pasisekimu, - virpančiu balsu sako 
Kasė. - Iv, šivdele, kaip man buvo negeva, kai sužinojau apie 
poną Emevį. Vevkiau vevkiau, av ne, Vuta? 

— O, koks gražus tavo butas, - tuo pat metu sušunka Ruta. 

Elenai ausyse spengia taip, kad net bloga. 

— Visi kada nors mirsim, - šiurkščiai lepteli ji. 

Ruta kaliošuota koja trepsi į grindis; sugauna Kasės žvilgsnį, 
ta sumiksi ir nutyla. 

— Gal judam? Vėloka jau, - sako Ruta. 

— Atsiprašau, Ruta, minutėlę. 

Elena nubėga į vonios kambarį ir užtrenkia duris. Atsisėdusi 
ant vonios krašto, kumščiais daužo kelius. Tos moterys mane 
išvarys iš proto. Paskui įtampa atslūgsta, ji jaučia, kaip kažkas 
viduje senka lyg vanduo praustuvėje. Ji ramiai pasiraudonina 
lūpas. | 

Grįžusi į kambarį, įprastiniu balsu taria: 

— Na, tai judam... Vaidmens negavai, Ruta? 

— Turėjau galimybę įsidarbint vienoj trupėj Detroite. Atsisa- 
kiau... Kad ir kas būtų, iš Niujorko nekelsiu kojos. 

— O aš kažin ką atiduočiau, kad tik galėčiau išvažiuot iš Niu- 
jorko... Garbės žodis, jei man pasiūlytų dainuot kine nors ir Me- 
disin Hate, manau, apsiimčiau. 

Elena čiumpa skėtį, visos trys vorele nusileidžia laiptais ir 
išeina į gatvę. 

— Taksi, - šūkteli Elena. 

Prošal važiuojantis automobilis džergždamas sustoja. Tak- 
sistas iškiša į gatvės žibinto šviesą raudoną vanagišką veidą. 

- Į Judžinio restoraną Keturiasdešimt aštuntojoj gatvėj, - sako 
Elena, kitoms dviem lendant į vidų. Už žibančiais karoliukais 
nubertų langų blykčioja žalsvos šviesos ir šešėliai. 


Ji stovėjo restorane ant stogo prie parapeto įsikibusi smokin- 
guotam Hariui Goldveizeriui už parankės. Žemai plytėjo parkas, 
tartum nukritęs dangus mirguliuojantis šviesuliais, nudriektas 
pasklidais ūkais. Užpakalyje girdėjosi tango šuorai, šnekų nuo- 
trupos, kojų brūžavimas šokių aikštelėje. Su metalinio atspalvio 
žalia vakarine suknia Elena jautėsi stūksanti lyg ketaus statula. 

— Ak, o Bernar, Rašelė, Duzė, ponia Sidons... Ne, Eleina, aš tau 
sakau, supranti? Joks menas neprilygsta teatrui, nepasiekia tokių 
aukštumų išliedamas Žmonių aistras... Jei tik galėčiau įgyvendint 
savo sumanymus, mes taptume didžiausiomis pasaulio garse- 
nybėmis. Tu būtum įžymiausia aktorė... Aš būčiau įžymiausias 
prodiuseris, nėregėtas kūrėjas, supranti? Tačiau publikai nereikia 
meno, mūsų žmonės atstumia jiems ištiestą ranką. Jiems tik pa- 
duok detektyvinę melodramą ar šlykštų bejausmį prancūzišką 
farsą arba gražių mergyčių ir muzikos. Na, o teatro direktoriaus 
darbas tenkint publikos pageidavimus. 

— Man regis, mieste pilna žmonių, trokštančių neįmanomų 
dalykų... Tu tik pažvelk. 

— Naktį, kai nesimato, dar nieko. Miestas be meninio skonio, 
be gražių pastatų, be praeities atmosferos, štai kur bėda. 

Kurį laiką stovėjo nesikalbėdami. Orkestras užgriežė valsą 
iš „Alyvinio domino“. Staiga Elena pasigręžė į Goldveizerį ir 
atžariu tonu tarė: 

— Ar tu suprastum moterį, kuri kartais panorsta būti paleis- 
tuvė, eilinė prostitutė? 

— Brangioji, keista iš mielos gražios merginos lūpų nei iš šio, 
nei iš to išgirsti tokius žodžius. 

— Spėju, kad apstulbai. - Jo atsakymo nenugirdo. Pajuto, jog 
pravirks. Suleidusi į delnus aštrius nagus, sulaikė kvapą, kol 
suskaičiavo iki dvidešimties. Tada prismaugtu vaikišku balseliu 
tarė: - Hari, eime truputį pašokti. 

Dangus virš kartoninių pastatų - švinu iškaltas skliautas. 
Būtų ne taip žvarbu, jei snigtų. Septintajame aveniu ant kampo 
Elena randa taksi ir krinta ant sėdynės, nenusimovusi pirštinių 
trindama sugrubusius vienos rankos pirštus į kitos delną. 

— Prašom į Vakarų Penkiasdešimt septintąją. 

Su blyškia nuovargio kauke ant veido ji pro kretantį lan- 
gą stebi vaisių parduotuves, iškabas, statybas, sunkvežimius, 
merginas, kurjerius, policininkus. Jei turėsiu savo vaiką, Stano 
vaiką, jis užaugs ir kratysis Septintuoju aveniu po švinu iškaltu 
besniegiu dangumi, stebėdamas vaisių parduotuves, iškabas, 
statybas, sunkvežimius, merginas, kurjerius, policininkus... Su- 
spaudžia kelius, sėdi tiesi ant sėdynės krašto, sunėrusi rankas 
ant liauno pilvo. Dieve, kokį bjaurų pokštą man iškrėtė, atėmė 
Staną, sudegino, man nieko nepaliko, tik tą, kas auga manyje ir 
mane pražudys. Ji verkšnoja prispaudusi prie veido sugrubusias 
rankas. Dieve, Dieve, ir kodėl nesninga? | 

Jai išlipus ant pilko grindinio ir grabaliojant piniginėje ban- 
knoto, nutekamuoju grioveliu nubėga dulkinas popiergalių sū- 
kurys, prižerdamas į burną smėlio grūdelių. Apvalus liftininko 
veidas - juodmedis su dramblio kaulo inkrustacija. 

— Ponia Stonton Vels? 

— Taip, ponia, aštuntas aukštas. 

Liftas kyla dūgzdamas. Ji stovi ir žiūri į save siaurame veidro- 
dyje. Staiga ją nusmelkia kažkoks nutrūktgalviškas linksmumas. 
Susukta nosinaite nusibraukia nuo veido dulkes, šypsniu atsa- 
ko į plačią kaip pianino klaviatūra liftininko šypseną ir žvaliai 
nušnara prie buto durų, kurias atidariusi rauktiniuota tarnaitė. 
Viduje kvepia arbata, kailiniais ir gėlėmis, puodukų skimbčio- 
jimui atitaria čiauškančių it paukščiai voljere moterų balsai. Kai 
įeina į kambarį, jos galvą apšaudo žvilgsniai. 


Staltiesė aplaistyta vynu, aplašėjusi pomidorų padažu nuo 
spagečių. Restoranas padūmavęs, ant sienų tirštais mėlynais ir 
žaliais dažais ištapyti Neapolio įlankos vaizdai. Elena sėdėjo atsi- 
lošusi prie apskrito stalo, apsėsto jaunų vyrų, stebėdama, kaip jos 
cigaretės dūmai spiralėmis raitosi aplink priešais stovintį storą 
kiančio butelį. Jos lėkštėje tirpo vienišas trispalvis ledų gabalas. 

— Bet, rupūs miltai, argi žmonės visiški beteisiai? Ne, šiuo- 
laikinė industrinė civilizacija mus verčia siekti visiško valdžios 
ir visuomeninio gyvenimo pertvarkymo... 

— Kokius ilgus žodžius jis vartoja, pastebėjai? - sušnibždėjo 
Elena šalimais sėdinčiam Herfui. 

— O vis dėlto jis teisus, - burbtelėjo šis. 

— „Taip saujelė Žmonių įgijo galios daugiau, negu kas nors 
per visą pasaulio istoriją nuo pat siaubingų vergovinių Egipto 
ir Mesopotamijos civilizacijų... 

— Teisingai. 

— Ne, rimtai... Yra tik vienintelis būdas pažaboti didžturčius. 
Reikia, kad darbo žmonės, proletariatas, gamintojai ir vartotojai, 
vadinkit kaip norit, burtųsi į sąjungas ir galiausiai taptų tokie 
organizuoti, jog galėtų visą valdžią perimti į savo rankas. 

— Manau, tu, Martinai, visiškai neteisus, būtent didžturčiai, 
kaip tu vadini, tie pabaisos kapitalistai ir sukūrė šalį tokią, kokia 
ji yra šiandien. 

— Po galais, prasitrink akis... Apie ką aš kalbu. Šuva būdoj 
gyvena geriau negu Žmogus mūsų šaly. 

— Aš taip nemanau. Aš žaviuosi mūsų šalimi... Man ji tėvy- 
nė, vienintelė... Ir aš manau, kad šitos prispaustos masės, tiesą 
sakant, pačios prašosi priespaudos, jos nieko kito nevertos... Jei 
būtų ne taip, tie žmonės būtų klestintys verslininkai... Visi bent 
kiek vertesni prasimuša. 

— Bet aš nemanau, kad klestintis verslininkas yra aukščiausias 
žmogaus siekių idealas. 

— Daug aukštesnis negu menkysta tuščiagalvis anarchistas 
agitatorius... Visi jie arba miglapučiai, arba pakvaišėliai. 

— Klausyk, Midai, tu tyčiojies iš to, ko visai nesupranti, ko 
visai neišmanai... Aš neleisiu... Pasistenk visų pirma perprast, o 
ne spjaudytis patyčiomis. 

-— Pasityčiojimas iš proto — štai kas visi tie socialistiniai skie- 
dalai. 

Elena patapšnojo Herfo rankovę. 

— Džimi, man reikia namo. Nenori manęs galiuką palydėt? 

— Martinai, tu sumokėsi už mus? Mums reikia eit... Ele, tu 
baisiai išbalus. 

— Truputį per karšta čia... O, iškart palengvėjo... Be to, ne- 
mėgstu diskusijų. Niekad neturiu ką pasakyt. 

— Ta chebra kiekvieną vakarą pilsto iš tuščio į kiaurą, daugiau 
nieko. 

Aštuntasis aveniu buvo užgulta gerklę gniaužiančio rūko. 
Blausiais žiedais jame žydėjo žibintai, šmėkšojo veidai, jų si- 
luetai suboluodavo ir pranykdavo tartum žuvis drumzliname 
akvariume. 

— Tau jau geriau, Ele? 

- Žymiai. 

— Labai džiugu. 

— Žinai, tu čia vienintelis vadini mane Ele. Man patinka... Kai 
pradėjau vaidint teatre, visi stengiasi su manimi elgtis kaip su 
labai suaugusia. 

— Stanas vadindavo. 

— Gal todėl man ir patinka, - atsiliepė ji tyliu slopstančiu 
balsu, tartum naktį toli pajūryje girdimas šauksmas. 

Džimis pajuto, kaip kažkas suveržė gerklę. 

— Velnias, Žiaurus tas gyvenimas, - tarė jis. - Ech, kad galė- 
čiau, kaip Martinas, dėl visko kaltę suverst kapitalizmui! 

— Malonu šitaip vaikščiot pėsčiomis... Mėgstu rūką. 

Toliau ėjo nesikalbėdami. Rūko slopinamas ratų dundesys 
susiliejo su toli upėje klajojančiu sirenų ir garlaivių švilpukų 
mūkimu. 

— Bet tu bentjau turi darbą... Jis tau ir patinka, ir nepaprastai 
sekasi, — tarė Herfas ant Keturioliktosios gatvės kampo ir, kai 
pasuko skersai gatvę, paėmė jai už parankės. 

— Nekalbėk taip... Juk iš tikrųjų tu tuo netiki. Aš savęs taip 
neapgaudinėjų, kaip tau atrodo. 

— Ne, bet taip yra. 

— Buvo, kol nebuvau sutikusi Stano, kol nebuvau jo pamilusi... 
Supranti, aš, teatru susižavėjusi paikšelė, dorai nepažįstanti gy- 

venimo, susidūriau su galybe dalykų, apie kuriuos nieko neišma- 
niau... Aštuoniolikos ištekėjau, dvidešimt dvejų išsiskyriau - tai 
nemažai ką sako... Bet Stanas buvo toks nuostabus... 

- Žinau. 

— Nors niekad apie tai nekalbėdavo, jis mane nuteikdavo 
tikėti, jog esama dalykų kitokių... neįsivaizduojamų.... 

— Bet kaip man pikta, kad jis taip sukvailiojo... Skaudi netektis. 

— Negaliu apie tai kalbėt. 

— Ir nekalbėkim. 

— Džimi, tu likai vienintelis, su kuo galiu nuoširdžiai kalbėtis. 

— Tu su manim atsargiau. Vieną gražią dieną aš irgi galiu dėl 
tavęs pamest galvą. 

Jiedu nusijuokė. 

— Kaip aš džiaugiuosi, kad nesu miręs, o tu, Ele? 

— Nežinau. Štai ir mano namai. Nekviečiu užeit... Krisiu tiesiai 
į lovą. Blogai jaučiuosi... - Džimis, nusiėmęs skrybėlę, žiūrėjo į 
ją. Ji rausėsi rankinuke ieškodama rakto. - Klausyk, Džimi, pa- 
sakysiu dar kai ką... - Prisiartino prie jo ir, nusukusi veidą į šalį, 
atkišusi į jį gatvės žibinto šviesoje blizgantį durų skląsčio raktą, 
prabilo greitakalbe. Rūkas juos gaubė nelyginant palapinė. - Aš 
turėsiu kūdikį... Stano kūdikį. Gana to tuščio gyvenimo, auginsiu 
vaikelį. Kas bus, tas. 

— Vaje, tai nuostabiausia, ką moteris gali padaryt... Ak, Ele, 
žaviuosi tavim. Viešpatie, jei galėčiau tau išsakyt, ką... 

— Ne, nereikia. - Jos balsas užlūžo, o akys prisipildė aša- 
rų. - Aš kvaila paikšė, daugiau nieko. - Susiraukusi kaip mažas 
vaikas, plūsdama ašaromis užbėgo laipteliais. 

— Ele, pala, noriu tau pasakyt... 

Durys užsivėrė jai už nugaros. 

Džimis Herfas stovėjo kaip įkastas prie smiltakmenio laip- 
telių. Smilkiniuose tvinksėjo. Norėjosi šokti ir išlaužti duris. 
Parpuolęs ant kelių, pabučiavo pakopą, ant kurios jos stovėta. 
Rūkas aplink verpetavo, blykčiojo konfeti spalvomis. Paskui 
trimitais aidintis jausmas išblėso, ir jis pasijuto krintąs į juodą 
šulinį. Stovėjo kaip įkastas. Pro šalį einąs policininkas, bana- 
nu švytuojantis storas mėlynas stulpas, akimis tarsi rutuliniai 
guoliai tiriamai nužvelgė jo veidą. Paskui jis ūmai sugniaužė 
kumščius ir nužingsniavo. 

— Velniava, - balsiai ištarė. Apsiausto rankove nusibraukė 
nuo lūpų smėlio grūdelius. 


Keltui pajudėjus, ji paduoda jam ranką ir iššoka iš rodsterio. 

— Ačiū, Lari, - ir nuseka paskui jo aukštą eiklią figūrą į kelto 
priekį. 

Lengvas upės vėjukas išpučia jiems iš šnervių dulkių ir benzi- 
no kvapą. Perlinėje naktyje išilgai Riversaido nelyginant baigiąs 
degti fejerverkas žiburiuoja keturkampiai namų kontūrai. Besi- 
iriantį kelto priekį lyžčioja bangelės. Kuprius smuiku džyrina 
„Marianelą“. 

— Sėkmė skatina siekti dar daugiau, - monotonišku balsu 
dudena Laris. 

— Ak, jei žinotum, kaip aš dabar viskam abejinga, tai nekvar- 
šintum manęs tokiais žodžiais... Santuoka, sėkmė, meilė, žinok, 
tik tušti žodžiai. 

— Tačiau man jie reiškia viską pasauly... Manau, tau Limoj 
patiktų, Eleina... Tiek laukiau, kol būsi laisva. Ir štai aš čia. 

— Mes nebe tie, kas buvom... Aš paprasčiausiai atbukus. 

Upės vėjas sūrsteli. Viaduku virš 125-osios gatvės tartum 
vabalai ropoja automobiliai. Keltui atsirėmus į slipą, jie išgirsta, 
kaip asfaltu šiurša ir urzgia ratai. 

— Na, grįžkim, žavioji Eleina, į automobilį. 
— Visą dieną nebuvus, smagu, ar ne, Lari, grįžt į visa ko centrą. 


Šalia dėmėtų baltų durų du mygtukai, pažymėti NAKTINIS 
SKAMBUTIS ir DIENINIS SKAMBUTIS. Ji vieną drebančiu pirštu 
paspaudžia. Atidaro striukas storulis žiurkės veidu ir tiesiai į vir- 
šų sušukuotais glotniais juodais plaukais. Grybienos spalvos ran- 
kos, trumpos lyg lėlės, karo prie šonų. Įgaužęs pečius nusilenkia. 

— Tai jūs ta ponia? Užeikit.. 

— Daktaras Abramsas? 

— Taip... Jūs ta ponia, dėl kurios man skambino mano bičiulis. 
Prisėskit, miela ponia. 

Kabinetas kvepia kažkuo panašiu į arniką. Jos širdis pašėlu- 
siai daužosi į šonkaulius. 

— Suprantate... - Ji bjaurisi savo drebančiu balsu; dar kiek, ir 
nualps. - Suprantate, daktare Abramsai, tai tikrai būtina. Ski- 
riuosi su vyru ir turiu pragyventi iš savęs. 

— Tokia jauna, nelaimingai ištekėjusi... Apgailestauju, - tyliai 
tarsi sau murkia daktaras. Sunkiai, net švilpdamas atsidūsta ir 
staiga įsmeigia skvarbius juodus plieninius vyzdžius jai į akis. — 
Nesibaiminkit, miela ponia, tai labai paprasta operacija... Ar 
esate pasirengusi dabar? 

— Taip. Ilgai neužtruks, tiesa? Kad tik po to nepraskysčiau. 
Pėnktą valandą esu pakviesta arbatėlės. 

— Ponia, jūs tikra šaunuolė. Po valandos viskas bus pamiršta... 
Apgailestauju... Labai liūdna, kad reikia tai daryti... Miela ponia, 
linkiu, kad turėtumėt šeimą, daug vaikučių ir mylintį vyrą... 
Prašom eiti į operacinę ir pasiruošti... Aš dirbu be asistentų. 

Ryškus svilinantis šviesos pumpuras lubų centre pursta, 
purškia ant aštraus it skustuvas nikelio, emalio, ant akinančiai 

aštrios stiklinės spintelės su aštriais instrumentais. Ji nusiima 
skrybėlaitę ir šleikštulio purtoma susmunka ant emaliuotos kė- 
dutės. Paskui visa pastirusi atsistoja ir atsisega sijono juostą. 

Gatvių gausmas nelyg bangų mūša daužosi į tvaksinčio siel- 
varto šarvą. Ji apžiūri veido kaukę: pakreipta odinė skrybėlaitė, 
pudra, parausvinti skruostai, tamsraudonės lūpos. Visos piršti- 
naičių sagutės užsegtos. Pakelia ranką. 

— Taksi! 

Prošal su staugsmu pradunda ugniagesių mašina, mašina su 
žarna ir guminius apsiaustus besivelkančiais suprakaitavusiais 
vyrais, pražvanga mašina su kopėčiomis. Sirenai svaigiai gęs- 
tant užgęsta ir visi jos pojūčiai. Ranką pakėlęs dažytas medinis 
indėnas ant gatvės kampo. 

— Taksi! 

— Klausau, ponia. 

— Į Rico viešbutį. 


TREČIA DALIS 


1 


Linksmasis miestas, 
kuris gyveno saugiai 


Penktajame aveniu ant visų stiebų vėliavos. Tūžmingas istorijos 
vėjas Penktajame aveniu blaško didžiules vėliavas, tampo raiščius, 
kuriais jos pririštos prie girgždančių stiebų su auksiniais bumbulais. 
Žvaigždės ramiai supasi pilkai melsvame danguje, raudoni ir balti 
dryžiai rangosi tarp debesų. 

Dūdų orkestrų, arklių trypimo ir patrankų drioksėjimo vėtroje 
šešėliai tarytum plėšrūno letenų šešėliai stvarsto įtemptas vėliavas, 
o vėliavos, alkani liežuviai, lyžčioja, vyniojasi, raitosi. 


Ilgas kelias iki Tipererio... Į Europą! Į Europą! 
Įlanka prikimšta it zebrai dryžuotų, it skunkai dryžuotų keršų 
garlaivių, Narousas pritutintas aukso luitų, valstybės iždo Niujorko 


filiale aukso monetų prigrūsta iki lubų. Doleriai zvimbia per radiją, 
visi telegrafo kabeliai kalena dolerius. 


Vingiuoja ilgas ilgas kelias... Į Europą! Į Europą! 


Metro traukinyje žmonėms akys virsta iš orbitų skaitant apie 
APOKALIPSĘ, šiltinę, cholerą, šrapnelius, sukilimą, mirtį ugnyje, 
mirtį vandenyje, mirtį iš bado, mirtį purve. 


* Sofonijo kn. 2.15. 

Och, ilgas kelias pas Armentierso madmuzelę, į Europą! Jankiai 
ateina, jankiai ateina. 

Penktajame aveniu orkestrai trimituoja už Laisvės paskolų vajų, 
už Raudonojo Kryžiaus vajų. 

Sanitariniai laivai įslenka į įlanką vogčiomis ir naktį slapčia 
iškraunami senose Džersio prieplaukose. Penktajame aveniu sep- 
tyniolikos valstybių vėliavos rangydamosi blaškosi tūžmingame 
alkaname vėjyje. 


Kur ąžuolas, uosis, svyruoklis žilvitis, 
Kur kaime žaliuoja žolytė. 


Penktajame aveniu ant girgždančių stiebų su auksiniais bumbu- 
lais blaškosi ir tampo raiščius didžiulės vėliavos. 


Kapitonas Džeimsas Meriveilas, Kryžiaus už kovos nuopelnus 
ordino kavalierius, užsimerkęs sėdėjo pusiaugula, o barzdasku- 
tys riebiais pirštais švelniai glostė jam smakrą. Putos kuteno 
šnerves; jis uodė odekolono kvapą, girdėjo, kaip dūzgia elektrinis 
masažuoklis, čiaukši žirklės. 

— Truputuką pamasažuosiu veidą, pone, padeda atsikratyti 
inkštirų, pone, - sumurkė barzdaskutys jam į ausį. Barzdaskutys 
buvo plikas, apvaliu mėlynu smakru. 

- Gerai, — nutęsė Meriveilas, - darykit, kaip norit. Nuo karo 
paskelbimo pirmąkart kaip dera skutuosi. 

— Ką tik iš Europos, kapitone? 

— Aha... gyniau demokratiją. 

Barzdaskutys karštu rankšluosčiu užslopino jo žodžius. 

— Truputuką alyvų vandens, kapitone? 

— Ne, nešlakstykit manęs savo suknistais losjonais, patepkit 
truputį hamameliais ar šiaip kokiu antiseptiku. 

Šviesiaplaukė manikiūrininkė buvo neryškiais karoliukais 
donas it rožės pumpuras lūpas. 

— Jūs turbūt ką tik iš laivo, kapitone... Kaip gražiai įdegęs. — 
Jis ištiesė jai ranką ant balto stalelio. - Jūsų rankos, kapitone, 
seniai be priežiūros. 

— Iš kur Žinot? 

- Žiūrėkit, odelės apie nagus kokios užaugusios. 

— Nebuvo laiko tokiems dalykams. Tik nuo šiandien aštuntos 
valandos esu laisvas žmogus. 

— Sunku jums buvo ten, reik manyt. 

— Na, karelis buvo kaip reikiant. 

— Aš manau... Vadinasi, paleido suvisam, kapitone? 

— Lieku, aišku, atsarginiu. 

Pabaigusi ji Žaismingai kepštelėjo jam ranką, ir jis atsistojo. 

Jis įdavė arbatpinigių į minkštą delną barzdaskučiui ir į kie- 
tą delnelį juodaodžiam berniukui, padavusiam jam skrybėlę, 
ir lėtai užkopė baltais marmuriniais laiptais. Aikštelėje kabojo 
veidrodis. Kapitonas Džeimsas Meriveilas stabtelėjo pasižiūrėti 
į kapitoną Džeimsą Meriveilą. Buvo aukštas griežtų veido bruo- 
žų jaunuolis su nedideliu pagurkliu. Vilkėjo dailiai prigulusią 
rumbuoto gabardino uniformą, pagražintą „Vaivorykštės“ divi- 
zijos skiriamaisiais ženklais, gausiai apsiuvinėtą pasižymėjimo 
ženklais ir karinio laipsnio antsiuvais. Šviesa nuo veidrodžio 
sidabriškai atsispindėjo ant abiejų antblauzdžių. Nužvelgęs save 
nuo galvos iki kojų, atsikrenkštė. Iš užpakalio prie jo priėjo civi- 
liškai apsirengęs jaunas vyriškis. 

— Sveikas, Džeimsai, išsičiustijai? 

— O kaipgi... Klausyk, na, ar ne kvaila tvarka neleisti nešiot 
perpečių? Visą uniformą gadina... 

— Tegu ima tas visas perpetes ir sukabina vyriausiajam vadui 
ant subinės, man dzin... Aš civilis. 

— Tu vis dar, nepamiršk, atsargos korpuso karininkas. 

— Trauk perkūnas tą atsargos korpusą. Eime, išgersim. 

— Reikia eit aplankyt namiškių. 

Jiedu išėjo į Keturiasdešimt antrąją gatvę. 

— Tai tada iki, Džeimsai, aš einu išgert... Įsivaizduoji, mes 
laisvi. 

- Iki, Džeri, žiūrėk, neišdykauk. 

Meriveilas nužingsniavo Keturiasdešimt antrąja į vakarus. 
Dar tebekarojo pro langus iškištos vėliavos, tingiai mataruoda- 
mos ant kotų rugsėjo vėjelyje. Eidamas dairėsi į parduotuves: 
gėlės, moteriškos kojinės, saldainiai, marškiniai ir kaklaraiščiai, 
suknelės, spalvotos portjeros už žvilgančių veidrodinio stiklo 
vitrinų, o prošal tekėjo srautas veidų, skustuvais nugremžtų 
vyrų veidų, raudonai dažytomis lūpomis ir pudruotomis no- 
simis moterų veidų. Tai jį svaigino ir jaudino. Metro traukinyje 
sėdėjo kaip ant adatų. 

— Pažiūrėk, kokios jo juostelės... Apdovanotas Kryžium už 
kovos nuopelnus, - išgirdo vieną merginą sakant kitai. 

Septyniasdešimt antrojoje išlipo ir išpūtęs krūtinę nudrožė 
puikiai pažįstama smiltakmenio gatve upės link. 

— Laba diena, kapitone Meriveilai, - tarė liftininkas. 


— Na, tai paleido, Džeimsai? — sušuko motina, puldama jam 
į glėbį. 

Jis linktelėjo ir ją pabučiavo. Su juoda suknele atrodė išblyš- 
kusi ir pavytusi. Iš paskos, irgi juoda suknele, atšnarėjo Meizė, 
aukšta, raudonskruostė. 

— Džiaugiuosi, abi taip gerai atrodot. 

- Žinoma, laikomės... palyginti gerai. Sūneli, kaip mes prisi- 
kamavom... Dabar tu šeimos galva, Džeimsai. 

— Vargšas tėtis... šitaip mirti. 

— Tu išsisukai... Vien Niujorke nuo to mirė tūkstančiai žmonių. 

Jis viena ranka apkabino Meizę, kita motiną. Visi patylėjo. 

— Ką gi, - tarė Meriveilas eidamas į svetainę, - karelis buvo 
kaip reikiant. 

Motina ir sesuo nusekė įdurmu. Jis atsisėdo į odinį krėslą ir 
ištiesė išblizgintas kojas. 

- Jūs nežinot, koks džiaugsmas grįžus namo. 

Ponia Meriveil prisitraukė savo krėslą prie jo. 

— Na, sūneli, pasakok viską, kaip ten buvo. 


Atvirame daugiabučio prieangyje, prie durų, jis patamsyje 
ištiesia rankas ir prisitraukia ją prie savęs. 

— Nereikia, Bauji, nereikia; nespausk. 

Jo rankos lyg mazguotos virvės veržia jos nugarą; jai virpa 
keliai. Jo burna palei skruostą, palei nosies šoną ieško jos burnos. 
Jo lūpoms įsisiurbus į josios, jai užima kvapą. 

— Oi, neištversiu. 

Jis ją paleidžia. Susvyravusi ji šnopuodama atsiremia į sieną, 
prilaikoma jo stiprių rankų. 

— Nieko nieko, nebijok, - švelniai kužda jis. 

— Reikia eit, vėlu... Šeštą keltis. 

— O aš, kaip manai, kada keliuos? 

— Mamulė gali užklupt... 

— Pasiųsk ją po velnių... 

— Pasiųsiu kada nors... ir net toliau... jei nesiliaus grizinus. - Ji 
suspaudžia delnais dygius skruostus, pakšteli į burną ir atšokusi 
nuo jo skriste užskrenda purvinais laiptais į ketvirtą aukštą. 

Durys tebėra užsklęstos. Nusiplėšia balinius batelius ir skau- 
dančiomis kojomis atsargiai pereina per virtuvėlę. Gretimame 
kambaryje girdėti švargždus dvibalsis dėdės ir tetos knarkimas. 
Kažkas mane myli, noriu žinoti, kas... Melodija skamba visame 
kūne, tvinksi pėdose, dilgčioja nugaroje, kur šokant buvo pri- 
spausta jo ranka. Ana, mesk iš galvos, nes neužmigsi. Ana, mesk 
iš galvos. Ant pusryčiams padengto stalo, kai atsitrenkia į jį, 
bjauriai sutarška subarška indai. 

- Čia tu, Ana? - lovoje mieguistai suniurzgia motina. 

- Atsigert ėjau, mamule. - Senoji pro dantis su dejone iškve- 
pia orą, girgždindama lovos spyruokles apsiverčia. Miega kaip 
miegojusi. | 

Kažkas mane myli, noriu žinoti, kas. Nusimeta vakarinę suknelę 
ir apsivelka naktinius marškinius. Tada nutipenusi prie sieninės 
spintos pakabina suknelę ir pagaliau pamaži, kad nesugirgždėtų 
lentjuostės, palenda po antklode. Noriu žinoti, kas. Brūkšt brūkšt, 
ryški šviesa, rausvos veidų dėmės, kibios rankos, stangrios šlau- 
nys, judrios pėdos. Noriu žinoti, kas. Kojų brūkšėjimas, erzinan- 
tis saksofono spengimas, kojų brūkšėjimas būgnui, trombonui, 
klarnetui į taktą. Pėdos, šlaunys, skruostas prie skruosto. Kažkas 
mane myli... Brūkšt brūkšt. Noriu žinoti, kas. | 


Kūdikis susiraukusiu rausvai violetiniu veideliu ir suspaus- 
"tais kumšteliais miegojo ant gulto. Elena buvo pasilenkusi prie 
pro iliuminatorių. 

— Štai ir Laisvės statula... Ele, mums reikia eit ant denio. 

— Kada dar įplauksim į uostą... Tu lipk. Aš su Martinu tuoj 
ateisiu. 

— Einam, einam; vaiko daiktus sudėsim į krepšį, kol temps 
prie slipo. 


319 


Jie išėjo ant denio į akinančią rugsėjo saulę. Vanduo buvo 
žalias su indigo atspalviu. Stiprus vėjas šlavė ir šlavė nuo aukšto | 
milžiniško mėlyno su indigo atspalviu dangaus skliauto rudų 
dūmų vijas ir baltų vatinių garų tumulus. Suodžiais aprūkusia- 
me horizonte, išraizgytame baržų, garlaivių, jėgainių kaminų, 
dengtų prieplaukų, tiltų, žemutinis Niujorkas atrodė tarytum 
rausva ir balta smailėjanti dailiai iš kartono iškirpta piramidė. 

— Ele, reikia atsinešt Martiną, tegu pasižiūri. 

- Ir bliaus kaip sirena... Geriau tegu sau guli. 

Jie pralindo pro kažkokias virves, prasmuko pro tratantį ga- 
rinį suktuvą ir išėjo į laivo priekį. 

— Vaje, Ele, gražiausias vaizdas pasauly... Nemaniau, kad kada 
nors dar grįšiu, o tu? 

— Aš visą laiką ketinau grįžt. 

— Bet ne šitaip. 

— Kad šitaip, tai ne. 

— Sil vous plait madame... 

Kažkoks jūrininkas mojo jiems grįžti atgal. Elena pasuko vei- 
dą prieš vėją, kad nupūstų nuo akių varines plaukų sruogas. 

— C'est beau, n'est-ce pas?" - Ji prieš vėją nusišypsojo raudonam 
jūrininko veidui. 

— J'aime mieux le Havre..." S'il vous plait madame. 

-— Na, aš einu, sudėsiu Martino daiktus. 

Stiprus šalimais artėjančio vilkiko pupsėjimas užgožė Džimio 
žodžius. Ji pasitraukė nuo jo ir grįžo žemyn į kajutę. 

Prietilčio gale jie įstrigo Žmonių grūstyje. 


* Ponia, malonėkit... (Pranc.) 
** Gražu, tiesa? (Pranc.) 
*** Man labiau patinka Havras... (Pranc.) 

— Galim, klausyk, palaukt nešiko, - tarė Elena. 

— Nereikia, pupa, aš viską paėmiau. 

Džimis suprakaitavęs krypavo abiejose rankose nešinas po 
lagaminą, 0 po pažastimis pasispaudęs ryšulėlius. Kūdikis Ele- 
nos glėbyje burkavo tiesdamas išskėstas rankeles į aplinkinių 
žmonių veidus. 

- Žinai, ką? - tarė Džimis, kada jie perėjo per prietiltį. - Man 
toks ūpas, nors lipk atgal į laivą... Visiškai nesinori grįžt namo. 

— O man norisi... „H“ ten... Aš tuoj ateisiu... Noriu paieškot 
Fransės ir Bobo. Labas... 

— Koks netikėtumas... 

— Helena, tu pasitaisius, nuostabiai atrodai. Kur Džimpsas? 

Džimis trynė sustingusias, sunkių lagaminų rankenų nubrū- 
žintas rankas. 

— Labas, Herfai. 

— Labas, Franse. 

— Na, ar ne puiku? 

— Dieve, kaip džiugu jus matyt... 

— Džimpsai, man reikia su vaiku tuoj pat važiuot į Breiforto 
viešbutį... 

— Koks meilutis. 

— „Penkis dolerius turėsi? 

— Turiu tik dolerį smulkiais. Šimtas kelionės čekiais. 

- Aš turiu daug smulkių. Mudvi su Helena važiuojam į vieš- 
butį, o jūs, berniukai, atvažiuosit su bagažu. 

— Inspektoriau, aš su kūdikiu galiu pereiti? Mano vyras pa- 
sirūpins lagaminais. 

— Žinoma, ponia, eikite. 

— Koks jis malonus. Ak, Franse, kaip smagu. 

— Tu, Bobai, eik, aš vienas greičiau susitvarkysiu... Tu palydėk 
damas į viešbutį. 

— Na, nesinori tavęs palikt. 

— Nieko, tu eik... Aš tuoj atvažiuosiu. 

— Ponas Džeimsas Herfas, žmona ir kūdikis... teisingai? 

— Visai teisingai. 

— Tuoj ateisiu pas jus, pone Herfai... Čia visas jūsų bagažas? 

— Taip, visas. 

— Koks gerutis, - sukudakavo Fransė, kai su Hildebrandu 
sulipo paskui Eleną į taksi. 

— Kas? 

— Vaikelis, Žinia... 

— Oi, pamatytum... Atrodo, jam patinka keliaut. 

Jiems išvažiavus pro vartus, taksi duris pradarė policijos 
seklys. 

— Norit, kad papūstume? — paklausė Hildebrandas. Seklio 
veidas atrodė kaip medžio trinka. Jis uždarė duris. - Helena dar 
nežino apie prohibiciją, ar ne? 

- Išgąsdino jis mane... Žiūrėkit. 

— Dievulėli! 

Iš po antklodėlės, kuria buvo apmuturiuotas kūdikis, ji iš- 
traukė į vyniojamąjį popierių susuktą daiktą... 

— Dvi kvortos mūsų ypatingojo konjako... g0ut famille "Erf... 
o dar vieną kvortą turiu šildyklėje po juosmenėliu... Todėl ir 
atrodau lyg besilaukianti kito. 

Hildebrandai plyšo iš juoko. 

— Džimpsas irgi apsijuosęs šildykle, o ant šlaunies dar turi 
gertuvę su šartrezu... Ko gero, reikės važiuot jo išpirkt iš kalė- 
jimo. | 

Viešbutį privažiavo tebesijuokdami iki ašarų. Lifte kūdikis 
pratrūko rėkti. 

Vos uždariusi didelio saulėto kambario duris, ji išsitraukė iš 
po suknelės šildyklę. 

— Klausyk, Bobai, paskambink, kad atneštų ledukų ir selte- 
rio... Išgersim konjako su I'eau de selz... 

— Gal derėtų palaukt Džimpso? 

— Oi, jis tuoj bus čia... Mes neturim nieko apmuitinamo... Ne 
mums, vargšams, turėt... Franse, kaip čia Niujorke su pienu? 

— Iš kur man žinot, Helena? - Fransė Hildebrand išraudo ir 
nuėjo prie lango. 

— Na, tada duosim ir dabar to paties maistelio... Per kelionę 
gana gerai valgė. 

Kūdikį Elena buvo paguldžiusi ant lovos. Gulėjo spardyda- 
masis, dairydamasis aplink tamsiomis apvaliomis avantiurino 
akutėmis. 

— Koks riebus. 

— Jis toks sveikas, kad greičiausiai bus silpnaprotis... Viešpa- 
tie, dar paskambint tėvui... Žiauriai sudėtingas dalykas šeimy- 
ninis gyvenimas, tiesa? 

Elena pastatė ant praustuvės spiritinę krosnelę. Įėjo pasiun- 
tinukas, nešinas padėklu su stiklinėmis, dubeniu dzingsinčių: 
„ledukų ir „White Rock“ mineraliniu vandeniu. 

— Sutaisyk mums išgert iš tos šildyklės. Reikia suvartot, nes 
pragrauš gumą... Išgersim už „Cafė d'Harcourt“. 

- Judu, brangieji, aišku, nepatikėsit, - tarė Hildebrandas, - bet 
užvis sunkiausia prohibicijos laikais - išsilaikyt blaiviam. 

Elena nusijuokė; ji stovėjo prie lempelės, skleidžiančios jaukų 
šeimynišką įkaitusio nikelio ir degančio spirito kvapą. 

Džordžas Boldvinas, persimetęs per ranką lengvą apsiaus- 
tą, žingsniavo Madisono aveniu. Žiburiuojanti rudeninė gatvių 
prietema gaivino jo nusmurgusią nuotaiką. Kvartalas po kvar- 
talo žingsniuojant per taksi automobilių zvimbesio ir benzino 
persmelktą blausą jo galvoje ginčijosi du advokatai juodais sur- 
dutais ir standžiomis atlenktais kampais apykaklėmis. Jei pa- 
reisi namo, bibliotekoje bus jauku. Bute bus tamsu ir tylu, galėsi 
sėdėt su šlepetėm po Scipiono Afrikiečio biustu odiniam fotely, 
skaityt, valgyt tau atneštą vakarienę... Nevada būtų linksma, be 
ceremonijų, pripasakotų juokingų istorijų... Visas paskalas apie 
miesto valdžią... pravartu žinot... Bet pas Nevadą nebeisi... per 
daug pavojinga; taip įaudrina... O Sesilė, pavytusi, elegantiška, 
laiba, sėdi, kramto lūpas ir nekenčia manęs, nekenčia gyvenimo... 
Dieve brangus, kaip man susitvarkyt savo būvį? Sustojo prie- 
šais gėlių parduotuvę. Pro duris sruvo drėgnas šiltas meduotas 
prabangus aromatas, tiršta banga sruvo į aitrią mėlynai plieninę 
gatvę. Kad galėčiau bent savo finansinę padėtį sutvirtint... Vit- 
rinoje matė miniatiūrinį japonišką sodą su kuprotais tilteliais 
ir tvenkinėliais, kuriuose auksinės žuvelės atrodė didelės kaip 
banginiai. Proporcijos, štai kame esmė. Susiplanuot gyvenimą, 
kaip daro išmintingas daržininkas prieš orę ir sėją. Ne, šįvakar 
pas Nevadą neisiu. Bet galiu nusiųst gėlių. Geltonų rožių, tų 
varinio atspalvio rožių... jas derėtų segėt Eleinai. Tik pagalvok, 
vėl ištekėjus ir turi vaiką. Įėjo į parduotuvę. 

— Kokia ten rožė? 

— „Ofyro auksas“, pone. 

— Gerai, noriu, kad tuojau pat nusiųstumėt du tuzinus į Brei- 
forto viešbutį... Panelei Eleinai... Ne, ponui ir poniai Herfams... 
Parašysiu laiškelį. 

Jis atsisėdo prie rašomojo stalo su plunksnakočiu rankoje. 
Rožių kvaptis, jos plaukų tamsios liepsnos kvaptis... Po šimts, 
jokių nesąmonių... 


MIELA ELEINA, 

tikiuosi, leisi senam bičiuliui kurią dieną aplankyti tave ir tavo vyrą. 
Ir meldžiu atminti, kad aš visados nuoširdžiai trokštu - tu per gerai 
mane pažįsti, kad palaikytum tai tuščiu mandagumu, - pasitarnauti 
tau ir jam viskuo, kuo galėčiau prisidėti prie jūsų laimės. Atleisk, 
kad pasirašau kaip tavo amžinas vergas ir garbintojas 


DŽORDŽAS BOLDVINAS 


Laiškas užėmė tris parduotuvės korteles. Sučiaupęs lūpas 
perskaitė, stropiai perbraukdamas t ir sudėdamas taškus ant i. 
Tada, išsiėmęs iš užpakalinės kišenės banknotų ritinėlį, sumokėjo 
gėlininkei ir išėjo atgal į gatvę. Jau buvo tamsu, netoli septynių. 
Tebedvejodamas stovėjo ant kampo ir Žiūrėjo į prošal važiuojan- 
čius taksi, geltonus, raudonus, žalius, oranžinius. 


Bukanosis transportinis laivas lyjant iš lėto kasasi per Narou- 
są. Viršila O'Kifas ir pirmos klasės eilinis Dačas Robertsonas stovi 
denio kabinos pasienyje ir žiūri į karantino ruože stovinčius ke- 
„leivinius garlaivius ir žemą prieplaukos statiniais nusėtą krantą. 

— Žėk, kiti laiviūkščiai da tebėr išpeizoti — kariškos paskir- 
ties... Susprogdinai, tik neapsmoka, parako gaila. 

— Kaip čia pasakius, - miglotai numykė Džo O'Kifas. - Ech, 
pasiilgau Niujorkučio... 

— Aš irgi, viršila, o kaip jau ten bus, taip. 

Plaukia pro pat daugybę pagrečiui sustatytų garlaivių nuleis- 
tais inkarais, kai kurie laivai pasvirę į vieną ar kitą pusę, vieni 

išstypę, trumpais kaminais, kiti kresni, ilgais raudonai aprūdiju- 
siais kaminais, kai kurie išmarginti pilkšvais, mėlynais ir žaliais 
dengiamosios spalvos dryžiais, lopais ir taškais. Kažkoks žmo- 
gus motorinėje valtyje pamojavo rankomis. Vyrai chaki spalvos 
neperšlampamais apsiaustais, susispietę pilkame teškančiame 
transportinio laivo denyje, užtraukia 


Pėstininkai, pėstininkai. 


Purvini iki ausų... 


Pro perlinę tviskančią miglą už žemų Gubernatorių salos 
pastatų galima įžiūrėti aukštus Bruklino tilto pilonus, išlinkusius 
trosus, lengvučius nėrinius. Robertsonas išsitraukia iš kišenės 
pakelį ir sviedžia už borto. 

— Kas ten? 

— Nieko, apsaugos priemonės... Nebereikės. 

— Kaip tai? 

— Ogi gyvensiu dorybingai, susirasiu gerą darbą, gal ir vesiu. 

— Gerai sakai. Man ir pačiam įgriso eit per mergas. Rupūs 
miltai, iš šitų kariškų laiviūkščių kai kas gerai paspelnė. 

— Čia tie, kas tarnauja už simbolinį atlyginimą, man regis, 
atsiima savo. 

— Aišku kaip dieną. 

Priekyje dainuoja 


Ji dirba uogienės gamykloj, 
Ir jai ten visai neblogai... 


— Rupūs miltai, viršila, mes plaukiam Rytų upe. Kur, velniai 
griebtų, jie mus išlaipins? 

— Nors šok ir krantan plaukte plauk. O kai pagalvoji apie 
tuos tipus, kurie čia per tą laiką pelnėsi mūsų sąskaita... Laivų 
statykloj, žinok, moka dešim dolerių už dieną... 

— Velniai nematę, viršila, bet mes įgijom gyvenimo patirties. 

— Patirties... 


Aprės la guerre finee“ 
Grįžtu į Valstijas... 


— Jaučiu, škiperis, prisipliumpęs viskio, sumaišė Brukliną su 
Hobokenu. 

— Antai Volstritas, bro. 

Plaukia po Bruklino tiltu. Virš galvų dūgzdami zvimbia elekt- 
riniai traukiniai, ant šlapių bėgių protarpiais žybteli violetiniai 
blyksniai. Užpakalyje, už baržų, vilkikų, automobilių keltų, į 
nukabusius debesis panirę aukšti pilki pastatai, išruožuoti baltų 
garų ir rūko sruogų. 


Sriubą valgė tylėdami. Ponia Meriveil apsirengusi juodai sė- 
dėjo ovalaus stalo gale pro pusiau užtrauktas svetainės lango 
portjeras žiūrėdama į saulėje virš traukinių depo purstantį baltų 
dūmų vijų stulpą, prisimindama savo vyrą ir kaip kadaise jiedu 
„atvažiavo apžiūrėti tinku ir dažais kvepiančio buto nebaigtame 
statyti name. Galiausiai, pabaigusi sriubą, atsitokėjo ir tarė: 

— Tai ką, Džimi, grįši prie žurnalistikos? 

— Tikriausiai. 

— Džeimsui jau trijose vietose siūlo dirbti. Sakyčiau, nuostabu. 


* Karui pasibaigus. (Pranc.) 

— Bet aš, ko gero, eisiu pas majorą, - tarė Džeimsas Meriveilas 
šalia sėdinčiai Elenai. - Žinot, Helena, pas majorą Gudjerą... Iš 
Bafalo Gudjerų. Jis Bankininkų tresto devizų skyriaus viršinin- 
kas... Žada greit prastumt į aukštesnes pareigas. Susidraugavom 
Europoj. 

— Tai puiku, - suburkavo Meizė, - tiesa, Džimi? - Ji sėdėjo 
priešais, liekna, raudonskruostė, su juoda suknele. 

— Jis mane rekomenduoja „Piping Rockui“, - tęsė Meriveilas. 

— O kas tai yra? 

— Na, Džimi, turėtum žinot... Esu tikras, Helena ten ne kartą 
yra buvus arbatėlės. 

— Žinai, Džimpsai, - nepakeldama akių nuo lėkštės, tarė Ele- 
na, - tai klubas, į kurį sekmadieniais važinėdavo Stano Emerio 
tėvas. 

— O, jūs pažinojot tą nelaimingą jaunuolį? Baisus dalykas, — 
tarė ponia Meriveil. - Pastaraisiais metais tiek baisenybių nuti- 
ko... Visai apie jį buvau pamiršus. 

— Taip, aš jį pažinojau, - pasakė Elena. 

Tarnaitė atnešė ėriuko koją su keptais baklažanais, vėlyvai- 
siais kukurūzais ir saldžiosiomis bulvytėmis. 

- Žinot, man regis, baisiai blogai, - baigusi pjaustyti, tarė po- 
nia Meriveil, - kadjūs, vaikinai, nenorit pasakot, ką ten patyrėt... 
Tikriausiai buvo daug nepaprastai įdomių nutikimų. Džimi, 
kodėl tau neparašius knygos apie savo nutikimus? 

— Brūkštelėjau keletą straipsnių. 

— Kada pasirodys? 

— Nerandu norinčių spausdint... Matot, tam tikrais atžvilgiais 
mano požiūris griežtai skiriasi... 

— Ponia Meriveil, seniai teko valgyti tokių skanių saldžiųjų 
bulvyčių... Skonis kaip batatų. 

— Skanios jos... Dėl to, kad žinau, kaip jas reikia paruošt. 

— Na, karelis buvo kaip reikiant, - pasakė Meriveilas. 

— Kur tu buvai Paliaubų dieną, Džimi? 

— Jeruzalėj su Raudonuoju Kryžium. Ar ne absurdas? 

— O aš Paryžiuj. 

— Aš irgi, - pasakė Elena. 

— Tai jūs irgi buvot Europoj, Helena? Anksčiau ar vėliau jus 
vadinsiu Helena, taigi galiu ir nuo dabar... Kaip įdomu. Ar su 
Džimiu ten ir susipažinot? 

— Oi, ne, mes seni pažįstami... Bet mudu ten dažnai susidur- 
davom... Dirbome tame pačiame Raudonojo Kryžiaus skyriuje — 
Propagandos skyriuje. 

— Tikras karinis romanas, - išskiemenavo ponia Meriveil. — 
Kaip įdomu. 


— Dabar, bičiuliai, toks reikalas, - šaukė išraudonavęs, supra- 
kaitavęs Džo O'Kifas. - Ar mes reikalaujam premijos, ar ne?.. Mes 
kovėmės už juos, a ne, mes sutvarkėm fricus, a ne? O dabar grįžę 
namo gaunam špygą. Darbo nėr... Mūsų panos ištekėjusios... Ir 
kai mes prašom pelnytos ir teisėtos kompensacijos... premijos, į 
mus žiūri kaip į paskutinius valkatas ir dykaduonius. Ar mes tai 
pakęsim?.. Ne. Ar pakęsim politikierius, kurie žiūri į mus kaip į: 
„elgetas, prie durų prašančius išmaldos?.. Klausiu jus, bičiuliai... 

Klausytojai ėmė trepsėti į grindis. 

— Ne. Velniop juos, - pasigirdo šauksmai. 

— „Aš ir sakau, velniop politikus... Mes išplėsim vajų visoje ša- 
lyje... kreipsimės į visus šaunius didžiadvasius kilniaširdžius ame- 
rikiečius, už kuriuos kovėmės, liejom kraują ir padėjom galvas. 

Ilga „Arsenalo“ salė sugriaudėjo nuo plojimų. Pirmojoje eilėje 
sėdintys karo invalidai trankė į grindis ramentais. 

— Geras bernas Džo, - tarė berankis vyras kaimynui su viena 
akimi ir viena dirbtine koja. 

— Tai jau tikrai, brol. 

Kai visi, siūlydami vienas kitam cigaretę, ėmė eiti lauk, tarp- 
duryje išdygęs vyras sušuko: 

— Komiteto posėdis, posėdis dėl premijos. 

Visi keturi susėdo aplink stalą kambaryje, kurį jiems užleido 
pulkininkas. 

— Na, bičiuliai, po cigarą. - Džo prišoko prie pulkininko ra- 
šomojo stalo ir ištraukė keturis „Romeo and Juliet“. - Jis nė 
nepastebės. 

— Kniauki, išeina, - ištiesęs ilgas kojas, tarė Sidas Garnetas. 

— O dėžės škotiško viskio ten nerastum, Džo? - paklausė 
Bilas Duganas. 

— Nea, ir pats kol kas negeriu. 

— Aš žinau, kur galima gaut tikro „Haig“ viskio, - išdidžiai 
įsiterpė Segalas, - prieškarinio po šešis dolerius už kvortą. 

— Iš velnio mes išpaišysim tuos šešis dolerius? 

— Dabar paklausot, bičiuliai, - tarė Džo, sėsdamasis ant stalo 
krašto, - prie reikalo... Mums reikia surinkt lėšų iš saviškių ir iš 
visur kur... Ar visi pritariat? 

— Aišku, pritariam, skalsu kalbos, - pasakė Duganas. 

L - Žinau, daug kas net iš senimo mano, kad su mumis kiau- 
liškai elgiamasi... Mes vadinsimės Bruklino agitacijos už premiją 
komitetu, susivienijusiu su Amerikos legiono Šeimuso O'Rielio 
postu... Jei daryt, tai kaip reikiant... Jūs, vyrai, mane palaikot? 

— Aišku, palaikom, Džo... Sakyk, kas dar, ir mes žengtė marš. 

— Na, Duganui reiks būt pirmininku, nes jis išvaizdžiausias. 

Duganas tirštai išraudo ir ėmė miksėti. 

— Gražuolis, matai, - nusišaipė Garnetas. 

— O man geriausiai tiktų būt iždininku užtat, kad esu labiau 
prityręs. 

— Tiksliau, užtat, kad esi pats sukčiausias, - pašnibždomis 
pasakė Segalas. 

Džo atstatė smakrą. 

— Klausyk, Segalai, tu mus palaikai ar ne? Jeigu ne, tai klok 
tiesiai. 

— Teisingai, baik juokus, - tarė Duganas. - Pats Žinai, kad 
Džo geriausiai susitvarkys... Baik juokus... Nepatinka, gali išeit. 

Segalas pasitrynė siaurą kumpą nosį. 

— Ponai, aš tik juokais, be blogų minčių. 

— Klausyk, - piktai tęsė Džo, - kaip tau rodos, dėl ko aš gaiš- 
tu laiką?.. Dar vakar atsisakiau penkiasdešimties dolerių per 
savaitę, ar ne taip, Sidai? Matei mane šnekantis su tuo žmogum. 

- Žinoma, mačiau, Džo. 

— Ei, ramiau, vyrai, — tarė Segalas. - Aš tik norėjau paerzint 
Džo. 

— Na, tu, Segalai, manau, turėtum būt sekretorius užtat, kad 
išmanai raštvedybą... 

— Raštvedybą? 

— Žinoma, - išpūtęs krūtinę, atsakė Džo. - Vieno mano pa- 
žįstamo kontoroj pasistatysim rašomąjį stalą... Viskas sutarta. 
Kol įsivažiuosim, leis naudotis nemokamai. Turėsim ir raštinės 
reikmenų. Viską reikia tinkamai apiformint, be šito nė žingsnio. 

— O aš kas tada būsiu? - paklausė Sidas Garnetas. 

— Tu, styply, būsi komiteto narys. 

Po posėdžio Džo O'Kifas švilpaudamas nudrožė Atlanto ave- 
niu. Buvo gaivus vakaras; jis mynė sparčiai. Daktaro Gordono 
kabinete degė šviesa. Paskambino. Duris atidarė baltaveidis vy- 
riškis baltu švarku. 

— Sveiki, daktare. 

- Čiajūs, O'Kifai? Užeikit, berneli. - Kažkas jo balse tarsi šalta 
ranka pertraukė per stuburą. 

— Ar tyrimų atsakymai aiškūs, daktare? 

— Aiškus... aiškiai teigiami. 

— Velnias. 

— Labai nesijaudinkit, berneli, per keletą mėnesių pagydysim. 

— Mėnesių. 

— Net ir atsargiausiais apskaičiavimais, sifiliu užsikrėtę pen- 
kiasdešimt penki procentai žmonių, kuriuos sutinkate gatvėje. 
— Kad būčiau toj Europoj kvailiojęs... Taigi ne, saugojaus. 

— Karo laike neišvengiama... 

— Geriau būčiau ištvirkavęs... Ech, kiek progų praleista. 

Gydytojas nusijuokė. 

— Tikriausiai net nepajusit jokių simptomų... Tiktai reikės leist 
vaistus. Nepamatysit, kaip būsit sveikas kaip ridikas... Suleist? 
Turiu paruošęs. 

O'Kifui atšalo rankos. 

— Tai gal leiskit, — prisivertė nusijuokti. - Kai baigsit gydyt, 
ko gero, būsiu kaip termometras. 

Gydytojas švargždžiai nusijuokė. 

— Privarytas arseno ir gyvsidabrio, ar ne... Būtent. 

Vėjas stiprėjo, darėsi vis šalčiau. Jam barškėjo dantys. Veidą 
brozdinančioje ketinėje tamsoje jis žingsniavo namo. Kvaila, 
kad taip nugeibau, kai dūrė. Tebejuto pykinantį adatos smygį. 
Sugriežė dantimis. Viena viltis, kad po visko ims klotis geriau... 
Viena viltis, kad ims klotis geriau. 


Prie staliuko šalia lango sėdi du įkūnūs vyrai ir vienas lie: 
sas. Cinkuoto dangaus šviesa aštriais blyksniais atsimuša nuo 

stiklinių, stalo sidabro, austrių kiaukutų, akių. Džordžas Bold- 
vinas sėdi nugara į langą. Gasas Maknilas sėdi jam iš dešinės, 
o Denšas iš kairės. Kai kelneris, atėjęs nurinkti tuščių austrių 
kiaukutų, palinksta prie stalo, pro langą už pilko akmeninio 
parapeto gali matyti viršūnes keleto pastatų, styrančių tartum 
ant stataus skardžio užsilikę medžiai, ir laivais nusėtos, it folija 
blizgančios įlankos platybes. 

- Šįsyk aš tave, Džordžai, mokysiu... Dievas mato, kadaise tu 
daug ko mane mokei. Garbės žodis, didžiausia kvailystė, - sako 
Gasas Maknilas. — ...Didžiausia kvailystė tavo amžiuje nepasi- 
naudoti proga padaryti politiko karjerą... Nėra Niujorke tinka- 
mesnio Žmogaus užimti tą postą... 

— Man atrodo, tai tiesiog tavo pareiga, Boldvinai, - dudena 
Denšas, imdamas iš dėklo ir skubiai dėdamasis ant nosies aki- 
nius vėžlio kiauto rėmeliais. 

Kelneris atnešė padėklą su didžiuliu kepsniu, apsuptu grybų, 
morkų griežinėlių, žirnių ir paskrudintos bulvių košės pylimų. 
Denšas pasitaiso akinius ir įdėmiai nužiūri kepsnį. 

— Labai gražus patiekalas, Benai, turiu pasakyt, labai gražus... 
Dalykas tas, Boldvinai... mano požiūriu... šalis išgyvena pavo- 
jingą pertvarkos laikotarpį... sumaištis, kokia paprastai kyla po 
didelio konflikto... žemyno bankrotas... plinta bolševizmas ir 
priešvalstybinės doktrinos... Amerika... - kalba jis, aštriu nusvi- 
dintu plieniniu peiliu pjaudamas storą puskepį gausiai pipirais 
įtrintą kepsnį. Lėtai kramto pilna burna. - Amerika, - pradeda 
iš naujo, - turi galimybę imtis pasaulinio bankroto administra- 
toriaus vaidmens. Labiau negu kada nors gresia pavojus didie- 
siems demokratijos principams, prekybos laisvės principams, 
kuriais remiasi visa mūsų civilizacija. Dabar labiau negu kada 
nors valstybinėje tarnyboje mums reikia pripažintos kompeten- 

cijos ir nepriekaištingos moralės Žmonių, ypač užimti pareigas, 
reikalaujančias kvalifikuoto teisinio ir teisminio nusimanymo. 

— Būtent tai aš ir norėjau tau pasakyt anądien, Džordžai. 

— Visa tai labai gerai, Gasai, bet ką jūs Žinot, ar aš būsiu iš- 
rinktas... Pagaliau tai reikštų keletą metų atsisakyti advokatūros, 
tai reikštų... 

— Palik šitą reikalą man... Džordžai, tu jau išrinktas. 

— Nepaprastai geras kepsnys, - sako Denšas, - reikia pripa- 
žint... Nekalbant apie tai, kas rašoma laikraščiuose... Iš slapto ir 
patikimo šaltinio teko išgirsti apie mūsų šalyje nepageidaujamų 
gaivalų rengiamą priešvalstybinį sąmokslą... Po šimts, vien pa- 
galvojus apie tą siaubingą sprogimą Volstrite... Reik pasakyt, 
šiuo atžvilgiu džiugina spaudos požiūris... nacionalinė vienybė 
netrukus išties bus tokia, apie kokią prieš karą buvo galima tik 
pasvajoti. 

— Ne, bet, Džordžai, - įsiterpia Gasas, - pažiūrėkim iš kitos 
pusės... Visuomenei žinomo politiko vardas vėliau bus savotiška 
reklama tau, kaip advokatui. 

- Ir taip, ir ne, Gasai. 

Denšas vynioja nuo cigaro foliją. 

— Kaip sau norit, o vaizdas didingas. 

Nusiima akinius ir, ištiesęs storą kaklą, žiūri į švytinčias, 
stiebų, dūmų, garų tumulų, tamsių pailgų baržų pilnas įlankos 
platybes, nusidriekusias iki paūkavusių Staten Ailando kalvų. 


Virš Baterijos, kur aplink Elis Ailando imigrantų išlaipinimo 
stotį ir mažesniųjų laivų prieplauką būriavosi apskurusiais tam- 
siais drabužiais žmonės, šviesiais debesėlių dribsniais pleiskanojo 
stulbinamai žydras dangus. Išskydę vilkikų ir garlaivių dūmai 
kabojo Žemai ir draikėsi virš žalio matinio stiklinio vandens. 

Šiaurės upe vilkikas tempė tristiebę škuną. Vėjyje nerangiai pla- 
kėsi ką tik iškeltas kliveris. Įlanka tolydžio didėdamas artėjo 
garlaivis su keturiais raudonais į vieną susiliejusiais kaminais, 
žvilgančiu kreminiu denio antstatu. 

- Atplaukia „Mauritanija“, parą pavėlavus, - sušuko vyriškis 
su jūriniu žiūronu ir lauko žiūronais. — „Žiūrėkit, „Mauritanija“, 
greičiausias okeaninis laivas, vėluoja parą. 

„Mauritanija“ slinko įlanka lyg dangoraižis tarp laivų. Pro de- 
besų properšą sušvitusi saulė paryškino šešėlį po plačiu tilteliu, 
nuslydo baltais viršutinių denių dryžiais, sublizgo iliuminatorių 
eilėse. Kaminai išsiskyrė, korpusas ištįso. Juodas „Mauritanijos“ 
korpusas, prieš save stumdamas pūkščiančius vilkikus, tartum 
ilgas peilis atkakliai skrodė Šiaurės upę. 

Iš imigrantų stoties ruošėsi išplaukti keltas, per minią, susi- 
grūdusią ant prieplaukos krašto, nušnarėjo murmesys. 

— Deportuojami... Teisingumo departamentas deportuoja 
komunistus... deportuojami... raudonieji... Deportuoja raudo- 
nuosius. 

Keltas atsiplėšė nuo slipo. Laivagalyje stovėjo būrys mažyčių 
kaip alaviniai kareivėliai vyrų. 

— Išsiunčia raudonuosius atgal į Rusiją. 

Ant kelto suplevėsavo nosinė, raudona nošinė. Žmonės atsar- 
giai prisiartino prie prieplaukos krašto, ant pirštų galų, iš tyko 
tartum ligonio kambaryje. 

Palei pat vandenį susispietusiems vyrams ir moterims už nu- 
garų, nervingai mosuodami bananais, pirmyn atgal vaikštinėjo 
policininkai gorilų snukiais, niežtinčiais užtvoti delnais. 

- Išsiunčia raudonuosius atgal į Rusiją... Deportuojami... Agi- 
tatoriai... Nepageidaujami asmenys... 

Klykaudami suko ratu kirai. Matinio stiklo bangelėse oriai 
suposi kečupo butelis. Nuo vandeniu slystančio, tolydžio ma- 
žėjančio kelto atsklido daina. 


C'est la lutte finale, groupons-nous et demain 
L'Internationale sera le genre humain. 


- Žiūrėkit į deportuojamuosius... Žiūrėkit į nepageidaujamus 
svetimšalius, - šūkavo vyras su jūriniais ir lauko žiūronais. 

Staiga kažkokia mergina užtraukė: 

- Išalkusi minia, pirmyn. 

— Ša... Dar pasodins. 

Daina tolumoje prislopo. Marmuriško kilvaterio gale keltas 
tirpo ūke. Internacionale... žmonijos atgaiva. Daina užgeso. Nuo 
upės atsklido tęsiamas ritmingas išplaukiančio garlaivio dude- 
nimas. Virš tamsiais apskurusiais drabužiais vilkinčių žmonių, 
kurie stovėjo tylomis žiūrėdami į įlanką, ratu suko kirai. 


* Tai jau yr paskutinė, sprendžiamoji kova, Internacionale žmonijos atgaiva. 
(Pranc.; K. Binkio vert.) 

Kino teatras 


Už penkiacentį prieš vidurnaktį gali nusipirkti rytdienos... antraš- 
tes apie apiplėšimus, puodelį kavos automatinėje kavinėje, bilietą 
į Vudloną, Fort Li, Flatbušą... Įmetęs penkiacentį į automatą, gali 
nusipirkti kramtomosios gumos. „Somebody Loves Me“, „Baby 
Divine“, „You're in Kentucky Juss Shu' As You're Born“... pro duris 
šlubčioja sutrankytos fokstrotų gaidos, bliuzams, valsams („We'd 
Danced the Whole Night Through“) įkandin vyniojasi apgaulingai 
blizgantys prisiminimai... 

Šeštajame aveniu, Keturioliktojoje tebėra apmusijusių stereos- 
kopų, pro kuriuos už penkiacentį gali dirstelėti į pageltusią praeitį. 
Šalia pyškančios šaudyklos pasilenkęs žiūri, kaip blikčioja „KARŠ- 
TAS METAS“, „VIENGUNGIO STAIGMENA“, „PAVOGTAS KELIA- 
RAIŠTIS“... šiukšliadėžė su svajonių draiskanomis... Už penkiacentį 
prieš vidurnaktį gali nusipirkti mūsų praeities. 


Ruta Prin iš gydytojo kabineto išėjo stipriai pasmakrėje spaus- 
dama kailinę apykaklę. Jai buvo silpna. Taksi. Įlipusi prisiminė 
kosmetikos ir skrebučių kvapą ir prišnerkštą koridorių pas ponią 
Sanderland. Ne, dar negaliu namo. 

— Vairuotojau, prašyčiau nuvežti į „Senąją anglišką arbatinę“ 
Keturiasdešimtojoje gatvėje. 

Atsegė pailgą žalią odinį rankinuką ir dirstelėjo į vidų. Vaje 
vaje, tik doleris ketvirtis dolerio penkiacentis ir du centai. Ji ne- 
nuleido akių nuo taksometre blikčiojančių skaičiukų. Nors imk ir 
apsiverk... Kaip tie pinigai tirpsta. Kai išlipo, gerklę nubrozdino 
šiurkštus šaltas vėjas. 

— Aštuoniasdešimt centų, panele... Neturiu grąžos, panele. 

— Tiek to, pasilikit sau. 

Dievulėliau, tik trisdešimt du centai... Arbatinėje buvo šilta 
ir jaukiai kvepėjo arbata ir sausainiais. 

— Ruta, čia tu, Ruta... Brangioji, leisk tave apkabint, tiek metų 
nesimatėm. - Tai buvo Bilis Voldronas, pastorėjęs, dar labiau pra- 
žilęs. Teatrališkai suspaudė glėbyje ir pabučiavo į kaktą. - Kaip 
tu? Nagi, pasakok... Kokia elegantiška atrodai su šita skrybėlaite. 

— Man ką tik rentgeno spinduliais švitino gerklę, - tarė ji ir 
sukikeno. - Jaučiuosi klaikiai. 

— Ką beveiki, Ruta? Šimtą metų nieko apie tave negirdėjau. 

— Nusprendei, kad mano dainelė sudainuota, ką? - piktai 
atsikirto ji. 

— Po tavo puikaus pasirodymo „Sodo karalienėje“... 

— Atvirai kalbant, Bili, man kuris laikas Žiauriai nesiseka. 

— Žinau, teatrai merdi. 

— Kitą savaitę susitinku su Belasku... Gal kas išeis. 

— Kodėl gi ne, Ruta, visai gali būt... Tu ko nors lauki? 

— Ne... Ai, Bili, kaip erzinai, taip erzini... Neerzink manęs 
šiandien. Aš nenusiteikus. 

- Širdele, sėskis, išgerkim arbatos. 

— Aš ir sakau, Ruta, teatrams šiemet vargo vakarienė. Daugel 
gerų aktorių šiemet užstatys paskutinius marškinius... Į gaštro- 
les, manau, išvažiuoji? 

— Ir nekalbėk... Kad tik man gerklė susitvarkytų... Nusika- 
muot baigiu. 

— O pameni senus laikus, kada vaidinom Somervily? 

— Kaip aš galiu užmiršt, Bili?.. Pasaka. 

— Paskutinįkart tave, Ruta, mačiau „Iš patrankos į žvirblį“ 
Sietle. Sėdėjau tarp žiūrovų... 

— Ko neatėjai į užkulisius pasimatyt? 

— Turbūt tebepykau ant tavęs... Tada man buvo juodžiausios 
dienos. Ėjau per tamsiausią slėnį... melancholija... neurastenija. 
Ant ledo, be cento kišenėj... Tą vakarą buvau įkaušęs, supranti. 
Nenorėjau, kad pamatytum, koks aš kiaulė. 

Ruta į puodelį įsipylė dar arbatos. Nei iš šio, nei iš to ją apėmė 
nenumaldomas linksmumas. 

— Ak, Bili, tai tu vis dar neužmiršai?.. Tada buvau kvaila mer- 
giūkštė... Supranti, bijojau, kad meilė, santuoka ir panašiai man, 
kaip artistei, bus kliuvinys... Aš taip troškau prasimušt. 

— Ar ir vėl taip elgtumeis? 

— Nežinau... 

— Kaip ten sakoma?.. Išnyko pirštas, rašmenis keistus nubrėžęs... 

— Ir kad Nė ašarom, kas parašyta, nenuplausi'... Bet, Bili, - ji 
atmetė galvą ir nusikvatojo, - aš maniau, tu vėl man piršies... 
Oi, ta mano gerklė. | 

— Ruta, geriau tu nesišvitink tais rentgeno spinduliais... Gir- 
dėjau, labai pavojinga. Brangioji, nenoriu gąsdint... bet, kalbama, 
dėl to galima apsirgt vėžiu. 

— Nesąmonė, Bili... Vėžys būna tik, jeigu švitinama netai- 
syklingai ir jeigu švitiniesi metų metus... Ne, mano nuomone, 
Vorneris puikūs daktaras. 


* Iš O. Chajamo rubajato. 

Vėliau, sėdėdama metro eksprese, ji tebejuto jo minkštą delną, 
tapšnojantį jos pirštinėtą ranką. „Sudie, mažute, tegu Dievas tave 
saugo“, - kimiai pasakė jis. Virtęs prasčių prasčiausiu aktorium, 
nesiliovė šaipęsis jos vidinis balsas. „Ačiū Dievui, tu niekad ne- 
sužinosi...“ Paskui, švystelėjęs nuo galvos plačiakraštę skrybėlę 
ir atmetęs šilkinius žilus plaukus, lyg vaidindamas „Monsieur 
Beaucaire“, apsisuko ir su Žmonių srautu patraukė Brodvėjumi. 
Nors man ir Žiauriai nesiseka, aš vis dėlto ne tokia menkysta 
kaip jis... Vėžys, girdi. Nužvelgė vagone priešais save kretančius 
veidus. Iš jų bent vienam tikrai vėžys. KETURI IŠ PENKIŲ SU- 
SERGA.... Kvailystė, tai ne vėžys. EX-LAX, NUJOL, O'SALIVANO 
VAISTINĖ... Pasičiupinėjo kaklą. Gerklė buvo baisingai ištinus, 
joje karštligiškai tvinksėjo. Gal man daug blogiau. Kūne išauga 
kažkoks gyvis, iščiulpia visą gyvastį, Žmogų subjauroja, paver- 
čia trūnėsiu... Žmonės spoksojo tiesiai prieš save, jauni vyrai ir 
moterys, pusamžiai žmonės, blausioje šviesoje žalzgani veidai 
po niūrių spalvų skelbimais. KETURI IŠ PENKIŲ... Šaižiai kauk- 
damas ekspresas gabeno kretančių, knapsinčių ir linguojančių 
lavonų krovinį Devyniasdešimt šeštosios gatvės link. Devynias- 
dešimt šeštojoje jai reikės persėsti į priemiestinį. 


Dačas Robertsonas sėdėjo ant suoliuko ant Bruklino tilto, 
pasistatęs kariškos milinės apykaklę, ir peržiūrinėjo „Verslo pa- 
siūlos“ puslapį. Oras buvo vilgšnas nuo tiršto rūko; lašnojantis 
tiltas atrodė vienišas nelyg pavėsinė tankiame garlaivių švilpukų 
sode. Praėjo du jūrininkai. 

— Geriausia smuklė, kokioj esu buvęs nuo tada, kai grįžau iš 
Buenos Airių. 

Kino teatro dalininku, judrioje vietoje... po patikros... 3 000 dol. 
„.. Perkūnas, aš nė trijų dolerių neturiu... Cigarų kioskas, pastatas 

judrioje vietoje, skubiai... Patraukli ir viskuo aprūpinta radijo 
ir muzikos parduotuvė... judrioje... Moderni vidutinio dydžio 
spaustuvė su cilindrais, Kelio presais, Milerio tiektuvais, spaus- 
dinimo mašinomis, linotipais ir knygrišykla... Košerinis restora- 
nas ir konditerija... Boulinginė... judrioje... Didelė šokių salė jud- 
rioje vietoje, plotas kioskams. PERKAME DIRBTINIUS DANTIS, 
senus aukso, platinos dirbinius, senus juvelyrinius papuošalus. 
Nė velnio, kas jiem parduos. REIKALINGI DARBININKAI. Čiajau 
gal ir tau kas tiks, girtuokli tu. Adresų rašytojai, aukščiausios 
klasės kaligrafai... Ne man... Automobilių, dviračių ir motociklų 
remonto dirbtuvės... Išsiėmė voką ir kitoje pusėje pasižymėjo 
adresą. Automobilių plovėjai, batų valytojai... Dar ne. Bendro- 
vės atstovai, berniukas pasiuntinys; ne, aš jau, sakyčiau, nebe 
berniukas, dailininkas, Dantų techniko darbas - trumpiausias 
kelias į sėkmę... Darbo niekad nepritrūks... DIRBI IR MOKAISI 
AMATO. Indų plovėjas, kulinarijos parduotuvė... 

— Sveikas, Dačai... Visai nusivariau nuo kojų, - tarė šalia jo 
sėsdama pilkaveidė mergina raudona skrybėlaite ir pilku kiš- 
kenos paltu. 

— Uch, nusibodo blusinėt darbo skelbimus. - Ištiesęs rankas 
pasirąžė, nusižiovavo, laikraštis nuslydo tarp kojų ant žemės. 

— Ar nesužvarbai ant tilto? 

— Gal kiek... Eime užvalgyt. - Pašoko ant kojų ir, prisikišęs 
raudonu veidu su siaura kreiva nosimi prie josios, pilkšvomis 
akimis įsispitrino į jos juodas akis. Stipriai stuktelėjo jai per 
petį. - Sveikutė, Franse... Kaip tu, mažute? 

Jiedu nužingsniavo į Manhataną tuo pačiu keliu, kuriuo buvo 
atėjusi ji. Žemai pro rūką tviskėjo upė. Po tiltu lėtai plaukė gar- 
laivis su jau degančiais žiburiais; priėję prie pėsčiųjų tako pa- 


WML - ee 


341 


— Ar Europon tu plaukei tokiu pat dideliu laivu, Dačai? 

— Didesniu. 

— Oi, kaip norėčiau tenai. 

— Kada nors nuplauksim, ir aš tau ten viską aprodysiu... Tada, 
kai savavališkai išėjau atostogų, daug kur pabuvojau. 

Estakadinio geležinkelio stotyje jie neryžtingai sustojo. 

— Franse, tu skambančių turi bent kiek? 

— Turiu, dolerį... Bet man jį reikia pasilaikyt rytdienai. 

— O man bepalikęs ketvirtis dolerio. Važiuojam to kino res- 
toranėlin, vakarienė ten penkiasdešimt penki centai... Per abu 
doleris dešimt. 

— Man reikės penkių centų ryt nuvažiuot į darbą. 

— Prakeikimas! Velniai rautų, kaip prastai be pinigų. 

— Nieko nesusiradai? | 

- Jei būčiau susiradęs, būčiau pasakęs. 

— Einam, namie turiu susitaupiusi pusę dolerio. Užsimokėsiu 
už tramvajų iš to. 

Ji išsikeitė dolerį ir įkišo dvi penkių centų monetas į turniketą. 
Jiedu įsėdo į Trečiojo aveniu krypties traukinį. 

— Franse, kaip sakai, leis man šokt su kareiviškais marški- 
niais? 

— Kodėl ne, Dačai, visai gerai atrodo. 

— Man kažkaip nelabai ramu. 

Restorane džiazo orkestras grojo „Hindustan“. Kvepėjo ki- 
nišku grybų troškiniu ir padažu. Jiedu sulindo į atskirą kabiną. 
Stipriai susiglaudę šoko jauni glotniaplaukiai vyrai ir nedidukės 
trumpai apsikirpusios merginos. Atsisėdę šypsodamiesi sužiuro 
viens kitam į akis. “ 

— Uch, kaip noriu valgyt. 

— Rimtai, Dačai? 

Jis pasislinko į priekį ir prisispaudė keliais prie jos kelių. 

— Gera tu mergytė, - tarė jis, išvalgęs sriubą. — Šią savaitę, 
žodis, įsidarbinsiu. O tada ir išsinuomosim gražų kambarėlį, ir 
susituoksim, ir visa kita. 

Pakilę šokti abu taip drebėjo, kad vargiai įstengė pataikyti į 
muzikos taktą. 

— Pone... nesokti negelai apsilengęs... - uždėjęs ranką Dačui 
ant peties, tarė išsipustęs kinas. 

— Kojis nori? - nenustodamas šokti suniurzgė jis. 

— Turbūt dėl marškinių, Dačai. 

— Eina jis velniop. 

— Pavargau. Geriau pasėdėkim, pasišnekėkim. - Jie grįžo į 
kabiną užsigardžiuoti ananaso riekutėmis. 

Paskui patraukė Keturioliktąja į rytus. 

— Dačai, o ar negalim pas tave? 

— Nebeturiu aš kampo. Senė ragana išvarė, o mano daiktus 
pasiliko. Jei šią savaitę nesusirasiu darbo, dievaži, einu ir vėl 
užsiverbuoju kariuomenėn. 

— Ne, ne, niekur neik; tuomet mudu taip ir nesusituoksim, 
Dačai... Oi, bet ko tu man nesakei? 

— Nenorėjau tau gadint nuotaikos, Franse... Pusė metų be 
darbo... Prakeikimas, išprotėt galima. 

— Tai kur tada eisim, Dačai? 

— Galim kur į prieplauką... Žinau vieną vietą. 

— Baisiai šalta. 

— Su tavim, mažutė, šalčio nejaučiu. 

— Nekalbėk taip... Nepatinka man. 

Susiglaudę dūlino patamsyje klampiomis provėžotomis pau- 
pio gatvėmis tarp didžiulių išsipūtusių dujų rezervuarų, aplūžu- 
sių tvorų, ilgų daugialangių sandėlių. Kažkoks berniūkštis ant 
kampo po gatvės žibintu, jiems praeinant, pašaipiai švilptelėjo. 

— Gausi snukin, žalty, - puse burnos burbtelėjo Dačas. 

— Neprasidėk, - sušnibždėjo Fransė, - dar pristos visa gauja. 

Jiedu pralindo pro dureles aukštoje tvoroje, už kurios stūk- 
sojo kalnai kaip papuola suverstų sienojų. Kvepėjo upe, kedro 
mediena ir pjuvenomis. Girdėjosi, kaip po kojomis upė lyžčioja 
polius. Dačas prisitraukė ją prie savęs ir įsisiurbė į lūpas. 

— Ei, jūs ten, a nežinot, kad naktį čia negalema? - suviauksėjo 
balsas. Jiems į akis švystelėjo sargo žibintas. 

— Gerai, gerai, šalčiau, mes tik vaikštinėjam. 

— Vaikštinėtojai atsirado. 

Vėl jie dūlino gatve atšiauriam vėjui nuo upės pučiant tiesiai 
į veidus. 

— Atsargiai. - Tyliai sau švilpiniuodamas praėjo policininkas. 
Jiedu atšlijo vienas nuo kito. - Och, Franse, jeigu ir toliau taip, 
mudu išveš į beprotnamį. Einam pas tave. 

— Šeimininkė mane išmes, ir bus baigta. 

— Aš tyliai tyliai... Raktą juk turi? Išsmuksiu prieš auštant. Po 
perkūnais, jauties kaip paskutinis valkata. 

— Gerai, Dačai, einam pas mane... Tiek to, kas bus, tas. 

Užlipo aptryptais laiptais į paskutinį aukštą. 

— Batus nusiauk, — šnipštelėjo ji jam į ausį, kišdama į spyną 
raktą. 

— Kojinės kiauros. 

— Nesvarbu, kvailiuk. Pažiūrėsiu, ar viskas ramu. Mano kam- 
barys už virtuvės, ir jeigu visi sumigę, mūsų niekas neišgirs. 

Jai nuėjus, jis girdėjo, kaip tvaksi jo širdis. Po akimirkos ji 
grįžo. Ant pirštų galų girgždančiomis prieškambario grindimis 
jis nusekė jai iš paskos. Už vienų durų girdėjosi knarkiant. Prieš- 
kambaryje tvyrojo kopūstų ir miegančių žmonių kvapai. Kai įėjo 
į kambarį, ji tuoj pat užrakino duris ir pakišo po rankena kėdę. 
Iš gatvės krito trikampis peleninės šviesos ruoželis. 

— Dabar, susimildamas, Dačai, netriukšmauk. 

Tebelaikydamas rankose po batą, jis apkabino ją ir priglaudė 
prie savęs. 

Gulėdamas šalia jos kuždėjo ir kuždėjo prikišęs lūpas jai prie 
ausies. 

- Ir aš prasigyvensiu, Franse, pamatysi; Europoj, kol nepaže- 
mino laipsnio už savavališką pasišalinimą iš tarnybos, nedaug 
trūko, būčiau buvęs seržantas. Vadinas, nesu iš kelmo spirtas. 
Dievas duos, užkalsiu pinigo, ir mudu nukaksim Europon, pa- 
matysi Šato Tjeri ir Paryžių ir viską; dievaži, tau patiks, Fran- 
se... Žinotum, miesteliai ten seni ir savotiški, tykūs, jaukūs, ir 
yra smagių užeigėlių, kur sėdi ant saulės lauke prie staliukų 
ir Žiopsai sau į praeivius, ir valgiai puikūs, tik reikia priprast, ir 
pilna viešbučių, kur galima permiegot, ir niekam nė motais, ar 
jūs vedę, ar ne. O lovos plačios, patogios, medinės, ir pusryčius 
atneša į lovą. Dievaži, Franse, tau patiks. 


Jie žingsniavo sniegina gatve vakarieniauti. Dideli sniego 
kąsniai ratais ir spiralėmis sukosi aplink juos, mėlynai, rausvai ir 
geltonai mirguliuodami tvaskančioje gatvių šviesoje, drumšsdami 
vaizdo perspektyvą. | 

— Ele, kaip nenoriu, kad tu imtumeis to darbo... Tau reikia 
likt teatre. 

— Bet, Džimpsai, mums reikia pragyvent. 

— Žinau... Žinau. Kur buvo tavo protas, Ele, tekėt už manęs? 

— Ai, nebešnekėkim apie tai. 

— Pasilinksminkim šįvakar... Pirmasis sniegas. 

- Čia? - Jie stovėjo prieš neapšviestas pusrūsio duris su tan- 
kiomis apsauginėmis grotomis. - Pabandom. 

— Skambutis skambėjo? 

— Atrodo. 

Durys prasivėrė, ir į juodu įdėmiai sužiuro mergina rausva 
prikyšte. 

— Bon soir mademoiselle.“ 

— Ah... bon soir monsieur "dame." 

Ji juos nusivedė į valgiais įkvipusį dujinėmis lempomis ap- 
šviestą koridorių, prikabinėtą paltų, skrybėlių ir šalikų. Pro 
užuolaida užtrauktas restorano duris jiems į veidus mušė karštas 
duonos, kokteilių, tirpinto sviesto, kvepalų, lūpdažių kvapas, 
tarškėjimas ir lalesys. 

— Užuodžiu absentą, - tarė Elena. - Prisigerkim iki žemės 
graibymo. 

— Rupūs miltai, Kongas... Kongas Zėba iš „Pajūrio smuklės“, 
nepameni? 

Kongas kaip mūras stovėjo koridoriaus gale ir mojo, kviesda- 
mas prieiti. Buvo tamsiai įdegęs ir su žvilgančiais juodais ūsais. 

— Sveiki, pone Erfai... Kaip laikotės? 

— Puikiausiai. Kongai, būkit pažįstami, mano žmona. 

- Jeigu nesibaidot virtuvės, išgersim. 

- Aišku, nesibaidom... Virtuvėj užvis jaukiausia. Kas yra, jūs 
šlubuojat... Kas kojai? 

— Foutu"... Palikau en Italie... Grįžau be jos, nes nupjovė. 

— O kas buvo? 

— Velniškai kvailas nuotykis ant Tombos kalno... Svainis pa- 
dovanojo labai gražią dirbtinę koją... Sėskit čia. Žiūrėkit, madame, 
ar atskirsit, katra? 


* Labas vakaras, panele. (Pranc.) 
** O... labas vakaras, ponai. (Pranc.) 
*** Šakės. (Pranc.) 

— Neatskiriu, - juokdamasi atsakė Elena. 

Atsisėdo prie marmurinio staliuko sausakimšos virtuvės 
kampe. Viduryje prie lentinio stalo mergina krovė į lėkštes pa- 
tiekalus. Prie viryklės triūsė du virėjai. Ore tvyrojo tiršti riebūs 
čirškančio maisto kvapai. Kongas atšlubčiojo pas juos nešinas 
padėkliuku su trimis stiklinėmis. Kol gėrė, jis stovėjo šalimais. 

—.Salut, - tarė jis, pakėlęs stiklinę. - Absento kokteilis, toksai, 
kokį gamina Naujajame Orleane. 

— Trenkia į galvą. 

Kongas iš liemenės kišenės išsiėmė kortelę. 


MAROUIS DES COULOMMIERS 
IMPORTINĖS PREKĖS 
Riversaidas 11121 


— Jeigu kokią dieną šio to prisireiktų... Prekiauju vien prieš- 
kariniu importu. Esu geriausias Niujorke alkoholio kontraban- 
dininkas. 

— Kai tik turėsiu kiek pinigų, būtinai išleisiu pas jus, Kongai... 
Kaip verčiatės? 

- Labai gerai... Papasakosiu kada. Šįvakar per daug užsi- 
ėmęs... Einu, paieškosiu jums staliuko restorane. 

- Jūs ir čia šeimininhkaujat? 

— Ne, mano svainis. 

— Nežinojau, kad turit seserį. 

— Aširgi. 

Kai Kongas nušlubčiojo nuo staliuko, tartum asbesto uždanga 
teatre juodu perskyrė tyla. 

— Įdomus vyrukas, - tarė Džimis, prisiverstinai nusijuokda- 
mas. 

— Tikrai įdomus. 

— Klausyk, Ele, išgerkim dar po vieną. 

— Išgerkim. 

— Reikės man jį susirast ir išpešt šį tą apie kontrabandininkus. 

Ištiesęs po stalu kojas, jis užkliudė jos batelius. Ji atitraukė 
kojas. Džimis jautė, kaip kramtant juda žandikauliai, žanduose 
grumšėjo taip garsiai, kad jam atrodė, jog girdi ir Elė. Ji sėdėjo 
priešais jį su pilku kostiumėliu, nuo dramblio kaulo trikampėlio, 
aprėminto smulkių palaidinukės apykaklaitės klostelių, iškilęs 
kvapą gniaužiantis kaklo linkis, galva su prigludusia pilka skry- 
bėlaite pakreipta, lūpos padažytos; sėdėjo pjaustinėdama smul- 
kiais gabaliukais mėsą, bet nevalgydama, nė žodžio netardama. 

— Nagi... dar po vieną. 

Jautėsi paralyžiuotas, tarsi košmariškame sapne; ji buvo 
porceliano statulėlė po stiklo antvožu. Staiga per paūkavusį 
sausakimšą džeržkantį plieskiantį restoraną, skrosdamas val- 
gių, gėrimų ir tabako tvaiką, iš kažkur atvilnijo gaivaus, sniego 
iškošto oro srautas. Akimirką užuodė jos plaukų kvapą. Kokteilis 
degino vidurius. Velnias, kad tik nenugeibčiau. 

Sėdi susiglaudę ant juodo odinio suolo Gare de Lyon" resto- 
rane. Skruostu prisiliečia prie jos skruosto, dėdamas jai į lėkštę 
silkės, sviesto, sardinių, ančiuvių, dešros. Valgo paskubomis, 
"čepsėdami, kikendami, maukia vyną, kaskart krūpčioja išgirdę 
spygtelint garvežį... 

Traukinys išvažiuoja iš Avinjono, kupė, pilnutėlėje miego 
numarintų knarkiančių žmonių, tik jiedu nemiega, žiūri vienas 
kitam į akis. Jis svirduliuodamas žergia per susipynusias kojas 
surūkyti cigaretės blausaus virpuliuojančio koridoriaus gale. 


* Liono stoties. (Pranc.) 

Talalak, pietų link, talalak, pietų link, dainuoja ratai dumdami 
bėgiais per Ronos slėnį. Išsisveria pro langą, rūko sulūžusią ciga- 
retę, bando rūkyti byrančią cigaretę, pirštu užspaudęs proplėšą. 
Kliu kliu kliu iš krūmų, iš sidabru varvančių pagelžkelės tuopų. 

— Ele, Ele, pagelžkelėj čiulba lakštingalos. 

— Oi, buvau užsnūdus, mielasis. - Apgraibomis, kliūdama už 
miegančių keleivių kojų, ateina pas jį. Petys į petį lange svyruo- 
jančiame siūbuojančiame koridoriuje. 

Talalak, pietų link. Lakštingalų aikčiojimas sidabru varvan- 
čiose pagelžkelės tuopose. Beprotiška debesuota mėnesiena kve- 
pia daržais česnaku upe ką tik mėšlu patręštais rožių laukais. 
Lakštingalų aikčiojimas. 

Priešais jį kalbanti lėlė Elė. 

— Jis sako, mišrainės su omarais nebeturi... Kaip gaila. 

Jam staiga atsirišo liežuvis. 

— Ech, jeigu būtų tik tiek tos bėdos. 

— Ką tuo nori pasakyt? 

— Ko mes išvis grįžom į šitą suknistą miestą? 

— Nuo tada, kai grįžom, vis vapaliojai, kaip čia nuostabu. 

- Žinau. Man turbūt kaip su tom rūgščiom vynuogėm... Iš- 
gersiu dar vieną... Ele, kas mudviem, po galais, yra? 

- Jeigu dar gersim, matysi, mums bus bloga. 

- Nair tegu būna bloga... Tegu ir labai bloga. 

Sėdėdami plačioje lovoje mato įlanką, mato burlaivio rėjas ir 
baltą šliupą, ir raudoną ir žalią Žaislinį vilkiką, ir neišvaizdžius 
namus už mirguliuojančio mėlyno vandens ruožo; gulėdami 
mato danguje kirus. Temstant svirdinėdami rengiasi, linkstančio- 
mis kojomis klupčioja pelėsiuotais viešbučio koridoriais į gatves, 
triukšmingas kaip dūdų orkestras, pilnas tambūrinų barškėjimo, 
žalvario žvilgesio, krištolo žaižaravimo, automobilių pypsėjimo 

ir burzgimo... Vienudu prieblandoje geria cheresą po plačialapiu 
platanu, vienudu tarsi margaspalves minias apdūmę nematomi 
žmonės. Ir atslenka per jūrą grėsmingą iš Afrikos ir apgaubia 
juos pavasario naktis. 

Jie baigė gerti kavą. Džimis gėrė labai pamažu, lyg po pasku- 
tinio gurkšnio jo lauktų kažkokia kančia. 

— Bijojau, kad tik nesutiktume Barnių, - tarė Elena. 

— Ojjie Žino šitą užeigą? 

— Pats juos čia atsivedei, Džimpsai... Ir ta siaubinga moteris 
visą vakarą su manim šnekėjo ir šnekėjo apie vaikus. Nemėgstu 
šnekų apie vaikus. 

— Ech, gerai būtų nuėjus į teatrą. 

— Ar šiaip, ar taip, per vėlu. 

— Ir išleistume pinigų, kurių aš neturiu... Išgerkim pabaigai 
konjako. Ir kas, kad jis mus pribaigs. 

— Gal net ne vienu atžvilgiu. 

— Na, tad už maitintoją, užsikrovusią baltojo žmogaus naštą. 

— Džimi, kodėl, man rodos, bus visai smagu kurį laiką pa- 
dirbėt redakcijoj. 

— Man būtų smagu gaut darbo bet kur... Na, ojeigu ne, galiu 
sėdėt namie ir žiūrėt vaiką. 

— Neširsk taip, Džimi, juk tai tik laikinas darbas. 

— Gyvenimas irgi laikinas. 

Taksi sustojo. Džimis sumokėjo paskutinį dolerį. Elė rakino 
lauko duris. Gatvėje pro absento blausą tavaravo virste virs- 
tančio sniego maišalynė. Buto durys užsivėrė jiems iš paskos. 
Juos apstojo kėdės, stalai, knygos, langų užuolaidos su aitriomis 
vakarykštėmis, užvakarykštėmis, užužvakarykštėmis dulkėmis. 
Prislėgė vystyklų, kavinukų, rašomosios mašinėlės tepalo ir „Old 
Dutch“ valiklio kvapai. Elena išnešė už durų pieno butelį ir nuėjo 

gulti. Džimis nervingai tebevaikščiojo po gatvės pusės kambarį. 
Girtumas išgaravo, jį pakeitė ledinis blaivumas. Tuščioje smege- 
ninėje tarsi moneta skimbčiojo dvipusis žodis: Sėkmė Nesėkmė, 
Sėkmė Nesėkmė. 


Einu iš proto aš dėl Hario, 
O Haris dėl manęs. 


tyliai niūniuoja ji šokdama. Ilga salė, kurios gale groja or- 
kestras, žalzganai apšviesta dviejų tarp popierinių girliandų 
kabančių elektros lempučių kekių. Gale, kur durys, už lakuoto 
turėklo eilė vyrų. Dabar Ana šoka su aukštu plačiapečiu švedu, 
jo stambios pėdos nerangiai seka paskui jos lengvai straksinčias 
kojytes. Muzika nutyla. Dabar juodaplaukis laibas žydukas. Jis 
bando ją priglausti. 

— Baikit. - Atsitraukia nuo jo. 

— Vai, nebūkit tokia kietaširdė. 

Ji neatsako, šoka abejingai, bet tiksliai; jai bloga iš nuovargio. 


Aš ir mano bernelis 


Mano bernelis ir aš 


Italas alsuoja česniako kvapu jai į veidą, seržantas jūrų pėsti- 
ninkas, graikas, šviesbruvis rausvaskruostis jauniklis, jinai jam 
nusišypso; girtas senyvas vyras, šis bando ją pabučiuoti... Čarli 
berneli o Čarli berneli... glotniaplaukiai, strazdanoti susivėlę, spuo- 
guoti, riestanosiai, tiesianosiai, miklūs šokėjai, rambūs šokėjai... 
Važiuoju į pietus... O burnoje cukranendrių skonis... jai ant nugaros 
platūs delnai, karšti delnai, prakaituoti delnai, šalti delnai, o jos 

šokių kvitų daugėja, saujoje visas pluoštas. Šitas gerai šoka valsą, 
elegantiškai atrodo su juodu kostiumu. 
— Oi, kaip pavargau, - sukužda ji. 
— Aš šokdamas niekad nepavargstu. 
— Bet šokt šitaip, su kiekvienu, kas kita. 
— Nenorėtumėt kur nors pavažiuot ir pašokt su manim vienu? 
— Po šokių laukia draugas. 


Tik fotografijai 
Galiu išsipasakot... 
Ką man daryt?.. 


— Kiek laiko? - paklausė ji plačiakrūtinio pasipūtėlio. 

— Ogi laikas mudviem susipažint, sese... 

Ji pakrato galvą. Staiga užgroja „Auld Lang Syne“. Ji meta 
partnerį ir bėga į būrį merginų, alkūnėmis besiiriančių prie re- 
gistratūros atiduoti savo šokių kvitų. 

— Ana, girdi... - sako plačiastrėnė šviesbruvė mergina, - matei 
tą liurbį, kur mane šokdino?.. Jis man sako tas liurbis man sako 
iki pasimatymo o aš jam sakau tam liurbiui sakau pasvajok... o 
tada jis sako mergužėl sako... 

Sukamosios durys 


Prieblandoje it šaudyklės miglotose voratinkliškose tiltų staklėse 
nardo šviesūs traukinių kirminai, savo šachtose kyla ir krinta liftai, 
mirksi uosto žiburiai. 

Nelyginant augalų syvai pirmajam šalčiui spustelėjus penktą 
valandą iš aukštų pastatų ima pamažu sunktis vyrai ir moterys, 
pilkaveidės minios užtvindo požemines perėjas ir tunelius, dingsta 
po Žeme. 

Visą naktį didieji pastatai stovi tylūs ir tušti, miriadai langų tam- 
sūs. Apsiseilėję žiburiais keltai graužiasi takus per laku aptrauktą 
įlanką. Vidurnaktį iš tvieskiančių prieplaukų į tamsą slysta greitaei- 
giai garlaiviai su keturiais kaminais. Bankininkai pasmėlusiomis po 
slaptų pasitarimų akimis, žibintų jonvabaliais mosuojančių panak- 
tinių išleisti pro šonines duris, girdi ūkiant vilkikus; jie niurnėdami 
atsidrebia ant limuzinų galinių sėdynių ir lakdinami link skambių 
Keturiasdešimtųjų gatvių, link kaip džinas baltų kaip viskis geltonų 
kaip sidras purslojančių šviesų. 


Ji sėdėjo prie tualetinio staliuko ir tvarkėsi plaukus. Jis su švie- 
siai violetinėmis ant smokingo kelnių nukarusiomis petnešomis 
stovėjo šalia ir trumpais storais pirštais kaišiojo į marškinius 
briliantinius spraustukus. 

— Džeikai, norėčiau, kad mestume tą reikalą, - suinzgė ji 
smeigtukų pilna burna. 

— Kokį reikalą, Roze? 

— Su „Prudence Promotions“ bendrove... Man, dievaži, ne- 
ramu. 

— Kodėl, viskas klostosi puikiai... Mums reikia tik apmuilint 
Nikolsą, ir tiek. 

— Ojeigu jis paduos į teismą? 

— Neduos. Prikaistų daug pinigo. Jam parankiau dėtis prie 
mūsų... Šiaip ar taip, po savaitės aš jam galėsiu užmokėt grynais. 
Jei mums pavyks įtikint, jog mes pinigingi, bus kaip šilta vilna. 
Argi nežadėjo šįvakar būt „El Fey“? 

Rozė įsismeigė į juodus susuktus plaukus dirbtiniais brilian- 
tais papuoštas šukas. Linktelėjusi galva, atsistojo. Buvo apkūni, 
plačiastrėnė, didelėmis juodomis akimis ir aukštai išlenktais an- 
takiais. Dėvėjo geltonais nėriniais apsiuvinėtą korsetą ir rausvus 
šilkinius marškinius. 

— Apsivilk visa, ką turi, Roze. Noriu, kad būtum išsipusčius 
kaip Kalėdų eglė. Važiuojam į „El Fey“, padarysim Nikolsui 
pritrenkiantį įspūdį. Tuomet rytoj užvažiuoju pas jį ir pateikiu 
pasiūlymą... Na, bet gurkštelkim truputėlį... - Nuėjo prie te- 
lefono. - Atsiųskit trupinto ledo ir porą butelių „White Rock“ 
vandens į keturi nulis keturi. Silvermanas. Ir paskubėkit. 

— Džeikai, sprukim mudu, - staiga sušuko Rozė. Stovėjo sieni- 
"nės spintos tarpduryje, persimetusi per ranką suknelę. - Negaliu, 
kaip man neramu... Pjaute pjauna. Bėkim į Paryžių ar į Havaną, 
ar kur ir pradėkim viską iš naujo. 

— Tuomet kaip reikiant įmerktume uodegas. Už didelio turto 
vagystę gali perduot Amerikai. Po šimts, juk nenorėtum, kad 
visą gyvenimą pravaikščiočiau su juodais akiniais ir priklijuotom 
žandenom. 

Rozė nusijuokė. 

— Turbūt ne, su dirbtiniu spuogu neatrodytum toks gražus... 
Ak, kad bent būtume susituokę. 

— Koks skirtumas, Roze. O mane gaudytų dar ir dėl dvipa- 
tystės. Smagumėlis. 

Pasibeldus pasiuntinukui Rozė krūptelėjo. Džeikas Silverma- 
nas padėklą su inde dzingsinčiais ledukais padėjo ant komodos 
ir iš drabužių spintos išėmė kampuotą butelį viskio. 

— Man nepilk. Visiškai neturiu ūpo. 

— Mažute, suimk save į ranką. Puošniai apsirenk, ir važiuosim 
į spektaklį. Nė velnio, esu buvęs kur kas keblesnėse padėtyse 
negu dabar. - Su viskio stikline rankoje nuėjo prie telefono. — 
Sujunkit su spaudos kiosku... Sveika, meilute... Žinoma, aš senas 
tavo bičiulis... Žinoma, kad pažįsti... Klausyk, gal galėtum man 
parūpint du bilietus į „Reviu“... Būtent... Ne, ne toliau kaip aš- 
tuntoj eilėj... Gerai, mažyte... Po dešimties minučių man skamb- 
telsi, gerai, širdele? 

— Klausyk, Džeikai, o tame ežere tikrai yra borakso? 

— Žinoma, yra. Juk turim keturių ekspertų raštiškus parody- 
mus su priesaika. 

— Turim. Aš tik galvoju... Klausyk, Džeikai, jeigu šitas dalykas 
išdegs, ar prižadi, kad daugiau nesivelsi į jokias aferas? 

— Žinoma; man nebus reikalo... Vaje, kokia ugninga moteris 
tu su šita suknia. | 

— Patinka? 

— Atrodai kaip brazilė... nežinau... kaip iš tropikų. 

— Mano pavojingo žavesio paslaptis. 

Aštriai subrunzgė telefonas. Abu pašoko ant kojų. Ji delnu 
užspaudė sau burną. 

— Dvi ketvirtoje eilėje. Puiku... Mes tuoj pat nusileisim ir paim- 
sim... Po galais, Roze, nesinervink tu taip; ir man nervus tampai. 
Nejau negali susiimt? 

— Važiuojam pavalgyt, Džeikai. Be pasukų, visą dieną nieko 
burnoj neturėjau. Nebenoriu daugiau liesėt. Nuo to jaudulio ir 
taip ganėtinai sublogau. 

— Nustok, Roze... Nervini mane. 

Vestibiulyje stabtelėjo prie gėlių kiosko. 

— Noriu gardenijos, - tarė jis. Išpūtęs krūtinę pašaipiai vyp- 
sojo, kol gėlininkė įtaisė žiedą į kilputę smokingo atlape. - O tu 
ko pageidautum, mieloji? - manieringai kreipėsi į Rozę. 

Ji patempė lūpas. 

— Stačiai nežinau, kas man tiktų prie suknios. 

— Kol sugalvosi, einu, paimsiu bilietus. 

Atsisagstęs ir plačiai atlapojęs apsiaustą, kad matytųsi balta 
išpūsta marškinių krūtinė, ant storų riešų ištraukęs rankoga- 
lius, išdidžiai nužingsniavo prie spaudos kiosko. Kol gėlininkė 
sidabriniu popieriumi vyniojo raudonų rožių stiebelius, Rozė 
akies kampeliu matė, kaip jis, palinkęs virš žurnalų, flirtuoja su 
šviesbruve mergina. Grįžo spindinčiomis akimis su banknotų 
ritinėliu rankoje. Ji prisisegė rožes prie kailinio palto, paėmė jam 
už parankės, ir abu pro sukamąsias duris išėjo į šaltą Žėrinčią 
elektrinę naktį. 

— Taksi, - riktelėjo jis. 


Valgomajame kvepėjo skrebučiais, kava ir New York Times. 
Meriveilai pusryčiavo prie elektros šviesos. Į langus tiško šlap- 
driba. 

— Na, štai, „Paramount“ akcijos nukrito dar penkiais punk- 
tais, — už išskleisto laikraščio pasigirdo Džeimso balsas. 

— Ai, Džeimsai, nieko nežinai, tik gelt, - suinzgė Meizė, it 
višta siurbčiodama kavą. 

— Be to, - tarė ponia Meriveil, - Džekas „Paramount“ nebe- 
dirba. Jis dabar reklamuoja „Famous Players“. 

— Po dviejų savaičių atvyks į Paatlantę. Sako, jog tikisi pas 
mus atvažiuot per Naujuosius metus. 

— Gavai dar vieną telegramą, Meize? 

Meizė linktelėjo. 

— Džeimsai, Džekas, žinok, niekad nerašo laiškų. Jis visad te- 
legrafuoja, - tarė ponia Meriveil laikraščiu užsidengusiam sūnui. 

— Namus tai jau tikrai užverčia gėlėm, - už laikraščio su- 
niurzgė Džeimsas. 

- Ir vis telegrafu, - džiaugsmingai pasakė ponia Meriveil. 

Džeimsas padėjo laikraštį. 

— Na, tikėkimės, kad jis toks geras, koks atrodo. 

— Ai, Džeimsai, tau kad tik sumenkint Džeką... Tai žema. - 
Meizė atsistojo ir pro užuolaidas išėjo į svetainę. 

— Na, jeigu jis žada būt mano svainis, man regis, turiu teisę 
pareikšt savo nuomonę, ar jis to vertas, - suniurnėjo jis. 

Ponia Meriveil išsekė paskui dukrą. 

— Grįžk ir baik pusryčiaut, Meize, jis tiktai erzina. 

— Aš nenoriu, kad jis taip apkalbinėtų Džeką. 

— O man, Meize, Džekas atrodo mielas vaikinas. - Ji viena ran- 
ka apkabino dukterį ir parsivedė prie stalo. - Jis toks paprastas, ir 
ketinimai jo, žinau, geri... Esu tikra, tu su juo būsi labai laiminga. 

Meizė atsisėdo susiraukusi, su rausva rytinės kepuraitės ko- 
karda ant akių. 

— Mama, gal galima dar puodelį kavos? 

— Dukryte, Žinai juk, dviejų puodelių tau negalima. Daktaras 
Fernandas sakė, dėl to tu taip ir nervinies. 

— Tik trupučiuką, mama, labai silpnos. Noriu pabaigt bande- 
lę, o man neužsigėrus tiesiog nelenda, o tu juk nenori, kad dar 
labiau sulysčiau. 

Džeimsas atstūmė kėdę ir, pasikišęs Times po pažastimi, išėjo. 

— Pusė devynių, Džeimsai, - tarė ponia Meriveil. - Užsidarys 
ir sėdės valandą su tuo laikraščiu. 

— Na, ką, - irzliai tarė Meizė. - Einu vėl gult. Man atrodo, 
kvaila keltis ir visiems kartu pusryčiaut. Kažkoks prasčiokiškas 
paprotys, mama. Niekas taip nebedaro. Pas Perkinsus pusryčius 
atneša ant padėklo į lovą. 

— Kad Džeimsui devintą reikia būt banke. | 

— Bet mums nebūtina dėl to ristis iš lovos. Todėl ir raukšlės 
veiduose randasi. 

— Bet tuomet mes Džeimsą matytume tik per vakarienę, be 
to, man patinka anksti keltis. Rytas maloniausias dienos metas. 

Meizė beviltiškai nusižiovavo. 

Iš prieškambario įėjo Džeimsas, šepečiu apsukui brūžuoda- 
mas skrybėlę. 

— Kur padėjai laikraštį, Džeimsai? 

— Ai, palikau tenai. 

— Nieko tokio, pasiimsiu... Sūneli, tavo smeigtukas kreivai. 
Pataisysiu... Na, va. - Ponia Meriveil uždėjo rankas sūnui ant 
pečių ir pažvelgė į veidą. Jis vilkėjo tamsiai pilką kostiumą su 
neryškiais žaliais dryželiais, gelsvai žalią megztą kaklaraištį su 
smeigtukų, papuoštu mažyčiu aukso grynuoliuku, gelsvai ža- 
lias su juoda eglute vilnones puskojines ir tamsiai raudonus 
pusbačius su dvigubu, neatsirišančiu mazgu surištais raiščiais. — 
Džeimsai, o lazdelės tu nesinešioji? 

Jis apsivyniojo kaklą gelsvai žaliu vilnoniu šaliku ir vilkosi 
tamsiai rudą žieminį paltą. 

— Pastebėjau, kad jaunesni vyrai pas mus nesinešioja, mama... 
Dar pagalvos, kad aš truputį... Nežinau... 

— Bet ponas Perkinsas nešiojasi lazdelę su auksine papūgos 
galvute. 

— Taip, bet jis vienas iš viceprezidentų, jis gali elgtis kaip 
tinkamas... Na, man jau reikia bėgt. 

Džeimsas Meriveilas greitomis pakštelėjo motiną ir seserį. 
Lifte užsimovė pirštines. Palenkęs galvą prieš vėją, drebiantį 
šlapią sniegą, skubinai nužingsniavo Septyniasdešimt antrąja į 
rytus. Prie įėjimo į metro nusipirko Tribune ir, skindamasis kelią, 
laiptais nulėkė į sausakimšą, gaižiai dvokiantį peroną. 


Čikaga! Čikaga! skardėjo iš uždengto gramofono. Tonis Han- 
teris, lieknas, glaudžiai figūrą aptempiančiu juodu kostiumu, 
šoko su mergina, kurios garbanotų šviesiai peleninių plaukų 
kaugė tolydžio gulė jam ant peties. Viešbučio numeryje jiedu 
buvo vieni. 

— Pupuli, tu nuostabus šokėjas, - dar arčiau prigludusi su- 
burkavo ji. 

— Taip manai, Nevada? 

— Mhm... Pupuli, ar pastebėjai many kai ką ypatinga? 

— Ką, Nevada? 

— Nepastebėjai, kuo ypatingos mano akys? 

— Tavo akutės nuostabiausios pasauly. 

— Taip, bet jos kai kuo ypatingos. 

— Ą, kad viena žalia, o kita ruda. 

— Ak, pastebėjo pupuliukas. - Ji atlošė galvą. Jis pabučiavo ją 
į lūpas. Plokštelė baigė groti. Abu nubėgo sustabdyti gramofo- 
no. - Blogai pabučiavai, Toni, - tarė Nevada Džons, kresteldama 
nuo akių garbanas. Jiedu uždėjo naują plokštelę. 

— Klausyk, Toni, - tarė ji, kai jiedu vėl ėmė šokti. - Ką tau 
vakar sakė tas psichoanalitikas? 

— Et, nieko ypatinga, šnekėjomės, ir tiek, - atsidusęs atsakė 
Tonis. - Sakė, girdi, tai mano vaizduotės padarinys. Siūlė arti- 

miau draugaut su merginomis. Neblogas jis žmogus. Tik pats 
nežino, ką kalba. Nieko jis negali padaryt. 

— Aš, lažinuos, galėčiau. 

Jiedu nustojo šokti ir degančiais veidais sužiuro vienas į kitą. 

— Pažintis su tavim, Nevada, - gailiai tarė jis, - man daug reiš- 
kia... Tu su manim taip maloniai elgiesi. Visi kiti mane menkina. 

— Ovis dėlto jo patarimai verti dėmesio. - Susimąsčiusi nuėjo 
ir sustabdė gramofoną. 

— Gražiai mes apšovėm Džordžą. 

— Man dėl to bjauriai nesmagu. Jis toks malonus... Galų gale 
nieku būdu nebūčiau išgalėjęs apsilankyt pas daktarą Baum- 
gartą. 

— Jis pats kaltas. Kvailys nelaimingas... Jei mano, kad gali 
mane pirkt viešbučio numeriu ir teatro bilietais, smarkiai klysta. 
Bet tu, Toni, pas tą daktarą ir toliau lankykis. Glenui Gastonui jis 
stebuklingai padėjo... Jisai iki trisdešimt penkerių save irgi tokiu 
laikė, o dabar, girdžiu, vedęs, turi dvynukus... Dabar, pupuli, 
kaip dera mane pabučiuok. Vyras. Pašokim dar. Oi, tu žavingai 
šoki. Tokie kaip tu visi žavingai šoka. Nežinau, kodėl taip... 

Kambarį staiga tarsi blykčiojantis pjūklas perrėžė telefono 
skambutis. 

— Alio... Taip, panelė Džons... Na, žinoma, Džordžai, lau- 
kiu... - Padėjo ragelį. - Dievulėliau, Toni, spruk. Vėliau paskam- 
binsiu. Nevažiuok liftu, kad nesusidurtum su juo. 

Tonis Hanteris išnyko pro duris. Nevada uždėjo ant gramo- 
fono „Baby Divine“ ir nervingai vaikščiojo po kambarį patie- 
sindama kėdes, suglostydama ant kaktos standžias garbanėles. 

— Oi, Džordžai, maniau nebeatvažiuosi... Sveiki, pone Makni- 
lai. Nežinau, ko aš šiandien tokia sudirgus. Maniau, jau nebeat- 
važiuosi. Užsisakykim ko nors pietums. Baisu, kaip noriu valgyt. 

Džordžas Boldvinas pasidėjo katiliuką ir lazdą ant kampe 
stovinčio stalo. 

— Ką valgysi, Gasai? - paklausė jis. 

— Aš, aišku, kaip visada ėrienos muštinį su keptom bulvėm. 

— Aš tai tik sausainių su pienu, skrandis truputį streikuoja... 
Nevada, ar negalėtum ponui Maknilui sutaisyt viskio su ledu? 

— Na, viskio, Džordžai, aš mielu noru. 

— Džordžai, man užsakyk pusę kepto omariuko ir avokadų 
mišrainės, — iš vonios, trupindama ledą, suspigo Nevada. 

— Ji baisu kaip mėgsta omarus, - eidamas prie telefono nusi- 
juokė Boldvinas. 

Ji grįžo iš vonios nešina padėklu su dviem viskio stiklinėmis; 
ant kaklo buvo užsimetusi skaisčiai raudonos ir ryškiai žalios 
spalvos batikinę kaklaskarę. 

— Gersim tik jūs ir aš, pone Maknilai... Džordžas negeria. 
Daktaras neleidžia. 

— Nevada, kaip sakai, gal nueinam popiet į kokį muzikinį 
spektaklį? Noriu pravėdint galvą nuo visokių reikalų. 

— Labai mėgstu dieninius spektaklius. Jei ne prieš, pasiimam 
ir Tonį Hanterį. Skambino, kad liūdna vienam ir nori popiet 
užsukt. Šią savaitę nedirba. 

— Gerai... Atsiprašau, Nevada, mes čia prie lango minutėlę 
šnektelsim apie reikalus. Kol atneš pietus, ir baigsim. | 

— Gerai, aš persirengsiu. 

— Sėsk čia, Gasai. 

Minutę tylėdami žiūrėjo pro langą į kaimynystėje statomo 
namo raudonų sijų narvą. 

— Tai štai, Gasai, - staiga šiurkščiai tarė Boldvinas, - stoju į 
varžybas. 

- Šaunu, Džordžai, mums reikia tokių vyrų kaip tu. 

— Balotiruosiuos reformatorių sąraše. 

— Eik eik, negali būt! 

- Ašir norėjau, Gasai, kad sužinotum iš manęs, o ne iš šalies. 

— Kas tave rinks? 

— O, šalininkų aš turiu... Ir spauda mane palaikys. 

— Spauda, būta daikto... Yra balsuotojai... Bet, po perkūnais, 
jeigu ne aš, tavo pavardė tarp kandidatų į apygardos prokurorus 
niekaip nebūtų atsidūrus. 

- Žinau, tu visą laiką buvai geras mano draugas, ir tikiuosi, 
jog ir toliau juo būsi. 

— Aš nieko iki šiol nesu išdavęs, bet, po velnių, Džordžai, 
gyvenimas taip jau sutvarkytas, kad ranka ranką plauna. 

— Na, - šokio žingsneliu artėdama prie jų, įsiterpė Nevada, 
apsivilkusi flamingo rausvumo šilkine suknele, -jūs, berniukai, 
dar ne gana prisiginčijot? 

— Baigėm jau, - burbtelėjo Gasas. - ...Sakykit, panele Nevada, 
iš kur jūsų toks vardas? 

— Aš gimusi Nevadoj, Reno... Mano motina ten buvo nuva- 
žiavus dėl skyrybų... Kaip ji krimtosi... Žinia, labai ne laiku at- 
siradau. 


Ana Kohen stovi prie prekystalio po iškaba GERIAUSI SU- 
MUŠTINIAI NIUJORKE. Jai skauda kojas, apautas smailais bate- 
liais kreivai numintais kulnais. 

— Na, turbūt greit pradės eit, o ne, tai šiandien bus menka pre- 
kyba, - sako šalia stovintis gazuoto vandens ir ledų pardavėjas. 
Jis prakaulaus veido, su išsišovusiu Adomo obuoliu. - Visada, 
kai užplūsta, tai pulkai. 

— Aha, sakytum susigalvoja visi vienu metu. 

Jie žiūri pro stiklinę pertvarą į begalines voras žmonių, be- 
sigrūdančių į metro ir iš jo. Staiga ji sprunka nuo prekystalio į 

tvankią virtuvėlę, kur stora pagyvenusi moteriškė valo viryklę. 
Kampe ant vinies kabo veidrodis. Ana iš kabančio ant gembinės 
palto kišenės išsiima pudrinę ir ima pudruotis nosį. Minutėlę 
stovi pakėlusi pūkutį, žiūrėdama į savo platų veidą su karčiu- 
kais ant kaktos ir tiesius juodus trumpus plaukus. Negraži aš 
žydukė, karčiai taria sau. Sprukdama atgal į savo vietą prie 
prekystalio, susiduria su šeimininku, storuliuku italu riebaluota 
plika galva. 

— Ar daugiau nieko nesugebi, tik čiustytis ir spoksot į veidrodį 
visą dieną?.. Labai gerai, atleista. 

Ji išsprogino akis į jo glotnų kaip alyvuogė veidą. 

— Ar galiu šiandien baigt dirbt? - išlemena. 

Jis linkteli. 

— Eik tiktai; čia tau ne grožio salonas. 

Ji lekia į savo vietą prie prekystalio. Kėdės visos užsėstos. 
Merginos, pasiuntinukai, pilkaveidžiai buhalteriai. 

— Sumuštinį su vištiena ir puodelį kavos. 

— Sumuštinį su baltu sūriu ir alyvuogėm ir stiklinę pasukų. 

— Šokoladinių ledų su sirupu. 

— Sumuštinį su kiaušiniu, kavos ir spurgų. 

— Puodelį sultinio. 

— Vištienos sultinio. 

- Šokoladinių ledų su gazuotu vandeniu. 

Žmonės valgo paskubomis, nežiūrėdami vieni į kitus, nuleidę 
akis į lėkštes, į puodukus. Už sėdinčiųjų grumdosi laukiantieji. 
Kai kurie valgo stati. Kai kurie atsuka nugaras į prekystalį ir 
valgo žiūrėdami pro stiklinę pertvarą ir iškabą ĖNIDNAKŽU 
„ENIL NEERG“ į besigrumdančias minias, srūvančias į rusvai 
žalią metro patamsį ir iš jo. 

— Nagi, Džo, klok viską, - tarė Gasas Maknilas, išpūtęs di- 
džiulį cigaro dūmų debesį ir atsilošęs sukamajame krėsle. - Ką 
ten Flatbuše, vyrai, rezgat? 

O'Kifas atsikrenkštė ir pamindžikavo. 

— Na, sudarėm agitacinį komitetą, pone. 

— Sudarėt, kurgi ne... Bet kam reikėjo laužtis į siuvėjų šokių 
vakarą? 

— Aš niekuo dėtas... Chebra užsiuto ant visų tų pacifistų ir 
raudonųjų. 

— Prieš metus tokie dalykai buvo normalu, bet visuomenės 
nuomonė keičiasi. Žinok, Džo, karo didvyriai žmonėm gerokai 
pakyrėjo. 

— Mūsų labai veikli organizacija. 

— Žinau, kad veikli, Džo. Žinau, kad veikli. Aš tavim pasiti- 
kiu... Bet dėl premijų aš taip nesidraskyčiau... Niujorko valstija 
demobilizuotųjų atžvilgiu savo pareigą atliko. 

— Visai teisingai. 

— Valstybinė premija reiškia papildomus mokesčius viduti- 
niams verslininkams ir daugiau nieko... O naujų mokesčių niekas 
nenori. 

— Vis dėlto vaikinai tikisi, kad gaus. 

— Visi mes daug ko tikimės, bet negaunam... Susimildamas, 
„tik nepersakyk... Džo, pasiimk iš ana tos dėžutės cigarą. Vienas 
bičiulis per tokį jūrų karininką atsiuntė iš Havanos. 

— Dėkui, pone. 

— Imk, imk keturis ar penkis. 

— Ojė, dėkui. 

— Sakyk, Džo, ką jūs, vyručiai, palaikysit per mero rinkimus? 

- Priklausys nuo to, kaip kas apskritai žiūrės į demobilizuo- 
tųjų reikmes. 

— Klausyk, Džo, tu vyras galvotas... 

— Na, jie balsuos kaip reikiant. Aš prikalbėsiu. 

— O kiek tenai jūsų? 

- Šeimuso O'Rielio poste trys šimtai narių, ir kasdien prisi- 
rašo naujų... Iš visur prie mūsų dedas. Per Kalėdas „Arsenale“ 
ruošiamės surengt šokius ir, jei rasim boksininkų, keletą varžybų. 

Gasas atkragino galvą ant storo trumpo kaklo ir nusijuokė: 

— Bravo! 

— Bet, rimtai, vaikinus mes išlaikom krūvoj tik dėl premijos. 

— Gal kokį vakarą man nuvažiuot ir pasišnekėt su jais. 

— Būtų labai gerai, bet jie juodai nusistatę prieš visus, kas 
nedalyvavo kare. 

Maknilas paraudo. 

— Grįžę iš Europos, jaučiatės, vyručiai, išgudrėję, a ne? - Jis 
nusijuokė. - Neilgai tokie jausitės, metus kitus... Mačiau, kokie 
grįžo vyrai iš Ispanijos ir Amerikos karo, taigi paminėsi mano 
žodį, Džo. 

Įėjo pasiuntinukas ir padėjo ant stalo kortelę. 

— Pas jus ponia, pone Maknilai. 

— Gerai, atvesk... Čia ta bobšė iš švietimo skyriaus...-Gerai, 
Džo, kitą savaitę užsuk vėl... Aš tave ir tavo armiją turėsiu 
galvoj. | 

Duganas laukė priimamajame. Jis prisigretino su paslaptinga 
mina. 

— Na, Džo, kaip reikalai? 

— Gan neblogai, - išpūtęs krūtinę, atsakė Džo. - Gasas sako, 
Tamanio draugija parems mūs kampaniją dėl premijų... planuoja 
vajų šalies mastu. Davė man cigarų, jo bičiulis atskraidino lėk- 
tuvu iš Havanos... Nori? - Su burnos kampučiuose styrančiais 
cigarais jiedu išdidžiai nudrožė per Rotušės aikštę. Priešais ro- 

tušę stovėjo pastoliai. Džo cigaru parodė į juos. - Čia meras stato 
naują Pilietinės dorybės statulą. 


Jam einant pro Čaildso restoraną, tuščią skrandį nuo maisto 
kvapų sutampė traukuliai. Aušra virš juodo geležinio miesto 
sijojo smulkias pilkas dulkes. Dačas Robertsonas liūdnas kirto 
Sąjungos aikštę, prisimindamas šiltą Fransės lovą, aštrų jos plau- 
kų kvapą. Giliai susikišo rankas į tuščias kišenes. Nė skatiko, o 
Fransė negalėjo jam nė kiek duoti. Pasukęs Penkioliktąja į rytus, 
praėjo pro viešbutį. Kažkoks juodaodis šlavė laiptus. Dačas jį 
pavydžiai nužvelgė; jis turi darbą. Prošal dardėjo pienvežių veži- 
mai. Staivesento aikštėje prasilenkė su pienvežiu, abiejose ranko- 
se nešinu po butelį. Dačas atstatė smakrą ir šiurkščiai užkalbino: 

— Duok gurkštelt pieno, ar girdi? 

Pienvežys buvo menkutis raudonskruostis mėlynakis paaug- 
lys. Jis nudelbė akis. 

— Gerai, užeikit už vežimo, ten po sėdyne yra atkimštas bu- 
telis. Tik kad niekas nepamatytų. 

Jis dideliais gurkšniais gėrė pieną, saldų, gaivinantį troškulio 
išdžiovintą gerklę. Velnias, nereikėjo man taip šiurkščiai kalbėt. 
Palaukė, kol berniokas grįš. 

— Dėkui už gerą širdį, bičiuli. 

Nužingsniavo į šaltą parką ir atsisėdo ant suoliuko. Asfaltas 
buvo apšerkšnijęs. Pakėlė nuo žemės rausvo vakarinio laikraščio 
skiautę. PAGROBĖ PUSĘ MILIJONO. Volstrite piko metu apiplėš- 
tas banko kurjeris. 


Judriausiu pietų pertraukos metu du vyrai sulaikė „Guarantee 
Trust“ kompanijos banko kurjerį Adolfusą Sent Džoną ir išplėšė 


jam iš rankų portfelį su puse milijono dolerių grynaisiais... 

Skaitydamas žinutę, Dačas juto, kaip daužosi širdis. Jį visą 
nuėmė šaltis. Atsistojo ir ėmė ploti rankomis sau per šonus. 


Kongas išklibikščiavo pro turniketą estakadinio geležinkelio 
gale. Džimis Herfas, dairydamasis į šonus, nusekė jam iš paskos. 
Lauke buvo tamsu, pro ausis švilpė čaižus vėjas. Prie stoties 
laukė vienišas fordas sedanas. 

— Kaip patinka, pone Erfai? 

— Gražu, Kongai. Ten vanduo? 

- Šipshedo įlanka. 

Jiedu žingsniavo keliu, apeidami pasitaikančias mėlynu plie- 
nu žvilgančias balutes. Vėjo sūpuojamos lankinės lempos atrodė 
tarytum sutraiškytos vynuogės. Toli kairėje ir dešinėje mirkčiojo 
namų lopinėliai. Jiedu sustojo prie ilgo pastato ant polių virš 
vandens. BILIARDINĖ; neapšviestame lange Džimis vos įžiūrėjo 
raides. Jiems priėjus prie durų, jos atsidarė. 

- Labas, Maikai, - tarė Kongas. - Čia ponas Erfas, mano drau- 
gas. 

Jiems įėjus durys užsidarė. Viduje buvo tamsu kaip maiše. 
Patamsyje kažkieno įdiržusi ranka sugriebė Džimio ranką. 

— Būsim pažįstami, —- pasigirdo balsas. 

— Kaip jūs, sakykit, suradot mano ranką? 

— O, aš matau ir patamsy. - Žmogus kimiai nusijuokė. 

Kongas tuo metu atidarė vidines duris. Pro jas krintanti švie- 
sa išryškino biliardo stalus, ilgą barą kambario gale, stovus su 
biliardo lazdomis. 

— Maikas Kardinalė, - tarė Kongas. 

Džimis pamatė stovįs greta aukšto, išblyškusio, iš pažiūros 
drovaus vyro žemai ant kaktos augančiais vešliais juodais plau- 
kais. Kitame kambaryje stovėjo lentynos, apkrautos porceliano 

dirbiniais, ir garstyčių spalvos klijuote apdengtas apskritas sta- 
las. 

— Ei, Ia patronne', - šūktelėjo Kongas. Pro tolimesniąsias duris 
jėjo stora prancūzė raudonais kaip obuoliukai skruostais; jai 
įkandin atšnypštė sviesto ir česnakų čirškėjimas. 

— Čia mano draugas... Gal pavalgom? - sušuko Kongas. 

— Mano žmona, - išdidžiai tarė Kardinalė. - Labai neprigirdi... 
Reikia garsiai kalbėt. - Apsisuko ir rūpestingai uždarė ir užšovė 
duris į didįjį prieškambarį. - Kad nuo kelio nesimatytų šviesos. 

— Vasarą, - tarė ponia Kardinalė, - mes per dieną pamaitinam 
šimtą, gal ir pusantro. 

— O lašiuko neįvarvinsi? - tarė Kongas. Stenėdamas sudribo 
ant kėdės. 

Kardinalė pastatė ant stalo storą butelį vyno ir keletą stiklinių. 
Čepsėdami paragavo vyno. 

— Geresnis negu paprastas raudonasis, ar ne, pone Erfai? 

— Aiškiai geresnis. Skonis kaip tikro kiančio. 

Ponia Kardinalė išdėliojo šešias lėkštes, į kiekvieną įguldė 
po dėmėtą šakutę, peilį ir šaukštą, tada vidury stalo pastatė 
garuojantį dubenį sriubos. 

— Pronto pasta“, - sukarkė nelyginant višta. 

— Čia Aneta, — pasakė Kardinalė, kada į kambarį įbėgo rau- 
donskruostė juodaplaukė mergina spindinčiomis juodomis aki- 
mis su riestomis ilgomis blakstienomis, o jai iš paskos smarkiai 
įdegęs chaki spalvos kombinezonu vilkintis jaunas vyras gar- 
banotais saulės išblukintais plaukais. Visi tuoj pat susėdo ir, 
užsigulę ant lėkščių, ėmė valgyti tirštą pipiringą daržovių sriubą. 


* Šeimininke. (It.) 
** Greičiau valgyt. (It.) 

Išvalgęs sriubą, Kongas pakėlė galvą. 

— Maikai, žiburius matei? 

Kardinalė linktelėjo. 

— Aha... tuoj bus čia. 

Jiems valgant kiaušinienę su česnakais ir veršienos muštinius 
su keptomis bulvėmis bei šparaginiais kopūstais, Herfas išgirdo 
tolimą motorlaivio pupsėjimą. Kongas, visiems pamojęs tylėti, 
pakilo nuo stalo ir, atsargiai kilstelėjęs užuolaidos kamputį, pa- 

— Jis, - tarė atklibikščiavęs prie stalo. - Gerai mes čia valgom, 
a, pone Erfai? 

Jaunasis vyrukas, rankove šluostydamasis burną, atsistojo. 

— Penkių centų neturi, Kongai? - miklindamas kojas tarė jis. 

— Še, Džoni. 

Mergina išsekė paskui jį į tamsųjį kambarį. Po akimirkos 
pianola ėmė skambinti valsą. Pro duris Džimis matė šviesos 
keturkampyje pasirodančias ir išnykstančias šokėjų figūras. Mo- 
torlaivio pupsėjimas artėjo. Kongas išėjo, paskui ir Kardinalė su 
žmona, ir Džimis vienas sriubčiojo vyną prie vakarienės likučiais 
apšnerkšto stalo. Jautėsi susijaudinęs, sumišęs ir truputį apgirtęs. 
Mintyse jau ėmė kurti straipsnį. Kelyje sudžeržgė vieno, pas- 
kui ir kito sunkvežimio stabdžiai. Motorlaivio variklis nuslopo, 
pokštelėjo ir užgeso. Brūkštelėjo į polius valtis, ūžtelėjo bangos, 
ir stojo tyla. Pianola nebegrojo. Džimis sėdėjo ir gurkšnojo vyną. 
Užuodė į namą besismelkiantį aitrų druskožemio kvapą. Buvo 
girdėti, kaip po grindimis vanduo lyžčioja polius. Toli toli ėmė 
burzgauti dar vienas motorlaivis. 

— Penkis centus turit? — staiga įgriuvęs į kambarį paklausė 
Kongas. — Paleiskit muziką... Kažkas šįvakar ne taip... Gal jūs 

siuntą... Kažkas atplaukia, gal čia. Reikia smarkiai pasiskubint. 

Džimis atsistojo ir ėmė graibytis po kišenes. Prie pianolos 
užtiko Anetę. 

— Pašoksim? 

Ji linktelėjo. Pianola grojo „Innocent Eyes“. Šoko išsiblaškę. 
Lauke buvo girdėti balsai ir žingsniai. 

— Atsiprašau, - staiga tarė ji, ir jiedu nustojo šokti. Antrasis 
motorlaivis buvo visai arti; variklis sučiaudėjo ir ėmė burgzti 
tyliai. - Prašom likti čia, - pasakė ji ir išbėgo. 

Džimis Herfas neramiai vaikščiojo pirmyn atgal, papsėdamas 
cigaretę. Mintyse kūrė straipsnį... Atokioje apleistoje šokių sa- 
lėje prie Šipshedo įlankos... žavi žydinti jaunutė italė... tamsoje 
kažkas šaižiai sušvilpė... Reikia eit pasižiūrėt, kas ten dedas. 
Apgraibomis užčiuopė lauko duris. Buvo užrakintos. Nuėjo prie 
pianolos ir įmetė dar penkis centus. Tada užsidegė naują ciga- 
retę ir vėl ėmė vaikščioti pirmyn atgal. Visada taip... reporteris, 
gyvenimo dramos parazitas, į viską žiūri pro plyšį. Niekad ne- 
sikiša. Pianola grojo „Yes We Have No Bananas“. „Ech, velnias!“ 
murmėjo jis ir grieždamas dantimis vaikščiojo pirmyn atgal. 

Lauke trepsėjimas virto muštynėmis, narnėjo pikti balsai. 
Sutreškėjo mediena, suterškė dūžtantys buteliai. Džimis pro 
lėje besigrumiančių vyrų siluetus. Puolė į virtuvę ir kaktomu- 
ša susidūrė su Kongu, kuris suprakaitavęs įsvirduliavo į vidų 
ramstydamasis stora lazda. 

— Velniai rautų... sulaužė koją, - sušuko jis. 

— Vaje, vaje. - Džimio palaikomas, jis stenėdamas įšlubavo į 
valgomąjį. 

— Kai anąkart susilaužiau, sutaisymas kainavo penkiasdešimt 
dolerių. 

— Jūs apie dirbtinę koją? 

— Aišku, kokią dar kitą? 

— Prohibicijos agentai? 

— Prohibicijos agentai būtų nieko, banditai, gyvatės... Įmes- 
kit dar penkiacentį pianolon. - „Beautiful Girl of My Dreams“, 
linksmai atsiliepė pianola. 

Kai Džimis grįžo pas Kongą, šis sėdėjo ant kėdės abiem ran- 
komis suėmęs kojos strampą. Ant stalo gulėjo koja iš kamščia- 
medžio ir aliuminio, suskilusi ir įlenkta. 

— Regardez moi ga... c'est foutu... completement foutu. 

Jam kalbant įėjo Kardinalė. Virš akių žiojėjo gili žaizda, iš ku- 
rios per skruostą ant švarko ir marškinių tekėjo kraujas. Žmona, 
vartydama akis, sekė jam iš paskos; nešėsi dubenį ir kempinę, 
kuria bergždžiai šluostinėjo jo kaktą. Jis ją atstūmė. 

— Vienam gražiai užvanojau vamzdžio gabalu. Regis, įkrito 
vandenin. Duok Dieve, prigėrė. 

Džonis įėjo iškėlęs galvą. Anetė ėjo greta, apsikabinusi jį per 
juosmenį. Jam buvo pamušta akis, o vienos marškinių rankovės 
karojo tik skivytai. 

— Ojojoi, buvo tikras kinas, - isteriškai kikendama tarė Ane- 
tė. - Ar ne šaunuolis, mam, ar jis ne šaunuolis? 

— Rupūs miltai, laimė, kad nepradėjo šaudyt; vienas turėjo 
ginklą. 

— Tikriausiai pabijojo. 

- Sunkvežimiai išvažiavo. 

— Tik viena dėžė sudužo... Jie, rupūžės, buvo penkiese. 


* Žiūrėkit... sugadinta... visiškai sugadinta. (Pranc.) 

— Ojoi, kaip jis juos taršė! - sukliko Anetė. 

— Ai, užsičiaupk tu, - suniurzgė Kardinalė. Jis sėdėjo ant kė- 
dės, o žmona kempine šluostė jam veidą. 

— Ar gerai įžiūrėjot jų valtį? - paklausė Kongas. 

— Kad, velnias, per tamsu buvo, - atsakė Džonis. - Iš kalbos 
vyriokai, atrodo, iš Džersio... Žiūriu vienas preina prie manęs 
sako aš muitinykas ir kol neišsitraukė levorverio aš jam kaip 
dėsiu ir jis pūkšt vandenin. Rupūs miltai, kaip jie persigando. 
Tas Džordžas valties irklu vienam tik tik galvos neištaškė. Tada 
jie geldon ir nešė kudašių. 

— Bet iš kur jie žinojo, kad mes gausim siuntą? — išlemeno 
visas raudonas Kongas. 

— Ko gero, kažkas išpliurpė, - pasakė Kardinalė. - Jeigu su- 
žinosiu, kas, dievaži... - jis plekštelėjo lūpomis. 

— Matot, pone Erfai, - vėl mandagiai prabilo Kongas, - čia 
buvo šampanas šventėms... Labai vertingas krovinys, a? 

Anetė degančiais skruostais, pravėrusi lūpas, vis neatitrau- 
kė spindėte spindinčių akių nuo Džonio. Herfas pažvelgęs į ją 
pasijuto ir pats kaistąs. 

Jis atsistojo. 

— Na, man reikia grįžt į miestą. Ačiū už vakarienę ir melo- 
dramą, Kongai. 

— Stotį rasit? 

— Rasiu. 

— Labanakt, pone Erfai, gal pirksit dėžę šampano Kalėdom, 
tikro „Mumm“. 

— Kad sėdžiu ant ledo, Kongai. 

— Tai galit parduot draugam, o aš jum sumokėsiu komisinius. 

— Gerai, pažiūrėsiu. | 

— Ryt paskambinsiu, pasakysiu kainą. 

— Puiku. Labos nakties. 

Kratydamasis namo tuščiame traukinyje per tuščią Brukli- 
no priemiestį, Džimis bandė apgalvoti straipsnį apie alkoholio 
kontrabandą, kurį rašys sekmadieniniam Times priedui Times 
Magazine. Tolydžio išnyrantys rausvi merginos skruostai ir spin- 
dinčios akys jaukė tvarkingai sudėstytas mintis. Pamažu ėmė vis 
giliau skęsti svajonėse. Prieš gimstant kūdikiui Elės akys kartais 
lygiai taip pat spindėte spindėdavo. Kad ir tąkart ant kalvos, 
kai ji staiga nuleipo jo glėbyje ir ėmė bloguoti ir jis paliko ją 
ant žolėto šlaito tarp žiaumojančių, ramiai dėbsančių karvių ir 
nuėjo į piemens namelį ir su mediniu kaušu parnešė jai pieno, 
ir kai kalnų kupras prislėgė vakaras, raudonis lėtai grįžo į jos 
skruostus ir ji štai taip pažvelgė į jį ir trumpai sausai nusijuokusi 
pasakė: „Čia Herfiukas many nerimsta.“ Dieve, kodėl aš negaliu 
liautis svaičiojęs apie tai, kas buvo? O kai prieš kūdikiui gimstant 
Elė gulėjo Neji amerikiečių ligoninėje, jis išsiblaškęs, apdujęs 
klaidžiojo po mugę, užėjo į blusų cirką, važinėjosi karusele ir 
suposi garinėmis sūpuoklėmis, pirko žaislų, saldainių, bandė 
išlošti lėlę, su didele gipsine kiaule po pažastimi klumpino atgal 
į ligoninę. Keisti šitie priepuoliai ieškotis paguodos praeity- 
je. O jei būtų mirusi; maniau, jog mirs. Praeitis būtų visiškai 
užbaigta, įrėminta, nešiojama ant kaklo kaip kamėja, surinkta 
šriftu, išlieta matricose skilčiai Magazine taip, kaip pirmasis iš 
Džeimso Herfo straipsnių apie alkoholio kontrabandos tinklą. 
Barškančio linotipo išlietos karštos minčių eilutės krito ir krito 
ir gulė į savo vietą. 

Vidurnaktį žingsniavo Keturioliktąja. Eiti namo ir gulti ne- 
norėjo, nors čaižus šaltas vėjas aštriais lediniais nagais draskė 
kaklą ir smakrą. Perkirto Septintąjį ir Aštuntąjį aveniu, blausia- 
me vestibiulyje šalia skambučio mygtuko surado Rojaus Šefildo 

pavardę. Durų sklendė brakštelėjo vos paspaudus mygtuką. 
Užbėgo laiptais. Rojus laukė pro duris iškišęs didelę garbanotą 
galvą pilkomis sustiklėjusiomis lėlės baidyklės akimis. 

— Sveikas, Džimi; užeik; mes visi girti kaip siūlai. 

— Ką tik mačiau kontrabandininkų ir banditų muštynes. 

— Kur? 

— Prie Šipshedo įlankos. 

— Atėjo Džimis Herfas, jis ką tik mušėsi su prohibicijos agen- 
tais, - sušuko Rojus Žmonai. 

Alisa, skaistaus lėliško veido moteris tamsiais kaštoniniais 
lėliškais plaukais, pribėgo prie Džimio ir pabučiavo į smakrą. 

— Oi, Džimi, papasakok, kaip ten buvo... Mirštam iš nuobo- 
dulio. 

— Sveiki, - šūktelėjo Džimis, apytamsiame kambario gale ant 
sofos įžiūrėjęs Fransę ir Bobą Hildebrandus. Šie sveikindami 
kilstelėjo stiklines. Džimis buvo pasodintas į fotelį, jam į ranką 
įduota stiklinė džino, atmiešto imbieriniu limonadu. 

— Na, ir kaip ten buvo su tom muštynėm? Papasakok, nes mes 
tikrai neketinam dėl to pirkt sekmadieninio Tribune, — sodriu 
balsu sududeno Bobas Hildebrandas. 

Džimis nugėrė gerą mauką. 

— Nuvažiavau ten su tokiu pažįstamu, jis visų prancūzų ir ita- 
lų kontrabandininkų vadeiva. Šaunus vyras. Viena koja dirbtinė. 
Šipshedo įlankos pakrantėj apleistoj biliardinėj pavaišino puikia 
vakariene ir tikru itališku vynu... 

— Beje, - paklausė Rojus, - kur Helena? 

— Nepertraukinėk, Rojau, - tarė Alisa. - Tai įdomu... o be to, 
vyro klaust, kur jo žmona, labai nedera. 

— Paskui ėmė blyksėt signalinės šviesos ir panašiai ir priplau- 
kė motorlaivis, pakrautas „Mumm“ aukščiausios rūšies sausu 

šampanu Kalėdoms Parko aveniu publikai, ir su kateriu atsivijo 
banditai... Turbūt ten buvo gliseris, nes prisistatė baisiai greitai... 

— Vaje, kaip įdomu, - suburkavo Alisa. — ...Rojau, kodėl tau 
neužsiėmus kontrabanda? 

— Žiauriausios muštynės, kokias tik filmuose teko matyt, šeši 
ar septyni prieš tiek pat siauroj aikštelėj didumo kaip šitas kam- 
barys trankė vieni kitus, tvatino irklais ir švininių vamzdžių 
nuopjovom. 

— Sužeistų buvo? 

- Visi... Du banditai, atrodo, nuskendo. Šiaip ar taip, jie gė- 
dingai spruko, palikę mus lakt išlietą šampaną. 

— Baisus dalykas, - sušuko Hildebrandai. 

— O tu, Džimi, ką darei? - sulaikiusi kvapą paklausė Alisa. 

— Aš tik šokinėjau šen ir ten, kad nekliūtų. Nežinojau, katroj 
kuris pusėj, o buvo tamsu, šlapia, viena maišalynė... Galiausiai 
man pavyko ištraukt iš tos maišaties savo draugą kontrabandi- 
ninką, kai jam sulaužė koją... medinę koją. 

Visi aiktelėjo. Rojus vėl pripylė Džimiui į stiklinę džino. 

— Ak, Džimi, - suburkavo Alisa, - koks nepaprastai įdomus 
tavo gyvenimas. 


Džeimsas Meriveilas, pieštuku bedžiodamas žodžius, skaitė 
ką tik dešifruotą telegramą. Tasmanijos mangano verslovė prašo 
atidaryti kreditinę... Ant rašomojo stalo sučirškė telefonas. 

— Džeimsai, čia aš, tavo motina. Tučtuojau parvažiuok; atsi- 
tiko kai kas baisaus. 

— Kad nežinau, ar galėsiu ištrūkt... 

Ji jau buvo padėjusi ragelį. Meriveilas pasijuto bąląs. 

— Prašom sujungti su ponu Aspinvolu... Pone Aspinvolai, čia 
Meriveilas... Netikėtai susirgo mano motina. Bijau, kad nebūtų 

insultas. Norėčiau valandžiukei nulėkti namo. Grįšiu ir tuoj pat 
išsiųsiu telegramą tuo Tasmanijos reikalu. 

— Gerai... Užjaučiu, Meriveilai. 

Griebė skrybėlę ir paltą ir, pamiršęs šaliką, išdūmė iš banko 
ir nuskuodė gatve į metro. 

Uždusęs, nervingai spragsėdamas pirštais, įpuolė į butą. 
Prieškambaryje pasitiko ponia Meriveil papilkėjusiu veidu. 

— Mamyte, maniau, susirgai. 

— Man nieko... blogai Meizei. 

— Nejau pateko į ava...? 

— Eime, - nutraukė ponia Meriveil. Svetainėje sėdėjo apskri- 
taveidė moterytė apskrita audinės kailio kepure ir ilgais audinės 
kailiniais. - Sūneli, šita mergina sakosi esanti Džeko Kaningamo 
žmona ir kaip įrodymą turi santuokos liudijimą. 

— Viešpatie, tikrai? 

Mergina melancholiškai linktelėjo. 

— Ojau išsiuntinėjom kvietimus. Po paskutinės jo telegramos 
Meizė užsisakinėja daiktus kraičiui. 

Mergina išvyniojo didelį liudijimą, išpuoštą našlaitėmis ir 
amūriukais, ir padavė Džeimsui. 

— Gali būt suklastotas. 

— Nesuklastotas, - švelniai pasakė mergina. 

— Džonas K. Kaningamas, 21 metų... Džesė Linkoln, 18 metų, — 
garsiai perskaitė jis... - Aš jam snukį už tai išmalsiu, niekšui. Čia 
aiškiai jo parašas, esu matęs banke... Niekšas. 

— Ramiau, Džeimsai, nesikarščiuok. 

— Nutariau, kad geriau dabar negu po jungtuvių, - šaldžiu 
balseliu įsiterpė mergina. — Neleisiu, kad Džekas nusikalstų dvi- 
patyste, nė už ką. 

— Kur Meizė? 


376 


— Vargšiukė savo kambary, pritrenkta. 

Meriveilo veidas plieskė raudoniu. Prakaitas po apykakle 
graužė kaklą. 

— Sūneli, - kartojo ponia Meriveil, - prižadėk, kad nesielgsi 
neapgalvotai. 

— Taip, reikia bet kokia kaina apsaugot Meizės reputaciją. 

— Sūneli, man regis, geriausia būtų atsikvietus jį ir suvedus 
akistaton su šita... šita... ponia... Ar sutiktumėt, ponia Kaningam? 

— Vaje... Kodėl ne, sutikčiau. 

— Luktelkit, - sušuko Meriveilas ir nudrožė į prieškambarį 
prie telefono. - Rektoriaus 12305... Alio. Būkit maloni, norėčiau 
pasikalbėti su ponu Džeku Kaningamu... Alio. Pono Kaningamo 
kontora? Čia skambina ponas Džeimsas Meriveilas... Išvykęs... 
O kada grįš?.. Hm. - Atidrožė atgal į kambarį. - Išvykęs, šun- 
snukis prakeiktas. 

— Kiek metų jį pažįstu, - tarė moterytė su apskrita kepure, - jis 
amžinai kur nors išvykęs. 


Už plačių kontoros langų pilka, ūkanota naktis. Šen bei ten 
blausiai švyti horizontalios ir vertikalios žiburių virtinės. Finėjas 
Blakhedas sėdi prie rašomojo stalo smarkiai atsilošęs nedide- 
liame odiniame fotelyje. Rankoje laiko didele nosine apsuktą 
stiklinę karšto vandens.su soda. Denšas, plikas ir apvalus kaip 
biliardo kamuolys, sėdi giliame fotelyje ir žaidžia su akiniais 
vėžlio kiauto apsodais. Tylu, tik kartkarčiais sutrata ir dunksteli 
garo vamzdžiai. 

— Denšai, tū jau man dovanok... Žinai, aš retai kada sau lei- 
džiu pasakyt pastabą apie svetimus reikalus, - gurkšnodamas 
lėtai dėsto Blakhedas; paskui staiga atsisėda fotelyje tiesiai. - Tai 

velniškai kvaila užmačia, Denšai, tai, dievaži... kaip kažin ką, 
absurdas. 

— Man irgi, kaip ir tau, nesinori teptis rankų... Bet Boldvinas 
geras vyras. Man regis, galim drąsiai jį šiek tiek paremt. 

— Kurių velnių importo ir eksporto firmai kištis į politiką? 
Jei kuriam iš tų tipų reikia išmaldos, tegu ateina ir pasiima. 
Mūsų verslas su jais neturi nieko bendra... oir apyvarta - katino 
ašaros. Jei kas nors iš tų kaulytojų, taviškių advokatų, atkurtų 
balansą prekių biržoje, padėčiau visom keturiom... Sukčiai jie 
visi iki paskutinio... sukčiai, trauk juos devynios. — Jo veidas 
tirštai išrausta, jis sėdi fotelyje tiesiai ir tranko kumščiu stalo 
kampą. - Sunervinai mane visiškai... Man skrandžiui kenkia, 
širdžiai kenkia. - Finėjas Blakhedas grėsmingai atsiriaugėja ir 
gurkšteli iš stiklinės gerą mauką sodos tirpalo. Tada vėl atsilošia 
fotelyje ir nuleidžia ant akių sunkius vokus. 

— Bičiuli mielas, - pavargusiu balsu sako ponas Denšas, - gal 
ir negerai padariau, bet prisižadėjau paremt reformatorių kandi- 
datą. Tai grynai asmeninis reikalas, ničniekuo nesusijęs su firma. 

— Velnią jis bus nesusijęs... O kaip su Maknilu ir jo šutve?.. Jie 
visąlaik buvo mums palankūs, o mes teatsilyginom pora dėžių 
viskio ir kada ne kada vienu kitu cigaru... O štai šitie reformato- 
riai visą miesto valdžią stato ant ausų... Po paraliais... 

„Denšas atsistoja. 

- Gerbiamas Blakhedai, laikau savo pilietine pareiga prisi- 
dėt prie to, kad būtų išgyvendintas miesto valdžioje įsišaknijęs 
kyšininkavimas, korupcija ir intrigos... Laikau tai savo pilietine 
pareiga... - Išdidžiai atstatęs apvalų pilvuką, žengia durų link. 

— Vis dėlto leisk pasakyt, Denšai, jog aš tai laikau kvaila už- 
mačia, - sušunka Blakhedas jam pavymui. 

Kompanionui išėjus, minutėlę sėdi atsilošęs ir užsimerkęs. 
Veidą išmuša pelenų spalvos dėmės, stambus mėsingas kūnas 
bliūkšta it pradurtas balionas. Galiausiai stenėdamas atsistoja. 
Tada pasiima skrybėlę ir lėtai iškėblina iš kontoros. Vestibiulis 
tuščias ir apytamsis. Ilgokai laukia lifto. Nuo minties apie tuš- 
čiame pastate sėlinančius plėšikus jam užima kvapą. Tarsi vaikas 
patamsyje, bijo atsisukti. Pagaliau iš apačios atūžia liftas. 

— Vilmeri, - sako liftu pakilusiam naktiniam sargui, - ves- 
tibiuliuose reikėtų daugiau šviesos... Dabar, kada toks didelis 
nusikalstamumas, manyčiau, visas pastatas turėtų būt gerai 


apšviestas. 

— Taip, pone, gal jūs ir teisus... bet niekas čia nepateks mano 
nepastebėtas. 

- Jei visa gauja, jus galėtų sutaršyt, Vilmeri. 

— Tegu tik pabando. 


— Gal ir gerai sakot... tik kažkaip nedrąsu pasirodė. 

Sintija sėdi pakarde ir skaito knygą. 

— Na, dukrele, turbūt manei, kad nebeateisiu. 

— Beveik baigiau knygą, tėti. 

— Gerai, Batleri... visu greičiu pirmyn. Vėluojam vakarienės. 

Limuzinui švilpiant Lafajeto gatve, Blakhedas pasigręžia į 
dukterį. 

- Jei kada išgirsi žmogų kalbant apie pilietinę pareigą, netikėk 
nė per nago juodymą... Devyni iš dešimties tokių rezga kažką 
nešvaraus. Neįsivaizduoji, kaip man ramu, kad judviejų su Džo 
gyvenimas aprūpintas. 

— Kas yra, tėti? Pavargai darbe? 

— Prekyba eina velniop, žlunga rinkos visam pasauly... Pati- 
kėk, Sintija, konkurencija milžiniška. Ką žinai, kas gali nutikt... 
Klausyk, kol neužmiršau, ar gali ryt dvyliktą nuvažiuot į ban- 

ką?.. Siųsiu ten Hadžinsą su tam tikrais vertybiniais popieriais, 
suprask, asmeniniais, noriu pasidėt tavo seife. 

— Bet jis jau kimšte prikimštas, tėti. 

— Tas seifas Astoro tresto banke yra tavo vardu, teisybė? 

— Bendrai su Džo. 

— Na, tada Penktojo aveniu banke užsiimk seifą savo var- 
du... Nusiųsiu tuos popierius lygiai dvyliktą... Iratmink, ką tau 
sakiau, Sintija: jei išgirsi verslo partnerį kalbant apie pilietinę 
dorybę, pasisaugok. 

Jie kerta Keturioliktąją. Tėvas ir duktė žiūri pro stiklą į žmo- 
nes vėjo nugairintais veidais, laukiančius, kada galės pereiti 
per gatvę. 


Džimis Herfas nusižiovavo ir atsistūmė su kėde nuo stalo. 
Akis dūrė atspindžiai nuo rašomosios mašinėlės nikelio. Skaudė- 
jo pirštų galus. Praskyrė stumdomąsias duris ir dirstelėjo į šaltą 
Kitame kambario kampe stovėjo vaiko lovelė. Dvelkė rūgštoku 
pienišku vaiko baltinių kvapu. Sustūmė duris ir ėmė rengtis. 
Kad bent erdvės daugiau būtų, murmėjo; gyvenam susispaudę 
kaip voverės narvely... Nutempė nuo sofos pridulkėjusį kašmyro 
apklotą ir iš po pagalvės išsitraukė pižamą. Erdvės erdvės šva- 
ros ramybės; mintyse gestikuliavo, lyg būtų kalbėjęs didžiulei 
klausytojų auditorijai. 

Užgesino šviesą, pradarė langą ir miego marinamas kri- 
to į guolį. Iškart ėmė linotipu spausdinti laišką. Atsigulsiu ir 
miegosiu... motin sutemų baltų. Linotipo svirtis - moters ran- 
ka, apmauta ilga balta pirštine. Pro žvangesį iš už gintarinių 
drumzlių Elės balsas Nereikia, nereikia, nereikia, man skau: 
da... Pone Herfai, sako vyras su kombinezonu, žalojate mašiną, 

taigi negalėsim išleist rydienos numirio. Linotipas - godi burna 
su eilėmis spindinčių nikeliuotų dantų - rijo, triaukšėjo. Atsi- 
budo besėdįs lovoje. Buvo sušalęs, kaleno dantimis. Užsitraukė 
antklodę ir vėl nugrimzdo į miegą. Kai atsibudo antrąkart, buvo 
šviesu. Jam buvo šilta ir gera. Už aukšto lango šoko, tai dvejo- 
damos, tai sukdamosi, snaigės. 

— Sveikas, Džimpsai, - tarė pas jį su padėklu ateidama Elė. 

— Ką, aš numiriau ir patekau į dangų ar kaip? 

— Na, ne, šiandien sekmadienis... Sakau, truputį palepinsiu... 
Iškepiau kukurūzų bandelių. 

— Kokia tu nuostabi, Ele... Luktelk minutėlę, bėgu, išsivaly- 
siu dantis. - Grįžo nusiprausęs veidą, apsivilkęs chalatą. Jam 
bučiuojant, jos lūpos virptelėjo. - O dar tik vienuolika. Valanda 
prailginau laisvadienį... Ar tu kavos su manim negersi? 

— Tuoj... Klausyk, Džimpsai, noriu su tavim pasišnekėt. Klau- 
syk, dabar, kai tu vėl ištisai dirbi naktimis, gal mums išsinuo- 
mojus kitą butą, kaip manai? 

— Sakai, kraustytis kitur? 

— Ne, aš galvoju, jeigu kur netoliese išsinuomotume dar vieną 
kambarį, rytais tau niekas netrukdytų. 

— Bet, Ele, mudu visai nesimatytume... Jau ir taip retai ma- 
tomės. 

— Baisu... bet ką daryt, kai mūsų darbo valandos tokios skir- 
tingos? 

Iš kito kambario įsiveržė Martino verksmas. Džimis sėdėjo 
ant lovos krašto su tuščiu kavos puoduku ant kelių, nudūręs 
akis į basas kojas. 

— Kaip nori, - apatiškai tarė jis. 

Lyg raketa visą pervėrė noras griebti ją už rankų, prispausti 
prie savęs taip, kad jai suskaustų, pervėrė ir užgeso. Ji surinko 

kavos indus ir iššnarėjo. Jo lūpos atminė jos lūpas, jo rankos 
atminė, kaip apsiveja jos rankos, jis atminė tankias jos plaukų 
girias, jis ją mylėjo. Ilgai sėdėjo žiūrėdamas į savo pėdas, ilgas 
raudonokas pėdas pabrinkusiomis mėlynomis gyslomis, į batų 
nuspaustus pirštus, iškrypusius laipiojant laiptais ir vaikštant 
šaligatviais. Mažieji pirštai buvo su nuospaudomis. Juto, kaip 
akyse tvenkiasi gailesčio ašaros. Vaikas nebeverkė. Džimis nuėjo 
į vonios kambarį ir paleido į vonią vandenį. | 


— Tas tavo buvęs bernas kaltas, Ana. Nuo jo tu užsikrėtei 
abejingumu... Jis tave pavertė fataliste. 

— Ką tai reiškia? 

— Fatalistas, kas mano, jog neverta kovot, kas netiki žmonijos 
pažanga. 

— Manai, Baujis toks? 

— Ar toks, ar anoks, o streiklaužys... Visiems pietiečiams trūks- 
ta klasinio sąmoningumo... Ar ne jis tave įkalbėjo nebemokėt 
sąjungos nario mokesčio? 

— Man įgriso sėdėt prie siuvamosios mašinos. 

— Galėjai siuvinėt rankom, užsiimt rankdarbiais ir gerai už- 
dirbt. Tu juk ne tokia, tu mūsiškė... Aš tau padėsiu susigrąžint 
gerą vardą, ir vėl galėsi gaut gerą darbą... Aš nieku būdu nebū- 
čiau tau leidęs, kaip jis, uždarbiaut šokių salėj. Ana, man žiauriai 
skaudu buvo matyt žydaitę trainiojantis su tokiu tipu. 

— Ką gi, o dabar nei jo, nei darbo. 

— Tokie tipai didžiausi darbininkijos priešai... Jie rūpinas tik 
savim. 

Ūkanotą vakarą jie lėtai žingsniuoja Antruoju aveniu. Jis 
rusvaplaukis jaunas žydas, prakaulaus, pamėlusio, įdubusiais 
skruostais veido. Kaip visi siuvėjai, kreivakojis. Anai spaudžia 

batai. Paakiuose tamsūs ratilai. Rūke pilna vaikštinėjančių bū- 
relių, kalbančių jidiš, ryškia Istsaido tartimi angliškai, rusiškai. 
Ant blizgančio šaligatvio liejasi šiltos šviesos properšos iš kon- 
diterijos parduotuvių ir nealkoholinių gėrimų kioskų. 

— Kad ne tas amžinas nuovargis, - sumurma Ana. 

— Stabtelkim ko nors atsigert... Išgerk stiklinę pasukų, Ana, 
atsigausi. 

— Kad netraukia, Elmeri. Išgersiu gazuoto vandens su šoko- 
lado sirupu. 

— Nuojo tau dar bloga pasidarys, bet gerk, jeigu taip nori. - Ji 
atsisėdo ant grakščios nikeliuotos taburetės. Jis atsistojo šalia. 
Ji iš lengvo atsirėmė į jį. - Darbininkijos bėda... - Jis kalbėjo 
tyliu bespalviu balsu. - Darbininkijos bėda ta, kad mes nieko 
nemokam, nemokam maitintis, nemokam gyvent, nemokam gint 
savo teisių... Kaip aš noriu, Ana, kad tu susimąstytum apie tai. 
Suprask, mūsų kova - tas pat, kas karas. - Ilgu lipniu šaukšteliu 
Ana stiklinėje iš tiršto putoto skysčio graibo ledų kąsnelius. 


Džordžas Boldvinas, mazgodamasis rankas mažutėje prausyk- 
vis dar tankūs iki pat kaktos, beveik žili. Nuo burnos kampų iki 
smakro įsirėžusios gilios raukšlės. Po žibančiomis skvarbiomis 
akimis oda padribusi ir šiurkšti. Lėtai ir kruopščiai nusišluostęs 
rankas, iš liemenės kišenėlės išsiėmė dėžutę strichnino tablečių, 
vieną nurijo ir, pajutęs, kaip visą kūną nusmelkė lauktas dirge- 
sys, grįžo į kabinetą. Šalia rašomojo stalo trypčiojo ilgakaklis 
pasiuntinukas su kortele rankoje. 

— Pone, su jumis nori pasikalbėti viena ponia. 

- Jai paskirtas priėmimas? Paprašykit panelės Rank... Palau- 
kit. Veskit ją tiesiai pas mane. — Kortelėje buvo Nelės Linihan 

Maknil pavardė. Pro atsagstytus dukslius kailinius buvo matyti, 
jog ji išsipusčiusi, nėriniuota. Kaklą juosė ametistais padabinta 
lorneto grandinėlė. 

— Gasas mane prašė pasišnekėt su tavim, - pasakė ji, kai jis 
mostu parodė kėdę prie rašomojo stalo. 

- Kuo galiu būti naudingas? - Širdis jam kažkodėl ėmė smar- 
kiai tvaksėti. 

— Džordžai, tu atlaikai geriau už Gasą. 

— Ką? 

— Nagi visus tuos reikalus... Kalbinu Gasą vykt kartu pailsėt 
į užsienį... Į Marienbadą ar panašiai... bet jis sako taip įklimpęs, 
kad nė krust. 

— Turbūt apie visus mus galima taip pasakyt, - šaltai šypte- 
lėjęs, pasakė Boldvinas. 

Jiedu minutę patylėjo, tada Nelė Maknil atsistojo. 

— Paklausyk, Džordžai, Gasas dėl to labai susikrimtęs... Ži- 
nai juk, jis visada padeda draugams ir nori, kad ir jam draugai 
padėtų. 

— Niekas negali sakyt, kad aš jam nepadėjau... Dalykas tas, 
kad aš ne politikas ir, kadangi sutikau, galbūt ir kvailai, būti 
iškeltas kandidatu, privalau laikytis nepartinės linijos. 

— Džordžai, betgi Žinai, yra ir kita medalio pusė. 

— Pasakyk jam, kad visada buvau ir būsiu geras jo draugas... 
Jis tatai puikiai žino. Per šią rinkimų kampaniją aš įsipareigojau 
priešintis tam tikriems gaivalams, su kuriais Gasas leido sau 
susidėti. 

— Gražiai kalbi, Džordžai Boldvinai, ką moki, tai moki. 

Boldvinas nuraudo. Jiedu kaip įkasti stovėjo greta prie ka- 
bineto durų. Jo ranka gulėjo ant rankenos sustingusi tarytum 

paralyžiuota. Kituose kabinetuose buvo girdėti rašomųjų maši- 
nėlių tarškėjimas ir žmonių balsai. Lauke, statomame naujame 
pastate, be perstojo poškėjo kniedytuvai. 

— Tikiuosi, šeimoje visi sveiki, - galiausiai išspaudė jis. 

— O taip, visi sveiki, ačiū... Sudie. - Ji išėjo. 

Boldvinas minutę pastovėjo pro langą žiūrėdamas į pilką 
juodalangį pastatą. Kvaila dėl visko taip jaudintis. Reikia atsi- 
pūst. Nuo prausyklos durų nusikabino skrybėlę ir paltą ir išėjo. 

— Džonasai, - tarė vyriškiui plika apvalia meliono formos 
galva, įnikusiam į dokumentus bibliotekoje aukštomis lubomis, 
centrinėje advokatūros kontoros patalpoje, - atvežkit man į na- 
mus viską, kas ant mano stalo... Pernakt peržiūrėsiu. 

— Gerai, pone. 

Išlipęs Brodvėjuje, pasijuto lyg iš pamokų pabėgęs vaikas. 
Buvo žėrinti žiemos popietė, dangumi ritosi saulės ir debesų pro- 
peršos. Įšoko į taksi. Atsilošęs ant sėdynės, užsnūdo. Atsibudo 
Keturiasdešimt antrojoje gatvėje. Aplink raibuliavo susikertan- 
čių ryškiaspalvių plokštumų, veidų, kojų, parduotuvių vitrinų, 
tramvajų, automobilių maišatis. Atsisėdęs tiesiai, netverdamas iš 
jaudulio, pirštinėtomis rankomis gniaužė kelius. Prie namo, ku- 
riame gyveno Nevada, susimokėjo už taksi. Vairuotojas negras, 
gavęs penkiasdešimt centų arbatpinigių, parodė pilną burną. 
„dramblio kaulo baltumo dantų. Neatsidarė nė vienas liftas, tad 
Boldvinas, kiek stebėdamasis savimi, guviai užbėgo laiptais. 
Pabeldė į Nevados duris. Niekas neatsiliepė. Pabeldė vėl. Ji at- 
sargiai pravėrė duris. Matė jos garbanotus šviesius plaukus. Jai 
nespėjus jo sulaikyti, įsmuko į kambarį. Ant rausvų marškinių 
ji tebuvo užsimetusi kimono. 

— Vaje, - tarė ji, - maniau, kelneris. 

Jis čiupo ją ir pabučiavo. 

— Nežinau, kodėl, bet jaučiuosi kaip trejų metų vaikas. 

- Atrodai kaip drignių apsiėdęs... Žinai gi, jog nemėgstu, kad 
atvažiuotum nepaskambinęs. 

— Dovanok šįkart, pamiršau. 

Boldvinas ant sofutės kažką pamatė; pasijuto spoksąs į tvar- 
kingai sulankstytas tamsiai mėlynas kelnes. 

— Baisiai pervargau darbe, Nevada. Sakau, užvažiuosiu pas 
tave, pasišnekučiuosim, atsipūsiu. 

— Aš su gramofonu repetavau šokius. 

— Taip, labai įdomu... - Jis ėmė spyruokliuodamas žingsniuoti 
pirmyn atgal. - Klausyk, Nevada... Mums reikia pasikalbėt. Man 
nerūpi, kas ten toks miegamajame. - Ji staiga dirstelėjo jam į vei- 
dą ir atsisėdo ant sofutės prie kelnių. - Tiesą sakant, jau senokai 
žinau, kad flirtuoji su Toniu Hanteriu. - Ji suspaudė lūpas ir su- 
kryžiavo kojas. - Tiesą sakant, man juoką kėlė visos tos pasakos, 
girdi, jam reikia lankytis pas psichoanalitiką ir mokėti dvidešimt 
penkis dolerius už valandą... Bet ką tik apsisprendžiau, kad man 
jau gana. Tikrai gana. 

— Džordžai, tu išprotėjai, - sulemeno ji ir staiga užsikvatojo. 

— Žinok, padarysiu štai ką, — aiškiu treniruotu teisininko 
balsu tęsė Boldvinas, - tu miela mergina, man patinki, todėl 
atsiųsiu tau penkių šimtų dolerių čekį. Už butą šį mėnesį už- 
„mokėta. Tinka? Ir prašau daugiau su manimi nebepalaikyti 
jokių santykių. 

Ji kvatodama bejėgiškai raitėsi ant sofutės šalia tvarkingai su- 
lankstytų tamsiai mėlynų kelnių. Boldvinas skrybėle ir pirštinė- 
mis pamojavo jai ir išėjo tylutėliai užverdamas duris. Laimingai 
atsikračiau, tarė sau, atsargiai uždaręs duris. 

Išėjęs į gatvę, Žvaliai patraukė į šiaurę. Buvo įsijaudri- 
nęs, nusiteikęs su kuo nors pasišnekėti. Svarstė, ką aplankius. 

Perkratinėdamas bičiulių vardus, nusiminė. Pasijuto vienišas, 
niekam nereikalingas. Jam norėjosi pasišnekėti su kokia nors 
moterimi, susilaukti užuojautos, kad jo gyvenimas toksai tuščias. 
Užėjo į cigarų parduotuvę ir ėmė peržiūrinėti telefonų knygą. 
Kai atsivertė H, širdis nežymiai suspurdėjo. Tada susirado pa- 
vardę: Herf, Helena Ogltorp. 

Nevada Džons ilgai sėdėjo ant sofutės isteriškai kvatodama. 
Po kurio laiko įėjo Tonis Hanteris, vilkintis marškiniais ir apati- 
nėmis kelnėmis, dailiai pasirišęs peteliškę. 

— Jis išėjo? 

- Išėjo? Aišku, išėjo, išėjo suvisam, - suspigo ji. - Pamatė tavo 
kelnes, kad jas kur galas. 

Jis sudribo ant kėdės. 

— Viešpatie, nelaimingiausias aš žmogus pasauly. 

— Kodėl? - ji plūsdama ašaromis springo juoku. 

— Kad nesiseka, tai nesiseka. Tai reiškia, kad su mūsų dieni- 
niais spektakliais baigta. 

— Mažytei Nevadai vėl teks verstis su trim doleriais dienai... 
Ir velniai nematę... Man visąlaik nepatiko būt išlaikytine. 

— Bet tu negalvoji apie mano karjerą... Kokios tos moterys 
savanaudės. Jei nebūtum manęs sugundžiusi... 

— Užsičiaupk tu, kvaileli. Pažįstu aš tave kaip nuluptą. - At-. 
sistojo ir glaudžiai susisiautė kimono. 

— Dieve, man tik reikėjo galimybės parodyt, ką sugebu, o 
dabar jos nebebus, - dejavo Tonis. 

— Žinoma, kad bus, tik daryk, kaip sakau. Aš užsibrėžiau 
padaryt iš tavęs, vaike, vyrą, ir padarysiu... Mes surepetuosim 
vaizdelį. Senis Hiršbeinas mums leis pasirodyt, jis buvo mane 
lyg ir įsimylėjęs... Eikše, o ne, tai gausi ausų. Apgalvokim, ką 
vaidinsim... Pradedam, supranti, šokiu... paskui tu apsimeti, 

kad nori mane pakabint... Aš laukiu tramvajaus... supranti... ir 
tu sakai: „Labas, mergyt“, o aš šūkteliu: „Policija!“ 


— Ar tokio ilgumo bus gerai, pone? - paklausė sukirpėjas, 
kreidos gabalėliu ant kelnių braukydamas žymes. 

Džeimsas Meriveilas pažvelgė į mažutę žalsvą susiraukšlė- 
jusią pliką sukirpėjo galvą ir į kelnes, klostėmis užkritusias ant 
pėdų. 

— Trumpėliau... Man regis, per ilgos kelnės truputį sendina. 

— O, labas, Meriveilai, nežinojau, kad ir tu drabužius perkiesi 
pas Bruksus. Džiugu tave matyt. 

Meriveilui sustingo kraujas. Pasijuto Žiūrįs tiesiai į mėlynas 
pagiriotas Džeko Kaningamo akis. Prikando lūpą ir, netardamas 
nė žodžio, stengėsi žiūrėti kuo šaltesniu žvilgsniu. 

— Po šimts pypkių, Žinai, ką padarėm? —- sušuko Kaninga- 
mas. — Nusipirkom vienodus kostiumus... Aš tau sakau, abu 
lygiai tokie pat. 

Meriveilas suglumęs žvilgčiojo tai į Kaningamo rudas kelnes, 
tai į savąsias: ta pati spalva, tie patys smulkučiai raudoni dryže- 
liai ir nežymūs žali taškiukai. 

— Kelmai rautų, seni, negali du būsimi svainiai vilkėt vieno- 
dais kostiumais. Žmonės manys, uniforma... Absurdas. 

— Tai ką dabar darysim? - išgirdo save burbtelint Meriveilas. 

— Reikia mest burtus ir žiūrėt, kam teks, ir viskas... Gal pa- 
skolintumėt ketvirtį dolerio? - kreipėsi Kaningamas į savo par- 
davėją. - Gerai... Iš vieno karto, tu šauki. 

— Skaičius, - nevalingai ištarė Meriveilas. 

— Rudas kostiumas tavo... Man teks rinktis kitokį... Kaip ge- 
rai, kad susitikom. Klausyk, - šūktelėjo jis iš už kabinos užuo- 
laidų, - gal pavakarieniautume šįvakar Salmagandžio klube?.. 

Vakarieniauju su vieninteliu žmogum, labiau už mane pami- 
šusiu dėl hidroplanų... Senis Perkinsas, tu jį pažįsti, vienas iš 
jūsų banko viceprezidentų... Ir, klausyk, kai pamatysi Meizę, 
pasakyk, kad ryt pas ją nuvažiuosiu. Nerašiau, nes sutrukdė 
devynios galybės reikalų... taip nelaimingai susidėjo daugybė 
reikalų, kad iki pat dabar visai neturėjau laiko... Vėliau apie tai 
pašnekėsim. 

Meriveilas krenkštelėjo. 

— Labai gerai, - sausai pasakė jis. 

— 'Ivarka, pone, - tarė sukirpėjas, paskutinįkart plekšteldamas 
Meriveilui per sėdmenis. Šis grįžo į kabiną persirengti. 

— Gerai, seni, - šūktelėjo Kaningamas, - man reikia išsirinkt 
kitą kostiumą... Lauksiu septintą. Pastatysiu „Jack Rose“ kok- 
teilio. 

Meriveilas drebančiomis rankomis segėsi diržą. Perkinsas, 
Džekas Kaningamas, šunsnukis prakeiktas, hidroplanai, Džekas 
Kaningamas Salmagandis Perkinsas. Nuėjo į telefono būdelę 
parduotuvės kampe ir paskambino motinai. 

— Alio, mama, aš neparvažiuosiu vakarienės... Vakarieniauju 
su Randolfu Perkinsu Salmagandžio klube... Taip, tikrai ma- 
lonu... Na, mes su juo visąlaik gan gerai sutarėm... Taip taip, 
su aukštesnio rango žmonėmis palaikyt gerus santykius labai 
svarbu. Ir dar, buvau susitikęs Džeką Kaningamą. Išklojau jam 
viską tiesiai griežtai vyriškai, susigėdo ne juokais. Pažadėjo per 
parą pateikt pilną pasiaiškinimą... Ne, ne, aš puikiai valdžiausi. 
Privalėjau valdytis dėl Meizės. Kaip sakiau, laikau jį niekšu, bet 
kol neįrodyta... Na, jeigu nusivėlinčiau, tai ir labanakt, mamyte. 
Ne ne, nelauk. Pasakyk Meizei, kad nesijaudintų, aš jai viską 
smulkiai papasakosiu. Labanakt, mama. 

Jos sėdėjo prie mažo staliuko blausiai apšviestos arbatinės 
gale. Abiejų veidų viršutinė dalis buvo nurėžta lempos gaubto. 
Elena dėvėjo ryškią mirguliuojančią mėlyną suknelę ir nedidelę 
mėlyną skrybėlaitę su žaliu įsiuvu. Ruta Prin, nors ir pasidažiusi, 
atrodė paburkusi, pavargusi. 

— Eleina, važiuojam būtiniausiai, - zyzė ji. - Bus ir Kasė, ir 
Ogltorpas, ir visa sena kompanija... Kad tau taip sekasi žurnalo 
leidyba, dar nereiškia, jog reikia visai pamiršt senus draugus. 
Nežinai, kaip dažnai mes tave prisimenam, tavim domimės. 

— Tai kad, Ruta, manęs nebetraukia dideli susiėjimai. Senstu, 
matyt. Gerai jau, užsuksiu, tik neilgam. 

Ruta padėjo apkramtytą sumuštinį ir patapšnojo Elenai ranką. 

— Aktoryte tu mūsų... Aš ir neabejojau, kad užvažiuosi. 

— Bet, Ruta, tu man taip ir nepapasakojai, kas praeitą vasarą 
nutiko jūsų trupei gastrolėse... 

— Dievulėliau, - prapliupo Ruta. - Baisu, kas buvo. Juokinga, 
žinoma, mirk iš juoko. Na, pirmučiausia paaiškėjo, kad Izabelės 
Klaid vyras Ralfas Nortonas, trupės vadovas, alkoholikas... be 
to, gražuolė Izabelė, bijodama, kad kaimiečiai nesupras, kas 
atlieka pagrindinį vaidmenį, vaidint leido tik nevėkšloms... Oi, 
nebegaliu daugiau apie tai kalbėt... Man nebe juokinga, o stačiai 
klaiku... Ak, Eleina, aš tokia sugniuždyta. Brangioji, aš senstu. — 
Ji staiga pravirko. 

— Ruta, valdykis, - šiurkštoku balsu tarė Elena ir nusijuokė. — 
Šiaip ar taip, visi mes nejaunėjam, ar ne? 

— Brangioji, tu nesupranti... Ir nesuprasi. 

Ilgai sėdėjo tylėdamos, iš kitų blausios arbatinės kampų jas 
pasiekdavo negarsios šnekų nuotrupos. Šviesiaplaukė padavėja 
joms atnešė po porciją vaisių mišrainės. 

— Vaje, jau turbūt vėlu, - galiausiai tarė Ruta. 

— Dar tik pusė devynių... Nėra ko pasirodyt tame vakarėly 
per anksti. 

- Beje... kaip laikosi Džimis Herfas? Šimtas metų, kai jo ne- 
mačiau. | 

— Džimpsas laikosi gerai... Baisiai pasibodėjęs Žurnalistika. 
Kaip norėčiau, kad jis susirastų tokį darbą, kurį dirbtų su ma- 
lonumu. 

— Jis buvo ir liks nenuorama. Ak, Eleina, kaip aš apsidžiau- 
giau sužinojus, kad judu susituokėt... Kaip kokia kvailė verkiau 
verkiau... Ir dabar, kai turit Martiną ir viską, judu tikriausiai 
nepaprastai laimingi. 

— Nieko, neblogai sutariam... Martinas taisosi, Niujorke jam, 
regis, gerai. Ilgai buvo toks ramus ir riebus, mes net bijojom, kad 
nebūtum pagimdę silpnapročio. Žinai, Ruta, nemanau, kad dar 
kada gimdysiu... Aš taip siaubingai bijojau, kad nebūtų išsigimęs 
ar panašiai... Net bloga apie tai pagalvojus. 

— Bet vis dėlto juk tai nuostabu. 

Jos paspaudė skambutį po žalvarine plokštele su užrašu: 
Estera Vuriz ŠOKIO INTERPRETACIJA. Girgždančiais šviežiai 
nulakuotais laiptais užlipo į trečią aukštą. Vos įžengusios į žmo- 
nių pilną kambarį, susitiko graikiška tunika vilkinčią Kasandrą 
Vilkins su satininių rožių pumpurų vainiku ant galvos ir paauk- 
suota medine pano fleita rankoje. 

— Ak, bvangutės, - sušuko ji, apkabindama iškart abi. - Esteva 
sakė, jūs neatvažiuosit, bet aš jaučiau, kad atvažiuosit... Užeikit, 
nusivenkit, pvadėsim nuo klasikinių vitmų. - Jos nusekė paskui 
ją; ilgą žvakėmis apšviestą, smilkalų prikvipusį kambarį, pilną 
vyrų ir moterų palaidais teatro kostiumais. 

— Bet, brangioji, tu mūsų neperspėjai, kad bus maskaradas. 

— Na taip, av nematot, viskas gvaikiška, išvien gvaikiška... 
Štai Esteva... Štai iv jos, bvangioji... Esteva, Vutą pažįsti... o čia 
Eleina Ogltovp. 

— Dabar vadinuosi Herf, Kase. 

— Oi, atsipvašau, nespėju visko sekt... Jos pačiu laiku... Es- 
teva šoks vytietišką šokį, pavadintą „Avabijos naktų vitmai“... 
Neišpasakytai gvažu. 

Kai Elena išėjo iš miegamojo, ten palikusi savo apsiaustą, 
ją užkalbino aukštaugė figūra nevienodais rusvais antakiais, 
pasipuošusi egiptietiškų galvos apdangalu. 

— Leiskite pasveikinti Heleną Herf, įžymiąją Manners redak- 
torę, kurios Žurnalas ir didžiausiam bėdžiui suteikia galimybę 
paganyti akis į prabangą... argi ne taip? 

— Džodžo, tu baisus pašaipūnas... Labai smagu tave matyt. 

— Eime, prisėskim kur kamputy ir šnektelkim, o vienintele 
mano mylėta moterie... 

— Gerai, einam... Man čia nelabai patinka. 

— O ar girdėjai, mieloji, kad Tonis Hanteris psichoanalitiko 
padedamas pasitaisė, tapo didžiai dorovingas ir vaidina vode- 
vilyje su tokia moterimi, pavarde Kalifornija Džons? 

— Tu atsargiau, Džodžo. 

Jiedu susėdo ant sofutės nišoje tarp mansardos langų. Akies 
kampučiu ji matė, kaip šoka žaliomis šilkinėmis skraistėmis ap- 
sisiautusi mergina. Gramofonas grojo Cezario Franko simfoniją. 

— Nepražiopsokim Kasės šokio. Vargšelė baisiausiai užsigaus. 

— Džodžo, papasakok apie save, kaip tu gyveni? 

Jis pakratė galvą ir plačiai mostelėjo ranka su kadaruojančiu 
audeklu. 

— Susėskime ant žemės ir bylokim istorijas liūdnas apie ka- 
ralių žūtį.“ 

— Ai, Džodžo, kaip man tai atsipykę... Viskas be galo kvaila 
ir neskoninga... Gaila, kad paklausiau ir nusiėmiau skrybėlaitę. 

— O tai tam, kad galėčiau žvelgt į uždraustąsias tavo plaukų 
girias. 

— Ai, Džodžo, nešnekėk nesąmonių. 

— Kaip tavo vyras, Eleina, tiksliau, Helena? 

— Nieko, gerai. 

— Nepanašu, kad džiūgautum. 

— Bet koksai Martinas gražutis. Plaukai juodi, akys rudos, 
žandukai raudonuoja. Tikrai labai žavus. 

— Mieloji, nedemonstruok man motinystės palaimos... Be- 
trūksta, kad klausyčiau, kaip dalyvavai kūdikių parade. 

Ji nusijuokė. 

— Džodžo, labai smagu vėl tave susitikt. 

— Dar aš nebaigiau savo klausimyno, mieloji... Neseniai ova- 
liajame restorane tave mačiau su itin impozantišku griežtų bruo- 
žų žilaplaukiu ponu. 

— Tikriausiai su Džordžu Boldvinu. Taigi seniau tu jį paži- 
nojai. 

— Be abejo, be abejo. Koks jis pasikeitęs. Kur kas įspūdingiau 
atrodo negu seniau, turiu pasakyt... Keista matyt tokiam resto- 
rane pietaujant bolševiko, pacifisto ir PPD“ agitatoriaus Žmoną, 
turiu pasakyt. 


* Iš W. Shakespeare'o „Ričardo II“. 
** Pasaulio pramonės darbininkai (anarchosindikalistinė profesinių sąjungų 
organizacija). 

— Džimpsas ne visai toks. Iš dalies norėčiau, kad toksai būtų... — 
Ji suraukė nosį. - Man irgi šiek tiek pikta dėl to, kas dedasi. 

— Taip ir įtariau, mieloji. 

Pro šalį susidrovėjusi striksėjo Kasė. 

— Eikš, padėk man... Džodžo visaip iš manęs šaiposi. 

— Na, minutėlę pasėdėsiu, dabav bus mano eilė šokti... Ponas 
Ogltovpas skaitys savo išvevstas Bilitisės dainas, o aš pagal jas 
šoksiu. 
kius ir linktelėjo. 

Paskui Elena ilgai sėdėjo viena, pro blausų nuobodžio ūką 
žiūrėdama į šokančių ir klegančių Žmonių pilną kambarį. 

Gramofonas užgrojo turkišką plokštelę. Dviejų vyrų vynioja- 
mu kilimu, prieš save atkišusi indą su tingiai plaukiančiais smil- 
kalais, žengė Estera Vuriz, liesa moteriškė su kuokštu trumpų, 
sulig ausimis, chna nudažytų plaukų. Dėvėjo šilkines plačkelnes, 
dzingsintį metalinį korsetą ir liemenėlę. Visiems plojant ir gėrin- 
tis: „Nuostabu, žavinga“, kitame kambaryje pasigirdo siaubingas 
moters riksmas. Visi pašoko ant kojų. Tarpduryje išdygo drūtas 
vyras su katiliuku. 

— Gerai, mergučės, marš į kitą kambarį. Vyrai pasilieka čia. 

— O vis dėlto kas jūs toks? 

— Nesvarbu, kas aš toks, darykit, kaip sakau. — Vyro veidas 
po katiliuku buvo raudonas kaip burokas. 

— Policijos seklys. 

— Koks įžūlumas. Tegul parodo ženkliuką. 

— Plėšikas. 

— Krata. 

Staiga į kambarį prigurėjo seklių. Jie sustojo prie langų. Vie- 
nas vyras languota kepure, gumburiuotu kaip moliūgas veidu 

atsistojo priešais židinį. Moteris be ceremonijų stumdė į kitą 
kambarį. Vyrus suvarė į krūvą prie durų; sekliai rašėsi jų pavar- 
des. Elena tebesėdėjo ant sofutės. 

— „valdyba telefonu gavo skundą, - išgirdo kažką sakant. 

Tuomet ji pastebėjo, kad ant staliuko prie sofutės, ant kurios 
sėdi, yra telefonas. Pakėlė ragelį ir tyliai padiktavo numerį. 

— Alio, čia apygardos prokuratūra?.. Norėčiau pakalbėti su 
ponu Boldvinu... Džordžai... Laimė, kad žinojau, kur esi. Ar 
prokuroras ten yra? Puiku... ne, tu pats jam persakyk. Įvyko 
baisus nesusipratimas. Aš pas Esterą Vuriz; supranti, ji turi šo- 
kių studiją. Demonstravo draugams kai kuriuos šokius, ir per 
kažkokį nesusipratimą čia įsiveržė policija... 

Prie jos jau stovėjo vyras su katiliuku. 

— Viskas, skambinimas nepadės... Marš į kitą kambarį. 

— Mane sujungė su apygardos prokuratūra. Pakalbėkit su 
prokuroru... Alio, ponas Vintropas?.. Taip... Sveiki. Gal pakal- 
bėtumėt su šituo Žmogum? - Ji padavė ragelį sekliui ir nuėjo 
į kambario vidurį. Ech, ir kam aš nusiėmiau skrybėlaitę, pa- 
galvojo ji. 

Kitame kambaryje pasigirdo kūkčiojimas ir teatrališkas Es- 
teros Vuriz riksmas: 

— Tai klaikus nesusipratimas... Nedrįskit manęs įžeidinėti. 

Seklys padėjo ragelį ir priėjo prie Elenos. 

— Noriu atsiprašyti, panele... Buvome klaidingai informuoti. 
Mano žmonės tuojau pat pasišalins. 

— Geriau atsiprašytumėt ponios Vuriz... Čia jos studija. 

— Ką gi, ponios ir ponai, - skambiu linksmu balsu pradėjo sek- 
lys, - truputį apsirikom ir labai atsiprašom... Kam nepasitaiko... 

Elena šmurkštelėjo į šoninį kambarį pasiimti skrybėlaitės ir 
palto. Kiek užtruko prie veidrodžio pudruodamasi nosį. Kai 

grįžo į studiją, visi klegėte klegėjo. Vyrai ir moterys stoviniavo 
ant kuklios šokių aprangos užsimetę paklodes ir chalatus. Sekliai 
išnyko taip pat staigiai, kaip ir atėjo. Ogltorpas skardžiu balsu 
karštai kalbėjo jaunų vyrų būrelio viduryje. 

— Niekšai, moteris užpuolė, - įraudęs šaukė jis, viena ranka 
mojuodamas galvos apdangalu. - Laimė, įstengiau susivaldyti, 
antraip galėjau iškrėsti tai, ko iki mirties būčiau gailėjęsis... Tik 
didžiausia savitvarda padėjo... 

Elena nepastebimai išsmuko, nubėgo laiptais ir išėjo į gatvę. 
Dulkė smulkus lietus. Ji susistabdė taksi ir parvažiavo namo. 
Nusirengusi paskambino Džordžui Boldvinui į namus. 

— Alio, Džordžai, labai atsiprašau, kad sutrukdžiau tave ir 
poną Vintropą. Jei per pietus nebūtum prasitaręs, kad visą va- 
karą būsi darbe, mus dabar tikriausiai kraustytų iš grotuoto au- 
tomobilio prie Džefersono prekyvietės teismo rūmų... Įdomumo, 
aišku, įdomu buvo. Papasakosiu kada, bet man tie dalykai taip 
atsipykę... Na, visas tas estetizmas, tie jų šokiai ir literatūra, ir 
radikalizmas, ir psichoanalizė... Persisotinau, matyt... Taip, tur- 
būt, Džordžai... Bręstu, matyt. 


Naktis buvo vientisas milžiniškas juodo slegiančio šalčio lui- 
tas. Nosyje tebejausdamas spausdinimo mašinų kvapą, ausyse 
"tebegirdėdamas rašomųjų mašinėlių tratėjimą, Džimis Herfas 
kaip apskurę vyrai, ant raudonų kaip jautiena veidų ir sprandų 
užsileidę kepures ir ausines, kasa sniegą. Jauno ar seno, visų 
vienodos spalvos buvo veidai, visų vienodos spalvos drapanos. 
Vėjas lyg skustuvas pjovė ausis, gildė kaktą ir tarpuakį. 

— Sveikas, Herfai, ketini imtis darbo? - priėjęs linksmai tarė 
skaisčiaveidis jaunas vyras, rodydamas į sniego krūvą. 

— Kodėl gi ne, Danai. Kažin ar ne geriau taip, negu visą gy- 
venimą knaisiotis po svetimus reikalus ir galų gale pavirsti su- 
knistu vaikščiojančiu diktografu. 

— Vasarą gal ir visai nieko... Važiuoji į Vestsaidą? 

- Eisiu pėsčias... Šuniška nuotaika man. 

— Brolyti, ką tu, mirtinai sustipsi. 

- Ir tegu... Prieini iki to, kad nebeturi jokio asmeninio gyve- 
nimo, esi tik rašymo automatas. 

— O aš norėčiau dalies asmeninio gyvenimo atsikratyt... Na, 
ką, labanakt. Tikiuosi, rasi šiek tiek laiko ir asmeniniam gyve- 
nimui, Džimi. 

Juokdamasis Džimis atsuko nugarą sniego kasėjams ir, palin- 
kęs prieš vėją, įgaužęs smakrą į palto apykaklę, patraukė Brodvė- 
jumi į šiaurę. Hiustono gatvėje išsiėmė laikrodį. Penkios. Oho, 
kaip šiandien nusivėlinta. Jokios vilties kur nors išmest taurelę. 
Mintyse sudejavo pagalvojęs, kiek ledinių kvartalų reikės pereiti, 
kol atsidurs savo kambaryje. Protarpiais stabteldavo pakepšnoti 
ir atšildyti sustingusių ausų. Pagaliau parėjo į savo kambarį, 
užsidegė dujinę viryklę ir tirtėdamas pasilenkė virš jos. Jo butas 
buvo kvadratinis nykus kambarėlis Vašingtono aikštės pietinėje 
pusėje. Visas apstatymas - lova, kėdė, knygomis apkrautas stalas 
ir dujinė viryklė. Šiek tiek apšilęs, iš palovio išsitraukė apipintą 
butelį romo. Ant viryklės skardiniame puodelyje užsivirino van- 
dens ir ėmė gerti karštu vandeniu atskiestą romą. Viduje į laisvę 
veržėsi visokiausi neįvardijami jausmai. Jautėsi kaip tas pasakos 
herojus geležies lanku sukaustyta širdimi. Lankas trūkinėjo. 

Romas buvo išgertas. Kambarys protarpiais imdavo iškilmin- 
gai ir sklandžiai suktis ratu. Staiga jis garsiai tarė: 

— Turiu su ja pasikalbėt... Turiu su ja pasikalbėt. 

Užsimaukšlino ant galvos skrybėlę ir apsivilko paltą. Lauke 
pasitiko malonus šaltis. Vienas paskui kitą barškėdami prava- 
žiavo šeši vežimai su pienu. | 

Vakarų Dvyliktojoje viena kitą vaikėsi dvi juodos katės. Gatvė 
buvo pilna jų beprotiško kniauksmo. Jautė, jog jam galvoje tuoj 
kažkas trūks, jog ir pats staiga klaikiai kniaukdamas nuskuos 
šalta gatve. 

Stovėjo drebėdamas tamsiame koridoriuje, spaudinėdamas 
Herfo pavarde pažymėtą skambučio mygtuką. Paskui kiek ga- 
lėdamas garsiau pabaladojo. Elena, susisiautusi žaliu chalatu, 
atidarė duris. 

— Kas atsitiko, Džimpsai? Rakto neturi? 

Jos veidas buvo suglebęs nuo miego; nuo jos dvelkė laimingu 
jaukiu švelniu miego kvapu. Jis dusdamas prabilo pro sukąstus 
dantis. 

— Elena, man reikia su tavim pasikalbėt. 

— Tu girtas, Džimpsai? 

— Nebijok, žinau, ką sakau. 

— Aš baisiai noriu miego. 

Nusekė paskui ją į miegamąjį. Ji nusispyrė šlepetes ir vėl 
palindo po antklode, sėdėjo žiūrėdama į jį apsunkusiomis nuo 
miego akimis. 

— Tyliau, nepažadink Martino. 

— Ele, nežinau, kodėl man visada sunku pasisakyt, kas ant 
širdies... Širdį atvert galiu tik pasigėręs... Klausyk, aš tau dar 
patinku? 

— Juk žinai, kad man labai patinki ir patiksi. 

— Aš apie meilę, supranti, apie ką, vadink, kaip nori... - šiurkš- 
čiai pertraukė jis. 

— Aš turbūt jokio gyvo Žmogaus negaliu ilgai mylėt... Aš bai- 
sus žmogus. Beprasmiška apie tai kalbėt. 

— Aš tai Žinojau. Ir tu Žinojai, kad aš Žinau. Viešpatie, kokie 
sumauti mano reikalai, Ele. 

Ji sėdėjo prisitraukusi kelius, sunėrusi ant jų rankas ir išplės- 

— Tu išties mane beprotiškai myli, Džimpsai? 

— Klausyk, skirkimės, ir bus po viskam. 

— Neskubėk taip, Džimpsai... Be to, Martinas. Kaip su juo? 

— Gaila mažylio. Galėsiu dėl jo kartkarčiais sukrapštyt pinigo, 
kiek reikės. 

— Aš uždirbu daugiau už tave, Džimpsai... Dar nereikia. 

— Žinau. Žinau. Lyg nežinočiau. 

Ilgai sėdėjo be žodžių žiūrėdami vienas į kitą. Nuo žiūrėjimo 
į vienas kitą akys abiem degė. Staiga Džimis baisiausiai panoro 
užmigti, nieko neprisiminti, panirti visa galva į juodą tamsą, 
kaip vaikystėje į motinos sterblę. 

— Na, eisiu namo. - Trumpai, sausai nusijuokė. - Kas galėjo 
pamanyt, kad mudviejų gyvenimas baigsis šitokiu šnipštu? 

— Labanaktis, Džimpsai, - žiovaudama suinkštė ji. - Ne pa- 
saulio pabaiga... Kad nors tas miegas manęs taip nemarintų.... 
Užgesink šviesą, gerai? 

Jis patamsyje apgraibomis surado duris. Lauke pilkavo be- 
auštąs speiguotas rytas. Džimis skubinosi grįžti į savo butą. 
Norėjo gulti ir užmigti, kol neprašvito. 


Ilgas žemas kambarys, kurio viduryje ilgi stalai, apkrauti 
šilko ir krepo audeklais, rudais, oranžiniais, smaragdiniais. 
Karpomų siūlų ir medžiagų kvapas. Prie visų stalų palinkusios 
siuvančių merginų galvos, kaštoninės, šviesios, juodos, rudos. 

Pasiuntiniai, takais ridenantys suknelėmis apkarstytas kabyklas. 
Pasigirsta skambutis, ir kambarys it paukštidė prisipildo triukš- 
mo ir spigių šnekų. 

Ana atsistoja ir pasirąžo. 

- Žinotum, kaip skauda galvą, - sako kitai merginai. 

— Be miego? 

Ji linkteli. 

— Liaukis, drauguže, grožiui kenkia. Mergoms negalima gy- 
vent taip palaidai kaip bernams. - Ta kita mergina liesa, šviesbru- 
vė ir kreivanosė. Ji apkabina Aną per liemenį. - Oi, kaip norėčiau 
bent kiek tavo lašinukų. 

— Atiduočiau mielu noru, - sako Ana. - Kad ir ką valgyčiau, 
viskas eina kūnan. 

— Tu dar ne per riebi... Tu tik putli, tokias jie mėgsta pažnai- 
byt. Pamėgink nešiot berniokiško silueto sukneles, apie kurias 
pasakojau, atrodysi puikiai. 

— Mano vaikinas sako, kad jam patinka figūringos. 

Ant laiptų jos prasibrauna pro būrelį merginų, besiklausančių 
mažiukės ručkės, kuri, plačiai žiopčiodama ir vartydama akis, 
tankiai mala: 

— ..Ji gyveno gretimame kvartale, Kamerono aveniu 2230, 
ir su draugėm buvo „Hipodromo“ teatre, ir grįžo vėlai, ir jos ją 
paleido namo vieną, Kamerono gatvėj, suprantat? O kitą rytą 
namiškiai suskato ieškot ir rado dykvietėj už „Spearmint“ rek- 
lamos. 

— Negyvą? 

- Aišku, negyvą... Kažkoks negras baisu ką jai padarė, o pas- 
kui pasmaugė... Klaiku. Su ja vienoj mokykloj mokėmės. Dabar 
sutemus Kamerono aveniu nepamatysi nė vienos merginos, visos 
taip persigandusios. 

— Tikrai, skaičiau vakar vakare laikrašty. Įsivaizduok sau, 
gretimame kvartale. 


— Matei, kaip paliečiau kuprių? — sušuko Rozė, kai jis atsi- 
sėdo taksi šalia jos. - Teatro vestibiuly. — Jis timptelėjo kelius 
veržiančias kelnes. - Mums pasiseks, Džeikai. Kuprius visada 
neša laimę... jei palieti kuprą... Oi, šitie taksi taip laksto, net 
bloga. - Taksi staigiai sustojus, abu griuvo į priekį. - Viešpatie, 
vos nesuvažinėjom berniuko. 

Džeikas Silvermanas patapšnojo jos kelį. 

— Vargšiuke, susinervinai? 

Jiems privažiavus prie viešbučio, ji pasipurtė ir paslėpė veidą 
palto apykaklėje. Kai jie priėjo prie registratūros pasiimti rakto, 
administratorius Silvermanui tarė: 

- Jūsų laukia vienas ponas. 

Kresnas vyriškis prisiartinęs išsiėmė iš burnos cigarą. 

— Prašom paeiti minutėlei čia, pone Silvermanai. 

Rozei pasirodė, jog ji tuoj nualps. Stovėjo nekrusteldama, 
sustingusi, veidą giliai panarinusi į kailinę palto apykaklę. 

Jie sėdėjo giliuose foteliuose ir sukišę galvas kuždėjosi. Ji 
suklususi žingsnis po žingsnio paėjėjo arčiau. 

— Orderis... Teisingumo departamento... per paštą siekiant 
apgauti... | 

Ji negirdėjo, ką sako įsiterpdamas Džeikas. Jis tolydžio saky- 
tum pritariamai linksėjo galva. Paskui staiga ramiai, šypsodamas 
prabilo. | 

— Ką gi, aš išklausiau jus, pone Rodžersai... Išklausykit ir jūs 
mane. Jei dabar mane suimsit, būsiu sužlugdytas ir aš, ir daugy- 
bė Žmonių, įdėjusių savo lėšų į šią verslovę... Per savaitę galėčiau 
visą įmonę pelningai parduot... Pone Rodžersai, aš smarkiai 

nukentėjau dėl to, kad per žioplumą bereikalingai pasitikėjau 
žmonėmis. 

— Nieko negaliu padaryti... Mano pareiga vykdyti orderį... 
Deja, jūsų numeryje teks atlikti kratą... Matot, mes turime fak- 
telių... - Vyriškis nukratė nuo cigaro pelenus ir ėmė monotoniš- 
kai skaityti. - Džeikobas Silvermanas, dar žinomas kaip Edvar- 
das Feiveršamas, Simeonas Dž. Arbatnotas, Džekas Hinklis, 
Dž. Dž. Goldas... Gan gražų sąrašiuką turim... Pasakysiu atvirai, 
mes atsakančiai padirbėjom prie jūsų bylos. 

Jie atsistojo. Vyriškis su cigaru kryptelėjo galva liesam kepu- 
rėtam vyrui, kuris sėdėjo priešingoje vestibiulio pusėje ir skaitė 
laikraštį. 

Silvermanas nuėjo prie registratūros. 

— Esu iškviečiamas su reikalais, - tarė administratoriui. — 
Malonėkite išrašyti sąskaitą. Ponia Silverman dar keletą dienų 
pagyvens numeryje. 

Rozė be amo nusekė paskui tris vyrus į liftą. 

— Apgailestaujame, ponia, bet taip reikia, - tarė liesasis, timp- 
teldamas kepurės snapelį. 

Silvermanas atidarė kambario duris ir, visiems suėjus, atsar- 
giai uždarė. 

— Ačiū už mandagumą, ponai... Dėkoju žmonos vardu. 

„-Rozė sėdėjo ant kėdės su tiesia atkalte kambario kampe. Stip- 
riai, Vis stipriau kando sau liežuvį, kad neimtų trukčioti lūpos. 

— Mes gerai suprantame, pone Silvermanai, jog tai ne eilinė 
kriminalinė byla. 

— Gal ponai išgertumėte? 

Tie papurtė galvas. Kresnasis prisidegė naują cigarą. 

— Na, ką, Maikai, - tarė liesajam. - Peržiūrėk stalčius ir spintą. 

— Elgiatės pagal reikalavimus? 

— Pagal reikalavimus turėtume jums uždėti antrankius, o po- 
nią suimti kaip bendrininkę. 

Rozė sėdėjo siūbuodama į šonus, tarp kelių sugniaužusi le- 
dines rankas. Buvo užsimerkusi. Sekliams griozdžiant spintoje, 
Silvermanas, nutaikęs progą, uždėjo jai ant peties ranką. Ji at- 
simerkė. 

- Kai šitie gyvatės sekliai mane išsives, iškart skambink Šacui 
ir viską papasakok. Susisiek su juo, nors reikėtų prižadint visą 
Niujorką. - Kalbėjo tyliai ir greitai, beveik nejudindamas lūpų. 

Beveik tuoj pat jis ir išėjo, lydimas abiejų seklių su laiškų 
pilnu portfeliu. Jos lūpos tebebuvo drėgnos nuo jo pabučiavimo. 
Apdujusi dairėsi po tuščią, mirtinai tylų kambarį. Pastebėjo, jog 
šviesiai violetiniame sugeriamajame popieriuje ant rašomojo 
stalo kažkas parašyta. Braižas jo; greitomis pakeverzota: „Viską 
užstatyk ir spruk; tu šaunuolė.“ Jos skruostais ėmė tekėti aša- 
ros. Ilgai sėdėjo padėjusi galvą ant rašomojo stalo, bučiuodama 
sugeriamajame popieriuje pieštuku parašytus žodžius. 

Dangoraižis 


Jaunas bekojis vyras nejudėdamas rymo Keturioliktosios gatvės 
pietinio šaligatvio viduryje. Jis dėvi mėlyną megztinį ir mėlyną 
megztą kepurę su bumbulu. Aukštyn nukreiptos jo akys plečiasi, 
kol užpildo visą baltą kaip popierius veidą. Dangumi plaukia diri- 
žablis, dėl aukščio paūkavęs blizgus folija padengtas cigaras, švelniai 
skverbiasi per lietaus nupraustą dangų ir minkštus debesis. Jaunasis 
bekojis vyras nejudėdamas rymo ant alkūnių Keturioliktosios gatvės 
pietinio šaligatvio viduryje. 

Tarp žengiančių kojų, krypuojančių kojų, kojų su sijonais, su 
kelnėm, su bridžiais jis nekrusteldamas rymo ant alkūnių ir Žiūri 
aukštyn, į dirižablį. 


Bedarbis Džimis Herfas išėjo iš Pulicerio dangoraižio. Susto- 
jo prie kaugės rausvų laikraščių ant šaligatvio krašto ir giliai 
diena, dangus žalsvai mėlynas. Leidosi žingsniuoti į šiaurę. Jam 
tolstant, Vulvortas tįso kaip teleskopas. Žingsniavo į šiaurę per 
spindinčių langų miestą, per susimaišiusių alfabetų miestą, per 
iškabų su paauksuotomis raidėmis miestą. 

Pavasarį gausu gliutino... Kupinas maistingų sulčių, tirps- 
ta burnoje, DAUGIAVAIKIS, pavasarį gausu gliutino. Negausite 

geresnės duonos už PRINCE ALBERT. Kaltinis plienas, melchio- 
ras, varis, nikelis, kalusis plienas. Visiems patinka natūralus grožis. 
MEILĖS DERYBOS visame mieste už tokius pinigus nenusipirksite 
geresnio kostiumo kaip pas Gampelį. Išsaugo mergaitišką odos 
skaistumą... DŽO KISAS, starteriai, lempos, žvakės ir generatoriai. 

Ji sprogdino tramdomas juokas iš visko aplinkui. Vienuolik- 
ta. Naktį nemiegojęs. Gyvenimas apsivertė aukštyn kojomis, jis 
musė, vaikštanti aukštyn kojomis apvirtusio miesto lubomis. 
Jis metė darbą, neturi ko veikti šiandien, ryt, poryt, užporyt. 
Potvynį seka atoslūgis, bet ne savaites, ne mėnesius. Pavasarį 
gausu gliutino. 

Užėjo į valgyklą, užsisakė kiaušinienės su kumpiu, skrebučių 
ir kavos, sėdėjo ir noriai valgė, gardžiuodamasis kiekvienu kąs- 
niu. Mintys lakstė be tvarkos, tarsi saulei leidžiantis ganykloje 
šėliojantys vienergiai kumeliukai. Prie gretimo staliuko balsas 
monotoniškai dėstė: 

— Suviliojo ir pametė... ir mums, žinok, reikėjo viską išvalyt. 
Jie, supranti, visi buvo jūsų bažnyčios nariai. Mes žinojom visą 
tą istoriją. Jam patarinėjo ją uždaryt beprotnamy. Jis sakė: „Ne, 
aš lauksiu iki galo.“ | 

Herfas atsistojo. Reikia eit vėl. Išėjo, tarp dantų jausdamas 
kumpio skonį. 

Ekspresų eismas patenkins pavasarinį poreikį. Viešpatie, paten- 
kint pavasarinius poreikius. Ne, pone, ne skardinėlėse, tačiau 
prisikimšę pypkę pajusite, jog tai rinktinis kvapnus tabakas... 
SOCONY. Vienas gurkšnis jums pasakys daugiau negu milijonas 
žodžių. Geltonas pieštukas su raudona juostele. Negu milijonas 
žodžių, negu milijonas žodžių. „Nagi, duokš tą milijoną... Nenu- 
leisk nuo jo ginklo, Benai.“ Palaikiusi nebegyvu, Jonkerso gauja 
ji paliko parke ant suoliuko. Jie jį apiplėšė, tačiau laimikis buvo 

tik milijonas žodžių... „Bet, Džimpsai, man taip įgriso kalbos 
apie knygas ir proletariatą, kaip tu nesupranti?“ 

Gausu maistingų sulčių, pavasaris. 

Diko Snou motina turėjo batų dėžučių gamyklą. Ji bankruta- 
vo, ir jis metė mokyklą ir ėmė dykinėti. Gaiviųjų gėrimų pardavė- 
jas jį paprotino. Jis buvo sumokėjęs du įnašus už perlų auskarus, 
skirtus juodaplaukei žydaitei mandolinos formos figūra. Estaka- 
dinio geležinkelio stotyje jie patykojo banko kurjerio. Šis užvirto 
ir pakibo ant turniketo. Draugeliai pagrobę krepšį pabėgo fordu 
sedanu. Dikas Snou pasilikęs ištuštino apkabą į lavoną. Mirti- 
ninkų kameroje jis patenkino pavasarinį poreikį parašydamas 
motinai skirtą eilėraštį, kuris buvo išspausdintas Evening Graphic. 

Sulig kiekvienu giliu įkvėpimu Herfas įtraukdavo dundesio, 
džeržgesio ir spalvingų frazių, kol ėmė pūstis, jautėsi klupinė- 
jąs, didelis ir beformis, siūbuojąs tarsi dūmų stulpas balandžio 
ore virš gatvių, žvalgąsis pro mechanikos dirbtuvių, sagų ga- 
myklų, nuomojamų namų langus, jautė lovų patalynės šutą ir 
tolygų tekinimo staklių dūzgimą, rašomosiomis mašinėlėmis 
tarp stenografisčių pirštų rašė keiksmažodžius, universalinėse 
parduotuvėse sukeitinėjo etiketes su kainomis. Viduje purslojo 
tarsi gazuotas vanduo saldžiuose balandžio sirupuose, žemuo- 
gių, sarsaparilių, šokolado, vyšnių, vanilės, putomis dribo per 
švelnų benzino mėlynumo orą. Jausdamas šleikštulį krito iš 
keturiasdešimt ketvirto aukšto, trenkėsi į žemę. O tarkim, jei 
nusipirkčiau ginklą ir nušaučiau Elę, ar patenkinčiau balandžio 
poreikį mirtininkų kameroje parašydamas eilėraštį apie savo 
motiną, kuris būtų išspausdintas Evening Graphic? 

Jis ėmė trauktis, trauktis ir, virtęs maža dulkele, ieškojo kelio 
tarp uolų ir akmenų kriokiančiame nutekamajame griovelyje, 
ropštėsi šiaudais, apeidinėjo variklių tepalo ežerus. 

Sėdėjo Vašingtono aikštėje, vidurdienio nurausvintoje, ir žiū- 
rėjo pro arką į Penktąjį aveniu. Karštinė išgaravo. Jautėsi ataušęs 
ir pavargęs. Aną pavasarį, Dieve, prieš kiek pavasarių, žingsnia- 
vo iš kapinių mėlynu makadamo keliu, kur čirškė kikiliai, o ant 
kelio ženklo buvo užrašas: Jonkersas. Jonkerse aš palaidojau savo 
vaikystę, Marselyje, vėjui pučiant į veidą, įlankoje nuskandinau 
nerūpestingą jaunystę. Kur Niujorke aš palaidosiu trečiąjį savo 
amžiaus dešimtmetį? O galjis buvo deportuotas ir išplaukė Elis 
Ailando keltu giedodamas „Internacionalą“. „Internacionalo“ 
griaudėjimas virš vandens, atodūsiu ištirpstantis migloje. 


DEPORTUOTI 
Džeimsas Herfas, jaunas Žurnalistas, gyvenantis Vakarų Dvyliktojoje 
gatvėje, neseniai neteko savo amžiaus trečiojo dešimtmečio metų. 
Jie stojo prieš teisėją Meriveilą, kuris pareikalavo juos išsiųsti į Elis 
Ailandą ir deportuoti kaip nepageidaujamus svetimus gaivalus. 
Ketveri jauniausieji, Saša, Michailas, Nikolajus ir Vladimiras, buvo 
kiek anksčiau sulaikyti ir apkaltinti perversmo agitacija. Penktieji ir 
šeštieji buvo sulaikyti, formaliai apkaltinus valkatavimu. Likusieji, 
Bilas, Tonis ir Džo, buvo sulaikyti dėl įvairių nusikaltimų, taip pat ir 
dėl žmonos sumušimo, padegimo, grasinimo smurtu ir prostitucijos. 
Visi buvo pripažinti kaltais dėl savavaliavimo, piktnaudžiavimo ir 


nuolaidžiavimo. 


Tylos tylos tylos teisiamasis... Įkalčiai man kelia abejonių, 
pasakė teisėjas šliukšteldamas sau į taurelę. Teismo sekretorius, 
plakantis senovišką kokteilį, apaugo vynmedžio lapais, ir teis- 
mo salė pasmirdo žydinčiomis vynuogėmis, ir kontrabandos 
kontrolierius griebė jaučius už ragų ir maurojančius atsargiai 
nuvedė teismo laiptais. „Posėdis atidedamas dėl šito, kaip jis va- 

dinasi“, - sušuko teisėjas, grafine aptikęs džino. Reporteriai už- 
tiko merą, apsigaubusį leopardo kailiu Pilietinės dorybės poza, 
uždėjusį koją kunigaikštytei Fifi, rytietiškų šokių atlikėjai, ant 
nugaros. Jūsų korespondentas buvo išsisvėręs pro Bankininkų 
klubo langą drauge su savo dėde Džefersonu T. Meriveilu, mieste 
gerai žinomu klubo nariu, bei dviem pripipirintais ėrienos muš- 
tiniais. Tuo metu kelneriai skubiai organizavo orkestrą, vietoj 
būgnelių su stygomis panaudodami Gausenheimerių pilvus. 
Metrdotelis tikrai žavingai atliko „My Old Kentucky Home“, 
pirmą kartą vietoj ksilofono panaudodamas Delavaro praskiesto 
benzino kompanijos septynių direktorių puikiai rezonuojančias 
plikas galvas. O kontrabandos kontrolierius violetinėmis bėgiko 
apatinėmis kelnėmis ir šilkine skrybėle su mėlynu kaspinu per 
tą laiką atvedė jaučius Brodvėjumi iki du milijonai trys šimtai 
keturiasdešimt du tūkstančiai penki šimtai pirmo numerio. Pa- 
siekę Spaiten Daivilą, jie tuojau pat greta po gretos nuskendo 
bandydami nuplaukti į Jonkersą. 

Sėdžiu štai aš čia, galvojo Džimis Herfas, o viduje niežti nuo 
spaudos lyg išbertą. Sėdžiu čia raupuotas nuo spaudos. Jis at- 
sistojo. Po suoliuku susirangęs miegojo geltonas šuniukas. Tas 
geltonas šuniukas atrodė labai laimingas. 

— Man reikia gerai išsimiegot, - balsiai ištarė Džimis. 


— Ką tu su juo darysi, Dačai, užstatysi? 

— Neatiduočiau šito pistoletuko ir už milijoną dolerių. 

— Susimildamas, nepradėk dabar apie pinigus... Nepamatysi, 
kaip koks faras pastebės, kad nešiojies kelnių kišenėj, ir areštuos 
pagal Salivano įstatymą. 

— Dar negimė toks faras, kad mane areštuotų... Nesuk dėl to 
galvos. 

Fransė suinkštė. 

— Bet ką mes darysim, Dačai, ką mes darysim? 

Dačas staiga įsikišo pistoletą į kišenę ir pašoko ant kojų. Styp- 
čiodamas žirgliojo pirmyn atgal asfaltuotu taku. Buvo ūkano- 
tas vakaras, dargana; automobiliai, judantys patižusiu keliu, 
krūmokšnių griaučiuose nepailsdami audė mirgantį žiburių 
voratinklį. 

— Velnias, kaip mane nervini tuo savo zyzimu ir verksmu... 
Ar neužsičiaupsi? - Paniuręs atsisėdo šalia jos. - Pasirodė, kad 
kažkas krūmuos subraškėjo... Šitam prakeiktam parke pilna sek- 
lių... Visam suknistam mieste niekur nepasislėpsi. 

— Būtų nieko, kad ne ta prasta savijauta. Ką tik suvalgau, viską 
išvemiu ir visąlaik drebu, kad kitos mergos nesuuostų. 

— Aš gi tau sakiau, kad viską sutvarkysiu, ar ne? Prižadu, 
per keletą dienų viską gražiai sutvarkau... Išvažiuosim iš čia ir 
susituoksim. Išvažiuosim į Pietus... Kitur, garantija, yra daug 
darbo vietų... Sušalau, nešdinamės iš čia. 

— Oi, oi, Dačai, - pavargusiu balsu tarė Fransė, jiedviem žings- 
niuojant blizgančiu purvinu asfaltuotu taku, - manai, mudu dar 
kada pagyvensim taip smagiai kaip seniau? 

— Prasti mūsų popieriai, bet tai nereiškia, kad taip bus amži- 
nai. Dujų atakos Argono miške, ir tos manęs neįveikė. Per šias 
kelias dienas aš daug ką išsišniukštinėjau. 

— Dačai, jeigu bandysi ir tave areštuos, man beliks tik šokt 
į upę. 

— Sakau aš tau, manęs neareštuos. 


Ponia Kohen, sukumpusi senutė rudu dėmėtu it keptas 
obuolys veidu, stovi prie virtuvinio stalo, sunėrusi ant pilvo 
gumbuotas rankas. Siūbuodama klubais ji nesibaigiančiu irzliu 

jidiš srautu plūsta Aną, kuri pasmėlusiomis miegūstomis akimis 
knapso prie kavos puoduko: 

— Verčiau lopšy būtum nusprogus, negyva gimus... Vai, ir 
kam aš užauginau keturis vaikus, kai jie niekam tikę, agitatoriai, 
prostitutės ir valkatos?.. Benis antrąsyk kalėjime, o Solis dievažin 
kur ieško bėdos, o Sara, nusidėjėlė prakeikta, švysčioja kojom pas 
Minskį, o dabar dar tujen, kad tu vietoj sudegtum, piketuoji su 
siuvėjais, šliaužioji be jokios gėdos gatvėm su iškaba ant kupros. 

Ana pamirkė kavoje duonos lustelį ir įsidėjo į burną. 

— Ai, mam, tu nesupranti, - pilna burna tarė ji. 

— Nesuprantu, paleistuvystės ir nuodėmingo elgesio nesu- 
prantu?.. Vai, rūpintumeis tiktai darbu, nelaidytum liežuvio, 
ramiai užsidirbtum sau algą. Taigi gerai uždirbdavai ir būtum 
galėjus padoriai ištekėt, užuot dūkus su gojum" šokių salėse. Vai, 
vai, užsiauginau dukras ant senos galvos, kurių jokis padorus 
vyras neims ir neparsives į savo namus... 

Ana pašoko klykdama: 

— Ne tavo reikalas... Aš visada tvarkingai moku savo dalį už 
butą. Manai, moteris daugiau niekam neverta, kaip tik vergaut 
ir visą gyvenimą galuotis kiaurais pirštais... Aš manau kitaip, 
girdi? Ir nedrįsk manęs koneveikt... 

— Vai, tu dar atsikalbinėsi prieš senutę motinėlę. Būtų gyvas 
: Solomonas, paimtų tau lazdą. Geriau negyva būtum gimus, ką 
atsikalbinėji prieš motiną kaip kokia gojė. Mauk iš namų, ir greit, 
kol neprakeikiau. 

koridorium į miegamąjį ir krito ant lovos. Jos skruostai liepsnojo. 


* Nežydas, kitatikis. 

Gulėjo ramiai, bandydama galvoti. Iš virtuvės sklido tūžmingas 
monotoniškas senutės sriūbavimas. 

Ana atsisėdo lovoje. Prieš save veidrodyje išvydo išvargusį 
ašarotą veidą ir susivėlusius šiurkščius plaukus. „Vaje, kaip bai- 
siai atrodau“, - atsiduso. Stodamasi kulnu užkabino suknelės 
juostelę. Suknelė kaipmat drykstelėjo. Ana atsisėdo ant lovos 
krašto ir verkė, verkė. Paskui kruopščiai tiksliais dygsneliais 
prisisiuvo atplyšusią juostelę. Siūdama aprimo. Užsidėjo skry- 
bėlaitę, storai pasipudravo nosį, pasiraudonino lūpas, apsivilko 
paltą ir išėjo. Paklusdamos balandžiui, Istsaido gatvės dažėsi 
nelauktomis spalvomis. Nuo ananasų prikrauto vežimėlio pa- 
dvelkė saldžia geisminga gaiva. Ant kampo prie gaiviųjų gė- 
rimų kiosko pamatė kokakolą geriančias Rozę Segal ir Lilianą 
Daimond. 

— Ana, išgerk su mumis kokakolos, - pragydo jos. 

— Gersiu, jei pavaišinsit... Neturiu nė skatiko. 

— Kodėl, negavai profsąjungos pašalpos? 

— Viską močiai atidaviau... Bet kas iš to? Uja ir uja nuo ryto 
lig vakaro. Nusenus, ko norėt. 

— Girdėjai, ginkluoti banditai įsilaužė ir nusiaubė Aiko Gold- 
steino siuvyklą? Su kūjais viską sudaužė, o jį patį paliko be są- 
monės-ant drabužių krūvos. | 

— Siaubas. | 

— O aš pasakysiu, taip jam ir reikia. 

— Bet juk negalima šitaip niokot žmogaus turto. Iš siuvyklos 
pragyvenam tiek jis, tiek mes. 

— Toks ten ir pragyvenimas... Nusivariau juodai, - tarė Ana, 
trinkteldama tuščią stiklinę ant prekystalio. 

— Ramiau, ramiau, - tarė vyras kioske. - Atsargiai su indais. 

— Bet blogiausia tai, - tęsė Rozė Segal, - kad jiems ten pas 
Goldsteiną besimušant pro langą išlėkė kniedė, krito iš devinto 
aukšto ir užmušė sunkvežimiu važiuojantį ugniagesį, ir tas iš- 
griuvo negyvas ant gatvės. 

— Kam jie taip padarė? 

— Kažkas, matyt, kažkam sviedė, ir ji išlėkė pro langą. 

— Ir užmušė ugniagesį. 

Ana pamatė per aveniu jų link ateinantį Elmerį, palinkusį 
liesu veidu į priekį, rankas paslėpusį apspurusio palto kišenėse. 
Ji paliko merginas ir žengė jo pasitikti. 

— Eini pas mane? Neikim, močia plūstasi, siaubas... Gerai 
būtų įtaisyt ją į „Izraelio dukterų“ senelių namus. Nebegaliu 
jos pakęst. 

— Tada einam, pasėdėsim aikštėj, - tarė Elmeris. - Jauti, pa- 
vasaris? 

Ji akies kampučiu dirstelėjo į jį. 

— Arjaučiu? Ai, Elmeri, greičiau tas streikas baigtųs... Iškvai- 
šiu dienų dienas nieko neveikdama. 

— Bet, Ana, streikas darbininkams atveria daug galimybių, 
tai darbininkų universitetas. Per streiką galima mokytis, skaityt, 
vaikščiot į viešąją biblioteką. 

— Bet visąlaik galvoji, diena kita, ir jis baigsis, o ir kokia iš to 
skaitymo nauda? 

— Kuo Žmogus labiau apsišvietęs, tuo naudingiau jis gali pa- 
sitarnaut savo klasei. 

Atsisėdo ant suoliuko nugaromis į žaidimų aikštelę. Aukštai 
danguje žėrėjo besileidžiančios saulės nutvieksti perlamutriniai 
debesėlių dribsniai. Asfaltuotuose takuose rėkavo ir dūko pur- 
vini vaikai. 

— Ak, - tarė Ana, žiūrėdama į dangų, - kad turėčiau pary- 
žietišką vakarinę suknią, o tu fraką, norėčiau pavakarieniaut 
prašmatniam restorane, nueit į teatrą ir kitur. 

— Jei gyventume teisingoje visuomenėje, galėtume... Links- 
mybių darbininkams bus po revoliucijos. 

- Bet, Elmeri, kas iš to, jei būsim seni ir pikčiurnos kaip mano 
močia? 

— Tomis gėrybėmis naudosis mūsų vaikai. 

Ana staiga atsitiesė kaip žvakė. 

— Neturėsiu aš jokių vaikų, - pro dantis iškošė ji, - ne, ne, ne. 


Jiems stabtelėjus pasižiūrėti į italų konditerijos parduotuvės 
vitriną, Alisa palietė jo ranką. Ant kiekvieno torto, dekoruoto 
ryškiomis anilininėmis gėlėmis ir kaneliūromis, stovėjo cukrinis 
Velykų avinėlis ir prisikėlimo vėliava. 

— Džimi, - tarė, pakėlusi į jį pailgą veidelį su raudonomis 
raudonomis it rožės ant tortų lūpomis, - pasistenk padaryt ką 
nors dėl Rojaus... Reikia, kad jis eitų dirbt. Aš išprotėsiu, jeigu 
jis ir toliau karksos namie skaitinėdamas laikraščius, išsiviepęs 
kaip nesveikas... Na, pats supranti... Jis tave gerbia. 

— Betgi jis ieškosi darbo. 

— Kad visai nesistengia, pats Žinai. 

— Jam atrodo, kad stengiasi. Jis, sakyčiau, keistai apie save 
galvoja... Bet man tik ir patarinėt dėl darbo... 

— Oi, aš Žinau, tai puiku. Visi tik ir šneka, kad tu metei žur- 
nalistiką ir žadi rašyt knygą. 

Džimis pasijuto žvelgiąs jai į išplėstas rudas akis, kurių gelmė 
spingsėjo, kaip šulinyje spingsi vanduo. Jis nusuko galvą į šoną; 
jam sugniaužė gerklę; jis nusikosėjo. Jiedu toliau žingsniavo 
linksma ryškiaspalve gatve. 

Prie restorano durų jų laukė Rojus ir Martinas Šifas. Jie per 
priekinį kambarį perėjo į ilgą salę, pilną pristatytą staliukų tarp 
dviejų žalsvai melsvų Neapolio įlankos paveikslų. Oras buvo 
dusnus nuo parmezano sūrio, cigarečių dūmų ir pomidorų pa- 
dažo kvapų. Įsitaisiusi ant kėdės, Alisa vyptelėjo. 

— Kokteilio, kokteilio, ir kuo greičiau. 

— Aš, matyt, kvanktelėjęs, - tarė Herfas, - nes šitie Vezuvijaus 
ir nerūpestingų laivelių vaizdai man visad kelia norą kur nors 
iškeliaut... Manau, po savaitės kitos šiaušiu iš čia. 

— Ir kur tu, Džimi, šiauši?.- paklausė Rojus. - Man tai čia 
naujiena. 

— O Helena nieko nesako? - įsiterpė Alisa. 

Herfas išraudo. 

— O kąji gali sakyt? - aštriai atkirto jis. - Aš tiesiog supratau, 
kad man čia nėra ką veikt, - išgirdo save tariant kiek vėliau. 

— Et, visi mes nežinom, ko norim, - pratrūko Martinas. - Todėl 
ir esam tokia niekam tikus karta. 

— Aš jau šiek tiek Žinau, ko nenoriu, - tyliai tarė Herfas. — 
Bent jau turiu drąsos prisipažint sau, kaip nekenčiu viso to, ko 
nenoriu. | 

— Betgi tai nuostabu, - sušuko Alisa, — atsisakyt karjeros dėl 
idealo. 

— Atsiprašau, — tarė Herfas, atitraukdamas kėdę. Tualete jis 
banguotame veidrodyje pažvelgė sau į akis. 

— Nekalbėk, - sušnibždėjo. - Visos tavo kalbos ir lieka kal- 
bomis... 

Iš veido atrodė girtas. Prisileido į rieškučias vandens ir nu- 
siprausė. Jam atsisėdus prie staliuko, kiti trys džiaugsmingai 
pasveikino. 

— Valio keliauninkui, - pasakė Rojus. 

Alisa valgė ilgas kriaušės skiltis su sūriu. 

— Jaudinanti naujiena, - pasakė ji. 

— Rojus nuobodžiauja, - nutraukdamas stojusią tylą, sušuko 
Martinas Šifas. Restorano dūmuose jo veidas su didelėmis aki- 
mis ir kauliniais akiniais plaukiojo tartum žuvis drumzliname 
akvariume. 

— Aš tik galvoju, kokias vietas man reiks apeit rytoj ieškantis 
darbo. 

— Tu nori darbo? - melodramatišku tonu tęsė Martinas. - Nori 
parduot savo sielą tam, kas pasiūlys didžiausią kainą? 

— Ech, kai neturi daugiau nieko parduodamo... - suaimanavo 
Rojus. | 

— Man blogiausia, kad reikia rytą neišsimiegojus keltis... O 
vis dėlto šlykštu parduot save kaip asmenybę ir visa kita. Ne 
gebėjimą atlikti darbą parduodi, o save kaip asmenybę. 

— Garbingai uždarbiauja tik prostitutės... 

— Bet juk, rupūs miltai, prostitutė parduoda save kaip asme- 
nybę. 

— Ne, tik nuomoja. 

— Bet Rojus nuobodžiauja... Jūs visi nuobodžiaujat... Aš jums 
varau nuobodulį. 

— Mums kaip niekad smagu, - neatlyžo Alisa. - Sutik, Mar- 
tinai, juk nesėdėtume mes čia, jei mums būtų nuobodu... Norė- 
čiau, kad Džimis papasakotų, į kokias paslaptingas keliones jis 
ketina leistis. 

— Ne, jūs sau sakot: koks jis nuobodybė, kokia iš jo visuomenei 
nauda? Jis neturi pinigų, neturi gražios žmonos, neturi apie ką 
papasakot, neturi slaptos informacijos iš biržos. Jis visuomenei 
nenaudinga našta... Menininkas yra našta. 

— Taip nėra, Martinai... Pliauški nesąmones. 

Martinas mostelėjo ranka pervirš stalo. Dvi vyno taurės nu- 
virto. Išsigandęs kelneris ant raudonų upelių užklojo servetėlę. 
Martinas, nieko nepastebėjęs, tęsė: 

— Apsimetėliai jūs... Meluojat išsijuosę ir nemirksit. Jūs nedrįs- 
tat apnuogint savo sielų... Bet dabar turit paskutinįkart išklausyt 
mane... Paskutinįkart, ar girdit... Eikše, kelneri, ir tu, pasilenk 
ir pažvelk į juodą Žmogaus sielos. bedugnę. Herfas irgi nuobo- 
džiauja. Jūs visi nuobodžiaujat, esat nuobodžiaujančios musės, 
zyziančios ant lango stiklo. Jums atrodo, kad lango stiklas yra 
kambarys. Jūs nežinot, kas yra juodoje bedugnėje... Aš labai 
girtas. Kelneri, dar vieną butelį. 

— Martinai, tu ramiau... Nežinau, ar mes ir taip išsimokėsim.... 
Nebereikia daugiau. 

— Kelneri, dar vieną butelį vyno ir keturias grapos. 

— Atrodo, šįvakar nemalonumų neišvengsim, - suniurnėjo 
Rojus. 

— Jei reikės, užmokėsiu savo kūnu... Alisa, nusiimk kaukę... Be 
kaukės tu graži mergytė... Eikš su manim prie bedugnės krašto... 
Ne, aš per girtas, kad išsakyčiau, ką jaučiu. - Nusibraukė akinius 
vėžlio kiauto apsodais ir sugniaužė delne, stiklai blyksėdami 
nuriedėjo grindimis. Šalimais žiopsantis kelneris nėrė tarp stalų 
jiems iš paskos. 

Minutę Martinas sėdėjo mirksėdamas. Likusieji susižvalgė. 
Tuomet jis Žaibiškai pašoko. 

— Aš permatau jūsų kvailom šypsenom pridengtą aro... 
aroganciją. Nenuostabu, kad mes nebegalim nei dorai pa- 
vakarieniaut, nei dorai pasikalbėt... Turiu jums įrodyt savo 
atavistinį nuoširdumą, įrodyt... - Jis ėmė plėšti sau nuo kaklo 
kaklaraištį. 

— Martinai, bičiuli, nusiramink, ar girdi, - kartojo Rojus. 

- Nieks manęs nesulaikys... Turiu bėgt į juodą nuoširdumo... 
Bėgt į prieplauką ir pult į juodą Rytų upės vandenį. 

Herfas per restoraną išbėgo jam įkandin į gatvę. Duryse jis 
nusimetė švarką, ant kampo liemenę. 

— Perkūnas, lekia kaip elnias, - sverdėdamas ir atsimušdamas 
Fierfui į petį sušnopavo Rojus. Herfas pakėlė švarką ir liemenę, 
pasikišo po pažastimi ir grįžo į restoraną. Abu išbalę atsisėdo 
Alisai iš šonų. 

-Jis iš rimtųjų šoks į vandenį? Jis iš rimtųjų šoks į vandenį? — 
klausinėjo ji. 

- Aišku, kad ne, - pasakė Rojus. - Eis namo; mulkina jis mus 
užtat, kad klausom jo išsižioję. 

— Ojeigu ims ir iš rimtųjų šoks į vandenį? 

- Skaudu būtų, jeigu... Jis man labai patinka. Mes savo vaikelį 
pavadinom jo vardu, - niūriai tarė Džimis. - Bet jeigu jis tikrai 
baisiai nelaimingas, kokią teisę mes turim jam to neleist? 

- Ai, Džimi, - atsiduso Alisa, - užsakyk dar kavos. 

Gatve vaitodama dundėdama kriokdama pravažiavo ugnia- 
gesių mašina. Jų rankos buvo šaltos. Tylėdami sriubčiojo kavą. 


Fransė išėjo pro šonines pigių prekių krautuvėlės duris tiesiai 
į šeštą valandą darbą baigusių Žmonių minią. Dačas Robertsonas 
jos laukė. Jis šypsojosi; veidas buvo raustelėjęs. 

— Cia dabar, Dačai, kas?.. - Žodžiai jai įstrigo gerklėje. 

- Argi nepatinka?.. - Nužingsniavo Keturioliktąja, jiems iš 
šonų plūdo miglotas veidų srautas. - Viskas čiki, Franse, - ty- 
liai kalbėjo jis. Vilkėjo šviesiai pilką pavasarinį paltą ir prie jo 
derančią lengvą fetrinę skrybėlę. Ant kojų žvilgėjo nauji rusvi 
smailianosiai pusbačiai. — Kaip tau mano apranga? Pagalvojau, 
kad nepasipusčius nėr prasmės ko nors imtis. 

— Bet, Dačai, iš kur tu viską gavai? 

— Apšvarinau cigarų parduotuvėj tokį tipą. Žinok, buvo vieni 
niekai. 

— Ššš, tyliau tų; dar kas nugirs. 

— Niekas nesupras, apie ką aš šneku. 


Ponas Denšas sėdėjo ponios Denš Liudviko XIV stiliaus budua- 
re. Sėdėjo susikūprinęs paauksuotame foteliuke rausva atkalte, 
paguldęs pilvą ant kelių. Stora nosis ir raukšlės nuo šnirpšlių šono 
iki plačios burnos kampų sudarė du trikampius pažaliavusiame 
apdribusiame veide. Rankoje laikė pluoštą telegramų, prispaustų 
mėlynu lapeliu su iššifruotu pranešimu: Hamburgo filialo defi- 
citas apytikriai 500 000 dolerių; pasirašęs Heincas. Kur tik metė 
akį, pūkuotų blizgančių daikčiukų prigrūstame kambarėlyje 
visur matė ore šokčiojančias ryškiai raudonas raides apytikriai. 
Paskui pastebėjo, kad tarnaitė, šviesi mulatė rauktiniuota kepu- 
raite, įėjusi į kambarį ir bespoksanti į jį. Jo žvilgsnis užkliuvo už 
didelės plokščios kartoninės dėžės jos rankoje. 

— Kas ten? 

— Poniai atsiuntė, pone. 

— Duokit šen... Hiksono... ką ji sau mano pirkinėdama vis 
naujas sukneles, sakykit jūs man... Hiksono... Atidarykit. Jei ma- 
tysiu, kad brangi, grąžinsiu. 

Tarnaitė atsargiai nukėlė vyniojamojo popieriaus sluoksnį, 
atidengdama rausvai oranžinę ir gelsvai žalią vakarinę suknią. 

Ponas Denšas pašoko springte springdamas: 

— Ji gal mano, kad karas tebevyksta... Pasakykit, kad nepri- 
imam. Sakykit, tokie čia negyvena. 

Tarnaitė, krestelėjusi galvą, paėmė dėžę ir, užrietusi nosį, išėjo. 
Ponas Denšas atsisėdo į foteliuką ir toliau peržiūrinėjo telegramas. 

— Aaane, Aaane, - pasigirdo šaižus balsas kitame kambaryje; 
po to pasirodė galva su frigiška nertine kepuraite ir stambus 
kūnas beformėje rauktiniuotoje negližė. - Ką tu, vyreli, čia veiki 
rytą tokiu laiku? Aš laukiu kirpėjos. 

— Labai svarbus dalykas... Ką tik gavau kablogramą nuo Hein- 
co. Serina mieliausia, „Blakhedo ir Denšo“ reikalai labai prasti 
abipus balos. 

— Klausau, ponia, - pasigirdo tarnaitės balsas jam už nugaros. 

Jis gūžtelėjo pečiais ir nuėjo prie lango. Jautėsi pavargęs, 
liguistas, apsunkęs. Gatve dviračiu pravažiavo pasiuntinukas; 
juto dailus ir lieknas, prieš daugelį metų bėgąs vienplaukis Pušų 
gatve, akies kampučiu dirsčiodamas į mergaičių blauzdas. Jis 
atsisuko į kambarį. Tarnaitė buvo išėjusi. 

- Serina, - prabilo jis, - ar tu nesupranti, kokia rimta padėtis?.. 
Krizė. Dabar dar pupelių kaina visai nukrito. Krachas, žinok... 
— Gerai, katinėli, bet kuo aš, tavo manymu, galiu padėt? 

— Taupyti... taupyti. Žiūrėk, kaip kaučiuko kaina krito... Ta 
suknia iš Hiksono... 

— Ką, negi nori, kad pobūvy pas Blakhedus atrodyčiau kaip 
kokia kaimo mokytoja? 

Ponas Denšas atsiduso ir palingavo galva. 

- Tu vis tiek nesupranti; tikriausiai nebus nė jokio pobūvio... 
Klausyk, Serina, čia nebe juokas... Susikrauk lagaminą, kad bet 
kurią minutę galėtume išplaukt... Man reikia poilsio. Ketinu 
keliaut į Marienbadą pasigydyt... Ir tau bus į naudą. 

Jos akys sugavo jo žvilgsnį. Visos smulkios veido raukšlelės 
pagilėjo; paakių oda supliuško nelyginant žaislinis balionas. 
Jis priėjo prie jos ir, uždėjęs ant peties ranką, atkišo lūpas jos 
pabučiuoti, tik ji staiga užsiplieskė. 

— Nesikišk tu į mano reikalus su siuvėjom... Nesikišk... Ne- 
sikišk... 

— Ai, daryk kaip nori. - Įgaužęs galvą į masyvius nuolaidžius 
pečius, išgūrino iš kambario. 

— Aaane! 

— Klausau, ponia. - Tarnaitė grįžo į kambarį. 

Ponia Denš sėdėjo sudribusi plonakojės sofutės viduryje. Jos 
veidas buvo pažaliavęs. 

— Ane, prašom atnešt tą buteliuką su aromatiniu amoniako 
spiritu ir truputį vandens... Ir, Ane, gali paskambint į Hiksono 
parduotuvę ir pasakyt, kad suknelė grąžinta per apsirikimą... 
dėl kamerdinerio kaltės, ir paprašyk tuojau pat atsiųst atgal, nes 
man reikės šįvakar ja vilkėt. 


Teisė siekti laimės, neatimama teisė... teisė gyventi, būti lais- 
viems ir... Juoda be mėnulio naktis; Džimis Herfas vienas žings- 
niuoja Pietine gatve. Už prieplaukos sandėlių nakties tamsoje 
dūluoja laivų siluetai. 

— Dievaži, prisipažįstu, aš aklavietėje, - garsiai ištaria jis. 

Visas šias balandžio naktis bastantis gatvėmis vaizduotė įky- 
riai piešia dangoraižį, dangop išsišovusį rinčiuotą pastatą su 
begale švytinčių langų, iš padebesių griūvantį ant jo. Ausyse 
nikeliuotus konfeti be perstojo barsto rašomosios mašinėlės. 
Languose viliojamai šypsosi Zigfeldo išgarsintųjų reviu merginų 
veidai. Kiekviename lange visai kaip gyva vilioja Elė auksine suk- 
nele, Elė iš plonytės auksinės folijos. Ir jis eina ir eina ieškodamas 
įėjimo į dūzgiantį dangoraižį spindinčiais langais, eina ir eina, o 
durų kaip nėra, taip nėra. Tas vaizdinys užvaldo jį kiekvieną kar- 
tą, kai užmerkia akis, tas vaizdinys užvaldo jį kiekvieną kartą, kai 
paliauja balsiai, įmantriomis giliamintiškomis frazėmis ginčijęsis 

su savimi. Jaunuoli, kad išsaugotumei sveiką protą, turi rinktis 
vieną iš dviejų... Malonėkit, pone, kur įėjimas į šį pastatą? Už 
kampo? Iškart už kampo... vieną iš dviejų neatimamų galimybių: 
arba iškeliaut su nešvariais trikotažiniais marškiniais, arba pasi- 
likt su švaria prisegama „Arrow“ apykakle. Antra vertus, kokia 
prasmė praleist visą gyvenimą bėgant nuo Pražūties miesto? 
O kaip su jūsų neatimamosiomis teisėmis, Trylika provincijų? 
Mintyse vyniodamas frazių siūlą, atkakliai eina pirmyn. Eina be 
tikslo kur nors nueiti. O, jei dar tebetikėčiau žodžiais. 


— Sveiki, pone Goldsteinai, - linksmai išskandavo reporteris, 
spausdamas virš cigarų parduotuvės prekystalio jam ištiestą 
storą leteną. - Mano pavardė Briusteris... Rašau News apie pa- 
didėjusį nusikalstamumą. 

Ponas Goldsteinas - lerviškos išvaizdos vyras kumpa kreivo- 
ka nosimi pilkame veide su šonuose nelauktai styrančiomis raus- 
vomis klusiomis ausimis. Prisimerkęs įtariai nužvelgė reporterį. 

— Gal malonėtumėt papasakot apie vakarykštį... nemalonumą... 

— Nėko aš nepasakosiu, jaunoli. Jūs paskelbsit spaudoj, ir tada 
kiti bernai ir mergos susimanys taip daryt. 

— Gaila, kad jūs taip galvojate, pone Goldsteinai... Prašom 
man duot vieną „Robert Burns“... Viešumas, man regis, reikalin- 
gas kaip ventiliacija... Grynina orą. - Reporteris nukando cigaro 
galą, užsidegė ir stovėjo mąsliai žiūrėdamas į poną Goldsteiną 
pro besisukantį mėlynų dūmų žiedą. - Matote, pone Goldstei- 
nai, kaip yra, - įtaigiai prabilo jis. - Mūsų nuostata šiuo reikalu 
sudominti visuomenę, sujaudinti... sužadinti gailestį... suprantat. 
Žadėjo atvykti fotografas jūsų nufotografuot... Jūsų prekybos 
apimtis ateinančias keletą savaičių, garantija, pašoktų... Matyt, 
reikės paskambint, kad nebevažiuotų. 

— Na, užeina toks bernas, - nelauktai prabilo ponas Goldstei- 
nas, — gražiai apsirengęs, naujas pavasarinis paltas ir visa kita, 
užeinair nusiperka pakelį „Camel“... „Gražus vakaras“, - sako, at- 
plėšė pakelį, išsiėmė cigaretę, rūkys. Paskui žiūriu, jo pana su šydu. 

— Vadinas, be kirpčių? 

— Mačiau tik, kad su tokiu kaip gedulo šydu. Staiga kad šoks už 
prekystalio, įrėmė man šonan vamzdį ir šnekina... na, žinot, lyg ir 
juokais... ir nespėjau susigaudyt, o tas bernas apšvarinęs kasą sako: 
„Džinsuos, bro, grynų turi?“ Prakaitas, žinotumėt, tik išpylė... 

— Ir viskas? 

- Žinia, kol nutvėriau policininką, jų ir pėdos ataušo. 

— Kiek jie išsinešė? 

— Apie penkiasdešim ir dar šešis dolerius iš kišenės. 

— Pana graži buvo? 

— Gal, nežinau. Ech, dėčiau jai į snukį. Tokius paukštelius 
elektros kėdėn reikėtų sodint... Visiškai nebesaugu niekur. Kam 
jiem dirbt, tik gauk vamzdį ir plėšk kaimynus. 

— Gražiai apsirengę, sakot... kaip pasiturintys žmonės? 

— Aha. 

— Aš laikausi versijos, kad jis studentas, o ji panelė iš aukš- 
tuomenės ir kad jie taip pramogauja. 

— Tas šunsnukis buvo banditiškos išvaizdos. 

-- Yra banditiškos išvaizdos ir studentų... Artimiausiame sek- 
madienio numeryje rasite straipsnį, pavadintą „Auksinio jauni- 
mo išpuolis“, pone Goldsteinai... Juk imate News, ar ne? 

Ponas Goldsteinas papurtė galvą. 

— Nesvarbu, atsiųsiu vieną egzempliorių. 

— Supraskit, aš noriu, kad tuos paukštelius nuteistų. Jei galė- 
siu kuo padėt, aišku, padarysiu, kas priklauso... Visiškai nebėr 
saugumo... Reklama sekmadienio priede man nerūpi. 

— Ką gi, fotografas tuoj pasirodys. Jūs, neabejoju, sutiksite 
papozuoti, pone Goldsteinai... Tad labai jums ačiū... Viso gero, 
pone Goldsteinai. 

Ponas Goldsteinas staiga išsitraukė iš po prekystalio blizgantį 
naujutėlaitį revolverį ir nusitaikė į reporterį. 

— Ei, jūs atsargiau. 

Ponas Goldsteinas sardoniškai nusikvatojo. 

— Tegu tik jie dar pasirodo, aš pasiruošęs, - šūktelėjo repor- 
teriui, jau kulniuojančiam į metro. 


— Mūsų uždavinys, mieloji ponia Herf, - su patosu kalbėjo 
nuo ausies iki ausies it žilas Češyro katinas, - kaip banglenti- 
ninkams išplaukti krantan ant mados bangos sekundę prieš jai 
sudūžtant. 

Elena šaukštu grakščiai gnaibė avokado puselę; nudūrusi į 
lėkštę akis, vos pravėrusi lūpas; su siaura tamsmėlyne suknele 
jautėsi gaivi ir liauna, droviai žvali aplinkinių žvilgsnių voratink- 
lio ir monotoniškų madingų restorano šnekų centre. 

— Numatau, kad jūs kaip jokia kita moteris turite tam gyslelę 
ir jokiai kitai moteriai neprilygstamo žavesio. 

— Numatote? - juokdamasi pakėlė akis Elena. 

— Nekibkit seniui prie žodžio... Aš blogai reiškiu mintis... Tai 
pavojingas ženklas. Ne, jūs puikiausiai suprantate, nors truputėlį 
kuklinatės... pripažinkit... Esu įsitikinęs, kad jūs man Žymiai 
geriau išdėstytumėt, koks tas žurnalas turėtų būti. 

- Jūs, aišku, norite, kad kiekviena skaitytoja jaustųsi žengianti 
koja kojon su gyvenimu, esanti pačiame jo centre. 

— Tarsi pati pietautų čia, „Algonkine“. 

- Jei ne šiandien, tai rytoj, - pridūrė Elena. 


423 


Ponas Harpsikortas švargždžiai nusijuokė ir įsispitrino į 
linksmus auksinius taškučius jos pilkų akių gilumoje. Ji išrau- 
dusi nudelbė akis į lėkštėje gulinčią išknaibytą avokado puselę. 
Tarsi veidrodį sau už nugaros, jautė skvarbius tiriamus vyrų ir 
moterų prie aplinkinių staliukų žvilgsnius. 


Purūs blynai maloniai glostė džino nudegintą liežuvį. Džimis 
Herfas sėdėjo Čaildso restorane apsuptas triukšmingos girtos 
kompanijos. Aplink šmėkšojo ir virpuliavo akys, lūpos, vakari- 
niai apdarai, kumpio ir kavos kvapai. Jis stropiai suvalgė blynus, 
užsisakė dar kavos. Pasijuto geriau. Buvo bijojęs, kad sublo- 
guos. Ėmė skaityti laikraštį. Spaudmenys plaukė ir skleidėsi it 
japoniškos gėlės. Paskui vėl išryškėjo, drausmingai susirikiavo, 
vienalyte juoda ir balta mase pasiliejo per drausmingas juodas 
ir baltas jo smegenis: 


Konio saloje, po žiemos šviežiai išdažytame ir išblizgintame pramo- 
gautojų rojuje, tragiška lemtis ištiko šunkeliais pasukusius jaunuo- 
lius. Policijos sekliai suėmė Dačą Robinsoną ir jo bendrininkę, kaip 
spėjama, pagarsėjusią „stileivą banditę“. Abu jie kaltinami Brukline 
ir Kvinse įvykdę daugiau kaip dvidešimt apiplėšimų. Policija šią 
porą sekė keletą dienų. Jiedu nuomojosi vieno kambario butuką 
Sikrofto aveniu Nr. 7356. Pirmieji įtarimai kilo, kai mergina, turinti 
gimdyti, buvo greitosios pagalbos automobiliu atvežta į Kanarsio 
presbiterionų ligoninę. Ligoninės personalą stebino Robinsono, 
atrodytų, neišsenkami piniginiai ištekliai. Mergina buvo pagul- 
dyta į atskirą palatą, kasdien gaudavo šviežių gėlių ir vaisių, O 
konsultacijai, vyriškio prašymu, buvo iškviestas garsus gydytojas. 
Kai prireikė naujagimę užregistruoti, jaunasis vyriškis gydytojui 
prisipažino, jog jiedu nesusituokę. Viena ligoninės darbuotoja, 

pastebėjusi, jog moteris atitinka Evening Times paskelbtą „stileivos 
banditės“ ir jos bendro aprašymą, paskambino policijai. Jiems grį- 
žus į butą Sikrofto aveniu, policijos sekliai keletą dienų juos sekė, o 
šiandien abudu suėmė. 


„Stileivos banditės“ suėmimas... 


Ant Herfo laikraščio tekštelėjo karštas sklindis. Krūptelėjęs 
pakėlė galvą; prie gretimo stalo jam grimasas rodė tamsiaakė 
žydaitė. Jis linktelėjo ir pavaizdavo kilstelįs skrybėlę. 

— Dėkoju, žavioji nimfa, - kimiai ištarė ir ėmė valgyti sklindį. 

— Tu man baik, a girdi? -jai į ausį subaubė šalia sėdintis jaunas 
vyriškis, iš pažiūros bokso treneris. 

Žmonės prie Herfo staliuko kvatojo visa burna. Jis pasiėmė 
sąskaitą, sumurmėjo labanakt ir išėjo. Laikrodis virš kasininkės 
stalo rodė tris. Lauke palei Kolumbo žiedą dar šlaistėsi saujelė 
erzeliuojančių žmonių. Aplyto grindinio kvapas maišėsi su au- 
tomobilių išmetamosiomis dujomis, ir kartkarčiais nuo parko 
padvelkdavo drėgna žeme ir dygstančia žole. Ilgai stovėjo ant 
kampo, nesugalvodamas, kur eiti. Pastarosiomis naktimis jo vi- 
sai netraukė namo. Jautė nepaaiškinamą gailestį, kad „stileiva 
banditė“ irjos draugas suimti. Jam norėjosi, kad jie būtų išsisukę. 
Būtų su malonumu kasdien skaitęs laikraščiuose apiejų Žygius. 
* Vargšai, pagalvojo. Ir dar su naujagime. 

Tuo metu jam už nugaros, Čaildso restorane, kilo triukšmas. 
Grįžo ir pažvelgė pro langą pervirš keptuvės, kurioje čirškėjo trys 
pamiršti sklindžiai. Kelneriai stengėsi išstumti aukštaūgį frakuo- 
tą vyriškį. Žydaitės, sviedusios sklindį, plačiažiaunį draugą laikė 
jo draugai. Paskui pro Žmones prasiyrė tvarkdarys, nedidukas 
pečiuitas vyras įsmegusiomis pavargusiomis beždžionės akimis. 
Ramiai, šaltu veidu sugriebė aukštaugį vyrą. Po akimirkos tasai 

it kulka iššvilpė pro duris. Atsidūręs gatvėje, aukštaūgis kaip 
apdujęs apsidairė ir pasitaisė apykaklę. Tuo pat metu atžvangėjo 
policijos furgonas. Iššoko du policininkai ir kaipmat suėmė tris 
ant kampo ramiai šnekučiuojančius italus. Herfas ir frakuotasis 

susyk gerokai prablaivėję, nudrožė į priešingas puses. 

Ištarmė Ninevei 


Raudonoje prieblandoje jis smelkiasi iš Golfo srovės rūko, šaižiai 
kaukia sustingusiomis gatvėmis, atmerkia pasmėlusias dangoraižių 
akis, teškia raudoną šviną ant santvaromis apjuostų penkių tiltų 
šlaunų, įlankoje po virstančiais dūmų medžiais rujoti kirkina kniau- 
kiančius vilkikus. 

Pavasaris, perkreipdamas mūsų burnas, pavasaris, šiurpindamas 
odą, milžinu iškyla iš sirenų gausmo, kurtinančiai, kraupiai griau- 
dėdamas nudunda pro gatvėje sustojusias mašinas tarp suklususių, 
ant pirštų galų sustingusių kvartalų. 


Ant ausų pasistatęs ilgo vilnonio apsiausto apykaklę ir iki-akių 
užsismaukęs didelę anglišką kepurę, ponas Denšas nervingai 
vaikščiojo pirmyn atgal po šlapią viršutinį „Volendamo“ denį.. 
„ Pro dulksną žvelgė į neįtikimai niūriame danguje išgraviruo- 
tus pilkus prieplaukos statinius ir pakrantės pastatus. Žlugęs, 
žlugęs, tolydžio kuždėjo sau. Pagaliau laivo švilpukas suūkė 
trečią kartą. Užsikimšęs pirštais ausis, ponas Denšas stovėjo 
už gelbėjimo valties stebėdamas, kaip platėja ir platėja drumz- 
lino vandens ruožas tarp laivo šono ir prieplaukos. Sraigtams 


* Nahumo kn. 1. 


427 


įsikirtus į vandenį, denis jam po kojomis sudrebėjo. Prošal ėmė 
slinkti pilki tarsi nuotraukoje Manhatano pastatai. Apatiniame 
denyje orkestras grojo „O Titine Titine“. Raudoni keleiviniai 
keltai, automobilių keltai, vilkikai, šalandos, škunos su mediena, 
krovininiai laivai plaukė tarp jo ir garuojančio iškilaus miesto, 
kuris traukėsi į miglotą piramidę ir ėmė grimzti į rudai žalią 
įlankos vandenį. 

Ponas Denšas nusileido į savo kajutę. Ponia Denš su skrybė- 
laite ir geltonu šydu tyliai verkė padėjusi galvą ant krepšio su 
vaisiais. 

— Liaukis, Serina, - kimiai tarė jis. - Liaukis... Marienbadas 
mums juk patinka... Mudviem reikia poilsio. Mūsų padėtis ne 
tokia jau beviltiška. Einu, išsiųsiu Blakhedui radiogramą... Juk 
būtent jo užsispyrimas ir neapdairumas privedė firmą prie... 
prie to. Žmogus įsivaizduoja esąs pasaulio valdovas... Aš jam... 
ašjam pagadinsiu kraują. Jei prakeiksmais būtų galima užmušti, 
rytoj būsiu lavonas. - Savo nuostabai pajuto, jog liūdnas įtemptas 
veido raukšles tirpdo šypsena. Ponia Denš pakėlė galvą ir Žiojosi 
veidrodyje, ištiesino pečius ir pasitaisė kepurę. - Ką gi, Serina, — 
žvalokai tarė jis, - mano kaip verslininko karjera baigta... Einu, 
išsiųsiu tą radiogramą. 


Motinos veidas palinksta ir jį bučiuoja; jis stveriasi jos sukne- 
lės, ir ji dingsta, palikdama jį patamsyje, palikdama patamsyje 
tvyrantį silpną aromatą, ir jis išsigandęs pravirksta. Mažutis 
Martinas vartosi tarp geležinių lovelės grotų. Už jų tamsu, už 
sienų ir lauke šiurpus didžiulis suaugusių žmonių patamsis, 
bilda, kruta, luitais šliaužia pro langus, kiša pirštus pro durų: 
plyšį. Iš lauko, nustelbdamas ratų dundesį, pasigirsta už gerklės 

griebiantis smaugiantis klyksmas. Ties juo stūksančios tamsos 
piramidės smunka ir griūva ant jo. Jis rėkia ir springsta, rėkia ir 
springsta. Gelbstinčiu šviesos tilteliu prie lovelės ateina nounou'. 

— Nebijok... nieko nėra. - Juodas veidas šypsosi, juoda ran- 
ka pataiso antklodę. - Ten tik gaisrininkų mašina pravažiavo... 
Nereikia jos bijot. 


Elena atsilošė ant taksi sėdynės ir sekundę užsimerkė. Net 
ir po vonios ir pusvalandžio pogulio ją tebekamavo į atmintį 
įsigėręs redakcijos vaizdas, kvapas, rašomųjų mašinėlių tratė- 
jimas, nuolat pasikartojančios frazės, veidai, mašinraščio lapai. 
Jautėsi be galo pavargusi; paakiuose tikriausiai tamsūs ratilai. 
Taksi sustojo. Eismo reguliavimo bokštelyje degė raudona švie- 
sa. Penktasis aveniu iki pat šaligatvių buvo užtvindyta taksi, 
limuzinų, autobusų. Ji vėlavo; laikrodėlį buvo palikusi namie. 
Minutės, slogios lyg valandos, smaugė kaklą. Atsitiesė, pasislin- 
ko ant sėdynės krašto, sugniaužusi kumščius taip stipriai, kad 
juto, kaip pro pirštines į delnus sminga aštrūs nagai. Pagaliau 
taksi metėsi į priekį, plūstelėjo išmetamosios dujos, suburzgė 
varikliai, mašinų kekulas ėmė kilti į Mario kalvą. Ant kampo 
išvydo laikrodį. Be penkiolikos aštuonios. Mašinos vėl sustojo, 
sužviegė taksi stabdžiai, ją bloškė į priekį. Ji atsilošė ir užsimerkė,. 
smilkiniuose tvinksėjo kraujas. Visi nervai ją raižė it aštrios plie- 
ninės džerškančios vielos. „Na, ir kas? - kartojo sau. - Palauks. 
Man visai nedega su juo susitikt. Paskaičiuokim, kiek dar kvar- 
talų... Mažiau kaip dvidešimt, aštuoniolika.“ Žmonės skaičius 
tikriausiai išgalvojo tam, kad neišprotėtų. Išgverusiems nervams 
daugybos lentelė geresnis vaistas už „Couė“. Tą turbūt turėjo 

minty senis Piteris Staivesentas ar kitas kuris, kas sunumeravo 
miestą. Ji šyptelėjo. Taksi vėl pajudėjo. 

Džordžas Boldvinas vaikščiojo pirmyn atgal po viešbučio 
vestibiulį, papsėdamas cigaretę. Protarpiais tolydžio dirsčiojo 
į laikrodį. Visas buvo įsitempęs kaip ploniausia smuiko styga. 
Buvo išalkęs, nekantravo išsikalbėti; laukti jam buvo kančia. 
Kai ji pasirodė, rami, lipšni, besišypsanti, jam knietėjo prieiti ir 
skelti į veidą. 

— Džordžai, tu žinai, kad mes visi neišprotėjam tik todėl, kad 
skaičiai šalti ir bejausmiai? — tarė ji, lengvai kepšteldama jam 
ranką. 

— Aš Žinau tik tiek, kad keturiasdešimt penkias minutes lauk- 
damas bet kas išprotėtų. 

— Tuoj tau paaiškinsiu. Tai visa sistema. Sugalvojau važiuo- 
dama taksi... Tu eik į vidų ir užsakyk, ką nori. Einu minutėlei į 
tualetą... Ir prašyčiau paimt man martinio. Šįvakar aš nusigala- 
vus, stačiai nusigalavus. 

— Užjaučiu, būtinai paimsiu... Tik neužsibūk, gerai? 

Linkstančiais keliais, jausdamasis it tyžtantis ledo gabalas, 
jis įėjo į paauksinimais gausiai išdekoruotą valgomąjį. Po šimts, 
Boldvinai, tu kaip septyniolikinis liurbis... ir dar po tiekos metų. 
Nieko šitaip nelaimėsi... 

— Na, Džozefai, kuo mus šįvakar pavalgydinsi? Aš išalkęs... 
Bet pirmučiausia tegu Fredas suplaka martinio kokteilį, geresnį 
už visus, kuriuos yra gyvenime suplakęs. 

— Trės bien monsieur', - atsakė ilganosis rumunas kelneris ir 
plačiu mostu įteikė jam valgiaraštį. 

Elena ilgai stovėjo prieš veidrodį, valėsi nuo veido pudros 
perteklių, stengėsi apsispręsti. Savyje prisukusi menamą lėlę, 
statė ją į įvairias padėtis. Ėmė santūriai gestikuliuoti, vaizduo- 
damasi įvairias lėlių teatro scenas. Staiga, gūžtelėjusi baltutėliais 
pečiais, nusisuko nuo veidrodžio ir nuskubėjo į valgomąjį. 

— Oi, Džordžai, aš išbadėjusi, stačiai išbadėjusi. 

— Aš irgi, - švargždžiu balsu atsakė jis. - Be to, Eleina, turiu 
tau naujieną, - skubiai pridūrė tarsi bijodamas, kad ji jo neper- 
trauktų. 

— Sesilė sutinka skirtis. Susitvarkysim tyliai ir greitai šią va- 
sarą Paryžiuj. Tad dabar aš norėčiau žinoti, ar tu... 

Ji pasilenkė ir patapšnojo jo ranką, gniaužiančią stalo briauną. 

— Džordžai, pirmiau pavakarieniaukim... Turim elgtis apgal- 
votai. Dievas mato, abu mes praeity pridarėm daug kvailysčių... 
Išgerkim už išaugusį nusikalstamumą. 

Švelni besvorė kokteilio puta raminančiai glostė liežuvį ir 
gerklę, palengva maloniai kaitindama visą kūną. Ji pažvelgė į 
jį linksmai spindinčiomis akimis. Jis savo kokteilį išgėrė vienu 
mauku. 

— Dievaži, Eleina, - nevaldomai užsiplieskė jis, - tu pati nuo- 
stabiausia moteris pasauly. 

Per vakarienę ji jautė, kaip visą tarsi novokainas laipsniškai 
smelkia ledinis šaltis. Buvo apsisprendusi. Atrodė lyg vietoje 
savęs būtų padėjusi savo pačios, amžiams sustingusios viena 
poza, nuotrauką. Nematomas šilkinis kartėlio raištis smaugda- 
mas veržė gerklę. Už lėkščių, už rausvos dramblio kaulo lempos 
ir duonos trupinių, virš baltutėlės marškinių krūtinės kilsavo ir 
linksėjo jo veidas; skruostai vis labiau raudo; šviesa krito tai ant 
vieno, tai ant kito nosies šono; atidengdamos geltonus dantis, 
išraiškingai judėjo tamprios lūpos. Elena sėdėjo sukryžiavusi 

blauzdas, po drabužiais sustingusi lyg porcelianinė statula, vis- 
kas aplinkui, atrodė, kietėja ir dengiasi emaliu, cigarečių dūmų 
mėlynai išruožuotas oras virsta stiklu. Jo medinis marionetės 
veidas beprasmiškai tavaravo prieš ją. Ji sudrebėjo ir susigūžė. 

— Kas atsitiko, Eleina? - pratrūko jis. 

Ji sumelavo: 

- Nieko, Džordžai... Šiurpas kažkodėl nukratė. 

— Atnešti skarą ar ką? 

Ji papurtė galvą. 

— Na, tai kaip? 

- Kas kaip? - šypsodamasi paklausė ji. 

— Po Paryžiaus? 

— Jei iki tol pakentėsi, Džordžai, pakentėsiu ir aš, - tyliai 
pasakė ji. 

Jis jos laukė prie atidarytų taksi durų. Matė jį žvaliai sto- 
viniuojantį patamsyje su gelsvai ruda fetrine skrybėle ir len- 
gvu gelsvai rudu apsiaustu, besišypsantį tarsi kokia garsenybė 
iliustruotame sekmadieninio laikraščio priede. Ji nesąmoningai 
spustelėjo ranką, padedančią lipti į automobilį. 

— Eleina, — virpančiu balsu tarė jis, - dabar mano gyvenimas 
įgaus prasmės... Dieve, kad tu žinotum, kaip tuščiai gyvenau 
tiek daug metų. Buvau kaip skardinis mechaninis žaisliukas, 
visiškai tuščias. 

— Nekalbėkim apie mechaninius žaisliukus, —- prismaugtu 
balsu pasakė ji. 

— Taip, geriau kalbėkim apie mudviejų laimę, - šūktelėjo jis. 

Jo lūpos negailestingai įsisiurbė į josios. Už krūpčiojančio 
stiklinio taksi lango ji tarsi skęsdama akies kampeliu matė skrie- 
jančius veidus, gatvės žibintus, zvimbiančius nikeliu tviskančius: 
ratus. 

Senis languota kepure sėdi ant smiltakmenio laiptelių pana- 
rinęs rankose veidą. Be atvangos mirguliuoja Brodvėjaus švie- 
sų nutvieksti Žmonės, gatve pro jį traukiantys į teatrus. Senis 
kūkčioja, pro pirštus iškvėpdamas rūgštų džino dvoką. Kartais 
pakelia galvą ir kimiai rikteli: 

— Aš negaliu, ar nematot, aš negaliu? 

Balsas ne žmogaus, lyg kas skeltų lentą. Žingsniai paspartėja. 
Pusamžiai Žmonės nusuka akis. Dvi mergaitės, žiūrėdamos į 
ji, spigiai kikena. Benamiai berniūkščiai susiniuksėdami nardo 
tamsioje minioje. 

— Naminės prisisrėbė. 

— Užeis kvartalo faras, bus jam. 

— Štai tau ir prohibicija. 

Senis pakelia nuo rankų šlapią veidą, spokso nereginčiomis, 
krauju pasruvusiomis akimis. Žmonės traukiasi atgal, mina už- 
pakalyje stovintiems ant kojų. Lyg plyštanti mediena, pasigirsta 
jo balsas. 

— Ar nematot, aš negaliu?.. Aš negaliu... Aš negaliu. 


Kai Alisa Šefild įsiliejo į srautą moterų, einančių pro „Lordo 
ir Teiloro“ duris, ir šnervėse pajuto troškų medžiagų kvapą, 
jai galvoje kažkas spragtelėjo. Pirmiausia nudrožė į pirštinių 
skyrių. Pardavėja, jaunutė, ilgomis riestomis blakstienomis, ma- 
loniai nusišypsojo; matuodamasi pilkas ir baltas minkštos odos 
pirštinaites su ilgais kaip šarvinių pirštinių riešais, Alisa su ja 
šnektelėjo apie ilgalaikes šukuosenas. Prieš jai pasimatuojant, 
mergina ilgakakliu mediniu bertuvėliu kiekvienos pirštinaitės 
vidų mikliai pabarstydavo pudra. Alisa užsisakė šešias poras. 

- Taip. Ponia Šefild... Taip, turiu pirkėjos sąskaitą, štai mano 
kortelė... Užsisakysiu ir nemažai kitų daiktų. 

O save tuo metu įtikinėjo: „Absurdas, visą žiemą vaikščiojau 
apiplyšus... Gavęs sąskaitą, Rojus turės kaip nors ją apmokėt, ir 
baigta. Gana jam dinderį mušt. Dievas mato, aš savo laiku už jį 
apmokėjau ganėtinai sąskaitų.“ Paskui ėmė ieškoti kūno spalvos 
šilkinių kojinių. Kai išėjo iš parduotuvės, galvoje jai sukosi ilga 
virtinė prekystalių violetiniame elektros ūke, siuviniai, kutai, 
nasturtų spalvos šilkai; ji užsisakė dvi vasarinės sukneles ir va- 
karinę skraistę. 

Majaro restorane susitiko aukštą šviesbruvį anglą kūgiška 
galva, smailiais pakulų spalvos ūsais ir ilga nosimi. 

— Oi, Bakai, neišpasakytai smagi diena. Pasiautėjau „Lorde ir 
Teilore“. Žinok, pusantrų metų nebuvau pirkus jokių drabužių. 

— Vargšė, - pasakė jis, mostu rodydamas jai staliuką. - Pasi- 
pasakok. 

Ji sudribo ant kėdės ir staiga suinkštė: 

— Oi, Bakai, man taip viskas įgriso... Nežinau, kiek dar tversiu. 

— Na, manęs negali kaltint... Juk Žinai, ką tau siūlau... 

— Na, tarkim, sutikčiau, kas tada? 

— Būtų nuostabu, mudu puikiai sugyventume... Išgerk jau- 
tienos sultinio ar ko. Tau reikia pasistiprint. 

Ji sukikeno. 

— Tai jau tikrai, katinėli. 

— Na, tai maunam į Kalgarį, kaip sakai? Žinau ten vieną vy- 
ruką, manau, jis mane priims dirbti. 

— Oi, važiuojam tuojau pat. Nereikia man nei drabužių, nei 
nieko... Tegu Rojus siunčia atgal į „Lordą ir Teilorą“... Tu pinigų 
turi, Bakai? 

Raudonis, užliejęs jo skruostus, išplito per smilkinius iki pri- 
plotų netaisyklingų ausų. | 

— Prisipažįstu, Ale, mieloji, neturiu nė skatiko. Galiu tik su- 
mokėt už pietus. 

— Et, išsiimsiu pagal čekį; sąskaita mudviejų bendra. 

— Galėsiu išimt „Biltmore“, ten mane pažįsta. Kai nusigausim 
Kanadon, viskas, patikėk, klosis kaip sviestu patepta. Jo Dide- 
nybės dominijoj Bakminsterio pavardė reiškia kur kas daugiau 
negu JAV. 

- Žinau, katinėli, Niujorke svarbiausia pinigai. 

Jiedviem žingsniuojant Penktuoju aveniu, ji staiga įsitvėrė 
jam už parankės. 

— Oi, Bakai, ką aš tau papasakosiu, siaubas. Taip negera 
buvo, vos nenumiriau... Pameni, pasakojau, kad mūsų bute baisi 
smarvė, manėm, nuo žiurkių. Širyt susitinku moteriškę iš pirmo 
aukšto... Oi, man bloga vien pagalvojus. Veidas žalias kaip anas 
autobusas... Pasirodo, buvo inspektorius tikrint vandentiekio... 
Suėmė moterį virš mūsų buto. Fui, per daug šlykštu. Liežuvis 
neapsiverčia... Niekad ten nebegrįšiu. Numirčiau... Vakar visą 
dieną visam name nebuvo nė lašo vandens. 

— Ir kas ten atsitiko? 

— Per daug šlykštu. 

— Papasakok, mažute. | 

— Bakai, tėviškėje tavęs grįžusio niekas nebepažinos. 

— Bet kas gi ten buvo? 

— Ta moteris virš mūsų buto darė nelegalias operacijas, abor- 
tus... Taip ir užkimšo kanalizaciją. 

— Eik tu sau. 

— Man tai paskutinis lašas... O Rojus karkso su savo prakeiktu 
laikraščiu toje smarvėje, išsiviepęs kaip nesveikas. 

— Vargšiuke tu mano. 

— Bet, Bakai, aš galiu išsiimt tik du šimtus dolerių, ne dau- 
giau... Jau ir taip bus kredito perviršis. Ar už tiek nusigausim 
iki Kalgario? 

— Be patogumų kaip nors... Monrealy vienas pažįstamas man 
duos darbo laikrašty — rašinėt apie aukštuomenės gyvenimą... 
Darbas bjaurus, bet galėsiu pasirašinėt slapyvardžiu. Paskui, kai 
turėsim daugiau, kaip tu sakai, perkamųjų, šiaušim kitur... Gal 
dabar ir išsiimam tuos pinigus? 

Jam nuėjus bilietų, ji liko jo laukti prie informacijos stalo. 
Jautėsi vieniša ir mažutė po didžiuliu baltu stoties skliautu. Jai 
prieš akis lyg vis greičiau ir greičiau atgal sukamas filmas bėgo 
jos gyvenimas su Rojumi. Bakas grįžo linksmas, ryžtingai nusi- 
teikęs, banknotų ir geležinkelio bilietų pilnomis saujomis. 

— Artimiausias traukinys tik septintą dešimt, - tarė jis. - Gal 
tu, Ale, eik, pasėdėsi „Palace“, o man bilietą palik kasoj... Aš 
nubėgsiu pasiimt daiktų. Viens du ir atlėksiu... Še penkinę. 

Ir jis nuėjo, ir ji viena karštą gegužės popietę Žingsniavo Ke- 
turiasdešimt trečiąja gatve. Nei iš šio, nei iš to pravirko. Žmonės 
žvalgėsi įją; ji negalėjo susivaldyti. Plūsdama ašaromis, atkakliai 
žygiavo pirmyn. 


— Drauskitės, girdi, nuo žemės drebėjimo! Baisiai bus naudos 
jiem iš to draudimo, kai Viešpaties rūstybė išrūkys šitą miestą 
kaip vapsvų lizdą ir jis pastvers ir supurtys jį kaip katė pelę... 
Drauskitės nuo žemės drebėjimo! 

Džo ir Džiūsnai magėjo, kad bambantis ir šūkalojantis senis su 
žandenomis, panašiomis į šepečius buteliams valyti, pasitrauktų 
nuojų lauželio. Jie nesuprato, ar jis pamokslauja jiems, ar šnekasi 
su savimi. Apsimetę, kad jo nemato, jiedu nervindamiesi ant 

grotelių, sumeistrautų iš seno skėčio virbų, ruošėsi kepti gabalą 
kumpio. Žemai, už žalsvai geltonų sprogstančių medžių nėrinių 
vakaro šviesoje sidabravo Hadsonas ir bolavo šiaurės Manhatano 
daugiabučių virtinė. 

— Nieko nesakyk, - sušnibždėjo Džo, trumpai pasukiojęs pirš- 
tu sau palei ausį. - Jis trenktas. 

Džiūsnai pašiurpo nugara, lūpos atšalo, jam norėjosi leistis 
į kojas. 

- Čia kumpis? - staiga geraširdiškai sumurkė žmogus. 

— Kumpis, pone, - patylėjęs išdrebino Džo. 

— Oarnežinot, kad Ponas Dievas draudžia savo vaikam valgyt 
kiaulių mėsą? - Ir vėl ėmė monotoniškai bambėti ir šūkaloti. — 
Gabrieliau, brolau Gabrieliau... ar galima šitiem vaikeliam val- 
gyt kumpį?.. Aišku. Angelas Gabrielius, jis, žinokit, geras mano 
draugas, sako, kad šįkart galima, bet daugiau ne... Atsargiai, 
brolau, sudeginsi. - Džiūsna atsistojo. - Sėskis, brolau. Aš tavęs 
neskriausiu. Aš vaikučius suprantu. Mes mylim vaikučius, ir 
aš, ir Ponas Dievas... Bijot manęs užtat, kad aš valkata, a ne? 
Tai va, ką aš jum pasakysiu, niekad nebijokit valkatų. Valkatos 
jūsų nenuskriaus, jie geri žmonys. Ponas Dievas, kai gyveno ant 
žemės, irgi valkatavo. Mano bičiulis angelas Gabrielius sakė, jis 
irgi daug sykių valkatavęs... Klausykit, aš turiu keptos vištienos, 
viena senė juodukė davė... Och, pone tu Dieve! - stenėdamas 
atsisėdo ant akmens šalia berniukų. 

— Norėjom žaist indėnus, bet gal geriau žaisim valkatas, — 
įsidrąsinęs tarė Džo. 

Valkata iš žaliais pelėsiais paėjusio palto beformės kišenės 
išsitraukė į laikraštį susuktą vištieną ir atsargiai išvyniojo. Nuo 
čirškančio kumpio jau sklido skanus kvapas. Džiūsna vėl atsi- 

sėdo, kaip ir pirma, kuo toliau, bet taip, kad viską ir matytų, ir 
girdėtų. Valkata padalijo vištieną, ir jie visi ėmė valgyti. 
toniškai šūkaloti, ir berniukus vėl apėmė baimė. Temo. Valkata, 
prisikimšęs pilną burną, šūkalojo, vištos kulšimi rodydamas už 
Riversaido kelio mirguliuojančių žiburių šachmatų lentą. - Pri- 
kekšę, atsiprašau už negražų žodį. Draustis nuo žemės drebė- 
jimo, velnią tas jiem padės, a ne? Ar žinot, žmonys, per kiek 
laiko Dievas sugriovė Babelio bokštą? Per septynias minutes. Ar 
žinot, per kiek laiko Ponas Dievas sugriovė Babiloną ir Ninevę? 
Per septynias minutes. Niujorke vienam kvartale nuodėmingų- 
jų daugiau, negu Ninevėj buvo kvadratinėj mylioj, o per kiek 
laiko Ponas Dievas Sabaotas sugriaus Niujorką su Bruklinu ir 
Bronksu? Per septynias sekundes. Septynias sekundes... Sakyk, 
vaiki, kuo tu vardu? - vėl tyliai sumurkė jis ir bakstelėjo Džo 
vištos kulšimi. 

— Džozefas Kameronas Parkeris... Mes gyvenam Junjone. 

— O tu? 

— Antonijas Kameronė... vaikai vadina Džiūsna. Šitas bernio- 
kas mano pusbrolis. Mat jo tėvai pasikeitė pavardę, pasivadino 
Parkeriais. 

— Pavardės keitimas nieko nepadės... Paskutinio teismo kny- 
goj surašytos visos pravardės ir slapyvardžiai... Iš tikrųjų sa- 
kau jum, Viešpaties diena nebetoli... Dar vakar Gabrielius man 
sako: „Na, Jona, gal pradedam?“, o aš jam sakau: „Gabrieliau, 
drauguži, tu pagalvok apie moteris, vaikus ir nekaltus kūdikius. 
Jeigu tu užleisi žemės drebėjimą ir ugnį ir sierą iš dangaus ir jį 
sugriausi, jie visi žus lygiai kaip turčiai ir nusidėjėliai“, tada jis 

man sako: „Gerai, Jona, tegu bus, vyruti, kaip tu sakai... Savaitę 
kitą dar tegu pagyvena...“ Betgi baisu ir pagalvot, žmonys, kaip 
lis ugnim ir siera ir drebės Žemė ir vanduo visa užlies ir grius 
didžiausi pastatai. 

Džo staiga plekštelėjo Džiūsnai per nugarą. 

— Tu gaudai, - tarė jis ir nukūrė. 

Džiūsna klupinėdamas nusivijo jį siauru taku tarp krūmų. 
Prisivijo ant asfalto. 

— Tas senis tikrai trenktas, - sušuko jis. 

— Užsičiaupk tu, - subarė Džo. 
vinguriuojančius skystus lauželio dūmus. Valkatos nesimatė. 
Girdėjosi tik, kaip jis šūkaloja: „Gabrieliau, Gabrieliau.“ Gaudy- 
dami kvapą abu nudūmė link išganingų, išilgai gatvės tvarkingai 
išrikiuotų lankinių lempų. 


Džimis Herfas spustelėjo žingsnį, kad nepakliūtų po sunkve- 
žimiu; šio sparnas tik brūkštelėjo per lietpalčio skverną. Minutę 
pastovėjo už estakadinio geležinkelio stulpo, kol atitirpo sule- 
dėjęs nugarkaulis. Staiga priešais jį atsidarė limuzino durelės, ir 
jis išgirdo pažįstamą balsą, bet neprisiminė, kieno. 

— Lipkit, pone Erfai... Gal kur pavėžėt? - Nesąmoningai kel- 
damas koją, pastebėjo lipąs į rolsroisą. 

Drūtas raudonveidis vyras su katiliuku pasirodė besąs 
Kongas. 

— Sėskitės, pone Erfai... Labai malonu matyt. Kur einat? 

— Niekur, vaikštau, ir tiek. 

— Važiuojam pas mane, kai ką parodysiu. Kaip gyvuojat? 

— Gerai; ne, iš tikrųjų nekokie mano popieriai, bet neimu į 
galvą. 

— Oašryt gal sėsiu į kalėjimą... pusei metų... o galir ne. - Kon- 
gas nusijuokė gerkliniu juoku ir atsargiai ištiesė dirbtinę koją. 

— Tai vis dėlto pričiupo jus, Kongai? 

— Sąmokslas... Bet aš nebe Kongas Zėba, pone Erfai. Vadin- 
kit mane Armanu. Aš vedęs; Armanas Diuvalis, gyvenu Parko 
aveniu. 

— O Marguis des Coulommiers? 

— Tik verslo reikalais. 

— Verčiatės, atrodo, neblogai, ką? 

Kongas linktelėjo. 

— Jei išveš į Atlantą, nors tikiuos, kad taip nebus, po pusme- 
čio iš kalėjimo išeisiu būdamas milijonierius... Pone Erfai, jegu 
jum reikia pinigų, tik tarkit žodį... Paskolinsiu tūkstantį dolerių. 
Atiduosit kad ir po penkių metų. Aš jus pažįstu. 

— Dėkui, pinigai dar ne viskas, štai kur visa bėda. 

— Kaip jūsų žmona?.. Labai graži moteris. 

— Skiriamės mes... Šįryt gavau šaukimą į teismą... Tik dėl to 
ir stirksau šitam suknistam mieste. 

Kongas sukando lūpas. Paskui smiliumi iš lengvo pastukseno 
Džimiui per kelį. 

— Tuoj būsim namie... Duosiu labai gero gėrimo... 

— Taip, laukit, - šūktelėjo vairuotojui Kongas, oriai, ramsty- 
damasis lazdele su auksiniu bumbulu, šlubčiodamas į margą 
marmurinį daugiabučio vestibiulį. Lifte tarė: - Gal pasiliktumėt 
vakarienės? 

— Kad, Kon... Armanai, šįvakar negaliu. 

— Turiu vieną labai gerą virėją... Kai atplaukiau į Niujorką, 
bene prieš dvidešim metų, laive buvo toks vaikinas... Štai ir 
durys, matot, A. D., Armanas Diuvalis. Mes kartu pabėgom iš 
laivo, ir jis man nuolat sakė: „Armanai, tu niekad neprasimuši, 

tu tinginys, lakstai paskui mergiotes...“ Dabar, ką jūs manot, jis 
mano virėjas... puikus virėjas, pirmos rūšies. Gyvenimas keistas 
daiktas, pone Erfai. 

— Oho, puikumėlis, - tarė Džimis Herfas, su stikline „Old 
Bourbon“ viskio rankoje atsilošęs į aukštą ispaniško krėslo atkal- 
tę juoduoju riešutmedžiu išmuštoje bibliotekoje. - Kongai... Tai 
yra, Armanai, jei būčiau Dievas ir man reikėtų spręst, kas šiame 
mieste vertas uždirbt milijoną dolerių, prisiekiu, rinkčiausi jus. 

— Gal greit ir mano žmona pareis. Labai graži, parodysiu. — 
Pirštais paraitė sau aplink galvą. - Labai daug šviesių plaukų. — 
Staiga suraukė antakius. - Bet, pone Erfai, jegu kuo galiu padėt, 
pinigais ar panašiai, duokit žinią, gerai? Jau dešim metų mes 
labai geri draugai... Dar įpilt? 

Geriant trečią stiklinę Herfui atsirišo liežuvis. Kongas sėdėjo 
pravėręs storas lūpas, kartkarčiais linkteldamas galva. 

— Skirtumas tarp mūsų, Armanai, tas, kad jūs visuomenės 
akyse kylat, o aš smunku... Kai jūs dirbot garlaivio kambuze, aš, 
išlepintas, baltas kaip diegas vaikėzas, gyvenau Rico viešbuty. 
Mano tėvai buvo prasigyvenę iki Vermonto marmuro, juodojo 
riešutmedžio babiloniškų prašmatnybių... aš jau nebeprasigy- 
vensiu... Moterys, Žinokit, kaip žiurkės, jos palieka skęstantį 
laivą. ji ruošiasi ištekėt už Boldvino, to, kuris ką tik paskirtas 
apygardos vyriausiuoju prokuroru. Kalba, kad jam reformatorių 
koalicijos sąraše numatoma mero kėdė... Valdžios troškulys, štai 
kas jį geną. Moterys prie tokių limpa kaip musės. Jei manyčiau, 
kad man tai padėtų, prisiekiu, turiu užtektinai energijos sėst 
prie rašomojo stalo ir uždirbt milijoną dolerių. Bet rašymas man 
nebeteikia pasitenkinimo. Man reikia ko nors naujo, kitokio... 
Taip ir jūsų sūnums bus, Kongai... Jei būčiau gavęs tinkamą 

išsilavinimą ir ėmęsis dirbti pakankamai anksti, galėjau tapt 
žymiu mokslininku. Jei turėčiau daugiau asmeninio žavesio, gal 
būčiau artistas ar dvasininkas... Bet štai aš, Dieve brangus, bai- 
giu trečią dešimtį ir labai noriu gyvent... Jei būčiau romantikas, 
turbūt seniausiai būčiau nusižudęs tam, kad Žmonės apie mane 
kalbėtų. Bet man neužtektų ryžto net prasigert. 

— Panašu, pone Erfai, - su vangia šypsena-iš naujo pripil- 
dydamas stiklinaites tarė Kongas, - kad jūs per daug galvojat. 

- Žinoma, galvoju, Kongai, žinoma, galvoju, bet kas man, po 
velnių, iš to? 

— Na, jei prireiktų pinigėlių, prisiminkit Armaną Diuvalį... 
Paieškot ko užsigert? 

Herfas papurtė galvą. 

— Nešdinsiuos jau... Iki pasimatymo, Armanai. 

Marmuriniame vestibiulyje tarp kolonų susidūrė su Nevada 
Džons. Ji segėjo orchidėjas. 

— Labas, Nevada, ką tu veiki šituose nuodėmių rūmuose? 

- Įsivaizduok, gyvenu... Neseniai ištekėjau už tavo bičiulio, 
Armano Diuvalio. Gal užsuksi jo aplankyt? 

- Ką tik aplankiau... Šaunus vyras. 

— Faktas. 

— O Tonį Hanterį kur padėjai? 

Ji priėjo prie pat jo ir pusbalsiu atsakė: 

— Tu apie mane su Toniu pamiršk, gerai?.. Fu, na, ir trenkia 
nuo tavęs... Tonis viena iš Dievulio klaidų, su juo baigta... Radau 
kartą, voliojasi persirengimo kambary, kilimėlio kampą kramto, 
girdi, įsižiūrėjęs kažkokį akrobatą, bijąs, kad sulaužysiąs ištiki- 
mybę man... Sakau, eik ir laužyk, ir viskas, po draugystės... Bet 
dabar, garbės žodis, noriu būt laiminga, ištikima Žmona, todėl, 

susimildamas, neprasitark Armanui nei apie Tonį, nei apie Bol- 
dviną... nors jis ir taip Žino, kad vedė ne skaisčiausios mergelės 
statulą... Gal užeisi, pavalgysim kartu? 

— Negaliu. Laimingai, Nevada. 

Jausdamas viskio šilumą skrandyje, dilgsėjimą pirštuose, Dži- 
mis Herfas išėjo į vakarėjančią Parko aveniu, užtvindytą taksi 
dūzgesio, dvelkiančią tai benzino, tai restoranų, tai prieblandos 
kvapais. 


Buvo pirmas vakaras, kurį Džeimsas Meriveilas leido „Met- 
ropoliteno“ klube nuo tada, kai buvo į jį priimtas; jis bijojo, kad 
priklausymas klubui, kaip ir vaikščiojimas su lazdele, jį sendins. 
Sėdėjo giliame odiniame fotelyje prie lango rūkydamas cigarą už 
trisdešimt penkis centus, ant kelio pasidėjęs Wall Street Journal, į 
dešinę šlaunį atrėmęs Cosmopolitan, ir, įsistebeilijęs į žiburių, tarsi 
svetimkūnių krištole, pribirusią tamsą, užsisvajojo: Ekonominė 
depresija... Dešimt milijonų dolerių... Pokario nuosmukis. Čia 
tai bent krachas, reikia pripažint. „BLAKHEDAS IR DENŠAS“ 
BANKRUTUOJA DĖL 10 000 000 DOLERIŲ SKOLOS... Denšas prieš 
keletą dienų išvyko iš šalies... Blakhedui paskirtas namų areštas 
Greit Neke. Viena seniausių ir solidžiausių importo ir eksporto 
firmų Niujorke, 10 000 000 dolerių. Visada smagu būryje draugų. 
| Bankininkystė visai kas kita. Net ir esant deficitui, dar lieka pini- 
gų, įkeisto turto. Bet kokie komerciniai sandėriai visada susiję su 
tam tikra rizika. Mums gerai, kai jie išlošia, ir gerai, kai pralošia, 
ar ne, Meriveilai? Taip sakė senis Perkinsas, kai Kaningamas jam 
taisė „Jack Rose“... Ant stalo bokalai, ir skamba daina. Geras jis svai- 
niukas. Meizė vis dėlto žinojo, ką daranti... Jo padėties žmogui 
visada yra pavojus būti šantažuojamam. Kvailas, kad neduoda 

į teismą... Ta merga nenormali, sakė, ištekėjus už kažkokio jo 
bendrapavardžio... Ligonė, tokiai vieta psichiatrinėj. Dieve, o aš 
vos kailio jam neiškaršiau. Aplinkybių jis visiškai reabilituotas, 
net motina pripažino. Sinbadas susimovė Tokijuj ir Romoj... mėgo 
dainuoti Džeris. Vargšas, nepatirs jis, ką reiškia jaustis savam, 
lygiam su visais „Metropoliteno“ klube... Iš prasčiokų. O štai 
Džimis... net žema kilme negali pasiteisint, visiškas nevykėlis, 
niekam tikęs iš mažumės... Senio Herfo, atrodo, būta pasilei- 
dėlio, jachtininko. Girdėjau, mama sakydavo, tetai Lilei daug 
teko iškentėt. Vis dėlto galėjo ir jis kuo nors tapt, juk turi savų 
pranašumų... svajotojas, klajūnas... Grenič Vilidžo bohema. O 
tėtis padėjo lygiai man, lygiai jam... Dabar tos skyrybos... Sveti- 
moterystė... su eiline prostitute greičiausiai. Gal sifilį pasigavo 
ar ką. Žiauriai nenusisekė. 

Nesėkmė. Sėkmė. 

Didžiulė sėkmė... Dešimt sėkmingos bankininkystės metų... 
Vakar per Amerikos bankininkų asociacijos vakarienę Džeimsas 
Meriveilas, Bankų ir trestų kompanijos prezidentas, dėkodamas 
už tostą „Už pažangios bankininkystės dešimtmetį“, kalbėjo... 
Tai man primena, ponai, anekdotą apie seną juoduką, kuris la- 
bai mėgo vištieną... Bet, jeigu leisite šia šventiška proga tarti 
keletą rimtų žodžių (fotoaparato blykstė), norėčiau dėl kai ko 
perspėti... laikau tai savo priederme kaip Amerikos pilietis, kaip 
prezidentas didžios institucijos, turinčios ne tik nacionalinių, bet 
ir internacionalinių gerąja prasme, tiksliau, pasaulinių ryšių ir 
įsipareigojimų (fotoaparato blykstė)... Audringiems plojimams 
pritilus, Džeimsas Meriveilas, iš susijaudinimo virpančia įspū- 
dinga žilsva galva, tęsė kalbą... Ponai, teikiate man per daug 
garbės... Leiskite tik pridurti, kad bėdoje ir varge, ir drabstomą 

purvais, ir keliamą į padanges, ir tylų vidurnaktį, ir triukšmingą 
vidurdienį mane palaikė, stiprino ir įkvėpdavo triasmenė ištiki- 
mybė Žmonai, motinai ir tėvynei. 

Ant kelių gulėjo nukritęs ilgas nudegęs cigaro galas. Džeim- 
sas Meriveilas atsistojo ir oriai nubraukė nuo kelnių lengvučius 
pelenus. Tada vėl atsisėdo ir, dėmesingai suraukęs antakius, 
ėmė skaityti Wall Street Journal straipsnį apie užsienio valiutas. 


Jie sėdi ant dviejų taburečių užkandinės vagonėlyje. 

— Klausyk, vaiki, kokio velnio tu parsisamdei į tą seną ša- 
landą? 

— Kad į Rytus daugiau nebuvo plaukiančių. 

— Na, įklimpai kaip musė į barščius, vaiki, kapitonas prietran- 
ka, pirmasis padėjėjas paskutinis sukčius, Sing Singe sėdėjęs, 
komanda vieni atmatos, o ta sena gelda neverta nė premijos už 
išgelbėjimą... Kur dirbai iki šiol? 

— Viešbuty naktiniu sargu. 

— Paperėtgalvi tu, paperėtgalvi... Dievuliukai, žmogus meta 
geriausią darbą prašmatniam Niujorko viešbuty ir parsisamdo 
kambuzo pastumdėliu kiauradugniam laiviūkšty... Nieko sau 
virėjas iš tavęs išeis. 

Jaunesnysis rausta. 

— Ei, tai kur tas mėsainis? - šūkteli padavėjui. 

Kai pavalgę baigia gerti kavą, grįžteli į bičiulį ir pusbalsiu 
klausia: 

- Klausyk, Runi, tu buvai Europoj... per karą? 

— Buvau keletą sykių Sent Nazere. Kodėl klausi? 

— Nežinau... Knieti man nuo tada... Dvejus metus kariavau. 
Seniau kitaip atrodė. Galvodavau, susirasiu gerą darbą, vesiu, 
įsikursiu, ko daugiau bereikia, o dabar nusispjaut... Padirbėju, 

supranti, pusmetį, ir knieti man, nors tu ką. Plauksiu, sakau, 
Rytų šalių pamatyt... 

— Nesijaudink, - sako Runis, linguodamas galvą. - Pamatysi, 
būk ramus. 

— Kiek mokėt? - klausia jaunesnysis padavėją. 

— Jauną, matyt, tave paėmė. 

- Šešiolikos užsiverbavau. 

Pasiima grąžą ir paskui krypuojančią plačią Runio nugarą iš- 
seka į gatvę. Gatvės gale, anapus sunkvežimių ir sandėlių stogų, 
mato garlaivių stiebus, dūmus ir į saulę kylančius baltus garus. 


— Nuleisk užuolaidą, - nuo lovos pasigirsta vyro balsas. 

— Negaliu, užstrigo... Velnias, visai nukrito. - Kai ritinys tren- 
kiasi Anai į veidą, ji vos neapsirauda. - Sutaisyk, — sako eidama 
prie lovos. 

— O man kas, niekas ir taip nemato, - ją pastvėręs, juokda- 
masis sako vyras. 

— Tik kad šviečia iš gatvės, - suaimanuoja ji, lyg pavargusi 
suglebdama jo glėbyje. 

Kambarėlis kaip batų dėžė, kampe priešais langą geležinė 
lova. Į vidų veržiasi gatvės gausmas. Ant lubų ji mato besimai- 
nančius elektrinių Brodvėjaus iškabų atšvaitus, baltus, raudonus, 
žalius, paskui spalvų maišatį tarsi sprogus muilo burbului ir vėl 
baltą, raudoną, žalią. 

— Ai, Dikai, pritaisyk tu tą užuolaidą, tas ribuliavimas mane 
nervina. | 

- Gražiai ribuliuoja, Ana, kaip teatre... Čia juk, kaip sakydavo, 
„Linksmas baltas kelias“. 

— Jums, nevietiniams, gal ir gražu, 0 mane nervina. 

— Tai tu dabar dirbi pas madam Subrin, tiesa, Ana? 

— Nori pasakyt, aš streiklaužė... Žinau. Močia išmetė, ir arba 
dirbk, arba dvėsk... 

— Tokia graži mergina kaip tu, Ana, visada gali susirast vai- 
kiną. 

— Viešpatie, kokie jūs visi bjaurūs... Manai, jeigu atsivedžiau 
tave, galiu vedžiotis bet ką... Nesivedžiosiu, supratai? 

— Ašne tą norėjau pasakyt, Ana... Vaje, kokia tu dirgli šiąnakt. 

— Nervai turbūt... Šitas streikas, dar močia išmetė, aš streik- 
laužė, dirbu pas Subrin... bet kam širdį paėstų. O kas man, eina 
jie po velnių. Tegu palieka mane ramybėj. Aš niekam gyvenime 
nieko bloga nepadariau. Aš tik noriu, kad paliktų mane ramybėj, 
kad galėčiau užsidirbt ir kada ne kada prasiblaškyt... Viešpatie, 
Dikai, tai baisu... Bijau net išeit į miestą, kad nesusitikčiau mer- 
ginų iš senosios profsąjungos. 

— Po galais, Ana, nėra taip jau blogai, garbės žodis, jei ne 
žmona, išsivežčiau tave į Vakarus. 

Ana ima verkšlenti: 

— Ir dar tu, patikai man, todėl norėjau padaryt malonumą, o 
tu už tai mane vadini paskutine kekše. 

— Nei aš vadinau tavęs taip, nei ką. Net minties tokios neturė- 
jau. Tu, manau, tikra šaunuolė, ne cacka pacacka, kaip daugelis... 
Klausyk, pabandysiu sutaisyt tą užuolaidą, gal pralinksmėsi. 

Gulėdama ant šono, ji stebi, kaip pieniškoje lango šviesoje 
juda stambi jo figūra. Galiausiai, kalendamas dantimis, grįžta 
pas ją. 

— Velnias, nemoku to daikto pritaisyt... Utiti, kaip sušalau. 

— Niekis, Dikai, gulkis... Vėlu jau tikriausiai. Aštuntą man 
būt darbe. 

Jis išsitraukia iš po pagalvės laikrodėlį. 

— Pusė trijų... Čia aš, kačiuk. 

Ant lubų ji mato besimainančius elektrinių iškabų atšvaitus, 
baltus, raudonus, žalius, paskui spalvų maišatį tarsi sprogus 
muilo burbului, paskui vėl baltą, žalią, raudoną. 


— Ir net nepakvietė į vestuves... Kaip Dievą myliu, Florense, 
jei būtų pakvietęs į vestuves, būčiau dovanojus, - sakė ji kavą 
atnešusiai juodaodei tarnaitei. 

Buvo sekmadienio rytas. Ji sėdėjo lovoje su sterblėje išskleistu 
laikraščiu. Žiūrėjo į nuotrauką iliustruotame priede su antrašte 
„Ponas Džekas Kaningamas su Žmona garsiuoju hidroplanu 
„Albatrosas VII“ išskrenda į medaus mėnesio kelionę.“ 

— Gražiai jis atrodo, tiesa? 

— Labai, ponia... Bet ar negalima buvo jų kaip nors sulaikyt, 
ponia? 

— Niekaip... Supranti, pasakė, kad jeigu mėginsiu, įkiš mane į 
beprotnamį... Jis puikiai žino, kad skyrybos Jukatane neteisėtos. 

Florensė atsiduso. 

— Kenčiam mes, moterys, vargšės, nuo vyrų šunybių. 

— Ai, ilgai kartu jie nepagyvens. Iš veido matyt, bjauri sa- 
vanaudė lepūnė... O aš jo teisėta žmona ir prieš Dievą, ir prieš 
žmones. Dangus mato, bandžiau ją perspėt. Ką Dievas sujungė, 
žmogus teneperskiria... taip, regis, Biblijoj pasakyta... Florense, 
Šita kava tikras bizalas. Neįmanoma gert. Eik, išvirk naujos. 

Florensė paėmė padėklą ir suraukusi antakius, nuleidusi pe- 
čius išėjo pro duris. 

Ponia Kaningam giliai atsiduso ir įsitaisė patogiau tarp pa- 
galvių. Lauke skambėjo bažnyčios varpai. 

— Ak, Džekai, mielasis, ir vis tiek aš tave myliu, - tarė ji nuotrau- 
kai. Tada pabučiavo. - Klausykis, mielasis, šitie bažnyčios varpai: 
skamba kaip tada, kai tuokėmės Milvoky, pabėgę iš vidurinės 

mokyklos mokslo metų pabaigos šokių vakaro... Buvo Žavingas 
sekmadienio rytas. - Tada įsistebeilijo į antrosios ponios Kanin- 
gam veidą. - Y, tu, - tarė ji ir dūrė kiaurai pirštu. 


Atsistojusi ji pajuto, kaip teismo salė ima labai lėtai, pykina- 
mai suktis ratu; baltas žuviško veido teisėjas su pensnė, veidai, 
policininkai, uniformuoti tarnautojai, pilki langai, geltoni stalai — 
viskas sukosi ir sukosi šleikščioje šutroje, šluostydamasis plikę 
suraukęs antakius sukosi ir sukosi kumpanosis jos advokatas, 
kol jai pasivaideno, jog tuoj tuoj apsivems. Neįstengdama išskirti 
nė vieno žodžio, be atvangos mirksėjo, kad ataktų ausys. Jauste 
jautė, jog Dačas sėdi jai už nugaros susikūprinęs, susiėmęs galvą. 
Atsisukti nedrįso. Paskui, po keleto valandų, vaizdas paaiškėjo, 
išryškėjo, nutolo. Sakytum iš kokio piltuvo siaurojo galo, it žu- 
vis žabtus įtraukdamas ir išpūsdamas bespalves lūpas, ant jos 
šaukė teisėjas. 

— ...O dabar, kaip Žmogus ir šio didžio miesto pilietis, noriu 
tarti keletą žodžių teisiamiesiems. Jeigu trumpai, reikia tam pa- 
daryti galą. Reikia atkurti neatimamą teisę į gyvybės ir nuosavy- 
bės neliečiamumą, teisę, kurią didieji mūsų respublikos įkūrėjai 
įrašė į konstituciją. Kiekvieno pareigūno ir kiekvieno eilinio pi- 
liečio pareiga visomis išgalėmis kovoti su nežabotu įstatymų lau- 
žymu. Todėl nepaisant to, ką sentimentalūs laikraščių rašeivos, 
demoralizuojantys visuomenę ir į jus panašiems silpnavaliams 
bei nenaudėliams brukantys mintį, jog galite spjauti į Dievo ir 
žmonių įstatymus ir privatinę nuosavybę, jog galite prievarta 
atimti iš taikių piliečių tai, ką jie sunkiu fiziniu ir protiniu darbu 
užsipelnė... ir išeiti sausi; nepaisant to, ką tie šarlatanai rašeivos 
vadins lengvinančiomis aplinkybėmis, aš judviem, plėšikai, skir- 
siu pačią griežčiausią įstatymo numatytą bausmę. Seniai laikas 
bausti taip, kad būtų pamoka kitiems... 

Teisėjas atsigėrė vandens. Fransė matė jo nosies porose bliz- 
gančius prakaito lašelyčius. 

— Seniai laikas bausti taip, kad būtų pamoka kitiems, - šau- 
kė teisėjas. — Ir nemanykite, kad aš, jautrus ir mylintis tėvas, 
neatjaučiu šios jaunos moters, kuri, ištikta nesėkmės, stokoda- 
ma išsilavinimo ir idealų, nejausdama šeimos meilės ir švelnios 
motinos globos, nuėjo amoralaus, niekingo gyvenimo šunkeliais, 
pasidavusi Žiaurių ir gobšių vyrų bei šio itin taikliai pavadinto 
„džiazo amžiaus“ linksmybių ir paleistuvavimo pagundoms. Ta- 
čiau tą pat akimirką, kai gailestis bando tramdyti griežtų įstaty- 
mų rūstį, sau primenu apie šimtus kitų jaunų merginų, kurioms 
šiame didžiame mieste gresia pakliūti į žvėriškų, jokios sąžinės 
neturinčių suvedžiotojų, tokių kaip šitas Robertsonas, nagus... 
jam irįjį panašiems jokia bausmė nebus per griežta... ir primenu 
sau, jog ne vietoje parodytas gailestingumas anksčiau ar vėliau 
išvirsta negailestingumu. Mums belieka tik apverkti puolusias 
moteris ir pasimelsti už nekaltą kūdikį, šios nelaimingos mer- 
ginos gėdingo elgesio vaisių... 

Fransė juto, kaip nuo pirštų galiukų rankomis dilgsėdamas 
kyla šaltis, temsta akys ir visą kūną apima svaiginantis šleikš- 
tulys. 

— Dvidešimt metų, - išgirdo šnibždesį salėje, atrodė, jog žŽmo- 
nės tyliai kužda apsilaižydami lūpas. - Dvidešimt metų. 

— Aš turbūt nualpsiu, - tarė ji sau lyg draugei. 

Su trenksmu užgriuvo juoda tamsa. 


Finėjas P. Blakhedas, violetinis kaip jo šilkinis chalatas, sėdė- 
jo paramstytas penkiais priegalviais vidury plačios kolonijinio 
stiliaus raudonmedžio lovos su ananasais ant kampų ir keikėsi. 
Dideliame raudonmedžiu išdailintame miegamajame vietoje 

apmušalų raštuotu Javos kartūnu nukabinėtomis sienomis buvo 
tuščia, neskaitant baltašvarkio, turbanu apsimuturiavusio indo 
tarno, kuris stovėjo ties kojūgaliu nuleidęs rankas, kartkarčiais, 
išgirdęs garsesnę keiksmų papliūpą, linkteldamas galva ir tar- 
damas: 

— Taip, sahibe, taip, sahibe. 

— Kad tave šimtas paralių, tu geltonsnuki čiučmeke prakeik- 
tas, atnešk viskio, ojei ne, tai atsikelsiu, visus kaulus sulaužysiu, 
ar girdi tu, velniai rautų, nejau niekam savo namuose nebegaliu 
paliept? Jeigu sakau viskio, tai reiškia ruginės, o ne apelsinų 
sulčių. Prakeikimas. Še tau! — Pagriebęs nuo spintelės krištolinį 
ąsotį sviedė į indą. Tada, apsiputojęs, dusdamas sudribo tarp 
priegalvių. 

Indas tylėdamas iššluostė storą Beludžistano kilimą ir, ran- 
koje nešinas krūva stiklo šukių, išslinko iš kambario. Blakhedas 
ėmė lengviau alsuoti, akys įsmego giliai į akiduobes ir prapuolė 
apdribusių žalstelėjusių vokų raukšlėse. 

Kai įėjo Gladisė, vilkinti lietpalčiu, su šlapiu skėčiu rankoje, 
pilką lietaus plakamą gatvę ir senus, į antkapius panašius smilt- 
akmenio namus kitapus. Trumputę akimirką pasijuto mažytė 
su naktinukais sekmadienio rytą atėjusi pusryčiauti su tėtuku 
jo plačioje lovoje. 

Jis krūptelėjęs atsibudo, krauju pasruvusiomis akimis apsi- 
dairė, stambios žiaunos raumenys po numirėliška rausvai vio- 
letine oda įsitempė. 

— Na, Gladise, liepiau atnešt ruginės, kur ji? 

— Ai, tėtuk, juk Žinai, ką daktaras Tomas sakė. 

— Sakė, jei bent kiek išgersiu, mirsiu... Na, bet nemiriau dar, 
kaip matai. Asilas jis paskutinis. 

— Ai, bet tu pasisaugok, nesinervink taip. - Pabučiavo ir pri- 
dėjo vėsią liesą ranką jam prie kaktos. 

— Kaip aš nesinervinsiu, jeigu yra dėl ko? Jei nutverčiau tą bai- 
lį, tą šlykštų išperą... Jei nebūtų supanikavęs, būtume išsikapstę. 
Pats kaltas, kad priėmiau tą skystablauzdį bailį kompanionu... 
Dvidešimt penkeri, trisdešimt metų triūso per dešimt minučių 
šuniui ant uodegos... Dvidešimt penkerius metus mano žodis 
buvo gipsas. Firmai galas, geriausia ir man galą gavus, ir velniai 
nematę. O tu, dukra, mano kūnas ir kraujas, dar draudi gert... po 
paraliais. Ei, Bodai... Bobai... Kur tas prakeiktas pasiuntiniūkštis? 
Ei, šunsnukiai, ateikit kuris nors, už ką aš jums algą moku, kaip 
jums regis? 

Pro duris įkišo galvą slaugė. 

— Nyk iš čia, - suriko Blakhedas, - kad manjūsų, išsikrakmo- 
lijusių panyčių, nė kvapo čia nebūtų. - Sviedė, ištraukęs iš po 
galvos, priegalvį. Slaugė dingo. Priegalvis atsimušė į kojūgalį ir 
nukrito ant lovos. Gladisė pravirko. 

— Ai, tėtuk, aš nebegaliu... ogi visi tave taip gerbė... Valdykis, 
tėveliuk, pasistenk. 

— O kam, po paraliais?.. Spektaklis baigtas, ko nesijuoki? Už- 
danga nusileido. Viskas buvo tik pokštas, nešvankus pokštas. 

Klaikiai užsikvatojo, paskui užspringo ir sugniaužęs kumš- 
čius ėmė gaudyti kvapą. Galiausiai užsikirsdamas išdaužė: 

— Ar nematai, kad tik viskiu aš gyvas? Eik, Gladise, palik 
mane ir atsiųsk tą prakeiktą indusą. Visada buvai man pati bran- 
giausia... Pati žinai. Greičiau liepk jam atnešt, ką sakiau. 

Gladisė verkdama išėjo. Vestibiulyje pirmyn atgal vaikštinėjo 
jos vyras. 

— Tie gyvatės reporteriai... Nežinau, ką jiems sakyt. Sako, 
kreditoriai nori duot į teismą. 

— Ponia Gaston, - pertraukė slaugė, - bijau, kad jums teks 
ieškotis slaugo... Aš tikrai negaliu su juo susitvarkyt... 

Apatiniame aukšte skambėjo ir skambėjo telefonas. 

Kai indas atnešė butelį viskio, Blakhedas prisipylė aukštą 
stiklinę ir išlenkė gerą mauką. 

— Och, iškart šviesiau akyse, po paraliais. Geras tu vyras, 
Achmetai... Ką gi, teks, matyt, srėbt košę ir išsiparduot... Ačiū 
Dievui, Gladisė aprūpinta. Išsiparduosiu aliai daiktelį. Gaila 
tik, kad brangusis žentelis toks mulkis. Sekasi man, aplink vie- 
ni kinkadrebiai... Dievaži, sėsčiau už grotų nors ir dabar, jeigu 
jiems nuo to būtų geriau; kodėl ne? Visko gyvenime būna. O 
paskui, atsėdėjęs, įsidarbinčiau baržos valtininku ar panaktiniu. 
Tiktų man. Ko nepagyvent ramiai, visą gyvenimą plėšiusis, a, 
Achmetai? 

— Taip, sahibe, - nusilenkdamas atsakė indas. 

Blakhedas pamėgdžiojo: 

- Taip, sahibe... Tu visad pritari, Achmetai. Juokinga. - Ėmė 
springdamas, gargdamas juoktis. —- Ko gera, taip patogiausia. 

Jis juokėsi ir juokėsi, paskui juokas staiga nutilo. Visą kūną 
supurtė traukuliai. Burna, jam bandant kažką sakyti, persikifei- 
pė. Sekundę akimis klaidžiojo po kambarį, akimis nuskriausto 
tuoj tuoj pravirksiančio vaiko, tada bejėgiškai suglebo prasižio- 
jęs tarytum norėdamas įkąsti sau petį. Achmetas ilgokai šaltai 
drobinio švarko kišenės nosinę ir nuvalė nuo įtemptos gelsvos 
odos spjaudalą. Tada užvėrė burną, paramstė priegalviais kūną 
ir patyliukais išėjo iš kambario. Prieškambaryje, sėdėdama di- 
deliame krėsle, Gladisė skaitė žurnalą. 

— Sahibas daug geriau, gal truputį pamiega. 

— Oi, Achmetai, nudžiuginai, - pasakė ji ir vėl įsigilino į žurnalą. 

Elena išlipo iš autobuso ant Penktojo aveniu ir Penkiasdešimt 
trečiosios gatvės kampo. Iš žėrinčių vakarų tryško rausva prie- 
blanda, žvilginanti žalvarį ir nikelį, sagas, žmonių akis. Rytinėje 
aveniu pusėje visi langai liepsnojo. Kol ji, sukandusi dantis, 
ant šaligatvio krašto laukė, kada galės pereiti per gatvę, jai vei- 
dą perbraukė švelnus aromato čiuptuvas. Liesas vaikinukas su 
svetimšališka kepure ant šviesių šiurkščių plaukų iš krepšio 
jai siūlė žemuoginio medžio šakelių. Ji nusipirko puokštelę ir 
prispaudė sau prie nosies. Gegužės miškų kvapas kaip cukrus 
tirpo gomuryje. 

Pasigirdo švilpukas, sudžeržgė pavaros, iš šalutinių gatvių 
pasipylė automobiliai, perėja paplūdo žmonės. Elena pajuto ša- 
limais einantį vaikinuką liečiantis prie jos. Ji pasitraukė į šoną. 
Pro žemuoginio medžio aromatą sekundę užuodė neprausto 
kūno kvapą, imigrantų, Elis Ailando, sausakimšų daugiabučių 
kvapą. Su nerimu juto po visomis gegužės emaliu aplietomis 
nikeliuotomis, auksuotomis gatvėmis susitelkusį kvapą, tamsia 
grėsminga mase šliaužiantį lėtai tarsi pliurza, srūvanti iš trūku- 
sio kanalizacijos vamzdžio, tarsi minia. Sparčiai nudrožė šalutine 
gatve. Įėjo pro duris, šalia kurių kabojo nedidelė nepriekaištingai 
nušveista žalvarinė iškaba. 


MADAME SOUBRINE 
SUKNELĖS 


Woo sowo 


madam Subrin, apkūnią juodaplaukę, ko gera, rusę, kuri išskės- 
tomis rankomis išėjo iš už užuolaidos jos pasitikti, o tuo metu 
kitos klientės, laukiančios ant sofų imperatorienės Žozefinos 
stiliaus salone, varstė pavydžiais žvilgsniais. 

— Brangioji ponia Herf, kur jūs pradingote? Jūsų suknelė jau 
savaitė, kaip gatava, - sušuko ji pernelyg švaria anglų kalba. — 
Ak, brangioji, tuoj parodysiu... ji žavinga... O ponas Harpsikortas 
kaip gyvuoja? 

— Buvau labai užsiėmus... Matot, metu darbą. 

Ponia Subrin supratingai mirksėdama linktelėjo ir pro gobe- 
leno užuolaidas nusivedė į siuvyklos galą. 

— Ah ca se vott... II ne faut pas trravailler, on peut voir dėja des 
toutes petites rrides. Mais ils dispareaitront. Atleiskite, brangioji. — 
Stora ranka apkabinusi per liemenį spustelėjo. Elena atsargiai 
atsitraukė... - Vous la femme la plus belle de New Yorrk../ Andželika, 
ponios Herf vakarinę suknelę, - šaižiai it perlinė višta sučerškė ji. 

Išsekusi, įdubusiais skruostais šviesbruvė mergina įnešė suk- 
nelę ant pakabos. Elena nusimetė pilką pasivaikščiojimui siūdin- 
tą kostiumėlį. Madam Subrin sukiojosi aplink. 

— Andželika, tu pažiūrėk, kokie pečiai, kokia plaukų spalva... 
Ah c'est le rėve“, - murkė šliedamasi kiek per arti tarsi besigeri- 
nanti, kad ją paglostytų, katė. Suknelė buvo blyškiai žalia su 
skaisčiai raudonu ir tamsiai mėlynu įsiuvu. 

— Paskutinįkart siūdinuos tokią suknelę, pabodo amžinai vil- - 
kėt mėlynas ir žalias... 

Madam Subrin su smeigtukų pilna burna jai palei kojas tvarkė 
palanką. 

— Tobulas graikiškas paprastumas, Dianos stuomuo... alsuo- 
ja pavasariu... aptempta idealiai, kaip Anetė Kelerman, atrodo 


* Ak, gana žymu... Jums reikėtų nedirbti, jau žymu raukšlelės. Bet jos pra- 
nyks. Jūs gražiausia moteris Niujorke. (Pranc.) 
** Ak, svajonė. (Pranc.) 

santūri kaip protingoji mergelė, laikanti laisvės žibintą, - pro 
suspaustas lūpas murmėjo ji. 

Ji teisi, galvojo Elena, veidas prastėja. Žiūrėjo į save aukšta- 
me triumo. Paskui išplers figūra, ateis menopauzė, nuolatinis 
vaikščiojimas į grožio salonus, „Boncilla“ kosmetinės kaukės, 
veido tempimas. 

— Regardez-moi ga, cherrie, - stodamasi ir išsiimdama iš bur- 
nos smeigtukus, tarė siuvėja. - C'est le chef-d'euvre de la maison 
Soubrine. 

Eleną staiga išmušė karštis, pasijuto apraizgyta kažkokio dy- 
gaus voratinklio, nuo siaubingo dažyto šilko ir krepo ir muslino 
tvaiko ėmė skaudėti galvą; norėjosi vėl atsidurti gatvėje. 

— Užuodžiu dūmus, kažkas atsitiko, — staiga sušuko švies- 
bruvė. 

— Ššš, — sušnypštė madam Subrin. 

Abi dingo už durų su veidrodžiu. 

Galiniame Subrin siuvyklos kambaryje po stoglangiu sėdi 
Ana Kohen ir skubriais dygsneliais siuva prie suknelės pagra- 
žinimus. Ant stalo prieš ją kūpso didžiulė kaugė tiulio, švytin- 
čio lyg išplaktas kiaušinio baltymas. Čarli berneli, o Čarli berneli, 
niūniuoja ji, skubriais dygsneliais siūdama godas. Jei Elmeris 
norės mane vesti, kodėl gi ne; vargšas Elmeris, mielas vaikinas, 
bet toks jau svajoklis. Net keista, kad mane įsimylėjo. Nieko, 
susitupės, o gal kils revoliucija, tada jis bus svarbus veikėjas... 
Kai būsiu Elmerio žmona, vakarėlių teks atsisakyt. O gal pavyks 
susitaupyt pinigų ir atidaryt krautuvėlę A aveniu, geroj vietoj, 
ten pelningiau negu miesto pakrašty. „La Parisienne, Modes.“" 


* Pasižiūrėkite, brangioji. Tai Subrin madų salono šedevras. (Pranc.) 
** „Paryžietė. Mados.“ (Pranc.) 

Galvą dedu, galėčiau tvarkytis ne blogiau už tą seną lervą. 
Būčiau pati sau šeimininkė, nereikėtų kariaut nei su streikuo- 
tojais, nei su streiklaužiais... Konstitucija visiems garantuoja 
lygias galimybes. Elmeris sako, tai nesąmonė. Visa darbininkų 
viltis — revoliucija. Einu iš proto aš dėl Hario, o Haris dėl manęs... 
Elmeris telefono centrinėje su smokingu, su ausinėmis, aukš- 
tas kaip Valentinas, stiprus kaip Dagas. Paskelbta revoliucija. 
Penktuoju aveniu žygiuoja Raudonoji gvardija. Ana auksinėmis 
garbanomis, pasispaudusi po pažastimi kačiuką, ir Elmeris stovi 
persisvėrę pro patį didžiausią langą. Apačioje virš gatvių skraido 
balti vartikliai. Penktasis aveniu kraujuoja raudonomis vėliavo- 
mis, žvilga nuo žygiuojančių orkestrų, kimūs balsai jidiš kalba 
traukia „Die Rote Fahne“; toli, ant Vulvorto dangoraižio vėjyje 
plakasi transparantas. „Elmeri, mielasis, žiūrėk.“ ELMERĮ DASKI- 
NĄ Į MERO POSTĄ. Ir visose įstaigose Žmonės šoka čarlstoną... 
Bum. Bum. Čarlstonas žavingas šokis... Bum. Bum... Gal tikrai aš 
jį myliu. Elmeri, imk mane. Elmeris, meilingas kaip Valentinas, 
spaudžia mane prie savęs stipriomis kaip Dago rankomis, karš- 
tas kaip ugnis, Elmeris. 

Pro dygsniuojamą svajonę moja, kviečia balti pirštai. Baltas - 
tiulis švyti per ryškiai. Umai iš tiulio ją stveria raudonos rankos, 
ji nepajėgia atmušti raudono tiulio, kuris iš visų pusių ją kandžio- 
ja, vyniojasi aplink galvą. Stoglangis juoduoja nuo dūmų tumulų. 
Kambarys pilnas dūmų ir klyksmo. Ana pašoka ir sukdamasi 
ratu rankomis ginasi nuo liepsnojančio tiulio. 

Elena matavimosi kambaryje apžiūrinėja save triumo. Svy- 
lančios medžiagos kvapas stiprėja. Nervingai pavaikščiojusi po 
kambarį, žengia pro stiklines duris į suknelių prikabinėtą kori- 
dorių, pasilenkusi pralenda pro dūmų debesį ir pro ašaras išvys- 
ta didelį darbo kambarį, būrelį spiegiančių merginų ir madam 

Subrin, nukreipusią cheminį gesintuvą į krūvas apdegusių me- 
džiagų palei stalą. Merginos iš degėsių traukia vaitojantį kūną. 
Akies kampeliu išvysta ranką su rankovės skivytais, nusvilintą 
juodai raudoną veidą, klaikią beplaukę galvą. 

— Ak, ponia Herf, pasakykit ponioms laukiamajame, kad nie- 
ko baisaus, visiškai nieko... Aš tuoj pat ateinu, - dusdama šaukia 
jai madam Subrin. 

Elena užsimerkusi per dūmų pilną koridorių bėga į mata- 
vimosi kambarį, paskui, kai akys gryname ore paliauja ašaroti, 
pro užuolaidas eina pas laukiamajame nerimaujančias moteris. 

— Madam Subrin prašė pasakyti, kad nieko baisaus, visiškai 
nieko. Krūvelė šiukšlių užsidegė, ir tiek... Ji pati užgesino. 

— Nieko baisaus, visiškai nieko, - sėsdamosi atgal ant impe- 
ratorienės Žozefinos sofų, sako viena kitai moterys. 

Elena išeina į gatvę. Atvažiuoja ugniagesių mašinos. Polici- 
ninkai stumia žmonių būrius atgal. Ji nori pasišalinti, bet negali, 
kažko laukia. Pagaliau išgirsta gatve tilindžiuojant. Ugniage- 
sių mašinos žvangėdamos išvažiuoja, ir privažiuoja greitosios 
pagalbos automobilis. Sanitarai nešasi sulankstytus neštuvus. 
Elenai užima kvapą. Ji stovi prie greitosios pagalbos automo- 
bilio už pečiuito mėlyno policininko. Bando susivokti, ko taip 
jaudinasi; lyg dalis jos pačios būtų tvarstoma ir guldoma ant 
neštuvų. Nelauktai išvysta juos tarp bejausmių veidų, tamsių 
sanitarų uniformų. 

— Ar labai apdegusi? —- kažkaip prisiverčia klustelėti iš už 
policininko nugaros. 

— Nemirs... bet, gaila merginos, liks subjaurota. 

Elena išsibrauna iš minios ir skuba į Penktąjį aveniu. Beveik 
sutemę. Spindintys žiburiai maudosi tamsiai mėlynoje kaip gili 
jūra naktyje. 

Ko aš taip jaudinuosi? klausinėja ji savęs. Kažkokią merginą 
ištiko nelaimė, tokių nelaimių atsitinka kasdien. Bet vis vien 
negali atsikratyti vaitojimo siuvyklos sumaištyje ir ugniagesių 
mašinų žvangesio. Neryžtingai stovi ant kampo, o prošal barš- 
kėdami švysčioja automobiliai, veidai. Ketindamas užkalbinti, 
akies kampeliu į ją Žiūri jaunas vyras nauja šiaudine skrybėle. 
Ji abejingai dėbteli jam į veidą. Jo kaklaraištis raudonais, žaliais 
ir mėlynais dryželiais. Ji sparčiai praeina pro jį, kerta aveniu ir 
pasuka į šiaurę. Pusė aštuonių. Ji turi su kažkuo kažkur susitikti, 
neprisimena, kur. Viduje jaučia baisų nuovargį ir tuštumą. Dieve, 
ką man daryt? skundžiasi sau. Ant kito kampo ji pamoja taksi. 

— Prašom į „Algonkiną“. 

Dabar ji prisimena, aštuntą vakarieniauja su teisėju Šamejeriu 
ir jo Žmona. Reikėjo važiuot namo persirengt. Džordžas pasius, 
kai lyg niekur nieko įdrošiu šitaip apsirengus. Mėgsta pasipui- 
kuot manim išsipuošusia kaip Kalėdų eglė, kaip vaikščiojanti ir 
kalbanti „Effenbee“ lėlytė, eina jis velniop. 

Sėdi atsilošusi, užsimerkusi taksi kampe. Atsipalaiduot, rei- 
kia labiau atsipalaiduot. Absurdiška vaikščiot įsitempus taip, 
kad viskas erzina lyg šaižus kreidos brėžis klasės lentoje. Tarkim, 
siaubingai apdegčiau kaip ta mergina ir likčiau subjaurota visą 
gyvenimą. Turbūt gaus iš senės Subrin daug pinigų, turės iš ko 
pradėt verslą. Tarkim, būčiau nuėjus su tuo bjaurų kaklaraištį 
ryšinčiu jaunu vyru, kuris norėjo mane užkalbint... Juokautume 
prie prekystalio valgydami ledus su bananais, važiuotume au- 
tobusu į priemiestį ir atgal, jo kelis spaustųsi prie mano kelio, 
ranka gulėtų man ant liemens, priedury truputį pagniaužytų... 
Gyvenimas galėtų įvairiai pasisukt, jei tik neimtum į galvą. O kas 
jau tau taip rūpi, kas; žmonių nuomonė, pinigai, sėkmė, viešbu- 
čių vestibiuliai, sveikata, skėčiai, „Uneeda“ sausainiai?.. Galva 

birbia ir birbia nuo minčių lyg sugedęs mechaninis žaisliukas. 
Tikiuosi, jie vakarienės dar neužsakė. Jei neužsakė, ištempsiu 
važiuot kur kitur. Atsidaro rankinuką ir ima pudruotis nosį. 

Kai taksi sustoja ir aukštas durininkas atidaro dureles, ji 
lengvu jaunatvišku šokio žingsneliu išlipa, susimoka ir raus- 
telėjusiais skruostais, švytinčiomis akimis, kuriose atsispindi 
gatvių tarpekliuose tviskanti jūros mėlynumo prieblanda, pa- 
suka į duris. 

Jai žengiant pro blizgančias begarses sukamąsias duris, ku- 
rios ima suktis prieš jai pirštinėta ranka palietus stiklą, perveria 
skaudi mintis, kad kažkas pamiršta. Pirštinaitės, piniginė, ran- 
kinukas, nosinaitė, viskas yra. Skėčio neturėjau. Ką aš pamir- 
šau taksi? Tačiau ji jau artėja prie dviejų žilsvų vyriškių juodais 
frakais ir baltais marškiniais, šie stojasi, šypsosi, tiesia rankas. 


Bobas Hildebrandas su chalatu ir pižama, rūkydamas pypkę, 
vaikščiojo pirmyn atgal palei ilgus langus. Pro stumdomąsias 
duris iš gretimo kambario sklido stiklinių dzingsėjimas, batų 
brūkšėjimas, juokas ir bukos gramofono adatos zirzenama ne- 
aiški „Running Wild“ melodija. 

— Kodėl tau nepernakvojus pas mus? — sodriu rimtu balsu 
kalbėjo Hildebrandas. - Tie žmonės pamažu išsiskirstys... Pa- 
klosim ant sofos. 

— Ačiū, nereikia, - atsakė Džimis. — Tuoj jie ims postringaut 
apie psichoanalizę ir užsibus iki aušros. 

— Bet tau geriau važiuot rytiniu traukiniu. 

— Nevažiuosiu aš jokiu traukiniu. 

— Klausyk, Herfai, tu skaitei apie tą vyrą, kurį Filadelfijoj už- 
mušė už tai, kad gegužės keturioliktą dėvėjo šiaudinę skrybėlę? 

— Dievaži, jei kurčiau naują religiją, jį paskelbčiau šventuoju. 

— Negi neskaitei? Menki juokai... Tas vyras karštakošiškai 
gynė savo šiaudinę skrybėlę. Kažkas jam ją suplojo, ir jis puolė 
muštis, ir per grumtynes vienas iš tų chuliganų prišoko iš už- 
pakalio ir tvojo švininiu vamzdžiu per galvą. Jį su suknežinta 
kaukole nuvežė į ligoninę, ir ten jis mirė. 

— Kokia jo pavardė, Bobai? 

— Neįsidėmėjau. 
 —- Odar garbsto Nežinomąjį kareivį... Štai kur tikras didvyris; 
puiki legenda apie žmogų, drįsusį ne sezono metu dėvėt šiau- 
dinę skrybėlę. 
užkritusiais ant akių plaukais. 

— Gal, vyručiai, džino?.. Pakasynos čia kieno ar ką? 

— Aš einu gult, negersiu, - suniurzgė Hildebrandas. 

— Pakasynos šventojo Aloyzo Filadelfijiečio, skaistuolio kan- 
kinio, žmogaus, drįsusio ne sezono metu dėvėt šiaudinę skrybė- 
lę, - atsakė Herfas. - Aš tai lašelio neatsisakyčiau. Tuoj ir bėgsiu... 
Sudie, Bobai. 

- Iki, paslaptingasis keliauninke... Pranešk savo adresą, girdi? 

Ilgame gretimame kambaryje buvo pilna džino ir imbierinio 
limonado butelių, cigarečių nuorūkų kaupinų peleninių, šokan- 
čių porų, ant sofų drybsančių Žmonių. Gramofonas be perstojo 
grojo „Lady Be Good“. Kažkas Herfui į ranką įbruko taurelę 
džino. Priėjo kažkokia mergina. 

— Kaip tik jus apšnekėjom... Paslaptingo jūsų esama. 

— Džimi, - pasigirdo šaižus girtas balsas, - žmonės įtaria, kad 
trumpaplaukė banditė - tai tu. 

— Kodėl jums nepradėjus plėšikauti, Džimi? — tarė mergina, 
apkabindama jį per juosmenį. - Ateičiau į jūsų teismą, garbės 
žodis, ateičiau. 

- Iš kur Žinot, kad nepradėjau? 

— Supranti, čia dedasi kažkokie paslaptingi dalykai, - tarė 
Fransė Hildebrand, atėjusi iš virtuvėlės su vaza skaldyto ledo. 

Herfas paėmė merginą už rankos ir išvedė šokti. Ji tolydžio 
mindė jam kojas. Jis suko ją, kol abu atsidūrė prie prieškambario 
durų; jis atidarė duris ir fokstroto žingsniu išsivedė į prieškam- 
barį. Ji nesąmoningai atkišo lūpas bučiniui. Jis skubiai pakštelėjo 
ir pasiėmė skrybėlę. 

— Labanakt, - tarė jis. Mergina pravirko. 

Gatvėje giliai įkvėpė. Pasijuto linksmas, daug linksmesnis 
negu tarp Grenič Vilidžo bohemos. Buvo besiekiąs išsiimti laik- 
rodį, bet prisiminė, jog užstatė lombarde. 

Puiki legenda apie žmogų, drįsusį dėvėt šiaudinę skrybėlę 
ne sezono metu. Džimis Herfas negirdimai juokdamasis žings- 
niuoja Dvidešimt trečiąja gatve į vakarus. Renkuosi arba laisvę, 
pasakė Patrikas Henris, gegužės pirmąją dėdamasis šiaudinę 
skrybėlę, arba mirtį. Ir susilaukė mirties. Nematyti tramvajų, tik 
pradarda vienas kitas pieno vežimas, sielvartingai juoduoja ply- 
tiniai Čelsio namai... Pravažiuoja taksi, paskui save driekdamas 
nerišlią triukšmingą dainą. Ant Devintojo aveniu kampo pastebi 
dvi akis tartum skyles balto popieriaus trikampyje, moteris su 
lietpalčiu moja jam iš tarpdurio. Tolėliau koknių žargonu gin- 
čijasi du girti anglai jūrininkai. Jam artėjant prie upės oras nuo 
rūko darosi pieniškas. Ataidi didingas tylus tolimas garlaivių 
baubimas. 

Ilgai laukia kelto apšepusiame raudonai apšviestame lau- 
kiamajame. Sėdi ir palaimingai rūko. Galvos nekvaršina jokie 
prisiminimai, o visa ateitis — tik rūko aptraukta upė ir artėjantis 

dantys. Stovi nusiėmęs skrybėlę prie turėklo jausdamas, kaip 

upės vėjas šiurena plaukus. Gal jis išprotėjęs, gal tai amnezi- 
ja, kokia nors liga ilgu graikišku pavadinimu, gal bus aptiktas 
Hobokeno tunelyje skinąs gervuoges. Juokiasi taip garsiai, kad 
senukas, priėjęs atidaryti vartų, staiga pašnairuoja į jį. Kvankte- 
lėjęs, be vieno šulo, štai ką jis galvoja. Gal ir teisybė. Dievaži, jei 
būčiau dailininkas ir man beprotnamy leistų tapyt, nutapyčiau 
šventąjį Aloyzą Filadelfijietį su šiaudine skrybėle vietoj nimbo, 
rankoj laikantį švininį vamzdį, jo kankinimo įrankį, o jam po 
kojų besimeldžiantį mažytį save. Vienintelis keleivis kelte, jis 
vaikštinėja tarytum jo savininkas. Mano laikinoji jachta. Dievaži, 
nakties nyka veikia, ne kitaip, sumurma. Bando ir bando išsiaiš- 
kinti, kodėl jam taip linksma. Ne dėl to, kad esu išgėręs. Galbūt 
pakvaišau, bet nemanyčiau.... 

Prieš keltui išplaukiant, įvažiuoja arklio traukiamas veži- 
mas, gėlių prikrautas iškleręs vežimas su lingėmis, kuriame sėdi 
vežikas, rudas žmogelis išsišovusiais skruostikauliais. Džimis 
Herfas apeina vežimą; už sulysusio arklio kabyklą primenančiu 
sturpliu suklypęs vežimaitis, prikimštas vazonėlių su raudonais 
ir rausvais snapučiais, gvazdikais, laibeniais, šiltnamio rožė- 
mis, mėlynomis lobelijomis, atrodo stebėtinai linksmai. Nuo jo 
dvelkia sodriu pavasaringu žemės, drėgnų vazonų ir šiltnamio 
kvapu. Vežikas sėdi susikūprinęs, ant akių užsileidęs skrybėlę. 
Džimis panūsta klausti, kur jis su tomis gėlėmis važiuoja, bet 
susilaiko ir pereina į kelto priekį. 

Iš tuščio tamsaus upės rūko nelauktai išnyra Žiojintis slipas, 
juoda burna švytinčia gerkle. Herfas pro tamsų kaip urvas tunelį 
išskuba į paūkavusią gatvę. Paskui kopia šlaitu. Žemai po juo 
bėgiai, lėtas prekinio traukinio vagonų bilsmas, garvežio šnypš- 
timas. Kalvos viršuje stabteli ir pažvelgia atgal. Nieko nematyti, 
tik rūkas ir blausių lankinių lempų vora. Paskui žingsniuoja 

toliau tarp karkasinių sakytum nežemiškų namų eilių, jausda- 
mas malonumą, kad alsuoja, kad tvinksi kraujas, kad dunksi į 
grindinį kojos. Palaipsniui rūkas praretėja, iš kažkur smelkiasi 
perlamutrinis apyaušris. 

Saulėtekį pasitinka pėdindamas cementiniu keliu tarp sąvar- 
tynų, pilnų rūkstančių šiukšlių krūvų. Saulė pro ūką raudonai 
nušviečia aprūdijusius variklius, sunkvežimių griaučius, fordų 
kryžkaulius, beformes rūdijančio metalo sankaupas. Džimis sku- 
ba ištrūkti iš dvoko. Jis alkanas; batai baigia ant kojų nykščių 
pritrinti pūsles. Kryžkelėje, kur vis dar mirksi ir mirksi signalinis 
žibintas, stovi degalinė, o priešais ją „Jonvabalio“ užkandžių 
vagonėlis. Stropiai apskaičiavęs, pusryčiams išleidžia paskutinį 
ketvirtį dolerio. Lieka trys centai, gal jie lems laimę, o gal nelai- 
mę. Aikštelėje stovi didžiulis sunkvežimis su baldais, blizgantis 
ir geltonas. 

— Klausykit, gal pavėžėtumėt? - klausia prie vairo sėdinčio 
rudaplaukio vyro. 

— O pats toli trauki? 

— Nežinau... Tolokai. 

